
Nichifor din singurătate 


Scurtă notă biogratică 


Despre timpul în care a trăit Nichifor din singurătate nu 
se știa nimic sigur pînă ce n-am aflat și publicat noi un text 
din Cuvintul ÎI din Triada II al sfîntului Grigorie Palama con- 
tra lui Varlaam și anume: «Pentru cei ce se liniștesc cu sfin- 
țenie» , (5mp mov iepâc mavlalovrov râv borâpwv 6 debrepol). 
Apăriînd pe acest Nichifor, atacat de Varlaam din pricina 
«Metodei» rugăciunii lui lisus pe care a scris-o, sfîntul Gri- 
gorie Palama zice: «Dar mai mult decît contra tuturor și-a 
îndreptat vehemenţa cuvîntului fără rușine contra celor scrise 
despre rugăciune de către cuviosul și mărturisitorul Nichifor, 
care a dat frumoasă mărturisire, şi de aceea a fost condam- 
nat de primul împărat Paleolog, care a cugetat cele ale lati- 
nilor ; Nichifor, care fiind de neam dintre italieni, s-a alipit 
credinței noastre ortodoxe și care deodată cu patria sa a le- 
pădat și cele părintești şi a socotit mai scumpă credința noas- 
tră ca a sa, pentru cuvîntul adevărului care e la noi. Şi venind 
la aceasta, a ales viața cea mai curată, adică pe cea singu- 
ratică. lar ca loc de locuit alege pe cel cu nume sfînt, care 
este între lume și cele mai presus de lume, Atosul, care e 
căminul virtuții. Și aci se arată mai întîi știind să fie că- 
lăuzit, supunîndu-se celor mai de frunte dintre părinți. Dind 
acelora timp îndelungat dovada smereniei sale, învaţă de la 
ei arta artelor, adică experiența liniștirii (isichiei) şi devine 
călăuză celor ce se exercită în lumea cugetării pentru lupta 
contra duhurilor răutății. Acestora le-a alcătuit și o culegere 
de îndrumări de-ale părinţilor, care îi pregăteşte pentru ne- 
voințe, rînduieşte felurile luptelor, arată răsplătirile și des- 
crie cununile biruinței. Apoi, pe lingă acestea, fiindcă vedea 

pe mulți dintre începători neputind stăpîni nici măcar în 
parte nestatornicia minții, le întocmeşte și un procedeu prin 
care să poată frina puțin împrăștierea şi mişcarea imagina- 
jiei ei. 

Acest filosof, Varlaam, și-a îndreptat deci spre acesta 
multa deșteptăciune ca pe un foc ce se atinge de o materie 
ce-i stă în cale, nerușinîndu-se de acea fericită mărturisire 
și de exilul pentru ea, merușinindu-se de cei ce au petrecut 
împreună cu el și au fost învăţaţi de el în cele dumnezeiești, 
care pe urmă s-au arătat sare pămîntului și lumină lumii și 
luminători ai Bisericii». Şi Palama numește între aceștia în 
primul rînd pe Teolipt al Filadelfiei. Aceştia din urmă au fost 
la rîndul lor învățătorii unor bărbaţi «ce practică și acum 
această vieţuire», deci în vremea lui Palama, fiind calomniați 
pentru ea de Varlaam !. 

Din acest text aflăm așadar că Nichifor a fost italian și 
catolic, că a îmbrățișat ortodoxia, s-a așezat în Atos cu mult 
înainte de 1274, cînd împăratul Mihail VIII Paleologul a pri- 
mit unirea cu Roma, că puțin după aceea (pe la 1276) a fost 
exilat din Atos împreună cu alți monahi pentru împotrivirea 
ce o făceau hotăririi împăratului 2, În locul de exil, care se 
pare că era una din insulele pustii din Marea Egee? în ale 
cărei diferite insule au fost exilați cei ce se împotriveau unirii 
cu Roma, între cei ce au petrecut cu Nichifor a fost și Teolipt, 
care a învățat de la Nichifor metoda rugăciunii neîncetate, 
deprinsă de Nichifor în Atos. 

Încă înainte de a fi fost trimis în exil şi de a fi fost acolo 
dascălul unor ucenici în metoda rugăciunii lui Iisus, Nichifor 
avusese în Atos un «seminar» (ppovrtarijptov) și strinsese în 
jurul său un număr de ucenici, deşi Nicodim Aghioritul în 
nota biografică din Filocalia greacă afirmă că Nichifor s-a 


1. Noi am publicat acest text după Coa. Coisl. 100, f. 157 r.-v. în 
lucrarea Viața și învățătura stîntului Grigorie Palama, Sibiu 1938, p. 54—57, 
iar mai înainte în «Anuarul Academiei Teologice» din Sibiu, 1930, p. 8—10. 
Acum, după publicarea operei lui Palama sub îngrijirea lui P. Hristou: 
Tgnyopiov roi Ilahauă, ră evyypăupara, textul acesta poate fi citit în această 
operă, în vol. 1, Salonic 1962, p. 508—509. 

2. Sf. Grigorie Palama, Cuv. II Triada I, la P. Hristou, vol. 1, p. 405: 
«Petrecînd mulţi ani în pustie şi în liniște, s-a retras apoi în cele mai 
pustii locuri ale Sfintului Munte». 

3. G. Pachymere, De Michaele' Paleologo, lib. V PG. 143, Col. 874. 

îndeletnicit cu metoda liniștirii în singurătate. Dar am văzul 
că Palama spune că a fost călăuza mai multor ucenici, cărora 
le lăsă ca regulă «metoda» sa î. Probabil că Nichifor a alter- 
nat singurătatea cu grija călăuzirii altora. În orice caz în 
vechile manuscrise românești el e numit Nichifor din singqu- 
rătate, urmîndu-se probabil afirmației lui Nicodim Aghioritul. 
Se pare că el ar fi alcătuit în Atos și un Cuviînt despre pur- 
cederea Sfîntului Duh, împotriva latinilor, sau chiar mai multe 
scrieri împotriva lor 5. 

Dacă Teolipt a murit pe la 1324—1325, iar Nichifor a fost 
dascălul lui între 1276—1278, acesta din urmă trebuie să se 
fi născut pe la 1215—1220 şi să fi murit pe la 1290—1300. 

Metoda de rugăciune a lui Nichifor e numită de Nicodim 
Aghioritul în Filocalia greacă : «Cuvînt despre trezvie și des- 
pre păzirea inimii»  (A6os mepi vies xait qvhaxăis xapdias). 
Metoda propriu-zisă e precedată de un şir de fragmente din 
vieţile mai multor părinţi anteriori, sau de scurte rezumate 
ale vieților lor, aşa cum spune şi sfîntul Grigorie Palama. Dar 
la sfîrşitul fiecărui fragment, Nichifor face un scurt comentar 
care vrea să arate pe părintele respectiv ca pe un om care 
a practicat păzirea sau adunarea minţii în lăuntru, pentru ca 
astfel să dea un temei «metodei» sale. 

Lucrarea este scrisă într-o limbă simplă spre folosul cît 
mai multor monahi. Această formă a fost încă un motiv pen- 
tru care Varlaam, mîndru pe speculaţia lui scolastică, a avut 
cuvinte de dispreț pentru Nichifor. Sfîntul Grigorie Palama, 
apărînd scrierea lui Nichifor de reproşurile lui Varlaam, 
spune în continuare că acesta nu s-a rușinat de atit de mari 
ucenici pe care i-a avut Nichifor, «ci faptul că ea a fost com- 
pusă de acela în mod simplu și nemeșteșugit l-a mişcat la 
contrazicere și din aceasta a putut să-şi ia şi argumentele... 
Dar înțeleptul acesta nu a putut să răstoarne nici cuvintele 
acestea simple, înainte de a le strîmba». 


4. Vezi şi Cod. Lavr. 1626, ff. 149—153, la P. Hristou, op. cit. 
p. 329. 

5. J. Meyendorif, Introduction a l'€tude de Gregoire Palumas, Paris, 
1959, p. 31 şi P. Hristou, op. cit. p. 329, nota 56. P. Hristou presupune că 
o parte din Cuvîntul despre purcederea Si. Duh se păstrează în Cod. Moscv. 
Syn. 208, sub titlul: “YmoSezxot avAdoțtauoi mepi Exmopevaeos rod 'Ayiov 
Ilvevuaroce. 

În Cuvîntul al doilea dintre cele dintii (publicat de noi 
în studiul citat) și în Cuvîntul al doilea dintre cele din urmă, 
pentru cei ce se liniştesc, sau despre rugăciune, ale lui Palama, 
pe care-l vom prezenta în acest volum, acesta apăra în amă- 
munt «Metoda» lui Nichifor. 

Metoda aceasta a fost și ea tradusă în românește și mult 
copiată în mînăstirile noastre sub titlul de «Cuvînt pentru 
păzirea inimii, plin de mult folos» al lui Nichifor din singu- 
rătate &. 


6. A se vedea d. ex. ms. 16 (miscelaneu), secolul XVIII, din Biblio- 
teca mînăstirii Neamţ, f. 81 r.-83 v; ms. 29 sec. XVIII, f. 3 r.-7 v.; ms. 39, 
secolul XVIII f, 60 v.-G1 v. (text neterminat); ms. 51 din 1801, f. 83 r.-87 v. 
(Nichifor Monachul, Cuvint de mult folos pentru păzirea inimii). După 
Pr, D. Fecioru, Manuscrisele Sfintei Minăstiri Neamţu, în manuscris pp. 40, 
69, 105, 155. Se mai găsește în ms. 22 (miscelaneu) din Biblioteca Patriar- 
hiei Române, încep. secolului XIX, f. 39—43, cu acelaşi titlu incomplet. 
Vezi la Pr. D. Fecioru, Catalogul manuscriselor românești din Biblioteca 
Patriarhiei Române, în Studii teologice, XII, 1960, nr. 5—6 p. 453. 


Cuvînt despre rugăciune 


Al lui Nichifor din singurătate 


Cei ce sînteți stăpîniți de dorul de a avea parte de 
mărita, dumnezeiasca și luminoasa arătare a Mîntuito- 
rului nostru lisus Hristos ; cei ce voiţi să primiţi în sim- 
țirea inimii focul cel mai presus de ceruri ; cei ce vă sîr- 
guiți să ajungeţi cu cercarea și cu simţirea la împăcarea 
cu Dumnezeu ; cei ce aţi lăsat toate ale lumii, ca să aflaţi 
și să agonisiți comoara cea ascunsă în țarina inimilor 
voastre; cei ce voii să vă aprindeţi încă de aici cu lumină 
candela sufletelor și aţi lepădat toate cele de aici ; cei ce 
întru cunoștință și cercare voiţi să cunoaşteţi și să pri- 
miţi Împărăţia cerurilor, aflătoare în lăuntrul vostru — 
veniţi să vă arăt știința viețuirii paşnice sau cerești, sau 
mai bine zis metoda care duce pe lucrătorul ei, fără oste- 
neală și fără multă sudoare, la limanul nepătimirii. E o 
metodă care nu se lasă speriată de nici o amăgire sau 
înfricoşare din partea dracilor, înfricoșîndu-se numai 
atunci cînd petrecem afară de viața pe care v-o înfăţișez, 
depărtaţi de ea prin neascultare. Așa s-a întîmplat odi- 
nioară cu Adam, care, neavînd grijă de porunca lui Dum- 
nezeu, ci împrietenindu-se cu șarpele şi socotindu-l pe 
acesta vrednie de crezare şi hrănindu-se astfel cu fruc- 
tul amăgirii, s-a aruncat jalnic în prăpastia morții, a în- 
tunericului şi a stricăciunii și a atras împreună cu sine 
pe toţi cei de după el. 

Deci întoarceţi-vă, sau, mai drept vorbind, să ne în- 
toarcem, fraţilor, spre noi înșine, lepădînd cu totul sfa- 

tul șarpelui și umblarea după cele ce ne trag în jos. Căci 
nu putem ajunge la împăcarea și la familiarizarea cu 
Dumnezeu, pînă ce nu ne întoarcem, sau mai bine zis 
pînă ce nu intrăm în noi înșine, pe cît ne este cu putinţă. 
Ceea ce e minunat este că, desfăcîndu-ne de rătăcirea 
prin lume și de frica de șarpe, ne alipim strîns de Împă- 
răţia cerurilor aflătoare în lăuntrul nostru. De aceea vie- 
țuirea călugărească s-a numit arta artelor şi ştiinţa ştiin- 
țelor, pentru că ea nu ne pricinuiește ceva asemănător 
lucrurilor acestora stricăcioase. în care ne înfundăm, 
mutîndu-ne mintea la ele de la cele mai înalte, ci ne 
făgăduiește bunătăţi străine şi tainice «pe care ochiul nu 
le-a văzut și urechea nu le-a auzit și la inima omului nu 
s-au suit» (1 Cor. II, 9). De aceea, «lupta noastră nu este 
împotriva sîngelui și a trupului, ci împotriva domniilor, 
a stăpîniilor şi a căpeteniilor întunericului veacului aces- 
tuia» (Efes. VI, 12). 

Dacă deci veacul de acum este întuneric, să fugim 
de el. Să fugim cu gîndul, ca să nu fie nimic comun între 
noi şi satana, dușmanul lui Dumnezeu. Căci cel ce vrea 
să se împrietenească cu el, se face dușman al lui Dum- 
nezeu, iar celui ce s-a făcut dușman al lui Dumnezeu 
cine îi va ajuta ? De aceea să urmăm pilda părinţilor 
noștri și să căutăm comoara din lăuntrul inimilor noas- 
tre, ca și ei. Iar aflînd-o pe aceasta, să o ținem cu tărie, 
lucrînd-o şi în același timp păzind-o. Căci spre aceasta 
am fost rînduiţi de la început. Iar dacă vreun alt Nicodim 
s-ar arăta nedumerit de acestea, zicînd în duh de împo- 
trivire : «Cum poate cineva intrînd în inimă să lucreze 
sau să rămînă acolo ?», cum a zis acela către Miîntuito- 
rul : «Cum poate cineva să intre în pîntecele maicii sale 
a doua oară și să se nască, bătrîn fiind ?» (loan III, 4), 
va auzi și el că «Duhul suflă unde voiește» (Ioan III, 8). 
Dacă ne îndoim cu necredință de faptele vieţii lucră- 
toare, cum ne vor veni cele ale vederii ? Căci făptuirea 
este treaptă spre contemplaţie (spre vederea sufletească). 

Dar fiindcă fără dovezi scrise nu poate fi încredințat 
de aceasta cel ce se îndoiește, să înșirăm în acest Cuvînt 
vieţile sfinților și cele puse de ei în scris, spre folosul 
multora, ca încredințîndu-se prin aceasta, să-l apere de 
toată îndoiala. Deci începînd Cuvîntul de la părintele 
nostru cel mare, să adăugăm culegeri din cuvintele şi 
faptele celor următori, pe cît ne este cu putință, spre 
adeverire. 


Din viața cuviosului părintelui nostru Antonie 


Mergînd odată la ava Antonie doi fraţi şi lipsin- 
du-le lor apa pe drum, unul a murit, iar celălalt urma 
să moară. Deci nemaiputind să meargă, zăcea și el pe 
pămînt, așteptînd să moară. În acest timp Antonie, șe- 
zînd în munte, strigă doi monahi ce se întîmplau să fie 
acolo şi le zise : «Luaţi degrabă un ulcior de apă și aler- 
gaţi pe drumul spre Egipt ; că dintre doi oameni care 
vin încoace, unul a murit, iar celălalt e pe cale să moară, 
de nu vă grăbiţi. Aceasta mi s-a arătat în vreme ce mă 
rugam». Deci venind cei doi monahi, a aflat pe unul ză- 
cînd mort şi l-au îngropat, iar pe celălalt l-au înviorat 
cu apă şi l-au dus la bătrîn, care se afla la cale de o zi. 

Dacă ar întreba cineva, pentru ce nu a grăit înainte 
de a muri celălalt, nu ar face bine. Căci nu era a lui 
Antonie hotărîrea cu privire la moarte, ci a lui Dum- 
nezeu. El a hotărît despre acela și tot El a descoperit 
starea cestuilalt. A lui Antonie a fost numai minunea 
aceasta că, șezînd în munte, avea inima veghind și că 
Domnul i-a arătat pe acela de departe. Vezi că din pri- 
cina trezviei inimii Antonie s-a făcut văzător de Dum- 
nezeu și înainte-văzător ? Căci de fapt Dumnezeu se 
arată minţii în inimă, la început curățind pe cel care-L 
iubește, cum zice loan Scărarul, ca un foc, apoi umplin- 

du-i mintea de strălucire ca o lumină și dindu-i formă 
dumnezeiască 7. 


Dar să trecem la cei următori. 


Din viaţa sfîntului Teodosie chinoviarhul 
(exarhul chinoviilor) 


Dumnezeiescul Teodosie fusese așa de rănit de dul- 
cea săgeată a dragostei și era atît de mult ţinut de legă- 
turile ei, încît împlinea cu faptele înalta și dumnezeiasca 
poruncă : «Să iubeşti pe Domnul Dumnezeul tău din 
toată inima ta și din tot sufletul tău și din tot cugetul 
tău» (Luca X, 27). lar aceasta n-ar fi putut-o face altfel 
decît așa că toate puterile firești ale sufletului nu tin- 
deau spre nimic altceva din cele de aici, decît numai spre 
dorirea Făcătorului. Prin aceste lucrări înțelegătoare ale 
sufletului, chiar cînd mîngiia, era înfricoșător multora, 
precum, chiar cînd certa, era iubit și dulce în toate. Cine 
a adus atita folos celor mulţi, vorbindu-le ? Și cine a 
fost atît de destoinic să adune simţurile și să le facă să 
caute în lăuntru ? El îi făcea pe cei din mijlocul zgomo- 
tului să se afle într-o liniște mai mare decit cei 
din pustiu și era totodată în mulțime şi în singu- 
rătate. lată că și acest mare părinte, cu numele Teo- 

7. Dumnezeu se arată minţii sau puterii noastre de sesizare duhov- 
nicească a prezenţii Lui numai cînd aceasta este adunată înlăuntrul ini- 
mii, adică în intimitatea ultimă a fiinţei umane, care are totodată un ca- 
racter emoţional, o capacitate şi o pornire iubitoare. Arătarea aceasta a 
lui Dumnezeu e o supremă lumină, e evidența supremei realităţi, care e 
totodată supertul propriei noastre existenţe. Mintea ia atunci forma neho- 
tărnicită a lui Dumnezeu și capătă lumina evidenţei preprii asemenea ce- 
lei a evidenţei lui Dumnezeu. Lumina sau evidenţa aceasta se întinde peste 
toate. De aceea sfintul Antonie poate vedea prin ea ceea ce se petrece 
departe cu cei doi călători. Pentru aceasta mintea trebuie să fie cură- 


ţită de păcate, adică de tot ce o închide față de Dumnezeu și de zidirea 
Lui universală, într-un gînd limitat, de care s-a alipit în mod pătimaş. 

dosie, a ajuns să fie rănit de dragostea Ziditorului pen- 
tru că își aduna simţurile și le mîna în lăuntru €. 


Din viaţa sfintului Arsenie 


Minunatul Arsenie păzea aceasta : să nu dezbată în- 
trebări în scris și cu atît mai puţin să le răspîndească. 
Nu pentru că nu avea putere. Cum s-ar putea spune 
aceasta de unul care grăia așa de bine, că vorbea limpede 
şi altora ? Ci obișnuința tăcerii și neplăcerea de a se arăta 
erau pricinile celor zise. De aceea și în biserici și la slujbe, 
se silea foarte să nu vadă pe cineva și să nu fie văzut de 
alții și să stea îndărătul vreunui stîlp sau al altui lucru 
și să se ascundă, ţinîndu-se nevăzut şi la o parte de ames- 
tecarea cu alţii. Aceasta pentru că vroia să ia aminte la 
sine și să-şi adune mintea în lăuntru și așa să se înalțe 


În concluzia ce o scoate din întîmplarea aceasta din viaţa sfintului 
Antonie, ca şi în concluziile din vieţile sau sfaturile celorlalți părinţi, 
Nichifor ține să accentueze importanţa concentrării minţii în adîncul fiin- 
ţei sau al inimii credinciosului, odată cu oprirea activităţii simţurilor în- 
dreptată spre cele din afară. În vederea interioară pe care o cîștigă 
mintea astfel, i se descoperă chiar cele din afară, care sînt de folos celui 
ce se nevoieşte sau altora, 

8. Sfîntul Teodosie ce! Mare, prăznuit în ziua de Îl ianuarie, după 
ce şi-a făcut noviciatul în marea mînăstire de lîngă turnul lui David din 
Ierusalim, a întemeiat la anul 465 marea sa chinovie spre răsărit de Be- 
tleem, între Betleem și mînăstirea Mar Saba. Încă în timpul lui, ea ajunsese 
la un număr de 400 monahi. Patriarhul Salustius al Ierusalimului (486—494) 
l-a numit conducător al chinoviilor din Patriarhat (chinoviarh = un fel de 
exarh), pe cînd pe sfîntul Sava l-a numit un fel de exarh al pustnicilor 
(H. G. Beck, Kirche und theologische Literatur im Byz. Reich, 1959, p. 137, 
203, 204). Viaţa lui a fost scrisă de Ciril de Scythopolis şi de Teodor, epis- 
cop de Petra. A se vedea autorii care s-au ocupat de aceste Vieţi, la H. G. 
Beck., op. cit., p. 406 şi 409. Nichifor prezintă aci mai mult o caracterizare 
a felului de vieţuire a sfîntudui Teodosie, accentuînd că el consta într-o 
adunare a simţurilor spre cele din lăuntru. Prin aceasta chiar cînd se afla 
în mulțime, se simţea ca în singurătate și liniştea aceasta o comunica 
şi altora. 

uşor spre Dumnezeu. Şi de fapt acest bărbat dumne- 
zeiesc, acest înger pămîntesc, își aduna mintea în lăuntru, 
ca astfel să se ridice cu ușurință la Dumnezeu ?. 


Din viaţa sfîntului Pavel cel din Latro 


Dumnezeiescul Pavel petrecea în munți şi în pus- 
tiuri, trăind la un loc cu fiarele sălbatice ca și cu niște ve- 
cini şi prieteni. lar uneori coborîndu-se la Lavră binevoia 
să cerceteze pe frați, pe care-i îndemna să nu slăbească cu 
sufletul, nici să se lenevească de la faptele ostenitoare ale 
virtuţii ; ci întru toată luarea-aminte și dreapta soco- 
teală să se ţină de vieţuirea cea după Evanghelie și să 
lupte cu tot curajul împotriva duhurilor răutăţii. Pe 
lîngă aceasta, îi învăţa și o rînduială prin care pot fi în 
stare să se dezveţe de deprinderile pătimașe și să depăr- 
teze puieţii patimilor. Și ce rînduială învăţa acest dum- 
nezeiesc părinte pe ucenicii săi neștiutori, ca să poată în- 
depărta prin ea momelile patimilor ? Nu era alta decît 
păzirea minţii. Căci numai ea poate săvîrși o astfel de 
ispravă şi nu alta 10. 

9. Din viața siîntului Arsenie, Nichifor scoate în relief aceeaşi stă- 
ruinţă a lui de a fi atent la sine și de a-şi aduna mintea în sine, ca s-o 
poată înălța la Dumnezeu. 

10. Latros se numea în Evul Mediu muntele numit mai tîrziu Latmos, 
lingă Milet. În jurul lui și pe el au fost întemeiate mai multe minăstiri, 
care s-au bucurat de mare celebritate. Încă din vremea timpurie a Bi- 
zanţului au fost acolo chilii de călugări. Mai tirziu s-au așezat acolo alţi 
călugări, fugind din mînăstirea Raithu, din Sinai, din calea Saracenilor 
și din Creta. Aceste noi începuturi datează de prin secolul VIII. Cea mai 
importantă dintre cele 13 mînăstiri era, pe lingă Kelilibarion, minăstirea 
sfintul Pavel, numită după întemeietorul ei, Pavel cel Tinăr, care a trăit 
întîi ca pustnic pe virful muntelui. Cei ce s-au strîns în jurul lui au format 
apoi o chinovie. Acest Pavel a murit la 955 (la H. G. Beck, op. cit., p. 211— 
212). Dar nu ştim dacă Nichifor vorbește de acest Pavel sau de altul. în 
orice caz şi din pilda sfîntului Pavel din Latro, el scoate în relief aceeaşi 
stăruinţă de a-și păzi mintea de împrăştiere spre cele din afară. 

Din viața sfîntului Sava 


Cînd dumnezeiescul Sava vedea pe vreunul care s-a 
lepădat de toate, că a deprins cu de-amănuntul canonul 
vieţuirii monahale și-și poate păzi mintea şi poate lupta 
cu gîndurile potrivnice după ce a scos din cugetare toată 
amintirea lucrurilor lumești, îi dădea chilie și în Lavră, 
dacă era neputincios şi bolnav cu trupul. lar dacă era 
dintre cei sănătoși și viguroși, îi îngăduia să-și zidească 
chilie. 

Vezi că dumnezeiescul Sava cerea ucenicilor să-și 
păzească mintea şi numai după aceea le îngăduia să şadă 
în chilii ? Ce vom îace noi cei ce şedem leneși în chilii 
şi nici nu știm că există vreo păzire a minţii ? 11 


Din viaţa lui Ava Agaton 


Un frate întrebă pe ava Agaton : «Spune-mi ava: 
Ce e mai mare, osteneala trupească sau păzirea minţii ?» 
Şi a zis : «Asemenea este omul, unui pam. Deci osteneala 


11, Sfîntul Sava s-a născut în anul 439 în Mutalasca din Capadocia. 
El s-a așezat ca pustnic în Palestina, unde a întemeiat 7 mînăstiri. Cea 
mai vestită este Marea Lavră Mar Saba de azi, la răsărit de Betleem, 
aproape de Marea Moartă, într-un deşert de nisip; apoi la fel de vestită 
a fost Noua Lavră, care a devenit cunoscută în disputa în jurul orige- 
nismului. Sfîntul Sava însuşi a fost un luptător aprig împotriva monofizis- 
mului și a origenismului. A murit la 5 decembrie 532. În ziua de 5 de- 
cembrie e și prăznuit de Biserică. De la el a rămas un tipic, a cărui bază 
vine din Egipt, iar sfîntul Sava l-a întregit. El a intrat în întrebuințarea 
generală a Bisericii ortodoxe (H. G. Beck, op. cit. p. 397—8). Viaţa lui a 
scris-o pe larg admiratorul lui, Ciril de Scyihopolis, născut la 524, care 
la 555—6 s-a așezat în Marea Lavră a sfîntului Sava. Viața sfîntului Sava 
e cea mai mare lucrare scrisă de Ciril de Scythopolis, care a scris și alte 
vieţi de sfinţi (de ex. cea a sfîntului Eutimie cel Mare). (H. G. Beck, op. 
cit. p. 409 și S. Vailhe, Les Ecrivains de Saint Sabas, Echos d'Orient, 1898— 
1899). Nichifor Monahul accentuează și aci importanţa pe care o avea 
păzirea minţii în viața sfîntului Sava şi cum o cerea el aceasta și uce- 
nicilor săi. 


2 — Filocalia 

trupească sînt frunzele, iar păzirea celor din lăuntru 
este rodul. Drept aceea, fiindcă, după Scriptură, «tot 
pomul care nu face rod bun se taie și se aruncă în foc» 
(Matei VII, 19), e vădit că toată sîrguința noastră are în 
vedere rodul, adică păzirea minții. Dar e nevoie și de 
acoperămiîntul și de podoaba frunzelor, care sînt oste- 
neala trupească». 

Să ne minunăm cum acest sfînt s-a rostit împotriva 
tuturor celor ce nu au paza minții, zicînd către cei ce 
se laudă numai cu făptuirea că : «tot pomul ce nu face 
rod», adică nu are păzirea minţii, ci are numai frunze, 
adică fapte, «se taie şi se aruncă în foc». Înfricoşătoare 
este rostirea ta, părinte ! 1? 


Din ava Marcu (către Nicolae) 


«De vrei, așadar, fiule, să dobindești în lăuntru fă- 
clia luminii înțelegătoare și a cunoștinței duhovnicești, 
ca să poţi umbla neîmpiedicat în cea mai adîncă noapte 
a veacului acestuia şi să-ţi fie pașii îndreptați spre Dom- 
nul, ca unul care ai voit tare calea Evangheliei, după 
cuvîntul proorocesc, adică să urmezi cu credinţă înfocată 
poruncilor evanghelice desăviîrșite și să te faci părtaș, 
prin dorință şi rugăciune, patimilor Domnului — am 
să-ți arăt o metodă minunată și o regulă a chipului du- 
hovnicesc de viaţă. Ea nu are nevoie de osteneală și de 
nevoinţă trupească, ci de osteneală sufletească, de su- 
pravegherea minții şi de cuget atent, lucrînd cu frică şi 
cu dragoste de Dumnezeu. Prin această metodă vei putea 
să pui cu ușurință pe fugă mulțimea vrăjmașilor... 

De vrei, așadar, să biruiești asupra patimilor, adu- 
nîndu-te în tine însuţi prin rugăciune și prin împreuna- 
lucrare a lui Dumnezeu și coborîndu-te în adîncurile 


12. Din Pateric, Tipografia Cozia, 1930, p. 27. Se accentuează aceeași 
trebuinţă a păzirii minții. 

inimii, caută urma celor trei uriași puternici, adică 
uitarea, trindăvia și neștiința, pe care se reazimă duș- 
manii spirituali de alt neam ; pe sub acestea furișindu-se 
celelalte patimi ale răutăţii lucrează, se înviorează și 
prind putere în sufletele celor iubitori de plăceri. Și prin 
multă atenție și supraveghere a minţii, împreună cu aju- 
torul de sus, aflind cele necunoscute celorlalți, vei putea 
cu multă luare-aminte sîrguincioasă să te izbăvești de 
cei trei uriași vicleni... Căci însoțirea cunoștinței adevă- 
rate cu amintirea cuvintelor lui Dumnezeu și cu rîvna 
cea bună, cînd va fi silită să-ți stăruie în suflet prin harul 
lucrător și va fi păzită cu grijă, va șterge din el orice 
urmă a uitării, a neștiinței și a trîndăviei...» 13. Vezi cum 
conglăsuiesc cuvintele duhovnicești ? Vezi cum socotesc 
de limpede că din luare-aminte vine cunoștința ? Dar să 
vedem și pe cei de mai departe ce ne spun iarăși. 


Din sfîntul Ioan Scărarul 


«Isihast este cel ce se străduiește să-și hotărnicească 
partea netrupească în cea trupească, care e lucrul cel 
mai minunat. Isihast este acela care zice : «Eu dorm, iar 
inima mea veghează» (Cîntarea Cântărilor V, 2). Închide 
uşa chiliei trupului, uşa rostirii limbii ; și poarta din 
lăuntrul duhului. Şezînd la loc înalt, ia seama la tine și 
dacă cunoști, vezi : cum, cînd, de unde, cîţi și care hoţi 
vin să între și să fure strugurii. Îngreunîndu-se, străje- 
rul se ridică şi se roagă şi, șezînd iarăși, se ține bărbătește 
de aceeași lucrare. Altceva este păzirea gîndurilor și alt- 
ceva supravegherea minții. Pe cît e de departe răsăritul 
de apus, pe atîta e cea de a doua de cea dintii, fiind cu 
mult mai ostenitoare. Precum dacă văd hoţii arme îm- 
părătești așezate în oarecare loc, nu se apropie cu ușu- 


13. Din Marcu Ascetul, Epistola către Nicolae, Filoc. rom. vol. |, p. 
325, 326, 327. Sint prezentate și aci îndemnuri la păzirea minții. 


20 FILOCALIA 


rință, așa cel ce şi-a unit inima cu rugăciunea nu e furat 
ușor de hoţii lumii sîndite» 1£. 

Vezi rodurile vădite ale minunatelor lucrări ale 
acestui mare părinte ? Dar noi trecem pe lîngă ele ase- 
menea unora ce călătoresc prin întuneric și călcăm pe 
deasupra cuvintelor de suflet folositoare ale Duhului ca 
într-o învălmășeală de noapte, asemenea unora ce s-au 
făcut surzi cu voia. 

Să vedem mai departe cele scrise de părinții pentru 
povăţuirea noastră la trezvie. 


Din Ava Isaia 


“Cînd se va desface cineva de cele de-a stinga, își va 
cunoaşte cu de-amănuntul toate păcatele ce le-a făcut 
înaintea lui Dumnezeu. Căci nu-și vede omul păcatele 
sale, de nu se va desface de ele cu despărțire amară. Cei 
ce au ajuns însă la măsura aceasta, au aflat plinsul şi 
rugăciunea şi aducîndu-şi aminte de reaua lor însoţire 
cu patimile, se rușinează înaintea lui Dumnezeu. Să ne 
nevoim, deci, fraţilor, după puterea noastră, și dimpre- 
ună cu noi va lucra și Dumnezeu, după mulțimea mile- 
lor Sale. Chiar dacă nu ne-am păzit inima ca părinţii 
noștri, să ne sîrguim după putere să păzim măcar tru- 
purile noastre fără de păcat, precum cere Dumnezeu, 
căci după vremea foametei ce ne-a cuprins va face milă 
şi cu noi, ca și cu sfinţii Săi» 15. Acest mare părinte mîn- 
giie aci şi pe cei foarte slabi, zicînd: «Chiar dacă nu 
ne-am păzit inima noastră ca părinţii noștri, de ne vom 
păzi trupurile noastre fără de păcat, cum cere Dumnezeu, 
va face și cu noi milă». 

Mare este compătimirea şi pogorămîntul acestui 
părinte. 

14. Scara, Cuv. 27. Acelaşi îndemn. 

15. Isaia Pustnicul, cap. 17 din «Despre păzirea minții în 27 ca- 
pete», Filoc. rom. I, p. 397. 

Din Macarie cel Mare 


«Lucrul de căpetenie âl celui ce se nevoiește este 
acesta, ca intrînd în inima sa, să facă război cu satana 
și luptînd împotriva uneltirilor lui să-l biruiască. lar de 
păzeşte cineva la arătare trupul său de stricăciune și de 
curvie, dar în lăuntru preacurvește înaintea lui Dumne- 
zeu și curveşte în convorbirea cu gîndurile, n-a folosit 
nimic avînd trupul feciorelnic. Căci scris este : «Tot cel 
ce priveşte o femeie spre a o pofti, a şi preacurvit în 
inima sa» (Matei V, 28). Pentru că este o curvie săvirșită 
prin trup şi este o curvie a sufletului ce se însoțește cu 
satana». 

S-ar părea că acest părinte se împotriveşte cuvin- 
telor părintelui Ava Isaia, pomenite înainte. Dar nu e 
așa. Căci şi acela ne poruncește să păzim trupurile noas- 
tre, cum o cere Dumnezeu. Dar nu cere numai curăția 
trupurilor, ci și a duhurilor, și așa ne pune la inimă ace- 
leaşi porunci evanghelice. 


Din Diadoch 


«Cel ce petrece pururea în inima sa e străin de toate 
frumuseţile vieții. Căci umblînd în duh, nu poate cu- 
noaște poftele trupului. Unul ca acesta, făcîndu-și plim- 
bările în cetatea virtuţilor, le are pe acestea ca paznici 
ai cetăţii. De aceea uneltirile dracilor împotriva lui rămîn 
fără izbîndă» 16. 

Bine a zis sfintul că uneltirile dușmanilor rămîn 
fără izbîndă, cînd petrecem în adincul inimii noastre, și 
cu atît mai mult, cu cît zăbovim mai mult acolo. Dar știu 
16. Diadoch al Foticeei, Cuvînt ascetic, cap. 57, Filoc. rom. ], p. 356. 


Nichifor scoate aceeași concluzie despre trebuinţa petrecerii cu mintea 
în adîncul inimii. 

că îmi lipsește vremea să înșir în povestirea de față cu- 
vintele tuturor părinților, precum voiesc. De aceea după 
ce voi mai pomeni unul sau doi, voi căuta să sfîrşesc. 


Din Isaac Sirul 


«Sîrguieşte-te să intri în cămara ta cea din lăuntru 
şi vei vedea cămara cerească. Căci una sînt aceea și 
aceasta, și printr-o singură intrare le vei vedea pe amin- 
două. Scara Împărăției aceleia este ascunsă în lăuntrul 
tău, adică în sufletul tău. Scufundă-te deci în tine, ca 
să ieși din păcat, și vei afla acolo trepte pe care vei putea 
să urci». 


Din Carpatiul 


«De multă luptă și osteneală e nevoie în rugăciuni, 
ca să aflăm starea netulburată a cugetului, ca un alt cer 
al inimii, unde locuiește Hristos, precum zice apostolul : 
«Oare nu știți că Hristos locuieşte în voi ? Afară doar 
de nu sînteți cercați» 17. 


Din Simeon Noul Teolog 


«Diavolul, împreună cu dracii, au primit îngăduința 
ca, după ce au făcut ca omul să fie scos din rai şi de la 
Dumnezeu, prin neascultare, să claține în planul gîndit 
cugetarea omului noaptea și ziua ; a unuia mult, a altuia 
puţin și a altuia şi mai mult. Și nu e cu putinţă să tie în- 
tărită aceasta altfel, decît prin pomenirea necontenită a 
lui Dumnezeu. Cînd pomenirea dumnezeiască s-a întipă- 
rit în inima cuiva prin puterea crucii, ea îi întăreşte cu- 
getarea, făcîndu-i-o neclătinată. La aceasta duce lupta 

17. 2 Cor. XIII, 5. Capete de mîngiiere, cap. 52. Filoc. rom. IV, 


p. 140, 141. Se dă acest text pentru a arăta că prin rugăciune înţelegerea 
se descoperă ca un cer al inimii, în care locuieşte Hristos. 

în cugetare, pe care fiecare creștin s-a gătit s-o poarte în 
stadionul credinții în Hristos. Dacă n-ajunge acolo, în 
deșert se luptă. Pentru această luptă este toată nevoința 
felurită a celui ce poartă greaua pătimire pentru Dum- 
nezeu. Prin ea urmărește să-și atragă milostivirea bunu- 
lui Dumnezeu, ca să-i dea iarăşi cinstea dintii și să se 
pecetluiască în cugetarea lui, Hristos, precum zice apos- 
tolul : «copilașii mei, pe care iarăși vă nasc, pînă ce va 
prinde Hristos chip în voi» (Galat. IV, 19) 18. 

Aţi văzut, fraţilor, că este un meșteșug duhovni- 
cesc, sau o metodă, care duce repede pe lucrătorul ei la 
nepătimire și la vederea lui Dumnezeu ? V-aţi încredin- 
ţat că toate faptele se socotesc la Dumnezeu ca frunzele 
de pe pom, fără rod ? Şi că tot sufletul care nu are su- 
pravegherea minţii, în zadar le săvîrșește pe acelea? Drept 
aceea să ne sîrguim ca nu cumva, murind fără rod, să 
ne căim fără folos. 

Întrebare : Nu ne îndoim nici noi, ba chiar sîntem 
foarte convinși că din scrierea aceasta cunoaștem care a 
fost fapta celor ce au bineplăcut Domnului și că este o 
lucrare oarecare ce izbăvește sufletul repede de patimi 
și-l leagă de dragostea lui Dumnezeu, lucrare ce este 
de trebuinţă oricui se oștește sub Hristos ; dar ce este 
luarea-aminte şi cum se învrednicește cineva să o afle ? 

18. Se dă şi acest text pentru a se arăta că prin practicarea con- 
tinuă a rugăciunii se întipăreşte în inimă pomenirea necontenită a lui 
Dumnezeu şi se fixează în ea cugetarea la Dumnezeu odată cu puterea lui 
Dumnezeu. Din toate aceste texte Nichifor a scos următoarele concluzii: 

a) Păzirea minţii, ca să nu hoinărească prin gînduri străine de Dum- 
nezeu. b) Adunarea ei în inimă, care poate fi socotită ca adîncul propriu 
al întregii ființe umane și al minţii. c) Menţinerea minţii în inimă se 
poate dobindi prin păstrarea continuă a amintirii lui Dumnezeu sau prin 
rugăciunea neîncetată şi curată de alte ginduri. d) Prin această pome- 
nire mintea întîinește în inimă pe Dumnezeu însuși, ca într-un alt cer. 

După ce a întemeiat necesitatea acestor lucruri, pe baza exemplului 


şi îndemnurilor unor sfinţi anteriori, Nichifor vrea să dea și o metodă prin 
care ele pot fi înfăptuite. 

aţă ce am dori să învăţăm, căci sîntem cu totul necu- 
noscători ai unui astfel de lucru. 


Răspuns : În numele Domnului nostru lisus Hristos, 
Care a zis : «Fără de Mine nu puteţi face nimic» (loan 
XV, 5), chemîndu-L pe El ca ajutor și împreună-lucră- 
tor, voi încerca să vă arăt ce este luarea-aminte și cum 
se poate dobiîndi ea, cu voia lui Dumnezeu. 

Luarea-aminte, au spus unii dintre sfinţi, este su- 
pravegherea minţii ; alții, paza minţii ; alţii, iarăşi, trez- 
via ; alţii, liniștea mintală și alţii, alt fel. Dar toate aces- 
tea arată unul și același lucru. Gîndește și despre aces- 
tea, aşa cum ai gîndi cînd ar spune unul «piine», altul 
«bucată», altul «îmbucătură». Dar ce este luarea-aminte 
şi care sînt însușirile ei, află acum cu de-amănuntul. Lua- 
rea-aminte este semnul pocăinții neştirbite ; luarea-a- 
minte este reînsănătoșirea sufletului, ura lumii, întoar- 
cerea la Dumnezeu ; luarea-aminte este desființarea pă- 
catului și recîștigarea virtuţii ; luarea-aminte este încre- 
dințarea neîndoielnică a iertării păcatelor ; luarea-aminte 
este începutul vederii (al contemplaţiei), mai bine zis este 
temelia contemplațţiei, căci prin ea, aplecîndu-Se, Dum- 
nezeu Se arată minţii ; luarea-aminte este netulburarea 
minţii, sau mai bine zis oprirea ei, dăruită sufletului prin 
mila lui Dumnezeu ; luarea-aminte este înlăturarea gîn- 
durilor, palatul amintirii lui Dumnezeu, vistieria răbdă- 
rii necazurilor ce ne vin asupra ; luarea-aminte este pri- 
cinuitoarea credinţei, nădejdii şi dragostei. Căci de n-ar 
crede cineva, n-ar primi necazurile ce vin din afară. Și 
dacă n-ar primi cu bucurie necazurile, n-ar zice Domnu- 
lui : «Sprijinitor al meu ești și loc de scăpare» (Ps. XC, 2). 
Şi dacă n-ar face pe Cel preaiînalt loc de scăpare, nu 
şi-ar umple inima de dragostea Lui. Drept aceea, rodul 
acesta care este cel mai mare dintre cele mai mari și-l în- 
sușesc cei mulţi sau toţi, cu deosebire prin învăţătură. 
Căci sînt rari cei ce deprind luarea-aminte fără să fie în- 
văţaţi prin silința trăirii sau prin căldura credinței, do- 

bîndită de la Dumnezeu. Iar ceea ce e rar nu e lege. De 
aceea trebuie căutat un povățuitor neînșelător, ca din în- 
vățătura și pilda aceluia să învăţăm cele ce cad la dreapta 
și la stînga atenţiei, adică ceea ce e prea puţin şi ceea ce 
e prea mult, care vin de la cel rău, de care a pătimit el 
însuşi, fiind ispitit. Scoţîndu-le pe acestea la iveală, el ne 
arată în chip neîndoielnic calea duhovnicească și aşa o 
vom străbate cu ușurință. lar de nu este povățuitor tre- 
buie ajutat cu osteneală. Şi de nu se găsește, chemînd pe 
Dumnezeu întru frîngerea duhului și cu lacrimi și rugîn- 
du-L întru sărăcie, fă ce-ţi spun : 19 


19. Urmează metoda lui Nichifor. Adunarea minţii în inimă și în- 
tilnirea ei statornică cu Dumnezeu prin pomenirea Lui continuă, sau prin 
rugăciunea neîncetată, am văzut-o recomandată și practicată de toți sfinţii 
amintiţi de Nichifor în introducerea metodei sale și pentru ea se pot in- 
voca și multe alte exemple și texte din părinţii duhovnicești anteriori. 

Ceea ce aduce nou în metoda sa Nichifor este un mod mai precis 
în care mintea poate fi adunată și ţinută în inimă odată cu rostirea ne- 
încetată a rugăciunii lui lisus. Metoda aceasta a devenit în esenţa ei 
o practică generală în secolul XIV între monahii ziși isihaști și dacă nu 
metoda însăși, cel puţin rugăciunea neîncetată a lui lisus, adică partea 
a doua a metodei lui Nichifor, a devenit generală pentru monahii răsă- 
riteni, în tot timpul de atunci încoace. 

Practica uzitată de cel dintii constă pînă azi într-o anumită aso- 
ciere a celor două părți ale rugăciunii lui lisus cu inspirarea și expirarea 
aerului. Odată cu inspirarea aerului se spun cuvintele: «Doamne lisuse 
Hristoase, Fiul lui Dumnezeu», iar odată cu expirarea se spun cuvintele: 
«miluieşte-mă pe mine păcătosul». 

Ceea ce a adus nou Nichifor ca metodă de adunare a minţii în inimă 
a fost tocmai această îmbinare a actului de trimitere a minţii la inimă 
odată cu aerul; dar el nu vorbește și de îmbinarea celor două părţi ale 
rugăciunii lui lisus cu inspirarea și expirarea aerului. El vorbeşte numai de 
o continuă trimitere a minţii la inimă odată («împreună») cu inspirarea 
continuu repetată și cu repetarea rugăciunii neîncetate. Propriu-zis el reco- 
mandă folosirea respirației continuu repetate a aerului mai mult ca un 
mijloc de a menţine mintea neîncetat în inimă și de a rosti neîncetat ru- 
găciunea lui lisus. Mintea e menţinută mereu în inimă şi rugăciunea la 
fel, numai întrucît nu se uită de a face mereu efortul concenirării ei în 
inimă şi efortul de a repeta mereu rugăciunea. Nichifor spune că prin 
aceasta mintea e obişiuită «să nu iasă repede din inimă». Mintea nu 
rămîne fixată în inimă în mod static şi nici rugăciunea. Persistarea min- 

Ştii că răsuflarea pe care o răsuflăm este aerul 
acesta. Și îl respirăm nu pentru altceva, ci pentru inimă, 
căci ea este o pricină a vieţii și a căldurii trupului. Deci 


ţii și a rugăciunii în inimă e un fapt neîntrerupt, dar în același timp un 
fapt viu, dinamic, un fapt de voinţă de a repeta adunarea ei în inimă și 
repetarea rugăciunii. La urma urmelor și cu aerul se întîmplă același lu- 
cru: el e mereu în inimă, adică nu iese total de acolo, dar e și trimis 
mereu acolo. Sfintul Grigorie Palama aduce în plus explicarea că ceea ce se 
trimite în inimă nu e mintea ca esenţă, ci lucrarea ei (Al doilea cuvînt din 
triada I şi II contra lui Varlaam). 

Iar în practica monahală generalizată, deasemenea, ieșirea aerului 
din piept nu înseamnă şi ieșirea rugăciunii lui lisus, ci numai mutarea 
atenţiei dela o parte a ei la alta. Propriu-zis inspirarea și expirarea aeru- 
lui formează un întreg dual, între ale cărui părți nu se produce nici o sepa- 
rare, nici o întrerupere. 

Dar dacă mintea trebue să rămînă mereu în inimă și rugăciunea 
lui lisus la fel, de ce mai recomanaă Nichifor în metoda sa trimiterea 
minţii la inimă odată cu inspirarea aerului? De ce recomandă adică un 
lucru care a scandalizat pe Varlaam și pe alţi adversari ai sihaștrilor ? 

Acești adversari nu au înţeles că e vorba nu de o legare a trimiterii 
aerului ca o ocazie pentru ritmicitatea neîntreruptă a efortului de menţi- 
nere a minţii sau a atenţiei în inimă și odată cu aceasta în pomenirea lui 
Dumnezeu. Ritmicitatea neîntreruptă a respirației e un mijloc sau un pri- 
lej de reînnoire neîncetată a amintirii lui Dumnezeu și prin aceasta de 
adunare a gindului dela cele din afară la ceie din lăuntru, iar prin aceasta, 
de evitare a oricărei întreruperi în gindirea îndreptată spre Dumnezeu. 
Un teolog occidental, Herrigel, într-una dia cărţile sale, spune același lu- 
cru cînd declară că trebue să mulţumim lui Dumnezeu pentru orice nouă 
respiraţie, că am mai putut, sau mai putem respira odată, deci mai pu- 
tem prelungi încă cu o clipă viața noastră. (Der Umbruch des Denkens). 

Încă Isichie Sinaitul, trăitor prin secolul VI, spusese: «Unește cu 
răsuflarea nării trezvia şi numele lui lisus, sau gîndul neuitat la moarte, 
și smerenie. Căci amîndouă sînt de mare folos» (II, 87; Filoc. rom. IV, 
p. 89). 

S-ar putea spune că avem aci o paralelă între un act corporal şi 
unul spiritual: inspirarea aerului și trimiterea în lăuntru a minţii. E o pa- 
Talelă în care un act de gindire voluntar se repetă paralel cu săvîrșirea 
involuntară a unui act de repetiţie neîntreruptă, luînd prilej de la săvirși- 
rea regulată a acestuia. Dar nu e numai o paralelă. Respirația e un act care 
întreține nu numai viaţa trupului ca o unitate separată de suflet şi de gîn- 
dire, ci dă putinţă și vieţii spirituale. E un act care condiţionează viaţa 

inima trage aerul ca să-şi împingă căldura ei afară prin 
expirare, iar ei să-și procure o temperatură bună. Iar pri- 
cinuitorul acestei lucrări, sau mai bine zis slujitor al ei, 


totală a ființei umane, care face posibilă gîndirea. Ca atare gindirea e 
legată de respiraţie şi de aceea poate face din inspiraţie un act conștient. 
Aceasta înseamnă pe de o parte că inima prin care se întreţine viaţa cor- 
pului, datorită aerului inspirat şi expirat, întreţine și cugetarea; iar cu- 
getarea, la rîndul ei, poate face respirația conștientă, o poate pătrunde, o 
poate face să nu fie străină nici o clipă de conștiință. În aceasta poate să 
constea unul din aspectele strinsei legături dintre inimă și minte. Cînd min- 
tea se împrăștie în gînduri variate, nu mai e unită conștient cu respiraţia 
și cu inima, ca centru al vieţii întreţinut prin respiraţie, adică nu le mai 
spiritualizează pe acestea. În acest caz pierde și mintea și pierde și inima. 
Cînd mintea, adică gindirea ei, se concentrează în inimă prin ritmicitatea 
respirației, amîndouă cîștigă: respiraţia ritmică (și bătaia ritmică a inimii 
am putea zice), aduce aminte cugetării să pomenească pe Dumnezeu, iar 
pomenirea lui Dumnezeu repetată ritmic odată cu respiraţia, ţine atentă 
gîndirea la respiraţie și la inimă și le încadrează pe acestea în conștiința 
ocupată cu pomenirea lui Dumnezeu, le sfințește. 

Varlaam a fost susținătorul unui spiritualism abstract, dezlegat de 
trup, şi prin aceasta a contribuit la formarea unei atitudini neînţelegă- 
toare a efortului de spiritualizare sau de sfințire a trupului, devenită pro- 
prie Occidentului. În Răsărit, afară de Evagrie, e greu de găsit vreun pă- 
rinte care n-ar fi urmărit sfinţirea fiinţei totale a credinciosului și care 
n-ar fi cerut, de aceea, unirea minţii cu inima. E drept că unii părinţi, vor- 
bind de adunarea minții în inimă, spun totodată că prin aceasta mintea 
se adună în ea însăși. Dar prin aceasta ei înțeleg inima ca centru al în- 
tregii vieţi, deci şi al cugetării. 

Poate în acest sens socoteau unii, cum spune Palama, ca vehicol 
al cugetării «punctul cel mai din mijloc și cel mai curăţit al duhului 
sufletesc», în vreme ce alţii așezau înţelegerea în encetal. Și poate 
așa trebue să înțelegem şi adeziunea lui Palama la prima opinie. «Noi 
încă, deşi nu socotim sufletul înăuntru ca într-un vas, fiindcă e netrupesc, 
nici în afară, fiindcă e unit cu trupul, totuși știm sigur că puterea noas- 
tră cugetătoare stă în inimă ca într-un organ» (Cuv. II din triada I cun- 
tra lui Varlaam, la P. Hristou, op. cit. p. 395). Căci chiar în acest loc Pa- 
lama spune totodată că cugetarea are inima nu ca organul exclusiv, ci 
ca primul organ și aceasta întrucît inima e punctul cel mai central al du- 
hului sufletesc, deci un fel de centru al vieţii sufletului care întreţine şi 
trupul. Deci nu e la el o opoziţie față de opinia altor părinți, că mintea 
e şi în creier (Așa spune și Meyendorii, A study of Gregory Palama, Lon- 
dra, The Faith Press, 1964, p. 138). El nu separă prea strict între creier și 

este plămiînul, care fiind zidit de Făcător fără desime, ca 
niște foi, primeşte şi scoate ușor conţinutul lui. Astfel 
inima, trăgînd prin aerul respirat răcoarea la sine și îm- 


inimă ca loc al sufletului și recunoaşte inimii rolul de centru vital și ca 
atare şi de centru sufletesc, de care cugetarea nu poate fi despărțită. Le- 
gind cugetarea mai strîns de centrul vital al ființei umane, isihaştii dă- 
deau posibilitatea rugăciunii, care ţine şi de cugetare, să influienţeze și 
trupul. Astfel s-a evitat intelectualismul fără influenţă asupra trupului, 
aşa cum s-a dezvoltat în Apus. 

Nichifor spune însă că cugetarea este în piept. Vasile de la Poiana 
Mărului, stareţ trăitor în Țara Românească în secolul XVIII, va spune 
la fel. Dar se pare că prin aceasta ei nu se deosebesc prea mult de opi- 
nia celor ce susțineau că și cugetarea își are sediul în inimă. Dar prin 
precizarea că ea e în piept parcă ar vrea să arate că ea e în centrul fiin- 
ței, unde se unesc cugetarea şi simţirea. Nichifor, spunînd că mintea adu- 
nîndu-se în inimă e ca bărbatul care revine acasă dintr-o călătorie, vrea 
să spună că inima nu e un loc străin pentru minte, dar mintea poate să și 
călătorească. Însă deplin fericită se simte numai cînd revine în inimă, 
sau acasă. Mintea în sens de pură cugetare nu e mintea întreagă şi nici 
inima în sens de pur izvor al sentimentelor sau al vitalităţii nu e inima 
întreagă. Plasarea cugetării în inimă sau în piept nu înseamnă însă că 
mintea ca izvor al cugetării exclusive nu e în creier. 

În orice caz cugetarea fiind încadrată în viaţa întegrală a fiinţei 
umane, deci în fundamentul ei care este inima, trebue să se întipărească 
cu conștiința ei în toate actele trupului, dar cu o conştiinţă preocupată 
permanent de amintirea lui Dumnezeu. Atunci însuși actul respirației e 
imprimat de amintirea lui Dumnezeu, cum poate fi imprimată îngenun- 
chierea, ca şi orice faptă și cuvint. Așa se sfințește tot trupul și toate 
actele lui, toată viața care e întreţinută de inimă și izvorăște din ea, 
pentru că s-a sfinţit cugetarea însăși care prin pomenirea neîncetată a lui 
Dumnezeu s-a adiîncit în intimitatea ființei umane și a imprimat amintirea 
lui Dumnezeu în izvorul vieţii integrale a ei. 

În felul acesta nu mai apare fără sens faptul că Nichifor Monahul 
vorbește despre importanţa respirației ca act de întreţinere a inimii, și 
prin ea a vieţii, și de trebuința de a lega actul concentrării minţii în inimă 
de acest ritm al respirației. Cugetarea devine prin aceasta conștientă de 
respiraţie ca condiţie a vieţii totale a subiectului ei şi de faptul că ea tre- 
bue să o sfințească pe aceasta şi să se sfințească pe ea însăși prin po- 
menirea numelui lui Dumnezeu, sau să sfințească inima, ca fundament al 
vieţii. Cugetarea, devenind conştientă de acest fundament al vieţii, va de- 
veni conștientă că el nu e de la sine, ci are ca fundament ultim, corespun- 
zător lui, pe Dumnezeu. Inima celui ce se roagă neîncetat va deveni 

pingînd dela sine căldura, păzește fără abatere rînduiala 
pentru care a fost zidită spre susținerea vieţii. Tu deci 
șezînd și adunîndu-ți mintea, împinge-o și silește-o pe 


transparentă pentru Dumnezeu, sau cer al lui Dumnezeu, sau locul lui 
Dumnezeu, cum zic unii părinţi. 

Legătura aceasta strinsă dintre gîndirea plină de pomenirea lui 
Dumnezeu și actele trupești, în primul rînd al respirației, o va socoti 
sfintul Grigorie Palama o legătură simbolică, dat fiind că simbolul e ceva 
în același timp deosebit de ceea ce simbolizează și unit cu el. Respirația, 
îngenunchierea, semnul crucii, cuvîntul curat, devin simboluri ale vieţii 
spirituale. De sigur, cînd aceste acte sînt săvirşite fără pomenirea lui Dum- 
nezeu, ele nu se sfințesc, ele își slăbesc caracterul de simboluri. Palama 
zice: «Unii ca aceștia vor numi om cu sufletul în buric pe cel ce zice: 
«Legea lui Dumnezeu în mijlocul pîntecelui meu» (Ps. 39,8) și pe cel ce 
zice către Dumnezeu : «Pîntecele meu va răsuna ca o chitară şi cele din 
lăuntru ale mele ca un zid de aramă pe care l-ai înnoit» (Isaia XVI, 11), 
cum vor calomnia pe toţi cei ce exprimă și numesc prin simboluri cele 
ale lumii gindite, cele dumnezeiești și duhovnicești» (Cuv. II, triada ] con- 
tra lui Varlaam, la P. Hristou, op. cit., vol. 1, p. 404). 

Dar dacă alte organe ale trupului se pot bucura de lucrarea lui 
Dumnezeu în ele, deci pot fi simboluri, cum n-ar putea fi cu atit mai mult 
inima, centrul vital al fiinţei umane ? 

Sfîntul Grigorie Palama va insista în cele două «Cuvinte» ale sale 
despre rugăciune (II din întiia triadă şi II din a doua triadă contra lui 
Varlaam) asupra acestei sfințiri a trupului prin pomenirea lui Dumnezeu 
și prin rugăciune, în apărarea «Metodei» lui Nichifor. 

Metoda lui Nichifor n-a fost singura metodă a rugăciunii lui Iisus, 
sau ea și-a modificat sau precizat în practicarea ei unele elemente, după 
cum găseau de bine cei ce o practicau, pe baza experimentării ei. Una din 
formele astfel modificate sau precizate în anumite detalii s-a păstrat în 
cîțiva codici manuscriși şi poartă numele sfintului Simeon Noul Teolog. Dar 
cercetarea a demonstrat că nu e a lui. Căci nu se află între scrierile sfîn- 
tului Simeon Noul Teolog şi nu e menţionată nici în «Viaţa» lui scrisă de 
ucenicul lui, Nichita Stithatul (Vezi la Pr. D. Stăniloae, Viaţa şi Învăţă- 
tura sîintului Grigorie Palama, Sibiu, 1938, p. 46—61). Totuși sfîntul Grigo- 
rie Sinaitul citează ceva din ea şi o atribuie lui Simeon Noul Teolog. Dar 
întrucît Nichifor nu o pomeneşte, se pare că ea a apărut după Nichifor. 

Se poate ca încă din vremea lui Palama unii monahi (foarte puţini) 
mai nepricepuţi să fi practicat întoarcerea privirii spre mijlocul pinte- 
celui şi în mediul lor să fi apărut şi metoda atribuită lui Simeon Noul 
Teolog, dar Palama nu pomenește de această atribuire. El recunoaşte to- 

calea nărilor pe care intră aerul în inimă, să coboare îm- 
preună cu aerul inspirat în inimă. Şi intrînd acolo, nu-ţi 
vor mai fi fără veselie și fără bucurie cele de după aceea. 


tuşi că această practică exista, dar o explica din trebuința de a se im- 
pune şi stomacului legea sănătoasă a minţii ca înfrînare. 

Mai e de remarcat că traducerea neogreacă a metodei atribuite 
lui Simeon publicată în Filocalia greacă, nu cuprinde recomandarea în- 
dreptării privirii spre pîntece. Forma aceasta a textului trimite poate la 
unele manuscrise care nu cuprindeau acest amănunt. În plus, trebuie ţinut 
seama de faptul că în practica generală a monahismului răsăritean de 
după acel timp, niciodată nu s-a folosit rugăciunea lui lisus după această 
metodă, decît poate cu totul excepţional de vreun călugăr nepriceput. 

Dintr-o practică cu totul rară din acea vreme a luat probabil Var- 
laam afirmarea că isihaștii își închipuiau că sufletul se află în buric și-i 
eticheta cu numele de «omfalopsichi». Palama respinge cu indignare acest 
nume şi afirmarea că isihaștii ar fi avut o asemenea credinţă. Niscai ca- 
zuri excepţionale ale unei astfel de practici, care au putut dura şi după 
aceea, sau faptul rarei ei existențe în secolul XIV l-a făcut și pe Vasile 
de la Poiana Mărului să combată în secolul XVIII, credința unora că inima 
s-ar afla în mijlocul pîntecelui (în: «Cuvintul înainte» la Filotei Sinaitul, 
d. ex. în ms. Acad. Rom. 14414). De altfel pînă de curînd exista în popor 
părerea că inima e în pîntece. 

Mai existau printre monahi și unii care își făceau o regulă pro- 
prie pentru a putea ţine rugăciunea neîncetată. Grigorie Sinaitul dezaprobă 
această «idioritmie». O astfel de «idioritmie» a putut fi și întoarcerea pri- 
virii spre mijlocul pîntecelui. 

În forma care cuprinde amănuntul întoarcerii privirii spre mijlocul 
pintecelui, metoda atribuită sfîntului Simeon a fost publicată de teologul 
catolic J. Hausherr S.I., sub titlul de : MEYodos mîjs iepăs mpocevlis wat xpo- 
Volic, în: Orientalia Christiana, 1927, nr. 36, p. 104—210. Dar e curios 
că privind acest text, se constată în el o contrazicere: pe de o parte se 
cere ca privirea să fie îndreptată spre ombilic, ca imediat după aceea să 
se adauge: «pentru ca să se caute cu mintea interiorul și să se găsească 
locul inimii». S-ar părea că prima recomandare e interpolată. Căci nu e 
firesc ca prin privirea spre ombilic să se mai caute pe urmă locul inimii. 
Textul neogrec vorbeşte numai de căutarea locului inimii. Și această re- 
comandare e logică, prin faptul că nu se cere de la început unde să se 
caute cu privirea. În acest text se spune direct: «adună-ţi mintea de la 
tot ce e trecător și deșert și apleacă-ţi partea de jos a feţii, sau bărbia, 
spre piept, ca în acest fel să iei aminte la sinea ta cu mintea şi cu ochii 
tăi; și ţine-ţi puţin respiraţia ca să ai acolo și mintea și să afli locul unde 
este inima ta și acolo să fie cu totul şi mintea ta». 


NICHIFOR DIN SINGURĂTATE 31 





Și precum un bărbat oarecare fiind călătorit de la casa 
sa, cînd se întoarce nu mai știe ce să facă de bucurie că 
s-a învrednicit să se întîlnească cu copiii și cu nevasta, așa 
şi mintea cînd se întilnește cu sufletul se umple de o bucu- 
rie şi veselie de negrăit. Drept aceea, frate, obișnuieşte-ți 
mintea să nu iasă degrabă de acolo. Căci la început e ne- 
păsătoare poate, din pricina închiderii înăuntru și a strîm- 
torării. Dar după ce se obișnuiește, nu-i mai plac rătă- 
cirile pe afară. Căci «Împărăţia cerurilor este în lăuntrul 
nostru» (Luca XII, 21). Pe aceasta privind-o acolo şi ce- 
rînd-o prin rugăciune curată, toate cele din afară le so- 
cotește urîte și neplăcute. 

Dacă deci, cum s-a zis, poţi intra de la prima încer- 
care în locul inimii pe care ţi l-am arătat, mulțumește lui 
Dumnezeu, şi slăvește-L, și saltă și te ține de lucrarea 
aceasta pururea. lar ea te va învăţa pe tine cele ce nu le 


Cel mai interesant amănunt pozitiv, adaus în această metodă, este 
recomandarea răririi inspiraţiei și expiraţiei, pentru a nu se respira prea 
comod. Acest amănunt a avut o oarecare aplicare practică la unii monahi. 
Dar aceasta nu înseamnă altceva decit o anumită ritmicizare negrăbită a 
respirației, pentru a nu se produce în mod neregulat, inegal, căci aceasta 
tulbură ritmicitatea pomenirii lui Dumnezeu, sau ar fi expresia unor stări 
inegale, neliniştite, speriate, confuze, mînioase, pasionale, în suflet. 

într-o formă puţin deosebită apare metoda acestei rugăciuni în scri- 
sul rămas de la Grigorie Sinaitul. Ea se resimte şi de metoda lui Nichifor 
şi de detaliul răririi respirației din forma ei de sub numele lui Simeon 
Noul Teolog. El întemeiază respirarea mai rară cu motivul că ieșirea ae- 
rului de la inimă întunecă mintea despărţind-o din inimă odată cu expi- 
rarea, sau răpeşte cugetarea spre alte gînduri. El a observat poate faptul 
că expirarea aerului produce oarecare slăbire a concentrării minţii, o 
relaxare a atenției. Dar amănuntul cel mai important şi cel mai preţios în 
forma în care metoda ne-a rămas de la Grigorie Sinaitul este recomanda- 
rea de a uni cugetarea cînd cu prima jumătate a rugăciunii lui lisus, cînd 
cu a doua jumătate. În această recomandare s-ar putea implica poate uni- 
rea primei jumătăţi a rugăciunii cu inspirarea aerului și a celei de a doua 
jumătăţi cu expirarea aerului. Dar el nu o spune aceasta explicit (P. G. 150, 
1316 D). EL cere, dimpotrivă, să se repete de multe ori prima jumătate și 
iarăşi de multe ori a doua jumătate, ca să nu se mute prea ușor cuge- 
tarea de la o jumătate la alta. 

ştii. Dar trebuie să știi și aceasta că, ajungînd mintea 
acolo, nu trebuie să tacă și să stea după aceea degeaba. Ci 
să aibă ca lucru și îndeletnicire neîncetată rugăciunea : 
«Doamne lisuse Hristoase, Fiul lui Dumnezeu, miluiește- 
mă» ! Să nu mai contenească niciodată din aceasta. Căci 
aceasta, ţinînd mintea neîmprăștiată, o face să nu poată fi 
prinsă şi atinsă de momelile vrăjmașului şi o ridică la 
dragostea și dorul dumnezeiesc în fiecare zi. 

Iar dacă, ostenindu-te mult, o, frate, nu poţi totuși 
intra în părțile inimii, precum ţi-am arătat, fă ceea ce-ţi 
spun şi cu ajutorul lui Dumnezeu vei afla ceea ce cauţi. 
Ştii că partea cugetătoare a fiecărui om este în piept, căci 
în lăuntrul pieptului, tăcînd noi cu buzele, vorbim, ne sfă- 
tuim cu noi înșine, dăm rînd rugăciunilor, psalmilor și al- 
tora. Dă-i deci acestei cugetări, depărtînd de la ea orice 
gînd — și aceasta o poţi dacă vrei — dă-i deci pe: 
«Doamne lisuse Hristoase, Fiul lui Dumnezeu, miluieşte- 
mă !» şi sileşte-te ca în loc de orice alt gînd să strigi pu- 
rurea în lăuntru aceste cuvinte. Iar ținînd aceasta mai 
multă vreme, ţi se va deschide prin aceasta și intrarea ini- 
mii, precum ţi-am scris, fără nici o îndoială, cum am cu- 
noscut și noi prin cercare. Și îți va veni, împreună cu 
luarea-aminte mult dorită şi plăcută, și toată ceata vir- 
tuților, dragostea, bucuria, pacea și celelalte, prin care 
vei dobiîndi cererile tale în Hristos Iisus, Domnul nostru, 
Căruia, împreună cu Tatăl și cu Duhul Sfînt 1 se cuvine 
slava, stăpînirea, cinstea și închinăciunea, acum și puru- 
rea și în vecii vecilor. Amin. 

Mitropolitul Teolipt al Filadelfiei 


Viaţa și scrierile 


Mitropolitul Teolipt al Filadelfiei a fost una dintre cele 
mai influente personalităţi ale Bizanțului la sfîrşitul secolu- 
lui XIII și începutul secolului XIV. S-a născut la Niceea pe 
la 1250, unde s-a căsătorit şi s-a hirotonit diacon. Cînd îm- 
păratul Mihail VIII Paleologul a primit unirea cu Biserica 
Romei, la 1274, Teolipt a organizat rezistența în toată Biti- 
nia 20, De aceea a fost arestat și trimis probabil într-o insulă 
pustie din Marea Egee, împreună cu mai mulţi călugări din 
Atos, care opuneau deasemenea rezistență unirii cu Roma. 
Printre aceștia a fost şi Nichifor dim singurătate, care învățase 
o metodă a rugăciunii inimii neîncetate în Sfîntul Munte. În 
exil a deprins de la el și Teolipt practica vieţii ascetice și 
această rugăciune. Sfîntul Grigorie Palama afirmă direct că 
Teolipt a avut pe Nichifor ca maestru în această rugăciune 21. 
La aceasta se face aluzie şi într-un panegiric anonim din Cod. 
Paris. Gr. 971 f. 249—250, unde se afirmă că în exil Teolipt 
«s-a Supus unuia dintre acei atleți, care erau şi asceţi, și 
anume celui care era primul între ei» și «învăţă de la el, care 
cunoștea foarte bine și ca pe o ştiinţă, viaţa după Dumnezeu, 
practica şi contemplaţia şi înfrînarea minţii» 22. 

Introdus în acest fel de viaţă şi de rugăciune, Teolipt de- 
veni mai tirziu unul dintre dascălii sfîntului Grigorie Palama 
în ele. S. Salaville necunoscînd decît afirmaţia patriarhului 


20. H. G. Beck, Kirche und theologische Literatur im Byz. Reich, 
Munchen, 1959, p. 693. 

21. Cuv. II, triada II (dtp râv iepâc îovkaţdvrov) contra lui Var- 
laam, la P. Hristou, Ipnyopiov rod Iladauă, ră suyypăpuara, Salonic, 1962, 
tom. 1, p. 509. 

22. La Pr. D. Stăniloae, Viața și învățătura sfintului Grigorie Pa- 
lama, Sibiu, 1938, p. 58. 

Filotei, ucenicul lui Palama, în această privință %, se îndoiește 
de adevărul ei, socotind că pe la 1310—1315, cînd Palama își 
făcea studiile, Teolipt murise 2%. Dar din publicarea scrierilor 
lui Palama s-a văzut că însuși acesta afirmă că «Teolipt ne-a 
predat nouă acestea prin gură proprie», «fiind unul dintre băr- 
baţii plini de Duhul Sfînt» 3%, 

Filotei spune precis despre Teolipt că «l-a introdus pe Pa- 
lama în sfînta trezvie și în... rugăciunea minţii» (Encomiul lui 
Palama, P.G. 151, 561). Prin chiar aceste cuvinte, învăţătura lui 
Teolipt se dovedește apropiată de metoda lui Nichifor, care se 
numește Despre trezvie şi despre paza inimii şi care în fond 
tratează «despre trezvie și rugăciune». 

După o vreme oarecare împăratul l-a eliberat pe Teolipt, 
dar apoi iarăși l-a aruncat în închisoare, întrucît acesta, de- 
dicîndu-se vieții pustnicești în apropiere de orașul său, Ni- 
ceea, continua să susțină opoziţia împotriva unirii cu Roma ?6, 

După ce Papa Martin IV a denunţat la 1 martie 1281 uni- 
rea de la Lyon, Teolipt a fost eliberat. După o scurtă vreme 
petrecută la Atos, în jurul anului 1284 a fost ales mitropolit 
al Filadelfiei. Aceasta s-a întîmplat după moartea lui Mihail 
VIII Paleologul și după ce un Sinod din Vlaherne (Paști 1283), 
prezidat de patriarhul Iosif, a condamnat pe aderenţii unirii cu 
Roma. Cînd la 1285 un alt Sinod a aprobat tomul scris de Pa- 
triarhul Grigorie Cipriotul, ajuns la tronul patriarhal la 1283, 
după moartea patriarhului Iosif — tom în care se respingea 
din nou purcederea Sfintului Duh de la Fiul, dar se admitea 
«strălucirea» Lui eternă prin Fiul — TYeolipt a semnat acest 
tom împreună cu toţi episcopii antiunioniști. Astfel se făcea 
un pas ecumenic în problema aceasta care despărțea atit de 
adînc Biserica din Apus de cea din Răsărit. Dar cînd un că- 
lugăr, Marcu, interpretînd acest tom, identifică «purcederea» 
de la Fiul cu «strălucirea prin Fiul», iar Grigorie Cipriotul l-a 
susținut, o parte dintre mitropoliţii semnatari ai tomului și 
anume Ioan Chilas de Efes și Daniil de Cizic cerură patriar- 
hului retragerea tomului și încetară să-l pomenească la Ii- 


23. Filotei, Encomiul lui Grigorie Palama; P. G. 151, 561 A. 

24. S. Salaville, Formes et meihodes de priere d'apres un byzantin 
du XIV-e siecle, Theolepte de Philadelphie, în : Echos d'Orient, Janv.—Juin 
1940, tome XXXIX, nr. 197—198, p. 1—25. 

25. Cuv. II, triada I contra lui Varlaam, la P. Hristou, ea. cit. 
vol. Î, p. 405. 

26. Cod. Paris. 97i, f. cit. la Pr. D. Stăniloae, Op. cil., p. cit. 

turghie. Pînă la urmă, patriarhul trebui să se retragă (la 1289). 
Teolipt dezaprobă și el pe pairiarh, dar nu din cauza tomului, 
ci pentru că susținea interpretarea lui Marcu, care putea avea 
un efect bun, dar și unul rău: reducerea purcederii Duhului 
din Fiul la strălucire, sau a strălucirii la purcedere. 

Patriarhul Grigorie Cipriotul trebui să se retragă. Dar în- 
r-un sinod ţinut în palatul imperial și prezidat de împăratul 
Andronic Il Paleologul s-a reafirmat ortodoxia tomului, deci 
atitudinea mai nuanțată în problema purcederii Duhului Sfînt, 
sprijinită și de Teolipt. Atitudinea aceasta va fi preluată și de 
sfîntul Grigorie Palama. Ea e contrară celei susținute de par- 
tida care nu admitea nici o relaţie eternă între Duhul Sfînt și 
Fiul, ci numai o trimitere temporară a Duhului de către Fiul, 
susținută de loan Chilas, iar în secolul XIV de Achindin și de 
Nichifor Gregora, adversarii lui Palama *. ! 

Dar o altă dispută tot așa de aprinsă diviza Biserica din 
Bizanț, după moartea lui Mihail VIII Paleologul. Acesta sco- 
sese din scaun pe patriarhul Arsenie, care-l condamnase cînd 
scosese ochii tînărului moștenitor legitim al tronului împără- 
tesc, Ioan Lascaris (la 25 dec. 1261), și înlocuit cu Gherman 
III (1265—1267), apoi cu Iosif I, care la 1275 a demisionat, ne- 
voind să accepte unirea cu Roma, Iosif, readus după moartea 
lui Mihail VIII Paleologul, nu a fost recunoscut de arseniții 
extremi. Arseniţii moderați au fost împăcaţi însă prin aducerea 
osemintelor lui Arsenie la Constantinopol în 1284, sub patriar- 
hui Grigorie Cipriotul. Teolipt adoptă și în această chestiune 
o atitudine moderaţă, favorabilă salvării unităţii Bisericii. S-au 
păstrat de la el două cuvintări, în care îndeamnă pe arseniții 
extremiști să vină în sînul Bisericii. El dezvoltă aci învățătura 
că Biserica e trupul lui Hristos şi numai în ea se dobîndește 
mîntuirea %. 

«Ceea ce e în mod deosebit caracteristic pentru gindirea 
mitropolitului din Filadelfia este sacramentalismul lui şi sim- 
țul lui pentru responsabilitatea creștinilor pentru Biserică; 
aceste două trăsături fac o distincție marcantă între el și scrii- 


27. J. Meyendorif, A Study of Gregory Palamas, p. 14—15. Trad, 
engl. a cărţii Introduction a l'€tude de Saint Gregoire Palamas, ed. Seuil, 
Paris, 1959. 

28. S. Salaville, Deux documents inedits sur les discussions reli- 
gieuses byzantines entre 1275 et 1310, în: Etudes Byzantines, 1947, p. 116— 
125. Cuvîntările se cuprind în Cod. Vatic. gr. 1140, î. 24—52 și Ottobo- 
Rianus 418, f. 80 r.—111 v. (secoiul XIV—XV). 

torii duhovnicești ai Răsăritului creștin care se desinteresează, 
cel puțin aparent, de tot ce nu privește desăvirşirea naturii 
lăuntrice a monahului. Mitropolitul de Filadelfia, care luptă 
împotriva disensiunilor interne ale Bisericii bizantine — cazul 
lui Grigorie Cipriotul şi al schismei lui Arsenie — arată o acută 
preocupare de unitatea Bisericii locale și de unitatea sacra- 
mentală a credincioşilor» 2%. «Odată ce acești oameni (schis- 
maticii) sînt uniţi cu voi, Biserica crește și mădularele se adună 
şi mai strîns între ele într-un întreg complet... Biserica creşte 
în tărie... Singurul nostru Cap, Hristos, apare atunci ca con- 
ducătorul care ne ţine legaţi de EI și legaţi unul de altul prin 
legăturile unei singure credinţe, ale unei singure învățături și 
ale unei singure Biserici» %. «Fiul lui Dumnezeu — continuă 
Teolipt — s-a făcut om pentru tine, și a dus o viaţă fără de 
păcat. Prin Sfîntul Botez şi prin scump sîngele Său care a curs 
pe cruce, te-a răscumpărat... El a format biserici locale, fiecare 
un rai, și ne-a adunat pe noi în ele; dar El a întemeiat Bise- 
rica, una în credinţă și în învăţătură... Pomii raiului sînt păs- 
torii ortodocși... care au fost trimiși la biserici, încredinţaţi și 
însărcinați cu datoria să înveţe și să ocîrmuiască pe creştini 
„Episcopul este mijlocitorul între Dumnezeu și oameni. El 
înalță neîncetat în numele poporului cereri, rugăciuni și mul- 
țumiri lui Dumnezeu. Actul care e săvirșit de preoții orto- 
docși şi e recunoscut în «Sfintele Daruri» devine trupul şi sîn- 
gele lui Hristos ; acesta este efectul epiclezei, al rugăciunii și 
al coboriîrii Sfîntului Duh... A nu lua parte la Sfînta Împărtă- 
şanie, sau a se ţine departe de ea... înseamnă a declara că Hris- 
tos n-a fost decît om» 31, 

J. Meyendorif declară : «Rar se poate afla un bizantin 
ortodox care să fi exprimat în asemenea cuvinte vii esența 
sacramentală care e fundamentul structurii sacramentale a 
Bisericii. Teolipt are, desigur, meritul de a fi integrat tradiția 
spirituală — adeseori identică cu o spiritualizare — a oameni- 
lor duhovnicești ai Răsăritului creştin într-o structură ecle- 
siologică și hristocentrică. El este precursorul renașterii teo- 
logice și sacramentale aduse de Palama și de Nicolae Ca- 
basila» 3%. 


29. Meyendorif, op. cit., p. 19. 
30. La S. Salaville, op. cit., p. 123. 
31. Ibidem, p. 123—129. 

32. J. Meyendoriff, op. cit., p. 20. 

Sublinierea acestei caracteristici a scrisului lui Teolipt e 
bine venită, dar socotim că toată viața oamenilor duhovni- 
cești ai Răsăritului a fost strîns legată de Taine și de Hristos. 
Înainte de el, Petru Damaschin, de exemplu, - spune că fără 
Tainele săvirșite de preoţie nu se poate intra în împărăția 
cerurilor (Filocalia greacă, ed. III, tom. V, p. 186) și el pre- 
zintă rugăciunile rostite de oamenii duhovniceşti căutători ai 
liniștei (isihiei) ca fiind constituite în mare parte din rugă- 
ciuni și cîntări ale cultului public al Bisericii. Aceste rugă- 
ciuni și 'cîntări iniluențează întreaga scriere a lui Petru Da- 
maschin și se încadrează în ea ca într-un rîu duhovnicesc lin 
și liniștitor, ca într-un mare poem duhovnicesc de remarca- 
bilă frumuseţe și armonie, de bună mireasmă spirituală, de 
subțiri analize ale complexelor stări sufletești. Nu mai vorbim 
de încadrarea spiritualității unui sfint ca Maxim Mărturisitorul 
în larga viziune a recapitulării progresive a tuturor în FHris- 
tos, ca o uriașă Liturghie cosmică. 

Teolipt e doar unul dintre cei ce au dat o expresie teore- 
tică mai accentuată trăsăturii generale a vieţii duhovnicești 
răsăritene legată de Biserică. Era obligat la aceasta de divi- 
ziunile care se manifestau atunci în viaţa Bisericii. 

Dintre faptele legate de activitatea de arhipăstor sau de 
mitropolit a lui Teolipt, mai amintim că la 1303, cînd orașul 
Filadelfia a fost împresurat de turci, rugindu-se lui Dumnezeu, 
a văzut minunea ca orașul să fie despresurat de apariţia ne- 
aşteptată a unei armate de catalani 5%. Dar activitatea care l-a 
impus cel mai mult pe Teolipt a fost aceea de mare sfătuitor 
duhovnicesc al cercurilor societăţii înalte din Constantinopol 
și al celor două mâînăstiri, una de monahi și una de monahii, 
din acel oraș, cu numele de Philantropos Soter (Mintuitorul de 
oameni iubitor). Aceste mînăstiri au fost reclădite de prin- 
cipesa bizantină Irina Chumnos, măritată cu despotul Ioan 
Paleologul, care, rămasă văduvă la virsta de 16 ani, s-a călu- 


33. V. Laurent, Une princesse byzantine au cloître : Irene-Eulogie 
Chumnos Paleologue, în: Echos d'Orient, t. XIX, 1930, p. 29—60. Vezi și: 
Idem în: Echos d'Orient, tome XXVI, 1927, p. 147. Cele mai multe date 
despre viața lui Teolipt prezentate în aceste studii sînt luate din Pane- 
giricul închinat lui Teolipt de Nichifor Chumnos, tatăl Irinei Chumnos. 
El e editat de Boissonade în: Anecdota graeca, tom. V, p. 183—239. Men- 
ționăm că Nichifor Chumnos, un înalt personagiu și umanist bizantin, după 
călugărirea fiicei sale, s-a călugărit şi el în mînăstirea de bărbaţi restau- 
rată de ea, ca și soţia lui, care a intrat în mînăstirea de femei unde era şi 
fiica ei. 

gărit în 1308 la îndemnul lui Teolipt în mînăstirea de femei 
restaurată de ea ca și minăstirea de bărbaţi cu același nume. 

Opera lui Teolipt socotită «considerabilă» şi pînă azi ră- 
masă în cea mai mare parte nepublicată, e formată în majori- 
tatea ei din scrierile cuprinse în Cod. Vatic. Oltobon. 405, care 
sînt cuvîntări și îndrumări adresate celor două comunități mo- 
nahale. 

S. Salaville a publicat scrisoarea trimisă prințesei aflată 
într-o grea criză sufletească după ce a rămas văduvă și prin 
care îi recomanda să îmbrăţișeze viaţa monahală 3%, După ce 
a tuns-o el însuși în monahism, Teolipt va continua să fie în- 
drumătorul ei şi al celor două mînăstiri. 

Textul mai lung publicat în Filocalia greacă (şi în P.G. 
143, col. 381—409) și tradus în acest volum este scrisoarea 
adresată de Teolipt tinerei prințese de curînd călugărilă. Ea e 
o expunere pe scurt a regulilor vieţii ascetice și se numește în 
Cod. Vatic. Otob. 405, încep. f. 35 v. : mbnos obvrouos Gormriră fiw 
xasaimdos = Regulă pe scurt acomodată vieţii ascetice». În 
Filocalia greacă se numește «Cuvînt care lămureşie lucrarea 
ascunsă în Hristos şi arată pe scurt osteneala viețuirii călu- 
gărești». 

Dar în Filocalia textul e publicat fără introducerea care 
se adresează direct prințesei și pronumele feminin al celei că- 
reia se adresează e schimbat cu pronumele masculin. Salaville 
a publicat această introducere. În ea Teolipt laudă pe Irina 
că fiind împărăteasă în lume, a devenit îmnărăteasă peste 
patimi %. 

Cu aceste scrisori Teolipt inaugurează seria celor- 
lalte scrieri adresate vieţuitorilor din cele două mînăstiri, după 
aceea. Teolipt a devenit astfel «unul din cei mai celebri sfă- 
tuitori duhovnicești din secolul XIV» 3%. 

între scrierile lui Teolipt cuprinse în Cod. Vatic. Otob. 
405, Salaville numeşte : «Despre veghere și rugăciune»  (mepi 
viysos xai npossvlijs) (Cod. cit. f. 22 v-531.); «Despre liniștire 

34, S. Salaville, Une Lettre et un discours inedits de Theolepte de 
Philadelphie, în: Etudes byzantines 1947, p. 101—115. Scrisoarea se cu- 
prinde în cod. Ottob. gr. 405. 

35. S. Salaville, Formes et mâthodes..., în: Echos d'Orient, Janv.— 
Juin 1940, tome XXXIX, nz. 197—198, p. 1—25. 

36. Ibidem. 

și rugăciune» (mepi MavXias ai mpoosvl.7s) (Cod. cit. f. 78 v-83r.). 
Ele sînt mai mult explicări ale rugăciunii decit metode %. 

Într-o altă scriere «Învățătura despre îndatoririle vieții de 
obște» (Cod. cit. f. 93 r.-195 v.), Teolipt arată superioritatea 
vieţii de obşte față de viața monahală de unul singur %. Teo- 
lipt se dovedeşte din nou un preţuitor al vieţii duhovnicești în 
Biserică. 

Trăind în Constantinopol la începutul secolului AIV şi 
desfășurîndu-şi activitatea de îndrumător duhovnicesc în 
cercurile apropiate de curtea împărătească, nu e de mirare că 
Teolipt a putut fi după 1310 și înainte de 1317 (aşadar cînd 
Palama avea vreo 15—20 ani) unul dintre primii îndrumători 
ai tinărului Grigorie Palama în viața duhovnicească. 

Urmînd lui M. Jugie, care-i contestă lui Palama în gene- 
ral orice educaţie mai aleasă, Salaville adaugă: «În orice 
caz... nimic nu pare să permită a face pe Teolipt responsabil 
de aberaţiile reproșate lui Palama» 3%. Reproşate de cine ? Sa- 
laville omite să spună că reproșurile sînt ale lui Varlaam, 
Achindin și Nichifor Gregora, și nu ale Bisericii, care, dimpo- 
trivă, a condamnat învăţătura acestora trei. În acest caz «abe- 
rațiile» lui Palama, devin, după Salaville, «aberaţiile» Biseri- 
cii ortodoxe. 

De fapt, discipola lui Teolipt, prinţesa Irina (Euloghia după 
numele de călugărie) a luat atitudine împotriva lui Palama 
după 1340. Dar nu e sigur dacă ar fi făcut aceasta și Teolipt, 
în cazul că ar fi trăit, după ce Palama a apărat în scrierile sale 
rugăciunea inimii practicată de călugării din Atos și învăţă- 
iura despre energiile necreate, implicată în lumina dumneze- 
iască de care se împărtășeau practicanții îndelungaţi ai ei. 
Dimpotrivă, în faptul că Palama, în chestiunea Filiogue, sus- 
ține şi dezvoltă — în învăţătura despre iradierea luminii dum- 
nezeieşti a Duhului din Hristos în oamenii înduhovniciți — în- 
vățătura lui Grigorie Cipriotul despre «strălucirea» Duhului 
Siînt în Fiul, se arată apropiat de Teolipt, contrar partidei 
opuse a lui Varlaam, Achindin, Gregora și Irina Chumnos. 


37. Ibidem, p. 2. 

38. S. Salaville, La vie monastique grecque au debut da XIV-e siecle, 
în : Echos d'Orient, 1944, p. 119—125. 

39. S. Salaviile, în Formes et mâthodes..., contesiă că Teolipt ar fi 
fost unul dintre primii îndrumători ai lui Grigorie Palama, 

Teolipi nu avusese ocazia să dezvolte în sfaturile sale în 
mod direct învățătura despre lumina dunmezeiască și despre 
energiile necreate. Dar ea ni se pare implicată în conținutul 
textului său publicat în Filocalia. Vom încerca să arătăm 
aceasta în note. 

Teolipt a trăit probabil pînă pe la 1324—13254%0, Cele 
două scrieri ce le dăm în acest volum și scurta notiţă biogra- 
fică 'ce le precede în Filocalia greacă au fost traduse și în ro- 
mâneșşte și se află de exemplu în manuscrisul nr. 9 (secolul 
XVIII), f. 33 r.-59 r. 4 bis din Biblioteca miînăstirii Neamţ. 


40. H. G. Beck, op. cit., p. 693. 
40 bis. După descrierea Pr. D. Fecioru, Manuscrisele din Biblioteca 
sfintei mînăstiri Neamţu, lucrare în manuscris, p. 20. 


Cuvîntul lui Teolipt, 
mitropolitul Filadelfiei, 
despre ostenelile 
vieţii călugărești 


Vieţuirea călugărească este un arbore cu coroană 
înaltă și foarte roditor. Rădăcina lui este înstrăinarea de 
toate cele trupești ; ramurile sînt neîmpătimirea sufletu- 
lui și lipsa oricărei alipiri de lucrurile de care s-a depăr- 
tat ; iar rodul lui îl constituie dobiîndirea virtuţilor, dra- 
gostea îndumnezeitoare și bucuria neîntreruptă din aces- 
tea î!. «Căci roada Duhului este dragostea, bucuria, pa- 
cea» şi cele următoare (Galat. V, 22). 


Depărtarea de lume aduce adăpostirea lîngă Hristos. 
lar lume numesc alipirea de lucrurile supuse simţurilor 
şi de trup. Cel ce s-a înstrăinat de acestea întru cunoş- 
tinţa adevărului se alipește de Hristos, cîștigînd dragos- 
tea Lui, pentru care, lepădîndu-se de toate ale lumii, a 
cumpărat mărgăritarul de mult preţ, pe Hristos £. 


41. Vieţuirea călugărească nu e o vieţuire stearpă, ci ea crește în 
conţinut ca un pom înalt şi stufos. Ea crește din rădăcina desprinderii de 
cele trupești; pe nepătimirea ei de multe feluri, ca pe niște ramuri ale 
lipsei de egoism, odarăslesc rodurile virtuţilor ca tot atîtea dăruiri ale 
vieţii proprii lui Dumnezeu şi altora, dăruiri însufleţite de iubire și culmi- 
nînd în iubirea ce îndumnezeiește pe cel ce se dăruiește. Sînt roduri ce 
susțin în suflet o bucurie curată şi neîntreruptă, care nu e ca bucuria de 
lucrurile şi succesele lumii, mereu întrerupte de lipsa acestor lucruri şi 
succese, sau fără o plinătate de substanţă. 

42. «Lume» nu e numită aci realitatea celor din afară, ci o stare 
lăuntrică de alipire pătimaşă la lucrurile supuse simţurilor și la trup. Mo- 

Ai îmbrăcat pe Hristos prin botezul mîntuitor, ai le- 
pădat întinăciunea prin baia dumnezeiească, ţi-ai cîștigat 
strălucirea harului duhovnicesc şi noblețea de făptură. 
Dar ce s-a întîmplat pe urmă ? Mai bine zis, ce a pătimit 
omul din nesocotință ? Prin alipirea față de lume și-a 
schimbat trăsăturile dumnezeiești ; din iubirea trupului 
și-a stricat chipul. Picla gîndurilor pătimașe a întunecat 
oglinda sufletului, prin care se arată Hristos, Soarele cu- 
noscut cu mintea 5. 


nahul le folosește pe acestea într-o mare libertate și detașare spirituală, 
De aceea le folosește în limitele strict necesare vieţii pămîniești, «ca nea- 
vînd nimic, deși toate sînt în stăpînirea lor» (2 Cor. VI, 10). Monahul se 
leapădă de lume numai în sensul că nu se alipeşte ei ca singurei sau 
ultimei realități. Dezlipirea aceasta de lume se face pentru Hristos, întrucît 
monahul știe că în Hristos are asigurată o viaţă netrecătoare și infinit 
mai bogată decit cea pe care i-o poate da lumea. În sensul acesta dezli- 
pirea de lume e dezlipirea întru cunoștința adevărului. Cel ce se dezii- 
pește de lume pentru Hristos e ca cel ce a aflat mărgăritarul de mult 
preţ, infinit mai preţios decit toată lumea şi decit orice avuţie. Dar în 
Hristos lumea nu e pur și simplu negată, ci regăsită în strălucirea ei ade- 
vărată, care îi vine din El. 

43. Prin harul botezului credinciosul a recîștigat strălucirea spiri- 
tuală care pune în lumină frumuseţea originară a demnităţii sale de făp- 
tură a lui Dumnezeu. Această strălucire nu e despărțită de strălucirea 
adusă de har, ci harul însuși redă firii noastre strălucirea ei, așa cum raza 
soarelui luminîna faţa lucrurilor le arată frumuseţea lor. Firea noastră a 
fost creată ca o oglindă transparentă prin care să se vadă Dumnezeu, 
lumina infinită a sensurilor nesfirşit de bogate şi de adinci. În însăși ca- 
litatea ei de făptură a lui Dumnezeu se refiectă lumina Lui, sau se cu- 
prinde capacitatea reflectării ei. Botezul i-a redat această legătură cu 
Dumnezeu prin har și deci a reactivat capacitatea reflectării luminii Lui. 
Dacă ar fi rămas așa cum a fost creată, în legătură cu Dumnezeu, nu nu- 
mai trupul ar fi fost transparent pentru suflet, ci și sufletul pentru Dum- 
nezeu, așa cum o persoană omenească alipită prin iubire de o alta, e 
transparentă pentru aceea. Dar gindurile pătimașe sau egoiste, prin care 


DESPRE OSTENELILE VIEŢII CĂLUGĂREŞTI 45 





Tu ţi-ai pironit sufletul de frica lui Dumnezeu, 
ai cunoscut întunecimea neorînduielii lumești, ai în- 
țeles împrăștierea cugetării pricinuite de zgomote, ai 
văzut alipirea deșartă a oamenilor de viața mult tulbu- 
rată, ai fost rănit de săgeata dragostei în vremea liniștirii, 
ai călcat pacea gîndurilor, căci ai auzit : «Caută pacea și 
o urmărește pe ea» (1 Petru III, 11) ; ai dorit odihna ei, 
fiindcă ai auzit : «Întoarce-te, suflete al meu, la odihna 
ta» (Ps. CXIV, 7). Pentru aceasta ai înțeles că noblețea 
pe care ai primit-o în botez prin har, dar ai lepădat-o cu 
voinţă prin patimi în lume, trebuie să ţi-o recîștigi prin 
voinţa cea bună. De aceea ai pășit la lucru, intrînd în 
sfinta mînăstire şi îmbrăcînd cinstitele veșminte ale po- 
căinței şi făgăduind din suflet rămînerea în ea pînă la 
moarte. 

Astfel ai făcut o a doua învoială cu Dumnezeu : pri- 
ma intrînd în viața de aici, iar a doua grăbindu-te spre 
sfîrşitul vieţii de aici. Atunci te-ai alipit lui Hristos prin 
credinţă, acum te-ai alipit lui Hristos prin pocăință. Acolo 
ai aflat har, aici ţi-ai luat o datorie 4. Atunci fiind prunc, 
n-ai simțit vrednicia ce ţi s-a dat, măcar că pe urmă cres- 
cînd, ai cunoscut mărimea darului și că porţi îrîu la gură. 
omul se întoarce spre sine ca și cum ar fi unica realitate, au pus o piclă 
pe această transparenţă a sufletului şi prin aceasta şi a trupului pentru 
Dumnezeu. 

44. Dacă pentru primirea harului botezului şi deci a strălucirii ori- 
ginare, ca reflectare a lui Dumnezeu, a fost necesară din partea omului 
făgăduinţa credinţei în Hristos, ca deschidere spre El, sau credinţa că prin 
umanitatea lui Hristos iradiază toată lumina lui Hristos, făcîndu-se acce- 
sibilă nouă, la activarea acestui har acoperit de picla patimilor egoiste, 
omul contribuie cu o nouă făgăduinţă, cu făgăduinţa pocăinţei, la care 
unii se angajează pentru toată viaţa în forma făgăduinţei monahale. Ast- 
fel călugăria nu e decit o punere statornică în deplină lucrare a harului 
botezului, o asumare a datoriei de împreună-lucrare deplină a omului cu 
acel har. Ea deschide calea nu numai spre o vieţuire cu Hristos în lume, 
ci și spre vieţuirea anticipată cu Hristos în viaţa viitoare, printr-o anu- 
mită depășire a vieţuirii în lumea aceasta. 

Acum petrecînd în cuget desăvîrşit, cunoști puterea da- 
toriei ce ţi-ai luat. la seama ca nu cumva, nesocotind și 
această făgăduinţă, să fii aruncat ca un vas spart cu to- 
tul, în întunericul cel mai din afară, unde este plingerea 
și scrişnirea dinților. Căci în afară de calea pocăinţei, nu 
e altă cărare ce duce la mîntuire %. 

Ascultă ce-ţi spune David : «Pe Cel preaînalt L-ai 
pus scăpare ție» (Ps. XC, 8). Și dacă ţi-ai ales viața după 
Hristos, cea plină de asprimi, nu vor veni la tine relele din 
viața lumească ; nu se va ţine de tine, care ţi-ai ales să 
te pocăiești, dragostea de bani, desfătarea, cinstirea, po- 
doaba, neînfrînarea simţurilor ; nu vor stărui înaintea ta 
înălțările nelegiuite ale cugetului, robia minţii, nestator- 
nicia gîndurilor și orice altă rătăcire și zăpăceală de bună 
voie ; nici dragostea de părinţi, de fraţi, de prieteni, de 
rudenii, nu te va mai întîmpina pe tine ; nu se va mai 
sălășlui în tine nici dorul de întîlniri și de convorbiri fără 
rost și fără trebuinţă. De vei iubi dezlipirea lăuntrică de 
acest trup și suflet, biciul durerii nu se va mai apropia 
de sufletul tău și săgeata întristării nu va mai răni inima 
ta, nici nu va mai posomori fața ta. Căci cei ce s-au des- 
făcut de obișnuința plăcerii și-au lepădat împătimirea 
față de toate cele spuse, au tocit acele întristării. Fiindcă 
Hristos se arată sufletului care se nevoiește și toarnă în 
inimă bucurie negrăită, iar bucuria duhovnicească nu o 
poate răpi nici una din desfătările sau necazurile lumii 46. 

45. Aceasta nu înseamnă că nu e pocăință şi deci mîntuire în afara 
vieţii călugărești. Ea face doar mai ușoară o vieţuire în pocăință, cum 
arată autorul în continuare. 

46. încă sfintu! Maxim Mărturisitorul spusese că dulceţile trupului 
produc întristările sufletului şi întristările trupului produc bucuriile su- 
fletului ; sau că plăcerea trupului e urmată de durere. Teolipt recomandă 
și el ocolirea plăcerilor trupești ca leac împotriva întristărilor inimii. Dar 


el precizează îndată că bucuria sufletească a celui ce ocolește plăcerile 
trupești nu apare în baza unei legi naturale a contradicției, ci prin faptul 

Cugetări bune, amintiri mîntuitoare, înţelegeri dumneze- 
iești și cuvinte de-ale înțelepciunii slujesc celui ce se ne- 
voiește și-l păzesc pe el în toate căile faptelor sale după 
Dumnezeu. De aceea el calcă peste toată pofta neraţio- 
nală și miînia grăbită, ca peste aspidă și vasilisc și calcă 
peste urgie ca peste un leu și peste plăcere ca peste un 
balaur. (Ps. XC, 13). Iar pricina stă în aceea că toată 
nădejdea sa, destăcînd-o de la oameni și de la lucrurile 
amintite și-a legat-o de Dumnezeu și se îmbogățește în 
cunoştinţa de Dumnezeu și pururea cheamă cu mintea pe 
Dumnezeu în ajutorul său : «Că întru Mine, zice, a nă- 
dăjduit şi-l voi izbăvi pe el ; îl voi acoperi pe el, că a cu- 
noscut numele Meu ; striga-va către Mine și-l voi auzi 
și nu numai că-l voi izbăvi pe el de cei ce-l necăjesc, ci-l 
voi şi slăvi pe el» (Ps. XC, 15) %. 

Vezi luptele celor ce se nevoiesc după Dumnezeu şi 
cununile lor ? Sîrguiește-te deci să faci din chemare fap- 
tă 48. Şi precum te-ai însingurat cu trupul, lepădînd pînă 
și gîndurile lucrurilor, precum ţi-ai schimbat portul, de- 
părtează și vorbele și pe cei ce-ţi sînt aproape după 
neam 4%. Căci de nu vei scăpa de împrăștierea în cele din 
că cel ce ocoleşte aceste plăceri o face aceasta dintr-o alipire la Hristos. 
De aceea Hristos e Cel ce-i dă lui bucurie, sau gîndul că prin aceasta a 
făcut ceea ce place lui Hristos, arătînd că-L iubește pe El mai mult decit 
pe toate. Hristos, ca Persoană iubitoare plină de viaţă, îi dă prin alipirea 
de El o bucurie care copleșește durerea trupească. 

47. S-ar putea ca aci să se facă aluzie la rugăciunea lui lisus prin 
care se ţine neîntrerupt în amintire numele Lui. Prin aceasta vine în suflet 
nu numai o bucurie, ci și o putere de a se reţine de la plăcerile inferioare 
și de a stăpîni poita și mâînia, care tulbură vederea clară a sufletului. 

48. Viaţa călugărească este aleasă pe baza unei chemări de la Dum- 
nezeu. Cel ce a ascultat de această chemare trebuie să prelungească în 
fapte răspunsul său afirmativ. Numai aşa răspunsul la chemarea lui Dum- 
nezeu este deplin. 

49. Călugărul trebuie să se însingureze nu numai cu trupul, ci şi 


cu sufletul faţă de cele din afară. De aceea trebuie să golească sufletul 
și de înțelesurile lucrurilor, să uite şi vorbele fără rost. 

aiară, nu te vei ridica împotriva celor ce te pîndesc din 
lăuntru. Și de nu vei birui pe cei ce te războiesc în cele 
văzute, nu vei răpune pe viclenii cei nevăzuțţi 50. 

Iar cînd vei face să înceteze împrăștierile din afară 
şi vei părăsi gîndurile din lăuntru, mintea ţi se va ridica 
la lucrurile și la cuvintele Duhului ; și în loc de obișnuința 
cu rudeniile, vei deprinde chipurile virtuţii ; în loc de 
vorbele deșarte, născute din taifasul cu lumea, sufletul 
îți va fi luminat și înțelepțit de meditarea și dezvăluirea 
cuvintelor dumnezeiești ce se mișcă în cugetare 51, Des- 
cătușarea simţurilor se face lanţ sufletului, iar înlănțuirea 
simţurilor aduce eliberarea sufletului 52. 


Apusul soarelui aduce noaptea ; retragerea lui Hris- 
tos din suflet aduce întunericul patimilor și fiarele cele 
nevăzute îl sfișie. Cînd răsare soarele, fiarele se string 
în ascunzișurile lor ; răsare Hristos pe cerul cugetului 
care se roagă și toată alipirea lumească se depărtează și 
dragostea de trup dispare, iar mintea pornește la lucrul 
ei, adică la meditarea celor dumnezeiești, pînă seara (Ps. 
CIII, 21), neîntrerupînd lucrarea legii duhovnicești nici 


50. Făcînd pe om să se împrăștie în cele din afară, dușmanul pune 
stăpînire pe interiorul lui, de care a uitat. De aceea prin veghere călu- 
gărul trebuie să fie atent mereu la cele ce se petrec în lăuntrul său, ferin- 
du-se de a se pierde în tot felul de gînduri necuvenite, provocate de lu- 
crurile şi de împrejurările din afară, sau de amintiri ale unor lucruri şi 
împrejurări necuvenite. 

51. Dar ferirea de împrăștierile spre cele din afară și de gîndurile 
corespunzătoare din lăuntru nu înseamnă o golire a sufletului de orice 
conținut şi năzuinţă, ci o ridicare a minţii, adică a părții celei mai înalte 
a sufletului la realităţile şi cuvintele Duhului, adîncindu-se în înțelesurile 
lor nesfîrşite. Medilarea la aceste cuvinte va lumina sufletul și-l va 
înţelepţi. 

52. Teolipt rezumă aci cele spuse înainte despre trebuinţa închiderii 
simţurilor îndreptate spre cele din afară, pentru a descătuşa aripile sufle- 
tului spre înălțarea în orizontul nesfirșiit al celor dumnezeieşti. 

o clipă și nesăvirşind-o numai cu măsură, ci pînă la sfîr- 
șitul vieţii acesteia şi pînă la ieșirea sufletului din trup %. 
Aceasta o arată şi proorocul care zice : «Cît am iubit le- 
gea Ta, Doamne, toată ziua m-am îndeletnicit cu ea» 
(Ps. 118, 97). El numește «ziuă» tot răstimpul vieţii de 
aici a fiecăruia. 

Oprește, așadar, vorbirile despre cele din afară și 
luptă-te cu gîndurile din lăuntru pînă ce vei afla locul ru- 
găciunii curate și casa în care locuiește Hristos, Care te 
luminează și te îndulceşte prin cunoștința și sălășluirea 
Lui 5 ; şi te pregătește ca să socoteşti necazurile pentru 
El bucurie, iar plăcerile lumești să le ocoleşti ca pe un 
absint (ca pe o băutură amară). 

Vînturile ridică valurile mării și dacă nu încetează 
vînturile, nu se domolesc valurile și nu se linişteşte ma- 
rea. La fel duhurile răutăţii răscolesc în sufletul celui ne- 
atent amintirea părinţilor, a fraţilor, a rudeniilor, a celor 
apropiați, a ospeţelor, a serbărilor, a teatrelor şi a tuturor 
celorlalte închipuiri ale plăcerii şi poruncesc vederii, lim- 
bii și trupului întîlnirea cu ele. Prin aceasta și ceasul de 
faţă se topeşte în deşert și cel care va veni, cînd vei pe- 
trece singur în chilie, se va risipi în amintirile celor vă- 
zute și grăite. Şi așa viața monahului trece fără folos în 
ocupaţii lumești, care își sapă amintirile lor în cugetare, 

53. E recomandată rugăciunea care cheamă și aduce pe Hristos, Soa- 
rele luminii cunoscute cu mintea, Cel ce alungă întunericul patimilor. 
Rugăciunea aceasta trebuie făcută fără nici cea mai mică întrerupere pînă 
la sfîrşitul vieţii. Este evident că aceasta e rugăciunea neîncetată a lui 
lisus, Care Se sălășluieşte în sufletul care practică această rugăciune, în- 
conjurat de lumină. Fără să indice propriu-zis metoda rugăciunii neîn- 
cetate, Teolipt dă o explicare a faptului că prin această rugăciune Se să- 
lăşluieşte Hristos cu lumina Lui în suflet. Căci dacă din orice persoană 
bună iradiază o lumină, cu atît mai bogată e lumina ce izvorăște din 
Hristos cel atotbun. 

54. Aci Teolipt amintește în mod direct «rugăciunea curată», curată 
de orice gînduri străine de ea; ba chiar de locul unde se face, ca locul 


cel mai din lăuntru al nostru. E vorba de inima care este în același timp 
casa în care Se sălăşuiește Hristos cu lumina ce iradiază din El. 

precum picioarele omului, urmele în zăpada pe care o 
calcă. 


Dacă dăm fiarelor mîncare, cînd le vom omori pe 
ele ? Și dacă petrecem în lucruri și gînduri de-ale dra- 
gostei și obișnuinței neraționale, cînd vom omori cugetul 
trupesc ? Cînd vom trăi viața cea după Hristos, pe care 
am făgăduit-o ? Urma picioarelor în zăpadă se șterge cînd 
răsare soarele, sau dispare cînd se revarsă apa. lar amin- 
tirile săpate în cuget de aplecarea și de faptele iubirii de 
plăcere sînt șterse de Hristos, Care răsare în inimă prin 
rugăciune, și de ploaia lacrimilor din umilinţă 55. Deci 
monahul care nu lucrează potrivit raţiunii, cînd va 
șterge închipuirile de mai înainte din cugetare ? Fapta 
virtuților se întipărește în trup, cînd vei părăsi obiş- 
nuința lumească, iar amintirile bune și cuvintele dum- 
nezeiești se întipăresc în suflet cînd vei șterge prin rugă- 
ciuni neîntrerupte ce se deapănă în cugetare, cu umilință 
fierbinte, amintirile faptelor de mai înainte. Căci lumina 
amintirii credinţii în Dumnezeu şi zdrobirea inimii rad 
ca un brici amintirile păcătoase *. 

55. Se afirmă iarăși arătarea lui Hristos în inimă prin rugăciune. 
Dar Teolipt socotește ca această rugăciune trebuie să fie însoţită de la- 
crimile de umilinţă, sau de străpungere. E o rugăciune plină de simţirea 
păcătoșeniei proprii și a pocăinţii pentru păcate. De aceea se cere în ea 
mila lui Hristos: «Doamne lisuse Hristoase, miluiește-mă pe mine păcă- 
tosul». Numai simţirea puternică a păcătoșeniei şi a pocăinţei pentru pă- 
catele săvirșite și cererea continuă a miiei lui Hristos, care aduce în 
suflet prezenţa Lui, șterge din cugetare chipurile ispititoare ale fostelor 
păcate. 

56. Aci Teolipt vorbește nu de o singură rugăciune neîncetată, ci 
de «rugăciuni neîntrerupte». Dar poate fi vorba de aceeași rugăciune ne- 
încetată. El cere din nou ca rugăciunea să se facă cu simţirea fierbinte 
a umilinţei sau a străpungerii inimii. Numai în acest caz cuvintele rugă- 
ciunii sau alte cuvinte dumnezeiești și amintirile lor și ale înțelesurilor 
lor se vor întipări prin repetiţie, în mod lucrător, în sufletul înmuiat de 
ele şi de umilinţa care le însoțește, după ce vor fi șters amintirile de 
caracter ispititor ale faptelor păcătoase de mai înainte. Cugetarea nu 
poate fi neutră şi statică. În ea se întipăresc cuvintele şi amintirile fap- 
telor repetate, bune sau rele, cu forța lor care o mişcă în direcţia cores- 

Ia pildă de la înțelepciunea albinelor. Acelea, știind 
că roiul viespilor le dă tircoale, rămîn înăuntru stupului și 
scapă de vătămarea atacurilor acelora. Socotește întilni- 
rile deșarte ca niște viespi și fugi de ele cu toată sîrguința 
şi rămii în adăpostul miînăstirii şi de aci încearcă iarăși 
să pătrunzi în cetăţuia cea mai din lăuntru a sufletului, 
care este casa lui Hristos, în care se vede pace, bucurie 
şi liniște. Căci Hristos, Soarele cunoscut cu mintea, tri- 
mite aceste daruri ca pe niște raze și le dă sufletului ca- 
re-L primește pe EI cu credinţă și cu iubire de bunătate, 
ca pe o răsplată 5%. 


punzătoare lor. Una din aceste două categorii șterge cealaltă categorie. 
Dar de sigur că, pînă la predominarea deplină a uneia din cele două cate- 
gorii, are loc o mișcare contradictorie, o sfîşiere în suflet. Cînd cuvintele 
lumnezeiești și înțelesurile lor se întipăresc în mod exclusiv în inima 
:nmuiată sau zdrobită de umilinţă și de iubirea lui Dumnezeu, și prin 
aceasta ea s-a deschis total lui Dumnezeu, o lumină clară, opusă întuneri- 
zului în care orbecăie plină de amintirile ispititoare ale păcatelor, își face 
„»c în ea. Lumina, care umple atunci inima nu e, după explicările lui 
Teolipt, o lumină a cunoașterii teoretice, ci a simţirii evidente și iubitoare 
= prezenţei lui Hristos; orizontul deschis de acea lumină e un orizont al 
comuniunii cu Hristos, în care inima a intrat ieşind din îngustimea în- 
chisorii în limitele eului propriu, e un orizont al vieţii, al curăţiei, al 
bucuriei, al păcii. 

57. Acest orizont se deschide părţii celei mai din lăuntru a sufletului, 
in care nu poate pătrunde cugetarea pînă ce nu se şterge din ea amin- 
iirile ispititoare ale poftelor păcătoase, preocupate de plăceri egoiste. 
Acestea ţin sufletul nu numai închis în limitele lui, ci şi în zona cea mai 
de suprafață unde se produc acele plăceri. Scăpată de ele, cugetarea pă- 
trunde prin rugăciunea neîncetată, deci stăruitoare, sau prin pomenirea 
neîncetată a numelui lui lisus, făcută cu căldura umilinţii, în partea cea 
mai din lăuntru şi capabilă de cea mai mare simţire a sufletului sau în 
'nimă, care este casa lui Hristos, deschizind această casă pentru Hristos 
orin însăşi intrarea sa în ea. Numai deschizind sau actualizînd aceste 
potențe de simţire ale inimii, cugetarea se întîlnește acolo cu Hristos. 
Numai acolo Hristos, Soarele mai presus de simţuri și de înţelegere, Își 
“ăruiește sufletului care L-a primit la botez cu credinţă razele Lui dătă- 
toare de lumină, de căldură duhovnicească, de pace, de iubire, de bucu- 
ie. Din nou Teolipt spune că Hristos Se ivește în acel interior intim al 
omului numai cînd sufletul Îl primește cu credință şi cu iubire de bună- 
ate, sau de bunătate echivalentă cu frumuseţea (cu filocalia). 

Deci, şezînd în casă, pomenește pe Dumnezeu, ridi- 
cîndu-ți mintea de la toate și aruncînd-o spre Dumnezeu 
fără de glas. Şi toată simţirea inimii vars-o înaintea Lui 
și lipește-te prin dragoste de E158. Căci pomenirea lui 
Dumnezeu este vederea lui Dumnezeu, Care atrage pri- 
virea şi dorința minţii spre EI și o învăluie în lumina din 
jurul Lui 59. Întorcîndu-se mintea spre Dumnezeu, după 
ce opreşte toate înțelesurile care dau chip lucrurilor, Îl 
privește în afară de orice chip 60. Și în neștiința care co- 
vîrșește orice cunoștință, din pricina slavei neapropiate, 
i se umple vederea de lumină 61. Fără să cunoască pe Cel 


58, Teolipt cere atît pomenirea lui Dumnezeu, cit și avintarea minţii 
spre Dumnezeu, fără de glas. Cum se pot împăca acestea două? Numai 
aşa că mintea poate gîndi la Dumnezeu, fără cuvinte. Aceasta e așa zisi 
«rugăciune pur gindită» (uovohdyiaros eX). Ea cere o deosebită concen- 
trare a minţii la Dumnezeu. O rugăciune rostită prin cuvinte poate deveni 
adesea o rugăciune formală, numai cu buzele, o rugăciune care se repetă 
prin obișnuinţă, mintea omului despărțindu-se de ea și lăsîndu-se prinsă 
în alte ginduri. O rugăciune pur gîndită ţine însă mintea întreagă con- 
centrată în ea. În această rugăciune, mintea este și rămîne strîns lipită 
de Dumnezeu. Puterea acestei strînse alipiri de Dumnezeu îi vi?e însă 
minţii din simţirea unei mari iubiri a inimii faţă de El. Toată simţirea de 
care e capabil credinciosul prin inima lui se varsă, sau se îndreaptă spre 
Dumnezeu. 

59. Dar simţirea inimii față de Dumnezeu e provocată, la rîndul ei, 
de vederea Lui duhovnicească (înţelegătoare). Prin vederea aceasta Î 'suși 
Dumnezeu atrage cugetarea minţii și simţirea inimii spre El şi le umple 
de lumina Lui. Astfel stăruirea gindului la Dumnezeu, sau pomenirea Lui 
neîncetată, e pricinuită de vederea Lui, sau vederea Lui e pricinuită de 
pomenirea Lui neîncetată. 

60. Vederea lui Dumnezeu este însă mai presus de orice chip. Căci 
chipul este expresia unui înțeles, care și el definește, pune niște hotare. 
Dumnezeu este însă mai presus de orice definire, de orice hotărnicire, 
deci de orice chip sau înţeles. 

61. Dar această vedere a lui Dumnezeu e totuși o vedere reală, 
căci Dumnezeu este real. Ea e cunoştinţă reală. Sufletul nu experiază un 
gol, ci o prezenţă, o plenitudine deosebită de sine. Aceasta e o cunoș- 
tință ce depășește orice cunoștință. Ea se numeşte necunoștință în sens 
de depăşire (xaY'5repol1)v) ; sufletul e copleșit de experienţa prezenţei lui 

văzut, din pricina neputinței de a-L, cuprinde, Îl cu- 
noaște din pricina adevărului Celui ce există propriu-zis 
și e singur mai presus de existenţă &. Hrănindu-și dra- 
gostea și întărindu-și sîrguinţa cu bogăţia bunătăţii ce iz- 
vorăşte de acolo, se învrednicește de odihnă și fericire 
nesfirșită 65. 

Acestea sînt semnele pomenirii cu osîrdie deplină. 
lar rugăciunea este convorbirea cugetării cu Domnul, 
cuvintele rugăciunii străbătînd la Dumnezeu împreună 
cu mintea întinsă întreagă spre El. Căci înțelegerea ros- 
tind necontenit numele Domnului și mintea urmărind 





Dumnezeu. Aceasta deosebește prezenţa lui Dumnezeu şi cunoașterea Lui 
ie orice altă prezenţă şi cunoaştere. Și totuși această cunoștință, mai 
sresus de orice cunoştinţă care defineşte, se datorește siavei Lui inacce- 
sibile. Acesta e un al doilea paradox. Iar un al treilea e că slava aceasta, 
deşi nu se poate defini în ea însăși, umple de strălucire privirea celui 
-e caută la ea. O analogie avem în faptul că slava unei persoane umane 
sau bunătatea ce iradiază din ea ne e aproape și totuşi nu o putem defini, 
deși ea ne pătrunde. 

62. Se operează cu noţiuni de ale lui Dionisie Areopagitul. Dar eie 
primesc aci o aplicare practică, devin trăite. Dumnezeu e mai presus. de 
existenţă, deci transcendent modului nostru de a fi, care e simplu exis- 
tent, sau precar existent, şi cunoaşterii noastre care e capabilă să cu- 
prindă numai acest fel de existenţă, care are și ea ceva precar, fragil, 
nesigur în ea. Supraexistenţa lui Dumnezeu e totuși experiată, dar ca o 
realitate ferm și infinit existentă, ca o realitate care ne copleșește și a 
cărei experienţă este indefinibilă. Dumnezeu se impune prin experienţă 
ca supremul adevăr, ca adevărul prin excelență, ca adevărul pur şi sim- 
plu, ca singurul adevăr în sensul propriu al cuvîntului. Și simțim că tot 
Ei ne dă şi puterea să-L. sesizăm ca atare, deoarece noi nu avem în exis- 
tența noastră precară organul capabil să sesizeze existența mai presus 
ie existența noastră. 

63. Sufletul ajuns prin dar la această experiență a lui Dumnezeu, 
are totul. Nimic nu-l atrage mai sus. El se află într-o săturare deplină 
a setei sale de cunoaștere, într-o odihnă a tuturor tensiunilor sale, într-o 
faricire nesfirşită. El nu se plictiseşte cu ceea ce experiază, pentru că 
realitatea aceea nu are hotar, nu poate fi definită. De aceea nu caută 
să treacă mai sus, căci nu e graniţă peste care să poată trece mai sus, 
nici să coboare pentru a repeta aventura urcușului la mai multul pe care 
l-a părăsit, în sens origenist sau antroposofic. 

atentă și cu limpezime chemarea numelui dumnezeiesc, 
lumina cunoștinței lui Dumnezeu. umbrește tot sufletul 
ca un nor luminos 6%. Pomenirii lui Dumnezeu cu osîr- 
die îi urmează dragostea și bucuria. «Adusu-mi-am amin- 
te de Dumnezeu, zice, și m-am veselit» (Ps. LXXVI, 4). 
lar rugăciunea curată e urmată de cunoștință și umi- 
linţă. «În ziua în care Te voi chema pe Tine, zice, iată 
am cunoscut că Dumnezeul meu ești Tu» (Ps. LV, 9). 
«Jertfa lui Dumnezeu, duh umilit» (Ps. L, 19). Căci 
mintea și cugetul ce se înfățișează lui Dumnezeu prin- 
tr-o simţire puternică și printr-o rugăciune fierbinte sînt 
urmate și de umilința sufletului 6. Iar dacă mintea, cu- 
vîntul și duhul aleargă și cad înaintea lui Dumnezeu, cea 
dintii prin luare aminte, cel de-al doilea prin chemare, 
iar cel de-al treilea prin umilinţă și dragoste, întreg omul 
din lăuntru liturghisește Domnului 6. «Să iubești, zice, 
pe Domnul din toată inima ta» (Deut. VI, 5). 


64. Cuvintele rugăciunii ating pe Dumnezeu, pentru că mintea însăși 
Îl atinge. Nu mai e nici un interval între mintea care vorbește cu Dum- 
nezeu în rugăciune și El însuși. Dar dispariţia intervalului nu se dato- 
reșşte unui act de depășire fizică a Lui, ci unei alipiri depline a cugetării, 
a înţelegerii și a iubirii, de Dumnezeu. Dumnezeu umple cu prezenţa Sa 
înțelegerea şi simţirea minţii. Înţe:egerea e totodată experienţă a pre- 
zenței Celui înţeles. Şi ea e neîntreruptă. Ea e o lumină a cunoștinței 
care învăluie sufletul ca un nor luminos, care-l pătrunde în întregime și-l 
face întreg luminos. Dar suf.etul are conștiința clară că această lumină 
nu se naște din el, ci izvorăște din Dumnezeu cel personal, infinit şi trans- 
cedent (leșire XL, 32). 

65. De Dumnezeu nu se poate apropia cineva cu o speculație teo- 
retică, ci cu o inimă străpunsă de conştiinţa micimii şi păcătoșşeniei pro- 
prii. În starea aceasta se experiază prezența lui Dumnezeu, pătrunzînd 
prin găurile unei astfel de inimi străpunsă prin toate locurile. Într-o astfel 
de inimă Dumnezeu pătrunde cu razele iubirii Sale blinde, tămăduitoare 
și curăţitoare. 

66. Avem aci o definiţie a Liturghiei lăuntrice demnă de reținut. 
Ea e o predare a omului întreg lui Dumnezeu, prin atenţie încordată, prin 
chemare aprinsă de dor (epicleză) şi prin străpungerea şi umilinţa întregii 
fiinţe. 

Dar vreau să știi şi aceasta : nu cumva socotind că 
te rogi, să umbli departe de rugăciune, să te ostenești 
fără cîștig şi să alergi în deșert. Aceasta se întîmplă la cîn- 
tarea cu gura, cînd mintea e purtată în altă parte și e 
împărţită între patimi și lucruri, încît se întinează și în- 
țelesul cîntării. Dar aceasta se întîmplă şi cugetării. Căci 
adeseori străbătînd aceasta cuvintele rugăciunii, mintea 
nu o însoțește și nu se aţintește spre Dumnezeu, cu Care 
se face convorbirea rugăciunii, ci e abătută pe furiș de 
anumite gînduri. Atunci cugetarea spune din obișnuinţă 
cuvintele, iar mintea lunecă de la cunoștința lui Dum- 
nezeu. Ca urmare și sufletul se arată fără înţelegere și 
fără așezare, întrucît mintea s-a împrăștiat în niscai nă- 
luciri, sau spre cele ce e furată, sau voiește. Iar nefiind 
de îață cunoștința în rugăciune și cel ce se roagă neînfă- 
țișîndu-se Celui Căruia I se roagă, cum se va îndulci sufle- 
tul ? Şi cum se va veseli inima, care se face că se roagă, 
dar nu face rugăciunea adevărată ? 67. « Veseli-se-va, zice, 
inima celor ce caută pe Domnul». Dar pe Domnul Îl caută 
cel ce se apropie de Dumnezeu cu tot cugetul și cu inima 

67. S-ar părea că aci avem un ecou al metodei celor trei moduri 
ale rugăciunii, care circula în acel timp şi era atribuită de unii sfîntului 
Simeon Noul Teolog, fără să fie de fapt a lui. Ea a fost publicată în limba 
greacă veche de J. Hausherr S. [., La methode de /'oraison hesychaste, 
Orientalia Christiana, voi. IX, 2, nr. 36, 1927, pp. 102—209, iar în neo- 
greacă în Filocalia și în P. G. 120, 701—710; vezi elemente noi despre 
ea la Pr. D. Stăniloae, Viața și învățătura sfintului Grigorie Palama, 
Sibiu, 1938, p. 45 ş.u. Dar la Teolipt distincţia între cele trei moduri e 
mult mai clar expusă. După el există o rugăciune făcută numai cu buzele, 
- eînsoţită de cugetare, apoi o rugăciune care e însoțită de cugetare, dar 
cugetarea rămîne la înţe:esul logic al cuvintelor; și, în sfirşit, o rugăciune 
în care mintea însăși se scufundă în experiența prezenţei lui Dumnezeu. 
Teolipt face o deosebire între cugetarea care rămîne la conţinutul cuvin- 
telor î! el însuși și între experienţa lui Dumnezeu însuși ca Persoană pre- 
zentă, de către mintea intrată într-o stare de sensibilitate, de umilinţă, de 
străpungere, de conștiință a păcătoșeniei şi de pocăință neîncetată. Ea e 
întîlnire între persoana umană, care are totul de la Dumnezeu, şi Per- 
soana lui Dumnezeu care qă totul. Cîtă vreme mintea se mișcă numai între 

fierbinte şi înlătură tot gîndul lumii, pentru cunoştinţa 
şi dragostea lui Dumnezeu, care răsare din rugăciunea 
neîncetată și curată 68. 


Pentru a lămuri mai bine vederea minţii prin pome- 
nirea lui Dumnezeu și preţul ce-l are rugăciunea curată 
în cuget, mă voi folosi de ochiul şi limba trupului ca 
icoane. Căci ceea ce este pentru ochi pupila și pentru 
limbă rostirea cuvîntului, aceea este pentru minte pome- 
nirea lui Dumnezeu și pentru cugetare rugăciunea 6. Pre- 


ideile despre Dumnezeu, se comportă ca una care-l manipulează ca pe 
un obiect, plină de încredere în puterile ei de cunoaştere, dar în fond 
Tămînînd departe de realitatea dumnezeiască. Numai rugăciunea făcută cu 
mintea îndulceşte cu adevărat sufletul şi inima, umplindu-le de puterea 
şi de bunătatea Lui, cum spune Teolipt. 

68. Rugăciunea curată e cea de al treilea fel, pentru că s-a curăţit 
chiar și de înțelesurile logice ale cuvintelor, întrucît cel ce se roagă s-a 
întîlnit faţă în faţă cu Dumnezeu ca de la persoană la persoană, fără in- 
tervalul nici unor ginduri între ele. Mai bine zis în această rugăciune 
cugetarea sau înțelegerea e ridicată la Dumnezeu ca la unicul și singurul 
conţinut viu, personal, indefinit și infinit al ei. Ea a ieșit din starea de 
separație de Dumnezeu; de aceea nu mai e numai o minte care cugetă 
la Dumnezeu, ci o persoană plină de dragoste faţă de altă persoană care 
este Dumnezeu, dragoste care se produce și se manifestă din plin numai 
în întîlnirea unei persoane cu o alta, în cazul de faţă a întilnirii persoanei 
umane cu Dumnezeu ca Persoană. 

69. Precum ochiul vede prin pupilă şi precum limba se exprimă prin 
cuvînt, așa mintea vede pe Dumnezeu prin pomenirea Lui și cugetarea 
o articulează prin rugăciune. Vedem din nou cum Teolipt face o deosebire 
între mintea care intuieşte prezenţa lui Dumnezeu ca întreg, ca Persoană 
şi între cugetarea în care mintea se ramifică în acte îndreptate spre în- 
țelesuri parţiale, definite separat, de sine stătătoare, deplin exprimabile. 
În minte se deapănă amintirea lui Dumnezeu ca Persoană, e adusă san 
ținută prezenţa Lui ca Persoană, pe cînd în cugetare se înşiră înțelesurile 
cuvintelor rugăciunii care se referă la diferite însuşiri și binefaceri ale 
lui Dumnezeu. Dar pomenirea aceluiaşi Dumnezeu cu mintea în starea de 
rugăciune şi meditarea la diferitele înţelesuri ale Lui cuprinse în cuvin- 
tele rugăciunii trebuie să meargă împreună. Cînd cugetarea se desparte 
de minte și mintea de căldura inimii, rugăciunea nu mai e o experienţă 
emoţio:ală a prezenţei lui Dumnezeu ca Persoană iubitoare şi vrednică 
de nesfîrșită iubire. 

cum ochiul, prinzînd lucrul văzut cu simţirea văzului, nu 
dă nici un glas, dar prin experiența vederii primește cu- 
noștinţa lucrului văzut, așa și mintea, apropiindu-se prin 
pomenire cu dragoste de Dumnezeu și alipindu-se de El 
cu simțire fierbinte și întru tăcerea celei mai simple în- 
țelegeri, e învăluită de lumina dumnezeiască, primind ar- 
vuna strălucirii viitoare 70. Şi precum limba, rostind cu- 
vinte, descoperă voia nevăzută a minţii, celui ce ascultă, 
așa și cugetarea, vestind scurtele silabe ale cuvintelor ru- 
găciunii, des și fierbinte, descoperă cererea sufletului, lui 
Dumnezeu, Care știe toate, prin stăruirea în rugăciune 
şi prin frîngerea statornică a inimii. lar frîngerea inimii 
deschide inima lubitorului de oameni și face inima rugă- 
torului să primească mîntuire bogată 71. Căci «inima în- 
frîntă şi smerită Dumnezeu nu o va urgisi» (Ps. L, 19). 
Și te va călăuzi la rugăciune curată. 

Așa se întîmplă și cu împăratul de pe pămînt. Cînd 
te apropii de el și te înfăţişezi cu trupul, dacă te rogi cu 
gura și cauţi cu ochiul la el, îți atragi bunăvoința împără- 
tească. Fă și tu aceasta, fie în obștea bisericii, fie în sin- 
gurătatea chiliei. Adunîndu-te cu fraţii în Domnul, pre- 


70. Mintea nu e un organ de cunoaştere teoretică a lui Dumnezeu, 
ci de experiență emoțională, dar și de înţelegere nedivizată a lui Dum- 
nezeu, nedivizată în noţiuni şi mai presus de cuvint. Această experiență 
nemijlocită a prezenţei lui Dumnezeu echivalează cu experiența luminii 
Lui, ca arvună a luminii viitoare, care va fi manifestarea deplinei Lui 
prezenţe iubitoare. 

71. O altă deosebire între vederea lui Dumnezeu de către minte, și 
rugăciunea către Ei făcută de cugetare, fără gînduri străine, este că prin 
prima se umple mintea însăși de lumina lui Dumnezeu, pe cînd prin a 
doua se tilcuiesc în cuvinte, nu oamenilor, ci lui Dumnezeu, trebuinţele 
sufletului, sau starea lui de frîngere emoţională a inimii în fața lui Dum- 
nezeu. Prin aceasta între vederea minţii şi rugăciunea cugetării apare o 
nouă legătură: comunicînd lui Dumnezeu starea lui de zdrobire, de umi- 
lință, sufletul tace pe Dumnezeu să se deschidă şi mai mult rugătorului, 
şi prin aceasta el primeşte mintuire şi mai bogată; sau vede şi mai 
mult pe Dumnezeu, fapt care produce în mintea lui o şi mai mare emoție 
iubitoare. 

cum I te înfăţișezi cu trupul și-l aduci cîntare cu gura, 
aşa ține-ţi și mintea atentă la cuvinte și la Dumnezeu. 
Prin aceasta mintea va ști cu cine vorbește și se întil- 
neşte 72. Căci dacă cugetarea se îndeletniceșşte în chip în- 
cordat cu rugăciunea, inima se învrednicește de o bucu- 
rie ce nu poate fi răpită și de o pace de negrăit. Iar dacă 
şezi în chilie singur, lipește-te de rugăciunea cea din cu- 
getare, cu mintea trează și cu duh zdrobit. Și vederea te 
va umbri pe tine prin trezvie și cunoștință și se va sălăș- 
lui în tine prin rugăciune ; iar înțelepciunea se va odihni 
în tine prin umilinţă, izgonind plăcerea neraţională, și va 
aduce în tine dragostea dumnezeiască 75. 

Crede mie celui ce-ţi spun adevărul ! Dacă în toată 
lucrarea ta va fi nelipsită rugăciunea, această maică a 
bunătăţilor, nu vei aţipi pînă nu vei primi pe Mire, Care 
te va duce înăuntru și te va umplea de slavă și de veselie 
negrăită. Căci ea înlătură toate piedicile, netezește cărarea 
virtuții și o face ușoară celui ce o caută. la aminte la 
modul rugăciunii cu cugetul : convorbirea cu Dumnezeu 
depărtează gîndurile pătimașe ; căutarea minţii la Dum- 
nezeu alungă înțelesurile lumii ; umilinţa sufletului izgo- 
nește dragostea de trup. Rugăciunea, rostind neîncetat 

72. Mintea va ști nu de atingerea de o realitate impersonală, ci se 
va întîlni cu Dumnezeu Persoană, cu Cineva, cu supremul Cineva. 

73. Prin cugetare cel ce se roagă spune ceva lui Dumnezeu, prin 
mintea trează stă încordat în faţa lui Dumnezeu ca Persoană, prin duhul 
zdrobit și umilit trăiește cu adincă emoție această întilnire cu Dumnezeu, 
care umple inima de bucurie și pace. Prin trezvia minţii cel ce se roagă 
sesizează prezenţa lui Dumnezeu ca o vedere care-L învăluie în lumină, 
prin cugetarea lui se va sălăș.ui în el, în cursul rugăciunii, cunoștința, 
care îi dă o oarecare expresie desluşită a vederii lui Dumnezeu, sau a 
trăirii generale a prezenţei Lui. În același timp prin rugăciune se va 
odihni în el înţelepciunea, care nu e nici ea o stare raţională rece, ci o 
dulce simțire de echilibru, de cuviință, produsă de umilinţă, din care nu 
lipseşte totuşi rațiunea, o simţire delicată care alungă grosolănia volup- 


tăţilor neraţionale și oarbe în egoismul lor şi aduce în suflet dragostea 
dumnezeiască. 

dumnezeiescul nume, se vădește ca o conglăsuire și unire 
a minţii cu raţiunea și cu sufletul. «Căci unde sînt doi sau 
trei adunaţi în numele Meu, acolo sînt și Eu în mijlocul 
lor» (Matei XVIII, 20). Astfel, deci, rugăciunea, adunind 
din învrăjbirea prin patimi și legînd între ele și cu sine 
cele trei părţi ale sufletului, unește sufletul cu Dumnezeu, 
Cel în trei Ipostasuri. Întîi şterge din suflet ruşinea păca- 
tului prin chipurile virtuţii, apoi, zugrăvind iarăși îru- 
museţea trăsăturilor dumnezeiești prin sfînta cunoștință 
dobîndită în vremea ei, înfățișează sufletul lui Dumnezeu. 
Iar sufletul îndată cunoaște pe Făcătorul său. Căci «în 
ziua în care Te voi chema, iată am cunoscut că Dum- 
nezeul meu ești Tu» (Ps. LV, 10). Dar e și cunoscut de 
Dumnezeu. Căci zice : «A cunoscut Domnul pe cei ce sînt 
ai Lui» (2 Tim. II, 19). Cunoaşte pe Dumnezeu pentru 
curăţia chipului, căci tot chipul tinde spre model și e legat 
de el ; și e cunoscut pentru asemănarea prin virtuți, căci 
prin aceasta are și cunoștința lui Dumnezeu și e cunoscut 
de Dumnezeu 74. 

74. Rugăciunea unifică cele trei puteri ale sufletului sfișiate prin 
patimi. Ea nu e numai a minţii, sau numai a raţiunii care definește în în- 
ţelesuri intuiţia totală a prezenţei lui Dumnezeu proprie minţii, sau numai 
a inimii care trăiește cu simţirea această prezenţă. Avind un caracter 
compiex, rugăciunea e singurul mijloc de unificare a sufletului. Și numai 
astfel unificat şi devenit capabil să trăiască realitatea de bogăţie complexă 
a lui Dumnezeu, sufletul poate sesiza prezenţa lui Dumnezeu și se poate 
uni cu E]. Sau invers: rugăciunea are puterea să unifice sufletul, pentru 
că se unește cu Dumnezeu cel atotcomplex, dar unul în această bogăţie 
complexă, cu Dumnezeu, Care e o unitate întreită: Mintea, Logosul și 
Duhul vieţii, sau Tatăl, Fiul (Cuvîntul) în Care Tatăl sau Mintea Se reve- 
lează, şi Duhul Sfînt, în Care Tatăl și Fiul Se unesc în iubire. Sufletul se 
unește cu Dumnezeu prin rugăciune, fără să părăsească complexitatea lui, 
întrucît în el se inprimă comp:exitatea unitară a lui Dumnezeu. lar această 
imprimare se face prin rugăciune, cînd sufletul se apropie la maximum de 
Dumnezeu şi se deschide Lui. Rugăciunea este astfel o comunicare vie 
î tre suflet și Dumnezeu și viceversa. Prin ea vin în suflet și se imprimă 
și virtuțile care își au originea în bunătatea iradiantă a lui Dumnezeu. Și 
tot prin ea vine în suflet cunoștința de Dumnezeu, experiat în diferite 

Cel ce se roagă să primească bunăvoința împără- 
tească foloseşte trei căi : sau se roagă cu graiul, sau se 
înfățișează tăcînd, sau se aruncă la picioarele celui ce 
poate să-l ajute. Rugăciunea curată, unind mintea, cu- 
vîntul și duhul cu sine, prin cuvînt cheamă numele lui 
Dumnezeu, prin minte se aţintește fără împrăștiere spre 
Dumnezeu cel chemat, iar prin duh îi arată umilinţa şi 
dragostea, și așa cîștigă mila Treimii fără început, a Ta- 
tălui, a Fiului şi a Sfîntului Duh, Dumnezeu cel unul %. 
Precum felurimea mîncărurilor trezește pofta după îm- 
părtășirea de ele, așa feluritele virtuţi trezesc sîrguința 
minţii. De aceea, pășind pe calea cugetării, alege cuvin- 
tele rugăciunii și le spune Domnului, strigînd pururea și 
neslăbind, cerînd stăruitor și nerușinîndu-te, ca văduva 
care a cîștigat mila judecătorului neînduplecat. Făcînd 


grade de intensitate. Găci prin rugăciune vede și simte suflețul pe Dum- 
nezeu în bogăţia Lui spirituală şi vie. Iar cunoştinţa e din amîndouă păr- 
țile. Căci prin rugăciune se înfăptuiește o mișcare atît din partea sufle- 
tului spre Dumnezeu, cît şi din partea lui Dumnezeu spre suflet, dat fiind 
că nici sufletul nici Dumnezeu nu sînt obiect, ci fiecare se mișcă în liber- 
tate și cu mare interes spre celălalt. Sufletul cunoaşte pe Dumnezeu prin 
rugăciune, întrucît prin ea se activează relaţia lui, ca fiind chip al lui 
Dumnezeu, cu modelul său. Dar și Dumnezeu cunoaște sufletul, întrucît 
acesta s-a deschis prin virtuţi şi în mod culminant prin rugăciune lui 
Dumnezeu, întrucît Dumnezeu însuşi S-a imprimat, iradiind în suflet, prin 
virtuți şi prin rugăciune. Propriu-zis virtuțile ca deschideri statornicite, 
dar mereu în acţiune, prin fapte și prin rugăciune, animate de pome- 
nirea lui Dumnezeu, sînt atit chipuri de cunoaștere a lui Dumnezeu de 
către suflet, cît şi de cunoaştere a sufletului de către Dumnezeu, fiind 
mereu şi tot mai mult deschis lui Dumnezeu. 

75. Aci Teolipt arată că prin rațiune înțelege totodată cuvintul. 
Căci în cuvinte se exprimă înțelesurile desprinse de rațiune din indefi- 
nitul lui Dumnezeu, sesizat de minte prin aţintirea ei în întregime spre 
Dumnezeu cel infinit, într-o trăire complexă dar unitară, sesizat ca Treime 
personală de către om ca persoană. lar duhul trăiește această sesizare a 
prezenţei personale a lui Dumnezeu ca simțire. Rațiunea, sau cuvintul, 
cînd e deplin, dă prin urmare expresie şi simţirii trăite de suflet în faţa 
lui Dumnezeu, sau pocăinţii, dragostei, umilinţii. Dar umilinţa, pocăinţa, 
dragostea sînt întimpinate de Dumnezeu cu mila şi iubirea Lui. Sufletul Îl 
experiază pe Dumnezeu în rugăciune și în acest act de întimpinare al Lui. 

așa, umbli în duh, nu iei aminte la poftele trupeşti, nu 
întrerupi rugăciunea neîncetată prin gînduri lumești și 
eşti biserică a lui Dumnezeu, lăudînd pe Dumnezeu în 
chip neîmprăștiat. Rugîndu-te astfel cu cugetarea, te în- 
vredniceşti să treci şi la amintirea lui Dumnezeu și să 
pătrunzi în cele ascunse ale minții și să privești prin ve- 
deri tainice pe Cel nevăzut și, prin revărsări de cunoştinţă 
și de dragoste, să liturghiseşti numai lui Dumnezeu 76. 

lar cînd te vezi slăbind în rugăciune, foloseşte o 
carte şi, luînd aminte la citire, primește cunoștința. Nu 


76. Rațiunea sau cugetarea, care desprinde şi exprimă în rugăciune, 
din mintea ce trăieşte în mod nehotărnicit nehotărnicirea lui Dumnezeu, 
diferite înțelesuri, este totodată o înţelegere. Aceasta, fiind îmbibată de 
umilința inimii şi sesizînd mila Lui, face să se întipărească în ea virtuțile 
ca trăsături ale bunătăţii lui Dumnezeu în ființa umană. lar această îm- 
părtășire de Dumnezeu, primită de minte în mod indefinit, simțită de inimă, 
cînd mintea e unită cu ea, specificată în înţelesuri de cugetare, e atît de 
dulce, de hrănitoare, că atît mintea, cît și înţelegerea şi inima doresc să 
li se dea în tot mai mare măsură și la nesfirșit. De aci vine voinţa şi 
puterea de a nu întrerupe rugăciunea, prin care sufletul unificat se îm- 
părtășește în modul acesta de Dumnezeu. Această voinţă și putere ajută 
sufletul unificat să ajungă la o stare de pomenire neîncetată a lui Dum- 
Rezeu. Dar pomenirea e produsă în suflet de trăirea prezenței lui Dum- 
nezeu şi trăirea neîncetată a acestei prezențe menţine neîncetată amin- 
tirea lui Dumnezeu. Între pomenirea lui Dumnezeu și trăirea prezenţei Lui 
nu e nici o separație. Mintea pătrunde astfel tot mai adînc în bunătăţile 
lui Dumnezeu, ascunse celor ce nu se află în legătură stăruitoare cu El 
prin pomenire neîncetată. Dar a pătrunde în cele ascunse ale lui Dum- 
nezeu î”seamnă a pătrunde totodată în cele ascunse ale minţii, în acel 
altar deschis în interior spre înălțimile dumnezeiești, în puterile neștiute 
ale minţii de a sesiza acele înălțimi, puse în lucrare prin rugăciune. Căci 
cu acele puteri vede ea tainic pe Acela din Care îi vin revărsări de cu- 
noștință şi de iubire. Căci ele sînt puteri, pe care mintea le are cu acest 
rost de a primi în ele în mod unitar pe Dumnezeu, cînd prin rugăciune 
Îi liturghiseşte singură lui Dumnezeu singur, detașată adică de toate, înăl- 
țată într-o supremă intimitate cu El. În această liturghie mintea e, pe 
de o parte, întreagă în Dumnezeu, pe de alta în faţa Lui, precum Dum- 
nezeu €, pe de o parte, în minte, pe de alta, în faţa ei, așa cum două 
persoane care se iubesc la maximum sînt, pe de o parte, într-o interioritate 
reciprocă, pe de alta, una în faţa alteia, într-un mod maxim. Mintea e în- 
tr-o comunicare cu Dumnezeu în cunoștință și în dragoste mereu sporită. 

trece peste cuvinte grăbit. Descoase-le cu cugetarea și 
adună-le în vistieria minţii. Pe urmă gîndește la cele 
citite, ca să ţi se îndulcească cugetarea din înţelegere și 
să-ți rămînă neuitate cele citite. Prin aceasta ţi se va 
aprinde inima de cugetările dumnezeiești.« În cugetarea 
mea, zice, se va aprinde foc» (Ps. XXXVIII, 4). Căci pre- 
cum mîncarea îndulcește gustul cînd e subțiată prin dinţi, 
aşa şi cuvintele dumnezeiești, întorcîndu-se mereu în su- 
- let, îmbogăţesc înțelegerea şi o înveselesc. «Cît de dul: 
sînt cuvintele Tale pentru gitlejul meu» (Ps. CXVIII, 103). 
Ia în inima ta cuvintele evanghelice și poveţele feri- 
ciților părinți, cercetează vieţile lor, ca să poţi cugeta la 
ele în timpul nopţii. În felul acesta, cînd cugetarea ţi se 
va osteni de rugăciune, o vei reînnoi prin citire şi gin- 
dire la cuvintele dumnezeieşti și o vei face și mai sîrguin- 
cioasă la rugăciune 77. 

Psalmodiază cu gura. Dar cu glas liniștit și cu supra- 
vegherea minţii, nerăbdînd să lași ceva necugetat din 
cele spuse. Şi dacă îţi scapă ceva minţii, repetă stihul ori 
de cîte ori se întîmplă așa ceva, pînă-ţi vei avea mintea 
însoţind cele spuse. Căci mintea poate să şi cînte cu gura 
şi să ţină și amintirea lui Dumnezeu. Aceasta poţi s-o 

77. Cuvintele nu au numai rolul de a da expresie unor rațiuni, sau 
cugetării, sau înţelegerii, care desprinde din trăirea indefinită a minţii în 
întîlnirea ei cu Dumnezeu cel infinit diferite aspecte, ci și de a hrăni 
această înţelegere și de a adinci trăirea indefinită a lui Dumnezeu de 
către minte şi de a o pune, a o ţine și adînci în starea de rugăciune. Căci 
cuvintele despre Dumnezeu scrise de alţii au fost și ele expresii ale acestei 
trăiri în stare de rugăciune. În primul rînd au această origine și această 
putere cuvintele Sfintei Scripturi și cuvintele rugăciunilor, care s-au rostit 
cel mai des, adică ale rugăciunilor Bisericii. Ele s-au născut din — şi au 
prilejuit de nenumărate ori unor nenumărați oameni — întîlnirea minții 
cu Dumnezeu şi ca atare sînt cele mai potrivite să ajute mintea să se 
ridice la această întîlnire, întrucît o exprimă în modul cel mai adecvat. 
Dar şi cuvintele în care oamenii au exprimat realităţile create în tran- 
sparenţa lor pentru Dumnezeu, pot îi folosite pentru a ridica mintea la 
Dumnezeu, Ziditorul lor şi la însuşirile Lui, realități în care se manifesta 
prin fapte iubirea Lui faţă de noi. 

afli din experienţa firească. Căci precum cel ce se întîl- 
nește cu cineva, poate să și vorbească, dar să și caute la 
el cu ochii, aşa și cel ce cîntă cu buzele poate să stea și 
aţintit la Dumnezeu prin atenţie 78. 


Nu ocoli plecările genunchilor. Căci plecarea genun- 
chilor închipuie căderea păcatului de la noi şi prile- 
juiește mărturisirea lui 7? ; iar ridicarea înseamnă po- 
căinţa, închipuind făgăduinţa unei vieţi întru virtute. Dar 
fiecare îngenunchere să se săvirșească cu chemarea înțe- 
legătoare a lui Hristos, ca prinzîndu-ne cu sufletul şi cu 
trupul de Domnul, să ni-L facem milostiv pe Dumnezeul 
sufletelor și al trupurilor 80. 

Iar dacă dai miinilor și o lucrare liniștită în vremea 
rugăciunii făcută cu cugetarea, ca să alungi somnul și 
trîndăvia, aceasta înviorează şi ea lupta nevoinţei. Căci 
toate lucrările arătate, săvîrşite împreună cu rugăciunea, 
ascut mintea, izgonesc trîndăvia, fac sufletul mai vioi, iar 


78. Mintea poate fi activă și în rostirea cuvintelor rugăciunii, dar 
poate stărui și în amintirea lui Dumnezeu. Cuvintele sînt însufleţite și 
încălzite atunci de amintirea lui Dumnezeu. Mintea singură face legătura 
intre cuvinte și amintirea lui Dumnezeu. Dacă mintea iese din cuvinte, 
acestea devin sunete goale, iar mintea nu mai stăruie în amintirea lui 
Dumnezeu. Nu numai mintea leagă cuvintele de amintirea lui Dumnezeu, 
ci și cuvintele ajută mintea să stăruiască în amintirea Lui. Singura con- 
diție care se cere e ca mintea să nu se împrăștie cînd rosteşte cuvintele 
despre Dumnezeu sau către Dumnezeu prin rugăciune. De aceea multe 
tratate ale părinţilor, descriind rugăciunea minţii, o prezintă, ca însoţită de 
atenţie, sau de luare aminte (npocevăm ai nposoX1)). 

79. Filosoful Max Scheler a spus că cu altă simţire se roagă omul 
în genunchi, decît stînd în picioare (Stellung des Menschen im Kosmos). 
Aci se precizează natura acestei simţiri: ea dă expresie umilinţei în faţa 
lui Dumnezeu. 

80. Ridicarea după îngenunchiere exprimă făgăduinţa celui ce s-a 
căit de a duce de aci înainte o viaţă dreaptă prin virtuţi. Cel ce s-a ridicat, 
nu trebuie să uite că s-a ridicat nu pentru a duce iarăşi o viaţă străină 
de Dumnezeu, ci pentru o viaţă activă dăruită lui Dumnezeu, pentru a 
nu mai păcătui. El menţine în starea lui în picioare pomenirea numelui 
lui Hristos și prin aceasta se menţine în legătură cu El. 

înţelegerea mai ageră și mai fierbinte în lucrarea rugă- 
ciunii din cugetare 81. 

Cînd bate toaca, ieși din chilie, fiind atent cu ochii 
trupului la pămînt, dar lucrarea din cugetare rezemînd-o 
pe amintirea lui Dumnezeu ; intrînd apoi în biserică și 
întregind obștea, nu vorbi cu cel de lîngă tine, nici nu 
rătăci cu mintea în deșertăciuni, ci limba să ţi se ocupe 
numai cu cîntarea, iar cugetarea fixeaz-o prin rugăciune. 
Iar făcîndu-se sfîrșitul slujbei, du-te în chilie și apucă-te 
de canonul rînduit ţie. 

Mergînd la trapeză, nu căuta la porţiile fraţilor, nici 
nu-ți împărți sufletul în bănuieli urîte. Ci văzînd cele 
puse înaintea ta, dă gurii mîncare, iar urechii ascultarea 
celor ce se citesc și sufletului rugăciunea, ca hrănindu-te 
cu trupul și cu duhul, să lauzi în întregime pe Cel ce 
satură pofta ta cu cele bune. 

Sculîndu-te de acolo, intră cu cuviinţă și în tăcere în 
chilia ta și, ca o albină harnică, ostentește întru virtuțile 
tale. Cînd împlineşti o ascultare cu fraţii, mîinile să lu- 
creze, dar buzele să tacă, iar mintea să pomenească pe 
Dumnezeu. Şi dacă cineva s-ar mișca vorbind fără rost, 
ca să oprești neorînduiala, scoală-te și fă metanie. 

Leapădă gîndurile păcătoase și nu le lăsa să umble 
și să zăbovească în inima ta. Căci zăbovirea gîndurilor 

81. Contrar părerii răspîndite că cel ce practică rugăciunea minţii 
(a cugetării) renunţă la orice lucrare cu trupul, Teolipt vede în cea din 
urmă un mijloc de ascuţire, de menţinere și de înviorare a atenţiei minții 
în rugăciune. De sigur, aceste mișcări trupești trebuie să fie şi ele mani- 
testări ale relaţiei de rugăciune a minții cu Dumnezeu, ca și cuvîntul. 
Prin îngenunchiere se exprimă umilința faţă de Dumnezeu, prin ridicare 
făgăduinţa unei vieţi drepte, prin diferite lucrări săvirşite cu mîinile, voința 
de a le face pentru întreţinerea proprie şi a altora şi prin aceasta de a 
sluji lui Dumnezeu, așa cum l-a destinat Dumnezeu însuşi pe om, creîn- 
du-l. Trupul își actualizează raționalitatea prin toate destoiniciile cîștigate 
prin diferite activităţi. Dar se înduhovnicește sau se pnevmatizează, adică 
actualizează raționalitatea în mod drept, deplin şi curat, prin lucrări stră- 


bătute de amintirea lui Dumnezeu, care aduce în ele lucrarea Duhului 
dumnezeiesc însuşi. 

pătimașe dă viață patimilor și omoară mintea. Îndată 
ce gîndurile te atacă, de la cea dinţii vedere a lor, gră- 
bește-te să le împrăștii cu săgeata rugăciunii. lar dacă 
stăruie lovindu-ţi și tulburîndu-ţi cugetarea, uneori re- 
trăgîndu-se, iar alteori năvălind, să știi că sînt întărite de 
voia ta ce le-a venit în întîmpinare. Ele tulbură și supără 
sufletul, avînd drepturi asupra lui din pricina înfrîngerii 
pe care a suferit-o voia noastră liberă. Drept aceea tre- 
buie să le ţintuim la stîlp prin mărturisire ; căci biruite, 
gîndurile rele fug. Precum cînd apare lumina, întuneri- 
cul se împrăștie, așa lumina mărturisirii şterge gîndurile 
patimilor, fiind şi ele întuneric 8%. Căci slava deșartă și 
trîndăvia pe care gîndurile le-au avut ca culcuș au fost 
nimicite, rușinate de mărturisire şi de greaua pătimire a 
împlinirii canonului. De aceea, văzînd cugetarea slobozită 
de patimi prin rugăciunea neîncetată și cu bună umilință, 
fug cu ruşine. Dar cînd cel ce se nevoiește încearcă să 
taie cu rugăciunea gîndurile care-l tulbură, le taie pentru 
scurtă vreme și opreşte lucrarea lor prin lupta cu ele, dar 
nu se izbăvește pentru totdeauna, dacă mai îngăduie pri- 
cinile care-l supără, adică odihna trupului și iubirea lu- 
mească de cinstiri, din pricina cărora nu se mișcă spre 
mărturisire. Ca urmare, nu dobîndește nici pace, de- 
oarece ţine la sine lucrurile protivnicilor. Iar ţinînd la 
sine vase străine, nu i se vor cere de stăpînii lor ? Şi cerîn- 
du-i-se și neslobozind lucrurile pe care le ține pe nedrept, 
cum se va putea izbăvi de vrăjmașii săi ? Dar cînd cel 
ce se nevoiește, întărit prin pomenirea lui Dumnezeu, va 
iubi disprețuirea şi chinuirea trupului și își va mărturisi 
gîndurile fără să se rușineze, îndată se vor depărta vrăj- 

82. Mărturisind gîndurile rele, le ţintuim la stîlp şi le luăm puterea, 
căci le facem de rușine, cum ne facem pe noi înșine dacă le-am da sălaș 
în noi mai departe. De aceea, prin mărturisire, ne detașăm de ele. Lu- 
mina în care sînt puse prin mărturisire le arată în uriciunea lor și le ia 
puterea ispititoare. A le ţine în noi, înseamnă a ne ascunde într-un în- 


tuneric ; a le mărturisi, înseamnă a voi să fim deschiși și a nu mai ocroti 
în noi gînduri pe care, din ruşine, le ţinem ascunse. 


5 — Filocalia 

maâșii, iar cugetarea eliberîndu-se va avea rugăciunea ne- 
încetată și gîndul la cele dumnezeiești neîntrerupt 53. 

Leapădă cu totul orice bănuială ce se mișcă în inimă 
împotriva cuiva, ca pe una ce risipește dragostea și pacea ; 
şi primește orice necaz ce-ţi vine din -afară, cu bărbăţie, 
căci prilejuiește răbdarea mîntuitoare. lar răbdarea dă- 
ruiește locuinţă și odihnă în ceruri. Petrecînd zilele ast- 
fel, vei trăi în viaţa de aici cu mulţumire, veselindu-te cu . 
nădejdile fericite ; iar la moarte te vei muta cu îndrăz- 
nire de la cele de aici și vei merge la locurile de odihnă 
pe care ţi le-a gătit ţie Domnul, răsplătind ostenelile tale 
de aici, ca să împărăţești împreună cu El. Lui 1 se cuvine 
slava, cinstea și închinăciunea, împreună cu Cel fără de 
început al Său Părinte și cu Preasfîntul și bunul şi de 
viață făcătorul Său Duh, acum şi pururea și în vecii ve- 
cilor. Amin. 


Al aceluiași Teolipt al Filadelfiei 


Cuvînt despre lucrarea cea ascunsă 
întru Hristos 


1. Mintea care iuge de cele din afară și se adună în 
cele din lăuntru revine la sine însăși. Pe urmă se unește 
cu cuvîntul pe care-l are în chip firesc în cugetarea sa şi, 
prin cuvîntul pe care-l are în chip fiinţial, se unește cu 
rugăciunea, iar prin rugăciune urcă la cunoștința de 
Dumnezeu, cu toată puterea şi simţirea ei iubitoare. 
Atunci pofta se duce de la trup și toată simțirea iubitoare 
de el își încetează lucrarea, iar cele frumoase ale pămîn- 

83. Numai patimile au interes să țină nemărturisite gîndurile rele 
care le hrănesc. Sufletul eliberat de patimi nu mai are interes să ţină în 
sine gîndurile rele. Dar numai rugăciunea neîncetată, făcută cu părerea de 
rău a umilinţei şi a străpungerii inimii, ţinînd sufletul lipit de Dumnezeu, îl 
dezlipeşte de patimile în care stăpineşte uitarea de E]. Rugăciunea scurtă, 
ținînd sufletul lipit de Dumnezeu numai scurt timp, alungă şi patimile şi 

tului se arată neatrăgătoare. Căci sufletul, aruncînd îna- 
poia sa toate ale trupului, pornește pe urma frumuseţii 
lui Hristos 8%, umbliînd după ea cu faptele cuviinţei și 


gindurile ce le hrănesc numai pentru scurt timp. De aceea e necesară 
rugăciunea neincetată şi fără sfîrşit pentru a dezrădăcina patimile și a 
alunga gîndurile rele pentru tot timpul. 

84. Teolipt este mereu preocupat de raportul minţii cu cugetarea 
și cu cuvintul. Cugetarea este lucrarea prin care mintea intră în relaţie 
specială cu diferitele obiecte sau subiecte. În acest rol cugetarea desco- 
peră înțelesurile lucrurilor şi aceste înţelesuri exprimate sînt cuvinte. Ast- 
fel cuvintele sînt implicate virtual în cugetare şi deci în minte, dar şi im- 
bogăţesc mintea şi cugetarea, prin specificarea exprimată a înţelesurilor 
lucruritor reale. Cuvintele sînt relațiile exprimate ale minţii cu realităţile 
specificate prin cugetare. Propriu-zis ele indică realităţile, deci ţin de rea- 
lităţi, dar întrucît înțelesurile realităţilor sînt descoperite de minte prin 
cugetare, cuvintele se pot socoti ca ţinînd ființial de minte sau de cuge- 
tarea ei, îndreptată spre realitățile specificate, sau cu voinţa de a le spe- 
cifica. Căci aşa cum nu pot fi lucruri care să nu poată îi înţelese de cu- 
getarea minţii, aşa nu e cugetare a minţii fără capacitatea şi necesitatea 
de a se actualiza prin descoperirea și exprimarea lucrurilor şi persoane- 
lor. Astfel se poate spune că rădăcinile potenţiale ale realităților sînt în 
minte ca chip al Minţii supreme, Care le are potenţial ca ultima origine 
a lor, și al Logosului sau Cuvîntului suprem Care le cugetă specificat din 
eternitate şi le exprimă de cînd le crează şi apoi în mod concret omenesc, 
de cînd S-a întrupat. 

Dar mintea care e îndreptată prin cugetare numai spre lucruri e 
oarecum în afară de sine. Numai mintea a cărei cugetare e îndreptată 
spre Dumnezeu şi exprimă prin cuvinte relaţia cu El, specificînd înţele- 
surile Lui într-un mod oarecum impropriu şi analogic cu lucrurile create 
de E], dar mereu într-un efort de depăşire a acestei speciticări, e o minte 
adunată în sine, care prin această adunare în sine și reunificare a sa, se 
aseamănă şi se umple în mod superior de Dumnezeu. Căci Dumnezeu nu 
e sesizat propriu-zis în afară de minte, în lucrurile specificate, care împart 
însăși mintea în lucrările ei, ci în interiorul unificat al minţii, care prin 
aceasta se unește în mod superior cu El, neputind ca ea să fie singură. 
De fapt, mintea e sau cu lucrurile, adică unită ramificat cu ele, sau cu 
Dumnezeu, obirşia lor şi a ei. Însăși necesitatea de a fi măcar cu lucru- 
rile, dar nemulțumirea de a fi numai cu ele, sau sentimentul că nu află 
în ele tot adevărul, sau împlinirea pe care o caută, arată că mintea e 
făcută pentru Dumnezeu. De aceea nu e bine să fie mintea singură, adică 
nu se simte bine singură, sau chiar nu poate să fie singură. Dar numai 
din mintea care s-a uitat pe sine, care a adormit față de lucrurile speri- 
ficate din afară şi faţă de ea singură, se iveşte dragostea faţă de adevă- 

curăția cugetării și cîntînd : «Aduce-se-vor Împăratului 
fecioarele pe urma Lui» (Ps. XLIV, 16). Închipuindu-și 
pe Hristos și văzîndu-L, sufletul zice : «Am văzut de mai 
înainte pe Domnul înaintea mea, că de-a dreapta mea 
este» (Ps. XV, 8). Lipindu-se de Hristos prin dragoste, el 
strigă : «Doamne, înaintea Ta este toată dorirea mea» (Ps. 
XXXVII, 9). Aţintindu-și privirea pururea la Hristos, 
strigă : «Ochii mei pururea spre Domnul» (Ps. XXIV, 16). 
Și vorbind cu Hristos prin rugăciunea curată și îndul- 
cindu-se, se veselește zicînd : «Să se îndulcească de El 
grăirea mea, iar eu mă voi veseli de Domnul» (Ps. X, 35). 
Căci căutînd Dumnezeu la vorbirea rugăciunii, ca Unul 
ce este iubit, numit și chemat într-ajutor, dăruiește su- 
fletului care se roagă bucurie de negrăit. Iar sufletul, 
pomenind pe Dumnezeu prin vorbirea rugăciunii, e veselit 
de Domnul. «Adusu-mi-am aminte de Dumnezeu, zice, 
și m-am veselit» (Ps. LXXVI, 3). 

2. Fugi de simţuri și ai oprit plăcerea pentru cele 
supuse simțurilor. Fugi și de nălucirile celor plăcute din 
cugetare şi ai oprit gîndurile împătimite de plăcere. Iar 
mintea, rămînînd fără năluciri, ca una ce nu primește 
nici întipăririle diferitelor feluri de plăceri, nici gîndu- 
rile poftei, se află în simplitate 85. Şi ajungînd deasupra 
rata realitate complimentară a sa și față de Mintea supremă Care o cu- 
prinde şi pe ea împreună cu celelalte și în Care ea se regăsește. În unirea 
aceasta cu Dumnezeu, cuvîntul ce ţine în mod fiinţial de cugetarea minții 
e cuvînt de rugăciune. Căci Dumnezeu sesizat în măreţia Lui milostivă 
inspiră ca atare rugăciunea și slăvirea. În felul acesta rugăciunea e modul 
prin care cugetarea minţii urcă la cunoștința lui Dumnezeu și în aceasta 
se actualizează puterea şi dispoziţia ei iubitoare, care în relaţie cu alte 
persoane nu se actuaiizează decit în parte. Iubirea de Dumnezeu e așa 
de puternică, încît copleșeşte sau oprește simţirea plăcerilor trupului și 
pofta trupului după ele. Sufletul e atras neîncetat de frumuseţea lui Hris- 
tos şi o caută pe ea. De aceea Îl cheamă numai pe El. Aceasta e rugăciu- 
nea neîncetată a lui lisus. 

85. Prezenţa a două sau mai multe gînduri în minte împărțeşte 
mintea între ele. Eliberarea minţii de ele și concentrarea ei întreagă spre 
Dumnezeu îi reface unitatea și simplitatea. Dar în simplitatea aceasta este 

tuturor celor simţite și a celor gîndite, își urcă înțelegerea 
la Dumnezeu, nemaifăcînd altceva decît să strige din 
adînc numele Domnului prin pomenire neîncetată, ca un 
prunc pe Tatăl său. «Căci voi chema cu numele Tău, pe 
Domnul înaintea mea» (leșire XXXIII, 19). Și precum 
Adam, plăsmuit de mîna lui Dumnezeu, s-a făcut suflet 
viu prin suflarea dumnezeiască, așa și mintea, replăs- 
muită prin virtuţi, primește o schimbare dumnezeiască 
prin chemarea deasă a Domnului din cuget curat și cu 
simţire fierbinte, primind viaţă și îndumnezeindu-se prin 
aceea că cunoaşte și iubește pe Dumnezeu 85. 

3. De vei ieși din poftirea celor pămîntești prin ru- 
găciune neîncetată și curată și în loc de somn te vei odihni 
de orice gîndire la cele de după Dumnezeu și te vei re- 
zema în întregime numai pe pomenirea lui Dumnezeu, se 
va zidi în tine ca o altă ajutătoare dragostea de Dum- 
nezeu. Căci strigarea din inimă a rugăciunii face să răsară 
dragostea dumnezeiască. Iar dragostea dumnezeiască tre- 
zește mintea spre descoperirea celor ascunse. Atunci min- 
tea, unindu-se cu dragostea, rodește înțelepciunea și prin 
înțelepciune dă rostire celor tainice 8. Căci Dumnezeu- 
Cuvintul numit prin strigarea simțită a rugăciunii, luînd 
înțelegerea minţii ca pe o coastă, îi hărăzește cunoştinţa, 
și umplind locul ei cu simțire, îi dăruiește virtutea. Ast- 
fel zidește dragostea făcătoare de lumină şi o aduce la 
mintea ce și-a ieșit din sine (ce a intrat în extaz) și doarme 
o nesfirșită bogăţie și lărgime de înţelegere şi o negrăit de dulce simţire. 
Căci în simplitatea ei se află simplitatea de ocean a lui Dumnezeu. 

86. Chemarea deasă a numelui lui Dumnezeu prin cugetarea neocu- 
pată de alte ginduri, deci cu toată intensitatea, şi prin simţirea fierbinte 
îndreptată numai spre El, unind mintea cu Dumnezeu prin iubire și cu- 
noaștere, o îndumnezeieşte, căci e străbătută întreagă de prezenţa dum- 
nezeiască. E depărtat orice gind care s-ar interpune între mintea ce cheamă 
pe Dumnezeu şi Dumnezeu însuşi. 

87. Dragostea premerge cunoașterea lui Dumnezeu; dar ultima o și 
sporeşte pe prima. N-ar putea cunoaște mintea pe Dumnezeu, dacă nu L-ar 


iubi, așa cum nu poţi cunoaşte cu adevărat o persoană omenească, dacă 
nu o iubești. Dar din ce cunoști mai mult pe Dumnezeu, Îl iubeşti mai mult. 

și se odihnește de toată pofta pămîntească. Iar dragostea 
se află ca o altă ajutătoare a minţii, care s-a odihnit de 
împătimirea neraţională după cele supuse simțurilor. Ca 
urmare, trezește mintea cea curată pentru cuvintele în- 
ţelepciunii. Atunci mintea, căutînd la ea și desfătîndu-se, 
vestește altora simţirile ascunse ale virtuţilor și lucrările 
ascunse ale cunoștinței, ieșind din ea prin cuvinte (prin 
extazul cuvintelor) 88. 

4. leşi din toate cele ale simțţirii şi părăseşte legea 
trupului. Şi legea duhovnicească se va înscrie în cuge- 
tarea ta. Căci precum cel ce umblă în Duh nu împlinește 
pofta trupului, după apostol, așa și cel ce a ieșit din sim- 
ţuri și din cele ale simțurilor, adică din trup și din lume, 
ajunge să umble în Duh și în cele ale Duhului. învaţă 
aceasta din cele ce a făcut Dumnezeu lui Adam înainte 
de neascultare. 

5. Pe cel ce se nevoiește cu păzirea poruncilor şi stă- 
ruiește în raiul rugăciunii şi şade lîngă Dumnezeu prin 
pomenirea Lui neîncetată, Dumnezeu îl scoate din lucră- 
rile iubitoare de plăcere ale trupului și din toate mișcă- 
rile simţurilor și, făcîndu-l mort patimilor şi păcatului, îl 
împărtășește de viața dumnezeiască. Căci precum cel ce 
doarme se aseamănă și cu mortul, dar e și viu, și cel dintii 

88. E o expiicare simbolică a zidirii Evei din coasta lui Adam. Min- 
tea primeşte ca ajutătoare iubirea, dar în iubire e implicată o altă per- 
soană, întregitoare, cu care se unește deplin. În sensul acesta nu este 
bine să fie mintea singură. Dar, cum am spus, numai din mintea care s-a 
uitat pe sine, sau din subiectul care s-a uitat pe sine, care a adormit faţă 
de toate celelalte și chiar faţă de sine, se poate naște dragostea. Dra- 
gostea e zidită în același timp din adevărata înţelegere a minţii, ca dintr-o 
coastă a ei, umplută cu simțire, cum ar fi cu un fel de carne. lar aceasta 
o face Dumnezeu-Cuviîntul, Care ne vorbeşte cînd Îl chemăm numai pe 
El, după ce am uitat de toate şi de noi înşine, intriînd cu noi în dialogul 
ziditor de dragoste. Dragostea cauzează dialogul și simţirea ei e sporită 
de dialog prin simţire. Dialogul realizîndu-se prin cuvinte, acestea repre- 
zintă extazul trăit de minte în relaţie cu cel iubit, în primul rînd cu Dum- 
nezeu-Cuviîntul, Care i-a dat ei capacitatea și pornirea spre cuvînt, sau 


spre celălalt prin cuvînt, în primul rînd spre Puueceu Cuvîntul. Mintea 
(vo5<) e în grecește la masculin (Adam). 

lucru se datorește lucrării trupului, iar cel de al doilea 
împreună-lucrării sufletului, așa şi cel ce petrece în Duh. 
El este mort trupului şi lumii, dar vieţuiește cugetării cu 
Duhul (adusă de Duhul) 8. 

6. De cunoști cele ce cînți, primeşti cunoștința ; iar 
din cunoştinţă cîștigi înțelegere ; din înțelegere odrăslește 
lucrarea celor cunoscute ; din lucrare rodește cunoștința 
prin deprindere ; cunoştinţa din cercare naște vederea 
adevărată. Iar din aceasta răsare înțelepciunea arătată în 
cuvintele harului, ce răspîndesc lumină, căci înţelepciu- 
nea umple văzduhul cugetării şi tîlcuiește celor din afară 
cele din lăuntru %. 


89. Se continuă asemănarea morţii față de patimi cu somnul lui 
Adam, din care acela se trezește îmbogăţit la viața de comuniune în dra- 
goste. Prin somnul faţă de viața după trup, sau faţă de viaţa în singură- 
tatea lipsită de iubire, se ridică la viața după duh, sau în comuniunea 
iubirii. Viaţa aceasta îi vine omului odată cu Duhul lui Hristos, lîngă care 
şade statornic prin pomenirea Lui neîncetată. Căci pomenirea Lui pro- 
duce contactul și comuniunea reală cu Dumnezeu. Unde e dialog, nu mai 
e distanţă şi separație, ci comunicare reală. Cuvîntul aduce celui căruia 
i se adresează putere din viața celui care vorbește. 

90. Teolipt dă aci treptele pe care urcă sufletul care cîntă lui Dum- 
nezeu, Ele nu sînt trepte ale urcușului general al credinciosului, ca cele 
date de sfîntul Maxim Mărturisitorul (Capete despre dragoste I, 2; Filo- 
calia rom. II, p. 37): credinţa, frica, înfriînarea, răbdarea, nădejdea, nepă- 
timirea, dragostea, ci treptele celui ce a ajuns la bucuria cîntării. Nu ni 
se spune de e vorba de cîntarea în singurătatea chiliei, sau în obştea 
liturgică, Probabil că ultima nu e exclusă, dată fiind importanţa acordată 
de Teolipt vieţii în cadrul Bisericii rugătoare. Cunoștinţa se naște din 
bucuria descoperirii frumuseţii Celui lăudat prin cîntare. De abea această 
cunoștință plină de entuziasm dă putere făptuirii. Făptuizea naște prin de- 
prindere o cunoștință superioară, căci prin făptuire ai ajuns la o bună- 
tate mai înaltă și în ea ai o întîlnire mai continuă cu Dumnezeu. E o 
cunoaștere prin experienţă a bunătăţii înfăptuite, care e și o cunoaștere 
a bunătăţii lui Dumnezeu, lucrătoare în noi, spre deosebire de cunoștința 
entuziastă dobiîndită prin arătarea de departe a bunătăţii, dar necercată 
în realitatea ei întipărită în noi. Din această cunoștință mai înaltă se 
naşie o vedere sau un sentiment permanent al prezenţei lui Dumnezeu. 
Din aceasta se naşte o înţelepciune, care umple de lumină întreaga ființă 
și-ţi aduce în înţelegere cuvinte ale harului, sau expresii prin care tălmă- 

7. Mintea caută întîi şi află ; apoi se unește cu ceea 
ce a aflat. Căutarea o face prin rațiune, iar unirea, prin 
dragoste. Şi căutarea prin rațiune se face pentru adevăr, 
iar unirea prin iubire, pentru bine ?!. 

8. Cel ce s-a ridicat peste firea curgătoare a celor 
de față și a trecut dincolo de poftirea celor trecătoare nu 
privește spre cele de jos, nu dorește cele frumoase ale 
pămîntului, ci are deschise vederile de sus, privește fru- 
museţile din ceruri și vede fericirea celor nepieritoare. 
Căci precum celui ce se tăvăleşte în cele ale pămîntului 
și se apleacă spre plăcerile trupului, îi sînt închise ceru- 
rile, avînd ochii înțelegători întunecaţi, așa și cel ce dis- 
prețuiește cele de jos și se întoarce de la ele are mintea 
înălțată şi vede slava celor veșnice şi cunoaște strălucirea 
rînduită celor sfinți. Acesta primeşte și dragostea lui 
Dumnezeu care se coboară de sus peste el, se face bise- 
rică a Duhului Sfînt, dorește voile dumnezeiești, e purtat 
de Duhul lui Dumnezeu, se învredniceşte de înfiere și 
are pe Dumnezeu căutînd cu bunăvoire şi cu bună plă- 
cere spre el. Căci «cîţi sînt purtaţi de Duhul lui Dum- 
nezeu, aceștia sînt fiii lui Dumnezeu» (Rom. VIII, 14). 

9. Să nu părăsești rugăciunea din grija neputinței 
nici măcar o singură zi pînă ce mai răsufli, ci auzi pe cel 
ce zice : «Cînd sînt slab, atunci sînt tare» (2 Cor. XII, 10). 
Căci făcînd așa, te vei folosi mai mult și rugăciunea te va 
ridica îndată, cu împreuna-lucrare a harului. Fiindcă 
unde este mîngiierea Duhului, neputința şi trîndăvia nu 
rămîn. 


ceşti intuiţia sau vederea permanentă a prezenţei iui Dumnezeu care te 
învăluie. 

91. Există şi o dragoste care susține căutarea lui Dumnezeu prin 
rațiune. Dar pe măsură ce s-a aflat Cel căutat prin rațiune, ca adevăr, El 
trezește o nouă dragoste. Aceasta e o dragoste care uneşte cu Cel căutat. 
Căci El e descoperit ca bine. Binele nu e deosebit de adevăr, ci e chipul 
arătat de adevărul mai adinc cunoscut. 

GRIGORIE SINAITUL 
Capete foarte folositoare 


ÎN ACROSTIH 


şi alte scrieri 


Sfîntul Grigorie Sinaitul 
Viaţa lui 


Mișcarea de reînnoire duhovnicească, pornită din Sfîn- 
tul Munte în secolul XIV, sub numele de isihasm, e dominată 
de doi Grigorie : sfîntul Grigorie Sinaitul (1255—1346) şi sfîn- 
tul Grigorie Palama (1296—1 359). 

Dar e curios 'că, deși perioadele lor de petrecere în Atos 
se acopăr parțial, deşi amindoi participă la promovarea aces- 
tei mișcări, izvoarele nu menţionează nici un contact direct 
între ei. Acel «Grigorie cel Mare», la care, după patriarhul 
Filotei, ucenicul și biograful lui Palama, a ucenicii cel din 
urmă, nu pare să fie identic cu Grigorie Sinaitul, 'căci el se 
întoarce și moare la Constantinopol %2, ceea ce nu se potrivește 
cu Grigorie Sinaitul. Această lipsă de menţiune a unui contaci 
între cei doi e cu atit mai curioasă cu cît Glossia, unde a uce- 
nicit doi ani sfîntul Grigorie Palama, era aproape de Magula, 
unde vieţuia Grigorie Sinaitul cu ucenicii săi. Amîndoi pără- 
sesc pe la 1326—1327 Atosul din cauza incursiunilor turcești 
şi vin la Salonic, Palama cu un grup de 11 prieteni, Sinaitul 
cu ucenicii săi, între care Calist și Isidor, viitori patriarhi de 
Constantinopol. Toţi aveau intenţia să meargă la Ierusalim și 
la Muntele Sinai, și amîndoi se întorc pe la 1330 din nou la 
Atos, după ce Sinaitul, plecat după două luni din Salonic spre 
Ierusalim și Sinai cu Calist, se întorsese curînd, iar Palama 
rămăsese cu Isidor la Salonic %. 

Nici Palama nu-l menționează pe Sinaitul între dascălii 
săi, cum nu-l menționează nici Filotei, biograful lui Palama, 
și nici Calist, biograful Sinaitului, iar Sinaitul nu apare între 
susținătorii lui Palama în lupta lui pentru apărarea isihaștilor. 

Probabil că tăcerea lui Palama despre Sinaitul se dato- 
rește voinţei celui din urmă, făcută cunoscută lui Palama şi 


92. ]. Meyendorif, A Study of Gregory Palamcs, London, 1964. 
93. Ibidem. 

lui Calist, de a nu se face publicitate despre el în disputa în 
jurul isihasmului. Dar s-ar mai putea ca această tăcere să se 
datorească şi faptului că Grigorie Sinaitul plecase departe în 
munții de la Paroria, cînd Palama îşi începe lupta de apărător 
cu scrisul al isihaștilor. Apoi aceasta se datorește poate și fap- 
tului că Grigorie Sinaitul nu începuse încă, probabil, să fixeze 
în scris învăţătura sa despre trezvie şi rugăciunea curată cînd 
Palama a început această luptă. 

Sfîntul Grigorie Palama, atras pe la 1337—1338, în dis- 
puta publică cu Varlaam, apoi cu Achindin și cu toți ceilalți 
adversari ai mişcării isihaste, s-a remarcat pentru apărarea ei 
teologică, pe cînd siîntul Grigorie Sinaitul a rămas un mare 
îndrumător practic al acestei mişcări. «Preocuparea lui n-a fost 
aceea de a justifica isihasmul față de adversarii lui, ci de a 
îmvăţa metoda lui pe cei 'ce s-au adunat în jurul său» 9, 

Prin lupta lui teologică răsunătoare şi prin treapta de 
arhiepiscop al Salonicului la care a fost ridicat ca personali- 
tate atit de bine cunoscută, sfintul Grigorie Palama a jucai 
un mare rol public, în vreme ce sfîntul Grigorie Sinaitul «a 
petrecut o viață ascunsă, de retragere, de practică duhovni- 
cească între ucenicii săi, retragere care s-a accentuat de pe la 
1335, prin așezarea lui în Paroria, în Munţii Traciei unde moare 
la 1346, un an înainte ca Palama să fie ridicat pe scaunul de 
mitropolit al Salonicului. 

Cei doi Grigorie, ca susținători ai aceleiaşi mișcări, dar 
cu roluri deosebite, au comunicat în orice caz continuu prin 
ucenicii lor. Isidor, ucenicul lui Grigorie Sinaitul, fusese tuns 
în monahism de Palama. În 1347, el hirotonește la scurt timp 
după ridicarea lui pe scaunul de patriarh al Constantinopolului, 
pe Palama ca mitropolit de Salonic. Și, în general, ucenicii lui 
Grigorie Sinaitul apar ca susținători ai lui Palama în tot de- 
cursul controverselor acestuia cu adversarii isihasmului. Uce- 
nicii lui Grigorie Sinaitul de la Magula semnează Tomul 
Aghioritic către Sinodul din Constantinopol de la 1341, în apă- 
rarea lui Palama %. 

Grigorie Sinaitul s-a născut pe la 1255 la Kukulos, lingă 
Clazomene, pe țărmul occidental al Asiei Mici. Cîndva, după 
1282, a fost luat prizonier de turci şi dus la Laodiceea, pe 


94. The Jesus Prayer in Si. Gregory of Sinay by Kalistos Wurc, 
retip. din Eastern Churches Rewiew, vol. IV, nr. 1, 1972, p. 1—2. 

95. Kaliistos Ware, op. cit. şi Pr. D. Stăniloae, Viaţa şi învățătura 
sfîntului Grigorie Palama, p. 188. 

coasta Siriei. Răscumpărat de creştinii de acolo, a venit în 
Cipru, unde a intrat în monahism, ca rasofor. După scurtă 
vreme pleacă la mînăstirea sfintei Ecaterina din Muntele Sinai 
şi acolo e tuns în monahism. De la Sinai vine 1a Ierusalim şi 
apoi în Creta. Aci, un bătrîn monah, cu numele Arsenie, l-a 
introdus în practica «păzirii minţii în trezvie şi în rugăciunea 
curată» %, Aceasta a fost o piatră de hotar în viaţa lui. Pină 
atunci viaţa lui a fost o viaţă făptuitoare ; acum se ridică la 
nivelul vieţii contemplative. 

Din Creta Grigorie a trecut la Atos și a parcurs tot mun- 
tele pentru a descoperi alți călugări familiarizați cu viaţa în 
care lusese introdus el de Arsenie. De-abia după lungi cău- 


96. Viaţa sfintului Grigorie Sinaitul a fost scrisă de Calist, patriar- 
hul Constantinopolului (între 1350—1353 și 1355—1363) şi ucenic al lui 
Grigorie Sinaitul și aderent al sfintului Grigorie Palama. Viaţa aceasta a 
fost publicată în grecește de N. Pomialovsky, sub titlul: Jitie ije vo svea 
tich otța naşego Grigoria Sinaita, Sanctpetersburg 1894, după ms. din 
Biblioteca Sinodală din Moscova nr. 280 (numerotarea veche nr. 281), care 
provine de la mînăstirea zoă biutvov de la Atos. În acel manuscris ce 
datează din secolul XVI, Viaţa aceasta se găsește la f. 7—40, purtind 
titlul grecesc: Mmyi Noepfpiov wc. Bis xai mohreia 705 Ev io narpăe 
“u&v XpmYopiov Zivairov, suypașeis mapa 05 ătorărov ăplieniononov Kovy- 
orayrvovnbheus Kahliorov). Pomialovsky afirmă în prefață că tex- 
tul în întregime al acestei Vieţi e publicat acum pentru prima 
oară de el. Dar Viaţa aceasta a fost publicată în traducere 
românească încă la 1811, în Vieţile Sfinţilor din luna noiembrie, la 
miînăstirea Neamţ, sub titlul: Viața și petrecerea precuviosului pă- 
rintelui nostru Grigorie Sinaitul, scrisă de prea sfințitul arhiepiscop 
al cetății lui Constantin, Kyr Callist. «S-au tălmăcit acum din cea 
ellinească». Mitropolitul Tit Simedrea observă, de aceea, pe drept cu- 
vînt: «E prima oară cînd apare în tipar această «Viaţă» întreagă. Cea 
mai veche ediţie în greceşte este cea a lui Nicodim Aghioritul în Ntov 
"Exhdțioy, Veneţia 1803. Ea este o prescurtare. După această ediţie e luată 
traducerea în ruseşte din Afonsky Paterik, Moscova 1876. (A se vedea: 
Mitropolitul Tit Simedrea, Viaţa miînăstirească în Țara Românească 
înainte de anul 1370, în: «Biserica Ortodoxă Română», 1962, nr. 7—8, 
p. 675, nota 9). Noi am avut la îndemînă această «Viaţă» în românește în 
ediţia «Viețile Sfinților», vol. III, cartea VIII din luna noiembrie, Bucureşti, 
1903, p. 1250—1338. Viaţa aceasta se găsește însă tradusă în românește 
din greceşte cu mult înainte de 181î. De ex. în manuscrisul 17 al minăs- 
tirii Neamţ, (sec. XVIII), £. 1r-—55r. (Vezi la Pr, D. Fecioru, Manuscrisele 
din Biblioteca mînăstirii Neamț, în manuscris, p. 42). 

tări a aflat în schitul Magula, nu departe de mînăstirea Filotei, 
trei călugări cunoscători ai rugăciunii lăuntrice. Se așeză aci. 
Astfel, după Calist, pe la începutul secolului XIV, monahis- 
mul din Atos nu cunoștea decît prima fază a nevoințelor : cea 
a curăţirii prin fapte. Afirmarea e poate cam exagerată, căci 
se știe că Nichifor din singurătate introdusese în Atos metoda 
rugăciunii curate şi probabil că el trăia încă atunci cînd a 
venit Grigorie Sinaitul în Atos, sau murise abia de curînd %. 

Deși Grigorie Sinaitul consideră că viaţa dedicată rugă- 
ciunii curate se poate duce mai bine în grupurile mici ale unor 
schituri, decît în marile mînăstiri de obște, totuși el nu socotea 
că ea nu poate fi practicată şi în astfel de mînăstiri și chiar în 
lume, cum socotea și Teolipt al Filadelfiei. Astfel el trimite 
pe unul din ucenicii săi, pe Isidor (viitorul patriarh), înainte 
de a fi tuns în monahism, la Salonic, pentru a fi acolo un 
«isihast orășan», ca un model și călăuzitor al unui cerc de 
mireni. «Nu doresc ca tu să trăieşti aici în sălbăticia munţi- 
lor — de ce să faci aceasta ? — ci în lume, printre călugări și 
printre oamenii care trăiesc în ea, ca să le fii tuturor o pildă... 
prin tăcerea şi vorbirea ta» %. De fapt, Isidor rămase în Salo- 
nic, unde plecă din Atos împreună cu Sinaitul și cu Palama, 
aproape zece ani, cucerind împreună cu Palama, care-l tunsese 
în monahism, un cerc larg de monahi şi laici pentru practica 
rugăciunii curate. Filotei, patriarhul Constantinopolului, care 
a scris nu numai Viața lui Palama, ci şi pe a lui Isidor, pune 
un accent deosebit pe austeritatea și predica lui Isidor. Acestia 
cita cuvintele despre «poarta cea strimtă» din Evanghelie şi 
«trăia ca aceia ce nu aveau nimic». Filotei spune că acestea 
le învățase de la dascălul său, Grigorie Sinaitul %. 

Prin aceasta Sinaitul împăca rugăciunea neîncetată cu 
misionarismul 1%. Chiar mutările dese ale lui Grigorie Sinaitul 
dintr-un loc în altul au fost motivate, pe de o parte, de nesi- 
guranţa din acea vreme din imperiul bizantin, pe de alia, de 


97. K. Ware, op. cit., p. 5—6. După sfintul Grigorie Palama, cel ce 
a lăsat în Atos o puternică tradiţie a rugăciunii neîncetate a fost Nichifor 
Monahul (Cuv. Il din Triada 1). 

98. Patriarhul Filotei, Viața lui Isidor (ed. de A. Papadopoulos-Kara- 
meus, Zapiski Istoriko-Filologiceskago Fakulteta St. Petersburgskago Uni- 
versiteta (St. Petersburg 1905, p. 77, 21—26). 

99. J. Meyendorif, op. cit., p. 34—35. 

100. J. Meyendorff, Introduction d /etude de Gregoire Palamas, p. 54. 

voința de a răspîndi metoda acestei rugăciuni în cît mai multe 
regiuni, adică de un adevărat misionarism 101, 

Opinia aceasta era proprie și:lui Palama 102, 

Retras pe la 1326—1327 la Salonic, din cauza incursiuni- 
lor turceşti, de care călugării din micile schituri fără ziduri 
înalte nu se puteau apăra, Grigorie Sinaitul voi să plece înapoi 
la Sinai; dar în Hios îşi schimbă planul și veni la Constanti- 
nopol, iar după şase luni se duse la Paroria, în munţii Stranţa, 
la granița dintre imperiul bizantin și Bulgaria 1%. Prima dată 
rămase puțin acolo, din pricina supărărilor ce i le pricinuiau 
tilharii adăpostiţi în aceşii munți, şi veni iar la Constantino- 
pol şi la Atos. Dar prin 1335 se așeză definitiv în muntele Ka- 
takryomenos, în Paroria, unde muri la 27 noiembrie 1346. În 
acest munte sălbatic și retras sfîntul Grigorie Sinaitul adună 
mulți monahi în jurul său, zidi două miînăstiri, un turn înalt 
și făcu din acest loc pustiu, un «laborator duhovnicesc», un loc 
sfînt de «doxologie şi laudă neîncetată a lui Dumnezeu» 1%, 
ajutind nu numai pe monahii aduşi din Atos să înainteze în 
viața de rugăciune, ci preschimbînd pe toţi cei ce veneau acolo 
și îmblînzind chiar pe cei ce se obişnuiseră cu o viaţă de hoţii 
și de ucideri 195, 

Legătura spirituală cu Nichifor și cu Teolipt, o arată sfîn- 
tul Grigorie Sinaitul prin faptul că și el căuta aceeași «rugă- 


101. K. Ware, op. cit., p. 7. 

102. Patr. Filotei, Encomiul sfîntului Grigorie Palama, Arhiep. Sa- 
Jonicului, P. G., 151, col. 573—574. Cind, pe la 1326, întîlni pe un munte 
de lîngă Veria, unde se așezase pentru scurtă vreme, pe un ascet, lov, 
care susţinea că rugăciunea neînceţată e cu putinţă numai călugărilor, 
Palama susţinu cu putere punctul de vedere contrar, afirmînd că îndem- 
nul sfintului Apostol Pavel: «Rugaţi-vă neîncetat!» (i Tes. V, 17) se 
adresează tuturor creștinilor fără excepţie. 

103. Despre locul Paroriei, Mitrop. Tit Simedrea, op. cit., zice: «În 
privința situaţiei geografice a pustiei Paroreilor, învățații bulgari o așază 
undeva în Strandja Planina, dar cea mai dreaptă opinie este cea a lui 
Nikos A. Bees, Ein Buchgeschenk an das Madonna Katakryomeni Klo- 
ster, în «Byzantinisch-Neugrichische Jahrbicher», Atena 1938, p. 194—195: 
«Ruinele așezării călugărești Paroria, care era așezată în zona de graniță 
dintre Bulgaria şi imperiul bizantin, locuită de sfintul Grigorie Sinaitul 
și de colaboratorii săi, se află încă — după C. Jiritek — în satul de azi 
Marea și Mica Mînăstire, între Adrianopol şi Jamblo». 

104. La Pomialovsky, op. cit., p. 39. 

105. Ibidem, p. 43. 

ciune şi trezvie a minţii», ca şi aceia. Rugăciunea «Doamne 
Iisuse Hristoase, Fiul lui Dumnezeu, miluieşte-mă pe mine pă- 
cătosul», recomandată de Nichifor monahul o făcea și Grigorie 
Sinaitul cu «străpungerea» sufletului, cu iubire întru cunoş- 
tință și în mod fierbinte ca şi Teolipt. În Viaţa sfîntului Gri- 
gorie Sinaitul (Ed. rom. cit. p. 1267) se spune: «După aceea 
și-a adus aminte de liniște şi de trezirea minţii... Deci aceste 
cuvinte şi le-a pus în minte, încît se putea zice că s-a pironit 
pe cruce cu Hristos ; iar cuvintele «Doamne lisuse Hristoase, 
Fiul lui Dumnezeu, miluiește-mă pe mine păcătosul» le zicea 
în durerea sufletului şi întru zdrobirea inimii, cu suspinuri 
dintru adînc, cu duh de umilinţă, udînd fața pămîntului cu 
lacrimi fierbinţi, pe care le vărsau ochii săi». 

În zidirea mînăstirii dui și în putinţa de a se statornici 
în Paroria pînă la moarte, el s-a bucurat de sprijinul și de 
protecţia țarului lon Alexandru, care a nimicit bandele de 
tîilhari din împrejurimi. Obștea lui de acolo a căpătat un ca- 
racter isihast mai cuprinzător 1%, S-a afirmat în general că 
«obștea lui de la Paroria a servit ca o punte între lumea greacă 
și slavă. Oameni ca sfîntul Teodosie de Tîrnovo, sfîntul Romil 
(Roman) de Vidin, patriarhul Eutimie al Bulgariei, mitropoli- 
tul Ciprian al Kievului, care au fost, ulterior, factorii marii 
renașteri a monahismului contemplativ din întregul creștinism 
slav al Evului Mediu, au fost monahi la Paroria și, cei mai 
mulți, ucenici nemijlociţi ai sfîntului Grigorie Sinaitul» 10, 

Trebuie menţionat faptul că mișcarea de la Paroria, și 
în general mișcarea isihastă, a avut un rol important și în cele 
două state românești ce s-au format tocmai în această peri- 
oadă a secolului XIV și asupra Bisericii Ortodoxe Române și 
a mînăstirilor româneşti care iau ființă într-un mod organizat 
tocmai acum. Se cunoaște corespondența ce a existat între 
patriarhul Eutimie al Bulgariei, ucenicul indirect al lui Gri- 
gorie Sinaitul prin sfîntul Teodosie și rudă cu Grigorie Țam- 
blac, şi Nicodim, egumenul mînăstirii Tismana 108, 


106. K. Ware, op. cit., p. 7. 

107. Ibidem : la nota 2, p. 7, citează pe A. A. N. Tachiaos, Epidraseis 
tou Hesychasmou eis tin Ekklisiastikin Politikin en Rossia 1328—1404 (Sa- 
lonic 1962) și pe PD. Obolensky, The Byzantine Commonwealth : Eastern 
Europa, 500—1453. London 1971, p. 301—305 și 404. 

108. lerod. Epifanie Norocel, Eftimie Patriarh de Tîrnovo şi legătu- 
rile lui cu Biserica românească, în: Biserica Ortodoxă Română, 1966, 
nr. 5—6, p. 558—583, 

Dar mitropolitul Tit Simedrea a adus temeiuri pentru fap- 
tul că românii au avut legături directe cu Grigorie Sinaitul la 
Paroria şi ei au adus metoda rugăciunii neîncetate la Tis- 
mana !%. De fapt, în jurul lui Grigorie Sinaitul s-a adunat «mul- 
țime de oameni de mai multe neamuri» 110. 


Era, de altfel, o năzuinţă a lui să ducă îndemnul și me- 
toda viețuirii şi rugăciunii curate ori unde se găseau creştini 
dreptcredincioşi. În textul grec al Vieţii lui, scrisă de Calist, 
se spune: «că pe cît era cu putință voia și dorea cu iubire 
de Dumnezeu ca pe toţi să-i aducă în lăuntrul razei şi strălu- 
cirii Bunului şi Preasfîntului Duh ; apoi nici un loc din cele de 
aici n-a lăsat, întărindu-se și împuternicindu-se cu ajutorul lui 
Dumnezeu, nu numai al grecilor, al bulgarilor, ci şi al sîrbilor 
înşişi şi dincolo (de ei), ca să facă şi acolo prin ucenicii săi 
lucrarea cea mai sirguincioasă, să se semene binele isihiei cu 
îmbelșugare şi strălucire» 11!. Acest cuvînt «dincolo»(Exexetva) 
i-a scăpat chiar mitropolitului Tit Simedrea, deoarece el nu se 
află şi în traducerea românească. Dar ce alți dreptcredincioşi 
se :mai aflau dincolo ide sîrbi, dacă nu românii ? 

Dar mitropolitul Tit Simedrea menţionează opinia directă 
a învățatului moldovean P. A. Sîrcu, editorul Vieţii sfîntului 
Grigorie Sinaitul în slavoneşte 112, că în așezarea de la Paroria 
au fost şi români. Sircu îşi întemeiază părerea în deosebi pe 
o însemnare aflată la sfîrșitul sbornicului Hludov, manuscris 
slavon din anul 1345, aflat azi în muzeul Rumianţev din Mos- 
cova. Însemnarea sună în grecește : «Aceste două capete s-au 
scris de Fudulu, care le-a tradus din grecește în bulgărește... 
cînd eram la Paroria cu fraţii» 1:53. Părerea lui Sîrcu a fost îm- 
brăţișată şi de alți învăţaţi. Dar alţii au contestat că acest 
nume ar fi indicat pe vreun român, deoarece cuvintul Fudulu 
e de origine turcească şi el nu ar fi putut trece așa de timpu- 
riu în limba română !'4. Dar dacă ar fi putut trece la greci și 
bulgari, de ce nu ar fi putut trece și la români, aflaţi în nu- 


109. Mitrop. Tit Simedrea, op. cil., p. 675. 

110. Arhim. Arsenie, Leatopis, S. Petersburg, ed. II, 1888, p. 505 și 
Ocerk Jizni Patriarha K. P. Kallista, t. 1, 917. În Atonsky Pateric, 1, p. 340, 
nota. La Tit Simedrea, op. cit., p. 677 şi nota 15. 

111. La Pomialovsky, op. cit., p. 30. 

112. P. A. Sircu, Jitie Grigorii Sinaita, St. Petersburg, la Tit Sime- 
drea, op. cil., p. cit. 

113. La Tit Simedrea, op. cil., p. cit. 

114. Ibidem, p. 678. 

măr așa de mare printre greci şi bulgari ? De altfel e de re- 
marcat că pînă azi numele acesta a primit o răspindire deose- 
bită și un accent de mare familiaritate mai ales între români. 
Mitropolitul Tit Simedrea socotește că acest nume a putut 
intra în limba română prin alte popoare turcmene care au trăit 
mai mult printre românii din nordul Dunării: pecinegi, uzi, 
cumani 115. De altfel s-ar putea ca acest nume să fie și o trans- 
criere greşită a numelui Fundulea, care în forma aceasta și în 
cea prescurtată Fundi, se găseşte și azi ca nume specific prin- 
tre românii macedoneni. 

Dar argumentul cel mai hotărîtor pentru legătura lui Gri- 
gorie Sinaitul cu românii, îl vede mitropolitul Tii Simedrea în 
faptul că acela purta corespondenţă cu voievodul Nicolae Ale- 
xandru al Ţării Românești. Această știre se află în Viața sfîn- 
tului Maxim Cavsocalivitul, scrisă în a doua jumătate a seco- 
lului XIV de Teoian, episcopul Peritoriei din Tracia (pe la 
1350), fost egumem al Vatopedului. Acest Maxim a fost unul 
dintre cei mai renumiți asceţi în Atos în secolul XIV și foarte 
apropiat de Grigorie Sinaitul. Dornic de a se deprinde cu viața 
de rugăciune neîncetată, a plecat din Atos la Paroria «către 
capătul Macedoniei» 116. La unele din desele convorbiri duhov- 
nicești dintre sfîntul Grigorie Sinaitul și Maxim Cavsocalivitul, 
pare să fi asistat și Teofan, biograful acestuia. În Viaţa lui 
Maxim scrisă de Teofan, se spune despre sfîntul Grigorie, după 
moartea lui: «Mulţi din ucenicii săi, după adormirea lui și că- 
lătoria la Dumnezeu, au ieșit ca niște stele strălucitoare și au 
împodobit marginile pămîntului», deci au ajuns pînă la mar- 
ginile teritoriului locuit de dreptcredincioși, așadar şi la Ro- 
mâni 117, În plus, Teofan comunică un amănunt foarte însem- 
nat pentru români. E vorba de o corespondență a lui Grigorie 
Sinaitul cu «împărații pămîntului» între care înșiră, pe lîngă 
împăratul bizantin și ţarul lon Alexandru al Bulgariei și Ște- 
fan al Serbiei, încă un Alexandru, care nu poate fi decît Ni- 
colae Alexandru al Țării Românești (propriu-zis asociat la 
domnie de tatăl său, loan Basarab (1310—1352) şi apoi singur 
stăpînitor (1352—1364). Căci altă ţară ortodoxă nu mai exista 
în vremea aceea. «Și împăraţilor pămîntului, Andronic, zic, şi 


115. Ibidem. 

116. Viața aceasta a lui Maxim Cavsocalivitul, scrisă de Teofan, 
a fost publicată de J. Halkin, în «Analecta Bollandiana», t. LIV, 190%, 
p. 25—112. 

117. La Tit Simedrea, op. cit., p. 679. 

Alexandru, Ştefan şi Alexandru le-a scris, doritori fiind ei, de 
minunatele lui învățături prin epistole. Prin aceasta se înmul- 
țește schima călugărilor în locurile .şi cetăţile acelora, prin 
virtutea şi învăţătura cuviosului părinte Grigorie Sinaitul» 
($ 18, 90) 118. Dar unde s-au înmulţit propriu-zis mînăstirile și 
călugării așa de mult în acea vreme în lumea ortodoxă, ca în 
Țara Românească, unde îndată după aceea iau naștere primele 
mari mânăstiri organizate ? Teofan, ca fost stareț la Vatoped, 
cunoștea pe voievodul român, din daniile pe care acesta înce- 
puse să le facă la minăstirea Cutlumuș din Atos, sau la care 
stareţul acestei miînăsiiri, viitorul mitropolit (nominal) al Ță- 
rii Românești, venise în această ţară după ajutoare 119. 

În actul Sinodului patriarhal de la Constantinopol din 
1359, prin care se confirmă trimiterea lui Iachint de Vicina ca 
mitropolit al Ţării Românești, se dispune ca nu numai laicii 
și clericii din Țara Românească să asculte de el, ci și mona- 
hii 120. Deci existau monahi și deci şi minăstiri încă înainte de 
întemeierea Vodiţei şi Tismanei, poate însă că nu atîi de so- 
lid organizate şi bogat înzestrate de voievozi ca cele de după 
aceea, ci ca niște schituri şi mînăstiri mai mici, născute din 
rivna poporului. 

Miînăstirile românești, puse sub oblăduirea unai mitropo- 
lit așezat într-un scaun statornic în statul românesc indepen- 
deni, iau fiinţă în atmosiera fierbinte de credinţă creată de 
mișcarea isihastă. Așa se explică faptul că aproape toate schi- 
turile lor, așezate pe virful unui deal din apropiere, au ca 
hram «Schimbarea la faţă», întrucît sihaștrii trăitori în ele, sau 
prin chilii apropiate de ele — după metoda isihastă — năzu- 
iau să se împărtășească prin nevoinţele și prin rugăciunea lor 
neîncetată de lumina taborică. De altfel, aproape toate mînăs- 
lirile mari care s-au întemeiat în cursul timpurilor în Țara Ro- 


118. Ibidem. 

119. Ibidem, p. 680—681. Identificarea acestui Alexandru cu Nicolae 
Alexandru, Domnul Țării Românești, a făcut-o după Halkin, care a publi- 
cat în Anal. Bolland. cit. Viaţa lui Maxim Cavsocalivitul, spunînd la 
notă, că acest Domn era «cumnat» al țarului Alexandru al Bulgariei. 

120. Academia Republicii Populare Române, Documente privind 
Istoria României; B. Țara Românească, 1242—1500. Edit. Acad. R.P.R. 1953, 
p. 27. La Tit Simedrea, op. cit., p. 674. Deci cînd Iachint a venit la Argeș, 
a găsit în Țara Românească clerici şi călugări şi cel puţin o mînăstire la 
Argeş, unde şi-a instalat scaunul. Patriarhul Calist o ştia aceasta, între 
altele, şi din faptul că şi el petrecuse la Paroria, unde vencau şi români. 

mânească și în Moldova și-au avut antecedentele în aseme- 
nea schituri sau în chiliile unor sihaștri singuratici de pe vir- 
ful vreunui munte sau deal din apropiere. Așa au putut lua 
fiinţă şi primele mînăstiri românești în apropierea unor schi- 
turi și chilii de pe un munte din apropiere. E de remarcat apoi 
caracterul familiar și popular pe care-l are numele de sihaștri 
la poporul româm şi rezonanţa lui de mare vechime. 

Această atmosferă creată de isihasm a fost un factor în- 
semnat în susținerea luptei poporului român de apărare în fața 
atacurilor necurmate ale semilunei. Ţările românești au rămas 
astfel ultimul refugiu al întregii mișcări monahale isihaste şi 
al credinţei fierbinţi susținută de ea în lumea ortodoxă. Si- 
haștrii au fost nu numai foarte apropiaţi poporului, ci și voie- 
vozilor, susținîndu-i în lupta lor de apărare a ţărilor româ- 
nești, ca ultimul refugiu al vieţii de rugăciune și de dreaptă 
credinţă. De aci vedem că sihaștrii nu s-au preocupat de rugă- 
ciunea neîncetată într-un dezinteres total de viața poporului 
dreptcredincios, ci au însufleţit pe voievozi și pe toţi drept- 
credincioşii creştini români la lupta de apărare a ţării lor creş- 
tine pentru a putea slăvi în ea în libertate pe Hristos Dum- 
nezeu ; și nu numai ei, ci și călugării și cărturarii celorlalte 
popoare ortodoxe, refugiați aici după ce ţările lor fuseseră 
ocupate de turci. Nicăieri isihasmul, această lume a sihaştrilor, 
oameni locuind în sihăstrii (în locuri de liniștire = M9vXaarmpra)» 
nu a avut un rol atît de hotăriîtor, în susţinerea luptei de apă- 
rare a teritoriului naţional, ca în ţările românești. 

O prezenţă spirituală masivă a sfiîntului Grigorie Sinai- 
tul, mai bine zis a duhului lui la noi, ne este certificată și în 
secolul XVIII. Mișcarea duhovnicească miînăstirească din 
acel secol este legată de reînnoirea practicii rugăciunii lui 
lisus, sub influenţa scrierilor lui Grigorie Sinaitul. Starețul 
Vasile de la Poiana Mărului (la 40 km în munţi de la Rîmni- 
cul Sărat), la care a ucenicit Paisie Velicicovschi, a insistat 
pentru înviorarea acestei practici prin precuvîntările lui la 
opera lui Grigorie Sinaitul și a lui Filotei Sinaitul, care toate 
nu fac decît să explice această rugăciune și să pledeze pentru 
ea, pe baza scrierilor lui Grigorie Sinaitul. 

Scrierile lui Grigorie Sinaitul 


O parte din scrierile lui Grigorie Sinaitul au fost publi- 
cate în Filocalia greacă de Nicodim Aghioritul (Veneţia 
1782). În a treia ediţie publicată recent, ele se cuprind în vol. 
IV (Atena 1961) p. 31—88. Textul din Filocalie e reprodus în 
p. G. 150, col. 1240—1341. Pînă acum nu s-a publicat un text 
critic şi nici complet al scrierilor lui. Textul din Filocalia ca 
și cel din P. G. cuprinde următoarele scrieri : 

1) Capete după acrostih, foarte folositoare, în număr de 
137 (Filocalia greacă, ed. III, vol. IV, 31—62; PG. 150, 1237 
—1299). 

2) Alte capete, cu totul şapte (Filocalia cit., p. 63—65; 
p. G. cit. 1299—1303). 

3) învăţătură cu de-amănuntul despre liniștire şi despre 
rugăciune, în zece capete (Filocalia cit. p. 66—70; P. G. cit. 
1303—1312). 

4) Despre liniște și despre cele două feluri de rugăciune, 
în 15 capete (Filocalia cit. p. 71—79; P. G. cit. 1312—1329), 


5) Despre cum se cade a ședea la rugăciune (Filocalia 
cit. p. 80—88 ; P.G. cit. 1329—1346). 

Manuscrisele românești din Biblioteca Patriarhiei Ro- 
mâne, cele de la mînăstirea Neamţ și cele din Biblioteca 
Academiei R. S. România, care cuprind scrieri ale lui Grigorie 
Sinaitul, în cazul cînd nu cuprind titluri mai puține decît cele 
de mai sus, cuprind cîteva titluri în plus. Multe din ele au 
însă un Cuvint înainte al lui Vasile de la Poiana Mărului 121. 


121. D. ex. ms. 35, 79 din Bibl. Patriarhiei Rom. (Vezi la Pr, D. Fe- 
cioru, Manuscrisele românești din Bibl. Patr. Rom., în Studii Teologice, 
1961, n. 3—4, p. 438 şi 1962, n. îl—12, p. 381-—382). De asemenea ms. 33 
din Bibliot. mînăstirii Neamţ. (Vezi la Pr. D. Fecioru, Manuscrisele din 
Bibl. minăstirii Neamţ, în manuscris, p. 87). Acest Cuvint înainte îl are 
și un manuscris, proprietate personală, al Păr. Protos, Gherontie Ghenoiu, 
copiat cu litere latine probabil de el însuși cînd se afla la schitul «Locurile 
rele» din Gorj. De asemenea manuscrisul din Biblioteca Academiei Române 
1889, f. 105—172 v. Cuvîntul înainte al lui Vasile de la Poiana Mărului se 
află şi în ms. rom. al Acad. rom. nr. 1621, f. 103 r—i11 r, dar fără să-i ur- 
meze opera lui Grigorie Sinaitul. 

Cele mai bogate manuscrise în scrierile sfîntului Grigo- 
rie Sinaitul cuprind în general, în mod identic, în plus, urmă- 
toarele titluri : 

1) A sfîntului. Grigorie Sinaitul, Înainte cuvîntare a căr- 
ţii acesteia. Ea e pusă după Cuvintul înainte al lui Vasile de 
la Poiana Mărului și înainte de Capete după acrostih. Această 
Inainte cuvîntare a lui Grigorie Sinaitul are următoarele sub- 
titluri : 

a) Nu este lupta noastră împotriva sîngelui și a trupului. 
Și ce este războiul și ce este ostașul şi toată arma lui Dum- 
nezeu ? 

b) Depre cele trei părți ale sufletului. 

c) Despre gindurile prin care se săvirșește tot păcatul 122. 

2) La scrierea Învățătură cu de-amănuntul din Filocalia 
greacă, manuscrisele românești mai bogate adaugă încă patru 
capete. De obicei ele sînt introduse astfel: «Pînă aicea întru 
cea grecească. lar întru slavonească scoatere încă se află şi 
aceste cuvinte». Deci scrierile lui Grigorie Sinaitul au fost tra- 
duse în româneşte din limba greacă. (Aceasta se spune în 
multe din manuscrisele românești, de exemplu în manuscri- 
sul nr. 39 de la mînăstirea Neamţ). Dar aceste patru capete 
au fost traduse dintr-un izvor slav 12. Pe acestea le traducem 
și noi după cele zece capete ale scrierii Învățătură cu de-a- 
mănuntul. 

3) În manuscrisele mai bogate se mai cuprind următoa- 
rele scrieri : 

a) Chipurile proniei dumnezeieşti ; 


122. Manuscrisul 17 de la mînăstirea Neamţ începe cu Viața sfin- 
tului Grigorie Sinaitul, scrisă de Calist Patriarhul, tradusă din grecește, 
apoi cu Înainte cuvîntare asupra cărţii acesteia, a lui Grigorie Sinaitul 
(deci lipseşte Cuvintul înainte al lui Vasile de la Poiana Mărului). În 
genera! Înainte cuvintarea lui Grigorie Sinaitul se subimparte în aceste 
trei subtitluri. La fel în ms. 33 de la minăstirea Neamţ și ms. 35 din 
Bibliot. Patr. Rom. 

Nu dăm în acest volum această piesă, cu cele trei capitole ale ei, 
deoarece, mai ales cap b. și c. sînt un rezumat foarte general a ceea ce 
se cunoaște de la părinţii anteriori. Pe de altă parte, tema lor se cuprinde 
mult mai larg, dar într-un mod deosebit, în capetele după acrostih 
77—79, 91. 

123. Ms. 35 şi 79 din Bibl. Patr. Rom. Aceste 4 capete sint adause şi 
în ms. Protos. Ghenoiu. i 

b) Despre. stăpînirea de sine a noastră ; 

c) Despre cele patru sfinţite începătorii ; 

d) Despre numirea şi rinduiala fiecăreia din cele patru 
începătorii î 

e) Despre sfinţita începătorie a Bisericii ; 

f) Despre riînduiala vieţii singuratice de mijloc ; 

g) Explicare despre sfinta începătorie ; 

h) Explicare despre sfințita aşezare ; 

e) Ce este chipul vieţii călugărești și care sînt înfățişă- 
rile adevărate ale fiecăreia ; 

j) Care este sfinţita începătorie a viețuirii călugărești şi 
cum se înfăptuieşte bine ; 

1) Despre înfăţişarea îmbrăcămintei călugărești ; 

m) Care sînt formele rînduielii sfințitei începătorii bise- 
riceşti ; 

n) Așezămintele cu chip dumnezeiesc ; 

o) Despre supunere și ascultare ; 

Acestea sînt în mare parte un rezumat al ierarhiei ce- 
rești şi bisericeşti a lui Dionisie Areopagitul, încadrînd în ie- 
rarhia bisericească şi treptele călugăreşti. De aceea nu le 
traducem în Filocalia românească, Dar această scriere arată 
voinţa sfintului Grigorie Sinaitul de a încadra rugăciunea per- 
sonală a inimii în viața Bisericii. 

4) In aceste manuscrise mai bogate, două din cele șapte 
capete, cuprinse în Filocalia greacă — P. G. sub titlul Alte ca- 
pete, se cuprind după cele 14 titluri de mai sus (de la litera 
«a» la «o») ; pentru ispitele din somn, pentru cum se cade a 
lua milostenie 124. Despărțirea acestor două capete de celelalte 
cinci şi conţinutul lor care nu se prea leagă de celelalte cinci 
şi se ocupă cu prea multe detalii fiziologice despre curgeri, 
fapt care nu ni se pare că se încadrează prea bine în spiritul 
scrisului sfîntului Grigorie Sinaitul, ne îndeamnă să nu le 
dăm loc în Filocalia românească, avînd oarecare bănuială în 
privinţa apartenenţei lor la opera lui Grigorie Sinaitul. 

5) Filocalia greacă repetă în vol. V (p. 90—103) în limba 
neogreacă scrierea Despre cum se cade a şedea la rugă- 
ciune din vol. IV, p. 78—88. Această repetiţie se face la 
locuri diferite și în ed. II (vol. 11) din Filocalia greacă. Dar 


124. De ex. în ms. Ghenoiu, ia p. 133—136 şi au la p. 84 cont. 

textul neogrec mai adaugă în fiecare ediție un mic pasaj pe 
care-l vom adăuga și noi în traducerea noastră 1%, 


6) Manuscrisele româneşti mai bogate mai dau și o con- 
vorbire între Grigorie Sinaitul şi Maxim Cavsocalivitul. Ea e 
dată în limba neogreacă și în Filocalia greacă. 


Nu se știe dacă, în afară de aceste texte din Filocalia 
greacă şi de cele în plus din manuscrisele românești, mai sînt 
şi alte texte care au ca autor pe Grigorie Sinaitul. 


Faptul că, la traducerea din grecește în românește a ope- 
rei lui Grigorie Sinaitul în secolul XVIII, Cuvintul înainte e 
alcătuit de Vasile de la Poiana Mărului, mort la 1767, cele- 
bru încă pentru viața sa duhovnicească la 1749, cînd e che- 
mat la București pentru a fi văzut și consultat de patriarhii 
Alexandriei, Antiohiei și lerusalimului 126, arată că această 
traducere, ca și cea din Filotei Sinaitul au fost făcute de că- 
lugări români cu muit înainte de așezarea lui Paisie Velicicov- 
schi în Moldova, fapt întîmplat la 1768. Căci Cuvîntul înainte 
la aceste scrieri a trebuit să fie făcut cu mult înainte, Vasile 
de la Poiana Mărului trebuie să fi scris aceste precuvintări 
înainte de 1749, cînd era deja celebru. Dealtfel el venise în 
Moldova de prin 1712. Căci 20 ani a stat la mînăstirea Dăl- 
hăuţi, iar în 1733 avea atita autoritate că întemeiază mînăsti- 
rea Poiana Mărului şi devine stareţul ei pe viaţă. lar faptul 
că în Cuvîntul înainte la Grigorie Sinaitul, Vasile citează din 
atîția părinţi duhovnicești din trecut în românește (sfinţii Isi- 
hie, Petru, Damaschin, Calist și Ignatie, Simeon Tesalonicea- 
nul, loan Scărarul, Dorotei) înseamnă că toţi aceștia existau 
în traduceri românești în vremea lui, deci dinainte de el. Deci 
opera de traducere de sub Paisie a fost în mare parte mai mult 


125. În unele manuscrise rom., de ex. ms. 39 de la Neamţ, întreg 
acest text neogrec e tradus sub titlul: Capete pentru fără grijă (despre 
isichie-liniște). Se pare că el, împreună cu altele, reprezintă o altă tradu- 
cere veche, căci folosește unele cuvinte mai vechi : de ex. în îioc de liniște: 
fără grijă, sau mulcomie (cel ce se linişteşte, sună acolo: cel ce se mul- 
comește), în loc de înşelăciune, împrelestare (cuv. de origine slavă, cu 
înțelesul de amăgire, vrăjire). 

126. Pr. Horia Constantinescu și Pr. Gabriel Cocora, Poiana Mă- 
rului, în : Glasul Bisericii, 1964, nr. 5—6, p. 473, 475. 

o «coreatură» a vechilor traduceri, devenite, cum am văzut la 
nota 125, în unele cuvinte, neînţelese pentru vechimea lor 2%. 

Paisie va fi cunoscut și el aceste traduceri în timpul 
primei lui șederi în Moldova (1742—1749) şi aceste traduceri 
şi practica rugăciunii curate de către Vasile de la Poiana Mă- 
rullui îl vor fi îndemnat să meargă nu numai la Sfintul Munte, 
ci şi să se ocupe acolo cu scrierile lui Grigorie Sinaitul şi cu 
punerea în practică a rugăciunii recomandate de acela. De 
aceea în Atos, călugărul moldovean Atanasie îl acuză pe 
Paisie că «schimbă pravila rugăciunii lui lisus, că prea se 
încrede în manuscrisele greceşti și că tilcuiește greșit învă- 
țătura sfîntului Grigorie Sinaitul despre rugăciunea min- 
ţii...» 128  Moldoveanul Atanasie cunoștea deci traducerile 
românești mai vechi ale scrierilor lui Grigorie Sinaitul şi 
considera greşită încrederea lui Paisie în manuscrisele gre- 
cești. Se poate deci spune că Vasile de la Poiana Mărului, strim- 
torat în Ucraina de uniatism, a venit în Moldova pentru că 
știa că va găsi acolo scrierile duhovnicești răsăritene traduse 
din grecește și putinţa de a trăi potrivit lor, iar Paisie a venit 
din același motiv, dar poate şi atras de faima, sau de chema- 
rea lui Vasile și a practicii rugăciunii minţii existente în 
Moldova. Mai amintim că, după unii, Vasile de la Poiana 
Mărului i-ar fi fost chiar rudă (H. Constantinescu și Pr. Ga- 
briel Cocora, op. cit., p. 472). 

În ce privește conţinutul scrierilor sfîntului Grigorie Si- 
naitul, acesta îl arată pe autorul lor nu numai un practician 
empiric al unei «metode a rugăciunii inimii», cât şi un mare 
exeget al ei. Sfîntul Grigorie îmbrățișează cu gindirea lui o 
gamă foarte largă de teme de viaţă duhovnicească care se în- 
tinde de la cele mai înalte vîrfuri ale reflexiunii privitoare la 
Dumnezeu şi la întîlnirea minţii cu Sfînta Treime în altarul 
cel mai lăuntric al fiinţei omenești, pină la cele mai concrete 
detalii ale fenomenelor vieţii trupeşti. El și-a asimilat refle- 
Xiunea asupra vieții duhovnicești a lui Macarie, Diadoch, 
Marcu Pustnicul, sfîntul Simeon Noul Teolog, dar și înalta gîn- 
dire teologică a lui Dionisie Areopagitul și a sfintului Maxim 
Mărturisitorul. El face o sinteză între cei dintii și cei din urmă. 


127. Diac. P. 1. David, Cuviosul Paisie cel Mare (Velicicovsky), un 
desăvirşit monah român, Bucureşti 1975, p. 12. Consideraţiile aduse de 
autor pentru originea românească a lui Paisie sînt foarte serioase şi demne 
de luat în seamă. 

128. Ms. rom. 5693. La Diac. P. 1. David, op. cit., p. 11. 


90 FILOCALIA 





Dar nu rămâne numai aci. Ci, aplicînd totul la rugăciune și la 
efortul de curăţire de patimi, se dovedește poate cel mai subtil 
analist al mișcărilor psihice şi spirituale ale ființei umane. 

El aduce lămuriri de caracter evident asupra căldurii 
duhovnicești care însoțește rugăciunea curată și asupra celei 
înşelătoare și păcătoase ; se dovedește un adversar neîndu- 
plecat al nălucirilor şi al tuturor fenomenelor de amăgire 
spirituală, un susținător al experienţei celei mai subtile și mai 
autentice a prezenţei lui Dumnezeu. Înţelege trebuinţa alter- 
nării cîntării, cu rugăciunea inimii, la începători. Merge pînă 
la cele mai mici detalii în explicarea legăturilor bune și rele 
dintre suflet şi trup. Tratatele lui Palama despre rugăciune 
(Tratatele II din Triada I și II contra lui Varlaam) se resimt 
puternic de învăţătura lui Grigorie Sinaitul. Dacă nu va fi 
fost în contact personal cu el și dacă nu va fi cunoscut scri- 
erile acestuia, Palama a putut cunoaște în orice caz ideile 
lui măcar de la ucenicii lui. În același timp Grigorie Sinaitul 
manifestă o spiritualitate de mare echilibru, o smerită reţi- 
nere de la formulările teologice prea îndrăzneţe. El cere să 
se conceapă lumina văzută în rugăciune ca dincolo de orice 
materialitate ; el nu cere o strîngere a nărilor la respiraţie, 
ci numai a gurii, ca să nu rămînă căscată și să facă pe om 
distrat. Nu leagă prea strîns rugăciunea inimii de o metodă 
tehnică. El nu cunoaște în mod explicit nici învăţătura des- 
pre deosebirea între ființa și energiile necreate ale lui Dum- 
nezeu, învăţătură pe care o va dezvolta sfintul Grigorie 
Palama, obligat de necesitatea apărării experienţelor haris- 
matice trăite de isihaşti, pentru a nu fi incluse energiile ce 
le provoacă în ordinea creaturilor. 

Dacă sfîntul Grigorie Palama este vulturul care atinge 
înălțimile ameţitoare ale învățăturii despre Dumnezeu şi ale 
îndumnezeirii omului, sfîntul Grigorie Sinaitul este maestrul 
analizelor subtile ale mișcărilor lăuntrice ale ființei umane. 


ALE CELUI DINTRE SFINȚI 
PĂRINTELUI NOSTRU 


Grigorie Sinaitul 


Capete foarte folositoare în acrostih, al 

căror acrostih este acesta: Cuvinte 

felurite despre porunci, dogme, ameninţări 

și făgăduinţe, ba și despre ginduri, pa- 

timi și virtuţi ; apoi despre liniștire și ru- 
găciune. 


1. Este cu neputinţă să fie cineva, sau să se facă, 
după fire, raţional, fără curăție și nestricăciune. Căci pe 
cea dintîi a pus stăpînire deprinderea neraţională, iar 
pe cea de a doua (pe nestricăciune), starea de stricăciune 
a trupului. 


2. Raţionali după fire s-au arătat numai sfinţii, prin 
curăție 129. Căci rațiune curată nu a avut nici unul dintre 
înțelepții întru ale rațiunii, dat fiind că și-au stricat ra- 
țiunea de la început prin gînduri. Fiindcă duhul pămin- 
tesc şi mult vorbitor al înțelepciunii lumii acesteia, apro- 
piind raţiunile de cei mai cunoscători, iar gîndurile de cei 
mai neînvățaţi, pricinuiește împreuna lor locuire, lipsin- 

129. Părinţii nu separă planul etic de cel raţional. Deplin raţiotal 
e sfîntul. El şi-a recîștigat privirea și judecata netulburată de patimi, adică 
rațiunea cea după fire, pe care a avut-o omul prin creaţie, prin curățirea 
de patimi. Cîtă vreme mai e o pornire spre păcat în om, nu e nici deplin 
curat, nici deplin raţional. Firea însăși nu şi-a reciştigat integritatea, recti- 
tudinea şi profunzimea ei pe plan raţional, pentru că nu şi-a reciștigat 
transparenţa ei firească spre infinitatea dumnezeiască. 

du-i pe oameni de înțelepciunea ipostasiată și de vede- 
rea ei, sau de cunoștința neîmpărțită și unitară 120. 

3. Socotește drept cunoștință proprie a adevărului 
simțirea harului. Pe celelalte cunoștințe trebuie să le nu- 
mim tîlcuiri de înţelesuri şi dovediri de lucruri 551. 

4. Toţi cîți nu izbutesc să dobîndească harul, păti- 
mesc aceasta pentru necredinţă și negrijă ; și iarăși toți 
câţi îl află, îl află prin credinţă și sîrguință. Căci prin aces- 
tea pășesc pururea înainte ; iar prin cele potrivnice se 
întorc cu totul la cele dinapoi. 


5. A fi mort și nesimţitor este tot una cu a fi orb la 
minte și a nu vedea duhovnicește. Căci unul s-a lipsit 
de puterea vie și lucrătioare ; iar cel ce nu vede, de lumi- 
na dumnezeiască care-l face să vadă și să se roage 192. 

6. Puțini primesc și puterea şi înțelepciunea de la 
Dumnezeu. Căci cea dintii împărtășește bunătăţile dum- 
nezeiești, iar a doua exprimarea lor. lar primirea prin 
împărtășire şi dăruirea mai departe este un lucru cu ade- 
vărat dumnezeiesc, mai presus de om. 


130. Toată cunoștința a devenit dispersată în urma căderii. Învă- 
țaţii cunosc raţiuni separate ale lucrurilor, cei neînvățați își fac fel de fel 
de ginduri amestecate cu patimile. Aceasta produce o conlocuire de idei, 
de multe ori plină de contradicții, dar nu un întreg unitar. Nu se cunoaște 
înțelepciunea ca Persoană supremă, din care pornesc toate raţiunile şi în 
care se unifică toate și în unire cu care se unesc toţi. Tema este luată de 
la siintul Maxim Mărturisitorul (Ambigua). Sfîntul Grigorie Sinaitul se 
dovedește un om introdus în gîndirea cea mai înaltă a părinţilor. 

131. «Simţirea harului» e trăirea bunăvoinţei şi puterii Persoanei 
supreme. Numai aceasta ne pune în legătură cu realitatea fundamentală 
și totală. Celelalte cunoștințe sînt exprimările unor înţelesuri fragmentare 
și neesențţiale pentru existenţa eternă. Expresia «simțirea harului» se în- 
tilneşte la Diadoch (cap. 31; Filoc. rom. [, p. 346), dar a fost dezvoltată 
de sfintul Simeon Noul Teolog. 

132. Avem aci o definiţie a luminii dumnezeiești, care nu are nimic 
care să nu o facă acceptabilă și înțeleasă. Ea e cea care ne face să înţe- 
legem şi să ne înţelegem. Astfel înţeleasă lumina dumnezeiască risipeşte 
nedumeririle celor ce cred că ea este concepută ca o lumină asemenea 
celei materiale. 

7. Inima fără gînduri, lucrată de Duhul, este altarul 
adevărat încă înainte de viaţa viitoare. Căci toate se să- 
vîrșesc și se grăiesc acolo duhovnicește. Iar cel ce nu a 
dobîndit aceasta încă de aici e o piatră pentru alte vir- 
tuţi, bună pentru zidirea bisericii dumnezeieşști, dar nu 
biserică şi preot al Duhului. 

8. Omul a fost zidit nestricăcios, fără must, cum va 
și învia. Dar nu neschimbăcios, nici schimbăcios, avînd 
în voință puterea de a se schimba sau nu. Căci voința nu 
face pe cineva să rămînă cu desăvirșire neschimbat în 
firea sa. Pentru că aceasta e cununa îndumnezeirii ne- 
schimbăcioase viitoare 1%. 

9. Stricăciunea e devenirea trupului ; iar a minca, 
a lepăda rămășițele, a se îngrășa și a dormi sînt însu- 
șiri naturale ale fiarelor și dobitoacelor. Prin acestea ase- 
mănîndu-ne cu dobitoacele, din pricina neascultării (Ps. 
XLVIII, 21), am căzut din bunătăţile proprii dăruite de 
Dumnezeu 134. Ne-am făcut dobitocești din raționali și 
ca fiarele din dumnezeiești. 

10. Raiul este de două feluri : sensibil și inteligibil 
(cunoscut cu simțurile și cu gîndirea), sau cel din Eden și 
cel al harului 155. Cel din Eden este un loc foarte înalt, 
încît ajunge pînă la al treilea cer, cum zic cei ce au isto- 
risit despre el, sădit de Dumnezeu cu tot felul de verdeață 

133. Omul a fost făcut nestricăcios, dar nu neschimbăcios, deși 
schimbarea nu se împlinește în mod involuntar. Neschimbarea o va dobindi 
în viaţa viitoare, odată cu redobindirea nestricăciunii. Dacă și-ar fi păzit 
neschimbarea în bine, şi-ar fi păzit și nestricăciunea. Neschimbarea ca 
rezultat al voinţei unită cu voinţa lui Dumnezeu, împreunată cu nestrică- 
ciunea, înseamnă încoronarea firii prin îndumnezeire. 

134. Însușirile proprii ale firii noastre sînt cele ce ni se dau de 
Dumnezeu, din cele proprii Lui și pe care le avem numai în comuniune 
cu El. 

135. Insistenţa asupra nestricăciunii originare a naturii şi ideea «sim- 


ţirii harului» sînt luate de la sfîntul Simeon, iar ideea celor două raiuri, 
de la Nichita Stithatul. 

bine mirositoare. El nu este nici cu desăvirșire nestrică- 
cios, nici cu totul stricăcios, ci așezat la mijloc între strică- 
ciune și nestricăciune, încît este pururea încărcat cu roade 
și împodobit cu flori, avînd neîncetat și poame crude și 
poame coapte. Căci pomii putregăiţi și roadele răscoapte 
căzute la pămînt se fac humă bine mirositoare și nu îm- 
prăștie miros de stricăciune ca plantele lumii. Iar aceasta 
se întîmplă din marea bogăţie și sfințenie a harului, care 
covîrşește acolo pururea. De aceea rîul oceanic, care trece 
prin el și căruia i s-a poruncit să răcorească necontenit 
acest loc, ieșind din el și împărțindu-se în patru braţe, 
coborînd aduce şi dă hindușilor 136 și etiopienilor huma și 
frunzele căzute. Apoi unindu-se, Fisonul şi Gheonul (Fa- 
cere II, 8) se revarsă împreună mereu peste cîmpiile lor, 
pînă ce se împart iarăși, unul răcorind ţara Libiei, iar al- 
tul ţara Egiptului. 

11. Deci spun că zidirea nu a fost făcută la început 
curgătoare sau stricăcioasă. Dar mai pe urmă s-a stricat 
şi s-a supus deșertăciunii, adică omului, potrivit Scriptu- 
rii (Rom. VIII, 25), însă nu de bună voie ci fără să vrea, 
pentru cel ce a supus-o în nădejdea înnoirii lui Adam, cel 
ce s-a stricat. Înnoindu-l însă și sfințindu-l pe acesta, 
chiar dacă poartă trup stricăcios pentru viața vremelnică, 
a înnoit-o și pe ea, deși n-a izbăvit-o încă de stricăciune. 
Iar izbăvirea zidirii de stricăciune, unii spun că este 
schimbarea ei spre mai bine, iar alţii, prefacerea în în- 
tregime a celor supuse simțurilor. Căci obiceiul Scripturii 
este să facă o afirmare simplă, fără multă iscodire, despre 
cele greu de înţeles. 

12. Cei ce primesc harul ca o zămislire și însărcinare 
prin Duhul, leapădă sămînța dumnezeiască, sau prin că- 
deri, sau văduvindu-se de Dumnezeu prin însoțirea cu 


136. Am tradus cuvîntul ivăixoi cu hinduşi. Dar s-ar putea ca stîn- 
tui Grigorie să se fi gindit şi la indieni, sau la rasa galbenă din care 
poate s-au tras indienii din America, sau chiar la negrii din Africa. 

vrăjmașul care se ascunde în ei. Lepădarea harului se 
face prin lucrarea patimilor ; iar lipsirea desăvîrșită de 
el se întîmplă prin săvîrşirea păcatelor. Căci sufletul iubi- 
tor de patimă și de păcat, care leapădă şi pierde harul și 
se văduvește, se face sălaș al patimilor, ca să nu zic al 
dracilor, acum și în veacul viitor. 

13. Nimic nu face iuţimea așa de liniștită și de blîn- 
dă, ca bărbăția și mila. Cea dintii înfrînge pe cei ce-o 
războiesc de afară, iar cea de a doua, pe cei ce o războiesc 
din lăuntru. 

14. Mulţi, lucrînd poruncile, socotesc că înaintează 
spre cetate, dar, neajungînd în cetate, rămîn afară. Căci 
abătîndu-se, iără să-și dea seama, de la căile împărătești, 
spre relele vecine virtuților, înaintează lipsiți de înţelep- 
ciune. Pentru că poruncile nu îngăduie nici lipsă, nici tre- 
cere de măsură, ci ele caută numai împlinirea scopului 
plăcut lui Dumnezeu și numai voia dumnezeiască. Altiel, 
deșartă-i osteneala, dacă nu se fac drepte cărările lui 
Dumnezeu, după Scriptură (Isaia XL, 3). Căci în orice 
lucru se urmărește ţinta lucrului. 

15. Caută pe Domnul în cale, adică prin porunci, în 
inimă. Căci cînd auzi pe Ioan strigînd și poruncind tutu- 
ror să gătească și să facă drepte cărările, înţelege că e 
vorba de porunci, de inimi şi de fapte. Căci e cu nepu- 
tinţă să se facă dreaptă calea poruncilor și fapta nevino- 
vată, dacă nu e dreptate în inimă. 

16. Cînd auzi Scriptura vorbind de toiag şi de cîrjă 
(Ps. XXII, 4), socotește că în înțelesul proorocesc ele sînt 
judecata şi providenţa ; iar în înţelesul moral, psalmodie- 
rea și rugăciunea. Căci, judecaţi de Domnul cu toiagul pe- 
depsirii, sîntem povățuiți spre întoarcere (1 Cor. XI, 32). 
lar pedepsind noi pe cei ce se răscoală împotriva 
noastră, cu toiagul psalmodierii bărbătești, ne sprijinim 
pe rugăciune. Avînd deci toiagul şi cîrja în mîna lucrării 
minții, să nu încetăm a pedepsi și a fi pedepsiţi, pînă ce 

vom ajunge cu totul sub providenţă, fugind de judecata 
de acum și de cea viitoare. 

17. E propriu poruncilor să pună pururea mai pre- 
sus de orice porunca cea cuprinzătoare care zice : «Po- 
menește pe Domnul Dumnezeul tău totdeauna». Căci prin 
ceea ce s-au pierdut, prin aceea pot să fie şi păziţi. Fiind- 
că uitarea a pierdut pomenirea dumnezeiască de la în- 
ceput întunecînd poruncile, și așa l-a arătat pe om, gol de 
tot binele. 

18. Prin două porunci vin cei ce se nevoiesc iarăși la 
vechea vrednicie : prin ascultare și prin post. Căci prin 
cele potrivnice acestora a intrat tot păcatul în neamul mu- 
ritorilor. Cei ce păzesc poruncile prin ascultare, se întorc 
la Dumnezeu mai repede, iar cei ce le păzesc prin post și 
rugăciune, mai cu întîrziere. Ascultarea e mai potrivită 
începătorilor, iar postul celor de la mijloc, mai cunoscători 
şi mai bărbaţi. Căci păzirea neștirbită a ascultării de 
Dumnezeu prin porunci e proprie foarte puţinora, fiind 
grea chiar pentru cei mai bărbați. 

19. Legea care lucrează și grăiește în inimă este le- 
gea Duhului vieţii, după apostol, precum cea care e lu- 
crată în trup este a literii. Cea dintii izbăveşte mintea de 
legea păcatului și a morţii (Rom. VIII, 2), iar a doua face 
pe nebăgate de seamă pe om fariseu, care împlinește și 
înțelege legea trupește și lucrează poruncile pentru a fi 
văzut (Matei XXIII, 5) 137. 

137. Poruncile sint calea pe care ajungem la Hristos. Dar în miezul 
lor poruncile sînt Hristos însuși. Căci ne fac tot mai asemenea Lui. El 
este porunca desăvirșit împlinită. Poruncile pot fi împlinite însă numai 
extern, cu trupul. Atunci sînt o lege a trupului, care face pe om fariseu. 
Ele trebuie împlinite din inimă. Atunci au devenit o lege a duhului. Căci 
prin inimă lucrează Duhul. De aceea poruncile numai unite cu inima sînt 
calea adevărată spre Hristos. 

Aceasta se întîmplă cînd avem pururea pomenirea lui Dumnezeu 


în inimă. Contrarul poruncilor e, de aceea, uitarea. Pomenirea lui Dum- 
nezeu e izvorul ascultării prin care se împlinesc poruncile. 

20. Îmbinarea armonioasă și bine legată a tuturor 
virtuţilor (Efes. IV, 10) în Duh, spun că face omul de- 
săvîrşit. Sau dacă e pe cale, pe cel încă nedesăvîrșit. lar 
poruncile le socotesc ca trup, pe cînd virtuțile, ca deprin- 
deri ale unor însușiri bune, oase. În sfîrșit, harul, ca suflet 
care dă viață, mișcă și lucrează faptele poruncilor, ca pe 
un trup. Căci nepurtarea de grijă, sau sîrguinţa spre vir- 
stele în Hristos, arată pe cineva prunc sau desăvîrșit, 
acum și în veacul viitor. 

21. Cel ce vrea să-și crească trupul virtuţilor să se 
sîrguiască a dori laptele raţional și nestricat al harului 
de maică. Căci de acolo se hrăneşte cu lapte tot cel ce 
caută creşterea în Hristos şi vrea să sporească în EL. În- 
țelepciunea dă de la pieptul ei, ca lapte spre creștere, căl- 
dura ; iar celor desăvîrşiți, ca miere hrănitoare, bucuria 
spre curăţire 158, «Căci miere și lapte vor fi sub limba ta» 

Dar în lucrarea poruncilor sîntem mult ajutaţi de gindul la judecata 
lui Dumnezeu, sau la pedepsele ce ne vin din neîmplinirea poruncilor. Ba 
chiar pedepsele sau judecata lui Dumnezeu aplicată nouă cînd nu împli- 
nim vreo poruncă ne este de ajutor. Ajutaţi de judecata lui Dumnezeu, 
sau de gindurile la pedepse, sau chiar de pedepse, ajungem prin împli- 
nirea poruncilor sub mingiierea deplină a Providenţei. Dar toiagul pe- 
depsirii ar îi greu de suportat, dacă nu ne-am sprijini pe cîrja rugăciunii, 
ţinută în mîna lucrării minţii. Fără aceasta, nu am putea folosi toiagul nici 
în sensul de pedepsire a patimilor noastre, nici a vrăjmașilor care ni 
le insuflă. 

138. Harul hrănește ca un lapte pe cel ce, înaintind în împlinirea 
poruncilor, face să crească în el trupul virtuţilor. Căci harul susţine în 
primul rînd rugăciunea, fără care nu poate omul împlini statornic porun- 
cile și creşte în virtuţi, ca într-un organism armonic. Harul nu e deci 
ceva limitat și static, ci fluxul iubirii lui Dumnezeu care ne întărește în 
creșterea spre tot mai marea asemănare cu El. El nu e decit iubirea ne- 
sfirşită a lui Hristos. Imaginea «trupul virtuţilor» a fost şi ea foarte mult 
folosită de sfintul Simeon Noul Teolog. Virtuţile nu stau separat, ci se 
încheagă între ele, îmbibindu-se în ființa noastră și prin ele devenind 
însăşi ființa noastră un trup armonios al virtuţilor, o fiinţă structurată în 
mod unitar prin virtuți, ca o pornire multilaterală de iubire spre Dum- 

(Cîntarea Cîntărilor IV, 11). Lapte a numit Solomon 
puterea hrănitoare și crescătoare ; iar miere, pe cea cură- 
ţitoare a Duhului 13%. Iar marele apostol, arătînd deosebi- 
rea lucrărilor, zice :Ca pe niște prunci v-am hrănit pe 
voi cu lapte și nu cu mîncare» (1 Cor. III, 2). 

22. Cel ce caută înțelesurile poruncilor fără porunci, 
dorind să le afle prin învăţătură și citire, este asemenea 
celui ce-și închipuie umbra drept adevăr. Căci înţelesu- 
rile adevărului se dăruiesc celor ce se împărtășesc de ade- 
văr 140. Iar cei neîmpărtășiţi de adevăr și neintroduși în 
el, căutînd înțelesurile lui, află pe cele ale înțelepciunii în- 
nebunite (1 Cor. I, 10). Pe aceștia apostolul i-a numit «su- 
fletești», ca unii «ce nu au Duh» (luda, 19), chiar dacă se 
mîndresc cu adevărul. 

23. Precum ochiul trupului caută la literă și din li- 
teră primește înțelesurile celor supuse simţurilor, așa min- 


nezeu și spre oameni. Cind acest trup ai! virtuţilor a devenit viguros, el 
nu mai e hrănit cu harul ca și cu un lapte, ci cu harul devenit miere, care 
îndulcește prin iubire atît pe subiectul lor, cît și pe cei asupra cărora se 
răspîndește lucrarea lor. 

139. Dar sfintul Grigorie precizează că acest lapte a! harului, care 
pentru cei desăviîrşiţi devine miere, ne vine de la sînul Înţelepciunii însăși, 
care este Persoana Cuvintului, Hristos. Numai ea ne poate hrăni, prin 
iubirea ei, de la însuși sînul ei. Prin acest har al iubirii materne nu numai 
ne încălzeşte şi îndulceșşte, ci ne și curățeşte. Căci iubirea curăţește de 
egoism şi de toate păcatele care se nasc din el. De aceea laptele şi mierea 
harului sînt totodată puterea curăţitoare a Duhului. Căci prin har am 
devenit un duh cu Hristos. 

140. Cei ce caută înțelesurile poruncilor, fără să le împlinească, nu 
le iau ca porunci propriu-zise ale Subiectului dumnezeiesc, Care are pu- 
terea şi căderea să poruncească. De aceea aceştia nu se pun în legătură 
cu El, Care e propriu-zis adevărul; căci în acest caz ele nu exprimă pe 
Cel ce le dă şi voia şi puterea Lui, ca să zidească în adevăr pe cei ce 
le împlinesc. Ei rămîn la nişte sensuri impersonale, care nu le dau nici 
o putere spre creştere morală şi spre mîntuire. Poruncile trebuie înţelese 
ca şi lucrurile ca semne ale iubirii lui Dumnezeu cel personal și ca ape- 
luri la iubirea noastră, ca să ne facem asemenea Lui şi prin aceasta să 
ne unim cu El. 

tea cînd se curăţeşte și se întoarce la vechea vrednicie, 
caută la Dumnezeu și primește de la EI înțelesurile dum- 
nezeiești. În loc de carte, ea are Duhul, în loc de pană, în- 
țelegerea şi limba — căci «limba mea, zice, e pană» (Ps. 
XLIV, 2) — în loc de cerneală, lumina. Deci, scufundîn- 
du-și înțelegerea în lumină și făcîndu-se lumină, scrie în 
Duh cuvintele în inimile curate ale ascultătorilor. Atunci 
înţelege cum vor fi «credincioșii învățați de Dumnezeu» 
(Isaia LIV, 13 ; Ioan IV, 45) şi cum învaţă Dumnezeu pe 
om în Duh (Ps. XCIII, 10), potrivit cu proorocia 141. 


24. Socoteşte ca lege nemijlocită a poruncilor cre- 
dința care lucrează în inimă. Căci din această credință 
izvorăște toată porunca și ea produce luminarea suflete- 
lor. lar roadele acestor suflete, din credința adevărată și 
lucrătoare, sînt înfrînarea și dragostea, iar sfîrşitul este 
smerenia dăruită de Dumnezeu, care este începutul şi în- 
tărirea dragostei 1%. 


25. Cunoştinţa adevărată a celor văzute și nevăzute 
este slava nemincinoasă a celor ce sînt. Cunoștinţa celor 


141. Adevărata cunoaştere a lui Dumnezeu e cunoaşterea prin expe- 
rienţă, nu din carte. În cazul acesta înţelegerea se scufundă în lumina Lui 
însuși, făcindu-se şi ea lumină. Vorbind acela altora, Dumnezeu însuși 
vorbeşte prin el şi El însuşi îi învaţă pe ceilalţi printr-un astfel de om. 
Cuvintul e plin de puterea lui Dumnezeu și de convingerea celui ce a 
văzut pe Dumnezeu şi simte în sine puterea Lui. 

142. Sfîntul Grigorie apropie pînă la identificare poruncile şi cre- 
dinţa. Porunca, mai bine zis puterea pentru înţelegerea şi împlinirea ei, 
izvorăşte din credinţă care lucrează nemijlocit în inimă. Credinţa lucrează 
ca o lege, avind în ea ca o putere directoare legea poruncilor, din cunoş- 
tința dreaptă a lui Dumnezeu și dintr-un fel de unire iniţială cu El. De 
aceea credinţa însăşi se impune ca o poruncă, sau ca o sumă de porunci. 
În această înțelegere a credinţei, despărţirea protestantă între credinţă 
şi fapte apare cu totul greșită. Dar o credinţă care se impune ca o lege 
prin ea însăşi, sau ca o poruncă, se impune ca atare pentru că se arată 
ca o lumină în suflete, ca o lumină a lui Dumnezeu şi a modului cum 
trebuie să ne comportăm noi, pentru a ne face asemenea Lui, împlinind 
voia Lui, devenind uniţi în voinţă cu El. 

văzute e slava celor sensibile, iar a celor nevăzute este 
slava celor inteligibile, raționale, înțelegătoare și dumne- 
zeieşti. 

26. Definiţia dreptei credinţe este a vedea și a cu- 
noaște întru curăţie cele două dogme ale credinţei, adică 
Treimea și doimea : Treimea a o privi și a o cunoaște în 
chip neamestecat și netăiat, în unitate, iar doimea firilor 
lui Hristos, într-un ipostas, adică a mărturisi şi a ști pe un 
singur Fiu și înainte de întrupare și după întrupare, dar 
după întrupare slăvit în chip neamestecat în două firi și 
în două voințe, dumnezeiască și omenească. 

27. Trebuie să mărturisim cu evlavie nenașterea, 
nașterea și purcederea, cele trei însușiri personale, nemiș- 
cate şi neschimbate ale Preasfintei Treimi : pe Tatăl ca 
nenăscut şi fără de început, pe Fiul, ca născut și împre- 
ună fără de început, pe Duhul Sfînt, ca purces din Tatăl, 
dat prin Fiul (precum zice Damaschin) și împreună 
veșnic. 

28. Numai credința din har, lucrătoare prin porunci 
în Duh, e îndestulătoare pentru mîntuire dacă o păzim, 
şi nu o alegem pe cea moartă şi nelucrătoare, în locul ce- 
lei vii şi lucrătoare în Hristos. Căci credinciosul trebuie să 
primească chipul și viaţa cea întru Hristos lucrate de cre- 
dință. Credincioșii au învăţat că neștiința aduce credinţa 
moartă și nesimţitoare, care e numai vorbă, și nu pe cea 
din har. 

29. Treimea este unitate simplă, fiindcă e fără cali- 
tate şi necompusă. Dar e Treime în unitate. Căci Dumne- 
zeu cel întreit în Ipostasuri are cu totul neamestecată pe- 
rihoreza Acestora între Ele (întrepătrunderea Lor). 

30. Dumnezeu se cunoaşte şi se zice în toate în chip 
întreit. Căci este nemărginit. El este susținătorul şi pur- 
tătorul de grijă al tuturor prin Fiul în Duhul Sfînt. Nici 
unul din Aceştia trei nu se zice, nu se cugetă și nu se 
numește fără sau afară de Ceilalţi. 

31. În om este minte, cuvînt și duh, și nici mintea 
nu e fără cuvint, nici cuvîntul fără duh ; și acestea sînt 
una în alta și în ele însele. Căci mintea grăiește prin cu- 
vînt și cuvîntul se arată prin duh. Prin aceasta omul 
poartă un chip întunecos al Treimii nenumite și arheti- 
pice. Cuvîntul «după chipul» arată și aceasta 143. 

'32. Tatăl e Mintea, Fiul e Cuvîntul, iar Duhul Sfînt 
e cu adevărat Duhul, precum învaţă, folosindu-se de ase- 
mănare, sfinţii părinţi purtători de Dumnezeu, statorni- 
cind dogma despre Treimea Sfîntă, mai presus de fire și 
de fiinţă, despre Dumnezeu cel unul î în trei ipostasuri, lă- 
sindu-ne nouă credința adevărată şi o ancoră de nădejde. 
Căci a cunoaște pe Dumnezeu cel unul este, după Scrip- 
tură, rădăcina nemuririi (Pilde XV, 2) ; şi a vedea şi a 
şti stăpînirea unității în trei ipostasuri este dreptatea în- 
treagă. Sau așa trebue să înțelegem cuvîntul din Evanghe- 
lie : «lar viaţa veșnică aceasta este : să Te cunoască pe 
Tine, unul adevăratul Dumnezeu» în trei ipostasuri «și pe 
Cel ce L-ai trimis, pe lisus Hristos» (loan XVII, 3), în 
două firi şi voințe. 

33. Chinurile sînt felurite, precum și răsplătirile cu 
bunătăţi. lar acelea sînt în iad, potrivit Scripturii care 
zice : «În pămînt întunecat și neluminat, în pămîntul în- 
tunericul veşnic» (lov X, 21—22), unde locuiesc păcă- 
toşii şi înainte de judecată și se întorc și după osîndă. Căci: 
«Întoarcă-se păcătoşii în iad» (Ps. IX, 18) și «Moartea îi 
va paşte pe ei» (Ps. XVIII, 15), ce este altceva, dacă nu 
hotărîrea din urmă și osînda veșnică ? 

34. Focul, întunericul, viermele și tartarul sînt îm- 
pătimirea obștească de plăcerea trupească, neștiința gene- 

143. Cuvîntul «după chipul», care îl caracterizează pe om, arată şi 
asemănarea lui cu Sfinta Treime. Dar în aceasta se arată atit faptul că 
omul nu e un individ cu totul separat de ceilalţi, cît și faptul că el are 


minte, cuvînt şi duh neseparate între ele, ci lucrînd şi arătîndu-se una prin 
alta, fiind om întreg numai prin toate trei acestea. 

rală a întunericului, gidilirea aprinsă a patimii din toți, 
tremurarea și vijelia puturoasă a păcatului. Acestea se lu- 
crează încă de aici în sufletele păcătoșilor ca o arvună și 
pîrgă a chinurilor și se arată acolo ca o deprindere. 

35. Deprinderile patimilor sînt arvunele chinului, 
precum lucrările virtuţilor sînt ale Împărăției. Poruncile 
trebuie să le socotim și să le numim lucrări ; iar virtuțile 
deprinderi, precum și păcatele care se fac necontenit se 
numesc deprinderi. 

36. Răsplătirile sînt pe potriva faptelor, chiar dacă 
multora li se pare că nu sînt pe potriva lor. Căci drep- 
tatea dumnezeiască le dăruiește unora viața veșnică, iar 
altora osînda veșnică. Dar și unii și alții, străbătînd vea- 
cul de aici, bine sau rău, vor primi răsplata după faptele 
lor. lar mărimea şi felul răsplăţii de care se vor bucura 
va fi după deprinderea și lucrarea patimilor sau a vir- 
tuților. 

37. Sufletele împătimite de plăceri sînt smiîrcuri de 
foc (Apoc. XIX, 20), în care putoarea patimilor, duhnind 
ca o mocirlă, hrănește ca pe un vierme neadormit al cur- 
viei, desfrînarea trupului, și ca pe niște șerpi, broaște și 
lipitori ale poftelor stricate, gîndurile și dracii stricaţi și 
țîşnitori de otravă. Starea aceasta a luat încă de aici ar- 
vuna chinurilor de acolo. 

38. Precum piîrga chinurilor veșnice e ascunsă în su- 
fletele păcătoşilor, așa și arvunile bunătăţilor lucrează 
prin Duhul şi se dăruiesc în inimile drepţilor. Căci Împă- 
răţia cerurilor este viețuirea virtuoasă, precum chinurile, 
deprinderea patimilor. 

39. Noaptea care vine (loan IX, 4), este, după cu- 
vintul Domnului, încremenirea totală a întunericului vii- 
tor, sau în alt chip antihristul, care este și se numește 
noapte și întuneric ; sau iarăși, în înţeles moral, este ne- 
păsarea continuă care, ca o noapte fără lună, scufundă su- 

fletul în somnul nesimţirii. Căci precum noaptea face pe 
toţi să doarmă și este chipul morţii, prin amorţirea ce o 
aduce, aşa noaptea întunericului viitor îi face pe păcătoși 
morți și nesimţitori prin ameţeala durerilor. 

40. Judecata lumii acesteia (loan III, 19), după cu- 
vîntul Evangheliei, stă în necredinţa celor neevlavioși, po- 
trivit cuvîntului : «Iar cel ce nu crede s-a și osîndit» (loan 
III, 18) ; de asemenea, în necazurile aduse de provideniă 
pentru îngrădire sau întoarcere ; apoi în înrîurirea plă- 
nuirilor bune și rele, fiind ajutate să treacă în faptă, după 
cuvîntul : «Înstrăinatu-s-au păcătoșii din pîntecele maicii 
lor» (Ps. LVII, 4). Judecata cea dreaptă a lui Dumnezeu 
se arată, prin urmare, pentru îndreptarea prin pedepse și 
după fapte, pe unii pedepsindu-i, pe alţii miluindu-i, dînd 
ca răsplată unora cununile, altora chinurile. Din cei pe- 
depsiți, cei dintîi sînt cu totul necredincioși ; cei de-al 
doilea, credincioși dar fără rîvnă, de aceea se și pedepsesc 
cu iubire de oameni. Iar cei ce s-au făcut desăvirșiți, fie 
în virtuţi, fie în păcate, vor avea răsplățile cuvenite. 

41. De nu se va păzi firea neprihănită prin Duhul, 
sau de nu se va curăţi cum se cuvine, nu va putea să se 
facă un trup și un duh cu Hristos, acum și în armonia vii- 
toare. Căci un petec dintr-o vechitură a patimilor nu-l 
poate coase puterea cuprinzătoare şi unificatoare a Duhu- 
lui la haina harului pentru întregire. 


42. Cel ce a primit în dar și a păzit înnoirea Duhului 
va avea o cinste deopotrivă la alcătuirea (trupului) lui 
Hristos, pătimind atunci negrăit îndumnezeirea mai pre- 
sus de fire. Căci nu va fi vreunul din Hristos, sau mădu- 
lar al lui Hristos, dacă nu se face de aici părtaș al haru- 
lui, alcătuindu-se după chipul adevărului și al cunoș- 
tinţei, cum zice apostolul (Rom. Ii, 20). 


43. Împărăţia cerurilor este asemenea unui cort fă- 
cut de Dumnezeu, ca cel arătat lui Moise, avînd două în- 

căperi în veacul viitor. În cea dintii vor intra toţi câţi sînt 
preoţi ai harului ; în cea de-a doua, inteligibilă, numai cei 
care au liturghisit încă de aici Treimii ca niște ierarhi în 
desăvîrşire, în întunericul cunoștinței de Dumnezeu. Ei 
au drept căpetenie în slujire și ca prim ierarh înaintea 
Treimii, pe lisus, în cortul pe care l-a întemeiat El. Aceș- 
tia intrînd acolo vor fi luminaţi mai limpede de razele lu- 
minii Lui 144, 

44. Multele locașuri, de care a vorbit Miîntuitorul 
(loan XIV, 2), sînt deosebitele trepte şi înaintări ale stă- 
rii de acolo. Împărăţia este una, dar are multe deosebiri 
înăuntru, întrucît unii sînt cerești, iar alţii pămînteşti, 
potrivit cu virtutea, cu cunoștința și cu mărimea îndum- 
nezeirii. «Căci alta este slava soarelui, alta a lunii și alta 
a stelelor ; și stea de stea se deosebeşte în slavă» 
(1 Cor. XV, 41), cum zice apostolul, pe bolta dumne- 
zeiască. 


144. În prima parte a cortului din veacul viitor vor intra toţi cîţi au 
fost preoţi ai harului, adică au slujit lui, rodind puterea lui în viaţa lor. 
Dar în a doua încăpere, în partea cea mai dinăuntru, în Sfînta Sfintelor, 
vor intra numai cei ce au slujit încă de aici ca niște arhierei, prin faptul 
că au intrat în întunericul cunoștinței mai presus de cunoștință a lui 
Dumnezeu, ca Moise pe Sinai, ajungind pînă în faţa lui Dumnezeu cel 
în Treime și cu totul indefinit în abisul bogăției Sale, dar în același timp 
la simțirea cea mai intensă a prezenţei Lui tainice și iubitoare, trăită ca 
atare prin faptul că e o iubire între cele trei Persoane atotdesăvirşite şi, 
prin aceasta, lingă focarul suprem al iubirii. Ei au intrat adică pînă acolo 
pînă unde a intrat primul Ierarh şi Căpetenia oricărei slujiri adusă lui 
Dumnezeu, adică lisus Hristos ca om, Care ca Dumnezeu primeşte slujirea 
ca Unul din Treime. Uniţi cu Hristos, luminaţi de infinitatea luminoasă 
a dumnezeirii Sale, de lumina Treimii atotiubitoare, sînt luminați și ei mai 
mult decît cei din prima încăpere. Cunoştința aceasta în întunericul mai 
presus de cunoaștere îi desăvirșeşște pe cei ce ajung acolo, pentru că e 
o cunoştinţă prin experienţa cea mai intensă a lui Dumnezeu ca suprema 
comuniune de Persoane, deci ca izvor din care iradiază în ei această iubire, 
făcîndu-i şi pe ei iubitori la maximum. Se simte aci influienţa lui Dionisie 
Areopagitul. Aceştia sînt, prin viaţa lor de maximă intensitate a simțţirii 
lui Dumnezeu, la extrema opusă a celor ajunşi la suprema amorţire şi 
nesimţire din iad, amorţire și nesimţire produsă de patimile care-i obo- 
sesc şi-i epuizează pînă la urmă de orice putere stimulatoare. 

45. Cel ce şi-a curățit mintea prin lacrimi, iar sufle- 
tul și l-a înviat încă de aici prin Duh, ajunge pentru scurtă 
vreme împreună-vieţuitor cu îngerii și netrupesc ca un 
nesupus stricăciunii. Iar trupul şi-l face prin rațiune, chip 
luminos și arzător al frumuseţii dumnezeiești, din plăs- 
muire de lut ; şi-l face cum era după fire, dacă nestrică- 
ciunea trupurilor este înlăturarea musturilor și a îngro- 
şării 145, 

46. Trupul nestricăciunii este trupul pămîntesc afară 
de musturi și de grosime, prefăcut în chip negrăit din 
trup sufletesc în trup duhovnicesc, încît este și pămâîntesc 
și ceresc, prin subţirimea înfățișării dumnezeiești. Căci 
așa cum a fost plăsmuit la început, așa va şi învia, ca să 
fie după chipul Fiului Omului, împărtășindu-se în între- 
gime de îndumnezeire 146. 


145. Rațiunea poate fi aci și Logosul sau Cuvintul lui Dumnezeu, 
Care adresîndu-se omului credincios ca Persoană şi Cuvint, ca Persoană 
ce revendică pe acela prin cuvintul Ei pătrunzător, îl ridică pe acesta la 
starea de supremă responsabilitate, în lumina comuniunii care-l luminează 
la maximum și pe el şi pe Dumnezeu. Dar poate fi și rațiunea omenească 
înălțată de Rațiunea sau Cuvintul dumnezeiesc. O astfel de rațiune res- 
ponsabilă şi cunoscătoare a relaţiei omului cu Dumnezeu și deschisă înţe- 
legerii întregii realităţi în adîncimea nesfirșită a lui Dumnezeu, umple pe 
om de lumină, iar această lumină iradiază și pe faţa lui, făcîndu-l o «sta- 
tuie» transparentă, ca o membrană nematerială, dintr-o statuie de lut opac. 
Această transparenţă face pe om nestricăcios, căci ea înseamnă și o în- 
depărtare a musturilor din el și a grăsimii şi grosimii, care sînt supuse la 
maximum proceselor de descompunere. Această concepţie stă la baza 
chipurilor subţiri, transparente şi luminoase din icoanele bizantine. Cit de 
departe de această concepţie spiritualizatoare a omului, este cea mani- 
festată în trupurile rotunde ale tablourilor religioase din Occident, care 
s-au născut mai „mult dintr-un interes al pictorilor lor pentru anatomie, 
decît dintr-un interes de redare a stării de înviere, anticipată încă de 
aici de sfinţi. Postul își capătă şi el deplina lui semnificaţie într-o astfei 
de concepție. 

146. Se accentuiază din nou subțirimea ca notă a trupului îndumne- 
zeit și restabilit în frumuseţea lui firească, care nu e opusă unei anu- 
mite vigori, subțirime şi vigoare în care se implică nestricăciunea (inco- 
ruptibilitatea). Trupul în starea aceasta a ajuns pnevmatic din sufletesc, 

47. Pămîntul celor blînzi este Împărăţia cerurilor, 
sau deprinderea teandrică a Fiului 147, la care am intrat, 
sau intrăm, primind nașterea înfierii prin har, şi înnoirea 
prin înviere. Sau iarăși pămîntul sfînt este firea îndum- 
nezeită 145, sau poate și pămîntul acesta curăţit după vred- 
nicia celor de pe pămînt. Sau, după alt înțeles, pămîntul 
moștenit de cei cu adevărat sfinți este seninătatea neîn- 
viforată, dumnezeiască, a păcii mai presus de minte, în 
care se va sălășlui neamul celor drepți, unde nu-i va mai 
tulbura nimic din cele create, prin zgomotul și cu ispita 
lor. 

48. Pămiîntul făgăduinţei este nepătimirea. Din ea 
izvorăște veselia Duhului, asemenea laptelui și mierei. 

49. În veacul viitor sfinţii își vor grăi unii altora 
în chip tainic cuvîntul lăuntric, rostit în Duhul Sfînt 14%, 


50. Dacă nu ne cunoaștem cum ne-a făcut Dumne- 
zeu, nu ne vom cunoaște cum ne-a făcut păcatul. 


pentru că Duhul covirşeşte în el simţirile trupeşti ale sufletului. Dar el 
devenind ceresc, rămîne și pămîntesc, pentru că nu leapădă materia, ori- 
cît de transparent ar deveni prin Duhul dumnezeiesc. Trupul ajuns astfel 
atinge statura prevăzută de Dumnezeu a omului, cum o are Fiul lui 
Dumnezeu cel întrupat, după înviere, motiv pentru care se numește Fiul 
Omului prin excelenţă. 


147. Deprinderea teandrică a Fiului este deplina armonie a voin- 
ței omenești cu cea dumnezeiească în Hristos, încît Hristos urmărește un 
singur scop și ca Dumnezeu şi ca om, pe o singură linie. Ea e terenul 
solid pe care stind şi noi neclintiţi, avem fericirea comuniunii depline cu 
Dumnezeu; avem lucrarea omenească străbătută de cea dumnezeiască. 


148. Firea îndumnezeită este pămîntul siînt, căci trupul nostru fă- 
cut din pămînt a devenit sfînt prin îndumnezeire. Prin trupul îndumne- 
zeit ceresc, pămîntul devine îndumnezeit, o membrană din care iradiază 
tot aurul luminos și toate dimensiunile și raţionalitățile spirituale ale infini- 
tului, ca şi prin trupul nostru subţiat. 


149. Sfinţii, cunoscîndu-și în veacul viitor lăuntrul lor în mod re- 
ciproc, vor cunoaște din vedere tot ce au să-şi spună, îşi vor vedea re- 
ciproc ființa ca atotcuprinzător cuvînt, spunîndu-și tot ce au să-şi spună 
prin reciproca lor intimitate şi sinceritate totală. Sufietul le va fi întreg în 
lumina feţei. 

51. Toţi câţi au primit încă de aici plinătatea desă- 
vîrşirii lui Hristos, sînt deopotrivă după vîrstă în Duh. 

52. Cei ce au purtat ostenelile se vor bucura și de 
răsplăţi. Dar cantitatea sau felul lor, adică măsura, o va 
arăta rînduiala și starea de acolo prin împărtășire. 

53. Fiii învierii lui Hristos vor fi, zice, minţi, adică 
deopotrivă cu îngerii, ajunși sfinți prin nestricăciune și 
îndumnezeire. 

54. În veacul viitor îngerii și sfinții vor spori în 
adăugirea harurilor şi niciodată nu vor sfîrși, sau nu vor 
slăbi în dorirea bunătăţilor. Căci în veacul de acolo nu 
va fi slăbire sau micșorare a virtuţii în favoarea păcatului. 

55. Bărbat desăvîrșit să socotești că este aici cel ce a 
primit asemănarea vârstelor lui Hristos, ca pe o arvună ; 
iar pe cel desăvîrșit în veacul viitor, îl arată puterea în- 
dumnezeirii. 

56. Cel desăvîrșit în virtute încă de aici, potrivit cu 
vîrstele duhului, va avea în veacul viitor o cinste şi o în- 
dumnezeire deopotrivă cu cei de același fel 150. 


57. Slava adevărată, spun că este cunoştinţa sau ve- 
derea Duhului, sau și pătrunderea cu de-amănuntul a 
dogmelor, sau cunoașterea credinţei adevărate. 


58. Uimirea este ridicarea desăvîrşită a puterilor su- 
fletului spre cele cunoscute și unite ale slavei celei prea- 
mărite. Sau iarăși, uimirea este ridicarea curată și în- 
treagă spre puterea nemărginită, întru lumină. lar exta- 
zul este nu numai răpirea puterilor sufletului la cer, ci 
şi ieșirea totală din simţirea însăși. lar dragostea îndoită 
este beţia Duhului care ţine dorul în mișcare 151. 

150. Nu ne dăm seama de decăderea noastră de la umanitate prin 
păcat, dacă nu ne cunoaştem frumuseţea originară, la care revenim prin 
curățirea de păcat și prin unirea cu Dumnezeu, modelul nostru, pentru 
care ne-o facem transparentă. 

151. Sfîntul Grigorie Sinaitul face aci o deosebire între uimire şi 
extaz. Uimirea este ridicarea totală a puterilor sufletului la cele cunos- 
cute şi unite, adică neîmpărţite ale slavei măreţe a lui Dumnezeu. Pînă 

59. Dragostea extatică în Duh este de două feluri : 
cea din inimă și cea extatică. Cea dintii este a celor ce se 
luminează încă ; cea de-a doua este a celor desăvîrşiţi în 
dragoste. Dar amîndouă scot mintea lucrată de ele din 
simţire, dacă dragostea dumnezeiască este beţia minţii fi- 
rești în cele mai înalte ale Duhului, prin care e scoasă 
şi simţirea din toate legăturile 152. 

60. Începutul și pricina gîndurilor este împărţirea 
prin neascultare a amintirii simple şi unitare a omului. 
Prin aceasta a pierdut și amintirea de Dumnezeu. Căci 
făcîndu-se din simplă, compusă și din unitară, felurită, 
şi-a pierdut unitatea împreună cu puterile ei 153. 

61. Tămăduirea amintirii este întoarcerea de la 
amintirea rea, născătoare de gînduri stricătoare, la starea 
ei simplă de la început. Căci neascultarea, unealta păca- 


este o distingere între una și alta din cele cunoscute, acestea se pre- 
zintă ca mărginite şi nu stirnesc uimirea. E altceva aci decit «distin- 
guer pour unir» a lui Maritain, sau «distinguer pour connaitre». Dar în 
uimire sufletul păstrează încă simţirea, sau conştiinţa bucuriei sale de 
ceea ce vede. Extazul ridică sufletul şi din simţirea de sine. Nu mai știe 
că bucuria e a sa, deşi trăieşte o stare de nemărginită bucurie. Iubirea 
în ambele ei forme are în plus mişcarea dorului spre tot mai multă unire, 
deși e ca o beţie a Duhului. Sau tocmai beţia aceasta e ca un entuziasm 
echivalent cu o mişcare spre și mai multă unire. Deci o simţire există 
şi în această dragoste extatică. 

152. Aici se precizează care sînt cele două grade ale dragostei ex- 
tatice: cea din inimă și cea propriu-zis extatică. Cea dintii este a ceior 
ce se luminează încă, adică a celor ce sporesc în cunoaştere; a doua e 
a celor ajunşi dincolo de stadiul acesta, la desăvirșire. Se aduc aci pre- 
cizări categoriilor areopagitice. 

Tot aci se precizează ce înseamnă ridicarea minţii mai presus de 
simţire. E vorba de simţirea ce se naște din legătura de plăcere sau de 
durere cu orice altceva. 


153. Amintirea simplă de la început a fost pomenirea neîncetată 
a lui Dumnezeu. Această pomenire pierzind-o noi, amintirea cea simplă 
s-a divizat. Aşa s-a născut şi aşa se succede felurimea gindurilor la cele 
mărginite, odată cu uitarea unora cînd ne amintim de altele. Omul nu-și 
mai poate reţine mintea la un singur lucru, pentru că fiecare e mărginit 
şi nu poate întreţine în om un interes netrecător. Cind mintea se în- 

tului, nu a stricat numai amintirea simplă a sufletului 
faţă de bine, ci şi toate puterile lui, întunecînd dorinţele 
firești ce tindeau spre virtute 15%. Dar amintirea o tămă- 
duiește, ridicînd-o dela starea contrară firii, la cea mai 
presus de fire, în mod principal, pomenirea stăruitoare a 
lui Dumnezeu, întărită prin rugăciune și străbătută de 
Duhul. 

62. Pricinile patimilor sînt faptele păcătoase ; prici- 
nile gîndurilor, patimile ; ale nălucirilor, gîndurile ; ale 
chipurilor, amintirea ; ale amintirilor, uitarea 155, ale ui- 
tării, neștiința ; ale neștiinței, nepăsarea ; nepăsarea e 
născută de dorința poftitoare ; iar maica dorințelor e ne- 
statornicia ; pricina nestatorniciei este lucrarea faptei ; 
iar fapta este din dorința nesocotită a păcatului și din 
aplecarea simţurilor către cele supuse lor. 

63. Gîndurile sînt în partea raţională ; patimile fu- 
rioase în iuțime ; amintirea dorinţei dobitocești este în 
partea poftitoare. În partea înțelegătoare se formează nă- 
lucirile ; iar în cea cugetătoare răsar și lucrează chipu- 
pile:156, 
dreaptă însă spre Dumnezeu (amintirea vine de la admentem = a ţine 
mintea la ceva sau ceva în minte; aminte să ne fie, înseamnă a ţine 
ceva în minte) nu mai e divizată de gindurile variate ce se succed, pen- 
tru că Dumnezeu e nemărginit, e o hrană nemărginită pentru contempla- 
ție. De aceea numai în legătură cu Dumnezeu putem păstra amintirea 
neîncetată, sau amintirea propriu-zisă. Sfîntul Grigorie Sinaitul se do- 
vedeşte un mare analist al stărilor sufletului, aducind explicări convin- 
gătoare unor învățături care se afirmau de multe ori fără ultimele lor 
explicări. 

154. în textul din Filocalia greacă ni se pare că sînt unele greșeli. 
În el se spune: «Tămăduirea amintirii originare» şi: «neascultarea a creat 
nu numai amintirea simplă a sufletului, față de bine». 

155. Avem .aci un paradox; pricina amintirilor ispititoare este ui- 
tarea îndatoririlor spre bine. 

156. Sfîntul Grigorie Sinaitul distinge aci pe lîngă partea raţională 
„a sufletului, pe cea înţelegătoare, care pare să aibă şi puterea imagina- 
ţiei, şi pe cea cugetătoare, care are o putere apropiată de puterea ima- 
ginaţiei, dar are în ea şi puterea oarecărei trezvii critice. 

64. Tăbărîrea gîndurilor rele e ca un șuvoi de rîu. 
Prin ele vine momeala, iar după aceasta se naște încu- 
„viințarea păcatului, ca o inundare de valuri ce acopere 
inima 157. 

65. Socotește plăcerea vîscoasă, ca o mocirlă adîncă, 
sau ca un smîrc al desfrînării. O astfel de mocirlă e și 
povara grijilor pămîntești, de care îngreuindu-se mintea 
pătimașă, e scufundată de gînduri în adîncul deznădejdii. 

66. Scriptura a numit adeseori gînduri și rațiunile 
lucrurilor, precum a numit și chipurile rațiuni şi rațiu- 
nile chipuri. Aceasta se întîmplă deoarece mișcarea aces- 
tora (a gîndurilor) este în sine nematerială, dar prin lu- 
cruri ia chip şi se preface, și așa momeala se cunoaște și 
capătă nume prin arătare 158. 

67. Gîndurile păcătoase sînt rațiunile dracilor și 
înainte-mergătoarele patimii, precum raţiunile și chipu- 
rile sînt ale lucrurilor. Este cu neputinţă a face vreun 
bine sau vreun rău, dacă nu este momit întîi gîndul tău. 
Căci gîndul este mişcarea fără chip a momelii unor lu- 
cruri oarecare 159. 

157. Inima are aci sensul conștiinței de sine. Încuviințarea păca- 
tului acoperă conștiința de sine ca o inundare de valuri. 


158. Se pare că sfintul Grigorie Sinaitul înţelege prin Aoyeauol, 
nu înţelesuri, ci chipuri concrete ale lucrurilor. Așa rezultă din contex- 
tul cap. 62, 66, 67 ş.a. El explică cum înseşi rațiunile naturale ale lucru- 
rilor, care își au originea în gindirea lui Dumnezeu, pot deveni, prin 
chipurile lor văzute, gînduri ispititoare la păcat, sau momeli. El se arată 
astfel înţelegind trecerea gindurilor în chipuri concrete, în lucruri, ca 
nişte plasticizări ale acelora. El explică aci și în cap. 68 ideea sfintului 
Maxim Mărturisitorul despre înțelesurile simple și înțelesurile compuse 
(cu patima) ale lucrurilor (Capete despre dragoste III, 42—43; Filoc. rom. 
II, p. 85). În general, sfîntul Grigorie Sinaitul duce mai departe gindi- 
rea părinţilor anteriori printr-o aplicare mai accentuată la situaţiile con- 
crete ale luptei cu ispitele. 

159. Contrar cu ceea ce ne-am fi aşteptat, sfintul Grigorie Sinaitul 
înțelege (cel puţin aci) prin ginduri porniri neconcretizate spre păcat. 
Ca atare ele sînt rațiuni ale demonilor ca spirite. Ele se introduc în 

68. Materia lucrurilor naște gînduri simple ; iar mo- 
meala drăcească făurește pe cele rele. Deci gîndurile şi 
raţiunile firești se deosebesc de cele potrivnice firii și de 
cele mai presus de fire 160, 

69. Gîndurile firești lucrează la fel la schimbarea 
omului, ca și cele contrare firii. Dar cele după fire se 
schimbă îndată în cele mai presus de fire 151. Giîndurile 
sînt pricini reciproce ale schimbării din ele și se nasc 
unele pe altele. Gîndurile despre lucruri materiale sînt 
pricini ale nașterii și schimbării celor drăcești. Ele se nasc 
și se schimbă din momeală. Iar cele dumnezeiești se nasc 
și se schimbă din cele firești. Căci cele firești dau naș- 
tere la cele mai presus de fire. Schimbarea fiecăruia e 
pricină şi prilej de naștere a celui înrudit, în chip îm- 
pătrit. 

70. Însemnează-ţi că înainte de gînduri sînt prici- 
nile ; înainte de năluciri sînt gîndurile ; înainte de pa- 
timi, nălucirile ; iar înainte de draci, patimile, ca un lant 
şi ca o orînduială vicleană a duhurilor neorînduielii. Una 
sufletul nostru sau în chipurile lucrurilor şi aşa își găsesc în chipurile 
lucrurilor concretizările obiectelor păcatului. Demonii pot strimba în 
forme ispititoare spre păcat chipurile lucrurilor, pentru că acestea sînt 


concretizări plasticizate ale unor raţiuni divine, pe care le pot gindi şi 
demonii, dar strimbîndu-le sau întroducînd în ele modificări ispititoare. 

160. Nu totdeauna gîndurile sînt rele. Sînt şi ginduri simple ale 
lucrurilor, identice cu raţiunile lor naturale, preexistente în Dumnezeu, 
Creatorul lucrurilor. Ba sint şi gînduri mai presus de fire. Prin acestea 
s-ar putea înțelege gînduri despre Dumnezeu, despre îngeri, despre re- 
laţiile noastre cu Dumnezeu, dar poate şi gindurile despre lucruri, cînd 
le vedem pe acestea în înțelesurile lor adincite în ambianța de lumină 
nesfirşită a lui Dumnezeu. 

161. Giîndurile după fire, dacă nu le lăsăm să cadă în gînduri is- 
pititoare ale lucrurilor, care le schimbă firea în rău, devin cu uşurinţă 
ginduri mai presus de fire. De altfel e foarte greu să se tragă o gra- 
niţă între caracterul natural al gîndurilor şi caracterul lor mai presus 
de fire. Căci tot ce e natural se înțelege ca avîndu-și originea în Dum- 
nezeu şi înțelegindu-se în El. 

atîrnă de alta. Dar nici una nu lucrează prin sine, ci e 
pusă în lucrare de draci. Nici nălucirea nu-și face chipuri, 
nici patima nu lucrează fără puterea drăcească ascunsă. 
Căci deși satana a căzut zdrobit, el poate şi mai mult 
împotriva noastră, prin nepăsarea noastră, îngîmfîndu-se 
din pricina noastră. 

71. Ei dau o formă minţii noastre, mai bine zis ne 
formează după chipul lor și ne momesc prin deprinderea 
patimii, care stăpînește și lucrează în sufletul nostru. Căci 
dracii au deprinderea patimilor, ca o pricină a formării 
de chipuri (idoli) în mintea noastră. Deci ei ne fac puterea 
de închipuire să lucreze în mod felurit și în multe forme, 
fie în stare de trezvie, fie în somn. Căci ei înșiși se îmbra- 
că și se preschimbă în felurite chipuri ; dracii poftei se 
schimbă uneori în porci, alteori în măgari, alteori în 
armăsari, întărîtaţi și înfierbîntaţi ; cei ai mîniei, uneori 
în păgîni, alteori în lei ; cei ai lăcomiei, uneori în lupi. 
alteori în leoparzi ; cei ai vicleniei, uneori în șerpi, alteori 
în năpirci, iar alteori în vulpi ; cei ai îndrăznelii, în 
cîini ; cei ai trîndăviei, în motani ; cei ai curviei se mai 
prefac uneori în șerpi, alteori în corbi și gaițe. Dracii 
patimilor sufletești se prefac în păsări, mai ales cei din 
văzduh. Închipuirea are trei pricini, prin care schimbă 
chipurile duhurilor, după cele trei părți ale sufletului. De 
aceea şi nălucirile sînt de trei feluri : de păsări, de fiare 
și de dobitoace, după puterea poftitoare, mînietoare și 
raţională a sufletului. Căci cele trei căpetenii ale patimi- 
lor se înarmează pururea împotriva celor trei puteri. Şi 
după patima care dă chip sufletului se apropie de noi și 
iau un chip înrudit 162. 

162. Fiecare patimă dă un anumit chip sufletului şi ca urmare şi 
înfățișării noastre exterioare. De aceea chiar şi demonii iau, măcar că 
sînt duhuri, anumite forme după patima pe care o cultivă mai mult. Și 
această formă ne-o imprimă și nouă după patima pe care caută să ne-o 


inspire mai mult. Patimile de mînarie ne dau o formă care seamănă cu 
cele ale păsărilor semeţe din văzduh, căci ele se imprimă mai mult părţii 

72. Dracii plăcerii (voluptăţii) se apropie adeseori ca 
foc și cărbuni aprinși. Căci duhurile iubitoare de plăcere 
aprind partea poftitoare a sufletului, iar pe cea cugetă- 
toare o întunecă, zăpăcind-o. Fiindcă plăcerea patimilor 
e pricină de ardere, de zăpăceală și de întuneric. 

73. Noaptea patimilor este întunericul neștiinţei. Sau 
iarăși, noaptea este împărăţia în care se nasc patimile. În 
ea împărăţeşte stăpînul întunericului şi umblă duhurile 
care iau chip ca fiarele codrului, ca păsările cerului și ca 
tîritoarele pămîntului, căutînd cu urlete să ne răpească și 
să ne măniînce (Ps. CIII, 21). 

74. În vremea lucrării patimilor, unele gînduri merg 
înainte, altele urmează ; gîndurile premerg nălucirilor, iar 
patimile le urmează. În ce privește pe draci, patimile pre- 
merg acestora, iar dracii le urmează lor. 

75. Începutul şi pricina patimilor este reaua între- 
buințare (abuzul) ; ale relei întrebuințări, este schimba- 
rea rea ; ale schimbării este aplecarea deprinderii voin- 
ței ; mijlocul de cercare a voinţei este momeala ; pricina 
momelii sînt dracii, îngăduiţi de Providenţă ca să ne ară- 
tăm libertatea noastră cum este. 

76. Deprinderea pătimașă a sufletului este veninul 
acului păcatului spre moarte. Căci cel ce s-a îmbibat de 
bună voie de patimi îşi are purtarea nemișcată și neschim- 
bată 163. 

77. Patimile au felurite numiri, dar se împart în tru- 
pești și sufletești. Cele trupești se subîmpart în dure- 


noastre cugetătoare, făcîndu-ne semeţi la înfățișare și cu capul înălţat; 
patimile care aprind mînia ne dau înfățișări de fiare; cele care aţiţă 
pofta ne dau înfăţişări de dobitoace. Iată o dovadă a plasticizării raţiu- 
nilor. 

163. E nemișcarea în sens rău, de care a vorbit sfintul Grigorie 
Sinaitul în cap. 39. Cine e mișcat numai de o patimă e ca şi cum nu s-ar 
mișca, căci nu el se mișcă, ci e mişcat și nu poate să se miște altfel. E 
o mișcare monotonă, o neputinţă de a ieși din ea. Nimic nou nu se în- 
timplă în el, nimic care manifestă propriu-zis noutatea vieţii. Acolo e 
moartea. 


8 — Filocalia 

roase și pricinuitoare de păcat. Cele dureroase se subîm- 
part iarăşi în boli şi pedepse povăţuitoare. Cele sufleteşti 
se împart în patimi ale mîniei, ale poftei și ale raţiunii. 
Cele ale raţiunii se subîmpart în nălucitoare și cugetă- 
toare. Dintre acestea, unele se nasc din voinţă prin reaua 
întrebuințare, altele sînt fără voie, din vreo silă, cum sînt 
patimile zise fără vină. Părinţii le-au numit pe acestea 
şi urmări sau însușiri firești. 

78. Altele sînt patimile trupești și altele cele sufle- 
teşti ; altele cele ale poftei și altele cele ale iuțimii 
(mîniei) ; altele cele ale raţiunii și altele cele ale minții și 
ale închipuirii. Dar se însoțesc între ele și lucrează unele 
cu altele. Cele trupeşti cu cele ale poftei, cele sufletești 
cu cele ale iuțimii ; și iarăși, cele raţionale cu cele ale 
minţii și cele ale minţii cu cele ale imaginaţiei și ale 
amintirii. 

79. Patimile iuțimii sînt : mînia, amărăciunea, stri- 
garea, aprinderea grabnică (vărsarea năpraznică a fierii! 
cutezanţa semeaţă, înfumurarea, trufia și celelalte. Ale 
poftei sînt : lăcomia, desfrînarea, neînfrînarea, nesătura- 
rea, iubirea de plăcere, iubirea de arginţi, iubirea de sin: 
care e cea mai cumplită din toate. lar ale trupului sînt : 
curvia, preacurvia, necurăția, destrăbălarea, nedreptatea, 
lăcomia pîntecelui, lenea, ușurătatea, iubirea de podoabe 
(luxul), iubirea de petreceri și celelalte. Cele ale părţii 
raționale sînt : necredinţa, hula, viclenia, uneltirea, isco- 
direa, fățărnicia, grăirea de rău, clevetirea, osîndirea, dis- 
prețuirea, luarea în rîs, prefăcătoria, minciuna, vorbirea 
de lucruri uriîte, de prostii, umblarea cu lucruri ascunse, 
ironia, fala, dorința de a plăcea oamenilor, semeţia, jură- 
mintele strîmbe, vorbirea fără rost. Ale minţii sînt : pă- 
rerea de sine, înălțarea, laudele, cearta, pizma, încîntarea 
de sine, grăirea împotrivă, surzenia cu voia, închipuirea, 
nălucirile, răstălmăcirile, dorinţa de a te arăta, iubirea 
de slavă, sau mîndria, cea dintii și cea mai de pe urmă 

din toate relele. Iar cele ale cugetării sînt : împrăștierile, 
rătăcirile, robirile, întunecarea,. orbirea, amăgirile, mo- 
melile, încuviințările, aplecările, abaterile și cele aseme- 
nea acestora. Ca să spun pe scurt, toate relele potrivnice 
firii s-au amestecat cu aceste trei puteri ale sufletului, 
precum toate bunătăţile se află împreună în ele prin fire. 

80. Minunate sînt cuvintele de slăvire pline de 
uimire ale lui David față de Dumnezeu. «Minunată s-a 
făcut, zice, cunoştinţa Ta către mine, căci nu pot să mă 
ridic pînă la ea» (Ps. CXVIII, 6), fiind mai puternică şi 
neajunsă și mai presus de cunoștința și de puterea mea 
neputincioasă. Chiar și trupul e neînțeles. Căci are o alcă- 
tuire compusă, întreită în tot chipul, dar ţine într-o unică 
armonie mădularele și părțile sale. Pe de altă parte, în 
trup stăpînește numărul șapte și doi, care arată vremea 
și firea, după cei învățați în ale numerelor. Astfel și el 
este o unealtă a firii, care arată slava măreției treimice, 
după legile care cîrmuiesc firea 164. 


81. Legile firii sînt îmbinările felurite ale mădula- 
relor lucrătoare, pe care cuvîntul le-a numit și deosebiri, 
ca tot atîtea părți în care se arată însușirile trupului. Sau 
iarăși, legea firească este lucrarea fiecărei forme şi a fie- 
cărui mădular în baza puterii sale. Precum Dumnezeu 
ţine în lucrare și mișcă toată zidirea, așa sufletul ține în 
lucrare și în mișcare mădularele trupului și îl mișcă pe 
fiecare spre lucrarea sa. Dar e de cercetat pentru care 
pricină bărbaţii purtători de Dumnezeu spun uneori că 

164. Numărul doi care stăpinește în trup arată firea lui depen- 
dentă. Căci doi sînt ochii, două urechile etc. Dar în trupul trecător stă- 
pineşte şi numărul trei și şapte, care reprezintă timpul. El are trecut, 
prezent şi viitor și viața lui se repetă în cicluri de șapte zile. Se mai 
spune că toată materia trupului se schimbă în curs de șapte ani. Mișca- 
rea timpului în cicluri de şapte unităţi o exprimă și Facerea, unde se 
spune că Dumnezeu a creat lumea în şapte zile. Șapte reprezintă împli- 


nirea a ceea ce se mişcă în timp. Numărul trei arată poate și ființa, pu- 
terile și lucrările. 

iuţimea şi pofta sînt puteri ale trupului, iar alteori că 
sînt ale sufletului ? Răspundem, că nu este nici o nepo- 
trivire între cuvintele sfinţilor, pentru cei ce le cunosc cu 
de-amănuntul, ci amîndouă susținerile sînt adevărate și 
ele pot fi schimbate între ele în chip înţelept, din pricina, 
creării sufletului şi a trupului pentru un mod de convie- 
ţuire negrăită. Căci îmbinarea lor este de așa fel, că sufle- 
tul poate să fie desăvîrșit de aici, iar trupul e nedesăvir- 
șit din pricina creșterii prin hrană. Astfel sufletul are în 
sine și puterea poftei doritoare şi puterea iuțimii spre vi- 
goarea dragostei, dar de la plăsmuirea lui e zidit raţional 
şi mintal. Căci nu i s-a dat o iuțime fără rațiune și o poftă 
fără minte. Precum nici trupul nu le avea pe acestea ast- 
fel, mai înainte. Ci fiind zidit nestricăcios, era fără mus- 
time, din care a urmat pofta și mînia furioasă. Căci după 
neascultare, căzînd în stricăciune și în grosimea dobi- 
toacelor, a răsărit ca urmare neapărată și iuțimea și pofta 
în el. De aceea trupul se și împotrivește voinţei sufletu- 
lui, prin iuţime și poftă, cînd domină el. lar cînd se su- 
pune muritorul celui raţional, urmează sufletului spre 
săvîrşirea celor bune. Deci abia cînd s-au amestecat cele 
venite pe urmă în trup, cu însușirile sufletului, s-a ase- 
mănat omul dobitoacelor, supunîndu-se legii păcatului, 
pentru trebuința firii şi făcîndu-se din ființă raţională — 
dobitoc și din om—fiară 165. 

165, Sfintul Grigorie Sinaitul explică tot ce are trupul viu din suflet. 
Chiar iuţimea și potta și le însușește trupul din suflet. Deci sufletul a 
fost făcut pentru convieţuirea cu trupul, putînd alcătui și susține un trup 
viu. De aceea i s-a dat iuțimea și pofta, cu posibilitatea de a sluji nu 
numai unor scopuri spirituale, ci și întreţinerii și creșterii trupului, de- 
sigur tot în vederea spiritualizării trupului și a materiei. Adică iuţimea 
şi pofta, avînd la bază un caracter spiritual, legat de minte și de rațiune, 
primesc prin unirea sufletului cu trupul şi un caracter animalic, sau o 
funcţie în slujba trupului ca organism biologic, înrudit în privința aceasta 
cu cel animalic. S-ar putea spune că, prin iuțime și poftă, raționalitatea 
sufletului are în ea posibilitatea de a se plasticiza ca trup organizat. De- 
sigur, aceasta nu înseamnă că sufietul există temporal înaintea trupului, 
ci începe să existe manifestindu-se în formarea trupului prin iuţimea 

82. Sufletul, fiind creat raţional prin suflare și înțe- 
legător prin însuflare dătătoare de viaţă, nu a fost creat 
de Dumnezeu deodată cu iuțimea şi cu pofta dobitocească, 
ci cu puterea dorinţei şi pe lingă ea, cu vigoarea dragos- 
tei. La fel nici trupului nu i-a sădit, prin plăsmuire, de 
la început iuțimea și pofta nerațională. Căci pe acestea 
le-a primit pe urmă prin neascultare, făcîndu-se muritor, 
stricăcios şi dobitocesc 166. Căci trupul, zic cuvîntătorii de 
Dumnezeu, a fost zidit nestricăcios, precum va şi învia, 
deși în stare să primească și stricăciunea. Iar sufletul a 
fost făcut nepătimitor. Dar s-au stricat amîndouă și s-au 
amestecat, în urma legii preafirești a mișcării unuia în 
altul (perihorezei), și a împărtășirii unuia din celălalt. 
Sufletul s-a îmbibat de patimi, mai bine zis de draci, iar 
trupul s-a făcut asemenea dobitoacelor necuvîntătoare 
prin lucrarea şi prin stăpînirea stricăciunii. Puterile 
amîndurora făcîndu-se una, l-au făcut pe om să devină, 
prin mânie și poftă, un animal neraţional și fără minte. 
Și așa s-a făcut asemenea cu dobitoacele, după Scriptură, 
și întocmai cu ele în tot chipul (Ps. XLVIII, 21) 1%. 
(energia) şi pofta ce se prelungesc în trup, intrucit prin acestea începe 
deodată cu aducerea lui la existenţă să se plasticizeze în trup. De altfel 
în general, planul material nu e decît o raționalitate plasticizată şi ca 
atare raționalitatea aceasta are în ea însăși o energie și un impuls spre 
plasticizare, care, în cazul raţiunii personale umane, echivalează cu iuţi- 
mea şi cu pofta. Cînd acestea nu sînt conduse bine de rațiune, se nasc 
păcatele și înseși deformările şi tendinţele de descompunere a trupului, 
ca plasticizare a sufletului raţional. De aceea păcatul, ca dezordine, în- 
cepe în rațiune, în suflet. 

166. Dar iuţimea și pofta s-au prelungit în trup la început nu ca 
iuţime şi poftă animalică, ci ca iuțime şi dorire spirituală. Pe urmă au 
luat, prin cădere, caracterul animalic, sau și animalic. 

167. Prin aceasta şi-a înrăit și sufletul calitatea. luţimea și pofta, 
punîndu-se într-o măsură mai mare în slujba creşterii şi susținerii trupu- 
lui, au pus prin aceasta însuși sufletul, într-o mare măsură, în slujba 
trupului şi au luat chiar în suflet un caracter irațional, animalic. Greu 
se poate găsi în scrisul patristic o insistenţă aşa de stăruitoare în expli- 

83. Începutul și pricina virtuţilor este buna intenție, 
apoi dorința binelui. Precum Dumnezeu este pricina și 
izvorul a tot binele, aşa începutul binelui în noi este cre- 
dința, mai bine zis Hristos, piatra credinţei, pe Care-L 
avem ca începătură și temelie a tuturor virtuţilor. Căci 
pe El am așezat și pe El clădim tot binele. El este piatra 
cea din capul unghiului, care ne leagă pe noi cu Sine 16 
și mărgăritarul de mare preţ, pe care căutîndu-l monahul, 
care pătrunde în adîncul liniștii, vinde toate voile sale 
prin ascultarea poruncilor 16%, ca să-l cîștige pe EI. 

84. Virtuţile își ţin cumpăna între ele și toate se 
adună într-una și se împlinesc într-o întocmire şi într-un 
singur chip al virtuţii. Căci sînt virtuţi propriu-zise și vir- 
tuți mai mari ca virtuțile, care cuprind și susțin pe cele 
mai multe, sau chiar pe toate, cum e dragostea dumne- 
zeiască, smerenia și răbdarea dumnezeiească. Fiindcă zice 
Domnul despre aceasta : «Prin răbdarea voastră veţi cîș- 
tiga sufletele voastre» (Luca XXI, 19), dar nu a zis întru 
postirea voastră, sau întru privegherea voastră. Iar prin 
răbdare înţeleg pe cea după Dumnezeu. Ea e împără- 
teasa virtuţilor, temelia bunătăților bărbătești. Căci ea 
este pacea în războaie, seninul în furtună, statornicia ne- 


carea complezei și tainicei legături dintre suflet și trup ca în aceste ca- 
pete ale sfintului Grigorie Sinaitul. Scrierea aceasta a lui este dominată 
de preocuparea antropologică. 

168. Este o aplicare la credinciosul individual a expresiilor: Hristos, 
piatra cea din capul unghiului, Hristos, piatra credinţei, Hristos, începă- 
tura vieţii noastre. El este în fiecare din noi izvorul binelui, al efortului 
spre dobiîndirea virtuţilor, pe El clădim trupul virtuţilor. 

169. O interpretare tot așa de interesantă a parabolei biblice des- 
pre omul care vinde toate averile sale, pentru a cumpăra țarina sau ascul- 
tarea care cuprinde pe Hristos, comoara de mare preţ. Averile sint aci 
voile omului. Omul care vrea să se mîntuie renunţă la voile sale, care 
nu-l pot mîntui, pentru a-și însuși prin ascultare voia lui Hristos, pentru 
a face voia sau poruncile Lui, căci prin aceasta dobirdeşte viaţa veşnică. 
Cel ce iubeşte renunţă la voile sale pentru cel iubit şi pentru iubirea 
aceluia. Căci în El are viața, cum nu o are prin împlinirea voilor sale. 

strămutată în cei ce au dobîndit-o. Pe cel ce a dobîndit-o 
pe aceasta în Hristos lisus nu-l vor putea vătăma nici 
armele, nici sulițele, nici cîmpurile de bătaie, nici chiar 
războaiele dracilor, nici mulțimea întunecată a celor po- 
trivnici. 

85. Virtuţile, deși se nasc unele din altele, își au obîr- 
șia în cele trei puteri ale sufletului, afară de cele dumne- 
zeiești. Căci pricina și începătura celor patru virtuţi cu- 
prinzătoare în cei firești şi ale virtuţilor dumnezeiești, din 
care și prin care ființează celelalte, a chibzuinţei, a băr- 
băţiei, a neprihănirii și a dreptăţii, este înțelepciunea 
dumnezeiască a cunoscătorilor de Dumnezeu, cea mișcată 
de Duhul. Aceasta mișcîndu-se în minte în chip împătrit, 
le lucrează pe toate, nu deodată, ci pe fiecare deosebit la 
vremea ei, după cum voiește. Pe una ca lumină, pe alta 
ca putere ageră și ca insuflare pururea în mișcare, pe a 
treia ca putere sfinţitoare şi curăţitoare, iar pe a patra ca 
rouă a curăţiei, care înveselește şi curățește de arsurile 
patimilor. Precum s-a spus mai înainte fiecăruia dintre 
cei desăviîrşiţi îi dă fiecare lucrare desăvîrșită după 
felul lui. 

86. Tăria desăvirşită a sufletului în virtuţi nu o dă- 
ruiesc destoiniciile și sîrguința proprie, dacă acestea nu 
se înrădăcinează prin har, ca deprinderi. Căci fiecare își 
are darul ei (din har), ca o lucrare deosebită, așa încît îi 
poate atrage spre ea, prin deprinderea și firea binelui, pe 
cei ce se împărtășesc de ea, chiar cînd nu voiesc. Cînd 
ajungem la acel dar, el se menţine neschimbat și neîn- 
străinat. Atunci avem harul Duhului, lucrînd virtuțile în 
mădularele noastre ca un suflet viu 170. De aceea toată 

170. Înrădăcinarea virtuţilor în suflet nu se poate înfăptui prin efor- 
turile proprii, ci numai prin har, care e lucrarea puternică a lui Dumnezeu 
devenită lucrarea noastră. Virtuţile, ca deschideri și relaţii statornice ale 


sufletului cu Dumnezeu, nu pot prinde putere în noi, dacă nu stă Dum- 
nezeu însuşi deschis faţă de noi, sau în comunicare de iubire şi de pu- 

ceata virtuţilor e moartă fără har ; şi în cei ce socotesc 
că le au, sau că le-au dobiîndit desăvîrşit și că sînt numai 
ale lor, sînt umbre și chipuri ale gîndului, dar nu reali- 
tăți desăvîrşite 171. 

87. Deci virtuțile cuprinzătoare sînt patru : bărbăţia, 
chibzuinţa, neprihănirea şi dreptatea. Lor le stau aproape, 
prin prisosire sau prin știrbire, opt păcate numite și so- 
cotite de cei din lume virtuți : bărbăţiei, semeţia și îrica ; 
chibzuinţei, viclenia și neștiinţa ; neprihănirii, desfrîna- 
rea şi neajutorarea ; dreptății, lăcomia și nedreptatea, sau 
îngustimea năzuinței. Dar nu numai virtuțile cuprinză- 
toare și firești, mai presus de orice ştirbire sau umflare, 
ci şi cele cu fapta ţin mijlocul 171 bis. Ele au ca împreună- 
lucrătoare hotărîrea liberă întru dreptatea socotinţei ; pe 
cînd păcatele, abaterea și părerea de sine. Că virtuțile 
drepte ţin mijlocul, e martor proverbul care zice: «Atunci 
vei face toate căile bune» (Prov. II, 9). Deci toate se în- 
temeiază pe cele trei puteri ale sufletului, din care se nasc 
şi pe care se zidesc, avînd ca temelie a clădirii lor cele 
patru virtuţi cuprinzătoare, mai bine zis pe Hristos, prin 
care cele firești se curăţesc prin cele cu fapta, iar cele 
dumnezeiești și mai presus de fire se dăruiesc întru bună- 
tatea Duhului. 
tere cu noi. În virtuţi, Duhul lui Dumnezeu lucrează cu subiectul nostru 
ca un fel de unic subiect. Prin aceasta virtuțile reprezintă trepte ale unirii 
noastre cu Dumnezeu, ca Subiect iubitor. De aceea Duhul lui Dumnezeu 
e sufletul virtuţilor noastre. 

171. În cel ce socoteşte că virtuțile sînt ale lui, nu e deschidere 
adevărată nici spre Dumnezeu, nici spre oameni. Căci în deschiderea ade- 
vărată trebuie să se trăiască iniţiativa ambelor părţi. Sînt deschis cu 
adevărat celuilalt pentru că și el îmi este deschis, deci virtutea mea este 
şi opera lui. Altfel, virtutea mea este numai o intenţie a virtuţii dar nu 
o virtute împlinită. Cel ce afirmă că poate face binele numai prin el 
însuşi, chiar prin această mîndrie a lui, nesocotind contribuția celuilalt, 
se închide în sine şi nu-l încălzește pe acela, pentru că nu-l preţuiește 
cum se cuvine, ca absolut necesar realizării sale. 

171 bis, Căci şi virtuțile cu fapta sînt virtuţi reale. 

88. Dintre virtuţi, unele sînt cu fapta, altele firești, 
altele dumnezeiești și de la Duhul. Cele cu fapta sînt din 
liberă alegere ; cele fireşti, ale firii ; iar cele dumnezeieşti, 
ale harului. 

89. Precum sufletul are puterea să nască virtuțile, 
aşa are și puterea să nască patimile. Dar pe cele dintii le 
naște după fire, pe celelalte, contra firii. Ca pricină pen- 
tru producerea binelui sau răului sufletul are mișcarea 
voinței, ca pe un centru faţă de liniile lui, sau ca pe un 
ac al unei cumpene, avînd-o ca ajutătoare și lucrătoare în 
partea în care o întoarce. Căci intenţia se poate îndrepta 
spre amîndouă, ajutînd lucrarea şi spre una și spre alta. 
Omul poartă în sine înclinarea și spre bine și spre rău : 
spre una prin fire, iar spre alta prin pornirea de afirmare 
de sine a voii. 

90. Scriptura numeşte virtuțile fecioare, pentru 
amestecarea și unirea lor cu sufletul, fiind privite ca un 
singur trup și duh cu sufletul. Căci chipul fecioarei este 
simbolul dragostei, iar înfățișarea acestor sfinte fecioare 
este dovada nevinovăţiei și a curăției. Căci harul obiș- 
nuiește să dea chip dumnezeiesc celui în care se întipă- 
resc acestea şi să-i facă pe cei ce-l primesc înrudiți cu 
Dumnezeu. 

91. Deci căpeteniile patimilor celor mai mari sînt 
trei : lăcomia pîntecelui, iubirea de argint și slava deșartă. 
Iar cele ce urmează acestora sînt cinci : curvia, mînia, în- 
tristarea, trîndăvia și mîndria. Dar tot aşa sînt și trei vir- 
tuți cuprinzătoare, care se împotrivesc acelora : înfrîna- 
rea, sărăcia şi smerenia. Iar după ele sînt cele ce le urmea- 
ză : curăţia, blîndeţea, bucuria, bărbăţia și umilinţa. Dar 
cunoaşterea întregii cete a virtuţilor, după puterea, lucra- 
rea și mireasma fiecărei virtuţi și a fiecărui păcat, nu e 
un lucru pe care îl poate avea oricine voieşte, ci al celui 
ce le-a săvîrșit şi pătimit cu fapta și cu cuvîntul şi a pri- 
mit de la Duhul darurile cunoștinței și deosebirii. 

92. Dintre virtuţi, unele lucrează, iar altele sînt lu- 
crate. Lucrează, venind în noi cînd trebuie și cît și pre- 
cum voiesc. Și lucrăm noi după hotărîrea liberă şi după 
deprinderea morală a destoiniciei noastre. Dar acelea 
lucrează fiinţial, pe cînd noi lucrăm povățuindu-ne de 
vreun chip şi modelindu-ne după el, dacă chipul este po- 
trivirea tuturor lucrărilor noastre după arhetipurile de 
sus. Dar foarte puţini se împărtășesc ființial de cele cu- 
noscute cu mintea înainte de viitoarea primire a nestri- 
căciunii. Aici lucrăm și primim ostenelile și chipurile, nu 
virtuțile cu adevărat 172. 

93. Slujeşte lucrul sfînt al Evangheliei, după Pavel 
(Rom. XV, 16), cel ce primeşte și dă prin lucrare şi altora 
luminarea lui Hristos, sădind ca pe o sămînță dumneze- 
iască cuvîntul în ţarinile sufletești ale ascultătorilor. Cu- 
vîntul vostru să fie așa ca prin har (Colos. IV, 6), cu bună- 
tate dumnezeiească, spre a da har celor ce ascultă cu cre- 
dință. Numind apoi pe învăţători plugari, iar pe cei în- 
văţaţi de ei, ogor, îi arată foarte înțelepţește pe cei dintii 
ca arători și semănători ai cuvîntului dumnezeiesc, iar pe 
ceilalți ca pămînt îngrăşat, semănat cu virtuţi şi aducător 
de roadă multă și bogată. Căci slujba sfîntă (ierurghisirea) 
cu adevărat nu e numai lucrarea celor dumnezeiești, ci 
și împărtăşirea și dăruirea bunătăţilor către alţii. 

94. Cuvîntul care pornește prin rostire la învăţătură 
e felurit și se alcătuiește, în felurite chipuri, din patru 
feluri : cuvîntul din învăţătură, cel din citire, altul din 
faptă și altul din har. Apoi, precum apa este una prin fire, 
dar se preface și se schimbă, după însușirea felurită a pă- 

172. Împărtăşirea fiinţială de virtuţi e împărtășirea nemijlocită de 
Cei în Care își au izvorul puterile binelui. Aceste puteri lucrează ele 
înseși în noi, pentru că lucrează Dumnezeu izvorul lor fiinţial. Dar tre- 
buie să dăm și noi contribuţia noastră. De aceea în parte ele lucrează în 
noi, în parte sînt lucrate ele de noi. Unde nu are loc împărtăşirea fiinţială 
de virtuțile dumnezeieşti, nu reușim să înfăptuim virtuțile, ci dăm doar 
ostenelile noastre. 

miîntului din care vine, într-o calitate sau alta, încît e 
simțită la gust o dată ca amară, altă dată ca dulce, altă 
dată ca sărată, iar altă dată ca mirositoare, așa şi cuvîn- 
tul rostit, schimbîndu-se după starea morală a fiecăruia, 
se cunoaşte din lucrarea lui şi din folosul ce-l dă. 


95. Deoarece cuvîntul s-a dat spre bucuria fiecărei 
firi raţionale, asemenea unor mîncăruri felurite, sufletul 
simte plăcerea cuvintelor, primindu-le în chip felurit. 
Cuvîntul cunoștinței îl are ca pe un pedagog, care-i mode- 
lează purtările, pe al citirii, ca pe unul care-l adapă ca o 
apă a odihnei (Ps. XXII, 3) ; pe al faptei, ca pe un loc de 
verdeață (Ps. XXII, 2), care-l îngrașă ; pe al harului, ca 
pe un pahar care-l îmbată (Ps. XXII, 5) și-l veselește 
(Ps. CIII, 19) ; iar bucuria negrăită a harului, ca pe un 
untdelemn care veselește faţa (Ps. CIII, 17) şi o face 
strălucitoare. 

96. Dar sufletul nu are acestea numai în sine ca 
viață, ci uneori le aude și la alţii și le simte spre învăţă- 
tura sa ; şi anume atunci cînd îi stăpîneşte pe amindoi 
dragostea şi credința, unul ascultînd cu credinţă, iar celă- 
lalt învăţind cu dragoste, împlinind fără înfumurare și 
fără slavă cuvintele virtuţilor. Cel dintîi primește cuvîn- 
tul învățăturii ca pedagog, pe al citirii, ca hrănitor ; pe 
al faptei, ca o călăuză lăuntrică şi preadulce la Mire ; pe 
cel luminător al Duhului, ca pe unul care unește pe Cu- 
vîntul-Mire cu el și-l veselește 173. Căci dacă tot cuvîntul 

173. Precum există o istorie externă a Revelaţiei, ca apropiere trep- 
tată a lui Dumnezeu de oameni, așa există şi o istorie a apropierii Lui 
de insul personal. Sufletul primește cuvîntul de învățătură de la altul 
prin care află despre Hristos ca Cel ce va veni la el, apoi cuvîntul care 
îl hrăneşte și-l creşte prin proprie citire, pe urmă cuvintul stadiului de 
lucrare a virtuţilor. Căci faptele sînt şi ele cuvinte prin care învaţă și 
e învăţat. Acesta îl conduce înăuntru la Mirele Hristos și e dulce și 
pentru el şi pentru cei asupra cărora faptele sale se răsfring cu bunătatea 
lor. În sfirşit e Hristos însuși trăit în unirea cu EI ca fiind Cuvîntul per- 
sonal și ca izvorul cuvintelor şi ca Mire, sau ca partenerul deplinei iubiri. 
Căci sufletul e în greceşte de genul feminin (YvX1). 

iese din gura lui Dumnezeu (Matei IV, 4), înseamnă că 
cuvintele care ies din Duh prin gura sfinţilor sînt cuvinte 
care ies din gura lui Dumnezeu, sau din suflarea prea- 
dulce a Duhului pentru lucrare 174. De aceea nu se bucură 
de ele toţi, ci numai cei vrednici. Cei ce se veselesc, prin 
urmare, aici cu Duhul sînt foarte puţini. ar cei ce se des- 
fată cu Cuvintul sînt cu adevărat cuvîntători 175. Cei 
mulţi cunosc și se împărtășesc numai de chipurile cuvin- 
telor duhovnicești prin amintire, neîmpărtășindu-se încă 
prin simţire de pîinea cea adevărată a viitorului, sau de 
Cuvîntul lui Dumnezeu 176. Căci numai Acesta se dă- 
ruiește acolo celor vrednici spre desăvîrşită îndulcire, fără 
să se mănînce, fără să se sfîrşească și fără să se jertfească 
vreodată. 

97. Este cu neputinţă a gusta dulceaţa celor dumne- 
zeiești fără simţirea înțelegătoare (a minţii). Căci, pre- 
cum cel ce și-a tocit simţurile le-a făcut nelucrătoare faţă 
de cele supuse lor, şi nici nu vede, nici nu aude, nici nu 
miroase, fiind amorţit, mai bine zis pe jumătate mort, 
aşa și cel ce și-a amorţit puterile sufletești cele după fire, 
prin patimi, le-a făcut nesimțitoare faţă de lucrarea și 
împărtășirea tainelor Duhului. Căci cel ce nu vede, nu 

174. Noi vorbim pentru că a vorbit şi continuă să vorbească Dum- 
nezeu. Dar în mod deosebit de intim vorbeşte Dumnezeu prin sfinţi, care 
s-au unit cu Dumnezeu în Duh. 

175. Toţi oamenii sînt cuvintători, pentru că sînt după chipul lui 
Dumnezeu-Cuvîntul. Dar cuvîntători în sensul plin al cuvîntului sint cei 
ce simt cu toată intensitatea Cuvîntul lui Dumnezeu adresîndu-li-se şi 
vorbind prin ei, însuşindu-și Cuvintul lui Dumnezeu, care se face cu- 
vîntul lor. 

176. Numai cei ce se desfată ca o mireasă cu Mirale, prin unirea 
cu Cuvîntul dumnezeiesc cel personal, ca izvor al cuvintelor, sînt și ei 
cu adevărat cuvintători, sau cuvinte personale cuvîntătoare. Numai cu- 
vintele lor sînt cuvinte cu adevărat mîngiietoare, întăritoare și luminătoare, 
precum sînt şi ei înşişi aşa, ca persoane. Numai ei au adică cuvintele Du- 
hului lui Hristos, pentru că au pe Hristos Cuvîntul întrupat în ei. Iar la 
această stare ajung puţini în viaţa de aici. 

aude şi nu simte duhovnicește, este mort, fiindcă nu este 
Hristos viind în el, nici el mișcîndu-se și lucrînd în 
Hristos 177. 

98. Simţurile au o lucrare egală și la fel cu puterile 
sufletului, ca să nu zic una și aceeași. Mai ales cînd sînt 
sănătoase. Căci prin acelea sînt vii și lucrează acestea și 
în amîndouă este amestecat Duhul de viață făcător. Omul 
se îmbolnăvește cînd poartă în el neputința generală a 
patimilor, zăcînd pururea în bolnița trîndăviei. Căci sim- 
ţurile privesc cele supuse lor, iar puterile sufletești văd 
limpede cele cunoscute prin înțelegere, mai ales cînd nu 
este vreo luptă drăcească în ele, care se împotrivește legii 
minţii și a duhului. Dar cînd se unesc împreună, făcîn- 
du-se unitare prin Duhul, atunci cunosc cele dumnezeiești 
și cele omenești nemijlocit și ființial, aşa cum le este 
firea ; şi raţiunile lor privesc limpede și curat pricina cea 
una a tuturor, adică Sfînta Treime, pe cît este cu 
putinţă 178. 

177. Cît timp avem numai cuvintele lui Hristos, avem numai chipu- 
rile Cuviîntului personal. Pentru a-L avea pe El trebuie să avem «simţirea 
înțelegătoare» a prezenței Lui. Dar această simţire nu o putem avea cîtă 
vreme puterile sufletului ne sînt tocite prin păcat, sau întoarse spre inte- 
resele noastre egoiste. Numai cînd Hristos însuși viază în noi, întărește 
puterile noastre de simţire a prezenţei Lui. «Simţirea minţii», sau «sim- 
țirea înțelegătoare» a fost folosită de sfîntul Grigorie de Nisa și de Dia- 
doch, pentru a indica o sesizare spirituală a prezenţei lui Dumnezeu, nu 
numai o deducție teoretică a Lui prin rațiune (cap. 36; Filoc. rom. |, p. 348). 
Prin «simţirea» aceasta se sesizează nu numai prezența lui Dumnezeu, ci 
şi bunătăţile variate ce iradiază din El. Cuvintul «simţire a minţii» se 
foloseşte pentru a indica un contact cu realitatea spirituală a lui Dum- 


nezeu, analog cu contactul pe care-l avem prin simţurile trupului cu rea- 
lităţile sensibile. 

178. Lucrarea simţurilor nu e despărțită de cea a puterilor sufletului, 
cînd sînt sănătoase şi unele şi altele. Omul vede deodată cele sensibile 
și cele inteligibile prin simţurile trupului pline de puterile de sesizare ale 
sufletului. Dar unitatea deplină a lucrării lor și extinderea sesizării reali- 
tăţilor spirituale pînă la Dumnezeu, prin mijlocirea lucrării simţurilor 

99. Cel ce se liniștește este dator mai întîi să aibă 
ca temelie aceste cinci virtuți pe care să ridice clădirea 
lucrărilor sale : tăcerea, înfrînarea, privegherea, smerenia 
şi răbdarea. Iar ca lucrări bine plăcute lui Dumnezeu tre- 
buie să le aibă pe acestea trei: cîntarea, rugăciunea și 
citirea ; și lucrul miîinilor, dacă este neputincios (la cele 
dintii). Căci virtuțile pomenite, nu numai că le cuprind 
pe toate, ci se și susțin una pe alta. EI trebuie să se înde- 
letnicească de dimineață cu pomenirea lui Dumnezeu, 
prin rugăciune, și cu liniștirea inimii. În ceasul dintîi să 
se roage cu dinadinsul ; într-al doilea să citească ; într-al 
treilea, să cînte ; într-al patrulea, să se roage ; într-al 
cincilea să citească ; într-al șaselea, să cînte ; într-al șap- 
telea, să se roage ; într-al optulea, să citească ; într-al 
nouălea, să cînte ; într-al zecelea, să mănînce ; într-al un- 
sprezecelea, să doarmă dacă are trebuinţă ; într-al doi- 
sprezecelea, să cînte cele de seară. Și așa străbătînd bine 
stadia zilei, va plăcea lui Dumnezeu 17%. 

100. EI trebuie să culeagă ca o albină din toate vir- 
tuţile cele ce sînt mai de folos. Și așa, împărtășindu-se din 
toate cîte puţin, să facă marea îmbinare a lucrărilor po- 
runcilor, din care se cîștigă mierea înţelepciunii spre în- 
veselirea sufletelor. 

101. Iar dacă vrei să străbaţi și vremea nopții mai 
ușor, ascultă : Privegherea nopţii e de trei feluri : pentru 
începători, pentru mijlocii și pentru cei desăvîrșiţi. Înce- 
pătorii să doarmă jumătate de noapte și jumătate să pri- 
vegheze, fie de seara pînă la miezul nopții, fie de la mie- 
zul nopţii pînă dimineaţa ; cei de la mijloc să privegheze 
trupeşti, se realizează prin Duhul Sfînt. Așa au văzut apostolii lumina 
dumnezeiască pe Tabor, chiar prin simţul văzului trupului plin de puterea 
Duhului Sfînt. 

179. Ceasul întîi e ora 6 dimineaţa. Se cere o repetare de trei ori a 
rugăciunii, a citirii, a cîntării. La 4 d.a. monahul are să mănince, la 5 d.a 


să doarmă, la 6 d.a. să facă rugăciunile de seara. Acesta trebuie să fie 
pentru călugăr programul zilnic. 

de cu seara un ceas sau două, apoi să doarmă patru cea- 
suri și apoi să se scoale la utrenie și să se roage şase cea- 
suri pînă dimineaţa ; pe urmă să cînte ceasul întîi și să 
şadă și să se liniștească, cum s-a spus mai înainte ; apoi 
fie să păzească rînduiala lucrărilor după ceasuri, fie să 
țină într-o urmare necontenită rugăciunea, după deprin- 
derea fiecăruia. Iar cei desăvîrșiţi să stea toată noaptea 
în picioare și să privegheze 180. 

102. Iată spunem și despre mîncare, că ajunge o litră 
de pîine celui ce se nevoiește pentru liniștire, iar vin să 
bea două pahare din cel neamestecat şi apă trei pahare. 
Să se hrănească din cele ce se găsesc. Să nu umble după 
cele ce le caută pofta, ci să se folosească cu înfrînare de 
cele ce le rînduiește purtarea de grijă a lui Dumnezeu. 
Dar învăţătura cea mai bună și mai scurtă, pentru cei ce 
vor să vieţuiască cu luare aminte, este să păzească cele 
trei virtuţi mai cuprinzătoare : postul, privegherea și ru- 
găciunea, întărind cu cea mai mare putere pe cea din 
urmă, care este reazimul tuturor. 


103. Liniștirea (isihia) are trebuință înainte de toate 
de credință, de răbdare și de dragostea din toată inima, 
de tărie, de putere și de nădejde. Că cel ce crede, chiar 
dacă nu va dobiîndi aici ceea ce caută, poate din negrijă, 
sau din altă pricină, în ceasul ieșirii este cu neputinţă să 
nu se umple de rodul credinţii şi al nevoinţei și să nu vadă 
slobozirea, care este Iisus Hristos, răscumpărarea şi*mîn- 
tuirea sufletelor, Cuvîntul Dumnezeu-Omul 181. Iar cel 

180. Aici se dă pravila de noapte. Ea e diferită pentru începători, 
pentru cei de la mijlocul drumului spre desăvirşire şi pentru cei desă- 
vîrșiți. Începătorii trebuie să privegheze de la ora 6 pînă la 12 noaptea, 
sau invers, de la miezul nopții pînă dimineaţa. Cei de la mijloc au să 
privegheze de la 6 pînă la 7—8 seara, apoi să doarmă pină la miezul 
nopții (la utrenie), apoi să privegheze toată noaptea. Cei desăvirşiţi au 
să privegheze toată noaptea în picioare într-o rugăciune neîncetată. 

181. lisus este eliberarea, căci E] este liber și izvorul din care emană 
toată puterea libertăţii, sau a puterii asupra patimilor înrobitoare. 

ce nu crede se va osîndi cu siguranţă în ceasul ieșirii. Ba 
s-a şi osîndit, zice Domnul (loan III, 18). Căci cel ce slu- 
jește plăcerilor și caută slava de la oameni și nu pe cea 
de la Dumnezeu (loan V, 45) este necredincios, zice. 
Chiar dacă pare, după cuvint, credincios, unul ca acesta 
s-a amăgit pe sine, fără să bage de seamă. Acesta va auzi 
atunci : «Fiindcă nu M-ai luat pe Mine în inima ta și 
M-ai aruncat înapoi la spatele tău, te voi lepăda și Eu» 
(lez. V, 11). Credinciosul trebuie să fie cu bună nădejde 
şi să creadă în adevărul lui Dumnezeu mărturisit în toate 
Scripturile, dar să-şi mărturisească neputința sa ca să 
nu-și primească osîndă îndoită și de neocolit. 

104. Nimic nu face așa de mult inima zdrobită și 
sufletul smerit, ca singurătatea întru cunoștință și tăce- 
rea despre toate 1%. Și nimic nu păgubește așa de mult 
starea de liniștire și nu răpește puterea ei dumnezeiască 
ca aceste șase patimi cuprinzătoare : îndrăzneala, lăco- 
mia pîntecelui, vorba multă, împrăștierea, înfumurarea 
și doamna patimilor, care e părerea de sine. Cel ce s-a 
deprins de bună voie în chip deplin cu ele, se întunecă 
tot mai mult pe măsură ce sporește în ele și se face ne- 
simțitor. Dacă se ridică iarăși, punînd un nou început cu 
credinţă și cu rîvnă, va dobiîndi iarăși ceea ce caută, mai 
ales dacă se umilește și caută. Dar dacă stăpiînește în el, 
prin nepăsare, una din cele pomenite mai sus, atunci toate 
celelalte rele, năvălind împreună cu necredința pierză- 
toare, îi fac sufletul pustiu, ca pe o altă cetate a Babilo- 
nului, ajungînd stăpînit de tulburările și zăpăcelile dra- 
cilor (Isaia XIII, 21). Astfel cele din urmă se fac mai rele 

182. Singurătatea îi deprimă pe mulți. Li se pare că nu au nici un 
ajutor, nici o atenţie de la nimeni. Pe nevoitori îi face să se simtă cu 
inima zdrobită. Simt mai accentuat că nu sînt prin ei înşişi şi nu au viața 
adevărată prin ei înșiși. li face să nu se mai încreadă în ei înşişi. Ajung 


la adevărata conștiință a ceea ce sîni prin ei înşiși, la conştiinţa unită 
totdeauna cu smerenia. 

ca cele dintîi (Matei XII, 45), și unul ca acesta ajunge un 
dușman furios și un pîrîş al celor ce se îndeletnicesc cu 
liniștirea, ascuţindu-și pururea limba împotriva lor, ca pe 
o sabie tăioasă și cu două guri 185, 

105. Apele patimilor, din care crește marea tulbure 
şi amestecată, care se revarsă peste sufletul ce vrea să se 
liniștească, nu pot fi trecute altfel decît în corabia ușoară 
a neagonisirii și a înfrînării atotcuprinzătoare. Căci din 
neînfrînare și din iubirea de materie izvorăsc torentele 
patimilor, care se revarsă peste pămîntul inimii și aduc 
în ea toată putreziciunea și materia gîndurilor, pricinuind 
zăpăceală minţii, tulburare cugetării și greutate trupului, 
şi descurajînd, întunecînd și amorțind sufletul și inima și 
scoțindu-le din deprinderea și simţirea lor cea după fire. 

106. Nimic nu face sufletul celor ce se sîrguiesc, aşa 
de moleșit, de descurajat şi de fără minte, ca iubirea de 
sine, maica patimilor. Căci cînd unul din aceştia preţuiește 
mai mult odihna trupului decît ostenelile pentru virtute 
și socotește ca o cunoștință folositoare să nu se ostenească 
de bună voie cu lucrarea, ci să se îndeletnicească mai bine 
cu poruncile ușoare care aduc sudori puţine, atunci duș- 
manii nevăzuţi sădesc în suflet lipsa de curaj faţă de lu- 
crarea liniștirii și din tare şi nebiruit îl fac slăbănog în 
lucrare 184. 

107. Nu este doctorie mai bună şi mai de frunte 
celor ce se simt slabi față de porunci și au văzut că nu 
este ușor să lepede întunericul tulbure, ca ascultarea cu 
credință și fără deosebire în toate. Căci aceasta este celor 
ce o beau un leac de viață dătător, alcătuit din multe 

183. Avem poate aci o aluzie la atacurile lui Varlaam împotriva 
isihaştilor. 

184. Luarea aminte la sine, împreunată cu lupta împotriva patimilor 
de plăcere şi a împrăștierii gîndurilor și cu ţinerea continuă a pomenirii 


lui Dumnezeu este un exercițiu care cere un mare efort şi aduce o uriaşă 
tărie de voinţă celui ce le practică. 

virtuţi, şi un cuţit care curățeşte dintr-odată puroiul ră- 
nilor. Cel ce o alege dintre toate, ca să o împlinească cu 
credință și simplitate, a tăiat dintr-odată toate patimile. 
Acesta nu numai că a ajuns la liniște, ci a și dobîndit-o 
întreagă prin ascultare, aflînd pe Hristos însuși, iar el fă- 
cîndu-se și numindu-se următor și slujitor al Lui. 

108. Fără lucrarea plînsului și viețuirea în el, este 
cu neputinţă să rabde cineva arşița liniștirii 185. Dar cel 
ce plînge şi cugetă la lucrurile înfricoșătoare dinainte de 
moarte şi de după moarte, înainte de a veni, va avea şi 
răbdare și smerenie, cele două temelii ale liniștii. Iar cel 
ce se îndeletniceşte cu liniștirea, fără cele pomenite mai 
sus, are ca însoţitoare totdeauna lipsa de curaj a sufle- 
tului şi părerea de sine. Iar din acestea se înmulţesc robi- 
rile şi rătăcirile care ne împing spre moleşire. De aici vine 
neînfrînarea, fiica nepăsării, care face trupul moleşit și 
slab, iar mintea întunecată și înțelenită. Atunci se ascunde 
şi Iisus, locul minţii fiind ocupat de mulţime de chipuri 
și gînduri. 

109. Felul cunoștinței de acum sau din viitor nu-l 
pot gusta toţi cu simţirea. Căci îl simt numai aceia care 
se lipsesc de slavă și de dragoste, aici sau acolo. El este 
ca un zbir înfricoșător, care chinuiește în multe chipuri 
pe cei vinovaţi, şi-şi arată pururea rîvna sau mustrarea, 
dezvăluind-o cu urgie ca pe o sabie cumplită. Iar așa nu- 
mita rîvnă, sau mînie cerească se mișcă întreit : spre cele 
potrivnice, spre fire şi spre suflet, fiind mișcată de con- 
știință ; ea ne poruncește să o repezim spre vrăjmași ca 
pe o sabie mînioasă, făcîndu-ne să ne oțărîm. Dacă biruie, 
supunînd pe cele două unuia (sufletului), se preface în 
bărbăție, îndreptîndu-se spre Dumnezeu 186. Dar dacă 


185. Liniştirea este ca arşița, căci este lipsită de distracţiile din 
afară. Dar la urmă, după obişnuirea cu ea, devine dulce, căci se ajunge 
la descoperirea bunătăţilor spirituale din unirea cu Dumnezeu. 

186. Rivna sau miînia naturală o pornim ca pe o sabie împotriva 
pornirilor naturale sau păcătoase ale trupului şi ale sufletului. Cu ajutorul 

sufletul se va supune celor două, adică păcatului și trupu- 
lui, i se face la sfîrșit un chip nemilos, căci s-a făcut rob 
de bună voie celor potrivnice. De aci înainte săvirşește 
cele de rușine. Căci pierzînd starea virtuoasă a căzut, 
despărțindu-se de Dumnezeu. 


110. Dintre toate patimile, două sînt mai grele: 
curvia și trîndăvia, care zăpăcesc și slăbănogesc amărîtul 
suflet, fiind în atîrnare una de alta și întocmai ca o pe- 
reche. Ele sînt greu de combătut și cu neputinţă de biruit, 
neputînd fi înfrînte cu desăviîrşire de către noi. Una crește 
mai mult în partea poftitoare, dar cuprinde prin fire, fără 
deosebire, materia amîndurora, a sufletului și a trupului ; 
căci plăcerea ei e amestecată întreagă în toate mădula- 
rele. Cealaltă, stăpînind la început cugetarea, cuprinde ca 
o iederă tot sufletul și trupul, făcînd firea leneşă, slăbă- 
noagă și lăsătoare. Ele nu pot fi scoase şi biruite cu desă- 
vîrşire, înainte de nepătimirea fericită, cînd sufletul pri- 
mește puterea de la Duhul Sfînt în rugăciune, care-i dă 
slobozire, putere și pace adîncă în inimă, făcîndu-l să se 
veselească prin liniştire 187. Deci, curvia este începătura, 
împărăteasa, stăpîna şi plăcerea care cuprinde toate plă- 
cerile, avînd ca soață trindăvia, care poartă ca o căruță 
greu de biruit pe căpeteniile lui satan. Prin ele au intrat 
prilejurile patimilor în viața amăriţilor de noi. 

111. Începutul rugăciunii minţii este lucrarea, apoi 
puterea curăţitoare a Duhului şi slujba sfîntă cea de taină 
ei izbutim adeseori să le eliberăm pe acestea de asemenea porniri. Aceasta 
echivalează cu supunerea lor lui Dumnezeu. În acest caz rivna se în- 
dreaptă spre Dumnezeu, pentru a-l sluji Lui. Dar dacă nu va birui şi su- 
fletul va rămîne supus trupului (firii) şi păcatului, rîvna sau miînia s-a 
prefăcut într-un chin nemilos sufletului, căci s-a prefăcut în ajutătoare a 
patimilor împotriva sufletului, care nu se simte bine în această robie. 

187. Cele mai grele patimi sînt desfrînarea şi trîindăvia. De ele se 
eliberează ființa noastră numai cu ajutorul lui Dumnezeu, obţinut prin 
pomenirea neîncetată a Lui, sau prin rugăciune continuă. Căci unde este 


această rugăciune este Duhul Sfint. Numai această rugăciune, făcută cu 
puterea Duhului Sfînt, aduce nepătimirea, sau libertatea și liniştirea, 

a minţii, precum începutul liniștirii este ieșirea din lu- 
cruri şi din griji ; mijlocul este puterea luminătoare ; iar 
sfîrşitul este extazul (ieșirea minţii) și răpirea minţii la 
Dumnezeu 188. 


112. lerurgia (slujba sfîntă) duhovnicească, înainte 
de bucuria viitoare mai presus de minte, este lucrarea 
minţii care jertfește tainic și se împărtășește din Mielul 
lui Dumnezeu în altarul sufletului. Iar a mînca Mielul lui 
Dumnezeu în altarul înțelegător al sufletului, înseamnă 
nu numai a-L înţelege sau a ne împărtăși de El, ci și a ne 
face ca Mielul, luînd chipul Lui în viitor. Căci aici luăm 
raţiunile, dar acolo nădăjduim să luăm însăși realităţile 
tainelor 189, 


188. Sfintul Grigorie Sinaitul vede şi în rugăciunea minţii trei stadii: 
începutul e sfinta slujbă adusă lui Dumnezeu, ca lucrare curăţitoare; în 
ea nu e nici o despărțire între efortul omului și puterea curăţitoare a 
Duhului. Stadiul al doilea constă din luminarea minţii; iar al treilea, din 
extazul sau ieșirea minţii din ea spre Dumnezeu. Se aplică aici la rugă- 
ciunea minţii în inimă cele trei trepte ale urcuşului areopagitic, dar treapta 
desăviîrșirii e identificată aci cu răpirea, sau cu extazul, care nu e decit 
unirea deplină a minţii cu Dumnezeu. Acest al treilea stadiu e ca un fel 
de moment al jertfei de sine şi de înălțare la Dumnezeu, cum se întîmplă 
cu Hristos în Liturghie, dar și cu noi împreună cu El. Astfel urcușul duhov- 
nicesc al sufletului cu cele trei stadii ale lui: purificarea de grijile lumii, 
iluminarea şi unirea cu Dumnezeu, corespunde cu cele trei faze identice 
ale Liturghiei: despărțirea de grija cea lumească prin intrarea în bise- 
rică, luminarea prin citirile biblice şi extazul prin jertfirea noastră îm- 
preună cu Hristos. 


189. Preocuparea sfintului Grigorie se restrînge aici la momentul 
al treilea: al jertfei. Avînd în vedere acest scop final al jertfei, sau aj 
extazului, tot urcușul duhovnicesc poate fi numit o ierurgie (o slujbă 
sfintă), sau o Liturghie. Căci culminează și ea nu numai într-o jertfă a 
celui ce ajunge la extazul rugăciunii, ci şi a Mielului, de Care se împăr- 
tășeşte acesta. Căci numai din puterea jertfei sau deplinei dăruiri a Mie- 
lului către Tatăl se poate jertfi şi mintea celui ce se roagă, uitînd de sine, 
în plecarea spre Dumnezeu și în unirea cu El. Propriu-zis unirea minţii 
cu Dumnezeu în acest extaz sau în această jertfire a sa este şi o unire 
cu Hristos, Care se jertfeşte. Mintea este în același timp nu numai jertfă, 
ci şi altar, ca locul cel mai înalt al sufletului, dar și jertfitor, ca una ce 

113. Rugăciunea este la începători ca un foc al vese- 
Liei, izbucnind din inimă ; la cei desăvîrşiți, ca o lumină 
lucrătoare bine mirositoare. Sau iarăși, rugăciunea este 
propovăduirea apostolilor, lucrarea credinței, mai bine zis 
credința nemijlocită, ipostasul celor nădăjduite, dragoste 
lucrătoare, mișcare îngerească, puterea celor netrupești, 
fapta şi veselia lor, Evanghelia lui Dumnezeu, încredin- 
țarea inimii, nădejdea de mîntuire, semn de curăție, sim- 
bol al sfințeniei, cunoștință a lui Dumnezeu, arătarea 
Botezului, baia curăţiei, arvuna Duhului Sfînt, bucuria 
lui Iisus, veselia sufletului, mila lui Dumnezeu, semn al 
împăcării, pecetea lui Hristos, raza soarelui minții, lucea- 
făr al inimilor, întărirea creștinismului, arătarea împă- 
cării lui Dumnezeu, har al lui Dumnezeu, înțelepciunea 
lui Dumnezeu, mai bine zis începătura înţelepciunii de 
sine a lui Dumnezeu, arătarea lui Dumnezeu, lucru al 
pustnicilor, petrecerea sihaștrilor (isihaștilor), prilej de 
liniștire, dovada vieţuirii îngerești. Și la ce să le mai spu- 
nem pe toate ? Rugăciunea este Dumnezeu, care lucrează 
toate în toţi, deoarece una singură este lucrarea, a Tată- 
lui, a Fiului şi a Sfîntului Duh, care lucrează toate în 
Hristos Iisus 1%. 
reprezintă subiectul uman ce se aduce ca jertfă. Mintea jertfeşte Mielul 
împreună cu sine, sau Mielul jertfeşte mintea împreună cu Sine, pentru 
că unirea dintre cele două e așa de mare, că lucrările lor sînt întipărite 
una în alta, iar subiectele se acoperă. Mielul este în minte, mintea este în 
Mielul Hristos. Mintea Îl mănincă apoi, nu numai întrucît Îl înţelege, 
ci şi întrucît Îl asimilează, făcîndu-se ca El, una cu EI, fără contundare. 
Dar unirea de aici e numai un chip al unirii depline eshatologice, avînd 
în ea dinamismul care ne duce spre aceea. Aici ne însușim oarecum nu- 
mai raţiunile Lui, totuşi în aceste raţiuni (încorporate rezumativ în chipu- 
rile pîinii şi vinului), nu sint numai idei despre EI, ci energii în care e 
prezent El însuși. 

190. În rugăciunea Bisericii drepicredincioase se cuprinde, în starea 
de foc curăţitor şi de lumină și ca o prezență a mirelui Hristos, tot con- 


ținutul fructificat şi lucrător al propovăduirii apostolice; ea e credința 
nemijlocită arătată în trăirea ei, nu exprimată teoretic, sau mijlocit; în 

114. Dacă n-ar fi luat Moise toiagul puterii de la 
Dumnezeu, nu s-ar fi făcut el însuși dumnezeu lui Faraon, 
ca să-l bată pe el și Egiptul. La fel, dacă mintea n-ar primi 
în mînă puterea rugăciunii, ar fi cu neputinţă să zdro- 
bească păcatul şi puterile potrivnice. 

115. Cei ce zic sau fac ceva fără smerenie se asea- 
mănă celor ce clădesc iarna, sau fără cărămizi. lar pe 
aceasta foarte puţini o află şi o cunosc prin cercare și prin 
cunoștință. Cei ce îndrugă despre ea cuvinte, sînt aseme- 
nea celor ce vor să măsoare adincul fără fund 191. Noi 
însă, ca niște orbi, ajutîndu-ne puţin, în chip tineresc, și 
de închipuire, vom zice despre această mare lumină : 
smerenia nu este nici vorbire smerită și nu înfățișează 
nici chip de smerenie ; cel smerit nu se forțează să cugete 
smerit, nici nu se disprețuiește pe sine smerindu-se, chiar 
dacă acestea sînt prilejuri și chipuri ale smereniei, ca în- 
făţișări deosebite ale ei. Ea este har și dar de sus 1%. Cum 


rugăciune cele mărturisite sînt trăite, cele nădăjduite sînt prezente în 
ipostasul lor, în realitatea lor consistentă. Rugăciunea e mișcarea curată a 
minţii spre Dumnezeu, asemenea celei a îngerilor; rugăciunea bineves- 
teşte în mod fierbinte şi cu putere lucrătoare Evanghelia lui Hristos; ea 
e cunoştinţa din experiență a puterii lui Dumnezeu şi a faptelor miîntui- 
toare mereu active ale lui Hristos. În rugăciune se arată rodul Botezului. 
Ea e arătarea lui Dumnezeu în putere. Ea e Dumnezeu însuși în lucrarea 
Lui în suflete. 

191. Abisul lui Dumnezeu se trăiește în smerenie, care este ea însăşi 
prin aceasta un abis, o privire în abisul dumnezeiesc, cu ajutorul lui Dum- 
nezeu, prin bunăvoința sau harul Lui, care s-a deschis omului, făcîndu-l, 
prin ceea ce vede și simte, capabil de smerenie. De aceea nu se poate 
măsura nici Dumnezeu, nici smerenia, cum se măsoară cunoștința teore- 
tică despre Dumnezeu şi cum încearcă a măsura cu măsurile ei finite şi 
pe Dumnezeu. Smerenia, trăind abisul lui Dumnezeu, nu încearcă să defi- 
nească pe Dumnezeu, cum încearcă totdeauna cugetarea. 

192. Smerenia adevărată nu este produsul voinţei de smerenie a 
credinciosului. Acesta poate arăta cel mult chipuri de smerenie. Smerenia 
adevărată e darul lui Dumnezeu, e deschiderea ]Jui Dumnezeu, celui ce se 
roagă, e relaţie vie cu El. Numai prezenţa deschisă a infinităţii lui Dum- 
nezeu copleșeşte cu adevărat sufletul și-l face să se smerească cu adevă- 
rat, cum nu o poate face deplin niciodată numai prin eforturile proprii. 

zic părinţii, două sînt semnele smereniei : să te ai pe tine 
mai prejos de toţi și să pui în seama lui Dumnezeu ispră- 
vile tale. Cel dintii este începutul, iar cel de al doilea 
sfîrşitul. Ea vine în cei ce o caută după ce cunosc și soco- 
tesc acestea trei în ei : că sînt mai păcătoși decît toți, că 
sînt mai răi decît toate făpturile, ca unii ce sînt contrari 
firii, şi că sînt mai de plîns decît dracii, fiindcă sînt slugi 
dracilor. Aceștia se simt datori să zică : de unde știu eu 
întocmai păcatele oamenilor, ce fel și cîte sînt ? De unde 
știu eu că aceia întrec sau ajung păcatele mele ? Şi din 
pricina neștiinței, o, suflete, sîntem mai jos decît toți oa- 
menii, și sub picioarele lor, fiind pămînt și cenușă (Facere 
XVIII, 27). Şi cum nu sînt eu mai rău decît toate, odată 
ce toate făpturile se găsesc în starea cea după fire, pre- 
cum au fost făcute, iar eu, pentru fărădelegile nemăsu- 
rate, sînt într-o stare potrivnică firii ? Cu adevărat și fia- 
rele și dobitoacele sînt mai curate decît mine păcătosul și 
de aceea eu sînt dedesubtul tuturor, ca unul ce am căzut 
în iad încă înaintea morţii şi acolo zac. Dar cine nu știe, 
din simţire, că păcătosul este mai rău și decît dracii, ca 
rob și ca supus al lor, închis încă de aici împreună cu ei 
în întuneric ? Cu adevărat, cel stăpînit de draci este mai 
rău decît aceia. De aceea umpli adincul împreună cu ei, 
nenorocitule ! Iar dacă sălășluiești în iad și în adîncul 
fără fund, împreună cu ei, încă înainte de moarte, de 
ce te amăgești nebunește să te numești pe tine drept, 
după ce te-ai făcut păcătos și spurcat și demon prin fap- 
tele tale cele rele ? Vai de rătăcirea și de amăgirea ta, 
cinstitorule al demonilor, cîine necurat, aruncat pentru 
acestea în foc şi în întuneric ! 

116. Puterea rugăciunii mintale, curate și îngereşti 
este, după cuvîntătorii de Dumnezeu, înțelepciune miş- 
cată de Sfîntul Duh. Semnul ei este ca mintea să se pri- 
vească, în vremea rugăciunii, cu totul fără chip și să nu 
se vadă nici pe sine, nici altceva întru grosime, ci să se 

oprească adeseori și simţurile sub lumina ei. Căci mintea 
se face atunci nematerială și luminoasă, lipindu-se de 
Dumnezeu într-un chip negrăit, ca să fie un singur Duh 
cu EI (1 Cor. VII, 17) 1%. 

117. Sînt șapte unelte deosebite care duc și că- 
lăuzesc la smerenia dăruită de Dumnezeu. Ele se susțin 
și se nasc una pe alta. Acestea sînt : tăcerea, smerita cu- 
getare, vorbirea smerită, purtarea smerită, ocărîrea de 
sine, zdrobirea inimii, rămînerea totdeauna la urmă. Tă- 
cerea întru cunoștință naște smerita cugetare. lar din 
smerita cugetare se nasc cele trei înfățișări ale smereniei : 
grăirea cu smerenie, purtarea smerită și ocărîrea de sine. 
Aceste trei înfățișări nasc zdrobirea inimii, care vine din 
îngăduirea de sus a ispitelor, pe care părinții o numesc 
și pedepsire cu bun rost (din iconomie) şi smerire de la 
draci. Iar zdrobirea inimii face cu ușurință sufletul să se 
simtă, cu lucrul, mai prejos de toţi şi în urma tuturor și 
stăpînit de toţi. Aceste două chipuri din urmă aduc sme- 
renia desăvîrșită şi dăruită de Dumnezeu, care este pu- 
terea pe care o numesc (părinții) desăvîrşirea tuturor vir- 
tuţilor. Ea pune isprăvile în seama lui Dumnezeu. Deci 

193. Aceasta e lumina pe care spuneau isihaștii că o văd în vremea 
rugăciunii minţii. Sfîntul Grigorie Sinaitul afirmă că ea înseamnă în ace- 
lași timp lipsa oricărui chip. Nici Dumnezeu nu e văzut ca chip, nici 
mintea nu primește un «chip», cum primeşte de la lucruri, sau de la giîn- 
durile mărginite (un chip intelectual sau moral mărginit). Mintea a deve- 
nit o lumină fără margini, sau și-a regăsit caracterul indefinit, pentru că 
s-a unit cu lumina nemărginită a lui Dumnezeu. Coincidenţa paradoxală 
între lumină și lipsa de chip constă şi în faptul că mintea se trăiește 
acum ca subiect pur și indefinibil, dar tocmai prin aceasta se cunoaște 
acum ca ceea ce este cu adevărat, nestrîmtorată obiectual. Iar la starea 
aceasta a putut reveni pentru că s-a întîlnit cu Dumnezeu în calitatea Lui 
de Subiect pur şi indefinibil, model și izvor de putere al calităţii minţii, 
de a fi un astfel de subiect. Mintea devine, așa zicînd, coextensivă şi 
cointensivă cu Dumnezeu, dar din harul Lui. Cele două subiecte sînt unite 


în iubire atît de mult că nu mai cunosc nici o separație între ele. Dar 
mintea trăindu-se astfel, se trăieşte unită cu El într-o supremă evidenţă. 

înainte de toate este tăcerea, din care se naște smerita 
cugetare, iar aceasta naște cele trei înfățișări ale smere- 
niei. Cele trei înfățișări nasc apoi chipul cel unul al ei, 
sau zdrobirea inimii. lar acest chip al smereniei naște pe 
al şaptelea, care e dedesubtul tuturor celor ale primei 
smerenii. Pe el îl numesc (părinţii) și smerenia din icono- 
mie. lar smerenia din iconomie aduce smerenia dăruită 
de Dumnezeu, pe cea desăvîrșită, necăutată și adevărată. 
Cea dintii (zdrobirea inimii) se naște cînd omul e părăsit 
şi biruit, zdrobit și stăpînit de toată patima, încît, învins 
cu gîndul și cu duhul, nu mai află nici un ajutor de la 
fapte sau de la Dumnezeu, sau peste tot de la cineva, în 
așa măsură că puţin îi mai trebuie să ajungă la deznă- 
dejde. De nu va fi smerit cineva astfel în toate, nu se va 
putea frînge pe sine și socoti mai prejos de toți și sluga 
tuturor și mai rău chiar decît dracii, ca unul ce e asuprit 
şi biruit de ei. Aceasta este smerenia adusă de purtarea 
de grijă a lui Dumnezeu din iconomie. Prin ea se dă a 
doua și cea mai înaltă smerenie de la Dumnezeu, care este 
puterea dumnezeiască ce lucrează și face toate. Prin 
aceasta se vede pe sine totdeauna instrumentul ei și prin 
ea lucrează cele minunate ale lui Dumnezeu. 


118. Este cu neputinţă de aflat în vremea noastră 
vedere duhovnicească a luminii ipostatice, minte fără 
năluciri și fără împrăştiere, lucrare adevărată a rugă- 
ciunii, izvorînd pururea din mijlocul inimii, înviere şi în- 
tindere a sufletului, uimire dumnezeiască și plecare în 
zbor din toate cele de aici, extaz deplin al înţelegerii din 
simțuri întru Duhul, răpirea minţii din puterile sale, miş- 
care îngerească a sufletului, îndreptată și călăuzită de 
Dumnezeu spre nemărginire și înălțime. Pentru că astăzi 
împărăţesc în noi cu silnicie patimile, pentru mulțimea 
ispitelor. Mintea petrece în cele mai ușoare, iar pe acestea 
și le nălucește înainte de vreme. În felul acesta, pierzînd 
şi puţina putere dată ei de Dumnezeu, se face moartă în 

toate privinţele. De aceea, folosindu-se de multă dreaptă 
socoteală, nu trebuie să caute cele ale vremii, înainte de 
vreme, nici să arunce cele din mînă şi să nălucească altele. 
Căci mintea tinde prin fire să alcătuiască cu ușurință 
năluciri, cu privire la cele spuse mai înainte și să fău- 
rească plăsmuiri despre cele la care n-a ajuns. De aceea 
nu mică este temerea, ca unul ca acesta să se lipsească și 
de cele ce i s-au dat și să-și piardă adesea mintea, lăsîn- 
du-se amăgit și făcîndu-se un făuritor de năluci și nu un 
isihast (un trăitor al liniștii) 194. 

119. Nu numai credinţa, ci și rugăciunea care se 
lucrează și lucrează este har. Căci ea face arătată credinţa 
adevărată, care are în sine viețuirea lui lisus și care lu- 
crează și e lucrată prin dragoste în Duh 1%. Deci cel ce 
nu are dragoste lucrătoare în sine, are o credinţă potriv- 
nică, moartă şi fără viaţă. Dar nici nu poate fi numit cre- 
dincios cu adevărat cel ce crede numai cu cuvîntul simplu 
și nu-și arată credinţa lucrătoare prin porunci, sau în 
Duhul. Drept aceea trebuie să o arate descoperită în spo- 
rirea prin fapte, sau lucrînd și luminînd în lumina fapte- 
lor. Căci zice apostolul : «Arată-mi credinţa ta din fap- 
tele tale și eu îţi voi arăta faptele mele din credința mea» 
(Iacob II, 18). El arată aci că credinţa harului se vede din 

194. Aluzie la unii care își închipuiau că văd chipuri şi o lumină 
asemenea celei materiale în timpul rugăciunii minţii, fiind influiențaţi de 
masaliani sau bogomili (Jean Meyendorif, A Study of Gregory Palamas, 
p. 35. Vezi şi Viaţa lui Maxim Cavsocalivitul, scrisă de Nifon, în Ana- 
lecta Bollandiana, nr. cit. p. 50). Lumina de care vorbeau isihaștii era 
fără chip şi nematerială, cum spune sfintul Grigorie Sinaitul în cap. 116 
şi chiar în acest cap. (118). Deși o numeşte lumină ipostatică, el înțelege 
prin ea evidența intensă ce iradiază din Persoana lui Hristos. Cei ce își 
nălucesc asemenea lumini materiale sînt stăpîniţi de patimi. 

195. Cuvîntul grecesc  Evepţovutvn are şi înţeles pasiv şi înţeles 
activ. De fapt rugăciunea aceasta e şi lucrată de om, dar și lucrează ca 
putere a Duhului, nefiind produsă numai de om. Ca una ce lucrează are 
și o mare eficacitate transformatoare asupra sufletului. E ceva analog cu 
credinţa cu care stă în strînsă legătură. 

faptele poruncilor, precum poruncile se lucrează și lumi- 
nează prin credința din har. Căci credinţa este rădăcina 
poruncilor, mai bine zis izvorul care le udă spre creștere. 
Ea se împarte în două, în mărturisire și har, chiar dacă 
e prin fire neîmpărţită 19%. 

120. Scara mică și mare și scurtă a celor de sub 
ascultare are cinci trepte care duc spre desăvîrşire. Cea 
dintii este lepădarea, a doua supunerea, a treia ascultarea, 
a patra smerenia, a cincea dragostea care este Dumnezeu. 
Lepădarea ridică din iad pe cel ce zace acolo și slobozește 
pe cel robit de cele materiale. Supunerea a aflat pe Hris- 
tos și slujește Lui, cum zice EI însuși : «Cel ce-Mi slujește 
Mie, Îmi urmează Mie, şi unde sînt Eu, acolo va îi şi slu- 
jitorul Meu» (loan XII, 26). Dar unde este Hristos ? Şe- 
zind de-a dreapta Tatălui (Rom. VIII, 34). Prin urmare 
acolo trebuie să fie și slujitorul, unde este Cel slujit, pu- 
nindu-și piciorul ca să urce, sau urcînd împreună cu 
modurile lui Hristos înainte de a ajunge acolo 1%. Iar 
ascultarea lucrătoare prin porunci întocmește scara din 
felurite virtuţi și le așază pe acestea în suflet, ca pe niște 
trepte (Ps. LXXXIII, 6). De pe aceasta luîndu-l pe unul 
ca acesta smerenia, care înalţă, îl duce sus la cer, predin- 
du-l iubirii, împărăteasa virtuților 1% și înfățișîndu-l îna- 

196. Mărturisirea e a credinciosului, iar harul al lui Dumnezeu. 
Amîndouă formează credinţa. Din amîndouă izvorăsc faptele. De aceea în 
fapte se arată lumina credinţei, sau a harului şi a mărturisirii, a puterii 
lui Dumnezeu și a omului restabilit prin har în propria lui putere. 

197. A urca «împreună cu modurile (rpozot) lui Hristos» înseamnă 
a urca împreună cu: modurile în care a realizat El în concret virtuțile. 
Căci virtuțile sînt, după sfîntul Maxim Mărturisitorul, modurile de actua- 
lizare a raţiunilor firii umane. Adică cel ce vrea să ajungă la Tatăl, unde 
este Hristos, trebuie să treacă prin ascultare, smerenie, blindeţe, moarte 


(jertiă), înviere și înălţare împreună cu El. Numai aşa se poate ajunge 
la treapta supremă a îndumnezeirii și a slavei. 

198. Toate virtuțile sînt ca treptele unei scări spre cer, spre îndum- 
nezeire. Dar smerenia e dincolo de continuitatea formată de ele. Ea e un 
act de transcendere a ceea ce poate realiza firea. Un act produs cu firea 

intea lui Hristos. Astfel, cel ce se supune cu adevărat 
ajunge la cer cu uşurinţă prin scara cea scurtă. 

121. O cale mai scurtă spre împărăţiile de sus, prin 
scara cea mică a virtuţilor, nu este decît omorîrea celor 
cinci patimi ce se împotrivesc ascultării, adică omortrea 
neascultării, a împotrivirii în cuvînt, a voinţii de a-și 
plăcea lui însuși, a îndreptăţirii de sine și a părerii stri- 
căcioase de sine. Căci acestea sînt mădulare și părți ale 
dracului răzvrătit care înghite pe cei mincinoși dintre as- 
cultători și-i trimite balaurului din adînc. Neascultarea 
este gura iadului, împotrivirea în cuvînt este limba lui, 
subțire ca o sabie ; plăcerea de sine sînt dinții lui ascuţiţi 
pe tocilă ; îndreptăţirea de sine este pieptul lui ; iar pă- 
rerea de sine, care trimite în iad, este duhnirea pîntecelui 
lui a toate mișcător 1%. Cel ce biruie pe cea dintii, prin 
ascultare, le-a tăiat pe celelalte dintr-odată și urcă de- 
grabă la ceruri printr-o singură treaptă. Lucru cu adevă- 
rat minunat și dintre cele mai negrăite și mai neînţelese 
este că Domnul ne-a dăruit prin iubirea Sa de oameni ca, 
printr-o singură virtute, adică prin ascultare, să urcăm 
înainte de vreme la ceruri, precum printr-o singură neas- 
cultare am coborit sau coborîm la iad. 
de harul lui Dumnezeu, după ce aceasta a urcat pină unde a putut ea. 


În smerenie nu mai e nici un efort al omului. Ea e dumnezeiască. Ea e 
cea mai mare (virtute), sau dincolo de mărimile omenești. 


199. Sint de remarcat legăturile interioare ce le află sfintul Grigorie 
Sinaitul între patimi şi treptele iadului, ca o scară inversă a virtuţilor ce 
duc la cer. Neascultarea e gura iadului, pentru că de la ea începe iadul 
ruperii legăturii omului cu Dumnezeu şi cu semenii, sau iadul însingurării. 
Contrazicerea în cuvint e limba subțire, inventivă, rafinată în găsirea 
motivelor de contrazicere și de ceartă; cel ce se îndreptățește el însuşi 
pe sine, își umflă pieptul de mîndrie etc. Treptele iadului sînt încorporate 
în mădularele subiectului de căpetenie al demonilor. El însuși încorpo- 
rează tot iadul. Propriu-zis n-ar fi iad dacă n-ar fi el. El suflă răutatea lui 
în tot cuprinsul iadului. Răul iradiază în primul rînd din centrele perso- 
nale ale demonilor şi apoi şi ale oamenilor răi. Toată această ţiîșnire a 
răului din ei constituie iadul. Iadul are astfel un caracter personal. 

122. Omul este numit o altă lume, îndoită și nouă, 
după dumnezeiescul apostol care zice : «Dacă este cineva 
în Hristos, este zidire nouă» (2 Cor. V, 17). De fapt omul 
se face prin virtute și se numește şi cer și pămînt și toate 
cîte este lumea. Pentru el este tot cuvîntul și toată taina, 
cum zice Teologul 2%. De oarece lupta noastră nu este 
împotriva sîngelui și a trupului, ci împotriva începăto- 
riilor, a stăpîniilor întunericului veacului acestuia, a du- 
hurilor răutăţii în cele cerești, a stăpînitorului văzduhului 
(Efes. II, 2 ; VI, 12), cum zice apostolul, e potrivit ca cei 
ce ne războiesc puterile noastre sufletești întru ascuns să 
fie văzuţi ca o altă lume mare a firii. Căci cele trei căpe- 
tenii care se împotrivesc celor ce se nevoiesc se războiesc 
împotriva celor trei părți ale omului. Fiecare este războit 
de ele din partea din care lucrează și înaintează. Balaurul, 
căpetenia adîncului, se ridică cu război împotriva celor 
ce au luarea aminte din inimă, ca unul ce-și are puterea 
îndreptată spre pofta de la briu și de la buric. El ascute 
împotriva lor, prin uriașul uitării plăcute, puterile arză- 
toare ale săgeților aprinse (Efes. VI, 10) ; şi avînd pofta 
din om ca o altă mare și ca un alt adînc, pătrunde și se 
tirăşte în ea, o tulbură și o umple de zoaie, făcînd-o să 
fiarbă (lov XLI, 29) 201. Apoi o aprinde spre împreunări 





200. Nouă ni se adresează tot cuvîntul. Dumnezeu n-ar vorbi prin 
lume și prin Revelaţie dacă n-ar fi omul. Dumnezeu Cuvîntul nu S-ar fi 
întrupat, luînd trup omenesc, dacă n-ar fi fost omul. Pentru noi e taina 
faptului că Dumnezeu vorbeşte cu creatura și tot pentru noi e taina în- 
dumnezeirii acesteia. Fără noi, Dumnezeu ar rămîne un abis de taină ne- 
revelată. Tainele dumnezeieşti se fac cunoscute prin cuvînt pentru noi. 

201. Aici se afirmă, contrar acuzei că isihaștii socoteau că locul 
inimii este în buric şi trebuie să-şi îndrepte privirea spre el, că acolo 
este centrul poftei. Vasile de la Poiana Mărului va respinge şi el aceste 
acuze rău voitoare în Cuviînt înainte la scrierile sfiîntului Grigorie Sinai- 
tul și Filotei Sinaitul. Ceea ce se spune aici despre balaurul care aruncă 
torente de plăceri în marea poftei exprimă în termeni de spiritualitate 
teme din pictura bizantină a iadului (în pridvorul bisericii ortodoxe). Adin- 
cului și mocirlei poftei iadului îi corespunde abisul nesăturat al poftei, 

şi o inundă prin torente de plăceri, dar nu o umple nici- 
odată, fiind nesăturată. Iar stăpînitorul lumii acesteia se 
împotrivește celor ce se îndeletnicesc cu virtutea prin 
fapte, dînd lupta împotriva iuțimii. Pregătindu-și, prin 
uriașul lenii 202 şi al nepăsării 20%, toate farmecele patimi- 
lor, poartă război de gînd cu iuțimea ca și cu o altă lume, 
ca într-un teatru sau loc de întrecere, biruind sau fiind 
biruit de cei ce luptă cu el pururea bărbătește și prici- 
nuindu-le cununi sau rușine înaintea îngerilor. El își mînă 
neîncetat rîndurile lui de bătaie împotriva noastră, răz- 
boindu-se cu noi. În sfîrșit, stăpînitorul văzduhului năvă- 
lește asupra celor a căror înțelegere se îndeletnicește cu 


iar acestuia îi corespunde balaurul care varsă torente de apă mocirloasă 
în poftă. Mîniei sau iuţimii îi corespunde stăpiînitorul lumii acesteia pă- 
miîntești (deosebit de stăpînitorul mării pottei), care injectează patimi de 
stăpînire lumească în cei ce se lasă înrîuriţi de el, dar care pot să-l biru- 
iască prin miînia bărbătească întoarsă împotriva lui și a oricărei frici de 
el. Îngerii, stînd gata să răsplătească cu cununi pe cei ce luptă suferind 
de la cei ce se fac instrumentele acestui stăpînitor, apar mai ales în icoa- 
nele mucenicilor. În sfirșit stăpînitorul văzduhului își trimite atacurile 
împotriva minţii ce se îndeletniceşte cu cunoaşterea, îndemnînd-o la fău- 
rirea de idei contrare lui Dumnezeu, cu filosofii înalte, cu imaginaţii, căci 
înseși momelele lor iau forma de ginduri «înalte» sau de năluciri lumi- 
noase în sensul material sau intelectual al cuvîntului. El comandă duhu- 
rile intelectuale, ale văzduhului, ale pretinselor înălțimi, detașate de cele 
pămînteşti. Astfel duhurile stăpinesc sau vor să stăpînească marea, pă- 
mîntul şi văzduhul, sau pofta, iuţimea și mintea. Mai sus de acolo nu pot 
ajunge, căci mai sus de acolo e cerul liber de toate acestea: cerul curăţiei, 
al smereniei, al bunătăţii şi al adevăratei lumini sau cunoașteri dumne- 
zeieşti, transcendente creațiunii care poate fi robită păcatului prin despăr- 
țirea omului de Dumnezeu. 

202. Stăpînitorul pămîntului dă luptă împotriva iuţimii pentru a o 
cîştiga de partea lui, pentru a nu i se mai împotrivi. El o face aceasta 
aprinzînd-o pentru puterea lumească, pentru apărarea ei. 

203, Ideea despre cei trei uriași: lenea, nepăsarea, neștiința, e luată 
de la Marcu Ascetul, Epistola către Nicolae, Filoc. rom. Î, p. 326. Dar aici 
se face o aplicare complexă a lucrării acestor trei căpetenii ale patimilor, 
aducîndu-se în legătură cu cele trei puteri ale sufletului şi cu cele trei 
părți ale creaţiunii. 

vederea sau cu contemplaţia, făurind năluciri, ca unul ce 
este aproape de latura rațională și înțţelegătoare, împreună 
cu duhurile răutăţii din văzduh. Prin uriașul neștiinței, 
tulbură cugetarea îndreptată în sus, ca pe un alt cer ra- 
țional și punînd înaintea ei plăsmuirile și nălucirile ce- 
oase ale duhurilor, pe care le înfățișează amăgitor ca pe 
niște fulgere, trăsnete, furtuni şi bubuituri, vîră spaima în 
ei. Deci fiecare se împotrivește alteia, războindu-i prin 
una din cele trei părţi ale sufletului. Şi prin ceea ce poar- 
tă cineva război, prin aceea și cîștigă 204. 

123. Fiind odinioară şi ei minţi și căzînd din nema- 
terialitatea și subțirimea lor, a dobiîndit fiecare o oare- 
care grosime materială, primind un trup potrivit cu ros- 
tul și cu lucrarea sa, de care este îmbibat, lucrînd prin 
el. Pierzînd și ei ca și omul bucuria îngerească și lipsin- 
du-se de desfătarea dumnezeiască, pătimesc și ei ca și noi 
voluptatea pămîntească, ajunși și ei oarecum materiali, 
prin deprinderile patimilor trupeşti. Nu trebuie deci să 
ne mirăm dacă și sufletul nostru zidit după chipul lui 
Dumnezeu, rațional și înţelegător, s-a făcut dobitocesc 
şi nesimţitor şi aproape fără minte, prin plăcerile de lu- 
crurile materiale, nemaicunoscînd pe Dumnezeu. Căci de- 
prinderea preface firea și schimbă lucrarea liberei ale- 
geri. Astfel unele duhuri sînt materiale, greoaie, greu de 
potolit, mînioase și răzbunătoare, ca niște fiare mîncă- 
toare de trupuri, cu guri căscate spre plăcere şi voluptate, 
ca niște cîini care ling sînge și se hrănesc cu putreziciuni 
ce duhnesc. Ele au drept locuinţă şi desfătare iubită tru- 
purile groase și materiale. Altele sînt desfrînate și băloase, 
ca niște lipitori din mocirla poftei, ca nişte broaște și șerpi, 
preschimbîndu-se uneori și în pești și tîrîndu-se spre să- 

204. Așa cum demonii pot cîştiga cele trei puteri ale sufletului ca 
să le slujească, desfigurindu-le, tot aşa ei pot fi biruiţi prin acestea trei, 


cînd se menţin la întrebuinţarea lor cea după fire, sau sînt readuse la 
această stare prin har sau chiar întărindu-se prin biruinţă. 

rătura plăcerii desfrînate, care este bucuria lor. Plutind în 
oceanul băuturii ca unele ce sînt lunecoase prin fire şi 
se bucură de umezeala plăcerilor neraţionale, ridică în su- 
flete pururea valuri de gînduri, de întinăciuni şi de fur- 
tuni. Altele iarăși sînt ușoare și subțiri, ca niște duhuri 
aeriene. Ele suflă în partea contemplativă a sufletului, 
aducînd în ea vînturi puternice şi năluciri. Uneori iau și 
chipuri de păsări sau de îngeri, ca să amăgească sufletul. 
Deasemenea dau chip amintirilor despre unele persoane și 
lucruri cunoscute, prefăcînd şi abătînd toată vederea du- 
hovnicească mai ales în cei ce se luptă încă și nu au ajuns 
la curăție şi la discernămîntul duhovnicesc. Nu este lucru 
duhovnicesc al cărui chip să nu-l ia pe nebăgate de seamă 
prin nălucire. Căci şi aceștia se înarmează potrivit cu sta- 
rea și cu măsura sporirii celor atacați, aducînd rătăcire 
în loc de adevăr și nălucire în loc de vedere și prin 
acestea sălășluindu-se în suflete. Despre aceștia mărturi- 
sește Scriptura cînd vorbește despre fiarele cîmpului, 
despre păsările cerului și despre tirîtoarele pămîntului 
(Osea II, 14). Prin acestea a arătat duhurile răutății. 

124. În cinci feluri se naște în noi răscoala patimilor 
şi se stîrnește războiul trupului împotriva sufletului. Une- 
ori prin aceea că trupul face o rea întrebuințare de făp- 
turi (abuzează de ele) ; alteori prin aceea că încearcă să 
lucreze cele contrare firii, ca fiind potrivite cu firea ; 
alteori iarăși e înarmat de draci împotriva sufletului, 
aflîndu-se într-o dulce prietenie cu aceia. Se întîmplă însă 
uneori că. şi trupul însuși prin sine se dedă la neorînduieli, 
fiind străbătut de patimi. La urma tuturor, războiul e stîr- 
nit și din pizma dracilor, care au îngăduinţă să ni se îm- 
potrivească pentru a ne smeri, cînd nu au izbutit prin 
nici una din cele amintite. 

125. Dar pricinile războiului sînt cu deosebire trei 
și ele se nasc din toate și prin toate : deprinderea, reaua 
întrebuințare a lucrurilor şi pizma și războiul dracilor, în 

urma îngăduinţii. lar răscoala sau pofta trupului împo- 
triva sufletului și a sufletului împotriva trupului (Galat. 
V, 17), înfățișează același chip în ce privește lucrarea şi 
deprinderea, fie că e vorba de patimile trupului împo- 
triva sufletului, fie că e vorba de virtuțile sufletului îm- 
potriva trupului. Iar uneori se luptă împotriva noastră cu 
cutezanță însuși vrăjmașul, fără să ţie seama de nimic 
şi fără nici o pricină, ca un neruşinat ce este. Deci, prie- 
tene, nu da lipitorii hămesite de sînge putinţa să-ţi sugă 
vinele. De asculți acest sfat, nu va putea niciodată să vo- 
meze sînge. Nici nu ceda șarpelui și balaurului pămînt 
pînă la săturare şi vei călca cu ușurință peste trufia leului 
și a balaurului (Ps. XC, 17). Suspină pină ce, dezbrăcîndu- 
te, te vei îmbrăca cu locuinţa de sus (2 Cor. V, 2) și cu în- 
fățișarea Celui ce te-a făcut pe tine după chipul lui lisus 
Hristos (Colos. III, 10). 

126. Cei ce s-au făcut cu totul trup și au îmbrățișat 
iubirea de sine, robesc plăcerii și slavei deșarte. În ei s-a 
înrădăcinat pizma. Căci topindu-se de invidie și privind 
cu amărăciune la faptele bune ale aproapelui, birfesc cele 
bune ca și cînd ar fi rele și roade ale rătăcirii. Ei nu pri- 
mesc și nu cred nici cele ale Duhului și nu pot vedea sau 
cunoaște nici pe Dumnezeu, din pricina puţinei lor cre- 
dințe. Unii ca aceștia, după orbirea și puţina lor cre- 
dinţă, vor auzi acolo cu dreptate spunîndu-li-se : «Nu vă 
știu pe voi» (Matei XXV, 12). Credinciosul care întreabă 
trebuie sau să creadă, auzind cele ce nu le știe, sau să le 
învețe pe cele care le crede, sau să înveţe pe alţii cele pe 
care le-a cunoscut și să înmulțească fără pizmă talantul 
în cei ce-l primesc cu credință. Dacă nu crede cele ce nu 
le știe şi disprețuiește pe cele pe care nu le cunoaşte şi în- 
vaţă pe alţii cele ce nu le-a învățat el însuși, pizmuind 
pe cei ce le învaţă cu fapta, partea lui va fi, fără îndoială, 
cu cei ce au mult venin de amărăciune, fiind împreună 
certat cu aceia (Fapte VIII, 28). 


10 — Filocalia 

127. Orator este, după cei cu adevărat înţelepţi în 
cuvînt, cel ce cuprinde pe scurt lucrurile prin ştiinţa ge- 
nerală și le deosebește și le unește ca pe un trup, arătîn- 
du-le de aceeași putere, după deosebirea și unitatea lor. 
Acesta este oratorul care demonstrează. lar cuvîntător 
duhovnicesc este cel ce deosebește şi unește cele cinci în- 
sușiri generale distincte ale lucrurilor, pe care le-a unit 
Cuvîntul, întrupîndu-Se, prin cuvîntul cuprinzător, prin- 
tr-o anumită calitate a glasului, cuprinzînd, ca fiind cu- 
vîntător, toate. EI le arată altora nu numai prin simplul 
cuvînt doveditor ca cei din afară, ci din vederile desco- 
perite lui despre lucruri, putînd să și lumineze pe alţii 295. 

__ Tar filozof adevărat este cel care, din făpturi, cunoaș- 
te pricina făpturilor, sau din cauză — făpturile, în temeiul 
unirii mai presus de minte și a credinţei nemijlocite, în 
urma căreia nu numai învaţă, ci și pătimeşte cele dum- 
nezeiești. Sau iarăşi filozof este cu deosebire cel a cărui 
minte a ajuns la făptuirea, la vederea și la petrecerea cea 
după Dumnezeu. Dar filozof desăvirșit este cel a cărui 
minte a dobîndit filozofia, sau mai bine zis filotheia mo- 
rală, naturală și teologică, învățînd din cea morală, fap- 
tele, din cea naturală, rațiunile, iar din cea teologică, ve- 
derea și exactitatea dogmelor 206. 


205. Aici sfintul Grigorie Sinaitul folosește ideea sfintului Maxim 
Mărturisitorul despre cinci aspecte distincte şi unite în creaţiune şi reîn- 
tărite în unitatea lor în Hristos: substanţă, timp, loc, putere, mișcare. Dar 
sfîntul Grigorie leagă această idee de distincția pe care o face între ora- 
torul care demonstrează distincţia și unitatea aspectelor lumii, faţă de 
cuvîntătorul duhovnicesc care trăieşte distincţia și unitatea lor în Hristos. 
El contemplă sau vede duhovniceşte ceea ce comunică. Cuviîntarea lui e 
cuprinzătoare nu prin legătura logică între cuvinte, care redă legătura 
rațională între lucruri, ci prin însăși calitatea glasului care se resimte de 
experienţa unirii cu Hristos și de unitatea tuturor în Hristos. 

206. Filozof adevărat este cel ce nu rămîne numai la făpturi, ci se 
înalță la cauză prin unirea mai presus de minte cu acea cauză și prin 
credința nemijlocită, adică bazată sau verificată prin experienţa nemij- 
locită a Celui crezut. Acela e filozof adevărat, pentru că s-a unit prin 

Sau iarăși cuvîntător dumnezeiesc în cele dumne- 
zeiești este cel ce deosebeşte cele ce sînt în chip existent 
(cele necreate) de cele ce simplu sînt (cele create) și de 
cele ce nu sînt şi arată rațiunile celor dintii din rațiunile 
celor din urmă. Și din rațiunile acestora vede raţiunile 
acelora prin insuflarea dumnezeiască ; iar lumea cunos- 
cută cu mintea și nevăzută, o cunoaște din cea supusă 
simțurilor și văzută, precum cea supusă simțurilor și vă- 
zută din cea nevăzută și nesupusă simțurilor, asemănîn- 
du-le între ele, pe cea văzută ca chip al celei nevăzute și 
pe cea nevăzută ca arhetip al celei văzute. Alăturatu-s-au, 
zice, chipurile celor fără chip şi formele celor fără for- 
mă 2%7. Căci prin aceea se cunoaște duhovnicește aceasta 
şi prin aceasta aceea, și fiecare din ele poate fi văzută 
limpede în cealaltă și se poate exprima prin cuvîntul ade- 
vărului. Nu e trebuință de a da chip cunoștinței adevă- 
rului, care luminează ca soarele, prin cuvinte mai depăr- 
tate sau alegorice, și rațiunile adevărului amîndurora pot 
experienţă cu Persoana din Care izvorăște toată înţelepciunea, dar Care 
e mai presus de orice înțelegere. El nu e numai învăţat de altcineva des- 
pre cele dumnezeiești, ci le și pătimeşte prin experienţă, adică i se impun 
ca realitate neprodusă sau neinventată de el. Filozof adevărat este cel 
ce a dobiîndit înţelepciunea atit în fapte, cît și în contemplare și în vie- 
țaire. Cînd îi lipseşte ceva din acestea nu e filozof adevărat, căci n-are 
înţelepciunea întreagă, sau înțelepciunea lui nu se întregește din toate 
modurile de activitate. Filozof adevărat e mai degrabă un filoteu, adică 
un iubitor de Dumnezeu, căci înţelepciunea pe care o iubeşte el este înțe- 
lepciunea nesfîrşită, vie şi de viaţă dătătoare, ipostasiată întreagă în Per- 
soana supremă a Cuviîntului lui Dumnezeu. De aceea iubirea de înțelep- 
ciune (filo-sofia) adevărată este numită mai degrabă filo-teia (iubire de 
Dumnezeu. 


207. Cele cu chipuri pot fi mijloace prin care se pot cunoaște ca 
arhetipuri cele fără chip. Căci în cele fără chip sînt date potenţial chipu- 
rile celor create. De aceea privind la cele cu chipuri trebuie să străbatem 
în ele pînă la ceea ce e în ele dincolo de chip, ca fundament al chipului. 
În chipul unei persoane trebuie să trăim ceea ce e mai presus de chip în 
ea, dar are virtualitatea chipului ei. Numai așa putem urca pînă la Cel 
care e dincolo de nechipul legat organic de chipul persoanei create. 

fi dovedite și lămurite în modul cel mai clar prin ştiinţă 
şi putere duhovnicească, întrucît una din aceste lumi ne 
este pedagog, iar cealaltă, casă veșnică, dumnezeiască, de- 
venită pentru noi vădită 208. 

Iar filozof dumnezeiesc este cel ce s-a unit prin fapte 
şi vedere nemijlocit cu Dumnezeu, ajungînd și numin- 
du-se prieten al Lui, ca unul ce iubeşte Înţelepciunea pri- 
mă, făcătoare și adevărată, mai mult decît orice altă prie- 
tenie, înţelepciune şi cunoștință 2%. Iar filolog (iubitor de 
cuvînt) şi filozof propriu-zis (chiar dacă părerea obştească, 
furînd numele filozofiei a uitat aceasta, cum zice marele 
Grigorie) e cel ce iubește și cercetează înțelepciunea de 
aici a zidirii lui Dumnezeu, ca ultimul ei ecou, dar nu se 
îndeletnicește cu această filozofie cu mîndrie, pentru lau- 
da și slava omenească, ca să nu fie iubitor de cele mate- 
riale, ci e un iubitor al înțelepciunii lui Dumnezeu, ară- 
tată în natură și în mișcarea ei. 

Iar cărturar este cel ce a învăţat cele ale Împărăției 
lui Dumnezeu, adică tot cel ce prin faptă se îndeletnicește 
cu vederea (contemplarea) lui Dumnezeu și stăruiește în 
liniște (isihie). Acesta scoate din vistieria inimii sale noi 
şi vechi (Matei XIII, 52), adică învățături evanghelice și 
proorocești, sau din Noul și Vechiul Testament, fie lu- 

208. Fundamentul nostru transcendent, care poartă în sine, fără chip, 
chipul nostru, este totodată ultima și cea mai intimă casă în care vom 
ajunge în viaţa viitoare. E casa noastră cea mai intimă, vatra noastră. Ea 
e numită casă pentru că ne este locul de pornire cel dintîi și locul din 
urmă și veșnic și în ea ne simțim ca acasă, mai acasă ca oriunde, avînd 
toată căldura şi familiaritatea celei mai proprii case a noastre. Ea are o 


căldură familiară, pentru că această casă este Persoana supremă unde 
avem obirșia noastră și iubirea deplină. Ea e Dumnezeu-Cuviîntul. 

209. A iubi înţelepciunea înseamnă a iubi pe Dumnezeu, Înţelepciu- 
nea cu față de Persoană, Înţelepciunea ipostasiată, sau ipostatică. Numai o 
Persoană are în ea concentrată înțelepciunea nesfirşită, vie și activă, iubi- 
toare și binefăcătoare. Numai o astfel de Înţelepciune o poţi iubi ca pe 
un prieten, pentru că şi ea te iubește ca prieten. Prietenia ei depăşeşte 
orice prietenie, dar şi prietenia noastră faţă ae ea. Din ea izvorăște toată 
înțelepciunea şi prietenia noastră. 

cruri de învățătură și lucruri de făptuire, fie învățături 
ale Legii și învățături apostolice. Căci acestea sînt tai- 
nele cele noi şi vechi, pe care cărturarul făptuitor le scoate 
la iveală, învățindu-se viețuirea cea plăcută lui Dumne- 
zeu. Cărturar este tot cel ce se îndeletnicește cu lucrarea, 
cel ce se ocupă încă trupește cu faptele. Iar cuvîntător 
dumnezeiesc e tot cel ce se îndeletnicește cu cunoașterea 
firii, care stă în mijlocul cunoştinţelor și al rațiunilor lu- 
crurilor și dovedește toate în Duh prin puterea deosebi- 
toare a raţiunii. În sfîrșit, filozof adevărat este cel ce are 
în sine nemijlocit și întru cunoștință unirea cea mai pre- 
sus de fire cu Dumnezeu 210. 

128. Cei ce scriu și grăiesc fără Duh, voind să zideas- 
că Biserica, sînt sufletești, cum zice undeva dumnezeies- 
cul apostol, neavînd Duh (luda 19). Unii ca aceștia sînt 
supuși blestemului care zice : «Vai celor cuminţi în ochii 
lor şi învăţaţi înaintea lor» (Isaia V, 21). Căci «grăiesc de 
la ei și nu Duhul lui Dumnezeu este cel ce grăiește în ei», 
după cuvîntul Domnului (Matei X, 20). Cei ce vorbesc 
din gindurile lor, înainte de a le curăţi, au fost amăgiţi de 


210. În ultimele rînduri se face o gradaţie între cărturar, cuvîntător 
și filozof dumnezeiesc. E gradaţia obișnuită a vieţii duhovnicești: făptui- 
torul, cunoscătorul rațiuniior dumnezeiești din natură și cel ce se unește 
nemijlocit și mai presus de fire cu Dumnezeu. La cunoașterea reală a ra- 
țiunilor dumnezeiești ale naturii nu se poate ajunge înainte de curățirea 
prin fapte, căci omul pătimaș nu vede rațiunile dumnezeieşti de loc, sau 
le strimbă cu patimă; iar la unirea nemijlocită cu Dumnezeu nu se poate 
ajunge fără curățirea prin fapte și fără cunoașterea distinctă a raţiunilor 
Lui din făpturi. 

«Cărturar» poate însemna aici și scriitor (ypauparevs). Acesta scrie 
legile de bază ale vieţii duhovnicești în sine prin fapte. Cuviîntătorul sau 
cunoscătorul raţiuni:or din lume le ia pe acestea la cunoștință și le co- 
munică și aitora. lar iubitorul de înțelepciune (filozoful) se ridică peste 
aceste două trepte la unirea cu Dumnezeu cel personal, izvorul legilor 
vieţii duhovnicești și al raţiunilor-cuvinte ale lumii, prin care ne provoacă 
să-l, cugetăm și să răspundem cugetării și cuvintelor ce ni le adresează, 
dezvoltîndu-ne ca fiinţe drept-cugetătoare și responsabil-cuvîntătoare, dez- 
voltîndu-ne în acord cu El. 

duhul părerii de sine. Despre aceștia zice proverbul : «Am 
văzut om socotindu-se în sine că este înțelept, însă mai 
multă nădejde are nebunul decît acesta» (Pilde XXVI, 12). 
lar Înţelepciunea ne spune: «Nu fiți înţelepţi întru 
voi înșivă» (Pilde III, 7). Dar şi dumnezeiescul apostol, cel 
plin de Duhul, mărturisește zicînd : «Nu sîntem destoi- 
nici de la noi, ci destoinicia noastră e de la Dumnezeu» 
(2 Cor. III, 5), sau : «Ci grăind ca de la Dumnezeu, înain- 
tea lui Dumnezeu, întru Hristos» (2 Cor. II, 17). lar cu- 
vintele acelora sînt neplăcute și neluminate. Căci nu gră- 
iesc împărtășindu-se din izvorul viu al Duhului, ci din- 
tr-o inimă asemenea unei bălți puturoase, în care se hră- 
nesc lipitorile, șerpii şi broaștele poftelor, înfumurării 
și neînfrînării. Apa cunoștinței lor este tulbure şi rău mi- 
rositoare și stătută. Cei ce beau din ea se îmbolnăvesc, se 
umplu de greață şi varsă. 

129. «Noi sîntem trupul lui Hristos și mădulare (fie- 
care) în parte», zice dumnezeiescul apostol (1 Cor. XII, 27). 
Sau iarăși: «Un trup și un duh sînteţi, precum aţi 
fost și chemaţi» (Efes. IV, 4—5). Deci precum trupul fără 
duh este mort și nesimţitor (Iacob II, 25), așa cel omorit 
de patimi, prin nesocotirea poruncilor după Botez, se face 
nelucrător și neluminat de Duhul Sfînt și de harul lui 
Hristos. El are Duhul prin credinţă și naștere din nou, 
dar e nelucrător și în nemișcare din pricina morţii suile- 
teşti. Căci sufletul fiind unul, iar mădularele trupului 
multe, el le ţine, le face vii și le mișcă pe toate cele în 
stare de viață. Dar pe cele secate din vreo neputinţă în- 
tîmplătoare, le poartă în sine ca moarte și nemișcate, dar 
rămîn fără viaţă și nesimţitoare 2!!. Tot așa Duhul lui 

211. Se dă o explicaţie faptului că deși harul Botezului rămîne în 
cel botezat, mădularele lui sufletești și trupești pot fi nelucrătoare în în- 
țeles duhovnicesc, căci nu-și însușesc în lăuntrul lor şi nu fructifică puterea 
harului. Explicaţia se folosește de modul în care sufletul rămîne în mă- 
dularele trupului și într-un fel îl ţine pe acesta în viaţa cea una a trupu- 


lui, dar din pricina vreunei boli, care le face incapabile să primească viața 
sufletului, rămîn în ele însele moarte şi nelucrătoare. 

Hristos este întreg în chip neamestecat în toate mădula- 
rele lui Hristos, ţinînd în lucrare şi făcînd vii mădularele 
care se pot împărtăși de viață ; dar și pe cele neputin- 
cioase să se împărtășească de viaţă le ține cu iubire de oa- 
meni ca pe ale sale. De aceea, orice credincios se împărtă- 
șește prin credinţă de înfierea în Duh, dar se poate face 
nelucrător și neluminat, prin nepurtare de grijă şi necre- 
dință, lipsindu-se de lumina și viaţa lui lisus. Deci orice 
credincios este mădular al lui Hristos și are Duhul lui 
Hristos, dar poate fi nelucrător, nemișcat și neînstare să 
se împărtășească de har 212. 

130. Sînt opt vederi generale. Cea dintîi zicem că 
este cea privitoare la Dumnezeu, Cel fără formă, fără de 
început, necreat, pricinuitor al tuturor, Dumnezeirea cea 
întreit-una şi mai presus de ființă ; a doua e cea privi- 
toare la lumea puterilor cerești ; a treia se îndreaptă spre 
alcătuirea lucrurilor ; a patra spre coborirea din icono- 
mie a Cuvintului ; a cincea se îndreaptă spre învierea cea 
de obşte ; a șasea spre înfricoșătoarea a doua venire a 
lui Hristos ; a şaptea spre chinurile veșnice ; a opta spre 
Împărăţia cerurilor. Cele patru dintii sînt ale celor tre- 
cute şi împlinite. lar celelalte patru, ale celor viitoare și 
încă nearătate. Acestea se văd într-o lumină îndepărtată 
și se află în cei ce au dobindit prin har multă curăţie a 
minţii. lar cel ce se apropie de ele fără lumină, să știe că 
va plăsmui năluciri și nu vederi, înșelat de duhul năluci- 
rii și nălucind prin acela. 

131. E de trebuinţă să vorbim, după putere, și des- 
pre amăgire, care este multora o cursă foarte vicleană 
şi născocitoare, greu de cunoscut și de pătruns. Amăgirea, 
iii 212. Aici se precizează sensul mișcării pozitive de care vorbește 
așa de insistent sfîntul Maxim Mărturisitorul, ca drum al făpturii spre 
desăvirșirea în Dumnezeu. Mișcarea aceasta e insuflată de Duhul lui Dum- 


nezeu. Ea e semnul vieţii adevărate. Mişcarea naturală e numai baza și 
precondiţia acestei mişcări întărite şi îndrumate prin Duhul. 

zice, se arată, sau mai bine zis vine asupra omului în două 
feluri : prin nălucire și prin luare în stăpînire, deși își 
are un singur început și o singură pricină : mîndria. Cea 
dintii este început celei de a doua. Iar cea de a doua este 
început celei de a treia, prin ieșirea din minţi. Căci înce- 
putul vederii prin nălucire este părerea de sine, care face 
să fie închipuit Dumnezeu ca o anumită formă. Din 
aceasta urmează amăgirea prin nălucire spre înșelare ; 
iar din aceasta se naște hula. Deodată cu aceasta, amăgi- 
rea prin nălucire naște frica de arătări ciudate în vreme 
de veghe și în somn, pe care o numesc unii spaimă și tre- 
murare a sufletelor. Deci mîndriei îi urmează amăgirea ; 
amăgirii, hulirea ; hulirii, frica ; fricii, tremurarea ; iar 
"tremurării, ieşirea din minţi (nebunia) 215. 
Felul acesta al amăgirii prin nălucire este cel dintii. 
Iar al doilea, cel prin lucrare, este acesta : el își are înce- 
putul în iubirea de plăcere, născută din pofta, zice-se, fi- 
rească. Din plăcere se naște desfrinarea necurăţiilor ne- 
grăite. Iar aceasta, aprinzînd toată firea şi tulburînd cu- 
getarea prin împreunarea cu chipurile celor dorite, scoate 
mintea din sine, făcînd-o prin beţia lucrării arzătoare să 
aiureze și să facă proorocii mincinoase, susținînd că s-a 
împărtășit de vederile unor sfinți şi de cuvintele acelora, 
ca și cînd acestea s-ar descoperi printr-o minte care e 
beată pînă la săturare de patimă și și-a schimbat felul de 
a fi, îndrăcindu-se. Pe unii ca aceștia ducîndu-i de nas cei 
din lume, prin înșelăciunea amăgirii, îi numesc «suflete» 
(spirite ?). Ei șed pe lîngă mormintele unor sfinți și se 
socotesc insuflați și mișcaţi de ei și siliți să vestească oa- 
menilor cele privitoare la ei. Dar trebue să-i numim mai 
degrabă îndrăciți și rătăciţi și robiți amăgirii, și nu proo- 
213. Aceștia sînt un fel de precursori ai spiritismului de azi. Totul 
provine din mîndria omului că poate cunoaște nepurificat și fără smerenie 
tainele lui Dumnezeu și ale vieţii viitoare, dind chip celor ce nu au chip. 


La început le dă chip cu voia, pe urmă asemenea chipuri li se impun fără 
voie, ca nişte halucinaţii. 

roci și prevestitori ale celor prezente și viitoare. Căci în- 
suși dracul desirînării, întunecînd cugetarea lor prin vă- 
paia voluptății, îi scoate din minţi, nălucindu-le pe anu- 
miţi sfinţi și convorbiri cu ei și arătîndu-le vederi. Uneori 
înșiși dracii li se arată ca să-i tulbure, înfricoșindu-i. Căci 
legîndu-i la jugul lui Veliar, se grăbește să-i împingă spre 
aiureală, ca să-i aibă predaţi lui pînă la moarte şi să-i 
trimită la osînda veşnică 214. 

132. Trebuie ştiut că amăgirea are trei pricini de 
obște prin care vine asupra oamenilor : mîndria, pizma 
dracilor și îngăduinţa povățuitoare (a lui Dumnezeu). lar 
pricinile primelor sînt : mîndria, ușurătatea, pizma, spori- 
rea ; iar a îngăduinţei povăţuitoare, vieţuirea păcătoasă. 
Amăgirea din pizmă și din părerea de sine își află grab- 
nică tămăduire, mai ales cînd omul se smereşte. Dar lăsa- 
rea pe mîna satanei spre pedeapsă povăţuitoare din pri- 
cina păcatului, adeseori o îngăduie Dumnezeu pină la 
moarte spre curăţire. Uneori îi lasă să fie chinuiți spre 
mîntuire chiar și pe cei fără vină. Dar trebuie știut că și 
însuși dracul părerii de sine face preziceri în cei ce nu 
sînt cu luare-aminte la inima lor. 

133. Toţi binecredincioșii se ung preoți și împărați 
întru adevăr prin înnoire, precum se ungeau și cei de odi- 
nioară prin preînchipuire. Căci aceia erau chipuri ale ade- 
vărului nostru, care ne preînchipuiau nu în parte, ci toți 
pe toți. Dar împărăţia și preoția noastră nu e de același 
chip și de același fel cu a acelora, deși simbolurile sînt 
aceleași. Nici nu e la noi deosebită firea, harul și chemarea 
la ungere, ca să facă deosebiți pe cei unși, ci noi avem una 
şi aceeași chemare, credinţă şi întipărire. Ele arată și des- 
copere, după cuvîntul adevărului, că trebue să ne facem 

214. E de remarcat că sfîntul Grigorie vede cauza nălucirilor cu 
voia și a halucinaţiilor fără voie nu numai în mîndrie, ci și în împătimirea 


trupească de plăceri. Căci aceasta împinge de obiceiu spre a da chip celor 
spirituale, neputiîndu-se desprinde de chipuri. 

curaţi, nepătimitori și cu totul închinaţi lui Dumnezeu, 
acum și în veacul viitor 215. 

134. Înţelepciunea îi izvorăște din gură și înţelege- 
rea din cugetarea inimii (Ps. XLIII, 4) aceluia care face 
cunoscut cuvîntul lui Dumnezeu. lar aceasta e Înţelepciu- 
nea ipostatică a lui Dumnezeu și Tatăl, care se face cu- 
noscută din lucruri, celui ce privește raţiunile lucruri- 
lor 215. Acela grăiește cu gura înțelepciunii din Înţelep- 
ciune, prin cuvîntul cel viu şi lucrător, fiind luminat în 
inimă de puterea înțelegerii care-l preface prin Duhul. Ca 
urmare, el poate lumina și pe credincioşii care-l ascultă 
cu înţelegere 217. 


135. Amăgirea, marea dușmană a adevărului, atrage 
azi pe oameni spre pierzanie. Ea naşte neștiința întune- 
ricului, care s-a întipărit în sufletele celor leneși 215, în- 
străinîndu-i de Dumnezeu. Aceștia susţin că nu este Dum- 


215. Prin înnoire sfintul Grigorie Sinaitul înţelege deci Taina Mirun- 
gerii. El afirmă aici preoţia generală a credincioșilor. Ea e o preoție ade- 
vărată nu numai preînchipuită, simbolică, ca în Vechiul Testament. Și nu 
numai preoţia, ci şi demnitatea împărătească. Şi nu sînt deosebiri de grade 
ca acolo. Prin preoţia aceasta, el înţelege unirea tuturor cu Hristos în 
aceeași măsură, prin rugăciunea inimii. Aceasta nu face de prisos preoţia 
rinduită pentru Liturghia şi pentru Tainele săvirșite în chip văzut, pentru 
ca din acestea să se hrănească cu harul necesar unirii interioare a tuturor 
cu Hristos. 


216. Raţiunile lucrurilor presupun o persoană de supremă înțelep- 
ciune care le cugetă. Și nu numai le cugetă, ci își imprimă gîndurile sau 
cuvintele în lucrurile create ca niște peceţi. Numai o persoană își imprimă 
peceţile în lucrurile sale, punînd în ele semnul că sînt ale sale. 

217. Înţelepciunea dumnezeiască ce grăiește prin gura celui ce 
soarbe din ea este însăși Înţelepciunea ipostatică supremă, sau Persoana 
lui Dumnezeu-Cuviîntul. De aceea ea este vie și lucrătoare și cuvîntul ei, 
devenit cuvîntul celui prin care grăiește, este şi el viu și lucrător. Înţelep- 
ciunea aceasta ipostatică luminează în inima celui ce s-a unit cu ea. 


218. Leneși în împlinirea poruncilor. Aceştia s-au înstrăinat de Dum- 
nezeu şi de aceea s-au întunecat. Ei nu mai vor să știe de Dumnezeu, 
temîndu-se de pedeapsa veşnică pe care le-o va pricinui neîmplinirea 
poruncilor. 

nezeu, Cel ce ne-a născut pe noi din nou și ne-a luminat, 
sau Îl cred și Îl cunosc numai prin cuvîntul simplu şi nu 
cu lucrarea, sau spun că S-a arătat numai celor de demult, 
nu și nouă. Ei hulesc credința în Dumnezeu, socotind 
mărturiile Scripturii despre Dumnezeu simplă părere și 
tăgăduiesc evlavia ce urmează din cunoștința Lui. Citesc 
Scripturile numai trupește, ca să nu zic iudaicește, și de 
aceea tăgăduiesc învierea sufletului, dorind să locuiască 
în chip inconștient în morminte. Amăgirea aceasta are ca 
pricini aceste trei patimi : necredinţa, viclenia și trîndă- 
via. Acestea se nasc și se susțin, de altfel, una pe alta. 
Căci necredința este învăţătoarea vicleniei, iar viclenia 
e însoţitoarea trîndăviei. Sau întors : trîndăvia e mama 
vicleniei, cum zice Domnul : «Slugă vicleană și leneșă» 
(Matei XXV, 16) ; iar viclenia e mama necredinţei. Iar 
cel ce nu crede e și netemător de Dumnezeu. Şi aceasta 
naște trindăvia, maica disprețului, prin care se nesoco- 
teşte tot binele și se săvîrşeşte tot răul. 

136. Credinţa adevărată despre Dumnezeu și cu- 
noștința nemincinoasă despre făpturi alcătuiesc ortodoxia 
desăvîrşită a dogmelor. De aceea unul ca acesta e dator 
să slăvească așa : «Slavă Ţie, Dumnezeul nostru, slavă 
Ție ; că pentru noi S-a întrupat Cuvîntul, Cel mai presus 
de ființă. De aceea mare este taina iconomiei Tale, Mîn- 
tuitorule al nostru, slavă Ţie !» 


137. După marele Maxim sînt trei feluri neosîndite 
şi nedispreţuite de cuvinte scrise : cel dinţii e al celor 
scrise pentru propria aducere aminte ; al doilea, pentru 
folosul altora ; şi al treilea, din ascultare. Pentru prici- 
nile acestea s-au alcătuit cele mai multe scrieri de cei ce 
au căutat cu smerenie cuvîntul. Iar cel ce scrie despre 
virtuţi pentru a plăcea, pentru a fi văzut și pentru a do- 
bîndi slavă, își va lua plata sa, neavînd nici un folos aici 
și nici o răsplată în veacul viitor, ci se va osîndi ca unul 
care a scos la vînzare pe tarabă cuvîntul lui Dumnezeu, 
ca să cîştige în chip viclean plăcerea de la oameni. 


Alte capete ale aceluiaşi” 


1. Tot cel botezat în Hristos e dator să ajungă la 
toate virstele lui Hristos. Căci a primit dinainte puterea 
pentru ele și poate să le afle și să și le însușească prin 
porunci 22. Arvuna Duhului este zămislirea ; simţirea 
bucuriei este nașterea ; puterea curăţitoare a focului Du- 
hului este botezarea ; vederea luminii dumnezeieşti este 
schimbarea la față ; omorirea dinspre toate este răstig- 
nirea ; sălășluirea dragostei dumnezeiești în inimă este 
îngroparea ; trezvia de viaţă făcătoare a Duhului este în- 
vierea ; extazul şi răpirea minţii către Dumnezeu sînt 
înălțarea 221. Iar cel ce nu le-a aflat pe acestea, nici nu 
le simte, e încă prunc și cu duhul și cu trupul, chiar dacă 
e socotit de toţi, cărunt și lucrător. 


2. Patimile lui Hristos cuprind omorirea de viață 
făcătoare pentru cei ce au străbătut cu pătimirea prin 
toate. Și dacă pătimim împreună, vom fi și slăviți împre- 
ună (Rom. VIII, 17). Iar patimile plăcerilor aduc o omo- 


219. În Filocalia greacă sînt 7 capete, în alte manuscrise sînt numai 
5. Ultimele două sînt în manuscrisul Ghenoiu spre sfirşit, înainte de con- 
vorbirea cu Maxim Cavsocalivitul (p. 133—135). Tot așa pare să fie în 
manuscrisul Academiei Române 79, 3 şi 17. Noi le dăm numai pe primele 
5 în ordinea din Filocalia greacă. 

220. Ideea va fi reluată de Nicolae Cabasila în «Viața în Hristos». 
Iar Grigorie Sinaitul a luat-o de la sfintul Maxim Mărturisitorul, din «Am- 
bigua». Dar prima temelie a ei este la sfîntul apostol Pavel (Efes. IV, 13). 

221. Etapele vieţii duhovnicești corespund momentelor din viața 
Mîntuitorului, care nu sînt lipsite nici ele de stări lăuntrice corespunză- 
toare. Îngroparea este dragostea de Dumnezeu, pentru că în ea noi admi- 
tem să nu mai fim văzuţi, renunţind total la noi-înșine pentru Dumnezeu. 
Învierea, ca stare continuă în picioare, se arată în trezvie. 

rîre de moarte făcătoare în cei ce le lucrează pe ele. Pă- 
timirea de bună voie a patimilor lui Hristos înseamnă 
răstignirea răstignirii și omorîrea omoririi 222, 

3. A pătimi pentru Hristos înseamnă a răbda cele ce 
ni se întîmplă. Căci celor nevinovaţi pizma le este spre 
folos ; iar certarea ni se face povăţuire a lui Dumnezeu 
spre întoarcere, deschizîndu-ne urechile nouă, celor vino- 
vaţi (Isaia IV, 5). De aceea Domnul a făgăduit cunună în 
vecii vecilor celor ce rabdă (Iacob I, 12). Slavă Ţie, Dum- 
nezeul nostru, slavă ie, Treime Sfîntă, pentru toate, 
slavă ie ! 


Despre prefacerea cea pătimașă. 


4. Trîndăvia, fiind o patimă greu de biruit, mole- 
şește trupul. Iar moleșindu-se trupul, se moleșește îm- 
preună cu el și sufletul. Slăbănogindu-se amîndouă, pre- 
face amestecarea sucurilor trupului prin împătimirea de 
plăceri. Iar împătimirea de plăceri stîrnește pofta ; pofta 
naște arderea ; arderea produce răscolirea ; răscolirea 
mișcă amintirea ; amintirea produce nălucirea ; nălucirea 
aduce momeala ; momeala, însoţirea (cu gîndul) ; însoţi- 


222. Cel ce voiește să ajungă la totala omorire a patimilor, pentru 
care primeşte puterea din patimile Domnului, trebuie mai întii să fi înaintat 
treptat în pătimire, sau în omorirea patimilor. Sint de remarcat aici două 
înțelesuri ale patimilor: patimi de plăcere care omoară ființa noastră şi 
patimi de durere care omoară patimile de plăcere și duc ființa noastră la 
viața adevărată. Patimile de plăcere sau omoriîtoare ale ființei se omoară 
prin patimile de durere sau pricinuitoare ale adevăratei vieţi. În înţelesul 
acesta există o omorire făcătoare de moarte, produsă de patimile de plă- 
cere, şi o omorire făcătoare de viaţă, pricinuită de patimile de durere. 
Astiel însușirea de bună voie a patimilor de durere ale lui Hristos ne 
pricinuiesc o răstignire a răstignirii şi o omorire a omoririi produsă de 
patimile de plăcere. Totul e luat din sfîntul Maxim Mărturisitorul, a cărui 
puternică influiență asupra lui Grigorie Sinaitul se vede și din faptul că 
e împreună cu Scărarul singurul citat de acesta în capetele 137 după 
acrostih. i 

rea dă loc la încuviinţare ; iar încuviințarea săvîrşește 
fapta, fie pe cea prin trup, fie pe cea prin atingerile de 
multe feluri. Şi astfel omul biruit cade 2%. 


Despre prefacerea cea bună. 


5. Răbdarea în tot lucrul naște bărbăţia ; bărbăţia, 
hotărîre ; hotărîrea, stăruința ; stăruința, prelungirea lu- 
crului sau adăugirea lui ; prelungirea potoleşte neînfri- 
narea trupului și domolește împătimirea poftei de plă- 
cere. lar pofta trezește acum dorul ; dorul, dragostea ; 
dragostea, rîvna ; rîvna, căldura ; căldura, mișcarea la 
lucru ; mișcarea, sîrguința ; sîrguinţa, rugăciunea ; rugă- 
ciunea, liniștirea ; liniștirea naște vederea ; vederea, cu- 
noştinţa ; cunoștința, pătrunderea tainelor ; şi sfîrșitul 
tainelor e cunoașterea lui Dumnezeu (teologia). Iar rodul 
cunoașterii lui Dumnezeu este dragostea desăviîrșită ; al 
dragostei, smerenia ; al smereniei, nepătimirea ; al nepă- 
timirii, vederea înainte, proorocia și preștiința. Dar încă 
nu are cineva de aici virtuțile desăviîrşite, nici nu micșo- 
rează dintr-odată păcatul. Ci sporind pe încetul virtutea, 
ajunge și păcatul cîte puţin la neființă 224. 


223. Se cunoșteau de mai demult cele patru momente care duc la 
păcat: momeala unui gind, însoţirea în gînd cu ea (dialogul), consimţirea 
la faptă, fapta însăşi. Grigorie Sinaitul înfățișează și multe momente ante- 
cedente ale momelii. 

224. Celelalte două capete care urmează în Filocalia greacă nu le 
dăm în traducere românească pentru motivele arătate în Introducere. 


A aceluiași: 


Învăţătură cu de-amănuntul despre liniş- 
tire şi rugăciune, despre semnele harului 
și ale amăgirii; apoi despre deosebirea 
dintre căldură și lucrare ; şi că fără povă- 
țuitor uşor vine amăgirea. (Capete 10 în 
Filocalia greacă ; aci 14). 


1. Ar trebui să spunem, cinstite Longhin, după ma- 
rele Învățător, că nici nu avem nevoie de ajutorul Scrip- 
turilor (1 Tes. IV, 4), sau de al celorlalţi părinţi, ci sîntem 
învățați de Dumnezeu. «Căci vor fi, zice, toţi învăţaţi de 
Dumnezeu» (Isaia LIV, 13 ; loan VII, 45). Sîntem învă- 
țaţi astfel, încît să cunoaştem de la El cele de folos. Şi nu 
numai noi, ci și fiecare dintre credincioși, ca unii ce pur- 
tăm scrisă în tablele inimilor noastre legea Duhului 
(2 Cor. III, 3) cea sfîntă şi ne-am învrednicit să grăim 
nemijlocit și neobișnuit, asemenea heruvimilor, cu lisus, 
prin rugăciunea curată. Dar fiindcă sîntem prunci în vre- 
mea nașterii noastre din nou, necunoscînd nici harul și 
nevăzînd nici înnoirea noastră, ba neștiind nici mărimea 
coviîrşitoare a cinstii şi a slavei de care ne-am împărtășit, 
şi fiindcă sîntem datori să creștem prin porunci sufletește 
și duhovnicește și să vedem cu mintea ceea ce am primit, 
cădem mulţi, prin lipsa de grijă şi prin deprinderea cea 
prea pătimașe, în nesimţire și întuneric 225. Așa încît nu 

225. Sfintul Grigorie Sinaitul afirmă şi el trebuința ca după o oare- 
care depășire a stării de pruncie de la Botez, credincioșii să simtă harul 


şi înnoirea lor ca efect ai harului. El se înșiră prin aceasta pe linia lui 
Macarie, Marcu Ascetul, Diadoch, Simeon Noul Teolog. Aceasta nu e o 

mai cunoaștem nici măcar de mai este Dumnezeu, nici 
cine sîntem, nici ce am ajuns, după ce am fost făcuţi fii 
ai lui Dumnezeu și fii ai luminii, copii și mădulare ale lui 
Hristos. Chiar dacă ne botezăm ca bărbați, dar ne simțim 
botezați numai în apă, nu şi în Duh. Și deși ne înnoim în 
Duh, o credem aceasta numai prin credința simplă cea 
moartă și nu prin cea lucrătoare ; și o credem numai cu 
îndoială. Astfel fiind cu totul trupuri, vieţuim și umblăm 
trupește. Și chiar dacă ne pocăim, cunoaștem şi împlinim 
poruncile numai trupeşte, nu și duhovnicește. lar dacă 
după multe osteneli, harul învrednicește pe unii să li se 
arate cu iubire de oameni, îl socotim înșelăciune. lar dacă 
auzim despre el că lucrează în alţii, din pricina pizmei îl 
socotim amăgire. Și așa rămînem morți pînă la moarte, 
neviețuind și nelucrînd în Hristos. 

De aceea, potrivit Scripturii, în vremea ieșirii, sau 
a judecății, se va lua de la noi și ceea ce avem, din pri- 
cina necredinţei și a deznădejdii (Matei XXV, 29). Nu în- 
înțelegem că fiii trebuie să fie cu Tatăl, dumnezei din 
Dumnezeu şi duhovnicești din Duh. Căci .«ceea ce este 
născut din Duh, duh este» (Ioan III, 6). Dar noi sîntem 
trupuri, deși ne-am făcut credincioși și cerești ; de aceea 
Duhul lui Dumnezeu nu rămîne întru noi (Facere VII, 3). 
De aceea a lăsat Domnul să se înmulțească nenorocirile, 
robirile și măcelurile, ca, poate prin ele, să îndrepte, sau 
să taie, sau să tămăduiască, ca prin niște leacuri mai 
puternice. 

2. Întîi trebuie să se spună, prin cuvîntul dat de 
Dumnezeu celor ce propovăduiesc Evanghelia, cum află 
cineva (mai bine zis cum află ceea ce are), că a primit pe 
Hristos prin Botezul în Duh. Căci apostolul Pavel zice : 
«Oare nu ştiţi că Hristos lisus locuiește în inimile voas- 
învăţătură singulară a sfîntului Simeon Noul Teolog, cum au afirmat unii 
teologi occidentali. «Vederea minţii», sau «vederea înţelegătoare» nu e 
numai o simplă deducție raţională, ci o evidenţă luminoasă a realităţii 
lui Dumnezeu, o simţire spirituală a legăturii cu Ei. 

tre ?» (2 Cor. XIII, 15). Pe urmă trebuie să se spună cum 
înaintează și cum păstrează ceea ce a aflat. Căci mulţi au 
purtat lupta pînă ce au aflat ceea ce căutau, și apoi și-au 
oprit lupta aici. Mai departe nu sporesc și nu mai au grijă, 
îndestulindu-se numai cu începutul pe care l-au aflat. Iar 
fiind împiedicaţi şi oprindu-se din drumul lor, își închi- 
puie că umblă încă pe calea cea bună, deși sînt purtaţi 
fără cîştig în atară de aceasta. Alții ajungînd la mijlocul 
luminării, și-au slăbit înaintarea spre ţintă, lenevindu-se 
sau întorcîndu-se spre cele dinapoi, printr-o viețuire ne- 
păsătoare și făcîndu-se iarăşi începători. În sfîrșit, alţii, 
ajungînd la desăvîrşire, cad, prin neluare aminte, din pri- 
cina părerii de sine, și se întorc spre cele dinapoi și se 
fac deopotrivă cu cei de la mijloc, sau cu cei începători 
în lucrare. Căci începătorii au lucrarea, cei de la mijloc, 
luminarea, iar cei desăvîrșiţi, curăţia sufletului, sau 
învierea 226, 


Despre felul cum poate fi aflată lucrarea. 


3. În două feluri poate fi aflată lucrarea Duhului, 
pe care am primit-o mai înainte în chip tainic prin Botez. 
Întâi, cum zice sfîntul Marcu, darul se descoperă, vorbind 
în general, prin lucrarea poruncilor, cu multă osteneală, 
și cu vremea 22. Cu cît lucrăm mai mult poruncile, cu 


226. Pe cînd Dionisie Areopagitul socoteşte treapta cea mai de jos 
curățirea, pe a doua luminarea, iar pe a treia, desăviîrşirea, sfîntul Grigorie 
Sinaitul pune aici curățirea pe treapta desăvirşirii, iar pe treapta cea mai 
de jos pune lcrarea. Lucrarea aceasta e făptuirea prin care se curățesc 
păcatele și se dobîndesc virtuțile. Luminarea e una cu contemplarea rațiu- 
rilor dumnezeiești din făpturi. lar curățirea de pe treapta cea mai înaltă 
este nepătimirea dobindită, care e una cu unirea cu Dumnezeu. Dar în 
cap. următor sfintul Grigorie Sinaitul prezintă lucrarea ca avînd un con- 
țidut cu mult mai. bogat. Ea e deja în începători un foc al veseliei și o 
lumină bine mirositoare. 

227. Sfîntul Marcu Ascetul, Despre Botez, Filoc. rom. ÎI, p. 274 şi 
urm, 

atît darul își face mai luminoase razele sale în noi. Apoi, 
se arată prin chemarea neîncetată și cu conștiință a Dom- 
nului lisus, adică prin pomenirea. lui Dumnezeu, întru 
ascultare. Prin vieţuirea cea dintii se arată mai cu întîr- 
ziere ; prin cea de a doua, mai curînd. E așa cum află 
cineva aurul, dacă-l caută săpind pămîntul cu osteneală 
şi cu stăruință. Dacă voim deci să aflăm și să cunoaștem 
adevărul fără amăgire, să căutăm să avem numai lucra- 
rea din inimă cu totul fără chip şi fără formă şi să nu 
oglindim în noi, prin nălucire, nici o formă şi nici un 
chip socotite ale sfinţilor, nici să privim lumini (căci amă- 
girea obișnuiește mai ales la început să înșele mintea celor 
necercaţi cu asemenea năluciri mincinoase). Ci să ne sîr- 
guim să avem în inimă numai lucrarea rugăciunii, care 
încălzește mintea şi o veselește și aprinde sufletul spre 
dragostea negrăită a lui Dumnezeu și a oamenilor. De 
aceea rămîne cum este dacă rugăciunea este la începă- 
tori, lucrarea înțelegătoare pururea în mișcare a Sfîntu- 
lui Duh, născîndu-se din rugăciune, smerenie și nu pu- 
țină zdrobire de inimă, răsărind la început din inimă 
ca un foc al veseliei, iar la sfîrşit cao lumină bine 
mirositoare 228. 

4. Iar la cei ce caută lumina cu adevărat şi nu ase- 
menea celor ce o ispitesc numai, potrivit cu aceeași înțe- 
lepciune care zice că «e aflată de cei ce nu o ispitesc pe 
ea» (Înţel. Sir. 1, 2), semnele începutului sînt acestea : în 
unii se arată ca o lumină ce răsare ; în alții ca veselie 
plină de cutremur ; în alţii iarăși ca bucurie ; iar în alţii, 
ca bucurie amestecată cu frică ; ; în alţii ca un cutremur 
și bucurie ; uneori, la alţii, ca lacrimi și frică. Fiindcă 

228. Stîntul Grigorie Sinaitul, ca și alţi părinţi anteriori, unește în 
descrierea darurilor dumnezeiești, laturi pe caze în viaţa aaturală nu sîn- 
tem obișnuiți să le vedem îmbinate: lumină bine mirositoare. Sînt stări 
duhovnicești de e complexitate neobișnuită. Aceasta se vede și în cap. 
următoare (4—5). Dar încă din cap. 3 a început să se facă trecerea de la 


descrierea stării duhovniceşti a începătorilor, la descrierea stării celor 
ajunşi pe treptele superioare. 

sufletul se bucură de cercetarea și de mila lui Dumnezeu, 
dar se teme și tremură de venirea Lui, ca un vinovat de 
păcate multe. Altora li se ivește la început o zdrobire ne- 
grăită a inimii și o durere nespusă a sufletului, care su- 
teră dureri ca o femeie ce naște, cum zice Scriptura 
(Apoc. XII, 2). Căci «Cuvîntul viu și lucrător», adică lisus, 
«străbate, cum zice apostolul, pînă la despărțitura sufle- 
tului și a trupului, a încheieturilor şi a măduvei» 
(Evr. III, 12), ca să topească cu putere ceea ce e patimă, 
din toate părţile sufletului și ale trupului. În alţii se arată 
ca o iubire şi ca o pace faţă de toţi. În alţii ca o veselie, pe 
care adeseori părinții Bisericii o numesc săltare, fiind o 
putere a Duhului și o mișcare a inimii vii. Aceasta e nu- 
mită şi tresărire şi suspin al Duhului ce se roagă pentru 
noi în chip negrăit lui Dumnezeu (Rom. VIII, 26). Isaia 
a numit aceasta, sarcină a dreptății dumnezeiești 
(Isaia XLV, 8), iar marele Efrem, străpungere. Domnul 
a numit-o izvor de viaţă săltind spre viaţă veșnică 
(loan IV, 14), (iar prin apă a înţeles Duhul), ce saltă în 
inimă și fierbe cu mare putere. 


9. Trebuie să se știe că săltarea sau veselia e de două 
feluri : cea liniștită, care e numită tresărire şi suspin și 
rugăciune a Duhului, şi cea mare, care e numită şi săltare 
şi săritură, sau salt, care e un zbor întins al inimii spre 
văzduhul dumnezeiesc. Căci sufletul, întraripat cu dra- 
goste de Duhul dumnezeiesc și eliberat de legăturile pa- 
timilor, încearcă să zboare spre cele de sus încă înainte 
de ieșire, dorind să se despartă de povară. Această stare 
e numită şi zguduire și fierbere a Duhului, şi tulburare, 
după cuvîntul : «lisus S-a tulburat în Duh, zguduit cu 
putere și a zis: unde l-aţi pus ?» (loan XI, 34). Deose- 
birea între săltarea mare și mică o arată dumnezeiescul 
David zicînd : «Munţii saltă ca berbecii, iar dealurile ca 
mieii» (Ps. CXIII, 4). El vorbeşte despre cei desăvirșiţi 
și despre cei începători, căci ar fi fost nepotrivit să spună 
despre munți și dealuri că saltă, aceștia fiind fără viaţă. 

6. Dar trebuie să se ştie că frica dumnezeiască nu 
are cutremurare, dacă prin cutremurare se înţelege nu 
frica din bucurie, ci aceea din mînie, sau cea a certării 
povăţuitoare, ori cea a părăsirii ; ci ea e o veselie cu cu- 
tremurare care vine din rugăciunea făcută în focul te- 
merii de Dumnezeu. lar prin frică nu înţeleg aici pe cea 
cu cutremurarea venită din mînie sau din osînda veșnică, 
ci pe aceea a înțelepciunii, care se și numește începutul 
înțelepciunii (Pilde I, 7). lar frica se împarte în trei (deși 
părinţii Bisericii au împărțit-o în două): cea începă- 
toare, cea desăvirșită și apoi cea din miînie, care trebuie 
numită și cutremurare propriu-zisă, sau tulburare, sau 
zdrobire. 

7. lar cutremurarea e de multe feluri : una e cea 
din miînie și alta cea din bucurie ; şi iarăși una cea din 
iuțime (cînd se naște o fierbere covîrșitoare a sîngelui în 
jurul inimii, cum zic unii), alta, cea din obișnuinţa înve- 
chită și alta cea a păcatului și a rătăcirii ; și iarăși alta 
cea din blestemul venit prin Cain asupra neamului ome- 
nesc. Pe cel ce se nevoiește îl războieşte la început cutre- 
murarea din bucurie şi cea din păcat. Dar nu tuturor li 
se întîmplă aşa. Semnele acestora sînt următoarele : a ce- 
lei dintii, o veselie cu cutremur și cu multe lacrimi, cînd 
harul mîngiie sufletul ; a celei de a doua, o căldură de- 
zordonată, o înfumurare și o învirtoşare de inimă, care 
aprinde sufletul şi mădularele spre împreunare, îndem- 
nînd la încuviințarea unor fapte de rușine, prin nălucirea 
din lăuntru. 

8. În orice începător este o lucrare îndoită, săvîrșin- 
du-se în inimă în chip îndoit şi neamestecat : una din har 
și alta din amăgire. Aceasta o mărturisește marele Marcu 
Pustnicul, zicînd : «Este o lucrare duhovnicească și este 
o lucrare drăcească, necunoscută de prune». Sau iarăși : 
«Este o căldură întreită a lucrării, aprinsă în oameni : 
una din har, alta din amăgire sau din păcat și alta din 
prisosul sîngelui». Pe aceasta Talasie Africanul a numit-o 

amestecarea sucurilor (xpăaw)22% și ea poate fi potolită și 
adusă la rînduială prin înfrinarea măsurată. 

9. Lucrarea harului este puterea focului Duhului, 
care se mișcă întru bucuria și veselia inimii, sprijinind, 
încălzind și curățind sufletul. Ea opreşte gîndurile pentru 
o vreme și omoară mișcarea poftitoare din trup. Sem- 
nele ei și roadele care arată adevărul ei sînt lacrimile, 
săltarea, smerenia, înfrînarea, tăcerea, răbdarea, ascun- 
derea și toate cele asemenea acestora, prin care cîştigăm 
o încredințare neîndoielnică. 

10. Lucrarea amăgirii este aprinderea păcatului, 
care încălzește sufletul cu voluptatea și trezește cu furie 
în mișcarea trupului pofta spre împreunare a trupurilor. 
Ea este lipsită de orice calitate bună și de orice rînduială, 
după sfîntul Diadoch 2%, aducînd o bucurie dobitocească, 
părere de sine, tulburare, veselie josnică nesăturată, spo- 
rind pofta spre plăcere. Ea caută materia pentru arderea 
plăcerilor avînd pîntecele nesăturat împreună-lucrător. 
Căci de acolo se aprinde și se întinează starea mustului 
trupului. Acolo e pricina aprinderii sufletului, pe care 
acea lucrare îl trage sprea ea ca, scufundînd pe om în obiș- 
nuinţa și plăcerea ei, să alunge din el treptat harul 21 şi 
să-l facă să preacurvească pe ascuns, înfierbîntînd și 

229. Capete despre dragoste și înfrinare UI, 32; Filoc. rom. IV, p. 21. 

230. Capete morale şi despre cunoștință, 33; Filoc. rom. 1, p. 347. 

231. În ms. rom. care cuprind texte mai multe din sfîntul Grigorie 
Sinaitul se continuă cu următoarele patru capete, pe care traducătorul 
exemplarului prototipic le introduce cu cuvintele «Pină aicea (se află) 
întru cea grecească. Iar întru slovenească scoatere (ediţie) se află și aceste 
cuvinte». Între exemplarele care cuprind aceste patru capete în plus, 
amintim numerele 35, 79 din Bibl. Patr. Rom. Le luăm din ms. Ghenoiu, 
p. 104—107, unde sînt introduse cu notiţa amintită. Dar în cap. 10 din el 
se mai adaugă şi partea care urmează, înainte de celelalte 4. Cred că aşa 
e și în celelalte ms. care le adaugă. Le adăugăm în Filocalia rom. întru- 
cît ni se pare că însuşi titlul acestei scrieri (învăţătură cu de-amănuntul) 


include în el cuprinsul lor, care vorbeşte în continuare de felurile căldurii 
şi de trebuinţa unui învăţător. Pe lîngă aceea, în analiza subtilă cuprinsă 

aprinzînd mădularele sale prin împătimirea de plăcere. 
Dar i se pare că ceea ce mișcă mintea și o încălzeşte este 
harul necunoscut 22 și nu lucrarea înfierbîntată a păca- 
tului, sau mai bine zis a amăgirii și a împătimirii de plă- 
cere (a dulcii împătimiri). Pe aceasta cunoscînd-o și sfîn- 
tul loan Scărarul zice : «Am întrebat-o pe aceasta și a 
răspuns : eu mi-am cîștigat ajutor aprinderea cea din 
afară și mișcarea poftei naturale, pricinuitoare de împrăş- 
tiere ca să aprindă pe om spre lucrare amăgitoare». 


11. Se cade a ști că aprinderea păcatului este înșe- 
lăciune. Iar lucrarea păcatului este din duhul cel iubitor 
de plăceri, care începe să se miște spre pofta trupului, 
prin dulceaţa bucatelor. Dar Domnul, fiind foc, a arătat 
că diavolul este rece nu prin fire, ci prin răzvrătirea pă- 
catului. Căci prin aceasta a pierdut căldura dumnezeiască, 
cea care face pe slugile Sale foc arzător. Deci păcatul 
fiind răceală, din cauza lipsirii de Dumnezeu, iar dracul 
fiind după fire foc, aprinde pe om, şi prin umezeala îm- 
pătimirii de plăcere rănește poita, făcînd-o să primească 
cele ce pricinuiesc plăcerea. Astfel ca urmare a căldurii 
pierdute, își agonisește lucrarea rușinoasă a îndulcirii 25. 


în aceste capete, ni se pare că putem surprinde măiestria sfintului Grigorie 
Sinaitul. 

Cînd aveau textele grecești la îndemiînă, românii traduceau din ele. 
Numai cînd le lipseau acestea, traduceau și din slavonă. 

232. De aici vedem că cei ce contestau putinţa cunoașterii sau sim- 
țirii lucrării harului — puternic afirmată de sfintul Simeon Noul Teolog, 
după exemplul sfîntului Marcu Ascetul şi Diadoh - găseau în contestarea 
lor temeiul pentru a confunda căldura dezordonată a patimii cu căldura 
liniştită şi duhovnicească produsă de har, pentru că după ei lucrarea haru- 
lui nu poate fi nicicînd cunoscută și deci deosebită de lucrarea păcatului. 

233. Dacă am redat sensul corect al stîngacei traduceri românești 
de odinioară, diavolul pierzînd căldura lui firească prin despărţirea de 
Dumnezeu, dar firea lui năzuind-o, pentru că a avut-o la început în calitate 
de duh creat de Dumnezeu, produce o falsă căldură (o căldură neiubi- 
toare, egoistă) în sine și în cei ispitiţi, ca să scape întru cîtva de răceala 
egoistă în care a căzut şi să poată să înșele pe cei ispitiţi. Avem aici o 

12. Sînt două feluri de războaie în vremea rugă- 
ciunii : al înșelăciunii și al harului. Amîndouă se produc 
cu voia, nu prin împărtăşire. Precum soarele, strălucind 
în locurile cele murdare, nu se amestecă cu murdăria și 
nu se vatămă de ea, ci mai vîrtos le usucă pe acelea și 
alungă murdăria, aşa nici harul nu se amestecă cu înșelă- 
ciunea, ci rămîne curat. Ba mai vîrtos o topeşte pe aceasta. 
Dar nu voieşte să o facă pe aceasta să dispară cu totul, 
ca să poată exista împreună cu harul și voinţa noastră și 
să ne facem şi noi cercați. Căci voiește să o depărteze pe 
aceasta treptat prin împreună-lucrarea voinței noastre, 
voind să ne nevoim și noi. Pentru că voiește ca purtînd, 
după lege, lupta cea bună a minţii noastre, să putem lua 
cununa și să fim mucenici adevăraţi, biruind nu pe pă- 
gîni, ci pe satana însuși, care în tot ceasul aduce în noi 
atacurile sale ca pe niște aprinderi învăpăiate 24. Înfier- 
bîntînd aceasta cuptorul trupului cu dulceața patimilor, 
își trimite slugile sale, adică pe draci, ca să ne chinuiască 
prin gînduri și să ne silească să jertfim idolului poftelor, 
adică momelilor și să ne lăsăm mintea să se împărtă- 
şească de ele. Iar semnele acestei înșelăciuni se văd cînd 
se pun în lucrare : împietrirea inimii cea lipsită de umi- 
lință, iar în unii împreunată cu lacrimi întunecate, înăl- 
țarea semeaţă, îmbuibarea pîntecelui, multa vorbire, trîn- 


interesantă explicare a coezistenţei răcelii egoiste şi a căldurii fără durată 
și consistenţă, a căldurii superficiale, convulsive şi artificiale, a păcatului, 
a patimii, a ispitirii. E o explicare a amestecului de ferbinţeală a patimii 
și de plănuire rece a faptelor ei rele. Păcatul este, pe de o parte, căldură, 
pe de alta, un cinism rece. Sfîntul Grigorie Palama va apăra în tratatul 
doi al celei de a doua triade căldura cea bună a rugăciunii, împotriva lui 
Varlaam care critica orice arătare a efectelor rugăciunii în trup, ridicu: 
lizînd pe isihaști care vorbeau de o astfel de căldură. 

234. În icoanele bizantine ale mucenicilor se văd în colţul de sus 
din dreapta îngerii așteptind cu cununa în mînă ca mucenicii să suporte 
pînă la capăt cu bărbăţie chinurile lor, ca să-i poată încununa. Așa vrea 
să încununeze Dumnezeu și pe cei ce biruiesc patimile pe care au să le 
suporte ca niște alţi mucenici, 

dăvia, închipuirea de sine și lauda pentru lucrare, căl- 
dura cea fără dulceaţă, îngreunarea sufletului, moleşirea 
mădularelor, dulceața umedă, stîrnirea sălbatică a trupu- 
lui, nălucirea chipurilor care împing spre împreunarea 
trupurilor. În unii ca aceștia nu este liniște și nu le înflo- 
rește fața, ci sînt totdeauna uscați și arşi de văpaia împă- 
timirii de plăcere. Descriindu-le pe acestea marele Ma- 
carie, după ce le-a înșirat semnele, a spus: «Oțetul se 
aseamănă vinului la vedere și rapița e asemenea mușta- 
rului. Dar gustarea le deosebește pe cele două». Deci fie- 
care din ele poate fi înțeleasă şi aflată din semnele mai 
sus arătate. 

13. Căldura harului. Căldura harului este focul Du- 
hului, pe care Domnul a venit să-l arunce pe pămînt 
(Luca XII, 49), adică în inimile oamenilor. Şi El vrea să 
se aprindă degrabă în noi, ca să ardă păcatul şi să curețe 
sufletul și să-l aline și să-l atragă în chip negrăit spre 
dragostea de Dumnezeu și de oameni. Căci e neamestecat 
cu firea, căreia îi dăruieşte din ceea ce are deosebit de ea. 
Iar cînd marele Macarie zice că amîndouă persoanele lu- 
crează în una și aceeași minte, el înţelege că lucrarea Du- 
hului se mișcă în ea neamestecată cu păcatul în vremea 
rugăciunii, ci ele rămîn deosebite și fiecare singură. Se 
întîmplă cîteodată că harul lucrează și se mișcă singur. 
Dar cîteodată e împreună cu înșelăciunea, însă, precum 
am zis, în chip neamestecat. Pentru că de Dumnezeu cel 
curat nu se atinge prihană 2%. Se întîmplă însă că uneori 
să lucreze păcatul singur (adică înșelăciunea), încălzind 
voința noastră, întrucît o stăpînește. Iar alteori omul se 
luptă după har, văzîndu-și sufletul muncit înăuntru, rău 
pătimind. Se mai cade să ştim și aceasta : înșelăciunea 

235. Avem aici interpretarea ortodoxă a expresiei lui Macarie des- 
pre existența celor două persoane (Dumnezeu și satana) în suflet, care 


a fost socoțită de diferiţi teologi apuseni mai noi ca semn al masalianis- 
mului. 

pentru noii începători este căldura păcatului. Iar înșelă- 
ciunea celor de mijloc şi a celor desăvîrșiți constă în nă- 
lucirea minţii. Căci căldura înșelăciunii sau a păcatului 
este aprinderea poftei de dulceaţă. Sau mai bine zis, ea 
e răul miros al îndulcirii de patimă, care e îmbibat în cei 
ce sînt încă necercaţi şi n-au gustat mai vîrtos preadul- 
cele și bine-mirositorul mir vărsat în noi prin întruparea 
Cuvîntului lui Dumnezeu, care mai întîi este arzător 
pentru curățire, iar pe urmă este bun și cu bună mireas- 
mă, prin sfințenia Duhului, cînd sfințește sufletul şi 
trupul. Căci el este puterea sfințitoare, cum zice marele 
Macarie. Iar înșelăciunea, făcîndu-se stăpînă prin zăbo- 
vire, dă putere lucrării păcatului și mintea pătimește rău 
de la momeli și de la pofta spre împreunare, aprinzin- 
du-se prin nălucire. Și amestecîndu-se în căldura rugă- 
ciunii, produce schimbare în ea 2%6. Adus sufletul aici, se 
zice că el preacurvește prin amăgire cu vrăjmașul și nu 
se împărtășește tainic de Mirele Hristos. De aceea și apos- 
tolul îi numește pe aceștia desfrînaţi și desfrînate, ca pe 
unii ce, după Ioan Scărarul, prin poftirea păcatului se 
împărtășesc în ascuns cu satana. Căci zice acesta : «M-am 
cunoscut ispitit de lucrul acesta, care mă înșela, ameste- 
cînd bucuria cea dobitocească cu lacrimi și cu mîngiierea. 
sufletului și mi se părea că primesc rod, iar nu strică- 

236. Căldura păcătoasă atacă direct simţurile la cei începători, pe 
cînd la cei de pe treapta de mijloc sau de pe cea desăvirșită începe cu 
năluciri ale părerii de sine, ca pe urmă să atragă și ea sufletul spre pofte. 
Dacă în scrisul ascetic anterior se afirma simplu intrarea sufletului în 
dialog cu momeala, aici se face o descriere mai amănunţită a acestui 
fapt: se descrie cum se trece de la oarecare împreună-prezenţă a unui 
gind amăgitor în suflet cu hotărîrea cea bună. Sfîntul Grigorie descrie 
cum se face amestecarea lor, sau cum se face amestecarea căldurii păcă- 
toase cu căldura curată a rugăciunii. Ea se produce prin zăbovirea poftei 
în suflet. Este de remarcat descrierea analoagă a raportului între dulceaţa 


rău mirositoare a împătimirii de plăcere și între dulceaţa curată a mirului 
de taină al lucrării Duhului Sfînt. 

ciune». Şi iarăși : «la seama ca bucuria care-ţi vine să nu 
fie de la doctorii cei răi și de la ispititori». 

14. Acestea s-au spus, pe cît a fost cu putinţă, des- 
pre semnele harului şi ale amăgirii. lar despre cei ce se 
află în lucrarea cea de la mijloc şi despre desăvîrșire, nu 
este nevoie să spunem cuvinte multe, căci aceștia au în 
ei înșiși pe Dumnezeu învățător, după sfîntul Ioan Scă- 
rarul. Totuși nimenea să nu săvirșească lucrarea aceasta 
după o rînduială ce și-o dă singur (idioritmie), fără învă- 
țătura şi experienţa celor scrise aci, cîștigată cu osteneală 
și durere, chiar dacă i s-ar părea de folos. Aceasta, pen- 
tru ca nu cumva, pentru necredință să se împingă și pe 
sine și pe alții în adîncul deznădejdii. Căci eu, cum zice 
marele Maxim, am scris acestea spre amintire mie și al- 
tora, și nu de la mine însumi, ci pentru ascultarea mul- 
tora ce se sîrguiesc a se osteni întru această preafrumoasă 
lucrare pe care au căutat-o din suflet. Deci să ne sîrguim 
cu dor nemăsurat să udăm brazda lucrării cu rîul mirului, 
cum zice David. Căci prin el se sporește în noi izvorui 
vieții și al înţelepciunii şi din el ni se limpezește, prin 
multa dorire, vederea fără încetare. Și așa adîncul inimii 
şi al luminii îi desăvîrşește pe cei ce sporesc în smerenie. 


Ale aceluiași: 


despre liniștire și despre cele două feluri 
ale rugăciunii, în 15 capete 


1. Sînt două feluri ale unirii, mai bine zis cîte o in- 
trare din fiecare parte la rugăciunea minţii, care se lu- 
crează prin Duhul în inimă. Sau mintea o ia înaintea ei, 
lipindu-se acolo de Domnul (1 Cor. VI, 17), cum zice 
Scriptura, sau mișcîndu-se mai întîi lucrarea în chip 
treptat atrage mintea în locul veseliei și o leagă de che- 
marea Domnului Iisus și în unirea cu El. Căci deși Duhul 
lucrează deosebit în fiecare, precum voiește, cum zice 
apostolul (1 Cor. XII, 11), dar o dată premerge una, altă 
dată alta, în cele două feluri pomenite mai înainte 256 bis. 

Uneori lucrarea se ivește în inimă, se înţelege, după 
împuţinarea patimilor, prin chemarea continuă a lui lisus 
Hristos, care face să se arate căldura dumnezeiască ; căci 
Dumnezeul nostru este foc ce mistuie patimile, cum zice 
Scriptura (Deut. IV, 24). Alteori Duhul atrage mintea la 
sine, strîngînd-o în adîncul inimii și oprind-o de la îm- 
prăştierea obișnuită. Atunci mintea nu mai e dusă din 
Ierusalim în robie la asirieni, ci-și mută locuinţa din Ba- 
bilon în Sion, la loc mai înalt. Atunci poate zice și ea cu 
proorocul : «ie se cuvine cîntare, în Sion, şi Tie se va da 
-236bis. În rugăciunea pe care mintea o face în inimă, cîteodată pre- 
cede mintea lipindu-se prin gîndirea ei iubitoare de Domnul şi apoi această 
lipire provoacă rugăciunea; alte dăţi precede rugăciunea şi apoi ea atrage 


mintea în bucuria ei, legînd-o de chemarea numelui lui lisus și unind-o 
cu El. 

rugăciune în Ierusalim» (Ps. IV, 2) ; sau iarăși : «Cînd a 
întors Domnul robia Sionului» (Ps. CXXV, 1); sau iarăși: 
“Bucura-se-va lacob și veseli-se-va Israel» (Ps. LII, 7) ; 
adică mintea lucrătoare și văzătoare care cu Dumnezeu, 
prin lucrare, biruie patimile și-L vede pe EI prin contem- 
plaţie, pe cît îi este cu putință. Mintea-aceasta, chemată 
atunci ca la o masă preaîmbelșugată, cîntă veselindu-se 
într-o desfătare dumnezeiască : «Gătit-ai înaintea mea 
masă, împotriva celor ce mă necăjese» (Ps. XX, 5), adică 
împotriva dracilor și a patimilor. 


Cum trebuie făcută rugăciunea ? 


2. «Dimineaţa să semeni sămînţa ta», zice Solomon, 
adică sămînţa rugăciunii. «Jar seara să nu înceteze mîna 
ta» (Excel. XI, 6), ca nu cumva să fie o vreme care să des- 
partă rugăciunea ta continuă și să nu nimerești ceasul în 
care să fie auzită. Fiindcă nu cunoşti, zice, care va ajunge 
la ţintă, aceasta sau aceea. Şezînd deci de dimineaţă pe 
un scaun ca de-o palmă, adună-ți mintea din partea con- 
ducătoare, în inimă, și ține-o în ea. Aplecîndu-te apoi cu 
încordare, ca să simţi durere în piept, în umeri și în 
grumaz, strigă stăruitor cu mintea, sau cu sufletul: 
«Doamne Iisuse Hristoase, miluiește-mă !». Pe urmă, pen- 
tru îngustimea, osteneala și greutatea lucrului, ca unul ce 
e făcut continuu, (fiindcă cele trei cuvinte nu sînt o mîn- 
care care să se poată mînca continuu, iar «cei ce Mă mă- 
nîncă pe Mine vor flămînzi încă» (Înţel. Sir. XXIX, 21), 
mută-ți mintea la cealaltă jumătate şi zi : «Fiul lui Dum- 
nezeu, miluiește-mă !». Dar zi mult fiecare jumătate, căci 
nu trebuie să le schimbi necontenit, din lene, fiindcă plan- 
tele ce se răsădesc continuu nu prind rădăcină. Înfrînea- 
ză-ți şi mișcarea plămiînilor, ca să nu răsufli în voie, căci 
suflarea plămînilor, care pornește de la inimă, întunecă 

mintea şi risipește cugetarea, răpind-o de acolo. Ca ur- 
mare, sau o predă roabă uitării, sau o face să cugete unele 
în locul altora, îndreptîndu-se, fără să simtă, spre cele ce 
nu trebuie 2%. Iar de vezi ivindu-se sau luînd chip în 
mintea ta necurățiile duhurilor sau ale gîndurilor, să nu 
te sperii. Chiar dacă ţi se arată înțelesuri bune de ale 
lucrurilor, nu le băga în seamă. Ci înfrînîndu-ți răsu- 
flarea, pe cît e cu putinţă, și încuind mintea în inimă și 
săvîrşind neîncetat și stăruitor chemarea Domnului lisus, 
să le arzi şi să le oprești pe acestea, iar pe ei să-i biciuiești 
în chip nevăzut prin dumnezeiescul nume 258. Căci zice 
Scărarul : «Biciuieşte pe vrăjmași cu numele lui Iisus, 
fiindcă nu e armă mai puternică decît aceasta, în cer și 
pe pămînt». 


237. Sfîntul Grigorie aduce mai întîi ca elemente noi șederea celui 
ce săvirşește această rugăciune pe un scaun îngust și aplecarea încordată 
a capului, pentru că această durere menţinută cu hotărire ține atenția la 
rugăciunea pe care o săvirșește. Dar nici el, cum nici Nichifor din singu- 
rătate, nu cerea ca să se alterneze continuu cele două părţi ale rugăciunii 
lui lisus, ca să nu se risipească atenția minţii. Cugetarea trebuie ţinută 
continuu concentrată în inimă. Legarea rugăciunii de respiraţie era reco- 
mandată numai în general ca prilej de a nu se uita rugăciunea. 


Foarte interesantă e explicarea lui Grigorie Sinaitul că mișcarea 
plămînilor trebuie făcută mai rar — deci și respiraţia — întrucît această 
respiraţie pornește de la inimă, și dacă ea se face prea des, se depărtează 
prea des de la inimă și cugetarea concentrată acolo. Nichifor vorbise și 
el de rolul inimii în respirarea plămînilor dar numai pentru a-și ține prin 
plămîni o temperatură potrivită, nici prea caldă și nici prea rece. El nu 
a dat o explicare spirituală a acestui rol al inimii în reținerea respirației 
plămiînilor. Totuși sfintul Grigorie Sinaitul nu vorbește de o ritmare a 
rugăciunii cu respiraţia. Sînt aici niște probleme care cer un studiu mai 
aprofundat de caracter fiziologic-spiritual. 

238. Nu trebuie primite în cugetare în vremea chemării numelui 
lui lisus nici măcar înțelesuri nepăcătoase ale lucrurilor. Căci și prin ele 
duhurile rele încearcă să distragă cugetarea de ia numele lui lisus, sau 
de la rugăciunea curată, fără alte gînduri. 

Despre răsuflare 


3. Că trebuie să-ți înfrînezi răsuflarea, e martor 
Isaia Pustnicul și mulţi alții. Acela zice : <Ţine-ţi mintea 
cea nestatornică», adică împinsă și împrăștiată de puterea 
potrivnică ce s-a întors din nou după Botez pentru ne- 
purtarea ta de grijă, împreună cu alte duhuri mai rele, 
în sufletul leneș, cum zice Domnul, făcîndu-le pe cele 
din urmă mai rele decît cele dintii (Matei XII, 45). lar 
altul zice : «Monahul trebuie să aibă pomenirea lui Dum- 
nezeu în loc de răsuflare». Altul iarăși îi cere ca dragos- 
tea de Dumnezeu să ia înaintea răsuflării lui. Noul Teo- 
log zice : «Strînge-ţi nările nasului ca să nu răsufli în 
voie» 239. Iar Scărarul cere : «Pomenirea lui lisus să se 
unească cu răsuflarea ta şi atunci vei cunoaște folosul 
liniştirii» (Scara, cap. 27). Apostolul de asemenea măr- 
turisește, că nu el, ci Hristos trăia în el (Galat. II, 19), 
lucrînd și făcîndu-l să răsufle viața dumnezeiască. lar 
Domnul zice : «Duhul suflă unde voiește» (Ioan III, 8), 
slujindu-se de chipul suflării vîntului sensibil. 

Căci am ajuns curați, primind arvuna Duhului şi 
cuvîntul cel înăuntru sădit ca o sămiînţă, cum zice Iacob, 
tratele Domnului (lacob I, 21), sădită și întărită prin îm- 
părtășirea cea neîmpărtășită, care ne îndumnezeiește în 
chip neamestecat și fără să se micșoreze Cel preaplin de 
bunătate. Dar nepurtînd grije de porunci, ca păstrătoare 
ale harului, am căzut iarăși în patimi, şi în loc de răsu- 
flarea Duhului Sfînt, ne-am umplut de suflarea duhuri- 
lor rele. Și e vădit că de la acestea vine căscatul și lenea, 
cum zic părinţii. Dar cel ce a dobîndit Duhul și a fost 
curăţit de către EI, e încălzit și primeşte de la EI suflarea 
vieții dumnezeieşti și de la El grăiește, prin EL cugetă și 
se mișcă, după cuvîntul Domnului : «Că nu voi sînteţi 


239. La Methode de loraison hesychaste, ed. J. Hausherr, în: Orien- 
talia Christiana, vel. IX, î, 1927, p. 164. 

cei ce grăiţi, ci Duhul Tatălui Meu, Care grăiește în voi» 
(Matei X, 20). Dar cel ce are pe cel dimpotrivă și e stă- 
pînit de el, face și grăiește cele dimpotrivă. 


Cum trebuie să cântăm ? 


4. «Ostenind, zice Scărarul, scoală-te și te roagă ; și 
iarăşi șezînd, ține-te cu bărbăție de lucrarea de mai 
înainte». Deşi a vorbit despre minte, că trebuie să le facă 
acestea cînd ajunge să-și păzească inima, dar nu e nepo- 
trivit să fie spuse acestea și despre cîntare. Căci se zice 
că marele Varsanufie, fiind întrebat despre cîntare, cum 
şi ce trebuie anume să se cînte, a răspuns : «Ceasurile și 
canoanele sînt predanii bisericești și înțelepțește s-au dat 
pentru frumuseţea lor. Iar cei de la schituri nu cîntă cea- 
surile și nu au canoanele, ci lucrul miinilor și cugetarea 
în singurătate și rugăciunea cîte puţin. Stînd la rugăciune 
ești dator să zici Sfinte Dumnezeule și Tatăl nostru şi să 
rogi pe Dumnezeu să te izbăvească de omul cel vechi. 
Dar să nu zăbovești în ea. Căci toată ziua mintea ta este 
în rugăciune». Bătrînul a arătat astfel că rugăciunea ini- 
mii este rugăciunea în singurătate, iar rugăciunea făcută 
cîte puţin este ridicarea la cîntare. Dar zice limpede și 
marele loan Scărarul : «Lucrul liniștii este lipsa de grijă 
în toate, rugăciunea fără lenevire (aceasta este ridicarea), 
şi al treilea, lucrarea nefurată a inimii (aceasta este rugă- 
ciunea șederii sau a liniștii» (Scara, cap. 27). 


Despre deosebirea dintre cei ce cîntă 
5. De unde vine deosebirea, că unii cer cîntare 


multă, alții puţină, iar alţii deloc, ci numai rugăciunea și 
osteneala, poate lucrarea miinilor, sau a pocăinței, sau 

altă lucrare ostenitoare ? Dezlegarea acestora este urmă- 
toarea : cei ce au aflat harul după făptuire, prin multe 
osteneli și vreme îndelungată, învaţă și pe alţii ceea ce 
au aflat ei. Ei nu primesc să asculte de cei ce au ajuns 
acolo întru cunoștință, din mila lui Dumnezeu, degrabă, 
prin căldura credinţei, cum zice sfîntul Isaac. De aceea 
îi ocărăsc pe unii ca aceștia, furați de neștiinţă și de pă- 
rerea de sine şi asigură pe alţii că ceea ce este altfel este 
înșelăciune și nu lucrarea harului. Ei nu știu că este ușor 
în ochii Domnului, după Scriptură, să îmbogăţească din- 
tr-odată pe cel sărac (Înţel. Sir. XI, 21), şi că proverbul 
zice că «începutul înțelepciunii este a dobîndi harul înțe- 
lepciunii» (Pilde IV, 7). Iar apostolul mustră pe ucenicii 
de atunci care nu cunoșteau harul, zicînd : «Nu știți că 
lisus Hristos locuiește în voi ? Afară numai dacă nu sîn- 
teţi cercaţi» (2 Cor. XII, 5), adică dacă nu sînteți înain- 
taţi, pentru negrija voastră. Din această pricină și cei de 
care am vorbit mai sus nu primesc nici însușirile minu- 
nate ale rugăciunii lucrate în chip deosebit în unii de 
Duhul, în inimă, respingîndu-le cu necredință și cu 
mîndrie 240, 


Împotrivirea lui (Grigorie Sinaitul) 


6. Spune-mi, tu care susţii altfel: Dacă postește 
cineva, se înfrînează, priveghează, stă în picioare, face 
pocăință, plînge, petrece în sărăcie, toate acestea nu sînt 
oare fapte ? Cum zici deci că fără făptuire este cu nepu- 
tință să se țină rugăciunea, dar ţii seama numai de cîn- 
tare ? Oare acestea nu sînt fapte ? 24! 

240. Tot acest cap este o pledoarie pentru putinţa ca cineva să ajungă 
la rugăciunea inimii şi fără a trece prin lungi osteneli de curăţire prin 
fapie. 


241. De aci începe în manuscrisele românești care cuprind mai multe 
texte din sfîntul Grigorie Sinaitul, cap. 7, cu țitlul: Dezlegare. De aceea 

Dezlegare. Dacă se roagă cineva numai cu gura, iar 
mintea îi rătăceşte, ce-a folosit ? Dacă unul zidește şi 
aitul dărîmă, nu rămîne nimic, fără numai osteneala 
(nţel. Sir. XXXIV, 23). Ci, precum lucrează cu trupul 
așa e dator să lucreze și cu mintea, ca să nu se afle în ce 
priveşte trupul, drept, iar cu inima, plin de toată trindă- 
via şi necurăţia. Aceasta o întărește şi apostolul, zicînd : 
«Dacă mă rog cu limba, adică cu gura, duhul meu sau 
glasul meu se roagă, dar mintea mea e neroditoare. Mă 
rog deci cu gura şi cu mintea» (1 Cor. XIV, 15) ; și «vreau 
să zic mai bine cinci cuvinte... (1 Cor. XIV, 19). Că despre 
aceasta vorbește, e martor Scărarul, care zice în «Cuvîn- 
tul despre rugăciune» : «Marele lucrător al marii și desă- 
vîrşitei rugăciuni zice acestea : vreau să zic mai bine 
cinci cuvinte cu mintea mea... şi celelalte. Sînt multe 
lucrări, dar sînt din parte. Rugăciunea inimii însă este 
largă şi cuprinzătoare, ca una ce este izvor al virtuților», 
cum zice Scărarul. Prin ea se află tot binele. Nu este, 
spune sfîntul Maxim, lucru mai înfricoşător ca gîndul 
morții, dar nici mai măreț ca pomenirea lui Dumnezeu, 
arătînd prin aceasta însemnătatea covirşitoare a ei. Unii 
însă nici nu vor să audă că este har în vremea de acum, 
fiind întunecaţi și puţin credincioși, din multa nesimţire 
şi neştiinţă 2%. 

7. Iar cei ce cîntă puţin socotesc că bine fac, cinstind 
măsura. Căci toată măsura este bună, cum zic cei înțe- 
sie împart această lucrare nu în 15, ci în 16 capete. Dar în titlu spun şi 
ele că lucrarea are 15 capete. 


În aceste rînduri sînt întrebaţi cei ce declară că sînt necesare fap- 
tele înainte de rugăciunea curată, dar socotesc numai cîntarea faptă; de 
ce nu socotesc fapte, postirea, priveghierea etc ? Deci sfîntul Grigorie Si- 
naitul consideră şi el necesare aceste fapte, dar nu dă ca faptă exclusivă 
cîntarea prea multă de psalmi. Aceasta o arată în rîndurile ce urmează 
sub titlul: Dezlegare. 

242. Sfintul Grigorie Sinaitul consideră că în rugăciunea inimii se 
cuprind toate faptele: ea presupune adunarea minţii din împrăştiere, po- 
căința care a zdrobit inima, iubirea de Dumnezeu, smerenia, simțirea etc. 


12 — Filocalia 

lepţi. Ei nu-și deșartă toată puterea sufletului în făptuire. 
Căci prin aceasta mintea aflată în rugăciune, obosind, își 
pierde vigoarea în ea. Ci, cîntînd puţin, stăruiește cea mai 
mare parte din vreme în rugăciune. Dar se întîmplă une- 
ori că mintea, obosind de strigarea înțelegătoare continuă 
şi de aţintirea stăruitoare, să trebuiască să-și ia puțină 
odihnă. Atunci slobozește-o la largul cîntării de la strim- 
toarea liniștirii. Aceasta e cea mai bună rînduială şi în- 
vățătură a bărbaţilor preaînțelepți. 

8. lar cei ce nu cîntă de loc bine fac, dacă sînt în 
sporire. Căci aceştia nu au trebuinţă să zică psalmi, ci de 
tăcere, de rugăciune neîncetată și de vedere, dacă au 
ajuns la luminare. Ei, fiind uniți cu Dumnezeu, nu au 
nevoie să-și desfacă mintea de la El și s-o arunce în tul- 
burare. Căderea celui ce se află în ascultare, zice Scăra- 
rul, stă în împlinirea voii sale ; iar a celui ce se liniștește, 
în depărtarea de la rugăciune. Mintea unora ca aceștia 
preacurvește cînd se desparte de pomenirea lui Dum- 
nezeu, ca de Mirele ei, și-şi îndreaptă dragostea spre lu- 
cruri neînsemnate 24%. 

Dar a învăţa și pe alții aceeași rînduială, nu se po- 
trivește în toate. Se potriveşte celor ce sînt ascultători 
simpli și neînvățaţi, deoarece ascultarea se împărtășește 
de toată virtutea prin smerenie. Dar această rînduială nu 
li se dă celor nesupuși, ca să nu se rătăcească, cu ușurință, 
fie că sînt simpli, fie că sînt învăţaţi. Deoarece cel ce 
ascultă numai de sine nu poate scăpa de părerea de sine, 
din care obișnuiește să se nască rătăcirea, cum zice sfîn- 
tul Isaac 244. 

243. El admite puţină cîntare, pentru oboseala minţii, dar cere mai 
multă rugăciune a inimii. Dar ceior desăvîrșiți le recomandă rugăciunea 
neîntreruptă. Păcatul lor constă în depărtarea de la rugăciune, precum 
al celor care au o ascultare constă în împlinirea voii lor proprii. 

244. Nu trebuie îndemnați toţi să facă rugăciunea minţii în mod ne- 


încetat. Pot fi îndemnați la ea cei ascultători, chiar dacă sînt simpli, pen- 
tru că cel ce ascultă se împărtășește prin smerenie de toată virtutea. În 

Unii, neluînd aminte la vătămarea viitoare, învaţă pe 
oricare s-ar nimeri să împlinească numai această lucrare, 
pentru a obişnui, zic, mintea să iubească pomenirea lui 
Dumnezeu. Aceasta nu-i un lucru potrivit, mai ales pen- 
tru cei ce viețuiesc după voia lor. Căci mintea lor, fiind 
necurățită din pricina negrijii și a mîndriei, dacă nu se 
curățește mai înainte prin lacrimi, își nălucește mai de- 
grabă chipuri rușinoase de gînduri (idoli), şi nu rugăciu- 
nea. Fiindcă duhurile necurate din inima lor, tulburate 
de înfricoșatul nume, umblă răcnind să răpună pe cel ce 
le biciuiește. De va auzi, sau de va fi învăţat cel ce vie- 
țuieşte după voia sa, despre lucrarea aceasta și va vrea să 
o ţină, va pătimi una din acestea două : de se va sili, se 
va rătăci și va rămîne netămăduit ; de nu se va îngriji de 
ea, va rămîne nesporit în toată viaţa lui. 

9. Vorbesc și eu ca unul ce a învățat puţin din cer- 
care. Cind vei şedea ziua sau noaptea liniștindu-te, rugîn- 
du-te des lui Dumnezeu fără gînduri, întru smerenie, și 
va slăbi mintea să strige, iar trupul și inima te vor durea 
de fixarea puternică a chemării dese a lui Iisus, încît nu 
vei mai simţi căldură și nu te vei mai veseli şi deci nu vei 
mai avea rivna și răbdarea ce se naşte din această stare, 
ridică-te în picioare și cîntă singur sau cu ucenicul care 
e cu tine, sau îndeletniceşte-te cu meditarea vreunui cu- 
vînt, sau cu pomenirea morții, sau cu lucrul miinilor, sau 
cu celelalte, ca să pricinuieşti trupului osteneală. Cînd stai 
și cînți singur, zi şi : Sfinte Dumnezeule. Pe urmă fă ia- 
răși rugăciunea cu sufletul sau cu înţelegerea, mintea 
luînd aminte la inimă. lar dacă te apasă lenea, zi și doi 
sau trei psalmi și două tropare de pocăință, fără cîntare. 
Fiindcă nu vor cînta unii ca aceștia, zice Scărarul. Le 
ascultarea lui se cuprinde voința de a împlini toi ce i se recomandă ca 
bun. Dar nu trebuie îndemnați cei neascultători, chiar dacă sînt învăţaţi, 


pentru că aceștia sînt obișnuiți să facă numai voia lor şi din aceasta se 
naște părerea de sine, din care vin toate rătăcirile. 

ajunge lor spre înveselire osteneala inimii făcută pentru 
evlavie, cum zice siintul Marcu și căldura duhului, dată 
lor spre bucurie și veselie. Zi după psalmi și rugăciunea 
cu mintea sau cu sufletul, fără împrăştiere ; asemenea și 
aliluia. Căci aceasta este rînduiala sfinţilor părinţi, a lui 
Varsanufie și Diadoch și a celorlalţi. Și cum zice dumne- 
zeiescul Vasile, trebuie să se schimbe psalmii în fiecare 
zi, pentru a aţița rîvna și ca să nu-și piardă mintea plă- 
cerea, cîntînd mereu aceleași ; căci de i se va da această 
libertate, se va întări și mai mult în rîvnă. lar dacă stai 
la cîntare cu un ucenic credincios, acela să zică psalmii, 
iar tu, luînd aminte întru ascuns la inimă și rugîndu-te, fii 
atent la tine ; și disprețuiește toate gîndurile, fie sensi- 
bile, fie mintale care răsar din inimă, cu ajutorul rugă- 
ciunii. Căci liniștea (isihia) este lepădarea gîndurilor ce nu 
sînt de la Duhul și dumnezeiești, pînă la o vreme, ca nu 
cumva luînd aminte la ele, ca bune, să pierzi lucrul mai 
mare. 


Despre amăgire 


10. Ia aminte, deci, cu de-amănuntul, iubitorule de 
Dumnezeu, întru cunoștință : dacă împlinindu-ţi lucrul, 
vei vedea o lumină sau un foc, din afară sau din lăuntru, 
sau un chip, zice-se al lui Hristos, sau al vreunui înger, 
sau al altcuiva, să nu le primești, ca să nu suferi vreo vă- 
tămare ; ca nu cumva dîndu-le atenție să lași mintea să 
se întipărească de acestea. Căci toate aceste chipuri se 
plăsmuiesc din afară, cînd nu se cuvine, ca să amăgească 
sufletul. Căci începutul adevărat al rugăciunii este căldura 
inimii, care arde patimile și naște în suflet pace și bucurie, 
asigurînd inima, printr-un dor și printr-o încredințare lip- 
sită de orice îndoială. Căci orice vine în suflet, zic pă- 
rinţii, fie din cele supuse simţurilor, fie din cele gîndite 

cu mintea, dacă se îndoiește inima în privinţa lui, să nu-l 
primeşti, fiindcă nu este de la Dumnezeu, ci e trimis de 
la potrivnicul. lar de vei vedea mintea atrasă de afară, 
sau de sus, de vreo putere nevăzută, să nu-i crezi, nici să 
O lași să fie atrasă, ci strînge-o îndată la lucrul ei. Cele ale 
lui Dumnezeu, zice sfîntul Isaac, vin de la sine, fără să știi 
tu vremea. Vrăjmașul firesc din lăuntrul cingătoarei se 
preface în cele ale duhuiui precum voiește, aducînd prin 
nălucire unele în locul altora și în loc de căldură aprinde- 
rea dezordonată, încît se îngreunează sufletul de această 
amăgire ; iar în loc de veselie, o bucuria dobitocească și o 
dulceaţă vîscoasă, din care se naște părerea de sine şi în- 
ftumurarea. Dar deși acela se silește prin acestea să se 
ascundă pentru cei necercaţi, ca ei să socotească amăgirea 
lui drept har lucrător, vremea, cercarea și simţirea îl des- 
coperă celor ce nu sînt cu totul necunoscători ai vicleniei 
lui. Căci gitlejui, zice Scriptura, deosebește mincările 
(Înţel. Sir. XXXVI, 18—19), adică gustarea duhovni- 
cească le arată fără greutate pe toate cum sînt. 


Despre citire 


1]. Să citeşti, de ești lucrător, zice Scărarul, cele 
ce-ţi sînt de folos la lucru. Căci împlinirea lor face de pri- 
sos ciţirea celorlalte. Citește pururea cele despre liniștire 
și rugăciune, de pildă : din Scară, din sfîntul Isaac, cele 
ale sfîntului Maxim, ale Noului Teolog, ale ucenicului său 
Stithatul, ale lui Isichie, ale lui Filotei Sinaitul și ale ce- 
lorlalţi asemenea lor, cîte sînt ca acestea. Iar celelalte la- 
să-le pînă ce ai vreme, nu fiindcă sînt de lepădat, ci fiind- 
că nu ajută scopului, mutîind mintea de la rugăciune la 
tot felul de istorii. Citirea să o faci de unul singur ; să nu 
te mîndrești cu răsunarea glasului, nici cu sîrguirea rosti- 
rii frumoase, sau cu bună-întocmirea cuvintelor, sau cu 

răsunarea plăcută a lor ; nu te lăsa furat cu patimă, lip- 
sind sau fiind de faţă, de dorinţa de a face plăcere vreu- 
nora. Nu fii nesăturat la citire, fiindcă în toate cea mai 
bună e măsura ; nu citi cu apăsare, nici cu lene și cu ne- 
păsare, ci cu cuviinţă, cu blindeţe, cu bună rînduială, cu 
înțelegere, cu ritm, cu mintea și cu sufletul, sau și cu ra- 
țiunea. Căci împuternicindu-se mintea prin acestea, se în- 
tăreşte în deprinderea de a se ruga cu stăruinţă. lar prin 
cele potrivnice acestora, pomenite mai sus, dobîndește în- 
tunecare și slăbănogire, încît vei simţi și durere de cap și 
vei slăbi și în rugăciune. 

12. Ia aminte şi la aplecarea ta din fiecare ceas, cer- 
cetînd amănunțit, în care parte înclini. Dacă spre Dumne- 
zeu, pentru binele însuși, de dragul folosului sufletesc, 
şezi liniştindu-te sau cîntînd sau citind sau rugîndu-te sau 
lucrînd orice altă virtute, ca să nu fii furat fără să ştii ; 
ca nu cumva să te afli cu înfățișarea lucrător, iar cu felul 
lucrării și cu cugetarea să vrei să placi oamenilor şi nu 
lui Dumnezeu (Gal. I, 10). Căci multe sînt cursele viclea- 
nului și vede în ascuns înclinarea intenţiei, fără să fie bă- 
gat de seamă de cei mulţi ; și pururea vrea să fure lucrul 
în chip neștiut, ca ceea ce se face să nu se facă după voia 
lui Dumnezeu. Deci, chiar dacă te războieşte fără slăbire 
şi se năpustește asupră-ţi fără ruşine, tu ţine-ţi luarea 
aminte întărită către Dumnezeu și nu te lăsa furat des, 
oricîţ ar fi silită de acela înclinarea voinței să se împrăș- 
tie fără să vrea. În felul acesta, chiar dacă ar fi biruit ca- 
reva fără voie, din neputinţă, este iertat și lăudat de Cel 
ce cunoaște intenţiile şi inimile. 

Dar patima slavei deșarte nu-l lasă pe monah să spo- 
rească în virtute, ci rabdă ostenelile și ajunge la bătrî- 
neţe îără rod. Ea îi asaltează pururea pe toţi trei și-i je- 
fuieşte de lucrarea virtuţilor : pe începători, pe cei de la 
mijloc și pe desăvîrșiţi. 

13. Spun ca unul ce am învăţat, că monahul nu spo- 
rește niciodată fără aceste virtuţi : post, înfrînare, prive- 
ghere, răbdare, bărbăţie, liniştire, rugăciune, tăcere, plins, 
smerenie. Ele se nasc și se păzesc una pe alta. Căci ves- 
tejindu-se pofta din postul continuu, naște înfrînarea ; 
înfrînarea, privegherea și răbdarea ; răbdarea, bărbăţia ; 
bărbăţia, liniștirea ; liniștirea, rugăciunea ; rugăciunea, 
tăcerea ; tăcerea, plinsul ; plînsul, smerenia ; smerenia, 
plinsul ; și aşa mai departe, pe calea întoarsă, vei afla, 
cercetînd cu de-amănuntul, că fiicele nasc pe maici. Drept 
aceea, nu se află în virtuți un lucru mai minunat ca 
această naștere a unora din altele 24%5. 


14. Trebuie să înşirăm aci și ostenelile și durerile 
lucrării, şi să înfățișăm limpede cum trebuie săvîrșită fie- 
care lucrare, ca nu cumva călătorind cineva fără durere, 
numai din auzite, să nu dobîndească roade și să ne învi- 
novăţească pe noi sau pe alţii că nu e cum am zis. Căci nu- 
mai durerea inimii și osteneala trupului ştiu să facă lucrul 
adevărului. Prin ele se face arătată lucrarea Duhului 
Sfînt, dată ţie și fiecărui credincios, prin Botez. Lucrarea 
aceasta a fost îngropată prin patimi pentru nepurtarea de 
grijă de porunci și așteaptă pocăinţa noastră, pentru mila 
Lui negrăită, ca nu cumva să auzim la sfîrşit din pricina 
nerodirii noastre : «Luaţi talantul de la el» şi «Ceea ce 
se pare că are se va lua de la el» (Matei XXV, 28—29) și 
să ne trimită în muncile veșnice, la suferinţele din gheenă. 
Căci nici o lucrare trupească și duhovnicească nu dă roa- 
dă, dacă nu e săvârșită cu durere sau cu osteneală. Fiind- 
că «Împărăţia cerurilor se ia cu sila și cei ce o silesc, o ră- 
pesc pe ea» (Matei XI, 12). Iar silă a numit simţirea du- 

245. De sigur, maicile născute de fiice sînt fiice de un nivel duhov- 
nicesc sporit. Plinsul născut din smerenie e de o calitate superioară celui 
ce naște smerenia. E aşa cum la Dionisie Areopagitul curăţia care se naște 
din desăvirşire e superioară celei care prin luminare a dus la desăvirşire. 


(Ierarhia cerească). Fiecare virtute le poartă pe toate în sine şi le promo- 
vează pe toate. 

reroasă a trupului, in toate. Căci altfel sint poate mulți 
care au lucrat sau lucrează ani îndelungațţi, dar fiindcă 
nu au pus osteneală și durere prin rivna fierbinte a inimii, 
s-au lipsit de curăție şi de împărtășirea Sfîntului Duh, 
lepădînd asprimea durerilor. Cei ce lucrează fără grijă și 
cu moleșeală cstenesc poate mult, la arătare, dar nicio- 
dată nu vor culege roadă, din pricină că nu au pus durere 
în ea, răminină în adîncul lor lipsiți de ea. Martor este cel 
ce zice (Scărarul) : «De-am avea toată petrecerea noastră 
minunată, dar dacă n-am dobîndit inimă îndurerată, ea 
este mincinoasă și zadarnică. Căci călătorind fără du- 
rere, sintem împinși uneori de trindăvie la împrăștieri 
fără folos și ne întunecăm. Și socotind că găsim în aces- 
tea puțină odihnă, ne amăgim. Căci ajungem legaţi în 
chip nevăzut cu lanțuri de nedezlegat, fără putință de miș- 
care și nelucrători, înmulţindu-se în noi moleşeala. Aceas- 
ta mai ales cînd sintem începători, fiindcă celor desăvîr- 
șiți toate le sînt de folos, dindu-li-se cu măsură». Aceasta 
o mărturisește și marele Efrem, zicînd : «Ostenind, oste- 
neşte cu durere, ca să scapi de durerile ostenelilor ds- 
şarte». «De nu va slăbi mijlocul nostru, zice proorocul, de 
slăbiciunea din osteneala postului și nu vom naște rodul în 
dureri de facere și în statornicirea inimii» (Isaia XXI, 3), 
nu vom dobindi duh de mintuire pe pămintul inimii, 
cum ai auzit, ci ne vom mîndri numai cu anii, cu postirea 
fără folos, cu slăbănogirea și cu liniştirea, socotind a fi 
cineva. Însă la vremea ieșirii vom cunoaște toți, fără pu- 
tinţă ce îndoială, toată roada noastră». 

15. Nu e cu putinţă să înveţe cineva prin sine știința 
virtuților, chiar dacă s-au folosit unii de cercare ca de un 
învățător. Căci a lucra de ia sine şi nu după sfatul celor 
ce au călătorit mai înainte înseamnă a ti plin de părerea 
de sine, sau mai bine zis a o naşte pe aceasta. Căci dacă : 
«Fiul nu face de la Sine nimic, ci precum L-a învăţat pe 
EI Tatăl, așa face» (loan XIV, 30), iar «Duhul nu va grăi 

de la Sine» (loan XVI, 30), cine a ajuns la o așa de mare 
înălțime a virtuţii, ca să nu mai aibă trebuință de altci- 
neva să-l înveţe ? Nu se amăgește, socotind că are virtute, 
dar fiind mai degrabă lipsit de minte ? De aceea trebuie 
să ascultăm de cei ce cunosc ostenelile virtuţii lucrătoare 
şi așa să purcedem la faptă, adică la postul împreunat cu 
foamea, la înfrinarea lipsită de plăceri, la privegherea stă- 
ruitoare, la îngenuncherea dureroasă, la starea neclintită 
și obositoare în picioare, la rugăciunea întinsă, la smerenia 
nemincinoasă, la zdrobire și suspinare neîncetată, la tă- 
cere chibzuită, dreasă cu sare (Colos. IV, 6) şi la răbdarea 
în toate. Căci nu trebuie să petrecem totdeauna în odihnă, 
nici să stăruim totdeauna numai șezînd înainte de vreme, 
sau de bătrînețe sau de neputinţe. Pentru că «ostenelile 
virtuţilor tale vei mînca» (Ps. CXVII, 2), zice Scriptura, 
sau «Împărăţia cerurilor este a celor ce o silese» 
(Matei XI, 12). Drept aceea cel ce se sîrguiește în fiecare 
zi să împlinească cu osteneală lucrările mai sus amintite 
va secera la vreme, cu Dumnezeu, și roada lor. 


Al aceluiași: 


despre felul cum trebuie să șadă la rugă- 
ciune cel ce se linişteşte; şi să nu se ri- 
dice repede 246. 


1. Uneori să șezi pe scaun și anume cît mai mult, 
pentru osteneală ; alteori şi pe o rogojină, puţin, pentru 
o vreme, pentru odihnire. Dar șederea ta să fie cu răb- 
dare, pentru cel ce a zis: <Stăruiţi în rugăciune» 
(Colos. IV, 2). Să nu te ridici degrabă, lenevindu-te pentru 
durerea ostenelii și pentru strigarea înțelegătoare a min- 
ţii şi pentru aţintirea minţii. Căci «iată, zice proorocul, 
m-au cuprins dureri ca pe una care naște» (Ps. XXI, 3). 
Ci încovoindu-te în jos și adunîndu-ţi mintea în inimă, 
de cumva s-a împrăștiat, chiamă pe Domnul Iisus în aju- 
tor. lar dacă te dor adeseori umerii și capul, stăruiește 
cu osteneală şi cu dragoste în acestea, căutînd în inimă 
pe Domnul. Căci «Împărăţia lui Dumnezeu este a celor 
ce o silesc și cei ce o silesc, o răpesc pe ea» (Matei XI, 12). 
Domnul a arătat, prin aceste cuvinte, sîrguința în 
osteneli a acestora. Căci răbdarea și stăruința în toate 
pricinuiesc osteneli în trup și în suflet. 


Despre felul cum trebuie să se zică rugăciunea 


2. Dintre părinţi, unii o zic în întregime : «Doamne 
Iisuse Hristoase, Fiul lui Dumnezeu, miluiește-mă». Alţii, 


246. În ms. Ghenoiu şi în ms. asemănătoare e împărțit în 7 capete. 
Filoc. gr. (ed. III, vol. IV, p. 80—88) nu e împărțită în capete. 

jumătate : «lisuse, Fiul lui Dumnezeu, miluiește-mă», 
ceea ce este mai ușor pentru neputința minţii. Căci aceasta 
nu poate să zică în chip tainic, singură de la sine «Domnul 
Iisus», întru curăţie și în chip desăvîrşit, decît în Duhul 
Sfînt (1 Cor. XII, 3). Altfel va face aceasta bilbiindu-se 
ca un copil, neputînd să o zică articulat. Dar nu trebuie 
să schimbe des cuvintele rugăciunii, din nepăsare, ci cu 
răgaz, fără întrerupere 247. 

Iarăşi unii părinți învaţă să se facă rugăciunea cu 
gura, alții cu mintea. Eu o zic cu amîndouă. Căci uneori 
slăbește mintea a o grăi, lenevindu-se ; iar alteori gura. 
De aceea trebuie să ne rugăm și cu gura și cu mintea. Dar 
trebuie să o spunem liniștit și fără zgomot, ca nu cumva 
glasul să tulbure simţirea și atenția minţii și să le împie- 
dice. Aceasta pînă ce mintea, obișnuindu-se cu lucrarea, 
va înainta în ea și va lua putere de la Duhul să se roage 
în întregime și cu putere. Atunci nu mai e de trebuinţă să 
se rostească cu gura, dar nici nu se mai poate. Atunci 
ajunge să se facă toată lucrarea numai cu mintea. 


Despre felul cum trebuie ţinută mintea 


3. Află că nimeni nu poate de la sine să ţină mintea, 
de nu va fi ținută de Duhul. Căci este nestatornică, nu 
de la fire, pentru că e pururea în mișcare, ci fiindcă şi-a 
însușit obișnuința împrăștierii prin nepurtare de grijă, 
deprinzîndu-se de la început cu aceasta. Căci prin călca- 
rea poruncilor Celui ce ne-a născut pe noi a doua oară, 
ne-am despărţit de Dumnezeu, pierzînd simțirea înțele- 
gătoare a Lui și unirea cu El întru simţire 248. Alunecînd 

247. Schimbarea deasă a cuvintelor rugăciunii se face din nepăsare, 
din lipsa efortului de concentrare, din lene. 

248, Ne întilnim iarăşi cu «simţirea înțelegătoare» sau «mintală», 
care e un contact nemijlocit al minţii cu Dumnezeu, deci și o unire cu 
EI, care nu se face fără ca Dumnezeu însuşi să ni se deschidă cînd ne-am 
curăţit de gindurile și de împătimirea de alte lucruri. 

mintea de acolo și despărțindu-se de Dumnezeu, e pur- 
tată în toate părțile ca o roabă. Ea nu mai poate să se 
oprească altfel, decit numai dacă se supune lui Dumnezeu 
şi e oprită de EI și se unește cu El cu veselie, rugîndu-se 
Lui neîncetat și stăruitor, mărturisindu-l Lui, în fiecare 
Zi, în chip înţelegător toate cîte am greșit ; atunci El iartă 
îndată toate celor ce I se roagă cu smerenie și cu zdrobire 
de inimă și cheamă pururea numele Lui cel sfînt. Căci 
zice : «Mărturisiţi-vă Domnului și chemați numele cel 
siînt al Lui» (Ps. CIV, 7). Răsuflarea cu gura strînsă ţine 
mintea, dar numai în parte şi iarăși se împrăștie. Dar cînd 
vine lucrarea rugăciunii, ea ţine cu adevărat mintea la 
sine şi o veselește și o liberează din robie 249. Se întimplă 
însă uneori că mintea se roagă și stă în inimă, dar cuge- 
tarea rătăcește și se îndeletnicește cu altele. Aceasta nu 
se supune nimănui, decît numai celor desăvirșiți în Du- 
hul Sfînt, care au ajuns la neîmprăștierea în Hristos lisus. 


Despre alungarea gîndurilor 


4. Nici un începător nu poate alunga vreodată vreun 
gînd, dacă nu-l alungă Dumnezeu. Căci numai cei puter- 
nici pot război și alunga gîndurile. Dar și aceştia nu de 
la ei alungă gîndurile, ci împreună cu Dumnezeu poartă 
războiul împotriva lor, ca unii ce au îmbrăcat toate ar- 
mele Lui. 

lar tu, venind gîndurile, cheamă pe Domnul Iisus, 
des și cu stăruinţă și vor fugi. Căci nerăbdînd căldura 
inimii izvorîtă din rugăciune, fug ca arse de foc 250. «Bate 

249. Deci nu respirația cu gura strinsă adună mintea din împrăș- 
tiere, ci rugăciunea, sau legarea ei de gindul la Dumnezeu, adică pome- 
nirea deasă a numelui Lui. 

250. Căldura inimii e de ordin spiritual. E înfocarea inimii pentru 
Dumnezeu. E o iubire faţă de Dumnezeu, care coviîrşeşte, prin alipirea mia- 


ţii la EI, atracţia oricărui alt gind. Dar ea produce o căldură curată și în 
inima sensibilă. 

pe cei ce te războiesc cu numele lui lisus», zice Scărarul, 
fiindcă Dumnezeul nostru este foc ce mistuie toată rău- 
tatea (Deut. IV, 24). Domnul cel grabnic la ajutor «va face 
îndată dreptate celor ce strigă din tot sufletul către EI, 
ziua și noaptea» (Luca VIII, 7). 

Iar cel ce nu are lucrarea rugăciunii le biruie în alt 
chip, urmînd lui Moise. Căci sculîndu-se și întinzindu-și 
miîinile și privirea la cer, le pune pe fugă Dumnezeu în- 
suși. Pe urmă, şezind iarăși, începe rugăciunea cu stăru- 
inţă. De acest mijloc se folosește cel ce n-a dobiîndit încă 
putere în rugăciune. Dar și cel ce are lucrarea rugăciunii, 
ridicîndu-se adesea, își va întinde mîinile pentru a cere 
ajutor împotriva patimilor trupești, adică a trîndăviei și 
a curviei, patimile cele mai cumplite și mai grele. Dar se 
ridică numai puțin și iarăși se așază, ca să nu fie amăgit 
de către vrăjmașul din văzduh, nălucindu-i minţii vreo 
plăsmuire de adevăr. Căci numai cei curaţi și desăvirșiți 
pot păzi mintea nevătămată și fără greșeală, fie că o au 
în sus, fie în jos, fie în inimă, și peste tot. 


Cum trebuie să se cînte 


5. Unii cîntă puţin, alții mult, iar alţii deloc. Tu nu 
cînta nici mult, căci aceasta aduce tulburare, dar nici nu 
lepăda cu totul cîntarea, pentru moleșeala și nepăsarea 
care se naște din aceasta. Ci urmează celor ce cîntă pu- 
ţin. Căci în toate cea mai bună e măsura, după cuvîntul 
înțelepţilor. Cîntarea multă este a celor ce se îndeletni- 
cesc cu făptuirea, pentru necunoștinţă și pentru oste- 
neală ; nu a celor ce se liniștesc, cărora le ajunge să se 
roage numai lui Dumnezeu, în inimă, și să se abțină de 
la gînduri. «Liniştea, zice Scărarul, este lepădarea înţe- 
lesurilor sensibile și inteligibile». Căci, dacă își deșartă 
mintea toată puterea în multa cîntare, slăbește de nu se 

mai poate ruga cu tărie şi cu sîrguință. «Noaptea, zice 
Scărarul, dă cele multe rugăciunii, iar cele puţine cîn- 
tării». Aşa trebuie să faci și tu. Cînd vezi, șezînd în scau- 
nul tău, că lucrează rugăciunea şi nu încetează de a se 
mișca în inimă, nu o părăsi, ca să te scoli să cînţi, pînă 
ce nu te va părăsi ea cu bun rost, cînd vine vremea. Căci, 
părăsind pe Dumnezeu înăuntru, pentru ca, ridicîndu-te, 
să-l vorbeşti în afară, te cobori de la cele înalte la cele 
de jos. Ba îţi tulburi prin aceasta și pacea minţii. Căci 
liniștea (isihia), cum o arată numele, a dobîndit, prin lu- 
crare, obișnuința de a petrece în pace și seninătate. Pen- 
tru că Dumnezeu este pace (Efes. II, 14), dincolo de orice 
tulburare și strigare, trebuie ca și lauda noastră să fie în- 
gerească şi nu trupească, precum ne este și viețuirea. Cîn- 
tarea cu strigare este semnul strigării cu mintea. Ea ni 
s-a dat pentru lenevirea și nepriceperea noastră, ca să ne 
aducă la cele adevărate. Căci cei ce nu cunosc rugăciunea, 
care este, după Scărarul, izvorul virtuţilor care udă, ca pe 
niște răsaduri, puterile sufletului, trebuie să cînte mult 
şi fără măsură şi totdeauna în multe feluri, neîncetînd 
niciodată pînă ce nu vor înainta de la făptuirea multă cu 
osteneală, la vedere. Iar aceasta le vine după ce au aflat 
rugăciunea care lucrează în lăuntrul lor. Fiindcă alta este 
fapta liniștii (isihiei) și alta a vieții de obște. Dar fiecare 
se va miîntui, stăruind în ceea ce a fost chemat. 

De aceea mă tem să scriu pentru cei neputincioşi, 
văzindu-te umblind în mijlocul lor. Căci tot cel ce se în- 
deletnicește cu rugăciunea, pe baza celor auzite sau învă- 
țate din cărți, se pierde, ca unul ce nu și-a găsit povă- 
țuitor. Iar cel ce a gustat din har trebuie să cînte cu mă- 
sură, după cum spun părinţii, îndeletnicindu-se cel mai 
mult cu rugăciunea ; și cînd se leneveşte, să cînte, sau să 
citească scrierile despre făptuire ale părinților. Căci nu 
are corabia trebuinţă de lopeţi, cînd vîntul întinde pîn- 
zele, dăruindu-i suflare prielnică pentru plutire pe ma- 

rea sărată a patimilor. Numai cînd se oprește, trebuie aju- 
taţă de lopeţi, sau trasă de o corabie mai mică. 

Iar dacă ne arată unii cu gînd de gîlceavă pe sfinţii 
părinţi, sau chiar pe unii de aici, că au făcut priveghere 
toată noaptea în picioare, cîntînd neîntrerupt, răspundem 
din Scripturi, că nu le sînt date tuturor toate cele desăvîr- 
șite, pentru lipsa de sîrguință și de putere. Cu toate aces- 
tea, cele mici nu sînt numaidecit mici la cei mari, iar cele 
mari nu sînt numaidecit şi desăviîrșite la cei mici. Ci 
numai în cei desăvirșiți se lucrează toate cu ușurință. 
Căci nu toţi sînt totdeauna, acum, sau au fost odini- 
oară, în treapta lucrătoare. Nici n-au umblat toți pe 
aceeaşi cale, sau au ținut-o pînă la sfîrşit. Ci mulţi 
au trecut de la treapta lucrătoare la vedere şi s-au 
odihnit de la toate, aflindu-se într-o sîmbătă a legii duhov- 
nicești (Ieşire XX, 6) 251. Ei se veselesc numai în Dum- 
nezeu, săturați de desfătarea dumnezeiască, care nu le 
îngăduie să cînte, sau să cugete la altceva, decît la har, 
ajunși la extaz pentru o vreme și la bunul cel mai din 
urmă dintre cele dorite, primite în parte, ca o arvună încă 
de aici. Alţii însă s-au mîntuit rămînînd pînă la urmă în 
treapta lucrătoare, ca adormind în ea să primească răs- 
plata în veacul viitor. Iar alții au primit împlinirea în 
ceasul morţii și de aceea au răspîndit o bună mireasmă 
după moarte, spre arătarea mîntuirii lor. Ei au avut harul 
botezului ca toți, dar mintea lor aflîndu-se în robie și în- 
tru necunoștinţă, n-au comunicat tainic cu el cât erau încă 

251. Simbăta a fost folosită în scrisul ascetic ca simbol al odihnei 
de faptele şi de gîndurile legate de lumea aceasta creată (sfîntul Maxim 
Mărturisitorul, Capete gnostice II, 64—5; Filocalia rom. II, p. 190). Saba- 
tismul, sabatizarea e numele acestei odihne în Dumnezeu încă pentru sfîn- 
tul apostol Pavel (Evr. 1V, 9). Sfîntul Grigorie Sinaitul vorbește şi el de 
această «sabatizare» (caffarisavrec) în Dumnezeu a celor scăpaţi de robia 
patimilor care muncesc pe oameni. La el odihna ia sens de eliberare. El 


dă o aplicare mai duhovnicească sabatismului, ca la sfîntul Maxim, avînd 
mai mult înţelesul trecerii dincolo de lumea creată. 

în viaţă 252. Dar alții petrec în amîndouă, adică și în cîn- 
tare şi în rugăciune, avînd un har îmbelșugat și pururea în 
lucrare și nefiind niciodată împiedicaţi de ceva. În sfîrșit 
alții au ţinut pînă la sfîrşit mai ales liniştirea, deși erau 
neînvăţaţi, îndestulîndu-se înțelepțește numai cu rugăciu- 
nea, ca unii ce erau uniți numai cu Dumnezeu. Căci cei de- 
săvirșiți, cum am spus, toate le pot în Cel ce-i întărește 
pe ei, Hristos (Filip. IV, 13), a Căruia e slava în vecii 
vecilor. Amin. 


Despre mîncare 


6. lar despre pîntece, împăratul patimilor, ce să zic? 
Dacă poţi să-l faci ca mort și să-l amorțești, să nu slă- 
bești în această lucrare. Pe mine m-a stăpinit, iubitule, 
și-i slujesc ca un rob. EI este împieună-lucrătorul dra- 
cilor şi sălașul patimilor. Prin el vine căderea noastră și 
prin el învierea, cînd e pus în bună rînduială. Prin el 
am căzut din prima și din a doua cinste dumnezeiască. 
Căci stricîndu-ni-se cea de la început, am fost înnoiţi ia- 
răși în Hristos (prin botez). Dar iată am căzut din nou 
de la Dumnezeu, pentru nepurtarea de grijă de porunci, 
care păzesc şi sporesc harul, cînd înaintăm. Am căzut, 

252. Ilâmpogopndtvzes Ev m Vavăzw are şi sensul de încredințare a lor 
în ceasul morții, dar și sensul de împlinire a lor, de obținere a plenitu- 
dinii prin Duhul Sfînt. Karl Rahner vorbește de o ajungere deplină a omu- 
lui în stăpînirea sa, ca și de o rotunjire a sa în ceasul morţii prin ajun- 
gerea la totala conștiință de sine (Theologie des Todes). Sfîntul Grigorie Si- 
naitul vorbeşte și de o împlinire a omului în ceasul morţii prin Dumnezeu. 
Dar la el vedem idesa că mintea sau conștiința celor mai mulţi a rămas 
în cursul vieţii în oarecare robie şi de aceea n-au putut comunica liber 
şi deplin cu harul. Faptul acesta se realizează numai în ceasul morţii, cînd, 
pe de o parte, se eliberează deplin şi ei înșiși de robia patimilor, văzînd 
deşertăciunea lumii, pe de alta, îi face deplin stăpîni pe ei înșiși harul 
cu care acum comunică deplin, neîmpiedecaţi de lume. 

deși neștiind aceasta, ne mîndrim, socotind că sîntem cu 
Dumnezeu. 

Părinţii au spus că sînt multe deosebiri între tru- 
puri în privința hranei. Unul are trebuință de puţină, 
altul de multă hrană, pentru ţinerea puterii sale firești, 
fiecare îndestulindu-se după puterea şi deprinderea lui. 
Dar cel ce se linişteşte trebuie să fie totdeauna în lip- 
sire, nesăturîndu-se. Căci îngreunîndu-se stomacul și tul- 
burîndu-se prin aceasta mintea, nu mai poate zice rugă- 
ciunea cu tărie și curăţie. Ci biruită de somn, din pricina 
aburului multelor mîncări, dorește să doarmă degrabă, 
din care pricină îi vin în minte în vremea somnului ne- 
numărate năluciri. Drept aceea socotesc că celui ce vrea 
să dobîndească mîntuirea și se silește să viețuiască pen- 
tru Domnul, întru liniște, îi ajunge o litră de piine, iar 
din apă și vin, trei sau patru pahare la zi. Să se împăr- 
tășească apoi din miîncările care se nimeresc, din toate 
cîte puţin, la vremea cuvenită, dar să ocolească sătura- 
rea. Făcînd așa cu înțelepciune, va putea scăpa de înfu- 
murare, deoarece s-a împărtășit din toate. Să nu se scîr- 
bească de făpturile lui Dumnezeu, care sînt bune foarte, 
ci să-l mulțumească pentru toate. Aceasta este socotința 
celor înţelepţi. Dar celor slabi în credință și la suilet, le 
este mai de folos să se abțină de la unele mîncări. Lor 
le-a poruncit apostolul să măniînce legume, deoarece nu 
cred cu tărie că-i păzeşte Dumnezeu. 

Dar ce să-ți spun ţie, care mi-ai cerut canon foarte 
greu, bătrin fiind ? Nu pot ţine cei mai tineri cumpăna 
și măsura ; cum o vei ține tu ? De aceea ţi se cuvine să-ţi 
păstrezi în mincare libertatea în toate. Iar dacă eşti bi- 
ruit, mincînd mai mult, căiește-te şi începe iarăși și să 
nu încetezi a face aşa pururea, căzînd și ridicîndu-te, în- 
vinovăţindu-te totdeauna pe tine și nu pe altul. Astfel 
vei avea odihnă (Înţel. Sir. XXII, 14), cîștigînd înţelep- 
țeşte biruința prin căderi, cum zice Scriptura. Dar nu 


13 — Filocalia 

trece hotarul, pe care ţi l-am pus înainte, şi-ţi ajunge ţie. 
Căci nu întăresc trupul celelalte mîncări, cât îl întărește 
împărtășirea de pîine și de apă. De aceea a zis proorocul, 
nedînd nici un preţ celorlalte : «Fiul omului, cu cum- 
pănă să măninci pîinea ta și cu măsură să bei apa ta» 
(lez. IV, 15). 

Trei hotare are mîncarea : înfrînarea, îndestularea 
și săturarea. Înfrînarea stă în a se scula cineva flămînd 
de la masă ; îndestularea, în a mînca atita cît să nu ră- 
mină flămînd, dar nici să nu se îngreuneze ; iar săturarea 
stă în a se îngreuna puţin. lar dacă mai mănîncă cineva 
după ce s-a săturat, a deschis poarta lăcomiei pîntecelui, 
prin care intră curvia. Tu, ştiind acestea cu de-amănun- 
tul, alege ce e mai bun după puterea ta, netrecînd hota- 
rele. Căci numai cei desăvîrşiți sînt în stare, după apos- 
tol, a şi flămînzi și a se și sătura (Filip. IV, 12) și a avea 
putere în toate. 


Despre amăgire şi despre alte multe lucruri 


Aș vrea să știi cu de-amănuntul şi despre amăgire, 
ca să te păzești de ea, ca nu cumva dus de neștiință să 
te vatămi foarte tare şi să-ți pierzi sufletul. Deoarece 
lesne înclină voia liberă a omului spre cele contrare ; şi 
mai ales a celor ce lucrează ca de la ei. Căci dracii obiș- 
nuiesc să fie aproape de ei și împrejurul celor începători 
şi a celor ce se povățuiesc după regula proprie (idiorit- 
mici). Ei le întind acestora curse de gînduri și sapă gropi 
pentru căderi şi plăsmuiesc năluciri pierzătoare. Fiindcă 
cetatea lor e sub stăpînirea barbarilor și nu trebuie să ne 
mirăm de s-a rătăcit careva sau de şi-a ieșit din minți, 
sau de a primit sau primește amăgirea, sau vede şi spune, 
din lipsa de cercare și din neștiinţă, lucruri străine de 
adevăr şi necuvenite. Căci adeseori, vorbind cineva des- 

pre adevăr fără să aibă învățătură, spune, fără să-şi dea 
seama, unele în locul altora, neștiind să spună așa cum 
este. În chipul acesta a tulburat pe mulţi și a pricinuit 
multă ocară şi batjocură celor ce se liniștesc 255, 

Dar nu trebuie să ne mirăm dacă se rătăcește vreun 
începător, chiar după multă osteneală. Fiindcă s-a întîm- 
plat aceasta multora și în vremea noastră și odinioară, 
dintre cei ce L-au căutat pe Dumnezeu. Căci pomenirea 
lui Dumnezeu, sau rugăciunea cu mintea, este mai înaltă 
decît toate lucrările. Ea este și căpetenia virtuţilor, fiind 
dragoste de Dumnezeu. Iar cel ce vrea să intre la Dum- 
nezeu cu nerușşinare și cu multă cutezanţă, şi se silește 
să-L mărturisească în chip curat și să-L dobîndească în 
sine fără să se fi curăţit, e lesne omorit de draci, de li 
se va îngădui. Căci căutînd cu îndrăzneală și cu obrăz- 
nicie cele ce trec de starea lui (Înţel. Sir. III, 21), urmă- 
rește cu îngîmfare să ajungă la ele înainte de vreme. Dar 
Domnul, privind adeseori cu milostivire cît sîntem de 
cutezători față de cele înalte, nu îngăduie să fim ispitiți, 
ci voiește ca fiecare, recunoscîndu-și mîndria sa, să se 
întoarcă de la sine înainte de a se face ocară dracilor și 
de rîs sau de plins între oameni. Cu deosebire se milosti- 
vește El de cel ce caută acest minunat lucru cu înde- 
lungă-răbdare, cu smerenie și mai ales cu supunere și 
cu întrebare la cei încercaţi, ca nu cumva să culeagă, 
fără să bage de seamă, în loc de grîu, spini, şi să afle în 
loc de dulceaţă, amărăciune și în loc de mîntuire, pier- 
zanie. Căci numai cei puternici și desăvîrșiți pot să lupte 

253. S-ar putea ca aci să se facă aluzie la Varlaam, care a luat în 
ris pe isihaşti şi în a căror apărare a scris sfintul Grigorie Palama. Dar 
s-ar putea să se facă aluzie şi la cei ce din neştiință înfățișau rugăciunea 
pe care pretindeau că o practică, într-un mod care a provocat batjocurile 
lui Varlaam. Oare nu din cauza aceasta s-a retras Grigorie Sinaitul în 
munții depărtaţi ai Paroriei, unde a putut predica netulburat rugăciunea 


minții în modul cel mai autentic, atrăgind o mulţime de ucenici dornici 
să o deprindă ? 

totdeauna cu dracii şi să întindă împotriva lor neîncetat 
sabia Duhului, care este cuvîntul lui Dumnezeu 
(Efes. VI, 17). lar cei neputincioşi și începători să se folo- 
sească, cu evlavie și cu frică, de fugă, ca de o întăritură 
şi să nu primească războiul, îndrăznind înainte de vreme, 
căci numai așa scapă de moarte. Deci tu, dacă te liniș- 
tești bine, așteptînd să fii cu Dumnezeu, să nu primeşti 
niciodată orice ai vedea cu simțurile, sau cu mintea, sau 
în afară, sau înăuntru, fie chiar chipul lui Hristos, sau 
vreun înger, zice-se, sau al vreunui sfînt, sau să-ţi nălu- 
ceşti, sau să întipărești vreo lumină în mintea ta. Căci și 
mintea însăși are, de la sine, prin fire, puterea de a plăs- 
mui năluciri şi ușor poate plăsmui închipuirile celor do- 
rite în cei ce nu iau aminte cu de-amănuntul la aceasta, 
aducîndu-și vătămare ei înșiși. Dar şi amintirea unor 
lucruri bune sau rele obișnuiește să se întipărească în 
simţirea minţii și să o facă să făurească năluci. Unul ca 
acesta a ajuns rob al nălucirilor (fantezist), nu isihast. De 
aceea, ia aminte să nu te încrezi în ceva, încuviințind de- 
grabă, chiar dacă e ceva bun, înainte de a întreba pe cei 
încercaţi şi de multă cercetare, ca să nu te vatămi. Rămii 
mai bine greoi faţă de acel lucru, păzindu-ţi totdeauna 
mintea fără culoare, fără chip și fără formă. Căci ade- 
seori se trimite ceva de felul acesta și de la Dumnezeu 
spre cercare pentru a lua cunună, dar mulţi se vatămă. 
Fiindcă Domnul nostru vrea să cerce voința noastră li- 
beră, să vadă în ce parte înclină. 

Cel ce vede ceva cu înțelegerea, cu simţirea, chiar 
de ar fi de la Dumnezeu, dacă o primește fără să întrebe 
pe cei cercaţi, ușor se amăgește sau se va amăgi, ca unul 
ce o primește cu ușurință. Începătorul trebuie să ia 
aminte la lucrarea inimii, care nu amăgește, iar toate 
celelalte să nu le primească, pînă nu va dobîndi pacea de 
la patimi. Căci Dumnezeu nu se supără pe cel ce ia aminte 
la sine cu de-amănuntul de teama amăgirii, chiar dacă 

acesta n-ar primi nici ceea ce trimite El, fără multă între- 
bare şi cercetare ; ci mai degrabă îl laudă ca pe un în- 
țelept. 

Dar nu trebuie să fie întrebaţi toți, ci unul încercat 
şi povăţuitor al altora, cu viaţa luminată, care e sărac, 
dar îmbogățește pe mulţi, după Scriptură (2 Cor. VI, 10). 
Căci mulţi necercați au vătămat pe mulți lipsiți de minte, 
a căror osîndă o vor avea după moarte. Căci nu tuturor 
le este dat să povăţuiască și pe alţii, ci numai celor că- 
rora li s-a dăruit puterea dumnezeiască de a deosebi, după 
apostol, duhurile (1 Cor. XII, 10), puterea prin care să 
despartă răul de bine, cu sabia cuvîntului (rațiunii). Fie- 
care are cunoștința și puterea sa de deosebire, fie de la 
fire, fie prin cercare, fie din învățătură. Dar nu o au toţi 
pe cea a Duhului. De aceea a zis înțeleptul Isus al lui Si- 
rah : «Cei ce sînt în pace cu tine, să fie mulţi, dar sfătui- 
torii tăi, unul dintr-o mie» (Înţel. Sir. VI, 6). Însă nu pu- 
țină osteneală se cere pentru a afla un povăţuitor care 
să nu greşească, nici în lucruri, nici în cuvinte, nici în 
cugetări. lar semnul că nu greșeşte nu este altul decit să 
aibă mărturia Scripturii în ceea ce face şi cugetă și să fie 
cumpătat în ceea ce cugetă. Căci nu puţină nevoinţă se 
cere pentru a ajunge cineva în chip învederat la adevăr 
și a se curăţi de toate cele potrivnice harului. Fiindcă și 
diavolul obișnuiește să-și arate, mai ales în cei începători, 
amăgirea lui sub chipul adevărului şi să dea îndemnuri- 
lor lui rele înfățișarea unor sfaturi duhovnicești. 


De aceea, cel ce se silește să ajungă la rugăciunea 
curată trebuie să umble în liniște, cu multă frică, 
cu plîns și cu povăţuirea dobîndită prin întrebarea celor 
cercaţi. Trebuie să plingă pururea pentru păcatele sale, în- 
tristîndu-se și temîndu-se ca nu cumva să fie osîndit şi 
să fie despărțit de Dumnezeu, acum sau în veacul viitor. 
Cînd diavolul vede pe cineva petrecînd în plins, nu ră- 
mîne acolo, înfricoşindu-se de smerenia ce se naște din 

plins 25%. Dar pe cel ce-şi închipuie că va ajunge la cele 
înalte prin părerea de sine, purtat de un dor satanic și nu 
adevărat, îl leagă cu ușurință în mrejele sale, ca pe o 
slugă a sa. De aceea trebuie să ţii plinsul ca o mare armă 
în rugăciune, ca să nu cazi din bucuria rugăciunii în pă- 
rerea de sine, ci alegîndu-ţi întristarea bucuroasă 255, să 
te păzești nevătămat. 

Rugăciunea neînșelătoare, căldura împreunată cu ru- 
găciunea lui lisus, care a aruncat foc pe pămîntul 
(Luca XII, 49) inimii noastre, este căldura care arde pati- 
mile ca pe nişte scaieți, și sădeşte veselie și pace în suflet. 
Ea nu se abate nici la dreapta nici la stînga, ci răsare în 
inimă ca un izvor de apă din Duhul de viaţă făcător. Do- 
rește și tu să o afli și să o dobîndești și să o ai numai pe 
aceasta în inima ta, păzindu-ți mintea fără năluciri și 
goală de înţelesuri și de gînduri. Și nu te teme. Căci Cel ce 
a zis : «Îndrăzniţi, Eu sînt, nu vă temeţi» (Matei XIV, 27), 
este și cu noi, dacă-L căutăm, ca să ne sprijinească 

254. Smerenia înfricoşează pe diavol pentru tăria ei întemeiată pe 
adevărul în privința raportului între micimea noastră şi mărimea cople- 
şitoare a lui Dumnezeu. Dimpotrivă, mîndria n-are fermitate în afirmarea 
de sine a omului, pentru că nu se bazează pe o cunoaștere a adevărului 
poziţiei sale reale în raport cu Dumnezeu, iar adevărul acesta va dărîma 
pînă la urmă înălţarea lui neîntemeiată pe nimic consistent. 

255. «Întristarea bucuroasă» (Xapohvz) este o nouă expresie pa- 
radoxală alături de «beţia trează», de «stabilitatea mobilă» etc., venite de 
la Grigorie de Nisa. Expresia aceasta o găsim la loan Scărarul sub forma 
«plînsul pricinuitor de bucurie» (Xaponody ztv9o0s). Ea e înrudită și cu «moar- 
tea sau crucea de viaţă făcătoare», atît de frecventă în creştinism. În- 
lristarea aceasta e bucuroasă, pentru că e împreunată cu iubirea lui Dum- 
nezeu, cu simţirea intensă a puterii Lui. De aceea ea nu e întristarea fără 
nădejde a singurătăţii, a sentimentului de părăsire definitivă, a ieşirii din 
legătură cu izvorul vieţii adevărate, pe care o are cel ce nu se poate 
pocăi. Totul în creştinism e o complexă «coincidentia oppositorum». A ve- 
dea acest caracter al realităţii e semnul unei maturităţi de gîndire, de în- 
țelegere, de experienţă a realităţii spirituale în toată complexitatea ei, 
a unei maturităţi pe care nu o are un raţionalism simplificator de tipul 
lui sau-sau (entweder-oder). 

totdeauna. Nu trebuie să ne fie frică sau să suspinăm che- 
mînd pe Dumnezeu. 

lar dacă unii s-au rătăcit, vătămîndu-se la minte, 
bagă de seamă că au pătimit aceasta din ascultare de voia 
lor și din înălţarea cugetului. Cel ce caută pe Dumnezeu 
întru supunere, cu întrebare și cu smerită cugetare, nu se 
va vătăma niciodată, cu harul lui Hristos, care vrea ca 
toți oamenii să se mîntuiască (1 Tim. II], 4). lar dacă se în- 
timplă vreo ispită, ea vine pentru cercare și pentru cu- 
nună, şi are după ea degrabă ajutorul lui Dumnezeu, care 
a îngăduit-o pentru pricini pe care singur El le știe. Pe cel 
ce vieţuieşte drept şi umblă fără prihană și leapădă plă- 
cerea de la oameni şi cugetarea semeaţă, chiar dacă toată 
mulțimea dracilor ar mișca împotriva lui nenumărate is- 
pite, nu-l vor vătăma, cum zic părinţii. Iar cel ce umblă 
cu obrăznicie după sfatul lui, va suferi cu ușurință vătă- 
mare. De aceea, cel ce se liniștește e dator să țină pururea 
calea împărătească. Fiindcă trecerea peste măsură, în 
toate, e urmată cu ușurință de părerea de sine, din care se 
naște amăgirea. 

Înfrînează săltarea minţii, strîngînd puţin gura în 
rugăciune, și nu răsuflarea nărilor, ca cei neînvăţaţi, ca 
să nu te vatămi, umflîndu-te 256. 

Trei sînt virtuțile liniștii (isihiei) pe care trebue să 
le păzim întocmai, și să ne cercetăm în fiecare ceas, dacă 
petrecem totdeauna în ele, ca nu cumva îuraţi de uitare 
să umblăm afară din ele. Iar acestea sînt : înfrînarea, tă- 

256. Prin înfrînarea «săltării minţii» înţelege ţinerea minţii într-o 
stabilitate, menţinerea cugetării în pomenirea neîncetată a lui Dumnezeu. 
lar ca mijloc recomandă strîngerea puţin a gurii, nu a nărilor, cum reco- 
mandă «metoda» care circula sub numele sfintul Simeon Noul Teolog, în 
care se spune: «Strînge deci şi tragerea aerului pe nări ca să nu respiri 
uşor» Sfintul Grigorie Sinaitul spune că aceasta o făceau «cei neînvăţaţi» 
(âua9etq). Se vede şi de aci că «metoda» de sub numele lui Simeon a 


fost considerată chiar de Grigorie Sinaitul ca avînd expresii interpolate de 
cei neînvățați. 

cerea şi ocărirea de sine, adică smerenia. Căci acestea le 
cuprind pe toate celelalte și se păzesc una pe alta. Din ele 
se naște rugăciunea și crește necontenit. 

Începutul harului, care vine din rugăciune la cei ce 
se îndeletnicesc cu ea, se arată în multe feluri, ca și îm- 
părțirea Duhului, care se face arătat și cunoscut după 
voia Lui, cum zice apostolul (Evrei II, 4). El se arată și în 
noi după pilda lui Ilie Tesviteanul. În unii vine ca duh de 
temere, surpînd munţii patimilor, zdrobind pietrele 
(3 Regi XIX, 11), adică inimile învîrtoșate, încît cad de 
frică și trupul li se face ca mort. În alţii se arată ca un cu- 
tremur (locul cit.), apoi ca o veselie, pe care părinţii Bise- 
ricii au numit-o mai limpede şi săltare. În cei dintii se 
arată nematerial și ființial în cele dinăuntru ; căci nefiin- 
ţialul şi neipostaticul nici nu este 2%. În alții, în sfîr- 
şit, Dumnezeu produce o adiere subțire și pașnică de 
lumină (locul cit.), mai ales în cei ce au înaintat în rugă- 
ciune. În aceștia Hristos locuieşte în inimă, după apostol 
(Efes. III, 17), și Se arată tainic în Duh. De aceea a zis 
Dumnezeu către Ilie în muntele Horeb, că Domnul nu este 
nici în vifor, nici în cutremur, adică în lucrările din parte 
din cei începători, ci în adierea subțire de lumină, ară- 
tînd desăvîrşirea rugăciunii 258. 

Ce va face cineva, cînd dracul se preface în înger de 
lumină (2 Cor. XI, 14) şi amăgește pe om ? 

Într-un asemenea caz, îi trebuie omului multă putere 
de deosebire, ca să cunoască despărțirea între bine şi rău. 
Deci nu te încrede repede și cu ușurință în astfel de ară- 
tări, ci rămii greoi şi ține binele cu multă cercare, iar răul 

257. Harul se trăiește ca o iradiere din Persoana Cuvintului, deci 
din ființa Lui, nu ca ceva inconsistent, ca un accident fără temelie în 
Dumnezeu. Un har fără baza în fiinţa și în ipostasul Cuvîntului nici n-ar 
exista. 

258. În adierea subţire de lumină se arată desăvirșirea rugăciunii, 


căci ea e semnul odihnei ferme a minţii în Dumnezeu. Unde mai e vitor 
şi agitaţie, sufletul încă nu s-a statornicit pe deplin în Dumnezeu. 

leapădă-l (1 Tes. V, 21—22). Eşti dator să cerci și să deo- 
sebești și apoi să crezi. Cunoaște că roadele harului sînt 
vădite şi chiar dacă se preface dracul nu poate să aducă 
blindeţe, îngăduinţă, smerenie, ură faţă de lume, nici nu 
face să înceteze plăcerile și patimile. Toate acestea sînt 
roadele harului. Iar roadele aceluia sînt : înfumurarea, 
mîndria cugetului, lașitatea și tot păcatul. Din roade poţi 
cunoaște, așadar, lumina ce luminează în sufletul tău, dacă 
e a lui Dumnezeu sau a satanei. Salata este asemenea mă- 
crișului la vedere și oţetul asemenea vinului, dar gîtlejul 
le cunoaște din gustare și deosebește pe fiecare 
(Înţel. Sir. XXV, 18—19). Așa și sufletul, dacă are pu- 
terea de a deosebi, cunoaște din simţirea minţii darurile 
Duhului Sfînt și nălucirile satanei 259. 

Trebuie să știi însă că amăgirea începe din trei pri- 
cini : din mîndrie, din pizma dracilor și din îngăduința 
povățuitoare a lui Dumnezeu. Iar pricinile acestora sînt : 
a mîndriei, ușurătatea minții ; a pizmei dracilor, sporirea ; 
a îngăduinţei lui Dumnezeu, păcatul. Amăgirea care vine 
din mîndria noastră și din pizma dracilor se tămăduiește 
ușor, cînd omul se smerește. Dar cea care este din îngă- 
duința lui Dumnezeu rămîne de multe ori pînă la moarte. 

Trebuie să mai știi și aceasta, că dracul mîndriei pre- 
zice și prooroceşte multe celor ce nu iau aminte bine la 
inimă. De aceea, tu frate, să fii totdeauna gata pentru răz- 
boiul dracilor. Şi de vezi arătîndu-se deodată vreo nălu- 
cire, să nu te tulburi ; fie că vezi vreo sabie scoasă ca să 
te taie, fie vreun sfeșnic aprins ca să te ardă, fie vreo față 
sălbatică și urîtă de arap sau de balaur, sau altceva de 
felul acesta, să nu te tulburi și să nu te înfricoșezi, ci stai 
cu curaj şi mărturisește mărturisirea cea bună, sau «lisuse 

259. Aci se termină textul paleogrec în Filoc. greacă (ed. [II, vol. 
IV, p. 80—88). În vol. V, acest text, împărțit de unele manuscrise româ- 


nești în 7 capete, s-a repetat în limba neogreacă (p. 90—103), dar are și 
următoarea continuare pe care o traducem și noi în Filoc. rom. 

Hristoase» și uşor vei vedea biruinţa și fuga și dispariţia 
vrăjmașilor tăi. 

Să mai știi şi această viclenie pe care o săvîrșesc de 
multe ori dracii. Ei se împart în două. Și unii vin asupra 
ta ca să te ispitească repede. Și dacă te văd cerînd ajutor, 
alții se arată ca îngeri, și alungă repede pe cei dintii și 
aceia se fac că s-au speriat şi fug, ca să te înșele să te în- 
chini ca unor sfinţi îngeri celor ce au alungat, chipurile, 
pe draci. 

De multe ori iarăși îți aruncă gînduri bune și te mișcă 
să te închini împotriva celor ce se arată ca să te ispitească, 
sau să li te opui. Şi cînd o faci, se prefac că au fost alun- 
gaţi de cuvîntul tău și fug ca să te mîndrești și să crezi că 
ai înaintat și ai început să biruiești gîndurile şi să alungi 
pe draci 239 bis, 


259 bis. Partea aceasta e luată ca idee din «Scară». De altfel, toată 
partea practică din Grigorie Sinaitul e influenţată în mod principal de 
«Scara» lui loan Scărarul. 


ALE SFÎNTULUI 
GRIGORIE PALAMA 
CUVINTE PENTRU CEI CE SE 

LINIȘTESC CU EVLAVIE 
ȘI ALTE SCRIERI ÎN 
APĂRAREA ISIHASMULUI 


Sfîntul Grigorie Palama 


Viaţa şi scrierile lui 


Experienţa isihastă a întilnirii cu Hristos, în lumină, prin 
rugăciunea inimii, a fost provocată de critica făcută de călu- 
gărul Varlaam, venit din Occident, să-și dea o fundamentare 
teologică. Exponentul ei prin care și-a realizat această funda- 
mentare a fost Sfîntul Grigorie Palama. Acest lucru a fost pe 
de o parte un bine, căci fără această fundamentare experienţa 
isihastă nu și-ar fi asigurat poate o continuitate, sau ar îi fost 
expusă la fe! de fel de interpretări bizare. 

Dar critica inspirată de o gindire scolastică intelectua- 
listă — care cu înfocarea oricărei mişcări nou-născute afirma 
cu unilateralitate simplisă unitatea lui Dumnezeu, fără o înţe- 
legere pentru experienţa reală a Lui și pentru înțelegerea mai 
suplă și mai complexă a lui Dumnezeu, pe care ea o necesită 
— a făcut şi pe apărătorul teologic al acestei experienţe să for- 
muleze doctrina despre Dumnezeu implicată în această expe- 
rienţă, într-un mod care li se părea adversarilor că nu se con- 
ciliază cu unitatea lui Dumnezeu, ai cărei susținători ei se so- 
coteau. 

Iar aceasta a adiîncit și prelungit distanța dintre gindirea 
teologică occidentală — pe care criticii experienţei isihaste 
pretindeau că o reprezintă și care a fost acceptată ca atare în 
Occident — şi cea răsăriteană. 

Vom încerca la sfîrşitul acestei introduceri și în notele 
ja scrierile lui Palama, traduse în acest volum, să arătăm că 
cele două moduri de formulare a învăţăturii despre Dumnezeu 
implică în ele posibilități de conciliere, sau că sfintul Grigorie 
Palama nu contestă în fond unitatea lui Dumnezeu cînd vor- 
bește de lucrările necreate, nedespărţite de ființa Lui. 

Sfîntul Grigorie Palama s-a născut în anul 1296, din pă- 
rinţi de neam ales şi de o remarcabilă evlavie, care se muta- 
seră din Asia Mică în Constantinopol înainte de a avea copii. 

La virsta de 7 ani el rămase orfan de tată, împreună cu alți 
patru frați (doi băieţi şi două fete). El primi o educaţie aleasă 
în palatul împărătesc, fiind ajutat și el și fraţii săi de împăratul 
Andronic II] Paleologul. 

Încă de la virsta adolescenţei a stai în legătură cu mona- 
hii şi începu să ducă o viaţă de asceză, postind, priveghind 
mullt, înfrinîndu-se de la multă mîncare, Cel mai bun învăţă- 
tor i-a fost Teolipt, ajuns, după o vieţuire la Atos, mitropolit 
al Filadelfiei, dar petrecînd mai mult în Constantinopol. Acela 
l-a introdus cel dintii în disciplina trezviei şi a rugăciunii min- 
ţii. La vîrsta de 21 ani (prin 1317), tînărul Grigorie pleacă cu cei 
doi frați ai săi la Atos, după ce instală într-o mînăstire din 
Constantinopol pe mama și pe surorile sale. În Atos deveni 
ucenic al bătrînului monah Nicodim, care trăia pe lîngă mînăs- 
tirea Vatoped. Acesta îl și tunse pe Grigorie curînd în mona- 
hism. După trei ani, bătrinul Nicodim muri, iar tinărul Grigorie 
se mută (pe la 1321) în Lavra sfîntului Atanasie, continuînd 
viața de ascet. După alţi trei ani (prin 1324) se așeză într-un 
loc retras numit Glosia, unde un grup de isihaști se exercitau 
în asceză și în rugăciunea minţii, sub călăuzirea unui monah 
Grigorie, de origine din Constantinopol. Desele incursiuni ale 
turcilor îl siliră pe Grigorie după doi ani (prin 1326) să se 
mute cu grupul întreg de 12 monahi isihaști la Salonic. Aici 
e hirotonit preot şi apoi se retrage cu grupul întreg într-un 
schit de pe muntele de lingă Veria, într-o regiune de aro- 
mâni. După cinci ani (prin 1330—1331), silit de desele incursiuni 
ale sîrbilor, se duce iarăși la Atos, așezîndu-se în schitul sfin- 
tul Sava de lîngă Marea Lavră. Începu să ţină predici și să 
scrie. 

În 1334 sosind în Constantinopol niște dominicani ca 
să discute cu ortodocșii chestiunea unirii Bisericilor, un tînăr 
venit cu cîțiva ani înainte din Calabria şi devenit aici monah 
cu numele de Varlaam, ca să cîştige simpatia ortodocșilor, ca- 
re-l bănuiau de catolicism ascuns, scrise mai multe tratate des- 
pre purcederea Sfîntului Duh, apărînd teza ortodoxă despre 
un singur principiu în Sfânta Treime, dar într-un mod care re- 
lativiza diferenţa între ortodocși și catolici, susținînd că Ta- 
tăl și Fiul comunică atît de strîns întreolaltă, încît nu se poate 
nega Fiului o participare la actul prin care Tatăl purcede pe 
Duhul Sfînt. El mai afirma că în Scriptură nu se poate găsi o 
dovadă pentru poziţia ortodoxă sau catolică, dar printr-o ast- 
fel de înţelegere dialectică a raportului dintre Tatăl și Fiul 

se pot împăca cele două poziţii : purcederea Duhului Sfint din 
Tatăl ca unic principiu, cu purcederea din Tatăl şi Fiul; prima 
poziție poate fi afirmată întrucit Tatăl e unicul izvor în Treime, 
a doua pe baza strinsei uniri a Fiului cu Tatăl. 

Prietenii sfintului Grigorie Palama din Salonic, unde se 
afla atunci Varlaam, scriseră aceluia cu privire la teza lui 
Varlaam, cerînd să-i lămurească în privința ei. Astfel Gri- 
gorie Palama scrise două tratate despre purcederea Sfîntului 
Duh, în care respingea relativismul lui Varlaam, adică metoda. 
lui «dialectică», prin care voia să împace cele două poziţii. Pa- 
lama apăra metoda «demonstrativă», afirmînd că în Sfinta 
Scriptură și în operele sfinţilor părinţi avem dovezi clare pen- 
tru învăţătura ortodoxă. Tratatele acestea au fost scrise pe la 
1335 260, Ele au fost urmate pe la 1336 şi 1337 de două scrisori, 
către Achindin și către Varlaam, în aceeaşi chestiune 261, 

Aceste scrisori, care fi scădeau prestigiul, iritîndu-l, l-au 
făcut pe Varlaam să pornească atacul împotriva isihaștilor, de: 
care știa că sînt prieteni ai lui Palama 2%. 

Varlaam a scris prin 1337 trei tratate contra isihaștilor. 
Palama a răspuns, prin 1338, atacurilor din ele fără să numeas- 
că pe auttorul lor, cu trei tratate corespunzătoare. Ele sînt in- 
titulate : 

Primul tratat dintre cele dintii pentru cei ce vieţuesc cu 
sfințenie în isihie ; întru cît şi pînă la ce grad e folositoare în- 
deletinicirea cu ştiinţele. 


260. Aceste tratate se numesc Adţo. ăzobderrixoi dbo mepl Exmopebaeoc: 
mod "Asţiov mvevuaros, ed. Hristou. Op. cit., vol. [, p. 10—153. Ele au fost 
traduse în româneşte de Grigorie mitrop. Ungrovlahiei, sub titlul: Două 
cuvinte doveditoare despre purcederea Siintului Duh, Buzău, 1832. 

261. Ep. I către Achindin, ed. P. Hristou, op. cit., p. 203—219; a doua 
Ep. către Achindin, ibidem, p. 220—214; prima ep. către Varlaam, Ibidem, 
p. 224—253, a doua către Varlaam, Ibidem, p. 260—312. Despre data tutu- 
Tor acestor şase scrieri a se vedea la P. Hristou, Ibidem, p. 180. Menţio-- 
năm că admitea şi Palama o eventuală folosire a expresiei «prin Fiul»,. 
dar în sensul unei «odihniri eterne a Duhului în Fiul» în baza căreia Du- 
hul strălucește sau e trimis celor vrednici prin Fiul. Palama reia astfel 
teza dezvoltată de patriarhul Grigorie Cipriotul (1283—1284). (Trat. I, la 
Hristou, ea. cit., vol. I, p. 35—39 şi Introd. lui Hristou, op. cit., p. 17). 

262. P. Hristou, ibidem, p. 316. Despre toată viaţa și lupta sfintului: 
Grigorie Palama a se vedea: Pr. D. Stăniloae, Viața și învățătura sfintului: 
Grigorie Palama, Sibiu, 1938. 

Al doilea tratat dintre cele dintii pentru cei ce viețuesc 
cu sfințenie în isihie. Pentru cei ce voiesc să se concentreze 
asupra lor în isihie nu e fără folos să încerce a-și ține mintea 
în lăuntrul trupului. 

Al treilea tratat din rîndul întîi pentru cei ce viețuiesc cu 
sfințenie în isihie. Despre lumină şi luminarea dumnezeiască, 
despre sfinta fericire şi despre desăvirșirea cea întru Hristos 263, 

Ele răspundeau unor tratate cu titluri asemănătoare ale 
lui Varlaam : 1) Despre științe, sau despre cunoaştere, sau des- 
pre dobîndirea înțelepciunii ; 2) Despre rugăciune, sau despre 
desăvîrşirea omenească şi 3) Despre lumină 264. 

Cînd văzu răspunsurile lui Palama, Varlaam cuprins de 
teamă retușă cîte ceva din scrierile lui, șterse numele de 
«omfalopsichi», renunţă să numească fenomenele trăite de 
isihaşti ca demonice, numindu-le naturale. Era un fel de nouă 
redactare a acelorași scrieri. Palama răspunse şi acestei noi 
forme a triadei lui Varlaam cu alte trei tratate. Socotind că 
aceasta e ultima formă a atacurilor lui Varlaam, Palama in- 
titulă răspunsurile sale : «cele din urmă». Titlurile lor sînt : 

Primul tratat al celor din urmă pentru cei ce se dedică 
cu evlavie isihiei. Expunerea și combaterea celor scrise de 
filozoful Varlaam contra celor ce vieţuesc cu evlavie în isi- 
hie. Care este cunoştinţa cu adevărat mîntuitoare și căutată 
cu multă dorință de monahii adevărați, sau împotriva celor 
ce zic despre cunoştinţa din ştiinţele din afară că ar îi cu ade- 
vărai mîntuitoare. 

Tratatul al doilea al celor din urmă pentru cei ce se de- 
dică cu evlavie isihiei. Despre rugăciune. 


Tratatul al treilea al celor din urmă pentru cei ce se 
dedică cu evlavie isihiei. Despre lumina sfîntă 265. 

Acestea au apărut prin 1339, pe cînd Varlaam era dus 
la Avignon ca sol al împăratului către papa, sau era în aju- 
nul plecării. Încă în cursul călătoriei de întoarcere de la Avig- 
non, la oprirea în Italia 26, probabil îndemnat de catolicii de 
acolo, Varlaam a alcătuit un al doilea rînd de trei tratate con- 


263. Editate de P. Hristou, op. cit., vol. [, p. 361—392; p. 393—408; 
p. 409—463. Ultimele două traduse în rom. la Pr. D. Stăniloae, op. cit. 

264. P. Hristou, op. cit., p. 315—354. 

265. Ed. Hristou, op. cit., p. 466—506,; 507—546; 537—613. 

266. P. Hristou, op. cit., p. 349. 

tra isihaștilor, intitulîndu-le de astă dată «Contra masalie- 
nilor». Masalieni se numeau bogomilii, dintre care exista cîte 
unul în mod camuflat şi printre monahi și care repetau con- 
tinuu unica rugăciune «Tatăl nostru», pretinzînd că văd esen- 
ţa dumnezeiască. Întors din Apus, în octombrie 1340, Var- 
laam se duse la Constantinopol, unde conform amenințării 
din prefața acestor ultime tratate, interveni la Sinod pentru 
condamnarea isihaștilor. 

Palama, prevăzînd că lucrurile vor ajunge pînă la urmă 
în fața Sinodului, se duse împreună cu aderentul său Isidor 
din Salonic la Atos unde pregăti Tomul Aghioritic, intenţio- 
nînd să se prezinte cu «el în fața Sinodului. El e semnat de 
căpeteniile monahismului atonit şi aprobat de episcopul de 
lerissos, lacob, în martie 1341. Venind cu el în Salonic, Pa- 
lama adună pe monahii de aici, care subscriu un tom asemă- 
nător, pe care-l trimit patriarhului. 

Varlaam întors încă înainte de Salonic avu mai multe 
întîlniri chiar cu Palama, dintre care una în fața guvernato- 
rului orașului, cu care ocazie promise să nu publice noua sa 
lucrare, iar Palama să înceteze și el a mai scrie contra lui. 
Dar mereu schimbăcios, curînd după aceea Varlaam publică 
tratatele «Contra masalienilor», în care Palama e atacat per- 
somal, Acesta răspunse la începutul anului 1341 cu alte trei 
tratate ale sale. Întrucît în ultimele tratate, Varlaam acuza 
pe isihaști, de pretenţia că văd esenţa dumnezeiască, acesta 
răspunse că aceștia nu pretind așa ceva. Ei văd numai lucra- 
rea dumnezeiască, care se numește în grecește «energie». Așa 
a înaintat discuţia la tema deosebirii între ființa şi energiile 
dumnezeieşti, temă care formează conţinutul celei de a treia 
triade a lui Palama 2%. Ele se intitulează : 

1) Respingerea absurdităţilor ce rezultă din scrierile de 
al doilea ale filozotului Varlaam, sau despre îndumnezeire : 
tratatul întîi contra celor de al doilea. 


2) Lista absurdităţilor ce rezultă din premisele filozoiu- 
lui Varlaam, tratatul al doilea contra celor de al doilea. 

3) Lista absurdităţilor ce rezultă din concluziile filozo- 
fului ; tratatul al treilea contra celor de al doilea %8. 

267. P. Hristou, op. cit., p. 350—353. 


268. Aceste trei tratate ale celei de a treia triade în ed. P. Hristou, 
vol. cit., p. 615—653; 655—678 ; 679—694. 

Achindin pretinde că patriarhul loan Caleca dăduse lui 
Varlaam o scrisoare către autoritățile din Salonic pentru a 
trimite pe Palama la Constantinopol ca să se explice. Dar el, 
Achindin, care voia ca lucrurile să se împace, obținu de la 
patriarh o altă scrisoare direct către Palama, prin care-l in- 
vita să vină la Constantinopol de la sine, neașteptînd să fie 
trimis de autorităţile din Salonic. Palama îi răspunse lui Achin- 
din, explicîndu-i că deosebirea ce o face între fiinţa și lucră- 
rile lui Dumnezeu mu e o erezie, ci-şi are baza în învăţătura 
părinţilor Bisericii. Scrisoarea lui Achindin trebuie să fi fost 
trimisă lui Palama după ce disputa la Salonic se înteţise și 
Palama își publicase noua sa triadă. 

Palama promite să meargă la Constantinopol în primă- 
vara lui 1341, cînd va pleca şi împăratul din Salonic la Con- 
stantinopol. Dar se pare că n-a mai așteptat plecarea împă- 
ratului, ci luînd cu sine pe Isidor şi pe Marcu, se duse la Con- 
stantinopol. Acolo mulţi erau ciștigaţi pentru Varlaam. De 
aceea Palama începu să lămurească zile și nopţi pe arhierei, 
pină ce-i convinse despre adevărul celor susținute de el. 

Pentru că disputa continua tot mai aprinsă, la 11 iunie 
1341 se întruni un sinod, pentru a decide în această chestiune. 
Sinodul a dat dreptate isihaştilor şi lui Palama. Varlaam ca 
să evite condamnarea și-a cerut iertare. Apoi plecă rușinat 
în mod definitiv în Occident. Sinodul nu dădu nici un tom, din 
dorința de a potoli disputa. Deabia peste două luni un nou 
sinod, la cererea aderenţilor lui Palama, care, după plecarea 
lui Varlaam, începură să fie atacați de Achindin, le dădu un 
tom despre dezaprobarea lui Varlaam la sinodul din 1341. Pa- 
triarhul Caleca pretinde că a dat acest tom numai silit de 
Cantacuzino, ocrotitorul împăratului minor loan V Paleolo- 
gul, după moartea lui Andronic III Paleologul, întîmplată cu- 
rînd după sinodul din iunie 1341. În faţa acestui sinod a trebuit 
să se prezinte Achindin cu cîţiva aderenţi ai săi pentru a-și 
expune poziţia. Sinodul l-a dezaprobat, iar mulțimea care 
asista s-a pornit să vocifereze împotriva lui. 

Dar la începutul lui octombrie 1341 împărăteasa văduvă 
Ana de Savoy, susținută de marele duce Apocavcos și de pa- 
triarhul Caleca demise pe loan Cantacuzino din postul de re- 
gent şi acesta trebui să părăsească Constantinopolul şi să-şi 
facă la Didimotichos, în Tracia, centrul operaţiilor sale mili- 
tare contra împărătesei şi a lui Ioan Paleologul. Achindin și 
aderenții lui, sprijiniți puternic de patriarhul Caleca, prezintă 

pe isihaști ca susținători ai lui Cantacuzino. Palama e aruncat 
în închisoare în primăvara anului 1343 şi e lăsat acolo pînă în 
1347. Acelaşi lucru s-a întîmplat şi cu şase ierarhi aderenţi ai 
lui Palama. În toamna lui 1345 împărăteasa, dîndu-și seama că 
trebuie să dea satisfacție poporului credincios și monahismu- 
lui care era de partea lui Palama, renunţă la susținerea patri- 
arhului Caleca şi a lui Achindin. Cînd acesta e hirotonit de 
Caleca diacon, senatul se întrunește în toamna lui 1345 şi de- 
clară ilegală hirotonia lui Achindin. Cînd cei șase episcopi 
ţinuţi închiși 'cer în septembrie 1346 judecarea lui Caleca, îm- 
părăteasa începe o serie de consfătuiri cu senatul și cu ierarhii 
liberi. Dar încă înainte de aceste consfătuiri i se impusese lui 
Caleca domiciliul forţat. 

„La 2 februarie 1347 împărăteasa convocă pe ierarhi la' 
un sinod solemn. Acesta depuse pe Caleca din patriarhat, îl 
condamnă pe Achindin și reconfirmă învăţătura lui Palama. , 
Dar încă înainte ca tomul să fie semnat, Cantacuzino intra în 
oraș prin poarta lăsată deschisă de ostaşii generalului împă- 
rătesei, Fakeolatos. Devenit co-împărat, Cantacuzino eliberează 
pe Palama și pe cei șase ierarhi. Aderentul lui Palama, Isidor, 
este ales patriarh, iar acesta ocupă scaunele vacante cu ade- 
renţi ai lui Palama şi după cîteva zile îl hirotonește pe Palama 
însuși mitropolit al Salonicului, a doua capitală a imperiului. 

În timpul polemicii cu Achindin, Palama a alcătuit urmă- 
toarele scrieri : 

Din timpul de pe la jumătatea postului Paştilor din 1342 
pînă la prima duminică după Rusalii datează Primul Antiretic 
contra lui Achindin și probabil și Al doilea Antiretic 26, Dar 
încă înainte de Primul Antiretic, compusese scrierea : La ce se 
referă unitatea în dumnezeire și la ce deosebirile ? 27. Iar îna- 
inte de toate aceste trei scrieri, sau cel puţin înainte de Anti- 
reticul II mai datează cele două dialoguri : Dialogul ortodoxu- 
lui cu varlaamitul 21 şi Dialogul lui Teofanes cu Teotimos 22. 
Dar și mai înainte de dialogul din urmă, sau poate de amîn- 
două, mai alcătuise Apologie mai pe larg: despre lucrările 
dumnezeieşti şi despre împărtăşirea de ele 2%. 


269. Ed. la Hristou, op. cit., tom. III, p. 39—85; 85—181. 

270. Ed. Hristou, op. cit., tom. II, p. 69—96. 

271. Ibidem, p. 164—219. 

272. Ibidem, p. 219—263. 

273. Ibidem, p. 96—137. Tradusă în rom. în lucrarea noastră cit. p. 
LVIII—XCI. 

Pină prin postul Paștilor 1342, Palama nu răspunsese de- 
loc scrieritor lui Achindin. 

Tot din timpul din care datează. scrierile de mai sus, 
datează și scrierea : Varlaam și Achindin sînt cei ce taie gre- 
șit și fără credinţă dumnezeirea cea una în două 24. 

Din acelaşi timp datează şi cîteva epistole care sint de- 
asemenea răspunsuri la atacurile repetate ale lui Achindin. Și 
anume epistola către Ioan Gabra 2%. Ea apără dialogul orto- 
doxului cu varlaamitul, atacat de Achindin. 

Plecat la Heracleia, în vara lui 1342, după patru luni, în 
oatombrie 1342 este adus din ordinul patriarhului la Constan- 
tinopol și în primăvara lui 1343 Palama e aruncat în închi- 
soare. Înainte de aceea el petrecuse vreo trei luni în Sfinta 
Sofia, care dădea drept de azil. Din timpul celor vreo șase luni 
cât timp încă n-a fost închis, datează Epistola către Arsenie 
Studitul, iar din timpul cît petrecea în Sfînta Sofia, Epistola 
către Damian Filozolul 26. Epistola aceasta se socotește ca al 
zecelea tratat contra lui Achindin, după Epistola către Atanasie 
al Cizicului, tratatul despre Teologia unită şi distinctă și cele 
şapte Antirelice ; dar al zecelea, nu din punct de vedere cro- 
nologic, ci după așezarea lor în manuscrisul original. Tot din 
timpul acesta se pare că datează şi Epistola către monahul 
Dionisie 277, deși nu e exclus ca ambele aceste epistole să da- 
teze de după Antireticul VII contra lui Achindin. 

După ce Palama a fost aruncat în închisoare, monahii din 
Atos scriseră patriarhului Caleca, împărătesei și autorităţilor 
civile din Constantinopol, cerîndu-le să-l elibereze. Scrisorile 
acestea trebuie să fi fost trimise prin toamna anului 1344, căci 
în noiembrie 1344 patriarhul le răspunde, justificînd întemni- 
țarea lui Palama cu abaterile lui dogmatice şi cu motive poli- 
tice. El îndemnă şi pe împărăteasa să le răspundă, învinovă- 
țindu-l pe Palama de pretinsa alianţă cu Cantacuzino. 

La auzul acestor veşti, Palama scrise și el, în primăvara lui 
1345 trei scrisori la Atos: una către Filotei, egumenul La- 
vrei 2%, a doua, trimisă prin acelaşi curier, ca o continuare a 


274. Ibidem, p. 263—279. 
275. Ibidem, p. 328—363. 
276. Ibidem, p. 479—501. 
277. Ibidem, p. 501—505. 
278. Ibidem, p. 517—539. 

primei 29, către monahii din Atos, și a treia către Macarie, fra- 
tele său (prima epistolă către acela) 280, 

După scrisorile către Damian Filozoful şi Dionisie, a al- 
cătuit Antireticul III, IV şi V, contra lui Achindin, în care vor- 
bește de acele scrisori %1, Ele au fost scrise probabil de Pa- 
lama cît a petrecut în Sfînta Sofia, în primăvara lui 1343, sau 
după aceea pînă prin toamna lui 1344, căci în ele nu vorbește 
de episodul hirotonirii lui Achindin. Înainte de Antireticul 
VI—VII contra lui Achindin, anterior recluziunii adresatu- 
lui, întîmplată în noiembrie 1344, se pare că Palama a scris 
epistola către Atanasie al Cizicului 282. Antireticele VI—VII 
sînt scrise în 1346, după ce Achindin căzuse în disgrație 25. 

În lista de scrieri a lui Palama prezeniată pîmă aci ar 
mai trebui incluse alte cîteva epistole, lucru la care renunțăm. 

Atitudinea ostilă față de deosebirea ce-o făcea Palama 
între ființa şi energiile lui Dumnezeu fu adopiată, după ieșirea 
lui Varlaam și Achindin din luptă, de filozoful Nichifor Gre- 
gora, care se bizuia pe prietenia lui Cantacuzino. El îi ceru 
lui Cantacuzino să convoace un nou sinod în această ches- 
tiune. Cantacuzino, văzînd agitația achindiniţilor și calomniile 
răspîndite de aceștia că el ar susține o erezie, se hotări să con- 
voace acest nou sinod, pentru a dovedi că doctrina aceasta 
este doctrina Bisericii. Sinodul fu convocat pe data de 27 mai 
1351 într-o sală a palatului Vlacherne. 

Trei ierarhi, Matei al Efesului, Iosif al Ganului și Mitro- 
politul Tirului, cu doi, trei monahi achindiniţi, se prezentară 
în frunte cu susținătorul lor, Gregora. Acesta atacă pe Palama, 
atribuindu-i afirmaţii pe care nu le făcuse, anume că trupul 
lui Hristos s-a prefăcut după esenţă în lumină și a devenit prin 
esență nemuritor. Împăratul îl opri şi dădu cuvîntul lui Pa- 
lama. Acesta susținu deosebirea între fiinţa și lucrările lui 
Dumnezeu, referimdu-se la Sinodul VI ecumenic. Gregora in- 
vitat să răspundă, lăsă altor achindiniști sarcina aceasta, scu- 
zîndu-se că-l doare capul. 

La a doua ședință convocată pentru a treia zi, Gregora nu 
mai voi să se prezinte decît după multe insistențe ale prieie- 


279. Ibidem, p. 509—517. 

280. Ibidem, p. 505-—509. 

281. Ibidem, tom. III, p. 161—241; 241—287; 287—379. 

282. Ibidem, tom. Il, p. 411—455. 

283. Ibidem, tom. III, p. 379—461; 462—507. Al cincilea e tradus 
în rom. în lucrarea noastră cit. p. XCII—CLX. 


214 FILOCALIA 





nilor săi. În discuția cu Palama, achindiniţii fiind încurcaţi, 
făcură pe supăraţii și părăsiră ședința, cu toate rugămințţile 
ce li s-au făcut ca să rămînă. Palama își expuse apoi pe larg 
învățătura sa și la sfîrşit prezentă și o mărturisire de credinţă, 
cu observarea că în mărturisiri de credinţă omul e mai precis 
decit în tratatele teologice 284, 

În ședința a treia, ţinută peste șase zile, veniră și achin- 
diniții, invitaţi foarte insistent de împărat. La începutul ședin- 
ței acesteia prezentară o mărturisire de credinţă, în care spu- 
neau că cugetă ca și Biserica ce a condamnat pe Varlaam și 
Achimdin. Dar citind 20 de capitole din scrierile lui Palama, re- 
proşau acestuia că vorbește de două sau mai multe «dumne- 
zeiri». Împăratul îi întrebă ce nu le convine : termenii sau fon- 
dul doctrinei. Termenii, spuse el, nu au așa de mare impor- 
tanţă ; ei pot fi părăsiţi, dar ideia trebuie să rămînă. Palama se 
declară de acord și sinodul decise că nu e bine să se mai fo- 
losească numărul cînd se vorbește de Dumnezeire. 

În a patra şedinţă se continuă citirea celorlalte capitole 
din scrierile lui Palama, incriminate de adversarii lui. Se văzu 
că cei ce-l acuză pe acesta cugetă ca și Varlaam, condamnat 
de sinodul din 1341. La sfîrșit, achindiniţii au fost invitaţi să 
primească învăţătura Bisericii stabilită la sinodul din 1341. 
Refuzînd aceia, Matei al Efesului și Iosif al Ganului au fost 
depuși. Se credea că nu va mai avea loc și a cincea şedinţă. 
Dar împăratul mereu doritor de a ciştiga pe achindiniţi, a con- 
vocat şi a cincea ședință. Fură invitaţi din nou achindiniţii, 
dar aceștia nu voiră să se prezinte. Împăratul puse șase în- 
trebări și ceru sinodului să răspundă: 1) E vreo deosebire 
între ființa şi lucrarea dumnezeiască ? 2) Dacă da, lucrarea 
aceasta e creată sau nu ? 3) Dacă e necreată, cum se poate 
evita compoziția lui Dumnezeu ? 4) Se poate da nume de dum- 
nezeire și lucrărilor dumnezeiești, sau numai ființei ? 5) În ce 
e superioară ființa, lucrării ? 6) Ce ni se împărtășește : ființa 
sau lucrarea dumnezeiască ? 

Sinodul a răspuns cu o mulţime de locuri din sfinții pă- 
rinți că e o deosebire între fiinţa și lucrarea dumnezeiască şi 
că lucrarea e necreată, dar aceasta nu face pe Dumnezeu com- 
pus, cum nu face cugetarea ființei noastre mintea compusă, 
că ființa e superioară lucrării în calitate de izvor al ei, că noi 
ne împărtășim nu de ființă, ci de lucrare şi că numele dum- 


284. Mărturisirea aceasta e publicată în P.G. 151, col. 764-—768. 

nezeirii se poate da și lucrării, fără a se vorbi de două dum- 
nezeiri. În august 1351 fu redactat Tomul sinodal. Lui Gre- 
gora i se prescrise domiciliu forțat în mînăstirea Hora. 

Sfîntul Grigorie Palama pleacă după sinod la Salonic cu 
corabia. Împăratul loan V Paleologul nu-l primi însă în cetate, 
pentru că îl socotea omul socrului său, loan Cantacuzino, cu 
care ajunsese în conflict. Sfîntul Grigorie plecă la Atos. Dar 
după trei luni cei doi împărați împăcîndu-se, el putu să se 
întoarcă în scaunul său. Dar nu după mult timp se îmbolnăvi 
greu, la sfîrșitul anului 1352, sau începutul lui 1353 şi zăcu 
mult. Încă nerefăcut complet după boală, Ion Paleologul îl tri- 
mise la Constantinopol pentru mijlocirea împăcării sale cu loan 
Cantacuzino, cu care ajunsese iarăși în conflict. Pe drum, 
aproape de intrarea în Dardanele, corabia fu capturată de turci 
şi sfîntul Grigorie fu luat prizonier și dus din cetate în cetate 
între altele și în Brusa şi în Niceea. 

Despre acest exil avem două epistole ale lui, una către 
Biserica sa %5, alta către David Dysipatos 28 şi o convorbire a 
lui cu Hionii necredincioși, descrisă de medicul creștin Taro- 
nitis din Niceea. E datată din iulie 1355. Discuţia a avut loc 
în iulie 1354 287, 


După un an de detenţie e eliberat. Venind în Constan- 
tinopol, găsi ca împărat pe loan V Paleologul, care, biruitor 
în lupta cu Cantacuzino, îl obligase pe acesta să intre în mînă- 
stire ca monah sub numele de Ioasaf. Gregora fu eliberat. El 
insistă pe lîngă împăratul Ioan Paleologul să înlăture din Bise- 
rică ideile lui Palama. Dar acesta, influenţat de soţia sa Elena, 
fiica lui Cantacuzino, nu voi. 

Întîmplîndu-se ca tocmai acum să se afle în Constanti- 
nopol episcopul apusean Paul, acesta își exprimă către împă- 
rat dorința să asiste la o discuţie între Palama şi Gregora. 
Discuţia avu loc în 1356 într-o seară pînă către miezul nopții. 
Gregora descrie această discuţie într-un fel ca şi cînd Palama 
ar fi fost învins, dar împăratul, fiind om fin şi discret nu și-a 
manifestat faţă de Palama această părere şi n-a lăsat nici pe 
cei din asistenţă să și-o manifeste 288, 


285. Publicată în Neos “Bhinvouvhuwoy, t. XVI, 1922, p. 7—21. 

286. Publicată de M. Treu, în: AeAriov râs ioropixije mai Edvodoyiais 
Erepeias ris “Ehabos, t. III, 1889, p. 227. 

287. Publicată în revista Zormp, tom. XV, p. 240 urm. 

288. Gregora, Byz. Hist. XXX—XXXV ; P.G. 149, 331—442. 

Împotriva acestei false descrieri, Palama a scris din Sa- 
lonic patru tratate 2%. Sînt ultimele scrieri ale lui Palama, 
alcătuite în al treilea an de la întoarcerea în Salonic (deci 
începînd din vara anului 1358—1359). Căci la începutul anu- 
lui al patrulea s-a îmbolnăvit și peste puţin timp a murit, la 
data de 13 noiembrie 1359. 

Cît a stat în Constantinopol, ultima dată, sfintul Grigorie 
a scris şi două tratate despre purcederea Sfîntului Duh, îm- 
potriva doctrinei catolicilor 2%, 

Se pare că mai ales în urma combaterii temeinice a idei- 
lor lui Gregora (expuse de acesta în Byz. Hist. XXX—XXXV), 
acesta a renunțat la erezia sa 2!, La 1360 s-a stins și el din 
viaţă, în vîrstă de 65 ani. 


Grigorie Palama a fost una din cele mai hulite figuri 
răsăritene din partea istoricilor catolici 2%, Cauza este că doc- 
irina lui a fost respinsă totdeauna de teologia eatolică, fie 
pentru că aceasta era influențată de raționalismul scolastic 
simpliticator, fie pentru că opoziţia faţă de doctrina palamită, 
inaugurată de Varlaam poate cu prea puţină reflexiune, a în- 
tărit teologia catolică în atitudinea ei scolastică intelectua- 


289. Ele se află în multe manuscrise. De ex. în Cod. Coisl. 105, £. 
236—275. 

290. Ele se află în multe manuscrise, de ex. în Cod. Coisl. 100, î. 13—64. 

291. Gr. Papamihail a publicat o mărturisire a lui Gregora în 'Exx- 
Amstactiz5c Dapos,1913, p. 68—75, după Cod. Patmos 428, f. 40 v—4l v.R. 
Guiiland, Essai sur Gregoras, se întreabă însă dacă această mărturisire 
e autentică. 

292. În timpul mai nou și-a manifestat disprețul față de Palama, M. 
Jugi2, în art. Palamas din Dict. de Theol. Cath. XI, col. 1735. Revista 
dominicană «Istina» recunoaște (în editorialul nr. 3 din 1974, p. 257) că 
Jugie «a făcut să reacționeze sensibilitatea ortodoxă prin tonul său semeţ 
cu care pretindea să arate fără greutate ce incoherenţe doctrinare putu- 
seră fi impuse ca dogme de o Biserică separată de Scaunul apostolic al 
Romei și supusă cezaro-papismului imperial. Teologii ortodocşi nu puteau 
să nu ridice mănuşa unei astfel de provocări». în realitate, deși în apa- 
rență schimbarea împăraţilor bizantini din vremea disputei isihaste a 
influențat atitudinea lor față de doctrina palamită, totuși pînă la urmă 
ea a trebuit să fie acceptată de oricare dintre rivalii imperiali, pentru că 
îi silea poporul și monahismul la aceasta. Poporul și monahismul au fost 
factorii decisivi care au impus și acum credinţa trăită în cursul întregii 
tradiţii a Bisericii de Răsărit. Lucrul acesta s-a întîmplat totdeauna în Ră- 
sărit. 

listă faţă de Palama. Din această cauză adversarii ulteriori ai 
lui Palama dintre greci au fost mai totdeauna sau catolicizanți, 
sau catolicizaţi, pentru că teologia catolică îi încuraja la 
această opoziţie. 

Acesta a fost încă un motiv pentru care sfintul Grigorie 
a fost considerat de Biserica ortodoxă ca apărător al învăţă- 
turii ortodoxe, care, în opoziția cu intelectualismul scolastic, 
fundamentează experiența întilnirii cu Dumnezeu a credin- 
ciosului rugător,. 

De aceea, ea l-a oroclamat sfînt prin sinodul convocat 
la 3 august 1368 de patriarhul Filotei, ucenic și biograf al lui, 
E semnificativ că l-a proclamat ca sfint în aceeași ședință în 
care a fost condamnat călugărul achindinist Prohor Cydone, 
fratele catolicizatului Dimitrie Cydone, şi traducătorul lui 
Toma d'Aquino în grecește. 

În timpul din urmă, mai ales după afirmarea puternică 
a doctrinei energiilor necreate de către Vladimir Lossky, în 
«Essai sur la Theologie mystique de lEglise orientale» (Paris, 
Aubier, 1944) şi a studiului lui J. Meyendorif 2%, nu numai 
teologii ortodocşi au valorificat pe multe planuri doctrina 
energiilor necreate, ci chiar şi printre teologii catolici se 
observă o atitudine mai pozitivă faţă de această doctrină. Re- 
vista «Istina» în editorialul numărului citat zice : «Pentru anu- 
miţi teologi catolici palamismul oferă chiar azi principiul de 
bază al unei teologii nescolastice, atît de căutate». O astfel de 
atitudine care găseşte simpatii printre teologii catolici cei mai 
cunoscuţi a fost remarcabil sintetizată de părintele Halleux 
în articolul «Palamisme et scolastique» («Revue thâologique 
de Louvain», III, 1973 pp. 409—442), care acceptă ca punct de 
plecare indiscutabil şi de autoritate teza lui Meyendorif. Sau : 
«Teza după care doctrina patristică a îndumnezeirii creștinu- 
lui implică distincţia palamită între esența și energiile divine 
se impune din ce în ce mai mult ca o evidenţă» (p. 259). 

Dar nu toată teologia catolică și-a însuşit această atitu- 
dine mai pozitivă faţă de sfîntul Grigorie Palama. Revista do- 
minicană «Istina» rămasă scrupulos fidelă lui Toma d'Aquino, 
semnalează faptul de mai sus ca un motiv de alarmă pentru 
teologia catolică. De aceea, dedică întregul nuinăr în chestiune 
combaterii doctrinei sfîntului Grigorie Palama. 


293. A study oi Gregory Palamas, London, 1964. A. Halleux, revine 
în sprijinul palamismului în art.: «Palamisme et Tradition» (Irenikon, 1975, 
nr. 4, p. 479—494), combătind obiecțiile «Istinei». 

Unul dintre colaboratorii acestui număr (Jean Philippe 
Houdret o.c.d. în: Palamas et les Cappadociens) se însărci- 
nează să demonstreze că «Vasile nu învaţă distincţia între 
esența inaccesibilă și multiplele energii cunoștibile și că fra- 
tele său Grigorie nu face nici el această distincţie între na- 
tura invizibilă și energiile vizibile care o înconjoară» (p. 27). 
Dar de unde scoate acest teolog că Palama ar fi declarat 
vizibile energiile dumnezeiești ? 

Dintre celelalte articole, unul semnat de Juan Sergio 
Nadal s.j. «La critigue par Akyndinos de /hermeneutique pa- 
tristique de Palamas», (p. 297—328), voieşte să demonstreze 
că nu Palama, ci Achindin, a cărui operă promite să o publice, 
a interpretat în mod corect textele sfinților părinţi. 

Dar fragmentele ce le dă din Achindin nu fac decît să 
confirme caracterul incoherent al poziţiei acestuia, pe care 
o semnala sfîntul Grigorie Palama. Nadal dă următorul text 
din Achindin ca model de gîndire teologică corectă. Deoarece 
sfîntul Grigorie Palama își însușise afirmaţia sfîntului Ioan 
Gură de Aur: «Nu Dumnezeu, ci harul se răspîndește», 
(e vorba de pseudo-loan Gură de Aur, P. G. L. [1, 825), Achin- 
din spune: «Mai întîi, după același părinte, așa cum nu se 
răspîndeşte Dumnezeu, tot așa nu se răspîndește nici dum- 
nezeirea. Este adevărat că el zice că harul se răspîndește. 
Dar el nu vorbește de harul necreat. Cum puteţi să-l 
faceţi să spună ceea ce spune și ne prezentaţi ceea ce 
el nu afirmă, ca întărire a inovaţiilor voastre? Căci dacă 
ar fi sigur că harul, fiind necreat, se răspîndeşte, de ce nu s-ar 
răspîndi natura Duhului, care este și ea necreată ? Pentru care 
motiv se exclude putinţa să se răspindească însăși esența 
naturii divine ? Desigur pentru că ea este necreată. Căci dacă 
faptul de a nu se putea răspîndi ar fi propriu esenței și naturii, 
nici o altă natură, de orice specie ar fi ea, nu ar putea să se 
răspîndească. Dar noi vedem că multe esențe se diiuzează. 
Deci nu o calitate a esenței ca atare o face să mu se răspîn- 
dească, ci faptul că e esența necreată, supraesenţială, infinită 
și creatoare a tuturor lucrurilor. Acesta e motivul pentru care 
răspîndirea e contrară naturii» (Din al doilea tratat al 
lui Achindin contra lui Palama, Cod. Monac. gr. 223, 
f. 89 v.—90 v.). 

Achindin afirmă deci că fiinţa cuiva se poate tot așa de 
mult răspîndi asupra altora ca şi lucrările lui. Dacă ființa 
divină nu se poate răspîndi, e datorită nu caracterului de fi- 
inţă, ci caracterului ei necreat. Deci nimic din Dumnezeu nu 

se poate răspîndi asupra creaturilor, ca unul ce e necreat. 
Este evidentă însă falsitatea afirmației că ființa se poate răs- 
pîndi ca și lucrarea în ordine creată. Ființa nu se răspîndește 


decît dacă se dizolvă. Dar dacă esenţel& Sbiectuale, pur ma: 
“Tartată, se pot dizolva prin răspîndire, persoana umană, adică 
ființa ipostasiată ca persoană nu se poate dizolva, oricît s-ar 
răspîndi ea în lucrările sale. Ea rămîne ca o rezervă nesfir- 
șită, sau ca un izvor unitar indestructibil al lucrărilor care se 
Tăspîndesc. Giîndirea intelecțualistă scolastică n-a înţeles 
taina persoanei care nu se dizolvă, oricît se răspîndeşte prin 
i lucrările ei. Dar persoana umană nu-i decît ființa umană ipo- 
stasiată, adică singurul mod în care există real ființa umană. 
Dar aceasta n-o închide în sine. Ea se răspîndeşte prin lucrări, 
însă nu se dizolvă, sau nu se epuizează în nici o lucrare. 
Dumnezeu nu se răspîndește ca ființă, nu prin faptul că e 
necreat, ci prin faptul că e Persoană, sau Treime de Persoane. 
Dar tocmai pentru că e personal se poate totodată răspîndi 
prin lucrări, rămînînd fiinţă neepuizată în această răspîndire. 

Altfel îl închidem pe Dumnezeu în Sine, pe motiv că e 
necreat și nu mai avem nici o putință de a ne întilni cu EL, 
de a primi ceva din El în noi. Palama voia să dea un temei 
teologic participării reale a făpturii la Dumnezeu și îndum- 
nezeirii ei. El avea un scop practic. Achindin îi opunea o teo- 
rie, prețioasă pentru consecvenţa ei logică, mai bine zis sim- 
plist logică, dar necorespunzătoare realităţii atît de complexe 
a lui Dumnezeu. Și apoi cum se poate afirma că el interpreta 
just cuvîntul «har» al sfîntului loan Gură de Aur, cînd îl soco- 
tea creat, odată ce acest termen de creat nu se află la sfîntul 
Ioan Gură de Aur? 

Nadal ne dă și o altă afirmaţie a lui Achindin că Dum- 
nezeu nu se poate dărui nici ca ființă, nici ca lucrare, căci 
numai lucrurile create se pot răspindi. 

«(Din dumnezeire) curg și se disting lucrurile pe care le 
produce. Dar ceea ce produce e totuși o creatură». Asupra 
acestui punct Ioan Gură de Aur zice şi el: «Nu Dumnezeu, 
ci harul se răspîndește». Și același părinte afirmă : «Nu Duhul 
curge, ci harul curge din Duh», pentru că nu lucrează în noi 
tot ce poate produce, dat fiind că lucrurile pe care le poate 
produce sînt numeroase şi chiar infinite ca număr... De aceea 
faptul că Atotputernicul lucrează într-un mod restrîns și nu 
face tot ce poate produce, dă ocazie teologilor să spună că 
din El curge aceea (lucrarea, graţia) și nu El curge. Toate 

lucrurile pe care noi le concepem ca curgînd din El sînt deci 
creaturi. În acest sens nu Dumnezeu e cel ce se răspîndește, 
ci harul produs de Duhul atotputernic» (Ibidem f. 90 r.). 

Deci, după Achindin, aprobat de Nadal, noi nu primim 
de la Dumnezeu decit lucruri create. Harul însuși e creat. Nici 
un contact reaj, nemijlocit, nu se poate realiza între noi şi 
Dumnezeu. 

În general acea parte a teologiei catolice care a rămas 
aservită tomismului nu concepe altă legătură a lui Dumnezeu 
cu lumea decît prin mijlocirea cauzalităţii creatoare. Prin 
aceasta tot ce dă Dumnezeu lumii ar fi ceva creat. Noi sîntem 
închiși în granițele creatului. Creaturitatea e ca un zid care 
se ridică implacabil între noi și Dumnezeu. Dumnezeu nu co- 
munică nemijlocit cu lumea odată creată. Îndată ce Dumnezeu 
vrea să se apropie de lume printr-un act, apare ceva creat 
între El și lume, între El și om, spune această teologie. În felul 
acesta toate noţiunile părinţilor iau un înţeles impropriu. 
Indumnezeirea însăși e o stare creată. «Energia este actul 
esenței divine a cărei cauzalitate crează îndumnezeirea oame- 
nilor», zice teologul catolic Garrigues într-o interpretare sui 
generis a sfîntului Maxim Mărturisitorul (Rev. cit. p. 285). 

Totuşi noi credem că chiar în tezele celor două partide 
se găsesc elementele care le pot concilia. 

Într-adevăr, ce este ceea ce face ca în esenţa divină să se 
producă diferite lucruri şi aspecte create, ba chiar nenumă- 
rate, cum zice Achindin ? Nu se află oare chiar în unitatea 
ființei lui Dumnezeu posibilități de a produce lucruri create 
diferite 2 Nu e oare una sau alta lucrarea în care Dumnezeu 
cel simplu se manifestă în deplinătatea Lui, creînd unul sau 
altul din lucruri ? De aici nu mai trebuie făcut decît un pas 
pînă la recunoașterea că prin lucrurile create noi ne punem în 
legătură şi cu lucrările necreate deosebite, prin care Dumnezeu 
le produce, şi cu Dumnezeu însuși în toată integritatea Lui. Iar 
creatura nu simte oare, cînd are o sensibilitate spirituală con- 
știentă, pe Dumnezeu însuși care crează în ea o stare sau 
alta ? Apoi această lucrare nu penetrează creatura, prin fap- 
tul că o aduce la existenţă şi o ajută să se dezvolte? 

Pe de altă parte, cînd Palama afirmă că lucrările lui Dum- 
nezeu sînt nedespărțite de ființa Lui, nu afirmă el oare că în 
fiecare lucrare e activ Dumnezeu întreg, sau e prezentă toată 
fiinţa Lui, dar de fiecare dată altfel și altfel ? Şi apoi nu e un 
fapt evident că în fiecare act al unei persoane e persoana 
întreagă, dar în alt și alt mod de lucrare? 

Astfel, pe de o parte ființa e întreagă în fiecare lucrare, 
dar pe de alta ea rămîne ca un izvor infinit care se poate 
manifesta totdeauna întreagă în alte și alte moduri sau lu- 
crări. Pe de o parte ființa e deci întreagă în fiecare lucrare, 
pe de alta nu se epuizează în acea lucrare, rămînînd ca un 
izvor capabil de alte și alte moduri de a se manifesta în alte 
şi alte lucrări. 


Teologia catolică ar fi consecventă cu ea însăși, recu- 
noscînd că ființa divină cînd se manifestă în raport cu un 
lucru sau altul finit se manifestă într-un mod care nu face 
imposibile alte moduri de manifestare, iar teologia ortodoxă 
poate să accentueze totdeauna, în cel mai autentic spirit pala- 
mit, că în fiecare lucrare se manifestă întreaga ființă divină, 
dar totdeauna într-un anumit mod. 

Aici nu e o curgere diminuată în sens neoplatonic a 
ființei divine în lucrări, cum afirmă unii teologi catolici, ci 
aceeași ființă divină comunică prin lucrări cu creaturile po- 
trivit capacităţii de primire a creaturilor, restrînse în structu- 
rile și puterile lor. 

Desigur admițînd aceasta, teologia catolică ar trebui să 
mai admită că Dumnezeu lucrează nu numai prin acte, prin 
care crează și susține în existenţă lucrurile și fenomenele 
create, ci și prin acte prin care intră în comunicare directă 
cu creatura, pe de o parte așa cum Îl pot primi făpturile fi- 
nite, pe de alta dăruindu-Se în aceste acte întreg. De legătura 
aceasta nemijlocită cu Dumnezeu însuși vorbește toată Scrip- 
tura. Altfel cum ar conduce Dumnezeu făptura spre îndumne- 
zeire, de care vorbesc acum şi teologii catolici, cînd o declară 
«îndumnezeire creată». E vorba de o anumită pătrundere a lui 
Dumnezeu prin creaturi la conștiința oamenilor, de o anumită 
transparenţă a Lui prin ele, de o anumită penetrare a lucrării 
Lui în făpturi, 

De altfel, însuși modul în care actul creator al lui Dum- 
nezeu, ca act necreat, are un efect creat, rămîne un mister. 
Misterul acesta trebuie să-l și simțim, nu numai să-l gîndim. 

Constatăm că chiar printre teologii catolici care menţin 
atitudinea critică față de Palama în numărul amintit din 
«Istina», sînt unii care recunosc că nici poziţia prea inte- 
lectualistă a adversarilor lui Palama n-a fost justă. Astfel 
Juan Miguel Garrigues o. p., în studiul L'energie divine et 
la grâce chez Maxime le Confesseur, din acelaşi număr al 
revistei «Istina» (p. 272—296), menținînd afirmaţia că Palama 

a greșit, recunoaște că și adversarii săi au greşit. «Adversarii 
lui Palama gîndesc în interiorul unei noţiuni a esenței divine, 
a cărei aseitate e caracterizată printr-o cale unic apofatică — 
în sensul teologiei negative — ca pură separație care exclude 
orice participare. După maniera «Unului» neoplatonic, esența 
divină nu e situată în simplitatea originară a Celui ce este, în 
actul ei pur, ci dincolo de existenţă, separată și radical im- 
participabilă... Vom vedea că Palama a voit să salveze ideea 
creştină a unei comuniuni de existenţă între Dumnezeu şi 
lume. Dar nepunînd în cauză noţiunea esenței divine capură 
aseitate, el a trebuit să afirme o distincţie reală între esenţa 
divină și actele Sale necreate, la care participă creaturile» 
(p. 275). Sau : «Partida raţionalistă a sacrificat îndumnezeirea, 
logicii aseităţii, partida palamită a salvat dogma creștină a 
îndumnezeirii, dar n-a putut-o face decît cu prețul nenumă- 
ratelor incoherenţe metafizice şi compromițind grav miste- 
rul simplităţii existenţei divine» (256). 

Sperăm că asemenea declaraţii din partea catolică sînt 
un început pentru o integrală înţelegere pozitivă a doctrinei 
sfîntului Grigorie Palama, contribuind la aceasta şi un efort 
din partea teologiei ortodoxe, de a pune în lumină un con- 
cept despre Dumnezeu care este superior celui care-L reduce 
la o esenţă prea simplist gîndită, sau la o esenţă care neso- 
cotește lucrările Lui, preocupindu-se numai de unitatea Lui, 
și neînțelegiînd că Dumnezeu e prezent în lucrări ca unitate 
treimică de persoane, care e altceva decît unitatea simplist 
cugetată a îilozofilor. 

Noi vom da în acest volum în traducere cîteva scrieri 
în care Palama se ocupă cu apărarea rugăciunii inimii, a vede- 
rii lui Dumnezeu în lumină și cu explicarea acestei întîlniri 
prin faptul participării la Dumnezeu şi cu indicarea îndum- 
nezeirii omului ce rezultă de aici, 


Întrucît Cuvîntul al doilea şi Cuvîntul al treilea din cele 
dintii, Apologia mai extinsă şi Antireticul al V-lea contra 
lui Achindin le-am dat în traducere românească în cartea 
noastră despre sfîntul Grigorie Palama, vom da aci în româ- 
neşte altele citeva din scrierile lui. 


Al Sfîntului Grigorie Palama 


Cuvînt pentru cei ce se liniștesc cu evlavie. 
Al doilea din cele din urmă. Despre rugăciune. 


1. Ar putea spune cineva că filozoful acesta 2% a 
fost îndemnat de iubirea de învățătură și de marea voinţă 
de a cunoaște să osîndească atît de necruţător pe cei ce 
nu văd adăugîndu-se nici un folos din învățătura de 
afară la cea care le vine acum din Evanghelie și e nă- 
dăjduită să le vină, potrivit făgăduinţei nemincinoase, 
celor ce viețuiesc conform ei. Căci aceia dau cea mai 
mare însemnătate poruncilor lui Hristos și îndeamnă pe 
toți numai spre acestea ca spre singurele în stare să con- 
ducă sufletul omenesc la asemănarea cu Dumnezu, să-l 
desăvirșească şi să-l îndumnezeiască, iar învăţăturile de 
afară nu le pun deasupra celor pămînteşti, ci le numesc, 
după Pavel, înţelepciune trupească (2 Cor. I, 12) şi a 
veacului acestuia și pe îruntașii ei dintre elini, ca pe 
unii ce s-au folosit de școala zidirii cea de la Dumnezeu 
împotriva lui Dumnezeu, îi socotesc înţelepţi falși și ne- 
înţelepţi. De aceea filozoful s-a supărat că nu li se dă şi 
învățaților în ale acelora cea mai mare cinste și aceasta 
pentru că voia să fie și el părtaş de ea. Căci pentru ea 
şi-a luat şi titlul de filozof și numai rodul ei îl urmărea 
prin toată sîrguinţa sa. 

Dar ce alt chip de slujire s-a ridicat împotriva 
«slujbei cuvîntătoare» (Rom. XII, 1), mai bine zis duhov- 


294. Este vorba de Varlaam. 

nicești, a noastre, adică a rugăciunii și a celor ce o cins- 
tesc pe ea mai mult decît orice și se dedică ei întru li- 
nişte și fără griji toată viaţa și dau' o mînă de ajutor prin 
experienţă celor ce sînt introduși la această liturghie în- 
gerească şi mai presus de lume ? Cine se împotrivește 
în cuvînt celor ce aleg mai bine să tacă ? Cine pizmu- 
iește pe cei ce nu umblă cîtuși de puţin după cinstire ? 
Cine, bizuindu-se pe trecuţ, se uită de sus la cei ce șed 
departe de stadion ? lată că în luptele lui de mai înainte 
pentru filozofie, monahul și filozoful s-a vădit ca dușman 
al monahilor, dar al celor ce trăiesc încă ; aici însă, folo- 
sindu-se de spusele părinţilor Bisericii ce s-au mutat la 
ceruri, spre răsturnarea cuvintelor lor, nu știu ce a păţit 
de a pornit o luptă nu mică. 

2. Mai mult decît împotriva tuturor își îndreaptă cu 
îndrăzneală puterea cuvîntului împotriva celor scrise 
despre rugăciune de Nichifor Mărturisitorul ; împotriva 
lui Nichifor, care, dînd mărturisirea cea bună pentru ea, 
a fost condamnat la exil de către primul Paleolog, care a 
împărăţit și cugetat cele ale latinilor ; împotriva lui Ni- 
chifor, care, trăgîndu-și neamul dintre italieni, dar dispre- 
țuind credinţa lor greșită și alipindu-se de Biserica noas- 
tră drepteredincioasă, tăgăduiește odată cu patria lui și 
cele ale părinţilor și socotește mai scumpă credința noas- 
tră decît a sa, pentru cuvîntul care învaţă la noi în chip 
drept adevărul. Acesta, venind aici, își alege viața cea 
mai curată, adică pe cea singuratică, iar ca loc în care 
voia să locuiască își alege pe cel cu nume sfînt, în lumea 
dintre lume și cele mai presus de lume, Atosul, căminul 
virtuții. Și aici s-a arătat mai întîi știind să fie călăuzit, 
supunîndu-se părinților de frunte. Apoi, dînd timp înde- 
lungat acelora proba smereniei sale, el însuși primește 
de la ei experiența artei artelor, adică a liniștii (a isihiei) 
și se face călăuză a celor ce s-au întrarmat în lumea 
minții spre lupta cu duhurile răutății (Efes. VI, 12). Aces- 

tora le-a întocmit și o culegere de explicări de ale 
părinţilor, care-i pregătește spre nevoință și rînduiește 
felurile luptelor și arată de mâi înainte răsplătirile și de- 
scrie cununile biruinţei. După acestea, pentru că vedea 
pe mulţi dintre începători neputînd să stăpînească nici 
măcar în parte nestatornicia minţii, le dă un mod prin 
care ar putea opri în parte multa hoinăreală și nălucirea 
minţii. 

3. Filozoful acesta și-a îndreptat, deci, împotriva ace- 
luia mult născocitoarea lui închipuire, ca pe un foc ce se 
foloseşte de ceea ce îi stă înainte ca de o materie. Nu se 
ruşinează de acea fericită mărturisire și de exilul pentru 
ea, nu se rușinează de cei ce s-au împărtășit de exil îm- 
preună cu el şi au învăţat de la el cele dumnezeiești, 
care s-au arătat «sarea pămîntului» (Matei V, 13) și «lu- 
mina lumii» (Matei V, 14) și luminători străluciți ai Bise- 
ricii, «avînd cuvîntul vieţii» (Filip. II, 16): înţeleg pe 
Teolipt, acela care a strălucit din cetatea Filadelfiei ca 
dintr-un stfeșnic, pe Seliotis, învățătorul monahilor, pe 
Ilie, care a îmbrățișat pustia toată viaţa, ca profetul Ilie, 
pe ceilalți prin care Dumnezeu a împodobit și a întărit 
Biserica, ridicînd-o din nou. Nu s-a lăsat convins nici de 
aceştia şi nici de cei călăuziţi de ei, care duc și acum ace- 
eași vieţuire, să renunţe la bănuielile sau la cuvintele rele 
împotriva bărbatului. Ci s-a pornit să ocărască în lungi 
scrieri pe cel pe care nu l-ar fi putut lăuda după vredni- 
cie. Pentru că și-a alcătuit scrierea în chip simplu și fără 
meşșteșugire, a pornit să-l contrazică pe cel de la care ar 
fi putut să și înveţe ceva. Dar să amintim acum acel cu- 
vînt teologic : «Nu cel înţelept în cuvinte este pentru noi 
înțelept, nici cel ce are limba ușor mișcătoare, dar sufletul 
neînvățat, fiind ca acele dintre morminte care sînt bine 
împodobite pe dinafară, dar putrede prin cadavrele di- 
năuntru, oricît acopere ele multul rău miros dinăuntru, 
ci cel ce caută să întărească vrednicia de crezare a cu- 
vintelor prin viaţă şi înfrumuseţează prin fapte lipsa de 

frumusețe a vorbelor» 2%. Dar nici cuvintele simple ale 
aceluia n-a izbutit să le răstoarne acest învăţat, înainte 
de a le strîmba mai întîi. Aceasta o vom arăta limpede de 
îndată. 

4. Deoarece atît la început cît și la sfîrșit învaţă de 
la sine despre rugăciunea minţii, să privim și noi mai în- 
tii această învățătură a lui pe scurt. Ea e de așa fel că 
amăgește prin vorbărie frumoasă pe mulţi dintre cei ne- 
cercați, dar pe nici unul dintre cei ce au gustat din rugă- 
ciunea adevărată măcar cît de puţin. Să privim, deci, în- 
vățătura lui despre rugăciune, dar numai atita cît să ară- 
tăm nepotrivirea ei cu părinţii. Căci începe de la cele 
mărturisite de părinți şi sfîrșește arătînd o cale cu totul 
contrară acelora. Începe zicînd că cel ce se îngrijește de 
rugăciune trebuie să dea simţurilor liniște. Dar de aci 
trage concluzia că trebuie să-și mortifice în chip deplin 
partea pătimitoare a sufletului, ca să nu lucreze prin nici 
una din puterile ei ; pe lîngă aceasta, și toată lucrarea 
comună a sufletului și a trupului. «Căci fiecare, zice, se 
face o piedică rugăciunii și mai ales întrucît se împărtă- 
șeşte de oarecare silă și produce plăcere sau durere, mai 
cu seamă pipăitului, celui mai gros şi neraţional dintre 
simțuri». Deci ar putea zice cineva către cel ce afirmă 
acestea : cel ce se îngrijește de rugăciune nu trebuie să 
postească nici să privegheze, nici să-și îndurereze genun- 
chii, nici să doarmă pe jos, nici să stea în picioare prea 
mult, nimic din acestea să nu facă. Căci toate acestea 
produc pipăitului o durere şi aduc o stînjeneală, cum zici 
tu, sufletului care se roagă. Deci trebuie să procurăm 
sufletului în starea de rugăciune din toate părțile o ne- 
stînjeneală 2%6. «De fapt ar fi ciudat — zice iarăși — să 

295. Sf. Grigorie Teologul, Cuv. 16, 2; P.G. 35, 936 D.—937 A. 

296. Varlaam reprezintă, într-un mod poate exagerat prin ceea ce 


susține în această chestiune, un raţionalism de tip scolastic, care s-a 
obișnuit să ceară ferirea trupului de orice osteneală în vremea rugăciunii, 

disprețuim în rugăciune vederea şi auzul, cele mai nema- 
teriale şi mai nepătimitoare (nepasionale) și mai raţio- 
nale dintre simţuri, dar să primim simţul pipăitului (sim- 
țul tactil al atingerii), pe cel mai gros și mai nerațional 
și să primim să conlucrăm cu lucrările lui». Dar el n-a 
văzut, cu toate că e filozof, deosebirea dintre simţuri, cît 
de diferit se împărtășesc de puterea trupească din ele ; 
n-a văzut că nu toate sînt mișcate numai de cele ce li se 
înfățișează din afară. Noi însă care voim să explicăm cele 
ce li se întîmplă simţurilor articulate în materie, din ru- 
găciunea nematerială şi în deprinderea atotdesăvîrșită cu 
ea, din lucrarea ce privește spre Cel unul, vom ţine seama 
numai de aceasta. Dar «Cel ce dă rugăciune celor ce se 
roagă 2% şi celor ce vorbesc despre El, să dea cuvînt po- 
trivit hotărîrii noastre. 

5. Este necesar să liniștim acele simțuri care sînt 
mișcate de cele din afară, cînd ne întoarcem spre cele din 
lăuntru. Dar ce nevoie au de aceasta cele ce se însoțesc, 
cu dispoziţiile sufletului și anume cu cele bune? Ce 
metodă ar putea apoi să scape de acestea pe cel ce a 
ajuns în sine însuși ? 2%. De ce ar trebui apoi să caute 
ca să nu incomodeze sufletul în cursul ei. În Răsărit s-a menţinut distinc- 
ţia între mortificarea senzaţiilor de plăcere și acceptarea celor de durere. 
Numai acestea pot ajuta trupul să se elibereze cu adevărat de senzațiile 
de plăcere, suportînd ceea ce este la antipodul lor. Și numai senzațiile 
de plăcere ispitesc sufletul să încline spre cele ale lumii și ale trupului, 
îndepărtîndu-l de rugăciune. E uşor să fugi de durere. Dar biruința asupra 
laşităţilor produse de fuga de ea nu se obține decît prin eroismul accep- 
tării durerii. Căci fuga de durere este și o plăcere. În felul acesta el nu 
face nimic pentru sfinţirea trupului. Iar osteneala şi durerea nu opresc 
sufletul de la rugăciune, ci îl duc şi îl susțin în ea. Căci ne fac să sim- 
țim marginile puterilor şi ale vieţii noastre şi să strigăm către Dumnezeu. 
Dimpotrivă, voluptatea, dînd sentimentul puterii, al suficienţei de sine, îl 
opreşte de la rugăciune. 

297. 1 Regi II, 9; comp. Evagrie, Despre rugăciune 58; P.G. 79; col. 
118 A. Filoc. rom. I, p. 81. 

298. De osteneala şi de durerea trupului nu poate scăpa omul prin 
voința sa nici în vremea rugăciunii, cum poate scăpa de senzațiile vă- 
zului şi auzului, pentru că ele sînt trăite prin tot trupul său și ele se îm- 

să scape de acestea, odată ce ele nu se opun, ba și con- 
lucrează la această stare din lăuntru cât mai mult ? Căci 
acest trup ni s-a dat ca pereche de către Dumnezeu, mai 
bine zis ni s-a supus ca o pereche. Deci, cînd se răzvră- 
teşte, să-l oprim, dar cînd se lasă călăuzit cum trebuie, 
să-l primim. Auzul şi văzul sînt mai curate și mai rațio- 
nale ca pipăitul, dar nu ar percepe vreunul din ele ni- 
mic, nici n-ar suferi vreo durere prin aceasta, dacă nu 
ar cădea sub lucrarea lor din afară ceva ce poate fi 
văzut sau auzit, ci ceva fără sunet și fără formă. Dar 
trupul suferă mai multă durere prin simţul pipăitului, 
cînd ne nevoim cu postul și nu-i aducem hrană din afa- 
ră. De aceea, cei ce se adună în ei înșiși din cele din 
afară, opresc lucrarea simţurilor care nu lucrează cînd 
lipsesc cele din afară, întrucît rămîn înăuntru, dar pe 
cele ce lucrează și în lipsa celor din afară, cum le-ar 
face să se opreacă, mai ales cînd acestea tind toto- 
dată spre scopul urmărit ?2%. Iar că simţirea dure- 
roasă prin simţul pipăitului e de cel mai mare folos 
celor ce se roagă cu mintea (cu înțelegerea), o știu toți 
care au gustat măcar în parte lupta prin el și ei au prea 
puţin nevoie de cuvinte, întrucît cunosc aceasta prin 
cercare. Din acest motiv, ei nici nu ascultă pe cei ce cerce- 
tează aceste lucruri numai prin cuvînt ; ei spun că aceas- 
ta e o cunoștință care îngimfă (1 Cor. VIII, 1). 

6. Pe lingă aceasta, cei ce se roagă cu mintea cu 
adevărat trebuie să fie nepătimași şi să fi lepădat legă- 
tura cu lucrurile aflate la mijloc, (între ei și Dumnezeu), 
bină cu stările din lăuntru ale lui, fiind provocate atît de mișcarea cît şi de 
starea trupului, şi nu pot fi evitate niciodată complet, 

299. Scopul urmărit de cel ce se roagă este să prelungească rugă- 
ciunea cît mai mult; iar scopul urmărit de cel ce voieşte să se desăvir- 


şească este să scape cît mai deplin de pornirile pătimașe. Dar aceasta cere 
o osteneală, care își are cauza şi efectul în dispoziţiile din lăuntru. 

căci numai așa pot ajunge la rugăciunea netulburată ; iar 
cei ce n-au ajuns la această măsură (a nepătimirii), dar 
se silesc spre ea, trebuie să treacă peste împătimirea de 
plăcere (dulcea împătimire), ca să se elibereze cu totul 
de împătimire. Dar pentru aceasta trebuie să facă moar- 
tă cu totul pornirea păcătoasă a trupului, care constă 
din izbăvirea de împătimire, iar gîndul să-l aibă mai tare 
ca mișcările rele ale patimilor din lumea cugetării, ceea 
ce înseamnă depășirea împătimirii de plăcere. lar dacă 
e aşa, precum și este, pînă ce ne stăpîneşte împătimirea 
nu putem gusta rugăciunea minţii nici măcar cu cuvîn- 
tul de pe virful buzelor, și avem nevoie să simțim prin 
simţul pipăitului numaidecît durerea postului, a prive- 
sherii şi a altora ca acestea, dacă vrem să ne îngrijim 
de rugăciune. Căci numai prin ea se mortifică pornirea 
păcătoasă a trupului și gîndurile care mișcă patimile ani- 
malice se fac mai cumpătate și mai slabe. Ba nu numai 
atita, ci aceasta aduce și începutul sfințitei străpungeri 
a inimii, prin care se șterg și întinăciunile necurate de 
mai înainte și care face pe Dumnezeu mai presus de toate 
milostiv și înduplecat de rugăciune. Căci «inima zdro- 
bită Dumnezeu nu o va urgisi» (Ps. L, 19), după David, 
iar după Teologul Grigorie «de nimic nu are Dumnezeu 
mai multă grijă ca de greaua pătimire» 3%, De aceea 
şi Domnul a învăţat în Evanghelii că «mult poate rugă- 
ciunea însoțită de post» (Marcu IX, 29, Matei XVII, 21). 

7. Lipsa durerii, pe care părinții o numesc şi îm- 
pietrire, e deci cea care oprește rugăciunea ; nu durerea 
trăită cu simţul pipăitului, cum a filozofat cel dintii 
acesta prin cuvinte lipsite de fapte, împotriva celor ce le 
cunosc pe acestea cu lucrul 30%:. De aceea sînt unii dintre 


300. Cuv, 24, 11; P.G. 35, 1181 B. 

301. Ioan Scărarul VI, 14; P.G. 88, 796 B: «Lipsa de durere a ini- 
mii e împietrirea minţii». De fapt durerea aduce înmuierea sufletului, iar 
aceasta rugăciunea, ba chiar rugăciunea cu lacrimi. Rugăciunea fără 

părinți care au declarat că postul este oarecum esenţa 
rugăciunii. «Materia rugăciunii este foamea», zic aceș- 
tia 302, Alţii au numit-o pe aceasta «calitatea» rugăciu- 
nii. Căci socotesc lipsită de calitate rugăciunea fără stră- 
pungere. Iar altul spune : «Setea și privegherea au apă- 
sat inima ; iar din inima apăsată au curs lacrimi» 3%, 
Sau : «Rugăciunea e maica și totodată fiica lacrimi- 
lor» 3, Ai văzut că durerea trăită cu simţul pipăitului 
nu numai că se face o piedică rugăciunii, ci conlucrează 
cu ea, întărind-o ? Dar cum sînt aceste lacrimi, cărora 
rugăciunea le este maică şi fiică ? Nu sînt dureroase și 
amare şi mușcătoare prin fire celor ce au gustat de cu- 
rînd din fericitul plins, iar celor ce s-au bucurat de el 
din plin nu li se prefac în dulci şi nedureroase ? Cum, 
deci, întinează rugăciunea, ba mai bine zis cum 0 nasc 


această înmuiere e mai mult o meditaţie filozofică, fără etecte adinci și 
transformatoare asupra întregii ființe a noastre. Aceasta o umanizează 
și o face transparentă cu adevărat. De aceea se pune în Biserica de Răsă- 
rit atîta accent pe lacrimi. Varlaam e cel dintii care a tras în mod expli- 
cit asemenea concluzii din raționalismul scolastic, cauza întregului raţio- 
nalism al teologiei occidentale. Poate a făcut aceasta pe baza a ceea ce 
începuse să se vară deja în practica rugăciunii în Occident. Dar nu e 
mai puţin adevă:at că formulînd teoretic această concluzie ce socotea 
că rezultă din ea, a întărit-o în ea. Nu se poate spune că n-au apărut şi 
în Occident credincioşi care au prețuit efortul și durerea. Dar pe cel din- 
tîi l-au prețuit unele ordine poate prea mult cu scopul de a impune cato- 
licismul ca putere jumească; iar pe cea de a doua — unele femei, din 
voinţa de a simţi în trupul lor ranele lui Hristos. Dar toate au fost feno- 
mene excepţionale; nu au fost o regulă generală pentru credincioşii care 
nu urmăresc scopuri de cucerire şi fără urmărirea unor efecte neobișnuite, 
ci pur și simplu curățirea și întărirea generală a firii omeneşti în Dum- 
nezeu. 

302. Ioan Scărarul, Scara, XIV; P.G. 88, 865 D. 

303. Idem, op. cit., VI; P.G., 88, 796 B. 

304. idem, op. cil., XXVII; P.G., 88, 1129 A. Din lacrimi de durere 
pentru păcate iese rugăciunea, iar rugăciunea, ca expresie a simţirii pu- 
ternice a micimii şi a păcătoşeniei faţă de Dumnezeu, naște lacrimile. 
Acestea merg împreună şi numai însoţirea lor măreşte calitatea rugăciunii 
şi calitatea fiinţei fiecăruia şi scoate sufletul din împietrire. 

pe ea şi se nasc din ea cele săvîrșite trupește, care produc 
dulceaţă și durere simțirii ? Cum le dăruiește pe aces- 
tea Dumnezeu, potrivit celui ce zice : «Dacă ai cîștigat 
lacrimi în rugăciunea ta, Dumnezeu s-a atins de ochii 
inimii tale și ai văzut cu mintea (cu înțelegerea)» 305. 

8. Dar Pavel, zice, răpit pînă la al treilea cer, n-a vă- 
zut, fie că era în trup, fie în afară de trup» (2 Cor. XII, 2), 
ca unul ce uitase de toate cele ale trupului. Dacă, deci, 
e propriu celui ce se grăbeşte spre Dumnezeu prin 
rugăciune să fie nesimţitor față de cele ale trupului, 
cum sînt daruri ale lui Dumnezeu cele de care trebuie 
să se elibereze cel ce se grăbește spre EI ?». Dar nu nu- 
mai de lucrările trupeşti trebuie să se elibereze cel ce se 
grăbeşte spre unirea cu Dumnezeu, ci, după marele Dio- 
nisie, trebuie să părăsească și lucrările minţii și toate 
luminile dumnezeieşti şi tot urcuşul tuturor vîrfurilor 
sfinte 3%. Dar atunci nici una din acestea nu e dar al 
lui Dumnezeu, nici urcuşul tuturor vîrturilor sfinte, o- 
dată ce cel ce se grăbește spre unirea dumnezeiască tre- 
buie să se elibereze de ele ?30%. «Dar, zice, cum ar fi 
din har acestea care nu se simt în cursul rugăciunii ce 
unește pe om cu Dumnezeu ? Ar fi degeaba. Dar nimic 
nu e degeaba din cele ale lui Dumnezeu. lată că îţi face 
bucurie o vorbire zadarnică, 0, omule, care ne atragi și 





305. Sfintul Marcu Pustnicul, Despre legea duhovnicească 12; P.G. 
65, 908. Lacrimile ce însoțesc rugăciunea sînt semn că Dumnezeu s-a atins 
de inima celui ce se roagă înmuind-o, şi această atingere este atit de sim- 
ţită încît echivalează cu o adevărată «vedere» a lui Dumnezeu de către 
cel ce se face părtaş de ea. Atingerea lui Dumnezeu de inima celui ce 
se roagă are acest efect al înmuierii ei, pentru că e o atingere făcută 
cu milă şi cu iubire; are caracterul atingerii celei mai iubitoare și mai 
milostive Persoane. 

306. Despre teologia mistică ; P.G. 3, 1000 C. 

307. Sfîntul Grigorie Palama co 'sideră depășirea tuturor treptelor 
urcuşului duhovnicesc nu o lansare în goi, ci o stare de ajungere în 
supremul conținut. Apofaticul pentru el nu e un gol, ci o bogăţie pozitivă 
mai presus de orice putinţă de definire. 

pe noi la asemenea cuvinte. Oare nu socotești unirea 
dumnezeiască un lucru mic, odată ce nu întrece daruri 
mari și trebuincioase, ci numai lucruri zadarnice ? Și 
ceea ce nu e prezent cînd se săvirșește aceasta (unirea), 
socotești că e degeaba ? %8. Cu adevărat te vădeşti ca 
neridicat mai presus de cele deșarte. Căci, dacă te-ai fi ri- 
dicat peste ele, ai îi cunoscut cât de mult unirea cu Dum- 
nezeu se ridică și peste cele de folos. 


9. Iar tu te bucuri atita, mișcîndu-te în cele deșarte, 
încît neștiind nimic despre rugăciune lungești cuvîntul 
într-o vorbărie deșartă pînă într-atita încît numești ha- 
rul duhovnicesc al acesteia, arătat în inimă, «nălucire», 
care «poartă în ea idolul inimii». Dar cei ce s-au în- 
vrednicit de ea o cunosc nu ca o întipărire a unei nălu- 
ciri, nici ca atîrnînd de noi, nici ca acum fiind, acum ne- 
maifiind, ci ca o lucrare neobosită produsă de har, exis- 
tînd împreună cu sufletul și înrădăcinat în el, născînd 
un izvor de sfințită veselie ce atrage la ea mintea şi o 
scoate din nălucirile întinate și de multe feluri, făcînd-o 
să fie fără plăcere față de toată dulceața cu chip tru- 
pesc 3. Iar dulceaţă cu chip trupesc numesc ceea ce 


308. Varlaam socotea că gîndurile cugetării chiar în cursul rugăciunii 
trebuie să fie simţite. Căci altfel n-ar fi daruri ale lui Dumnezeu, ci lu- 
cruri deșarte. Palama socotește că ele nu sînt deşarte, cu toate că pe cul- 
rea unirii cu Dumnezeu nu mai sînt simțite. Dar unirea e mai presus de 
ele. După Varlaam, gîndurile cugetării sau se simt şi atunci sînt lucrul 
cel mai înalt, care se menţine și în rugăciunea ce uneşte pe om cu Dum- 
nezeu, său nu se simt şi atunci sînt degeaba. La Palama tot urcușul e 
prețuit, dar unirea cu Dumnezeu e dincolo de el. El e prețuit pentru că 
duce la acea unire. Dar e depășit în ea. Pentru Varlaam sau gîndirea 
e totul, sau nu e nimic. 

Sfintul Grigorie Palama dovedește în aceste pagini, cum rar se pnt 
întîlni altele, o cugetare de mare subtilitate şi de rară capacitate anali- 
tică. 

309. Sfîntul Grigorie Palama, ca toţi scriitorii duhovnicești ai Răsă- 
ritului, leagă strîns nălucirile de pornirile spre plăceri. Unde nu mai sînt 
cele din urmă, sufletul se ridică peste orice chip, într-o simţire înţele- 
gătoare indefinită a prezenţei şi puterii lui Dumnezeu. 

străbate, din plăcerile trupului la gînduri și naşte împreu- 
nă cu ele o arătare plăcută ce le atrage la sine. 

Dar ceea ce trece de la sufletul ce se bucură du- 
hovnicește la trup, chiar dacă se întîmplă să lucreze în 
trup, e duhovnicesc 310. Căci plăcerea trecînd de la trup 
la minte o face pe aceasta cu chip trupesc, neîmbună- 
tățindu-se prin împărtășirea de ceea ce e mai bun, ci 
transmiţindu-i mai vîrtos aceleia ceea ce e mai rău, în- 
cit omul întreg e numit din pricina ei «trup», potrivit 
cu ceea ce s-a zis despre cei înecaţi prin mînia lui Dum- 
nezeu, că «nu va rămîne Duhul Meu în oamenii aceștia, 
pentru că sînt trupuri» (Facere VI, 3). Dar tot așa plăce- 
rea duhovnicească care, începînd de la minte, trece la 
trup, nestricîndu-se prin participarea la trup, preschimbă 
trupul și-l face duhovnicesc. Căci acesta leapădă în acest 
caz poftele trupești cele rele şi nu mai atrage în jos su- 
fletul, ci e dus în sus împreună cu el. Iar plăcerea duhov- 
nicească face pe om să fie duh, potrivit cu ceea ce s-a 
scris : «Cel ce se naște din Duh, duh este» (loan III, 6). 
Toate acestea se fac vădite prin experienţă. 


10. lar către cel ce luptă prin cuvinte şi se împo- 
trivește din iubire de sfadă, ar ajunge să spunem că 
nici noi, nici Biserica nu are astfel de obicei ca să se 
călăuzească de cuvinte nelucrătoare. Noi cinstim cuvîn- 
tul lucrător (cuvîntul în faptă) și fapta cuvîntătoare (fapta 


310. Nu faptul că lucrează în trup face trupească și întinată miș- 
carea, ci faptul că se imprimă de căutarea unei plăceri, simțită anticipat. 
Chiar în minte se poate sălășlui un gînd de caracter trupesc şi întinat, 
cînd porneşte dintr-o astfel de pornire doritoare de piăcere a trupului. 
Dimpotrivă, cînd din sufletul ce se bucură curat sau duhovnicește ajunge 
o mișcare în trup, ea rămîne și în acesta curată și-l curățește și îndu- 
hovniceşte. Depinde, deci, care e ţinta mișcării: Dumnezeu sau plăcerea 
trupească concomitentă cu uitarea lui Dumnezeu. Trupul nu e rău prin 
sine. Nu aflăm în ascetica răsăriteană nici o trăsătură maniheică, sau 
origenistă, ca în teologia catolică. Trupul e destinat şi el îndumnezeirii și 
poate fi sfinţit şi îndumnezeit, 

în cuvînt) 311. Dar fiindcă a pus și în scris acest fel de cu- 
vinte, ca să nu înșele pe cineva și să creadă că spune 
ceva ce se cuvine şi să fie furat de minciună, facem şi 
noi adevărul cunoscut și dăm minciuna pe față prin 
scrieri, folosindu-ne de unele mai mici pentru acestea 
și de altele mai mari pentru cele mai trebuincioase decît 
acestea. În felul acesta arătăm pretutindeni pe părinţi 
opuși acestui învățător nou al nelucrării, care, fiindcă 
leapădă faptele bune săvîrşite prin trup ca grele, respinge, 
în chip firesc, şi dispozițiile duhovnicești întipărite 
în trup 312. Dar toată Sfînta de Dumnezeu insuflată Scrip- 
tură este plină de astfel de dispoziţii întipărite în trup : 
«Inima mea, zice, și trupul meu s-au bucurat de Dum- 
nezeu cel viu» (Ps. LXXXIII, 3) şi: «Întru El am nă- 
dăjduit și am fost ajutat şi a înflorit trupul meu» 
(Ps. XXVII, 7) şi iarăși: «Cit de dulci sînt cuvintele 
Tale gitlejului meu, mai dulci ca mierea gurii mele» 
(Ps. CXVIII, 103). 

Că vorbește de gura văzută, arată limpede și Sfîn- 
tul Isaac, spunînd : «E un semn al celor înaintați să se 

311. Adţov Eunpoxrov at mpafrv EXAOiuoy. Cuvîntul trebuie să se 
întrupeze în faptă, deci în trup, ca să poată să-şi ajungă întreaga etfica- 
citate și să ne poată transforma pe noi, şi fapta trebuie să se cuprindă 
în cuvînt, sau cuvîntul să aibă în el experienţa și acumularea de putere 
a faptei. Există o legătură interioară între cuvînt şi faptă, între spirit şi 
trup. Fapta se cuprinde potenţial în cuvint, în spirit, şi-l împlinește pe 
acesta. Cuvîntul deplin sau eficient este cel întrupat în faptă; fapta e 
deplină şi trupul spiritualizat cînd se imprimă de cuviînt'şi capătă sens 
şi tălmăcire prin cuvint. În felul acesta fapta vorbeşte și cuvintul lucrează. 
Fapta e cuvint actualizat şi cuvîntul fapta în potenţă. 


312. Lepădarea faptelor bune înseamnă nu numai lepădarea unei 
sume de fapte exterioare nouă, ci și a dispoziţiilor bune ale minţii întipă- 
rite în trup şi deci putinţa de sfințire a trupului, sau prelungirea cuvîntului, 
sau a spiritului în trup, oprirea lui de a-şi actualiza puterea lui. Protestan- 
tismul, respingind faptele, a respins putinţa de sfințire a trupului, şi deci 
de întărire a omului în general. Dar a făcut aceasta din opoziţie față de 
catolicism, care făcuse din fapte o cantitate exterioară de realizări, care 
nu transformă pe om, ci își cer o răsplată ca o simplă marfă. 

îndulcească cuvintele rugăciunii în gura lor» 313. Iar sfîn- 
tul Diadoch zice că simțirea sufletului este una ce 
învaţă însăși lucrarea Sfîntului Duh ce vine în noi, pe 
care nimenea nu poate să o cunoască decit cei ce s-au 
eliberat de bunătăţile vieții pentru nădejdea bunătăţi- 
lor viitoare. Căci mintea mișcîndu-se cu putere spre 
acestea, pentru lipsa de griji, simte și ea în chip ne- 
grăit bunătatea dumnezeiască şi comunică și trupului prin 
bunătatea sa, după măsura înaintării sale, cum zice și 
David: «Spre El a nădăjduit inima mea şi am fost 
ajutat și a înflorit trupul meu» (Ps. XXVIII, 7). lar 
această bucurie ivită în suflet și în trup este o înștiin- 
țare neînșelătoare a vieţii nestricăcioase» 314. 

11. Dar filozoful spune că arvuna aceasta a vea- 
cului viitor, înştiințarea nestricăciunii, lucrarea Preasfîn- 
tului Duh, nu poate fi pricinuită de o cauză dumneze- 
iască și mai ales nu poate avea loc aceasta în vremea 
rugăciunii minţii. lar motivele pentru care zice acesta 
că schimbările produse și în trup de lucrarea Duhului 
nu pot fi din Dumnezeu sînt cam acestea patru : întii, 
pentru că «darurile din Dumnezeu sînt atotdesăvîrșite, 
dar mai bun lucru e a fi sufletul în rugăciuni mai pre- 
sus de simțire, decît a lucra într-un fel oarecare prin 
simţire. Deci, fiindcă acelea nu sînt atotdesăvîrşite — 
căci este ceva mai bun decît ele — nu sînt de la Dum- 
nezeu» 3%, 


Cum adică ? Fiindcă a prooroci e un lucru mai 
mare decît a grăi în limbi, harisma limbilor nu e dar 


313. Cuv. 31; ed. Teotochi, p. 343. 

314. Capete 25; Filoc. rom. ], p. 343. 

315. Varlaam nu admitea o lucrare a lui Dumnezeu cunoscută prin 
simţire şi prin fapte, deci prin trup. El închidea pe Dumnezeu într-o trans- 
cendență absolută. Și cu aceasta făcea şi o despărţire de netrecut de ia 
spirit la trup. Deci nu admitea o trăire a lui Dumnezeu de către om. El 
era cugetai numai ca fiind dincolo de viața omului, ca neputind-o sfinţi 
pe aceasta. 

al lui Dumnezeu ? Şi fiindcă dragostea e cea mai desă- 
vîrșită dintre harisme, numai aceasta e dar dumneze- 
iesc şi nu și un altul ? Nu şi proorocia, puterile, ajuto- 
rările, nu și cîrmuirile, harismele vindecărilor, nu şi cu- 
vîntul înțelepciunii și al cunoștiinţei în Duhul, nu și deo- 
sebirea duhurilor ? Dar și între cei ce proorocesc și cei 
ce vindecă și cei ce au darul deosebirii și, pe scurt, în- 
tre toţi cei dăruiţi cu oricare din aceste harisme, este 
unul mai mare și altul mai mic. Căci și Pavel mulțumește 
lui Dumnezeu că «vorbește mai mult decît toţi în limbi» 
(1 Cor. XIV, 18) ; dar și cel ce are un dar mai mic, are 
darul lui Dumnezeu. Și iarăși același apostol zice : «Riv- 
niți harismele mai mari» (1 Cor. XII, 31), înțelegind că 
sînt și unele mai mici. 

Căci dacă «şi stea de stea se deosebește în strălu- 
cire» (1 Cor. XV, 41), adică în bogăţia luminii, dar nici 
una din stele nu e fără lumină, atunci nu-i adevărat 
ceea ce s-a decretat de filozof, după ce a pornit împo- 
triva isihaştilor, că darurile lui Dumnezeu sînt numai cele 
atotdesăvîrșite. Dar și fratele Domnului dintre apostoli 
a spus : <Ilot darul desăvirșit de sus este» (Iacob I, 11), 
dar nu «atotdesăvîrșit». Dar acesta îndrăznind să adauge 
la cuvintele dumnezeiești ceva de la sine, e firesc să por- 
nească și împotriva celor ce le citesc pe acestea prin 
lucrare. 

Deci îl voi întreba pe el: Nu vor înainta sfinții 
în veacul viitor la nesfîrşit în vederea lui Dumnezeu ? E 
vădit fiecăruia că la nesfirșit 316, Căci Dionisie, tilcuito- 
rul celor cereşti, ne-a învăţat că și îngerii se bucură 
de o înaintare veşnică în ele, prin iluminarea de mai 
înainte făcîndu-se mai capabili de una mai clară. Dar 
nici dintre cei ce s-au împărtăşit în tot veacul pe pă- 
mînt de aceea, nu am văzut sau auzit pe vreunul să nu 


316. Despre desăvirşirea progresivă a sfinţilor după moarte a vorbit 
cel dintîi Clement din Alexandria, Stromata 7, 3, 

fi dorit una încă și mai desăvirșită. Deci, dacă dorința 
celor ce au dobiîndit-o nu se oprește, iar harul de mai 
înainte îi împuternicește spre împărtășirea de cele mai 
mari, și dacă Cel ce se dăruiește pe Sine este nesfirșit și 
se unește cu prisosință și din belșug, ce piedică mai e 
ca să nu și înainteze fiii veacului viitor în ea la nesfirșit, 
agonisind har din har şi urcînd cu bucurie urcușul cel 
neobosit. Așadar, tot darul de sus e desăvirșit, dar nu 
atotdesăvîrşit. Căci Cel atotdesăvirșit nu primește a- 
daos 317. 

12. Acesta a fost primul dintre argumentele filo- 
zofului. Al doilea, mai îndrăzneţ, e că : «sufletul e ţin- 
tuit de trup şi e umplut de întuneric prin iubirea lu- 
crărilor care sînt comune laturii pătimitoare a sufletului 
și a trupului». Dar care durere, care plăcere, care miș- 
care în trup, nu-i o lucrare atît a sufletului cît și a 
trupului ? Deci, mie mi se pare că şi sentința aceasta o 
rostește filozoful fără să se gîndească, rostindu-se în mod 
general despre cele ce nu sînt în general. Căci sînt și pă- 
timiri fericite şi lucrări comune ale sufletului și trupului 
care nu ţintuiesc duhul de trup, ci ridică trupul aproape 
de vrednicia duhului și-l înduplecă și pe el să tindă în 
sus. Care sînt acestea ? Cele duhovniceşti, care nu merg 
de la trup la duh, cum am spus și mai înainte, ci trec 
de la minte la trup şi prin cele ce le lucrează și le pă- 
timesc ele prefac și trupul spre mai bine și-l îndumne- 
zeiesc 318, 

317. Darul lui Dumnezeu e atotdesăvirșit în sine, dar pentru că 
noi nu-l putem primi astfel dintr-o dată, el se face pe măsura treptei noas- 
tre. Sfintul Grigorie Palama vede urcușul spre Dumnezeu ca o scară pen- 
tru că el e în același timp urcuş în desăvirșire. Varlaam, reprezentînd 
raționalismul scolastic abstract, care socotește că Dumnezeu nu e acce- 
sibil decît gîndirii logice, ca o noţiune a cărei definiţie e atotcuprinzătoare 
de la început, nu vede un progres în cunoaşterea lui Dumnezeu prin ex- 
periența vnui suflet care poate fi tot mai mult curăţit prin virtute. 


318, Varlaam, vorbind în calitate de filozof, deci în spiritul unei ra- 
țiuni abstracte, simplifică lucrurile în două feluri: întîi că disprețuiește 

Căci precum e comună trupului și sufletului dumne- 
zeirea Cuvintului întrupat al lui Dumnezeu, îndumne- 
zeind trupul prin mijlocirea sufletului, încît se săvîr- 
şesc prin trup fapte ale lui Dumnezeu, așa la bărbaţii 
duhovnicești harul Duhului, trecînd prin mijlocirea su- 
fletului la trup, îi dă şi acestuia să pătimească cele dum- 
nezeiești și să pătimească în chip fericit împreună cu su- 
fletul, care pătimeşte cele dumnezeiești și care, odată 
ce pătimeşte cele dumnezeiești, are și ceva pătimitor 
(madneuxâv m); lăudabil și dumnezeiesc. Mai bine zis, la- 
tura pătimitoare din noi fiind una se face tot ea şi 
lăudabilă şi dumnezeiască 319. Fiindcă înaintînd la împli- 
nirea acestui rost fericit al ei, latura pătimitoare îndum- 
nezeiește și trupul, nefiind mișcată de patimile trupești 
și materiale, chiar dacă așa li se pare celor lipsiți de ex- 
periență, ci mai degrabă ea însăși întorcînd spre sine 


trupul în urcușul credinciosului spre Dumnezeu și în general spre bine; 
în al doilea rînd, rostește o judecată generală asupra lucrurilor care sînt 
deosebite între ele, neluînd seama la varietatea concretă a realităţii. 
Palama, interpret fidel al tradiţiei biblice şi patristice, vede că există și 
pătimiri comune sufletului și trupului, care nu întinează nici mintea și ajută 
şi trupului să urce împreună cu sufletul spre Dumnezeu. 

319. Aici sfintul Grigorie Palama dă temeiul ultim prin care pune în 
relief chiar şi valoarea laturii pătimitoare a sufletului, care e cea mai 
comună sufletului și trupului. Acest temei e întruparea Cuvîntului. Dum- 
nezeirea Acestuia s-a comunicat și trupului prin suflet. Dar s-a comunicat 
trupului prin ceea ce e comun sufletului și trupului, adică prin latura pă: 
timitoare. Cum ar fi pătimit Hristos împreună cu sufletul Lui fără această 
latură pătimitoare care le unește ? Și cum ar fi fost durerea trupului altfel 
decît durerea animalului, dacă n-ar fi avut această participare a sufletului 
la ea? Și cum ar fi putut suferi patimile fără cîrtire, dacă n-ar fi fost 
unită dumnezeirea cu ele ? Dar, mai ales, prin partea pătimitoare care unește 
sufletul cu trupul şi e caracterizată prin puterea suportării, pătimește firea 
noastră cele dumnezeieșşti, sau le acceptă. Prin ea se îndumnezeiește, deci, 
tot omul. Astfel patima din pur omenească și reproșabilă devine îndum- 
nezeită și vrednică de laudă. Așa se întîmplă și cu noi, datorită harului 
care prin suflet irece în trup prin partea pătimitoare care uneşte sufle- 
tul cu trupul. 

trupul și atrăgindu-l de la plăcerea pentru cele rele şi 
insuflindu-i prin sine o sfințenie și o îndumnezeire de 
care nu mai poate fi jefuit 320. Dovada limpede a aces- 
tui fapt sînt moaștele făcătoare de minuni ale sfinţilor. 

Iar Ștefan, cel dintii martir, încă trăind, «avea fața 
strălucind ca fața unui înger» (Fapte VI, 15). Deci n-a 
pătimit și trupul lui cele dumnezeiești ? Prin urmare și 
pătimirea aceasta și lucrarea ei este comună sufletului 
şi trupului. Și împreună-pătimirea aceasta a lor nu se face 
sufletului piron care-l ţintuiește de cugetele pămînteşti, 
trupești și-l umple de întuneric, cum zice filozoful, ci 
este o legătură și o unire negrăită cu Dumnezeu, care 
desface în chip minunat chia și trupul de patimile rele 
și pămînteșşti 321. 

«Căci cei puternici ai lui Dumnezeu», ca să grăim 
cu proorocul, «s-au ridicat foarte de pe pămînt» 
(Ps. XLVI, 10). 


320. Continuînd să laude rolul pozitiv pe care-l primește latura 
pătimitoare a fiinţei umane, arată că prin ea harul îndumnezeiește trupul, 
cînd ea nu se lasă furată de patimile trupeşti stăpînite de plăcere, ci ridică 
trupul la treapta de răbdare prin harul care s-a întipărit în ea. Numai 
prin latura pătimitoare poate fi făcut şi trupul să pătimească în chip 
curat şi prin aceasta poate fi sfinţit. lar fără sfinţirea trupului nostru nu 
se poate ajunge nici la sfinţirea noastră în totalitatea ființei noastre. 
Latura pătimitoare e canalul prin care trece harul de la minte la trup. Se 
afirmă aici o spiritualitate vie, existenţială, pasionantă, în sensul bun şi 
activ al cuvîntului, o spiritualitate cu adevărat transformatoare, în locul 
uneia lipsite de viață, de putere, teoretică, abstractă. Lupta lui Palama a 
fost o luptă explicită pentru trup, pentru îndumnezeirea omului total, 
concret, nu pentru o idee-fantomă lipsită de viaţă, cu neglijarea şi dis- 
prețuirea trupului, cu lăsarea lui în mărăcinișul şi în stăpînirea forțelor 
negative, care îl descompun. 

321. Împreună-pătimirea curată a trupului şi a sufletului nu e un 
piron care țintuiește sufletul de trup, ci o legătură negrăită  (avvbeaube 74) 
a lor cu Dumnezeu. Căci pătimirea dureroasă, dar curată desface pe cre- 
dincios de pornirile inferioare și-l îndreaptă spre Dumnezeu. Chiar în 
această împreună-pătimire este o putere de la Dumnezeu. Altfel n-ar fi 
posibil de suportat. 

De felul acesta sînt lucrările negrăite de care auzi 
că se săvîrşesc în trupurile celor ce au îmbrățișat în chip 
sfînt pentru toată viaţa sfinţita liniște (isihie). Şi ceea ce 
pare în ele neraţional e mai presus de rațiune și scapă, 
prin depăşire, înţelegerii celui ce le cercetează cu rațiu- 
nea şi nu caută cunoştinţa lor cu fapta și cu experienţa 
mijlocită de aceasta %22. Iar acesta dacă nu aduce cre- 
dință, singura în stare să primească adevărul mai presus 
de rațiune, explicînd, vai, fără sfinţenie cele sfinte, bat- 
jocorește cele ale evlaviei. 

13. Căci după aceasta, ni-l aduce apoi, cum am spus 
și mai înainte, pe apostol, care spune că nu știa în ră- 
pirea aceea minunată «de era în trup sau afară de trup», 
întrucît Duhul pricinuia uitarea tuturor celor ale trupului. 
«Dacă uitarea este a tuturor, zice filozoful, atunci şi dul- 
ceţile și căldurile negrăite, de care am aflat că se petrec 
în isihaști, le va face Duhul să fie uitate prin venirea Lui, 
dar nu le va pricinui. Şi negreșit, dacă cele ce se petrec 
în el sînt daruri ale lui Dumnezeu, rău se spune că 
cel ce se roagă cu adevărat trebuie să uite de toate. 
Căci nimenea nu trebuie să uite de cele date lui de Dum- 
nezeu spre bine. lar dacă trebuie să uite acestea, cum nu 
e absurd să fie socotit Dumnezeu pricina nemijlocită 
a celor a căror lipsă și uitare e mai bună pentru rugă- 
ciune ?». 

Că cele mai multe dintre darurile Duhului, şi aproa- 
pe toate, se ivesc în cei vrednici în vremea rugăciunii, 
știe sigur oricine cugetă drept. Căci zice Domnul : «Ce- 
reți şi vi se va da vouă» (Matei VII, 7). Deci nu numai 
răpirea și aceasta pînă la al treilea cer, ci fiecare dintre 
darurile Duhului. Iar că unele dintre ele se lucrează și 

322. Lucrările ce se săvirșesc în sfinți nu sînt neraţionale, cum par, 
ci mai presus de rațiune, adică de o raționalitate completă, nu fragmen- 


tară, ca cea a proceselor naturii, care sfirşesc în descompunere, deci 
poartă în ele, ca finalitate, nonsensul. 

prin trup, o arată felurile limbilor şi tălmăcirile lor, care 
de asemenea se primesc prin și în rugăciune, cum spune 
Pavel : «Cel ce grăiește în limbi să se roage ca să le 
tălmăcească» (1 Cor. XIV, 13). Dar nu numai acestea, ci 
şi cuvîntul învăţăturii şi darurile tămăduirilor şi fap- 
tele puterilor și punerile mîinilor lui Pavel (2 Cor. 1, 6), 
prin care se dădea Duhul Sfînt. E drept că cuvîntul în- 
vățăturii, harul și tălmăcirea limbilor, deși se nasc prin 
rugăciune, lucrează poate și în lipsa rugăciunii din su- 
flet. Dar tămăduirile și puterile n-ar putea ajunge la 
lucrare, nerugîndu-se sufletul celui ce o lucrează pe fie- 
care, în primul rînd cu mintea, dar uneori dînd sunet 
și trupul. Dar împărtășirea Duhului se lucrează nu nu- 
mai cînd e prezentă rugăciunea în suflet — și anume 
rugăciunea care înfăptuieşte tainic unirea celui ce se 
roagă cu izvorul nesecat al acestui mare dar —, deci 
nu numai cînd e prezentă rugăciunea ce se lucrează cu 
mintea ; fiindcă nu se poate spune ce grăiau cu acest 
prilej apostolii cu gura (Fapte XVIII, 1) ; deci împărtă- 
şirea aceea se lucrează nu numai cînd sufletul se roagă 
cu mintea, ci și cînd lucrează totodată și trupul prin 
mîinile care împărtășesc pe Duhul, prin atingerea celui 
ce se află sub el. Ce sînt deci darurile acestea ? Nu sînt 
daruri ale Duhului și nu s-au dat celor ce cer și se 
roagă spre bine, pentru motivul că cei răpiți pînă la al 
treilea cer trebuie să uite de toate cele ce se săvîrșesc 
prin trup ? 358. 

323. Varlaam găsea în cuvintele sfîntului apostol Pavel — că răpit 
pînă la al treilea cer, nu știa de e în trup sau afară de trup — un temei 
pentru ideea că cel aflat în rugăciune trebuie să uite de toate, deci ţrebuie 
să se elibereze de toate lucrările, să se rupă de acestea. Sfîntul Grigorie 
Palama, la rindul său, evoca faptele săvirșite de stîntul apostol Pavel ca 
dovadă că în vremea rugăciunii minţii, în trup și prin trup se produc 
stări şi fapte curate, străbătute de harul dumnezeiesc. Rugăciunea e pen- 


tru sfîntul Grigorie Palama o faptă de putere arătată în trup şi prin trup, 
nu o stare și o lucrare a sufletului rupt de trup. 


16 — Filocalia 

14. Dar mai bine să dăm aici însăși cuvintele filo- 
zofului : «Dacă cele ce se întîmplă în ei în vremea rugă- 
ciunii, ca puterile acestea şi dăruirile, sînt daruri ale lui 
Dumnezeu, rău se zice că cel ce se roagă cu mintea 
trebuie să uite de toate. Căci nimenea nu trebuie să uite 
cele date de Dumnezeu spre bine. lar dacă cel ce se 
înalță prin rugăciune e dator să uite acestea, cum nu e 
greșit să fie Dumnezeu cauză a acelora, a căror uitare 
și a căror lipsă e mai bună pentru rugăciune ?». 

Dar, o minunate ! Pe cei ce se roagă sincer, Dum- 
nezeu uneori îi scoate afară din ei,ridicîndu-i deasupra 
lor şi răpindu-i în chip negrăit la cele cerești ; alteori, 
aflîndu-se aceștia în ei înșiși, lucrează Dumnezeu în- 
suși prin sufletul și trupul lor cele tainice și mai presus 
de fire și neînțelese înțelepţilor veacului acestuia. Și de 
fapt apostolilor ce stăruiau odinioară în foișor în rugă- 
ciune şi cerere, venind Duhul, nu le-a dăruit ieşire din 
ei (extazul), nici nu i-a răpit la cer, ci le-a deschis gura 
prin limbile de foc şi prin ei grăia El însuși acelea pe 
care trebuie să le uite cei ajunși în extaz, dacă trebuie 
să se uite și pe ei înșiși %4. 

lar Moise tăcînd, Dumnezeu zice : «Ce strigi către 
Mine ?» (leșire XIV, 15). Cuvîntul acesta îl arată pe el 
rugîndu-se. lar fiindcă se ruga tăcînd, se ruga, desigur, 
cu mintea. Dar rugîndu-se astfel, nu era el în simţire 
Și nu simţea poporul strigătele lui și primejdia ce-l ame- 
ninţa, nici toiagul acela văzut în mînă ? Cum nu l-a ră- 
pit deci pe el Dumnezeu, nici nu l-a desfăcut de sim- 

324. Dar Varlaam găsea în cuvintele sfintului apostol Pavel, că a 
uitat de este sau nu în trup și un temei să susțină că stările şi faptele 
străbătute de har ale trupului nu sînt daruri ale lui Dumnezeu, căci da- 
rurile lui Dumnezeu nu trebuie uitate. Tot ce se petrece în trup, fie cît 
de curat, era aruncat de Varlaam la coş; el reţinea doar speculaţia. 
Palama observa că cei aflaţi în rugăciune nu sînt toţi răpiți, ci pe unii 
îi lasă Dumnezeu în lucrări dăruite de El însuși. Rugăciunea nu e simplă 
«meditație», ci luptă, încordare a întregii fiinţe. 

țire — căci numai aceasta susţii tu că li se dă de Dum- 
nezeu celor ce se roagă — ci l-a împins spre toiag și 
i-a insuflat putere nu numai în suflet, ci și în trup și 
în mînă, de care de toate tu zici că trebuie să uite cel ce 
se roagă cu mintea ? Dar oare tăcînd acela, nu lovea 
marea cu toiagul din mînă, întîi despărțind-o, apoi 
unind-o pe aceasta după trecere ? Oare nu avea în suflet 
pomenirea neîmprăștiată a lui Dumnezeu şi nu era supra- 
unit prin rugăciunea minţii cu Cel ce singur putea să lu- 
creze acestea prin el, nelipsindu-i totodată simţirea lucră- 
rilor ce se făceau prin trup ? 

15. Dar fiindcă a adus și mărturii din scrieri, să 
vedem nu cumva sînt contrare și acestea părerilor lui 
despre rugăciune ? Înainte de toate este adus de el ma- 
rele Dionisie, care ar fi, cum socotește el, un împreună- 
mărturisitor pentru părerile lui, scriind către sfîntul Ti- 
motei : «Stăruind cu tărie în jurul vederilor tainice, pă- 
răsește şi simţirile și lucrările minţii şi toate cele supuse 
simţurilor și minţii, și întinde-te, pe cât e cu putinţă, spre 
unirea cu Cel ce e mai presus de toată ființa și cu- 
noştinţa» 325. Dar însuşi acest cuvînt de îndemn al dum- 
nezeiescului Dionisie către Timotei, pe care l-a adus în- 
ţeleptul acesta ca mărturisind că numai el cugetă fără 
greșală despre rugăciunea minţii, îl vădește pe acesta, 
cum va arăta cuvîntul mai încolo, ca desfiinţind cu de- 
săviîrşire rugăciunea minţii, ceea ce nu a lipsit să facă și 
prin aproape toate cuvintele lui de mai înainte. Căci cel 
ce respinge începutul rugăciunii, care este starea de frică, 
de adîncă durere, plină de multă suspinare întru zdrobire 
de inimă, susținută cu mintea în tăcere vreme îndelun- 
gată, din întristarea cea după Dumnezeu, și rugăciunea 
cu lacrimi și cu străpungerea inimii, însoțită de durerea 
postului şi a nesomnului în simţul pipăitului, și datoria 
începătorilor de a înălța mintea împărțită la o rugăciune 

325. Despre teologia mistică 1, 1; P.G. 3, 997 B. 

mai unificață și deci corespunzătoare, cel ce disprețuiește 
toate acestea va socoti, drept urmare, şi sfîrșitul rugă- 
ciunii şi simplu rugăciunea întreagă ca ceva rău şi se 
va lupta să o desființeze cu desăvîrșire 326. 

Căci, spune-mi mie mai întîi aceasta, o, filozoafe : 
oare nici lucrările minţii (înțelegătoare) nu se dau de la 
Dumnezeu și nu se arată ele în vremea rugăciunii, mai 
curățite decît oricînd, dacă și pe acestea trebuie să le 
părăsească cel ce se grăbeşte prin rugăciune spre uni- 
rea dumnezeiască ? Dar rugăciunea este, cum a zis ca- 
reva, «maica cugetărilor preaînțelepte» 526 bis, Apoi tre- 
buie să cugetăm și aceea că, mai mult decît orice, rugă- 
ciunea celor desăvirșiți e lucrare a minţii. Căci mintea 
unora ca aceștia, nefiind întoarsă nici spre trup, nici spre 
cele din jurul lor, nelucrînd nici prin simțire și prin 
soaţa acesteia, închipuirea (imaginaţia), şi nepetrecînd 
nici în rațiunile lucrurilor prin cugetare și contemplație, 
ci stăruind numai în rugăciune, cum n-ar lucra cît mai 
deplin în sine rugîndu-se ? Dar Dionisie îndeamnă pe 
Timotei să părăsească şi lucrările minţii, așadar și rugă- 
ciunea. lar tu declari că nu e nimic bun, nici din Dum- 
nezeu în rugăciuni și în toate cîte se părăsesc și cite tre- 
buie să nu le mai simtă cel ce a ieșit din sine într-un ex- 
taz spre cele mai înalte. Așadar, după tine, rugăciunea 
nu e un lucru bun, nici de la Dumnezeu, Care dă rugă- 
ciune celui ce se roagă 327. 

326. Temerea de Dumnezeu, umilința, postul şi celelalte fapte de 
felul acesta ţin atit de mult de rugăciune, că sfîntul Grigorie Palama le 
socoteşte începutul rugăciunii. De fapt însăși temerea de Dumnezeu şi 
străpungerea plină de căinţă a inimii sint o fază a rugăciunii; ea grăieşte 
lui Dumnezeu şi simte pe Dumnezeu grăind şi lucrînd în inimă. Rugă- 
ciunea este astfel o stare de mare emoție; ea e încărcată de plinătatea 
fiinţei în stare de căinţă, de smerenie, de nădejde. 

326 bis. Diadoch, Capete, 70; Filoc. rom. |, p. 365. 

327. Varlaam, citind pe Dionisie care zice că în unirea cu Dumnezeu 


mintea trebuie să părăsească şi rugăciunea, deduce că întrucit tot ce tre- 
buie părăsit e rău și deci nu e din Dumnezeu, rugăciunea e şi ea rea și 

16. Dar iarăşi îți voi aminti cuvintele tale, aplicîn- 
du-le rugăciunii minţii : «Fiind mărturisit de toţi că cel 
ce se silește spre unirea dumnezeiască trebuie să fie fără 
simţire față de toate și să uite de sine, și Dumnezeu îi 
dă unuia ca acestuia mîna să se elibereze de toate și-l 
răpește din toate», dacă cel ce se roagă nu mai are nici o 
simțire a rugăciunii, cum e de la Dumnezeu rugăciunea 
pe care nu o simte ? Căci această simțţire ar fi degeaba, 
iar degeaba nu e nimic din Dumnezeu. lar dacă simte 
rugăciunea cel ce se roagă, cum i-o insuflă aceluia Dum- 
nezeu, dacă tu spui că cel ce se întoarce spre Dumne- 
zeu trebuie să se elibereze de ea, odată ce Dumnezeu 
dăruiește celui pe care-l învăluie în lumină, uitarea tu- 
turor, chiar și a lucrărilor minţii ? Vezi cum cuvintele 
tale «Despre rugăciune» desființează cu desăvirșire rugă- 
ciunea ? Dar sfîntul acela îndemnînd pe. sfîntul Timotei 
să așeze trepte în inimă (Ps. LXXXIII, 6), îl ridică de 
la unele înalte la alte şi mai înalte și conducîndu-l prin 
ele îl așează pe cea mai de sus culme. 


Tu însă, înțeleptule în toate, nu știu cum îţi închipui 
că cei de pe pămînt ating nemijlocit înălțimea cereas- 
că 528. Il aduci ca mărturie și pe dumnezeiescul Maxim 


nu e de la Dumnezeu. Palama recunoaşte că în unirea cu Dumnezeu sufle- 
tul se ridică mai presus chiar de rugăciune. Dar de aici nu deduce că 
Tugăciunea «e rea, nici că nu e necesară pentru cei ce vor să ajungă la 
unirea cu Dumnezeu. Ba ca un fel de conştiinţă emoţională supremă a 
prezenţei lui Dumnezeu şi a dependenţei de mila și de iubirea Lui, ea 
rămîne chiar pe treapta unirii cu Dumnezeu. 

328. Opinia lui Varlaam, îmbibată de teoria rugăciunii ca meditaţie 
pur intelectuală, era că rugăciunea minţii n-are nevoie de treptele vir- 
tuţii urcate cu osteneală, pentru a ajunge la unirea cu Dumnezeu. Pentru 
el această unire era o stare de apofatism teologic, intelectual, o simplă 
golire a minţii de toate ideile cunoscute; o negare teoretică a tuturor 
afirmațiilor pentru a avea sensul exact al lui Dumnezeu, ca mai presus 
de toate afirmaţiile. Aceasta însemna însă a fi unit cu Dumnezeu printr-o 
procedură pur intelectuală. Iar pentru aceasta nu se cerea trecerea prin 
treptele virtuţilor şi ale rugăciunii. 

care zice : «Cînd aprinsă de iubire mintea a ieșit din sine 
spre Dumnezeu, nu se mai simte de loc nici pe sine, nici 
lucrurile» 329 . «Aşadar, zice acest învăţător, nu simte 
nici pătimirile ce se spun că sînt pricinuite de rugăciu- 
nea în trup. Urmează deci numaidecit că ele se întîm- 
plă degeaba». Dar noi am putea zice : deci şi rugăciunea 
e degeaba, întrucît nici pe aceasta nu o simte mintea 
atunci. Deci, potrivit acestor cuvinte, e lucru zadarnic a 
se ruga cineva. Zadarnic cu adevărat și nebunesc lucru 
e însă a scoate astfel de concluzii din cele spuse de sfîntul 
Maxim. Dar poate va întreba cineva : Ce spune sfîntul 
Maxim, care a lăudat și a iubit mai mult decît orice în- 
țelept iubirea dumnezeiască, prin cuvintele : «Cînd min- 
tea a ieșit din sine spre Dumnezeu, atunci nu se mai 
simte nici pe sine, nici lucrurile» ? «Atunci», zice. Dar 
cînd e în sine însăşi, rugîndu-se mintal, atunci se simte și 
pe sine și fericitele pătimiri ce se produc în ea și în tru- 
pul unit cu ea de către sfinta rugăciune. 

17. Dar acesta aduce pentru părerea lui și o a 
treia mărturie a aceluia. Căci acela zice : «Starea cea 
mai din vîri a rugăciunii stă în a ajunge mintea în afară 
de trup și de lume şi a fi cu totul nematerială și fără 
formă în vremea rugăciunii 330. «Deci va fi, conchide 
acesta, în această stare, în afară și de pătimirile din trup, 
de care vorbesc». Dar, pe cât știm, nimeni din cei îm- 
brăcaţi în trup nu se împărtășește neîntrerupt de o ast- 
fel de stare, afară poate de acest nou dascăl al supra- 
rugăciunii. Însă şi cei ce se împărtășesc rar de ea sînt 
rari de tot. Deci, cea mai mare parte din timp se roagă 
toţi aflîndu-se în trup și simțind totodată pătimirile din 
ei. Cu cît mai mult deci nu le vor simţi pe cele sfinţite 


329. Capete despre dragoste 1, 10; P.G. 90, 964 A. Filoc. rom. II, p. 38. 
330. Capete despre dragoste II, 61; P.G. 90, 1001D. Filoc. rom. 
II, p. 68. 

și produse de rugăciune, pe care aceasta le desăvîrșește 
și le înalţă și le face duhovnicești în cei în care se află, 
dar nu le coboară, nu le face rele și nu le corupe ? Căci 
este și un astfel de gen de pătimiri, nu numai sfinţit, ci 
şi natural, cum ne învaţă și înseși simțirile pe care le 
avem, care se desăvîrşesc cînd pătimim de la cele din 
afară și sînt ca niște chipuri ale desăvirşirii îndumne- 
zeitoare, pe care o pricinuiește de sus Duhul Sfînt %1. 

Începutul acelei desăvirşiri este frica de Dumnezeu 
(Pilde I, 7? ; IX, 10). Din aceasta se vede că latura păti- 
mitoare a sufletului nu e mortificată prin deprindere, 
cum crede şi învaţă filozoful, ci, înaintată la o lucrare 
de Dumnezeu iubitoare, agonisește străpungerea mîn- 
tuitoare și plinsul fericit, care aduce baia iertării, re- 
înnoirea naşterii din Dumnezeu, adică lacrimile po- 
căinţei 352. 

Lacrima aceasta de Dumnezeu iubitoare și folosi- 
toare întraripează rugăciunea 35, după cuvintele pă- 
rinţilor, luminează ochii minţii, cînd e unită cu rugă- 

331. Sfîntul Grigorie Palama cunoaște, pe lingă pătimirile produse 
de Duhul în trup în vremea rugăciunii, și pe cele naturale ale trupului, 
dar sfințite de Duhul în cursul rugăciunii; cunoaște adică pe lîngă haris- 
mele extraordinare produse de Duhul (darul vindecării etc.) şi o stare de 
curăţie a tuturor mişcărilor naturale din trup (bucuria curată, plinsul 
curat, trebuinţa de hrană ţinută în marginea curăţiei etc.). Printre cele 
din urmă se află şi simţirile curate ale celor dinafară. Ele se sfințesc în 
timpul rugăciunii de Duhul Sfînt. Dar ele sînt numai niște chipuri ale 
desăvîrșirii îndumnezeitoare, nu desăvîrşirea însăşi a stării de îndum- 
nezeire. 


332. Se afirmă din nou că latura pătimitoare nu trebuie mortificată. 
Dimpotrivă, numai prin sporirea ei, prin trăirea tot mai intensă a lui 
Dumnezeu și a păcătoșeniei proprii se realizează apropierea de Dum- 
nezeu și se înaintează spre desăvirşire. 

333. Ioan Scărarul, Scara, XXVIII; P.G., 88, 1132. Lacrima întrari- 
pează rugăciunea pentru că reprezintă o stare de umilință și de pocăință 
în fața Lui Dumnezeu, Care e un izvor al rugăciunii. Ea luminează ochii 
minţii, căci o face să vadă, datorită smereniei și simțirii intense a păcăto- 
şeniei proprii, prezenţa şi măreţia dumnezeiască, 

ciunea, păstrează harul din baia dumnezeiască, după Gri- 
gorie Teologul 3£, iar de se pierde îl readuce și de aceea 
este și se numește a doua baie a sfintei renașteri și al 
doilea botez dumnezeiesc, care e mai dureros, dar nu mai 
mic ca cel dinainte, ba mai degrabă mai mare. Căci așa a 
declarat careva dintre părinţi, zicînd : «Izvorul lacrimilor 
de după Botez e mai mare decît Botezul». Dar lacrima 
aceasta, care curățește și răpește de la cele pămîntești 
şi înalță și unește cu harul naşterii din Dumnezeu și 
prin acesta îl îndumnezeiește pe cel ce o are, nu e oare 
o lucrare comună a trupului și a laturii pătimitoare a 
sufletului ? 

18. Cum, deci, vom primi pe cel ce zice că «iubind 
sufletul, lucrările comune ale laturii pătimitoare ale lui 
și ale trupului se umplu de întuneric şi se coboară la 
cele de jos? Căci toate faptele comune ale sufletului 
și ale trupului, cu cît sînt mai mult sesizate de suflet, 
cu atît îl orbesc mai mult, încît dacă s-au produs în noi 
asemenea mișcări — care sînt comune sufletului și tru- 
pului — socotesc că spre rău s-au produs și spre pagu- 
be lucrării prin care urcă mintea spre cele de sus». 

Oare nu se arată prin aceste cuvinte cugetînd și în- 
vățînd cele contrare nouă care am fost învăţaţi de sfinţi, 
mai bine zis de Sfîntul Duh ? Căci sfinţii spun că este 
o lucrare comună a sufletului şi a trupului, dar cu ade- 
vărat şi dumnezeiască, care pricinuiește sufletului ilumi- 
narea dumnezeiască, izbăvindu-le pe amîndouă de pa- 
timile rele și aducîndu-le în schimb tot corul sfînt al 
virtuţilor. «Căci, zice, cel ce voiește să șteargă patimile 
le pierde prin plins ; și cel ce voieşte să-și agonisească 
virtuți le agonisește prin plins» 335. Deci, sfinții spun că 
există lucrări comune ale sufletului și ale trupului, fo- 


334. Cuv. 40, 31; P.G. 36, 401 D—404 A. 
335. Isaac Sirul, Cuv. 85, ea. Teotochi. 

losind cu atit mai mult sufletului. Dar acesta zice că nu 
e niciuna. «Căci toate, zice, fac sufletul să caute în jos, 
și toate mișcările, care sînt comune sufletului şi trupu- 
lui, se produc spre rău și spre paguba sufletului». 

Nu-l va scoate pe acesta de sub vină faptul că n-a 
declarat în special această lucrare păgubitoare, ci va fi 
pe drept cuvînt vinovat, pentru că a pus-o și pe aceasta 
între cele rele ; și mai ales pentru că a încercat să fure 
consimțămîntul auzitorilor printr-o asemenea meșteșu- 
gire. Căci zice Dumnezeu prin proorocul : «Nelegiuirea 
preoților osîndiţi între ludei e că n-au deosebit cele 
sfinte de cele necurate» (Ieşire, XXII, 26). lar acesta, 
împreună cu alte multe lucrări comune ale sufletului și 
trupului, n-a deosebit nici plînsul fericit de lucrările ne- 
curate. 

19. «Dar eu, zice, nu socotesc acest plins nepătimaș 
și fericit. Căci cum ar fi nepătimaș ceeace se săvirșește 
prin lucrarea laturii pătimitoare (pasionale) a sufletului ? 
Și cum ar fi nepătimaș cel ce menţine în lucrare latura 
pătimitoare (pasională) a sufletului şi nu şi-a omorit-o 
pe aceasta cu desăvîrșşire prin deprindere ?». 

Dar noi nu am învăţat, o, filozoafe, că nepătimi- 
rea e omorirea laturii pătimitoare, ci mutarea ei de la 
cele mai rele la cele mai bune și lucrarea ei îndreptată, 
prin deprindere, spre cele dumnezeiești după ce s-a 
întors cu totul de la cele rele și s-a îndreptat spre cele 
bune. Și pentru noi nepătimaș este cel ce a pierdut deprin- 
derile rele și s-a îmbogăţit în cele bune, «cel ce s-a înti- 
părit de virtuţi, ca cei împătimiţi de plăcerile rele» 356, 
cel ce și-a supus iuțimea și pofta — care alcătuiesc îm- 
preună latura pătimitoare a sufletului — puterii cunos- 
cătoare, judecătoare și raționale a sufletului, așa cum 
cei împătimiţi și-au supus puterea rațională laturii pa- 
sionale. Căci reaua întrebuințare a puterilor sufletului e 

336. loan Scărarul, Scara, XXIX; P.G. 88, 11494. 

cea care dă naștere patimilor vrednice de dezaprobare, 
așa după cum reaua întrebuințare a cunoașterii lucruri- 
lor dă naștere înţelepciunii celei nebune 27. 

lar dacă cineva se folosește bine de acestea, prin 
cunoașterea lucrurilor înţelese duhovniceşte, dobîndeşte 
cunoștința de Dumnezeu, iar prin latura pătimitoare a 
sufletului, cînd se mișcă pentru ceea ce a fost făcut de 
Dumnezeu, lucrează virtuțile corespunzătoare : prin 
poftă dobîndește în inimă iubirea, iar prin iuțime ago- 
niseşte răbdarea. Nu cel ce și-a omorît, așadar, această 
latură — căci în acest caz ar fi nemișcat și nelucrător 
chiar și spre deprinderile, afecțiunile și dispoziţiile dum- 
nezeieşţi —, ci cel ce și-a supus-o, ca prin ascultarea 
de minte, care prin fire a primit conducerea de la Dum- 
nezeu, fiind condusă cum trebuie, să tindă, prin pome- 
nirea neîncetată a lui Dumnezeu, la Dumnezeu, și prin 
aceasta să ajungă la deprinderea dispoziţiei dumneze- 
iești și s-o ridice pe aceasta la cea mai desăvîrșită treaptă. 
Iar aceasta este iubirea de Dumnezeu, prin care pri- 
mește — după cuvîntul spus — poruncile Celui iubit, 
iar din aceasta învață, lucrează și dobîndeşte iubirea cu- 
rată și desăvirșită față de aproapele, cu care este cu ne- 
putință să nu se afle împreună și nepătimirea 358. 

337. Nepătimirea nu e, în învăţătura sfinţilor părinţi, o stare nega- 
tivă, de nesimţire, ca în budism, ci o stare de întrebuințare pozitivă a 
puterilor sufletești, deci şi a iuţimii şi a poftei. Și întrucît această bună 
întrebuințare cere un efort susținut, nepătimirea implică mai multă putere 
decit starea pătimaşă. Varlaam dădea importanţă numai speculaţiei, nu 
şi sfințirii credinciosului, inclusiv a trupului. El reprezenta mentalitatea 
occidentală care a pus accentul principal pe teologie ca teorie, nu pe 
desăvirşirea vieţii creștinului. 

338. Prin întrebuințarea cea bună a poftei se dobindește iubirea de 
Dumnezeu, iar prin întrebuințarea cea bună a iuțimii — care împreună 
cu pofia alcătuiesc latura pătimitoare — se dobîndește răbdarea. lar ele 
sint bine întrebuințate cînd se supun minţii. Mintea pomenind neîncetat 


pe Dumnezeu, iar potta însoţind mintea în această îndeletnicire, ajung 
împreună la deprinderea iubirii de Dumnezeu. lar împlinind poruncile Lui 

20. Această cale spre desăvîrşita iubire prin nepă- 
timire se deschide liber și urcă spre cele de sus și se 
potrivește cu deosebire celor ce s-au retras din lume. 
Căci odată ce s-au dedicat lui Dumnezeu şi stăruiesc cu 
minte netulburată în convorbirea cu El, prin această 
împreună-petrecere, leapădă uşor povara patimilor rele 
și-și adună comoara iubirii. lar cei ce se mișcă în lume 
sînt datori ca, forțîndu-se pe ei înșiși, să se folosească de 
lucrurile din lume după poruncile lui Dumnezeu. În 
acest caz, și latura pătimitoare a sufletului, participînd 
la această forțare, va lucra potrivit cu acele porunci. lar 
această forțare, prelungindu-se prin obișnuință, produce 
o dulce afecțiune față de poruncile dumnezeiești și pre- 
face în deprindere dispoziția plăcută față de ele. Aceas- 
ta, la rîndul ei, pricinuiește o ură statornică față de de- 
prinderile și afecțiunile rele. Iar această ură contra de- 
prinderilor rele rodește nepătimirea, din care se naște 
iubirea faţă de Cel-singur-bun 3%. Viețuind și lucrînd 
astfel ei pot să înfăţişeze lui Dumnezeu latura pătimi- 
toare a sufletului ca jertfă vie, cum a spus apostolul și 
despre trupul nostru : «Vă îndemn pe voi, prin milosti- 
virile lui Dumnezeu, să înfăţișați trupurile voastre jertfă 
cu răbdare, se ajunge la iubirea aproapelui, care implică și o mare tărie 
spirituală. Aceasta nu poate exista însă fără nepătimire, adică fără renun- 
țarea la iubirea egoistă de sine şi de plăcerile inferioare ale sale. lubirea 
care implică nepătimirea sau pătimirea care condiţionează iubirea nu are, 
deci, nimic negativ în ea. Ea e insuflată de un elan al iubirii de Dumnezeu 
și de aproapele, de iubirea a tot ce e bun, de un elan opus oricărui egoism. 
Dar iubirea, în care e implicată nepătimirea pozitivă, ar fi cu neputinţă, 
dacă ar fi omorită latura pătimitoare a firii noastre. 

339. Sfîntul Grigorie Palama socoteşte că la nepătimire pot ajunge 
mai uşor monahii. Totuși ea nu le este interzisă mirenilor. Mijlocul prin- 
cipal pe care au să-l folosească ei în acesi scop este silința de a tolosi 
lucrurile din lume potrivit poruncilor lui Dumnezeu, adică spre împlinirea 
a tot ce e- bun şi spre iubirea aproapelui. Prelungind acest fel de folosire, 


ajung la deprinderea acestei bune folosiri a lucrurilor lumii şi la aversiu- 
rea faţă de reaua folosire a lor, sau faţă de folosirea lor pătimașă. 

vie, sîîntă, bineplăcută lui Dumnezeu» (Rom. XII, 1). 
Cum se poate înfățișa trupul nostru pînă e încă viu jert- 
fă bineplăcută lui Dumnezeu ? 340. Cînd ochii noştri văd 
lucrurile netede, potrivit cu ceea ce s-a scris: «Cel ce 
vede lucrurile netede se va milui» (Pilde XII, 13) — căci 
ne vor atrage și ne vor procura mila de sus, cînd ure- 
chile se supun învățăturilor dumnezeiești, nu numai ca 
să le audă pe ele, ci, după cuvîntul lui David, ca să-și 
amintească de poruncile lui Dumnezeu spre a le îm- 
plini pe ele (Psalm CII, 18), nefăcîndu-se «auzitori care 
uită», după cuvintul fratelui Domnului dintre apostoli, 
«ci privind de aproape la legea desăvîrșită a libertăţii și 
stăruind în ea și făcîndu-se fericit în lucrarea lui» 
(Iacob II, 25), cînd în sfîrşit, limba, mîinile și picioarele 
slujesc voii dumnezeiești. Ce sînt, deci, lucrările acestea 
ale poruncilor lui Dumnezeu ? Nu sînt toate lucrări co- 
mune ale sufletului și ale trupului ? Atunci cum lucrările 
comune ale sufletului și trupului umplu de întuneric și 
orbesc sufletul ? 

21. Iar apostolul zice : «Cine e slab şi eu să nu fiu 
slab ? Cine se smintește și eu să nu ard ?» (2 Cor. XI, 29). 
Oare lucrarea aceasta nu e comună trupului și la- 
turii pătimitoare a sufletului ? De fapt ea este semnul 
sigur că cineva iubeşte pe aproapele ca pe sine însuși. 
lar aceasta e a doua poruncă a lui Dumnezeu, aseme- 
nea celei dintîi şi mari porunci (Matei XXII, 36 și urm.). 
De aceea, același apostol, scriind romanilor, zice : «În- 
tristare mare îmi este și durere neîncetată inimii, pentru 

340. Din faptul că lui Dumnezeu 1 se poate înfățișa însuși trupul 
nostru ca jertfă cit e încă viu, sfintul Grigorie scoate un argument că 
trupul nu trebuie mortificat, căci el este iubit de Dumnezeu ca jertfă aşa 
viu cum este. Expresie «jertfă vie» e o expresie contradictorie la aparenţă. 
Dar ea arată că trupul poate fi oferit lui Dumnezeu ca jertfă tocmai în 


plinătatea vieţii din el, adică întărit prin iubirea și facerea de bine întru 
răbdare. 

frații mei, rudeniile mele după trup» (Rom. IX, 2 ș.u.). 
Vezi că e vie și lucrătoare latura pătimitoare a acelui su- 
flet nepătimitor și dumnezeiesc ? 341. 

lar dacă acel suflet se ruga neîncetat și neîncetat 
era îndurerat (1 Tes. ], 3; II, 13; V, 17; Rom. IX, 2), 
desigur că avea în sine durerea unită cu rugăciunea. Şi o 
avea nu numai împreună-existentă ci şi În pie 
crătoare. Aceasta a arătat-o tot același, zicînd : «...aş fi 
dorit să fiu eu însumi anatema de la Hristos ii fra- 
ţii mei» (Rom. IX, 3), cum a arătat și prin ceea ce zice 
și în altă parte : «Bunăvoința inimii mele și cererea mea 
către Dumnezeu este pentru Israel spre mîntuire» 
(Rom. X, 1), desigur din pricina acelei mari întristări și 
a neîncetatei dureri pentru ei. Cum vom socoti, deci, ne- 
pătimire omortîrea laturii pătimitoare prin desprindere ? 

22. Dar, precum se pare, filozoful a auzit și și-a în- 
chipuit ceva despre nepătimire. Despre lipsa de durere 
n-a auzit însă că e de la cel rău și că e disprețuită de pă- 
rinți ? Deci este și o durere bună, opusă acestei lipse de 
dureri ; la fel există și lucrări comune sufletului și tru- 
pului, care sînt de folos sufletului, mai bine zis îl desă- 
vîrșesc, dacă desăvirșirea îi vine acestuia prin păzirea 
poruncilor. Iar dacă acestea sînt fapte ale trupului, cu 
atît mai mult sînt ale laturii pătimitoare a sufletului, 
care e nemijlocit unită cu.mintea. Căci trupul e unit 
prin mijlocirea acesteia cu mintea 52. 

341. Latura pătimitoare a sufletului rămîne vie şi lucrătoare şi în 
sufletul nepătimaș, sau nepătimitor în sensul rău al cuvîntului. Deci, nepă- 
limitorul nu e cel amorţit și nepăsător, ci cel nepătimaș, nepăsător, sau 
insensibil în sens rău. Poţi să pui multă pasiune în ceea ce faci şi să fii 
nepătimaș. Pasiunea bună și frumoasă se împacă cu latura pătimitoare 
sau pasională. Exemplul e durerea ce-o simte Pavel pentru neamul său. 

342. Latura pătimitoare mijlocește între minte şi trup. Fără latura 
pătimitoare n-ar putea lucra mintea asupra sufletului. Trupul e condus 
spre desăvirșire de către minte prin latura pătimitoare, dar şi mintea își 
actualizează puterile ei de spiritualizare sau de sfințire a trupului prin 
latura pătimitoare. Căci prin ea lucrează asupra trupului. 

Iar filozoful face ceva asemenea celui ce, dacă ar 
auzi pe Dumnezeu poruncind : «Odihniţi-vă şi cunoaș- 
teți că Eu sînt Dumnezeu» (Ps. XLV, 11), apoi ar vedea 
pe cei ce se odihnesc în cele dumnezeiești că lucrează 
cele dumnezeiești şi duhovniceşti, i-ar mustra 3%, zi- 
cînd : «Dumnezeu a spus : odihniţi-vă ; deci voi grăbin- 
du-vă să lucraţi, rătăciți». «<Omoriţi, zice şi apostolul, 
mădularele voastre cele de pe pămînt : curvia, necurăţia 
patima cea rea şi lăcomia» (1 Cor. I, 3). Auzi care din- 
tre lucrările trupești trebuie mortificate ? Curvia, ne- 
curăţia, şi, simplu grăind, toate cele pămînteşti. Și care 
patimă ? Cea rea. Deci nu lucrările Duhului săvirșite 
prin trup, nici pătimirile (afectele) dumnezeiești și feri- 
cite, nici puterile sufletului create în vederea acestora. 
Căci se spune : «Puterea poftitoare să-ţi fie ţie îndrep- 
tată toată spre Dumnezeu ; iuțimea să-ţi fie numai îm- 
potriva șarpelui. Dar dacă s-au mortiticat aceste puteri 
ale sufletului, cum se va mișca vreuna din ele spre înăl- 
țimea dumnezeiască în rugăciunile către Dumnezeu sau 
se va ridica împotriva șarpelui în atacurile lui necuve- 
nite ?» 544. 

23. Şi cum va îi sigur ceea ce spune filozoful : «Dar 
cum ? Vom disprețui simţirea și închipuirea cînd ne ru- 
găm, dar latura pătimitoare a sufletului o vom lăsa să 
lucreze ? Nu o vom dispreţui mai vîrtos pe aceasta ? Căci 
lucrările acesteia orbesc şi îngroapă ochiul dumnezeiesc 
mai mult ca toate». 


Cum poate spune că ura faţă de cele rele și iubirea 
față de Dumnezeu şi de aproapele îngroapă ochiul dum- 


343. A se odihni în cele dumnezeiești (de cele ale păcatului) în- 
seamnă a lucra în ele. Odihna în Dumnezeu şi lucrarea cea bună, prin 
puterile primite în unirea cu EI, e tot una. Varlaam nu vedea aceasta. El 
socotea că chiar lucrarea celor bune, sau a celor dumnezeieșşti, înseamnă 
a călca porunca lui Dumnezeu, care cere să ne «odihnim» în El. Întîlnim 
aici aceeaşi concepţie abstractă, nelucrătoare a miîntuirii. 

344. Ion Scărarul, Scara, XXIX ; P.G. 88, 1068D. 

nezeiesc ? Pentru că și acestea sînt lucrări ale laturii pă- 
timitoare. Căci cu această putere a sufletului iubim și 
respingem, apropiem de noi și depărtăm de noi; pre- 
cum prin puterea rațională a sufletului, după înțeleptul 
Sinesie, lăudăm și ocărîm. Oare cel ce se ocupă cu con- 
templaţiile dumnezeiești și înalță Lui cîntare şi mulţu- 
mită şi se lipeşte de EI printr-o pomenire neîncetată își 
mortifică puterea cugetătoare'? Nu e aceasta adevărata 
viaţă și adevărata lucrare a minţii ? La fel, nu mortifică 
iubitorii celor bune nici latura pătimitoare, închizînd-o 
în ei înșiși, nelucrătoare și nemișcată. Căci în acest caz 
n-ar avea cu ce să iubească binele şi să urască răul, nici 
prin ce să se înstrăineze de rău și să se apropie de Dum- 
nezeu. O mortifică pe aceasta numai în sensul că-și mută 
toată aplecarea spre cele rele a puterii acesteia spre 
dragostea către Dumnezeu 345, potrivit celei dintii și mai 
mari porunci : «Să iubești pe Domnul Dumnezeul tău 
din toată tăria ta», adică din toată puterea ta. Care e 
toată puterea ta ? Fără îndoială a laturii pătimitoare. 
Căci aceasta este puterea iubitoare a sufletului. Iar 
aceasta, primind o astfel de aplecare, desface şi celelalte 
puteri ale sufletului de la cele pămîntești și le înalță spre 
Dumnezeu. Primind ea această aplecare, procură şi ru- 
găciunii sinceritatea. lar mintea nu o îngrădeşte, ci con- 
lucrează şi ea cu aceasta, avînd prin pomenire pe Dum- 
nezeu adinc sălășluit în sine. Primind ea această aple- 
care, dăruiește celor ce pătimesc de dorul Celui cu ade- 
vărat vrednic de dorit şi puterea de a dispreţui trupul 
345. Așa cum nu-și mortifică puterea cugetătoare cei ce se lipesc 
de Dumnezeu printr-o pomenire neîncetată a Lui, tot așa nu-și mortifică 
nici puterea pătimitoare în sensul că ar închide-o în ei nelucrătoare și 
nemișcată. Dar din alt punct de vedere aceasta e o mortificare. Pentru 
că îşi mută aplecarea și lucrarea ei de la cele rele spre cele conforme 
iubirii lui Dumnezeu și a aproapelui. Sfîntul Grigorie atribuie mortificării 
două sensuri : sensul de neaplecare spre rele şi sensul de nelucrare totală. 
Mortificarea în sensul prim o admite, în sensul al doilea, nu. 

și de a suporta mai ușor durerile 346. Căci prin această 
latură pătimitoare, fiind mistuiţi la culme de dragostea 
de Dumnezeu şi oarecum înstrăinați de trup, se împăr- 
tășesc prin rugăciune și iubire de Duhul dumnezeiesc și 
prin aceasta continuă să simtă patimile acestea numai 
pentru a le judeca 3%. 

24. Dar de ce să scriem mai multe despre acestea ? 
E vădit tuturor, chiar dacă nu s-a făcut clar și înţelep- 
tului acestuia, că ni s-a poruncit să răstignim trupul cu 
patimile și poftele lui (Gal. V, 24), nu ca să ne sinu- 
cidem, omorînd toată lucrarea trupului și toată puterea 
sufletului, ci, pe de o parte, ca să ne eliberăm de pof- 
tele și faptele rele și să ne facem fuga de ele neîntoar- 
să, iar pe de altă parte ca să ne facem bărbaţi ai poftelor 
Duhului, ca Daniil (Dan. V, 23), viețuind și mișcîndu-ne 
în ele cu cuget desăvirșit și mergînd bărbătește tot îna- 
inte ca Lot cel ce a ieșit din Sodoma. Căci acesta mer- 
gînd mereu înainte și rămînînd nemișcat spre cele din 
urmă, s-a păstrat pe sine viu, pe cînd soţia sa, întorcin- 
du-se spre cele dinapoi, a murit. 

Socotesc, deci, că s-a arătat îndeajuns că cei nepăti- 
mitori păstrează latura pasională a sufletului vie și lu- 
crătoare, nu o mortifică. 

25. Dar acum să vedem cum filozoful acesta, deși 
şi-a folosit toată deșteptăciunea lui împotriva explicări- 
lor introducătoare la rugăciune ale Cuviosului Nichifor, 

346. În latura pătimitoare e o forță, care poate deveni o forță de 
iubire a lui Dumnezeu și a aproapelui. Forța acestora poate deveni atit 
de mare, încît cel ce a dobindit-o o poate pune mai presus de ceea ce 
place trupului, mai presus chiar de viaţa lui pămintească, pentru a-i asi- 
gura o viaţă îndumnezeită și veșnică. 

347, Mistuiţi de dragostea de Dumnezeu şi înstrăinaţi de trup, cei 
ce viețuiesc în rugăciune şi în liniștire continuă să simtă totuși păti- 
mirile trupului, dar numai pentru a le judeca dacă nu sînt deplin curate, 


sau pentru a-și da seama că încă n-au ajuns la fericirea veşnică a vieţii 
viitoare. 

totuși n-a putut face nimic mai mult decît să le calom- 
nieze, să le strîmbe și să le birfească, păgubindu-se prin 
aceste calomnii pe sine şi cuvintele sale, dar nu pe Cu- 
viosul acela. Mai întîi, începînd, folosește împotriva ace- 
lui bărbat minciuna că el a alcătuit primul asemenea 
explicări, pe care le-a numit,. batjocorindu-le, inspirări 
(sionvoâs). Căci cu mulţi ani înainte le-au explicat 
acestea alți bărbaţi duhovnicești și anume aproape cu 
aceleași idei şi cuvinte ; și în scrierile tuturor părinţilor 
poate afla cineva multe cuvinte care dau mărturie des- 
pre acestea. Așa este cuvîntul celui ce ne-a alcătuit nouă 
prin cuvinte Scara duhovnicească : «Amintirea lui Iisus 
să se lipească de respiraţia ta și atunci vei cunoaște fo- 
losul liniștii (isihiei)» 348, 

După aceasta, deoarece cuviosul acela zice: «Si- 
lește-ți mintea să intre cu aerul inspirat în inimă», adică 
să se lipească de acesta și să privească cele din inimă 
(iar în aceasta urmează marelui Macarie care zice : «Ini- 
ma stăpînește tot organismul și cînd harul pune stăpi- 
nire pe întinderile inimii, stăpîneşte peste toate mădu- 
larele și gîndurile ; deci acolo trebuie privit, de şi-a în- 
scris harul legile Duhului») — deoarece cuviosul acela 
conglăsuiește, așadar, întru totul cu aceștia mari, acesta 
iarăși biîrfește prin calomnie. Și despărţind cuvîntul «si- 
lește», de cuvîntul «minte», îl leagă de «aerul inspirat». 
Și strîmbînd astfel în chip calomnios împreună cu cu- 
vintele și înțelesurile, pe urmă suflă el însuși cu putere 
împotriva inspirărilor silite, arătînd că sînt cu totul 
absurde. 

Acela iarăși numind minte lucrările minţii și spu- 
nînd că e necesar ca acestea, fiind revărsate în afară prin 
simţuri, să fie readuse, și ca cei ce se ocupă cu rugăciu- 
nea să se întoarcă înlăuntru, filozoful acesta îl calomnia- 
ză iarăşi că vorbește de ființa minţii. Și aşa și-a închipuit 

348. Scara, XXVII; P.G. 88, 1112. 

că poate folosi multe locuri împotriva cuvintelor cu- 
vioase. 

26. Iar noi lămurind iarăși adevărul, el nemaiavînd 
ce să răspundă, zice : «Să fie cuvintele noastre de învăţă- 
tură celor ce ar fi izbiţi de aceste expresii absurde». 

Dar tu, cel ce înveţi cele ce nu le-ai priceput, ar zice 
cineva către acest dascăl, ai fost izbit sau nu ? Dacă ai 
fost izbit, cum pretinzi să fii învățător în această privinţă, 
odată ce ai avut nevoie de cineva care să te înveţe și ai 
învăţat de la noi adevărul ? Dacă n-ai fost izbit, cum în- 
juri pentru ceva care după tine e o simplă expresie ex- 
terioară, pe cel ce nu pune în ea nici un înţeles ab- 
surd ? Şi de ce îl înjuri : nu pentru că a spus-o rău, ci 
pentru că a cugetat-o rău ? lar dacă acela a greșit în a- 
mîndouă privinţele acestea, cum tu, cel ce ești acuzator, 
ocolind înţelesul, ai pornit numai împotriva a ceea ce 
este expresie exterioară ? Trebuia deci, dacă te-ai păzit 
de greșeala din cuvinte și ai învăţat şi pe alţii să se pă- 
zească, să lauzi înţelesul şi pe autorul înţelesului și să te 
faci pe tine nu acuzator al acelor cuvinte, ci explicator. 
Căci, dacă gîndind cineva că redă ceea ce e în cuvintele 
din afară, ar socoti că cel ce poruncește mortificarea 
trupului învață ca oamenii să se omoare, oare îl va 
scoate aceasta pe acela — de nu se va răzgîndi — din 
osînda necredincioșilor ? Eu socotesc că nu. 

Dar ce faci cînd Vasile cel Mare, ca să mă folosesc 
de un exemplu apropiat celor osîndite de tine, spune că 
mintea trebuie să fie revărsată în afară și să fie iarăși 
adunată ? Oare îl bănuiești de rău, ca pe unul ce spune 
că fiinţa de nemutat a minţii trebuie să se verse și cea 
care nu se părăsește pe sine niciodată trebuie adunată, 
sau vei înțelege că minte numeşte el lucrările ce se 
mută, ori care ar fi acestea ? 


21. Dar filozoful, oprit să acuze pe baza cuvintelor 
din afară, de argumentele noastre care l-au dat pe faţă, 

a hotărît să se năpustească întreg împotriva înţelesului, 
şi îndreptîndu-și lupta împotriva celor scrise de noi în 
apărarea acelui cuvios bărbat, n-a uitat nici acum de 
meșteșugul lui calomniator, mai bine zis n-a putut uita. 
Căci cum ar fi putut să contrazică pe cei ce sînt de ne- 
contrazis pentru adevărul aflător în ei și să le atribuie 
păcatul ereziei, fără să-i acopere de calomnii ? 

Noi, deci, spunînd că inima e primul organ trupesc 
al minţii, după marele Macarie, de la care am dat acolo 
şi cuvintele care arată aceasta 34%, acesta ștergînd cuvîn- 
tul «trupese» și aducînd pe dumnezeiescul Grigorie de 
Nisa, care zice că «ființa minţii se amestecă cu elemen- 
tul subțire și luminos al firii sensibile» 349», conchide 
consecvent că sfîntul Grigorie spune că de acest ele- 
ment se foloseşte ca de primul organ, iar inconsecvent 
se năpustește împotriva celor spuse de noi, afirmînd că 
acestea sînt contrarii sfîntului, odată ce ele susțin că ini- 
ma, dar nu elementul acela luminos, e primul organ al 
minţii. Dar dacă ai adăuga, o, sofistule, cuvîntul «tru- 
pese», cum am spus noi, ai părăsi împotrivirea pe care o 
susții și ai vedea pe sfinţi conglăsuind între ei și pe noi 
cu ei, ca unii ce sîntem învăţaţi de ei. Căci oare nu e trup 
elementul luminos al simţirii omenești ? 

28. Dar el a născocit și o altă contrazicere între cu- 
vintele noastre și cel al lui Grigorie de Nisa. Căci deoa- 
rece noi spunem că inima e organ al organelor în trup 
și mintea se folosește prin ea de el ca de un organ, zice 
că noi arătăm că e cunoscută unirea minții și a trupului, 
însă acela o declară neînțeleasă. Dar ce e cînd acela zice 
că sensibilitatea e unită cu puterea creşterii care e la mij- 
loc între ființa minţii şi între cea mai materială, apoi că 

349. Vezi Cuvintul ÎI din cele dintii, ja Pr. D. Stăniloae, Viaţa și 


învățătura sfîntului Grigorie Palama, p. IV. 
349 bis. Despre facerea omului 8; P.G., 44, 145. 

se produce amestecarea minţii cu partea mai subțire a 
sensibilităţii 350, folosindu-se mintea de aceasta ca de pri- 
mul organ și prin ea de trup ? Oare n-a făcut el mai mult 
ca noi și cu mult mai mult ca noi cunoștibil şi exprima- 
bil modul unirii minţii cu trupul ? Cum zice atunci că 
această unire este neînțeleasă și negrăită ? Oare soco- 
tești, în înțelepciunea ta, că şi el se contrazice pe sine ? 
Şi cum nu va fi ca tine, dacă tu socotești că-ți urmează 
ție ? Dar eu socotesc că putem vorbi de o atingere 
(îmaeiv) între acestea și de o folosire (a trupului de că- 
tre suflet) şi de o amestecare (între ele). Care este însă 
și cum se săvîrșește această legătură între o natură min- 
tală şi una trupească sau trup rămîne tuturor oameni- 
lor îndeobște un lucru neînțeles. Așa sînt de acord pă- 
rinţii cu ei înșiși şi între ei şi noi cu ei. 

Dar tu, cel ce te bucuri de contradicții, precum e fi- 
resc, dorești să crezi că şi aceia se contrazic. De aceea te 
împotriveşti și nouă, care-i arătăm pe aceia că sînt de 
acord între ei. 

29. Căci Marele Macarie, învăţat de lucrarea haru- 
lui şi învăţîndu-ne pe noi că mintea şi toate gîndurile 
sufletului sînt în inimă ca într-un organ, iar Nisanul că 
mintea, ca netrupească, nu e înlauntrul trupului, noi, 
adunînd într-una aceste două afirmaţii care par să se 
deosebească și arătînd că nu sînt opuse între ele, spu- 
nem că deși mintea nu e înăuntru, întrucît e nemate- 
rială, potrivit cu Grigorie al Nisei este și înăuntru, dar 
nu în afara trupului, ca una ce e unită cu acesta și se 
foloseşte în chip negrăit de inimă ca de primul organ tru- 
pesc, potrivit cu Marele Macarie. Deci fiindcă în altă pri- 
vință acela spune că nu e înăuntru şi în altă privinţă 
acesta că e înăuntru, noi socotim că ei nu se deosebesc 
între ei prin nimic. Căci nici cel ce zice că Dumnezeirea 


350. [bidem. 

nu e în spațiu nu se opune celui ce spune că Cuvîntul 
lui Dumnezeu S-a sălășluit odinioară înăuntru pînte- 
celui feciorelnic și preaneprihănit, ca Cel ce S-a unit 
acolo mai presus de cuvînt cu frămîntătura noastră, pen- 
tru negrăita iubire de oameni 351. 

30. Dar tu, pe noi care ne grăbim să-i arătăm pe 
aceia că nu se deosebesc, te grăbești să ne arăţi că ne 
deosebim de ei, deși despre unele ca acestea, cum e unită 
mintea cu trupul, unde se ailă imaginaţia și judecata, ce 
loc are memoria, de este în trup vreo patimă esenţială 
și oarecum conducătoare și de unde-și are sîngele înce- 
putul formării și dacă fiecare suc e neamestecat şi de 
care dintre măruntae (glande) se folosește ca vas şi des- 
pre cele asemenea acestora, îi este îngăduit fiecăruia să 
spună ceea ce socotește, căci toţi spun lucruri verosi- 
mile ; tot așa poate spune fiecare ceea ce socotește des- 
pre nemișcarea și mișcarea aștrilor, despre mărimea și 
firea fiecăruia și despre altele ca acestea, despre cîte nu 
ne-a revelat ceva clar Duhul, singurul care cunoaște ade- 
vărul ce străbate prin toate. 

Deci, chiar dacă ne-ai fi aflat în contrazicere cu 
dumnezeiescul și înțeleptul Grigorie al Nisei, nu trebuia 

351. Întregul conţinut al tratatului prezent al sfintului Grigorie 
Palama se ocupă cu problema unirii dintre suflet și trup. El afirmă această 
unire, considerîind latura pătimitoare oarecum comună sufletului şi trupu- 
lui. Varlaam vrea să slăbească această legătură, pentru a putea respinge 
repercusiunea apropierii minţii de Dumnezeu asupra trupului și deci sfin- 
țirea lui. În sensul acesta el ar vrea să opună celor spuse de Palama în 
tratatul II din prima triadă şi pe sfintul Grigorie de Nisa. După ce i-a 
opus declaraţia aceluia că sufletul nu e înăuntru trupului, acum îi opune 
declaraţia aceluia că unirea aceea este neînţeleasă (sfintul Grigorie de 
Nisa, op. cit., 15; P.G. 44, 177B), ca şi aceea că mintea se uneşte cu trupul 
printr-o sensibilitate mai subţire. Sfintul Grigorie arată că în fond nici 
sfintul Grigorie de Nisa nu contestă unirea între suflet și trup şi o anu- 
mită putinţă de cunoaştere şi de exprimare a acestei uniri. El conciliază 
expresiile aparent contradictorii ale sfintului Grigorie de Nisa şi ale lui 
Macarie în privința prezenţei sufletului în trup. Căci pe de o parte sufletul 
e în trup, pe de alta nu, fiind prezent altfel decit un element material. 

să pornești din pricina aceasta împotriva noastră. Gîndeş- 
te-te cîți spun că cerul este o sferă și vorbesc de niște 
axe ale aştrilor, deși Marele Vasile nu spune aceasta. Pe 
toți aceştia tu i-ai declara, pe cît se pare, ca opuşi părin- 
ţilor ca și pe noi. Dar și tu însuţi vei fi demascat ca ne- 
cunoscînd adevărul în privinţa căruia trebuie să urmăm 
acelora. Ba mi se pare că tu nici nu te gîndeşti la el și 
nu-l deosebești de ceea ce nu e necesar. De aceea, opu- 
nîndu-te în cele ce conduc spre viaţa fericită, celor ce o 
urmăresc pe aceasta, ceri altora o mărturisire exactă în 
lucruri care nu conduc spre acea fericire 352. 

De aceea, trecînd peste calomniile lui în cele spuse 
de el în continuare, împotriva noastră, să întoarcem cu- 
vîntul la cele mai necesare. 


352. Sfintul Vasile cel Mare, Hexaemeron 1, 11; P.G. 29, 25BC. Ati- 
tudinea aceasta de a lăsa la latitudinea ştiinţei să afle adevărul în pri- 
vința naturii a fost totdeauna proprie creştinismului răsăritean, care nu 
cunoaşte nici un caz cînd ar fi oprit pe vreun învăţat să proclame rezul- 
tatul cercetărilor sale în lucruri care nu ţin de adevărul credinţei, sau de 
învățăturile despre mintuire. 


Al aceluiaşi: 


Cuvînt pentru cei ce se liniștesc cu evlavie; 
al treilea dintre cele din urmă. Despre sfînta lumină. 


1. Cel care a descris astfel rugăciunea minţii, împo- 
triva celor ce s-au dedicat ei, pretinde să înveţe și des- 
pre sfînta lumină pe cei ce o văd. Și aceasta o face, el 
însuși orb fiind, ceea ce nici el nu neagă. EI afirmă că 
greşesc cei ce spun că e lumină aceea ce, orb fiind, el 
nu vede ; și spune că greșește nu numai cutare sau cu- 
tare dintre cei din timpul nostru, sau dintre cei ce s-au 
făcut cunoscuţi cu puţin mai înainte prin curăţenia vie- 
ţii şi înălțimea vederii dumnezeiești (a contemplaţiei), ci 
chiar și sfinţii venerați din vechime. Aceasta se va ve- 
dea mai încolo. De fapt, cei ce l-au auzit vorbind astfel 
de lucruri și care au fost răniţi, precum e și firesc, de 
mărimea acestei calomnii noi și n-au putut suferi să 
treacă în tăcere peste o așa de vădită blasfemie faţă 
de sfinţii părinţi, ba s-au și temut să nu fie și ei părtași 
la fapta aceasta de ură împotriva acelora, trecînd-o sub 
tăcere — motiv care ne-a îndemnat și pe noi să scriem 
— l-au întrebat pe acela : «Ce-ai păţit de te-ai apucat 
să vorbeşti despre tainicele vederi sfinte, pe care nu le-ai 
înţelege ușor nici cînd ai auzi vorbind despre ele pe cei 
ce le-au experimentat, fiind neintrodus și orb în privinţa 
lor ?». Iar el, neputîndu-și nega neștiința și neexperiența 
vădită tuturor în astfel de lucruri, a răspuns că nu e ni- 
mic extraordinar, dacă, orb fiind, se ţine de unul care 
vede, şi așa se face călăuză dreaptă altor orbi care se 

ţin, la rîndul lor, de el. El socotește astfel că prin dibă- 
cia cuvîntului și prin sofisme dialectice poate scăpa și de 
cuvîntul Evangheliei, care spune ceva cu totul contrar 
acestei afirmaţii : «De va călăuzi orb pe orb, amindoi vor 
cădea în groapă». «Eu însă, zice acest orb, care se soco- 
teşte orb și conducător orbilor, pot să urmez celor ce 
văd». 

Dar care dintre orbi nu poate face aceasta ? Numai 
cel cu amîndouă picioarele tăiate și ciung de amîndouă 
miîinile, şi cu totul slăbit nu s-ar putea ţine de tine şi nu 
ți-ar putea urma, ba nici n-ar avea nevoie de ajutor, tre- 
buind să zacă în pat. Dar cel cu picioare și cu miini să- 
nătoase, pentru care motiv, o, iubitorule de orbi, n-ar 
urma mai degrabă celui ce vede, decît ție ? Deci, tu arăţi 
ca unul ce-ţi procuri prin furt o vedere ca prin ceaţă, 
sau mai bine zis ca unul ce nu îţi simţi totala orbire față 
de aceste lucruri, deși spui că o simţi, neputînd contra- 
zice pe cei ce te văd că ești orb. Căci dacă ai simți-o, 
cum ai putea pretinde să fii conducătorul celorlalți orbi ? 
Fii, așadar, ca orbul din Evanghelie, care nevăzînd încă 
bine din lipsa de credință, spunea că «vede oamenii ca 
pe niște arbori ce umblă» (Marcu VIII, 24). Dacă așa 
ești la vedere şi nu orb cu totul, desigur că atunci cînd 
vei privi la discul soarelui și le vei spune și altora cum 
este, aceia vor afla de la tine că marele luminător, ochiul 
zilei, întreg lumină, e un lucru întunecos. Căci dacă co- 
vîrșind puterea ochilor cu vedere curată, razele par că 
vin amestecate cu întuneric chiar și la cei ce au privi- 
rea sănătoasă, cum nu va vedea numai întuneric, ne- 
amestecat cu lumină, cel ce încearcă să privească cu o 
vedere încețoşată ? Astfel că e nu numai de ris, cie și 
vrednică de batjocură încercarea orbului de a învăţa pe 
alții despre lumină. 

2. Dar să dezvăluim prăpastia cugetării filozofului 
nostru ; prăpastie pe care, deși a acoperit-o cu o pildă, 

mai mule a descoperit-o de cît a ascuns-o. Deci, zice fi- 
lozoful că orbi, adică nepricepuți, sînt toți, fără excepție : 
atit noi cît și sfinţii, pe care-i contrazice mai încolo în 
chip vădit ; iar el se deosebește doar într-atita de orbi, 
adică de nepricepuţi, întrucît e filozof. În calitatea aceas- 
ta el ar fi singurul care cunoaște rațiunile lucrurilor și 
gindirea învăţaţilor, putînd urma acestora și putînd că- 
lăuzi și pe cei ce se ţin de el 3%. 

Dar cine e așa, o, filozofule, nu e orb ; căci urmează 
celor ce conduc spre vedere, adică spre cunoștința ade- 
vărată, cum zici tu ; dar aceasta înseamnă că vede. Iar 
dacă urmează fără să vadă, cum le garantează celorlalţi, 
care-l urmează, vederea ? lată că ești în contrazicere cu 
tine însuţi, aci spunînd că ești orb, aci că vezi. De fapt 
dacă cunoștința e, după tine, singura lumină inteligibilă 
(cunoscută cu mintea =  vomrbv șâ5), afirmaţie pentru 
care ai şi întreprins aceste lupte, iar pe de altă parte tu 
ai cunoștința învăţaţilor, precum însuţi mărturiseşti, cum 
mai spui că ești și tu orb şi neluminat. Dacă, apoi, nu 
poate îi cineva luminat altfel decît așa cum ai fost și 
luminezi tu, cum tot tu o zici și aceasta în multe locuri, 
atunci nici Marele Dionisie, căruia socotești că știi să-i 
urmezi, n-a fost luminat și nu luminează altfel. Căci nici 
el n-a știut, după tine, decît atîta : să urmeze celor ce 
ştiu. Dar nici aceia nu erau în stare de altceva, ci erau 
asemenea ţie. 


Iată ce lanţ de orbi ne oferi prin cuvintele tale ; 
orbi ce se conduc unii pe alţii spre vedere, dar rămîn 
totuşi orbi. Aceasta au făcut-o și alții pe motiv că ar 
urma Scripturilor. Dar au fost demascați de cei ce ur- 
mează cu adevărat Scripturilor, că se mint și pe ei și 
le mint și pe acelea. 

353. Varlaam tăgăduieşte orice altă cunoaștere a lui Dumnezeu decit 


cea rațională. Dacă-i așa, toţi sînt orbi, numai el se deosebește de ei, în 
calitate de filozof. 

3. Iar dacă te-ar cerceta şi pe tine cineva cum ur- 
mezi sfinților, te-ar numi nu numai orb, ci și surd. Căci, 
iată, Dionisie cel Mare spune limpede, cum am arătat 
și în «Cuvîntul despre cunoștința mîntuitoare», că «ase- 
mănarea și unirea noastră cu Dumnezeu se săvirșeşte 
numai prin păzirea poruncilor dumnezeiești» 35%. Dar tu 
spui tot aşa de limpede că nu se înfăptuiește numai prin 
ele, căci cel ce ţine acestea se curăță numai pe jumă- 
tate ; ba şi atita cu anevoie. Iată cum calci pe urmele 
lui 9/82, 

Iar sfîntul Grigorie de Nisa învaţă, la rîndul lui, că 
înțelepciunea de afară e stearpă și nedesăvîrşită şi cere 
să nu întîrziem cu respingerea acestei mame vitrege de- 
cît «numai pînă vedem că sîntem cu vîrsta neîmplinită, 
căci după aceea e rușine să ne mai numim fiii acestei 
sterpe din fire» 356. Dar tu spui că e foarte folositor și cu 
totul de trebuință să rămînem alipiţi de ea toată viaţa și 
să ne mîndrim cu ea. Ba nu te sfiești să strîngi și alte 
declarații ale aceluia, numai ca să poți convinge că 
cunoștințele naturale pricinuiesc deplina curăţie mîntui- 
toare. lată cum ești singurul dintre toţi, care te ţii întoc- 
mai de ceea ce spun sfinţii ! 

În sfîrşit, Vasile cel Mare spune limpede că «nu e 
nici o piedică pentru dobîndirea fericirii făgăduite, necu- 
noașterea adevărului despre cer, despre pămînt și despre 
elementele din ele» 357. Dar tu spui că acest adevăr e 
mintuitor şi dacă nu-și formează cineva mintea prin 
cunoașterea adevărului care se vede prin toate, nu 

354. În Cuvîntul I al celor din urmă (ed. Hristou, vol. 1, p. 465 şi urm.); 
Dionisie Areopagitul, Despre Ierarhia bisericească 2; P.G., 3, 392 A. 

355. Varlaam nu acordă prea mare importanţă împlinirii poruncilor 
morale în curățirea omului. El atribuie rolul principal, dacă nu unic, spe- 
culaţiei filozofice. 

356. Despre viața lui Moise 2; P.G. 44, 329B. 

357. Cuv. la Psalm 14; P.G. 29, 256 C. 

poate ajunge la desăviîrşire. O, de-ar cunoaște cineva 
acest adevăr, ca să vorbim despre ceea ce e cu neputinţă 
de ajuns 1558. Căci cunoștința tuturor este numai în 
Dumnezeu, care zice către lov : «Spune-mi de ai cunoş- 
tință, unde au fost înfipți stilpii pămîntului, care sînt 
izvoarele mărilor și cît e de mare lățimea de sub cer ?» 
(lov XXXVIII, 4, 6, 16, 18). Tu însă crezi că ești singu- 
rul care știe totul și posedă desăvirșirea, fără să-ți fi 
format mintea prin acest adevăr, ci prin cele ale lui 
Aristotel, Platon, Euclid, Ptolomeu și ale celor ca ei. De 
aceea, socotești văzători de Dumnezeu mai de grabă pe 
astrologi și pe fiziologi decît pe cei ce au fost în realitate 
astfel ; şi aceasta pentru că şi-ar fi ocupat rațiunea în chip 
sănătos, cu adevărul despre lucruri, prin adunarea căruia 
spui că au ajuns la cugetări asemenea celor ale îngerilor. 
Şi spunîndu-le toate acestea, socoteşti că urmezi, în chip 
sigur miîntuitor lui Dionisie, de Dumnezeu grăitorul, și 
îndrăznești să ne fii din pricina aceasta povățuitor neîn- 
şelător. 

4. Dar să nu se laude strîmbul că e drept ; căci pe 
cei ce-l văd nu-i va convinge și nu-i va înșela, chiar de 
s-ar înşela pe sine. Nici să nu mintă pe cei ce cred drept şi 
urmează întocmai grăitorilor de Dumnezeu. Căci n-ar 
ajunge la nici un rezultat, fiind vorba mai ales de lucruri 
în care nimenea de pe pămînt, nici chiar dintre cei ce 
nu primesc harul Evangheliei, n-ar putea fi arătat azi 
că e cu desăvirșire în greșală. Cine, numească-se el nu 
creștin, ci scit, pers, ori hindus, nu știe azi că Dumnezeu 

358. Sfintul Grigorie Palama recunoaște importanța cunoaşterii făp- 
turilor pentru ridicarea la cunoașterea lui Dumnezeu, cînd prin făpturi e 
cunoscut Dumnezeu în calitate de cauză creatoare și susținătoare a tuturor, 
adică atunci cînd nu se rămîne numai la cunoașterea făpturilor ca lucruri 
opace și separate, fără o întemeiere a lor în fondul comun și transparent 
al transcendenţei divine. Această cunoaștere a raţiunilor dumnezeieşti în 


lume, numită contemplație naturală, e considerată în spiritualitatea răsă- 
riteană treapta a doua în urcuşul duhovnicesc al omului spre Dumnezeu. 

nu e nimic dintre cele create sau supuse simţurilor ? 
Căci, precum la viitoarea venire a Domnului harul în- 
vierii și al nemuririi nu va cuprinde numai pe cei ce au 
crezut în EI, ci,cum spune Evanghelia, toţi vor învia, deși 
nu toţi se vor bucura de cele făgăduite după înviere, — 
aşa şi acum, în răstimpul de după prima venire, deși nu 
toți au primit Evanghelia lui Hristos, toţi sînt înrîuriţi 
fără să știe de prisosința harului Său, mărturisind un 
Dumnezeu necreat, creator al tuturor. De l-ai întreba 
pe part, pe pers, pe sarmat, ai auzi îndată cuvîntul acela 
al lui Avraam : «Mă închin unui Dumnezeu al cerului» 
N-ar spune-o însă aceasta Ptolomeu, ori Iparch, 
ori Marin din Tir, cei care sînt, după tine, înţe- 
lepţi și şi-au cultivat mintea cu adevărul despre ciclurile, 
epiciclurile și sferele cerești. Căci aceștia numesc dumne- 
zeiesc și atoatefăcător însuşi cerul. N-ar spune-o nici 
Aristotel, ori Platon, care declară stelele corpuri ale zei- 
lor ; nici cei care spun că atîta sar caii zeilor, cît vede 
ochiul, privind de pe o înălțime marea întunecată. 

5. Toţi, deci, cunosc azi prin «lumina ce luminează 
în întuneric» (loan I, 5), mai bine decît cei admiraţi odi- 
nioară pentru înţelepciunea lor, că Dumnezeu e mai 
presus de simţuri ; și nu admit cîtuși de puţin ca EL să 
fie caracterizat şi plăsmuit după chipul lucrurilor. Cum 
ai îndrăznit atunci să le arunci o așa de mare ocară 
ucenicilor Evangheliei, celor care au auzit cu urechea 
lor cuvintele predate de Dumnezeu și au fost învăţaţi 
prin guri întărite de limbile de foc ale Duhului ; celor 
pe care nu îngeri, nici om, ci însuși Domnul i-a învățat 
prin gura Sa preamărită ? «Căci Fiul cel unul născut 
care este în sînul Tatălui, Acela a spus» (loan I, 18). 
Cum ai îndrăznit să spui celor aleși din tot neamul, «nea- 
mului cel sfînt» (1 Petru II, 2), Bisericii lui Dumnezeu, 
că socotesc sensibilă ființa lui Dumnezeu, avînd chip, 
volum și calitate și amestecîndu-se ca lumina cu aerul, 

care ar primi o emanaţie din ea și ar circumscrie această 
lumină spaţial şi sensibil ?35%. Nu te-ai gîndit, judecînd 
aşa, de ce nu declară vreunul soarele drept Dumnezeu, 
dacă are o astfel de părere despre Dumnezeu ? Sau de 
ce ţin să fugă de simțţirea altor lucruri, dacă socotesc pe 
Dumnezeu supus simţurilor ? În sfîrșit, de ce nesocotesc 
cei bîrfiţi de tine mai mult decît toți, plăcerile sensibile ? 
Căci, pentru robii stomacului pîntecele e dumnezeu sen- 
sibil, după Pavel (Filip. III, 18); iar iubitorii de argint 
și lacomii întemeiază o nouă slujire la idoli. Iar a crede 
în Hristos nu pot, după cuvîntul evanghelic, cei ce pri- 
mesc slavă de la oameni și nu caută numai slava de la 
Dumnezeu (loan, V, 14). Cei ce dispreţuiesc însă toate, 
și aceasta pentru Dumnezeu, Cel peste toate, nu arată 
oare prin fapte că se închină cu adevărat lui Dumne- 
zeu, care e dincolo de toate ? Iar dacă sfătuiesc și pe 
alţii să se lase de acestea, ca de unele care înlătură slava 
de la Dumnezeu, nu se cuvine să fie mai degrabă ascul- 
taţi decît bîrfiți că nu au o idee dreaptă despre Dum- 
nezeu ? 360, 

6. Ceea ce spui, sfîrşind vorbăria împotriva aces- 
tor bărbaţi, dă pe față limpede calomnia ta voită îm- 
potriva lor. «Acum, zici, să vorbim despre aşa-zisa, de 
unii, lumină ipostasiată (nepi mod Evo moară ov, Ae'ţoutvov wrd$) 
fără să ne fi spus mai înainte părerea noastră. Căci 

359. Sfintul Grigorie Palama respinge afirmaţia că lumina dumne- 
zeiască văzută de isihaşti în cursul rugăciunii minţii ar fi socotită de ei 
fiinţa lui Dumnezeu, cum respinge, pe de altă parte, afirmaţia că ea ar fi 
o lumină sensibilă, materială, sau o emanaţie materială din fiinţa lui Dum- 
rezeu, putindu-se amesteca cu aerul, iar acesta putînd-o circumscrie spa- 


țial, Aceasta ar fi un adevărat panteism, sau o identificare a creaturii cu 
Dumnezeu, pe care sfiîntul Grigorie Palama o respinge cu toată hotărirea. 

360. Sfîntul Grigorie Palama aduce o serie de argumente practice 
împotriva acuzei de mai sus. Dacă isihașştii ar considera pe Dumnezeu 
sensibil, deci una cu lucrurile, de ce ar ocoli ei vederea lucruriior și ali- 
pirea la ele prin plăceri ? Căci în acest caz orice lucru ar fi Dumnezeu, 

ceea ce zic că văd e o lumină inteligibilă (vonzăv qâs, 
- şi nematerială în ipostas propriu (Ev iăig 5moorăoe+). Biîrfeala 
s-a amestecat, deci, și aici. Că e văzută o lumină în ipostas, 
spune și Macarie cel Mare 3%! ; și Maxim cel mult învăţat 
în cele dumnezeiești 362 şi ceilalți asemenea lor. Nici unul 
nu vorbește însă de o lumină în ipostas propriu (âv idia 
bmoordoe.). Cu toate acestea, deși nici aceasta nu o spune 
fără să amestece birfeală, mărturiseşte că aceia socotesc 
această lumină, «inteligibilă și nematerială». Dar ceea 
ce e inteligibil și nematerial nu e supus simţurilor ; nici 
în mod sensibil, simbolic. Dar atunci cum a putut spune 
despre ei, la început, că declară fiinţa lui Dumnezeu 
lumină sensibilă, amestecată cu aerul și circumscrisă 
de el, avînd chip (sXfjua), calitate și volum, semne 
proprii luminii sensibile ? De fapt aceia numesc lu- 
mina harului inteligibilă, dar nici aceasta în sens pro- 
priu. Căci o socotesc mai presus de minte, ivindu-se în 
minte numai prin puterea Duhului, în vreme ce încetează 
orice lucrare a minţii 362 bis. Nici nu o numește cineva 
dintre ei ființă sau emanaţie a lui Dumnezeu în sensul 
în care crede acesta. Iar dacă deduce cineva așa ceva cu 
viclenie din cele ce spun aceia, folosindu-se ca de o pildă, 
de lumina aceasta, desigur că aceasta n-o spun aceia, 

361. Despre libertatea minţii 22; P.G. 34, 956 A, unde se spune: 
«lumina ipostatică» (5nograrixdv âs). Dar prin aceasta Macarie înţelegea 
lumina ipostasiată a persoanelor dumnezeieşti (Hristou, op. cit., p. 554, 
nota 1). 


362. Sfintul Maxim vorbește despre «iluminarea ipostasiată», în: 
Quaest. ad Thalasium 61, scolia 16; P.G., 90, G44D. 

362 bis. Prin aceasta sfîntul Grigorie Palama pune în evidenţă fap- 
tul că acea lumină, deși e numită de isihaşti «inteligibilă», o fac aceasta 
pentru a arăta că nu e supusă simțurilor (nu e sensibilă). Totuși ea nu 
e cunoscută sau produsă prin puterile minţii. Căci ea se ivește în minte 
exclusiv prin puterea harului, cînd încetează orice lucrare înțelegătoare 
naturală, sau a minţii. Ea e, deci, transcendentă, cu totul altfel decît orice 
lumină ce cade sub simţuri, sau e descoperită ca conţinut intelectual de 
cugetarea naturală. Deci acea lumină e nu numai suprasensibilă, ci și 
suprainteligibilă. 

ci el însuși. A spune deci despre aceia, care declară această 
lumină mai presus nu numai de simţuri, ci şi de minte, iar 
ființa lui Dumnezeu mai presus: și de ea, că socotesc 
această lumină sensibilă și văzută, nu e mai mult decît 
orice birfeală ? 

7. Dar se spune, în continuare, calomniatorul acesta 
al celor luminaţi mai presus de înţelegere ? «Dacă lu- 
mina mintală și nematerială de care vorbesc aceia, voiesc 
să fie Însuși Dumnezeu, Cel mai presus de ființă, dar Îi 
păstrează însușirea de nevăzut și neatins prin niciunul 
dintre simţuri, ceea ce spun că văd trebuie socotit sau 
înger, sau însăși ființa minţii, care, curățită de patimi şi 
de neştiință, se vede pe sine, şi în sine, ca într-un chip 
propriu, pe Dumnezeu. Iar dacă afirmă că acea lumină e 
una din acestea, judecă foarte drept și trebuie să admi- 
tem că sînt în acord cu tradiţia creștină. Dacă spun însă 
că nu e nici ființa mai presus de fiinţă, nici înger, nici 
mintea însăși, ci că mintea priveşte la acea lumină ca la 
un alt ipostas, în cazul acesta eu nu știu ce poate îi acea 
lumină, știu însă că așa ceva nu există» 363, 

Tu crezi, în aroganţa ta disprețuitoare de oameni, că 
ar exista vreun om care să admită vreo lumină inteligi- 
bilă  (vomrăv eă) în ipostas propriu (de sine subsistentă 
= &v dia vnoorăoet), care să nu fie nici Dumnezeu, nici 
înger, nici minte omenească ? Nici cu ajutorul ima- 
ginaţiei nu și-ar putea cineva închipui o lumină inteli- 
gibilă (cunoscută cu mintea), în ipostas propriu (de sine 
subsistentă), în afară de Cele Trei 36%. Dar să admitem 


363. Varlaam nu admitea decit numai fiinţa lui Dumnezeu, care nu 
e accesibilă decit unei speculaţii deductive, sau numai creaturile. El nu 
admitea energiile sau lucrările lui Dumnezeu, ca mijloc de intrare a Lui 
în legătură reală cu noi. În consecință, după el, lumina pe care afirmau 
isihaștii că o văd, dacă nu e fiinţa lui Dumnezeu, nu poate fi decit înger, 
sau însăși ființa minţii. În cazul din urmă s-ar putea admite că Dumnezeu 
e văzut în ea ca în chipul Său propriu, adică în mod analogic. 

364. O neînțelegere a lui Varlaam venea din faptul că el socotea 
lumina ce spuneau isihaștii că o văd, că ar fi de sine subsistentă, sau ar 

acest lucru imposibil. Să admitem că a spus careva dintre 
isihaști acest lucru către înţelepciunea ta. Eu nu știu cine 
ar putea fi acela. Nici tu însuți nu-l poţi arăta. Spui nu- 
mai că e dintre cei neînvăţaţi. Dar dacă acela nu ţi-a pu- 
tut tălmăci bine, ceea ce îmi vine mai degrabă să cred, 
sau ţi-a spus ceea ce nu înţelege nici el bine — se poate 
doar și aceasta, căci nu toți posedă cunoștința — nu tre- 
buia oare să te informezi la cei ce au darul deosebirii și 
să afli de la ei, pe cît e cu putinţă, ce e vederea acestei 
lumini, în loc să bîrfești îndată pe cei plini de Dumnezeu, 
ca pe niște apucați, și să păţești ceea ce spune Pavel către 
Corinteni : «De va intra la voi vreunul neînvățat sau ne- 
credincios și nu va auzi şi pe cei ce pot tălmăci, va zice 
că sînteți nebuni» (1 Cor. XIV, 23). Dar așa ai pățit și tu, 
monahule și filozofule, cum pățesc cei neînvățați și ne- 
credincioși. 

Dar chiar dacă ar fi zis nu unul, nici cîțiva, ci toți 
aceasta, nu te-ar fi îndreptăţit nici aceasta să spui ceea 
ce ai spus după multe alte calomnii: «Această lumină 
ştiu că nu există». Căci toți ar fi fost de acord cu tine că 
o lumină de sine subsistentă (în ipostas propriu), care nu 
e nici Dumnezeu, nici înger, nici om, nu există. Dar în 
același timp toţi şi-ar fi dat seama că dacă pretinde cineva 
că vede o lumină inteligibilă în sine subsistentă (în ipos- 
tas propriu), acela afirmă că vede ceva din Cele Trei ; iar 
că afirmînd aceasta cugetă foarte corect, cum tu însuți 
ai recunoscut. Dar atunci împotriva cui sînt îndreptate 
batjocurile, ocările și calomniile din atîtea cărți ale tale ? 
Nu împotriva acelora de care spui după aceea că judecă 
foarte drept, dar nu-ţi recunoști calomnia ta ? 
exista într-un ipostas propriu. Dar lumină în ipostas propriu nu e decit 
ființa dumnezeiască, îngerul sau mintea omenească, spunea Varlaam. Sfîn- 
tul Grigorie Palama era de acord cu aceasta. Dar, el observa că nimenea 
dintre isihaşti nu afirmă că lumina văzută de ei ar exista într-un ipostas 
propriu, sau ar avea o subsistenţă în sine. Ea își are subsistenţa în Dum- 
nezeu, adică există «în ipostasul» (dumnezeiesc), mai bine zis în cele trei 
Ipostasuri dumnezeiești. 

8. Nu zic că aceia cugetă despre lumina aceasta ca 
tine sau teologhisesc ca tine. Căci cugetă și teologhisesc 
mai presus de tine, fiind așa de mult deasupra calomnii- 
lor şi ocărilor tale. 

Tu zici despre ei : «Dacă numesc lumină inteligibilă 
pe Dumnezeu, dar îi păstrează însușirea de nevăzut și de 
neatins de niciunul dintre simţuri, bine zic». Ei însă ţin 
fiinţa lui Dumnezeu mai presus și de neputința de a fi 
neatinsă de vreunul dintre simțuri ; deoarece nu e numai 
Dumnezeu mai presus de cele ce sînt, (de cele create), ci 
şi Supradumnezeu (5n£pdeos); şi înălţimea Celui ce e 
dincolo şi depășește toată înălțimea ce se poate cugeta cu 
mintea 3655 nu e numai mai presus de orice afirmaţie, ci 
şi de orice negațţie. Lumina subsistentţă pe care o văd 
sfinţii, în chip duhovnicesc, e subsistentă în ipostas (eâs 
2vomoarărws), cum ei înșiși mărturisesc, ca una ce există 
și nu e numai ceva simbolic, cum sînt fantomele plăs- 
muite potrivit împrejurărilor ce se nimeresc. Ei ştiu din 
experienţă că este o luminare și un har nematerial și 
dumnezeiesc, o lumină văzută în chip nevăzut și înțeleasă 
în chip necunoscut 366. Ce este însă aceasta nu știu să 
spună. 

365. Sintem în plină teologie apofatică în sensul lui Dionisie Areo- 
pagitul (Despre teologia mistică 1, 1 şi 5; P.G. 3, 997A şi 1048B). Fiinţa 
lui Dumnezeu e considerată de sfintul Grigorie Palama și de isihaşti, prin 
transcendența ei, la extrema opusă identificării ei cu creația, identi- 
ficare de care erau acuzaţi. Fiinţa lui Dumnezeu nu numai că e invizibilă 
și inaccesibilă simţurilor, dar e mai presus și de această invizibilitate 
şi inaccesibilitate. Ea e un virf dincolo de toate viriurile sensibile sau 
gîndite. E dincolo nu numai de tot ce se poate spune afirmativ, ci şi de 
tot ce se poate spune negativ despre ea. E mai presus de înţelesul cuvin- 
telor : ființă, existență, bunătate, dar și de înţelesul cuvintelor contrare 
acestora. El nu e nici existenţă, nici neexistență; e mai presus de orice 
cuvînt, dar nu putem renunţa nici la grăirea despre El. Faptul că Dum- 
nezeu e dincolo de orice afirmaţie și negaţie nu face cu neputinţă o legă- 
tură a Lui cu noi. El ni Se comunică într-o lumină pe care o sesizăm, dar 
nu o înţelegem. 


366. «Luminare văzută în chip nevăzut şi înţeleasă în chip neînţe- 
les». Singură vorbirea contradictorie (dialectică) redă această experienţă. 


18 — Filocalia 

9. Află tu cu metodele definiţiei, ale analizei şi îm- 
părțirii şi binevoieşte de ne învaţă și pe noi care nu 
știm 567. Fiinţa lui Dumnezeu nu este (acea lumină) ; căci 
ființa este inaccesibilă și neiîmpărtășibilă. Inger nu este, 
căci poartă trăsături stăpînitoare 565. Uneori te ridică din 
trup, sau nu te ia fără trup, ca să te înalțe la culmi ne- 
grăite ; alteori preface și trupul adaptindu-l ei și-i co- 
munică și lui din propria ei strălucire, cum a fost văzut 
odată Marele Arsenie în timpul liniștirii 36%, sau Ştefan 
cînd era bătut cu pietre (Fapte VI, 15), sau Moise cînd a 
coborit de pe munte (Ieşire XXXIV, 35). Îndumnezeind 
deci și trupul, e văzută — o, minune ! — și de ochii tru- 
pești. Uneori iarăși vorbește limpede celui ce o vede prin 
cuvinte așa zicînd negrăite, cum a vorbit dumnezeiescu- 
lui Pavel (2 Cor. XII, 4) 37% «Căci Cel ce este după ființa 
Sa din veac şi pînă în veac, tuturor nevăzut şi de toţi 
necuprins, se coboară din înălțimea Sa ca să poată în- 
căpea întrucîtva (perpios) în firea noastră», cum zice 
Grigorie de Dumnezeu Cuvîntătorul 371. Aţunci cel ce se 


De altfel ea este inevitabilă și în descrierea experienţei persoanei proprii 
și a altora. Știu că sînt o persoană și anume o persoană deosebită de 
celelalte, dar cine poate să descrie persoana mea sau alta în mod exact? 
Nu poate fi vorba de o vedere a ei în sens propriu; dar nu pot contesta 
evidenţa ei, care echivaiează cu un fel de «vedere». O văd în chip ne- 
văzut, o cunosc în chip neînțeles. 

367. Acestea sint metodele teologiei scolastice, care nu au intrare 
la Dumnezeu cel mai presus de afirmaţii și negaţii. 

368. Din lumina văzută în chip nevăzut iradiază o autoritate abso- 
lută. Ba are în ea ceva ce-L face simţit pe Hristos, Domnul şi Stăpînul 
nostru. Ea se experiază ca lumina Persoanei lui Dumnezeu, sau a lui Hris- 
tos. E așa cum se simte persoana omenească în lumina sau în evidența 
înzestrată ca voinţă, ce iradiază din ea. 

369. Pateric, Arsenie 42; P.G. 65, 108A. 

370. Sfîntul Simeon Noul Teolog prezintă adeseori în «Imnele dra- 
gostei dumnezeieşti» lumina pe care o vede vorbindu-i (d. ex. Imnul XVIII, 
ed. J. Koder, Hymnes, tome III, p. 285). Sfintul Grigorie Palama se resimte 
de influenţa sfîntului Simeon. În lumina în care vorbeşte e Hristos însuși. 

371. Cuv. 45, 11; P.G. 36, 637B. 

învrednicește de acea lumină, adunîndu-se în sine, 
întoarce mereu în minte, aceeaşi numire pe care au 
dat-o ludeii pîinii coborite de sus, zicîndu-i mană 
(Ieşire XVI, 14, urm.) : Ce e aceasta ? E numele pe care îl 
dau ei luminii aceleia. Tu dacă poţi spune mai mult, 
spune ! Dar să revenim la cele următoare. 


10. "Iu zici că aceia ar cugeta bine și în cazul cînd ar 
socoti acea lumină înger. Aceia n-ar numi însă niciodată 
această lumină înger. Căci ei ştiu, fiind învăţaţi de cuvin- 
tele părinţilor, că vederea îngerilor are loc în chip diferit 
și potrivit cu cei ce văd. Ea poate avea loc sau în grosi- 
mea substanţei (&v zaX5ems: ovaias), care cade şi sub sim- 
țuri şi nu e cu totul nevăzută nici de cei pătimași sau de 
cei necercați ; sau în subțirimea substanţei pe care o 
poate vedea întrucitva și sufletul ; sau în vedere (con- 
templație) adevărată, de care se învrednicesc numai cei 
ce văd duhovnicește prin curățenie. Tu însă, nefiind in- 
trodus în deosebirea acestor feluri, spui că chiar îngerii 
între ei nu se pot vedea, socotindu-i nevăzuți nu pentru 
necorporalitatea, ci pentru fiinţa lor ; iar printre rînduri 
îi pui pe văzătorii de Dumnezeu (9esmras) în rînd cu 
asina lui Valaam, fiindcă s-a scris şi despre ea că a văzut 
un înger (Numeri XXII, 25). 

11. Mintea iarăși, o declari văzătoare de Dumnezeu, 
dacă nu privește ca la un alt ipostas, ci pe sine însăși, și 
în sine, ca într-un chip propriu, pe Dumnezeu, cînd s-a 
curăţit de patimi şi de neștiință. Şi socotești că sînt de 
acord cu tradiția creștină cei ce zic că văd astfel ca lu- 
mină însăși ființa minţii. Dar aceia știu că mintea cu- 
răţită şi luminată și devenită în chip vădit părtașă de 
harul lui Dumnezeu se învrednicește și de alte vederi 
tainice și mai presus de fire 372, cum am arătat puţin mai 

372. Varlaam admitea numai putinţa minţii de a se «vedea», adică 
de a se cunoaște pe sine şi, prin analogie cu sine, de a cunoaște pe Dum- 


nezeu. Sfintul Grigorie Palama, potrivit întregii tradiţii răsăritene, soco- 
tește că prin minte, devenită în stare de curăţie, transparentă, omul vede 

sus. lar dacă se vede și pe sine, e drept că se vede ca alt- 
ceva, dar nu privește la altceva și nu vede numai chipul 
propriu, ci strălucirea lui Dumnezeu întipărită de har în 
chipul propriu (Eupopewdetav), strălucire ce întregește 
puterea minţii de a se depăși pe sine și desăvîrșește uni- 
rea cu cele mai înalte și mai presus de înţelegere. Căci 
prin ea mintea vede pe Dumnezeu în Duhul mai bine 
decît îl poate vedea ca om 3%. lar dacă tu nu cunoști 
acestea nu-i de mirare, odată ce nici aceia nu s-ar minuna 
mai puţin, dacă ai cunoaște cele ce se petrec cu ei, tu care 
nu admiţi nimic mai presus de cunoștință. 

Potrivit cu aceasta, tu zici că mintea atunci devine 
văzătoare de Dumnezeu cînd s-a curăţit nu numai de 
patimi, ci și de neştiință. Aceia însă nu spun nici un cu- 
vînd despre «curățirea de neștiință», pe care o ceri tu. Ci, 
curățindu-se de patimile cele rele și depășind prin rugă- 
ciune stăruitoare şi nematerială orice cunoștință, se în- 
vrednicesc de vederea lui Dumnezeu ca unii ce nu se lasă 
amăgiţi de astfel de raționamente şi nu încetează de a fi 
cu luare aminte la ei înșiși, ca unii ce nu aleargă să adune 
cu sîrguinţă raționamente și învățături și să afle ce învaţă 
fiecare, fie el scit, sau pers, sau egiptean, în scopul acestei 
curăţiri de neștiință. Căci ei știu sigur că această neștiință 
în mod real energia necreată ce iradiază din Dumnezeu. Mai bine zis, ea 
are evidența emoţională, adică «simţirea înţelegătoare» a lucrării, sau a 
prezenţei lucrătoare a li Dumnezeu. 

373. Pe cînd Varlaam închidea mintea în vederea ei proprie, Palama 
vedea în minte strălucirea lui Dumnezeu care a luat chip în ea; se vedea 
și pe ea, sau ea însăși se vedea şi pe sine, dar tot prin Duhul, nu prin 
simpla putere naturală a ei; vedea în ea și strălucirea lui Dumnezeu în- 
tregind-o şi desăvirşind unirea ei cu Dumnezeu. Se vedea în cea mai 
fericită comuniune. S-ar putea spune că mintea care a ajuns la putinţa 
de a se vedea deplin pe ea însăși şi de a îi fericită în această vedere, 
nu se vede despărțită de Dumnezeu, Cel mai întregitor partener de comu- 
niune. De fapt, aşa cum omul se cunoaşte cu mult mai bine cînd se vede 


în comuniune cu altul, la fel, dar nesfîrşit mai fericit și mai deplin se 
vede pe sine în comuniune cu Dumnezeu. 

nu împiedică vederea lui Dumnezeu 374. Dacă, precum și 
tu însuţi zici, numai păzirea poruncilor pricinuiește cu- 
răţirea de patimi și numai ea ne învrednicește, potrivit 
făgăduinţei lui Dumnezeu, de prezenţa, de sălășluirea și 
de arătarea Lui în noi, nu-i o greșeală vădită adaosul 
acestei curăţiri a tale pe care o numești curăţire de ne- 
știință ? Dar, precum am arătat pe larg în «Cuvintele» de 
mai înainte, curățirea de această neștiință înseamnă des- 
ființarea adevăratei cunoștințe 575. 

12. Dar acum trebuie să revenim la cele ce spune 
acesta în continuare împotriva celor ce se liniștesc (a isi- 
haștilor). De fapt dîndu-l pe față că-i birfește, s-a arătat 
totodată limpede că se războiește cu sine însuși, răstur- 
nînd plăsmuirile cugetării sale proprii și combătîndu-se 
mai degrabă pe sine decît pe aceia. Totuşi, fiindcă soco- 
tește că scrie împotriva alor noștri, să vedem ce sînt cele 
ce le scrie ? «Pricina, zice, de la care au pornit prima 
dată cei acuzaţi e că socotesc ființa lui Dumnezeu sau 
emanația din ea lumină sensibilă. Iar părerea aceasta le 
vine de acolo că au socotit că cele mai multe dintre vede- 
rile și descoperirile pe care le-au avut sfinţii în chip tai- 
nic în Scriptură s-au întîmplat și s-au arătat în lumină 
și prin lumină ; şi dovada că așa înțeleg fiinţa lui Dum- 
nezeu și din acest motiv este că ţin de virtute văzătoare, 
(contemplativă) şi de bărbat văzător (contemplativ = 
Vewpmauxăv ăvăpa) pe acela care se învrednicește de astfel 
de lumini și petrece în comunicare cu ele. 

374. Aici sfîntul Grigorie Palama înţelege prin cunoștință, cunoş- 
tinţă teoretică, deductivă, sau de la distanţă, a lui Dumnezeu. 

375. Consecvent cu părerea că cunoștința prin idei e singurul mod 
de a «vedea» pe Dumnezeu, Varlaam da cea mai mare însemnătate cu- 
răţirii de neștiinţa filozofică. Spre deosebire de el, oamenii duhovnicești 
socotesc ca mijloc prin care ajung la vederea lui Dumnezeu, în sensul 
de trăire în prezenţa și puterea Lui, curățirea de patimile rele şi rugă- 


ciunea. Prin acestea depășesc toată cunoștința care nu știe de Dumnezeu 
decit deductiv, de la distanţă. Varlaam socoteşte că neştiinţa constă în 

Dar cum — 0, minunate ! — cel ce ţine de atare pe 
văzător (contemplativ), socotește că ființa lui Dumnezeu 
este o astfel de lumină ? Căci nu a definit nimeni dintre 
ai noștri pe văzător (contemplativ) ca pe acela ce vede 
ființa lui Dumnezeu. Dacă, așadar, văzătorul nu vede 
ființa lui Dumnezeu, iar pe de altă parte aceia numesc, 
după tine, văzător pe acela care vede vreo lumină oare- 
care, e vădit că aceia nu cred că lumina aceea pe care 
afirmă că o vede văzătorul e ființa lui Dumnezeu. lată 
ce ușor se respinge răutatea, care se dărîmă pe sine însăși, 
necruțîndu-se nici pe sine, ci întorcîndu-se mereu împo- 
triva sa, prin aceea că e totdeauna în contrazicere cu sine. 

Așa au dovedit, fără voia lor, și bătrînii învechiţi în 
răutate, nevinovăția Susanei. Deși erau trei, fiind luaţi 
fiecare separat de înțelepciunea călăuzită de Dumnezeu 
a băiețandrului Daniil, nu e de mirare că nu s-au găsit 
de acord între ei. Cu cît i-a întrecut însă acesta, care, 
fiind unul, nu poate să fie de acord nici cu sine singur, 
măcar că şi-a așezat într-o ordine, prin cugetare și prin 
scris, calomniile sale. 

13. Dar nu numai atît. Ci semnul pe care l-a dat în- 
dată, de la început, împotriva isihaștilor pentru a-i dovedi 
ca pe cei mai rătăciți dintre toți oamenii, arătîndu-se, 
dimpotrivă, ca dovadă a credinţei lor drepte, şi l-a dat 
împotriva lui însuși. Şi făcînd aceasta, a lăsat să curgă 
prin cuvintele sale fierea durerii lui din suflet. lar ceea 
ce i-a pricinuit puternica durere și i-a dezlănțuit furia 
ignorarea cunoaşterii filozofice, deductive a lui Dumnezeu și cerea curățirea 
de ea. Palama, dimpotrivă, consideră că pierderea acestei neștiinţe în- 
seamnă pierderea adevăratei cunoștințe de Dumnezeu. Acesta era punctul 
central în care s-a ciocnit, prin Varlaam şi Palama, scolastica de curînd 
constituită cu tradiția duhovnicească răsăriteană, păstrată aici din timpu- 
rile apostolice, tradiție care, fără a refuza o cunoaștere a lui Dumnezeu 
prin natură, afirmă că există mai presus de ea o cunoaştere a lui Dum- 


nezeu prin experienţă directă, iar de aceasta se împărtăşesc cei cu inima 
curăţită de patimi. 

împotriva acestor bărbaţi, se pare că e faptul că n-au 
găsit de bine să-l numească văzător nici pe el, nici pe 
altul dintre cei ce se ocupă viața întreagă cu învăţăturile 
elinilor, dar de loc cu rugăciunea, cu cîntarea, cu înfrî- 
narea de la patimi și cu lucrarea virtuţilor. 


Înturiat, așadar, în felul acesta şi pentru motivul 
acesta, ascunde în cutele adînci ale inimii patima sa și se 
apropie de cei simpli, amăgindu-i, așa cum a făcut odi- 
nioară şarpele cu Eva. Făcînd așa, află mai întii de la unii 
anumite predanii de ale părinţilor, pe care le strimbă 
apoi cu rea voinţă. Dar fiindcă aceia nu-l ascultă, ci 
urmează mai mult celui ce s-a făcut pentru noi noul 
Adam, decît celui vechi, pornește întîi împotriva lor și 
prin ei împotriva tuturor celor care îmbrățișează liniștea. 
Ba nu lasă neosîndiţi nici pe cei dinainte de noi, nici pe 
cei declaraţi de Biserică sfinţi ; ba împotriva acelora e și 
mai pornit, deoarece au lăsat şi în scris cele ce dau măr- 
turia cea mai hotăriîtă împotriva ideilor lui. Iar ca să fie 
și crezute calomniile sale împotriva acelora cu care a pe- 
trecut sub motiv de a învăţa de la ei, și prin aceea și îm- 
potriva altora, a arătat în scris învăţăturile ce i-au fost 
predate lui de aceia, mai înainte, zice, de a le fi scărmă- 
nat cu de-amănuntul mîinile lui, ca să le dovedească nea- 
devărate. Pe acestea ni le-a arătat atunci și nouă. 

Dar în acestea nu era nici o tîlcuire sau amintire a 
descoperirilor profetice. lar despre fiinţa lui Dumnezeu, 
de asemenea, nici un cuvînt. Numai că nu cel mult învă- 
țat se apropie de Dumnezeu, ci acela care s-a curăţit prin 
virtute de patimi și s-a lipit, prin rugăciune stăruitoare și 
curată, de Dumnezeu, ajungînd prin ele la deplina încre- 
dințare și la gustarea bunătăţilor viitoare, încredințare și 
gustare pe care, cinstind-o cu numiri, după putință mai 
dumnezeiești, au numit-o arvună tainică 36. Dar acesta 

376. Palama precizează că curățirea de adevărata neștiinţă de Dum- 


nezeu este cea obișnuită prin dobîndirea virtuţilor. Dimpotrivă, cunoștința 
speculativă la care se ajunge prin filozofie nu e cunoștința cea mai pro- 

nu s-a mulțumit cu viclenia născocită împotriva acelora, 
anume cu afirmarea că aceia declară că nu ştiinţele, ci 
dumnezeiasca Scriptură e cu totul fără folos şi că soco- 
tesc rea cunoștința lucrurilor, iar patimile — drept dia- 
voli uniți substanţial cu sufletul și alte de felul acesta 577. 
Ci a adăugat și cele despre fiinţa lui Dumnezeu. Dar apu- 
cîndu-se să plăsmuiască și această calomnie împotriva 
acelor bărbați, s-a gîndit cum să înfățișeze ca vrednică 
de crezare această cumplită născocire a calomniei sale. Și 
atunci s-a folosit de descoperirile prin lumină ale prooro- 
cilor și de pretinsele contraziceri ce rezultă din ele, con- 
traziceri pe care nimeni nu le-a mai afirmat decît acest 
dușman al descoperirilor proorocilor. Fără îndoială, faptul 
că în aceste afirmări se războiește cu sine nu ne intere- 
sează. Să-l lăsăm să se lovească și să se taie singur. 


prie a lui Dumnezeu, deoarece producînd în noi mîndria, lipsa smereniei, 
nu ne lasă să vedem cu adevărat reaiitatea noastră și a lui Dumnezeu. 
Cei ce se curățesc au o vedere a lui Dumnezeu care e o arvună a vederii 
depline din viaţa viitoare. În vederea aceasta este o certitudine a pre- 
zenţei lui Dumnezeu (zAmpogopia). Isihaştii trăiau în certitudinea prezenţei 
lui Dumnezeu, nu într-o speculație despre El. În scrierile pe care Varlaam 
le primise de la ei se vorbea numai despre această încredințare (certitu- 
dine) şi despre faptul că la ea se ajunge prin curăţire de patimi şi prin 
rugăciune prelungită, nu despre vederea fiinţei lui Dumnezeu, cum îi acuza 
Varlaam. S-ar părea că e vorba de scrierile sfîntului Grigorie Sinaitul. 


377. Lucrurile acestea erau afirmate de bogonmilii numiţi atunci 
masalieni, nume uzitat pentru un fel de curent asemănător din sec. 1V—V. 
Printre monahii isihaști se ascundeau şi unii care interpretau în sens ma- 
salian sau bogomilic textele ascetice mai noi alcătuite în spiritul textelor 
lui Macarie cel Mare și în general scrierile ascetice care recomandau 
lupta cu demonii și afirmau la capătul curăţirii de patimi o «vedere» a 
luminii dumnezeiești ; le interpretau în sensul că lumina aceea e ființa 
lui Dumnezeu şi că demonii sînt uniţi substanţial cu sufletul. Ba unii repe- 
tînd continuu numai rugăciunea «Tatăl nostru» socoteau de prisos chiar 
citirea Sfintei Scripturi (Jean Meyendorif, op. cit., p. 23—24). Varlaam, 
ştiind de această interpretare bogomilică, a pus-o cu ştiinţă sau fără știință 
pe seama isihaştilor. Pe el îl împingea însă la atribuirea acestei interpre- 
tări bogomilice a textelor ascetice pe seama isihaștilor, concepţia lui sco- 
lastică contrară oricărei «vederi» sau «simţiri» a lui Dumnezeu. 

14. Dar după lupta aceasta prin calomnii, pornește 
la o alta, silindu-se să arate că singură cunoștința despre 
făpturi e lumina ce poate fi văzută cu mintea 378. De aici 
ar urma că tot cel ce nu se ocupă cu învățătura despre 
natură a lui Aristotel, cu teologia lui Platon și cu astro- 
logia lui Ptolomeu e întunecat și necurat. De aceea se 
năpustește cu ocări și cu numiri urîte asupra celor ce nu 
propovăduiesc numai luminarea prin idei. Și zice literar : 
«Dar cei cu inspirările aerului (eionavtas) spun că sînt 
două luminile arătate de Dumnezeu minţii celor evla- 
vioși : una a cunoștinței și alta subsistentă în ipostas 
(Evondorazov), care se arată în chip deosebit celor ce ajung 
mai departe în inspirări» 579, 

Să vedem cine sînt aceia pe care-i batjocorește cu 
astfel de numiri, ca pe niște rătăciţi. Căci din arătarea 
acestora se va dovedi în același timp că există pe lîngă 
cunoștință şi o lumină cu mult mai înaltă și mai dum- 
nezeiască decit aceea, lumină care se descoperă numai 
celor ce văd prin Duhul ; și anume nu numai celor ce vie- 
țuiesc azi, ci și tuturor sfinţilor din toate timpurile. Iar 
faptul că acesta învinovăţește nu numai pe cutare sau 
cutare dintre noi, ci pe toţi de-a valma care îmbrățișează 
sfințita viaţă a liniștirii, ni-l arată limpede ca pe acela 
care, după ce a strimbat și calomniat sofistic predania 
scrisă ce ne vine de la părinţi şi e lăudată de cei ce au 
înaintat în virtute și de bărbaţii dumnezeieşti ridicați mai 
înainte dintre noi (predanie care și-a dovedit prin expe- 
rienţă folosul pentru cei începători), merge mai departe 

378. Aceasta e învăţătura scolastică pe care o opunea Varlaam 
tradiției duhovniceşti a creștinismului de la început: nu există nici o 


lumină dumnezeiască ce vine în sutlet; singura lumină de care are parte 
mintea e cunoașterea deductivă a Jui Dumnezeu prin creaturi. 

379. Isihaștii nu contestau că există și o lumină a cunoașterii natu- 
rale a făpturilor. Dar, pe baza întregii tradiţii răsăritene, recunoșteau şi 
o lumină venită nemijlocit în minte de la Dumnezeu. 

şi le dă tuturor un nume dedus din ea, iar cuvîntul acela 
e folosit pentru calomnierea tuturor îndeobște 380. 

15. Dar, deoarece s-a întîmplat și multora din sfinții 
veneraţi de noi din vechime să afle și să înveţe pe alții 
din experiență despre lumina harului, vom da şi noi, în 
acord cu poruncile evanghelice, ca mărturie, acelea din- 
tre cuvintele părinților, care cuprind și mărturia celor 
necitați, așa cum ne arată și Scriptura. Folosind același 
mod și aici, vom da acele cuvinte ale părinţilor, despre 
care cel ce le spune afirmă că s-au scris de către toţi 
ceilalți. 

Zice, așadar, Isaac, tălmăcitorul credincios și sigur 
al acestor lucruri : «Doi ochi sufleteşti am dobiîndit, cum 
zic părinţii». Ai auzit că toți părinţii spun aceasta ? «Doi 
ochi sufletești, zic așadar aceia, că avem. Dar nu între- 
buinţăm la fel vederea lor ; cu unul vedem cele ascunse 
în firi, adică puterea și înțelepciunea lui Dumnezeu și 
pronia Lui cu privire la noi, înţeleasă din măreţia guver- 
nării Sale ; cu celălalt privim slava sfintei Lui firi, cînd 
binevoiește Dumnezeu să ne introducă în tainele duhov- 
nicești» 381, Întrucît sînt ochi, așadar, ceea ce văd e lu- 
mină ; iar întrucît nu întrebuințăm la fel vederea lor, 
există o îndoită vedere a luminii : printr-un ochi vedem 
altă lumină decît cea pe care o vede celălalt ochi. Iar ce 
este fiecare din acestea două ne-a arătat însuși dumne- 
zeiescul Isaac. Pe una a numit-o înțelegerea puterii, a în- 
țelepciunii şi a proniei lui Dumnezeu, scurt zicînd, cu- 
noașterea Creatorului, dobîndită din creaturi ; pe a doua 
a numit-o vederea nu a firii dumnezeiești, ca să nu aibă 
de ce se lega birfitorii, ci a slavei firii Lui, pe care a dat-o 
Domnul învăţăceilor Săi şi prin ei tuturor celor ce cred 

380. Varlaam, interpretind în sens bogomilic sau masalian, tradiţia 
duhovnicească răsăriteană, a numit pe toţi monahii care practicau această 
tradiţie, masaliani, calomniindu-i pe toţi. Căci cele trei tratate dintîi ale 
lui împotriva acestora ]e-a întitulat, în redactarea a doua: «Contra Ma- 


salianilor». 
381. Cuv. 72, ed. Teotochi, p. 281. 

în El și-și dovedesc credinţa prin fapte. Pe aceasta a voit 
s-o vadă și aceștia : «Voiesc, zice către Tatăl, să vadă 
aceştia slava Mea, pe care Mi-ai dat-o Mie, pentru că 
M-ai iubit pe Mine mai înainte de înţemeierea lumii» 
(loan XVII, 24) ; sau: «Slăvește-Mă pe Mine, Tată, la 
Tine, cu slava pe care am avut-o la Tine mai înainte de 
a fi lumea» (loan XVII, 5). Așadar, a dat și firii omenești 
slava dumnezeirii, dar nu firea. Altceva este, așadar, na- 
tura lui Dumnezeu și altceva slava Lui, deşi sînt nedes- 
părţite între ele 22. 

Dar, cu toate că slava e altceva decît natura dumne- 
zeiască, totuși nu poate fi numărată între cele de sub 
timp. Căci ea nu este ceva, dar în sens de depășire a tot 
ce este (o5x o5oa xa%'5mepoijv). Pe de altă parte, însăși na- 
tura dumnezeiască există, dar în chip negrăit 38%. Şi n-a 
dat numai țărînii unită cu El după ipostas această slavă 
care e mai presus de toate cele ce sînt (de creaturi), ci 
şi învăţăceilor : «Slava pe care Mi-ai dat-o Mie, Părinte, 
am dat-o lor ; ca să fie una precum și Noi una sîntem ; 
Eu întru ei și Tu întru Mine, ca să fie în chip desăvîrșit 
una» (loan XVII, 22) 385%. Ba a voit s-o și vadă aceia. 
Aceasta este slava prin care primim noi și vedem pro- 
priu-zis pe Dumnezeu. 

382. Sfîntul Grigorie Palama a ajuns aici la o exprimare mai clară 
a deosebirii dintre natura dumnezeiască și slava, sau lumina ei, pe care 
o văzuse și în «Cuvîntul al treilea al celor dintîi» (Vezi la: Pr. D. Stăni- 
loae, Viața și învăţătura sfîntului Grigorie Palama, p. XXXIV). Prin aceasta 
respingea atît erezia masaliană, care afirma o vedere a naturii dumne- 
zeiești, cît și raționalismul scolastic al lui Varlaam, care nu recunoștea 
lui Dumnezeu nici o putinţă de a intra în legătură nemijlocită cu fiinţa 
umană. 


383. Chiar nici slava dumnezeiască nu poate primi atributul de «este» 
(05a), întrucît de la sfîntul Maxim Mărturisitorul acest atribut se acorda 
făpturilor. Dumnezeu e numit «Cel ce este în chip existent» (5 0vruc ov). Se 
poate, deci, spune că slava «nu este», în sensul că depăşeşte «existența» 
(od o5oa, xaY Oeţok1y). 

384. Credincioşii, primind slava Tatălui şi a Fiului, se fac una între 
ei şi cu Persoanele dumnezeieşti, cum sînt Acestea însele una. Deci prin 

16. Cum primim și vedem, așadar, această slavă a 
naturii dumnezeiești ? Oare cercetînd raţiunile lucrurilor 
și obţinînd prin ele cunoștința puterii, a înţelepciunii și 
a providenţei lui Dumnezeu ? Dar alt ochi al sufletului 
vede acestea, căruia nu i se arată lumina dumnezeiască, 
sau «slava firii Lui», după spusa de mai sus a sfîntului 
Isaac și a tuturor celorlalți părinţi. Deci altă lumină este 
aceasta decît cea al cărui nume este cunoștința. Dar atunci 
nu tot cel ce are cunoștința lucrurilor, sau vede prin ea, 
are pe Dumnezeu sălășluind în sine. Acela are doar cu- 
noștința făpturilor, iar din ea deduce prin asemănare pe 
Dumnezeu. Cel care are însă și vede negrăit acea lumină, 
nu-L mai deduce prin asemănare (05x £r '2u 705 eix6ros), 
ci cunoaște și are în sine pe Dumnezeu printr-o vedere 
adevărată și mai presus de toate făpturile. Căci Acela nu 
se desparte niciodată de slava Lui veșnică 385. 


Dar să nu ne pierdem frînele, făcîndu-ne neascultă- 
tori pentru prisosința covîrșitoare a binefacerii. Ci, cre- 
zînd Celui care a luat natura noastră și ne-a dăruit slava 
naturii Lui, să cercetăm cum se dobîndește aceasta şi cum 
o poate vedea cineva ? Deci cum ? Prin păzirea porunci- 
lor. Căci celui ce le păzește pe acestea, Domnul i-a făgă- 
duit arătarea Sa, pe care în continuare o numește și sălăş- 
luirea Sa și a Tatălui. Căci zice : «De Mă iubește cineva, 
va păzi cuvîntul Meu și Tatăl Meu îl va iubi pe el și la el 


slava aceea se dăruiesc în comun Însuşi Tatăl şi Însuşi Fiul ca Persoane. 
Nu e vorba, deci, de o cemanaţie» (En:ppoy) subțiată dintr-o substanţă 
mai densă în sensul neoplatonic, cum e acuzată de teologia tomistă mai 
nouă învățătura exprimată de sfintul Grigorie Palama. Slava sau lumina 
e modul de intrare a unei Persoane dumnezeieşti în legătură cu persoa- 
nele omeneşti care se deschid prin credinţă, aşa cum ceva analog se în- 
timplă între persoanele omenești. 

385. Această legătură interpersonală nu o înţelegea teologia sco- 
lastică. Socotind că Dumnezeu poate fi doar gîndit deductiv, Îl transforma 
într-o substanță-obiect, transcendentă și neliberă, fără inițiativă, Era o 
mentalitate care înlocuia comuniunea cu Dumnezeu printr-o filozofie, prin- 
tr-o gindire asupra Lui. 

vom veni și lăcaș la el Ne vom face și Eu Mă voi arăta 
lui» (loan XIV, 23). | 

E limpede că prin cuvîntul Său înţelege poruncile 
Sale ; doar puțin mai sus, în loc de cuvînt a zis porunci : 
«Cela ce are poruncile Mele și le păzeşte pe ele, acela 
este care Mă iubește» (Ioan XIV, 21). 

17. Deci şi de aici se arată, chiar din cuvintele 
și dogmele filozofului nostru, că această vedere a 
lui Dumnezeu nu e cîtuși de puţin cunoștință, chiar dacă 
acela ar vrea orice mai bucuros decît aceasta 386. Trebuie 
să precizăm însă că noi spunem că această vedere nu e 
cunoștință în sens de depășire, cum spunem și de Dumne- 
zeu că nu este, în sensul depășirii celor ce sînt (pu âvra, xai 
văp 5mtp mă ăwa) 57. De altfel, chiar din cuvintele filozo- 
fului se arată fără voia lui, că lumina aceasta dumne- 
zeiască e altceva decît cunoștința. El spune că «păzirea 
poruncilor nu poate alunga din suflet întunericul neștin- 
ței ; aceasta o pot face numai învățătura și studiul stă- 
ruitor. lar ceea ce nu alungă neștiința nu poate procura 
nici cînd cunoștința». Dar tocmai ceea ce, după el, nu pro- 
cură cunoștința procură, după cuvintele Domnului, ve- 
derea aceasta. Prin urmare vederea aceasta nu e cunoş- 
tință. Ba nu numai că nu trebuie să o socotim și s-o 
numim pe aceasta cunoștință, dar nici măcar cunoscută, 
decît doar prin abuz, avînd numai numele comun. Sau 
trebuie să o numim mai mult decît pe cealaltă cunoștință 
în sens propriu, dar prin depășire. Așadar, nu numai că 
nu trebuie socotită aceasta cunoștință, dar trebuie soco- 
tită cu mult mai presus de orice cunoştinţă şi de orice 

386. «Vederea» lui Dumnezeu la care ajunge cel ce păzeşte porun- 
cile Lui ca ale unei Persoane e altceva decît cunoștința teoretică a Lui, 
chiar dacă Varlaam nu o admitea pe aceasta cu nici un preţ. 

387. Dar «vederea» aceasta nu e cunoștință, nu pentru că ar fi mai 
prejos de cunoștință, sau pentru că ar fi pur şi simplu o lipsă a cunoştin- 
ței, ci pentru că depăşeşte cunoștința (5rep Tiv Yvyosw). Căci cunoștința 
se referă la cele ce sînt, adică la creaturi. Dar Dumnezeu e mai presus 
de cele ce sînt, sau de creaturi. 


286 FILOCALIA 


vedere prin cunoștință 588. Aceasta, pentru că nimic nu e 
mai presus de sălășluirea și de arătarea lui Dumnezeu în 
noi, nici egal, nici apropiat de ea, iar pe de altă parte, 
noi știm că împlinirea poruncilor lui Dumnezeu procură 
şi cunoștință şi încă adevărata cunoștință 58. Căci doar 
prin ea singură vine sănătatea sufletului. Dar cum ar fi 
sănătos un suflet raţional a cărui putere de cunoaștere 
ar fi bolnavă ? 3%. Deci poruncile lui Dumnezeu procură 
și cunoștință. Dar nu numai cunoștință, ci şi îndumne- 
zeire 391. Iar aceasta o dobîndim 3%, primind și văzînd în 
noi slava lui Dumnezeu, în Duh, cînd va binevoi Dumne- 


388. Faptul că nu e cunoştinţă, dar în sens de depășire, nu înseamnă 
că nu poate fi socotită cunoștință, ci trebuie socotită cunoștință. 

389. Sfintul Grigorie Palama, ca toţi părinţii răsăriteni, nu e împo- 
triva cunoașterii lui Dumnezeu din natură, dar știe de o alta, mai înaltă, 
prin vedere, care o inciude pe prima. «Vederea» lui Dumnezeu nu e cu- 
noștința lui Dumnezeu prin făpturi, sau prin cele ce sînt, pentru că cei ce 
văd pe Dumnezeu nemijlocit, Îl văd pe Cel ce nici El nu este, și aceasta 
pentru că depășește cele ce sînt, adică făpturile. 

390. «Vederea» lui Dumnezeu e nesfirşit mai bogată decît cunoştinţa, 
sau satisface nesfirșit mai mult toate trebuinţele sufletului de intrare în 
legătură cu realitatea lui Dumnezeu, pentru că puterile sufletului sînt 
tămăduite prin împlinirea poruncilor lui Dumnezeu. Această împlinire este 
condiţia intrării în relația personală cu Dumnezeu, iar această relaţie îm- 
plineşte toate trebuinţele sufletului după o comuniune desăvirșită. În 
acest sens, ele contribuie la vindecarea sufletului. Încă prin împlinirea 
poruncilor, sufletul nostru a acceptat dialogul pozitiv cu Dumnezeu, răs- 
punzînd la apelul de iubire al lui Dumnezeu. Acest răspuns al nostru, 
aduce o nouă manifestare de iubire a lui Dumnezeu. Și așa se realizează 
dialogul dătător de sănătate şi de viaţă, dătător de sens, de raționalitate 
pentru viaţa sufletului. Deschizindu-se lui Dumnezeu prin împlinirea po- 
runcilor Lui, Dumnezeu nu numai că e auzit sau văzut de suflet, ca vor- 
bindu-i din afară, ci Dumnezeu Se și sălășluiește în el. Un Dumnezeu care 
dă porunci e un Dumnezeu personal și-l ia pe credincios în serios ca. 
persoană. 

391. Tocmai pentru că împlinirea poruncilor înseamnă o înaintare 
într-o comuniune personală între credincios şi Dumnezeu, această împlinire 
aduce nu numai o cunoștință superioară celei teoretice, ci şi îndumne- 
zeirea lui. 

392. Îndumnezeirea aceasta avînd loc odată cu sălășluirea lui Dum- 
nezeu în credincios, ea se reflectă ca slava lui Dumnezeu din credincios. 


SFINTUL GRIGORIE PALAMA. DESPRE SFINTA LUMINĂ 287 





zeu să ne introducă în tainele Sale, cum spune sfîntul 
amintit. | 

18. Fiindcă acela a spus că toți părinţii dinainte de 
el zic aceasta, vom lăsa și noi pe cei de după el și vom în- 
fățișa numai pe cîţiva dinainte de el, ca să vedem ce spun 
ei că este slava lui Dumnezeu, văzută numai de cei cer- 
caţi, în chip tainic și negrăit. Mai înainte de toți să-i 
vedem pe martorii oculari şi apostolii singurului nostru 
Părinte, lisus Hristos, prin care se numeşte orice părin- 
ţime (napia), în plinirea sfintei Biserici (Efes. III, 15) 5%. 
Iar înainte de apostoli pe corifeul lor, Petru, care zice : 
«Nu urmînd basmelor celor meșteșugite, v-am făcut vouă 
cunoscută puterea și venirea Domnului nostru lisus Hris- 
tos, ci ca unii ce am fost făcuţi văzători ai slavei Aceluia» 
(2 Petru I, 16). Care slavă a Domnului a văzut-o acela, să 
ne spună alt apostol, care zice: <Trezindu-se Petru 
şi cei ce erau cu dînsul, au văzut slava lui Hristos» 
(Luca IX, 32). Iar cum era slava aceea, să vină iarăși alt 
evanghelist și să mărturisească : «Și a strălucit, zice, fața 
Lui ca soarele, iar hainele Lui s-au făcut albe ca lumina» 
(Matei XVII, 2). 

Prin aceasta le-a arătat că El este Dumnezeu, «Cel 
ce se îmbracă cu lumina ca și cu o haină» (Ps. CIII, 2), 
cum spune psalmul. De aceea și Petru, după ce a spus că 
a văzut «în muntele cel sfint» slava lui Hristos, lumina 
care, deși sună străin la spus, a luminat și auzurile — a 
văzut doar acolo şi un nor luminos din care se auzeau 
cuvinte 5% — după ce a văzut așadar această slavă a lui 
Odată cu ea Dumnezeu descoperă credinciosului tainele Sale. Căci slava 
nu e goală de conţinut, ci e bogăţia realității iubitoare a Lui. 

393. Părintele este cel de la care ne vine viaţa și o moștenire, În 
înțelesul acesta părinții succesivi pe care-i avem în Biserică au primit 
această calitate de la Cel dintii Părinte, lisus Hristos, de la care avem 
toată învăţătura şi viaţa. 

394. În accentul pus pe faptul că lumina dumnezeiască văzută vor- 
beşte, sfiîntul Grigorie Palama se resimte de influenţa sfîntului Simeon 

Hristos, zice : «Și avem mai întărit cuvîntul proorocese» 
(2 Petru I, 19). Care cuvînt proorocesc îl aveţi mai întărit, 
fiind învăţaţi de vederea luminii, o, văzători de Dum- 
nezeu ? Care altul, decît că Dumnezeu «Se îmbracă cu 
lumina ca și cu o haină». «La acest cuvînt proorocesc, 
zice, bine faceţi de luaţi aminte, ca la o lumină ce strălu- 
cește în loc întunecos, pînă ce se va lumina de ziuă» 
(2 Petru I, 19). Care zi ? Desigur cea care a luminat pe 
Tabor. «Și pînă ce va răsări luceafărul» (2 Petru I, 19). 
Care luceafăr ? Fără îndoială Acela care l-a lumi- 
nat pe el acolo împreună cu Iacob și cu loan. Pînă ce 
va străluci luceafărul acesta, unde ? «În inimile voastre» 
(2 Petru I, 19). Vezi că lumina aceasta se arată acum în 
inimile credincioșilor şi ale celor desăvirșiți ? Și vezi cît 
de mult depășește ea lumina cunoștinței ? Nu numai pe 
cea din învăţăturile eline, căci aceea nici nu e vrednică 
de numele de lumină, fiind mincinoasă sau amestecată cu 
minciună și mai apropiată de întuneric decît de lumină ; 
nu numai pe aceea, așadar, ci şi pe cea din dumnezeieștile 
Scripturi 3%. Lumina aceasta se deosebește atît de mult de 
lumina cunoștinței încît lumina cunoștinței se aseamănă 
unui sfeșnic ce luminează în loc întunecos, iar lumina 
aceasta tainică se aseamănă cu luminătorul ce luminează 
ziua, adică cu soarele. 


Noul Teolog; pe de altă parte aceasta evidenţiază caracterul personal al 
luminii, sau însușirea ei de a manifesta Persoana lui Hristos. În lumină 
vorbește Hristos însuși. 

395. Chiar cunoștința din Scripturi, întrucît numai vorbeşte despre 
Hristos, nu ni-L arată, e mai prejos de «vederea» în realitate a Persoanei 
Sale, adică de trăirea prezenţei Lui în noi. Poate această afirmare, l-a 
făcut pe Varlaam să afirme că isihaștii dispreţuiesc Scriptura punînd-o mai 
prejos de trăirea subiectivă a lui Hristos. Dar Hristos cel trăit a fost cu- 
noscut întîi şi e verificat prin Scripturi. Scriptura și trăirea lui Hristos 
trebuie să meargă împreună. Nici citirea Scripturii fără trăirea lui Hristos 
nu produce viaţă, nici trăirea lui Hristos fără cunoașterea lui din Scriptură 
nu e posibilă. 

19. «Dar cum se poate compara, zice, această lumină 
cu soarele văzut cu simțurile, dacă e dumnezeiască ?» Tu, 
cel mai speculativ dintre toţi, nu știi aceasta și nu poţi 
înţelege că se spune ca printr-o pildă, nu comparativ, că 
Dumnezeu luminează ca soarele sau mai presus de 
soare 73%. Chiar cînd ar străluci în cursul zilei un al doi- 
lea luminător de același fel cu soarele, lumina zilei fă- 
cîndu-se îndoită, fiecare dintre cei doi sori, strălucind în 
atîta lumină, s-ar arăta mai strălucitor. Deci cel ce ar lu- 
mina atunci, chiar dacă ar lumina ca soarele, întrucît ar 
covirși lumina soarelui, n-ar mai lumina ca soarele, ci 
mai presus de soare. Astfel chiar dacă am vorbi despre 
EI, folosind comparaţia asemănării, n-ar fi egal. Dar în- 
trucît îl comparăm numai prin pildă, e vădit că nu va 
avea nici o asemănare de aceeași cinste. Dar noi am dove- 
dit, pe cît ne-a stat în putinţă, în «Cuvîntul nostru des- 
pre luminarea dumnezeiască și fericirea cea sfîntă», că 
lumina ce s-a arătat pe Tabor celor aleși dintre ucenicii 
Domnului nu e nici sensibilă, nici inteligibilă în sens 
propriu. 

20. Mai spun cei ce luptă împotriva acestei lumini 
şi luminări că toate luminile arătate de Dumnezeu sfin- 
ților sînt plăsmuiri simbolice și ghicituri ale unor lucruri 
nemateriale și inteligibile, arătate din iconomie și prin 
plăsmuire potrivit cu împrejurările de fiecare dată. Ca 
să dovedească aceasta, spun minciuni despre Dionisie 
Areopagitul, înfăţişîndu-l ca fiind de acord cu ei, deși 
acela declară limpede că lumina care a înconjurat pe în- 
văţăcei la dumnezeiasca schimbare la faţă ne va lumina 
în veacul viitor în chip neîncetat și fără sfîrșit cu raze 
atotstrălucitoare, ca pe unii ce vom fi atunci, potrivit fă- 

396. Altceva e comparaţia și altceva pilda. Comparaţia prezintă ace- 
lași lucru pe două trepte, una mai potenţată sau mai puţin potenţată de- 


cît alta; sau prezintă unele asemănări și deosebiri între două lucruri din 
acelaşi plan. Pilda e o imagine sensibilă a unei realităţi nesensibile. 


19 — Filocalia 

găduinței, pururea cu Domnul 3%. Cum de nu va înceta 
lumina aceasta atotstrălucitoare și dumnezeiască, pururea 
şi cu adevărat existentă şi neschimbătoare ? Odată ce se 
știe că toate simboalele și ghiciturile, plăsmuite, potrivit 
cu anumite împrejurări, se ivesc şi dispar, și acum sînt, 
acum nu mai sînt, mai bine zis apar cîteodată dar nu 
există aproape niciodată în sens propriu, cum nu va în- 
ceta lumina aceea atotstrălucitoare și atotdumnezeiască, 
să fie pururea şi în sens propriu și neschimbat ? Sau vom 
declara soarele - care e de fapt cel mai strălucitor în lumea 
supusă simțurilor, dar care a început prin schimbare și e 
supus multor schimbări în fiecare an și e împiedicat de 
multe corpuri ca să le pătrundă și care acum se eclip- 
sează, acum se ascunde, ba uneori se supune și poruncilor 
sfinților, fiind silit din pricina aceasta să-și întrerupă 
mișcarea și să revină la ea - vom declara oare acest soare 
şi lumina lui, existent și subsistent, iar lumina aceea «la 
care nu este schimbare sau umbră de mutare» 
(lacob I, 17), strălucirea trupului părtaș de Dumnezeu, a 
trupului bogat în slava dumnezeirii și transmiţător al ei, 
lumina aceea care e frumusețea veacului viitor și ne- 
trecător, o vom declara simbol și plăsmuire și nesubsis- 
tenţă ? Nu, atîta timp cît vom fi iubitorii acelei lumini. 

21. Această lumină, Grigorie Cuvîntătorul de Dum- 
nezeu și loan Gură de Aur și Vasile cel Mare o numesc 
limpede dumnezeire. «Lumina aceea, zic, este dumne- 
zeirea ce s-a arătat pe munte învățăceilor»3%. Sau: «Dom- 
nul s-a arătat mai strălucitor ca Sine, cînd dumnezeirea 
și-a arătat razele ei» 3%. Sau : «Puterea aceasta se arăta, 
strălucind celor curaţi la inimă prin trupul cel închinat, 
ca printr-o lampă de sticlă» 4%. Deci nu era numai a 
trupului slava aceasta, ci a firii dumnezeiești, care unită 

397. Despre numirile dumnezeieşti 1, 4; P. G., 3, 592 BC. 

398. Sfintul Grigorie Teologul, Cuvint 40, 6; P.G. 36, 365 A. 

399. Sfintul loan Gură de Aur, Ep. 1 către Teodor II; P.G. 47, 292. 

400. Text neidentificat. 

într-Unul din sfintele Ipostasuri ale ei, cu acel trup în- 
chinat, şi-a vărsat în el toată slava și toată strălucirea ei 
dumnezeiască 401. De aceea o numește Macarie cel Mare 
slava Duhului 4%. Cum se poate spune deci că dumnezei- 
rea, strălucirea și slava acelei firi mai presus de ființă 405, 
acum este, acum nu este, venind și trecînd, apărînd și 
dispărind, nu ascunzîndu-se de cei nevrednici, ci trecînd 
în neființă, ca fantomele, simboalele și ghiciturile şi cîte 
se mai spun de către acești îndrăznețţi, care înfăţişează 
şi pe aceia care li se împotrivesc, ca fiind de acord cu ei ? 
Înţeleg pe dumnezeiescul Dionisie şi pe Maxim și fac 
aceasta neobservînd că înțeleptul în cele dumnezeiești 
Maxim a numit lumina de la Schimbarea la față a Dom- 
nului «simbol al teologiei» (al dumnezeirii) în sensul că 
ni se împărtășește pe măsura noastră, dar că ea ne în- 
dreaptă spre ceva şi mai înalt. (ăvahoţirâc vai âvaoginas) 404. 


401. Nu o parte din slava firii dumnezeieşti a Cuvîntului s-a sălăş- 
luit în trupul Lui, ci toată. Căci EI s-a făcut întreg ipostasul firii omenești, 
după cum El poartă totodată şi toată firea dumnezeiască. De sigur că El 
şi-o acoperea prin smerenia coboriîrii. lar noi n-o putem primi toată nici 
deodată, nici treptat. De observat iarăși că slava sau lumina iradiază în 
concret din Persoana dumnezeiască, iar nouă ni s-a făcut accesibilă prin 
Persoana Cuvîntului făcut om. În orice persoană e un tezaur nesecat de 
viaţă şi de lumină, prin legătura în care stă cu Dumnezeu, potrivit firii 
ei. Dar tezaurul nesfirşit de viaţă și de lumină al dumnezeirii e trăit în- 
treg şi nemijlocit de Hristos nu numai ca Dumnezeu, ci şi ca om. lar noi 
simţim acest tezaur întreg în Hristos, chiar dacă din alt punct de vedere 
nu ni se comunică întreg. Îl trăim ca întreg în EI, cînd sintem în legătură 
cu EI, dar nu devenit întreg al nostru. 

402. Despre iubire 21; P.G., 34, 925 C. 

403. „Tic bnepovsârntos exeivns«. Termenul e luat de ia Dionisie Areo- 
pagitul. 

404. Sfîntul Maxim Mărturisitorul Ambigua; P.G. 91. 1160, 1125 A. La 
sfinții părinţi termenul «analogic» nu avea sensul scolastic de mai tirziu 
de cunoaștere «prin analogie» cu cele create, ci sensul de cunoaştere și 
primire a lui Dumnezeu «pe măsura» celui ce îl cunoaşte şi Îl primeşte. 
Iar sensul «anagogic» e opus la părinţi, pe de o parte, sensului literal al 
cuvîntului (Scripturii), pe de alta celui alegoric. Pe cînd alegoria se folo- 
sește de ceva ce n-a fost sau nu este, pentru a indica un înţeles dumne- 

22. Cum toate cele ce subzistă și se produc se nu- 
mesc în teologia analogică și anagogică, în mod comun 
simboale, sfîntul Maxim a putut numi și el aici acea 
lumină simbol 4%. De aceea a și intitulat acele cuvinte 
«contemplație» (9eopia) 4%, precum și Grigorie supranu- 
mit Teologul, a numit «contemplaţie» pomul cunoștinței 
binelui și răului 4%. Sfîntul Maxim a declarat acea lumi- 
nă simbol al dumnezeirii pentru contemplarea lui care 
privea la cele mai înalte. Dar pentru aceasta ea n-a fost 
pentru el plăsmuire și simbol inconsistent. Căci şi pe 
Moise şi pe Ilie îi declară dumnezeiescul Maxim «sim- 
boale», pe unul al judecății și pe celălalt al providenţei+%8. 
A făcut aceasta oare pentru că nu erau ei prezenţi cu 
adevărat, ci au fost plăsmuiţi și ei în chip simbolic ? Dar 
Petru ? Oare nu e simbol al credinţei celui ce vrea să-l 
contemple, urcîndu-l la un înţeles mai înalt? Sau nu e Ia- 
cob simbol al nădejdii și Ioan al iubirii ? Şi însuși muntele 
pe care urcîndu-l Hristos, «se arată, cum zice același 
Maxim, celor ce-L pot urma, în chipul lui Dumnezeu, în 
Care a fost înainte de a fi lumea», nu este şi el simbol al 
urcușului prin toată virtutea ? 


Vezi ce a fost lumina ce a înconjurat pe ucenici 
acolo ? În această lumină văzîndu-L fruntașii apostolilor 


zeiesc, interpretarea anagogică vede în ceva ce există real un sens mai 
înalt. Deci sfintul Maxim a numit Schimbarea la faţă «simbol al dumne- 
zeirii» în sensul că prin ea se împărtășea dumnezeirea «pe măsura» uce- 
nicilor prezenţi și că ea trimitea la ceva şi mai înalt decit ea, adică la 
ființa dumnezeiască. 

405. Toate cele existente sînt şi se numesc «simboale» în teologia 
analogică și anagogică, adică în aceea care arată legătura :or cu conți- 
nutul dumnezeiesc mai înalt, care ni se împărtășește pe măsura sporirii 
noastre, De aceea a putut numi şi sfîntul Maxim lumina de pe Tabor 
«simbol». 

406. Cele mai multe explicări ale sfiîntului Maxim din «Ambigua» 
sînt numite «contemplaţii», pentru că găseşte în diferite tipuri din Scrip- 
tură sau din natură un înțeles mai înalt, anagogic. 

407. Cuv. 43, 12; P.G. 36, 374 C. 

408. Ambigua ; P.G. 91, 1168 C. 

pe Domnul schimbat la faţă «s-au mutat din trup în Duh 
mai înainte de a sfîrși viața în trup» 40. Vezi că n-a fost 
văzută acea lumină prin simţurile nepreschimbate prin 
Duhul ? De aceea nici nu s-a arătat celor din apropiere, 
deși strălucea mai puternic decît soarele. Așa grăiește, 
deci, acesta. | 
23. Iar Marele Dionisie numește această lumină, 
simplă, fără formă, mai presus de fire, mai presus de 
ființă, adică mai presus de toate cele ce sînt 410. Cum va 
fi, deci, supusă simţurilor, sau simbolică o astfel de lumi- 
nă ? 411. Voind deci el să scrie despre lumină, ca un vă- 
zător tainic și cunoscător sigur și slujitor alei, zice: 
«Dumnezeieștii noştri povățuitori ne-au predat pentru 
viața de acum, în chip sensibil, cele inteligibile, şi cu aju- 
torul celor ce sînt, cele mai presus de fiinţă, și printr-o 
mulțime de simboale împărțite, simplitatea mai presus de 
fire și fără formă. Cînd vom deveni însă nestricăcioși și 
nemuritori și vom ajunge la starea cea preafericită și în 
chipul lui Hristos, atunci vom fi totdeauna cu Hristos, 
plini de arătarea Lui prin vederi preacurate ; căci arăta- 
rea Lui ne va scălda în fulgerări prealuminoase» 412. Vezi 
că lumina aceasta e mai presus nu numai de simțuri, ci 
şi de toate cele ce sînt, și că vederea aceasta e mai presus 


de fire ? 


409. «S-au mutat din trup în Duh, înainte de a sfîrși viaţa în trup». 
Deci rămînînd în trup, viaţa lor în trup era copleșită de lucrările Duhu- 
lui. Trupul lor a fost umplut de Duhul, care le-a dat puterea de a vedea 
chiar prin simţuri cele mai presus de simţuri. Expresia este a sfintului 
Maxim Mărturisitorul, Ambigua ; P.G. 91, 1125—1128. 

410. Aci se repetă că nu numai ființa dumnezeiască, ci şi lumina 
dumnezeiască e mai presus de ceea ce poate primi atributul de «este». 
Căci acest atribut e propriu făpturilor. De aci se vede că în învățătura 
ortodoxă apofaticul nu e pur şi simplu de neexperiat, în sensul teologiei 
negative intelectuale. El este experiat şi totuşi mai presus de ceea ce 
«este», ce se gindește și se exprimă. 

411. Dacă nu e supusă simţurilor, lumina aceea nu e nici simbolică 
în sensul unei realități sensibile care ar închipui una nesensibilă. 

412. Despre numirile dumnezeiești ; P.G. 3, 592 BC. 

24. Acum o privim prin simţuri și prin simboale îm- 
părțţite ; atunci însă, ajungînd mai presus de acestea, vom 
privi lumina veșnică în chip nemijlocit, nefiind la mijloc 
nici o perdea 413, Aceasta a spus-o în chip clar dumne- 
zeiescul tîlcuitor al acestor lucruri : «Acum, zice, vedem 
prin oglindă şi în ghicitură ; dar atunci față către față» 
(1 Cor. XIII, 12). Spunind «acum» a arătat vederea ce 
este cu putinţă şi pe măsura firii noastre. Dar el, depă- 
şind-o pe aceasta, și ridicîndu-se mai presus de simţuri 
și de minte (de înţelegere), a văzut cele nevăzute şi a 
auzit cele neauzite (2 Cor. XII, 4), primind în sine arvuna 
acelei a doua nașteri și a vederii ce ţine de ea. De aceea 
a și zis : «Ştiu», deoarece am auzit și am văzut. El soco- 
tește aceasta lucrare a simțirii. Dar iarăși zice că nu ştie 
de era minte sau trup, ceea ce simțea. Deci simțirea 
aceasta e mai presus de simţire și de minte (de înțele- 
gere). Căci cînd lucrează vreuna din acestea și că lucrează 
vreuna din acestea, se simte şi se înțelege. De aceea şi 
adaugă : «Dumnezeu știe», deoarece Dumnezeu era Cel 
ce lucra atunci. Iar el, ajuns prin unirea cu Dumnezeu 
mai presus de om, vedea prin Cel nevăzut cele nevăzute, 
care, fără să se coboare din sfera mai presus de simţire, 
s-au făcut văzute. 


25. Așadar nici marele Dionisie n-a declarat supusă 
simţurilor vederea luminii celei veșnice cînd a spus că ea 
poate fi văzută, deoarece a spus că poate fi văzută numai 
de cei ce sînt în chipul lui Hristos 414. Vei afla că și în 


413. Deşi în cursul rugăciunii prelungite lumina dumnezeiască se 
vede uneori și nemijlocit, în genera! în timpul vieţii pămînteşti ea e vă- 
zută prin creaturi ca simboale. Numai în viața viitoare va fi văzută neîn- 
cetat în chip nemijlocit. 

414. Despre ierarhia bisericească, 7. 2; P.G. 3, 553 D. Lumina aceea 
e «văzută», dar nu e sensibilă. Contradicţia se împacă prin faptul că 
e vizibilă celor ajunşi în chipul lui Hristos. Căci Hristos ca Dumnezeu în- 
trupat «vede» cele mai presus de simţire, experiindu-le în Sine. «Vederea» 
acestei lumini înseamnă deci experiența ei duhovnicească. Sfîntul Simeon 
Noul Teolog zice: «Noi ne facem mădulare ale lui Hristos, dacă Hristos 

alte locuri el numește vizibilă lumina cea mai presus de 
simţire. «Căci dacă libertatea ființelor înțelegătoare ar voi 
să sară cu îndrăzneală peste granițele a ceea ce le-a fost 
dat să primească cu măsură, nu vor obţine nimic în afară 
de cele ale luminii ; ba ele vor pierde și ceea ce li s-a dat 
cu măsură» 415. Dacă deci vederea fiinţelor înţelegătoare 
nu e despărțită de ceea ce e mai presus de simţire, deși e 
vizibilă, cum nu va fi mai presus de simțuri vederea celor 
ajunși în chipul lui Hristos, chiar dacă e vizibilă ? Dar 
arătarea aceea văzută a lui Dumnezeu nu e numai mai 
presus de simţuri, ci mai presus și de minte (de înţele- 
gere). Așa ne lămurește și sfintul Maxim : «Duhul, zice, 
ne dăruiește atunci prin îndumnezeire încetarea tuturor 
lucrărilor naturale ale trupului și minţii, aşa încît Dum- 
nezeu este Cel ce se arată și prin suflet şi prin trup» 416. 
Așadar și mintea și trupul primesc aceeaşi lumină, fie- 
care potrivit cu sine însuși, dar în chip mai presus de 
simţuri și de minte 417. «Arătarea văzută a lui Dumne- 
zeu» şi «unirea mai presus de minte», de care vorbește 
Dionisie, nu se deosebesc deloc între ele. De altfel odată 
ce nu vom avea nevoie acolo, cum zic cuvîntătorii de 
se face mădularele noastre. Hristos Se tace mîna mea, El, piciorul meu, 
nenorocitul de mine; și mîna lui Hristos, piciorul lui Hristos sînt eu pă- 
cătosul. Eu mișc mîna și mina mea este Hristos întreg... Eu mișc piciorul, 
și iată el luminează ca și El» (Imn 15; Hymnes. ed. cit. tom I, Sources chre- 
tiennes, nr. 156, p. 287). 

415. Despre ierarhia bisericească, 2, 3; P.G. 3, 397 D—400 A. 

416. Capete teologice 88; P.G., 1168 A. 

417. Un alt paradox: lumina dumnezeiască e văzută după încetarea 
tuturor lucrărilor simţurilor și minţii. Prin urmare așa cum nu e simțită 
în mod natural, aşa nu e nici înțeleasă în mod natural. Ea e văzută prin 
simțuri şi cunoscută prin minte, întrucît în acestea se sălăşlueşte o putere 
mai presus de cele naturale ale lor. Totuşi simţurile și mintea își însușesc 
acea lucrare mai presus de cele naturale ale lor. Ele pătimesc deci ve- 
derea și înţelegerea acelei lumini. Căci aceea li se dă, nu o cuceresc. Și 
dîndu-li-se, [i se dă şi puterea să o primească. Deschiderea unei persoane 
față de noi ne dă puterea să o cunoaștem. Cu atît mai mult dăruirea de 
Sine a Persoanei dumnezeieşti. 

Dumnezeu, de aer şi de spaţiu, cum vom avea nevoie de 
lumină sensibilă ? 418. | 

26. Dar ajungînd Pavel în Dumnezeu și văzînd cele 
nevăzute ale lui Dumnezeu în extaz, (în ieșirea din 
sine), a văzut oare ființa lui Dumnezeu ? Cine ar îndrăzni 
să spună aceasta ? La fel și cei curăţiţi la inimă prin liniș- 
tire (isihie), învrednicindu-se de vederea celor nevăzute, 
fiinţa lui Dumnezeu rămîne neatinsă. Cei ce se învred- 
nicesc de vederea aceasta, primesc tainic și învățătura 
despre ea şi cugetă despre ea. În felul acesta se împărtă- 
șesc de darul luminii inteligibile a lui Dumnezeu cu min- 
tea eliberată de patimi și nematerială. Dar ei știu în ace- 
lași timp că dumnezeirea e mai presus și de vederile 
acestea și de cunoștințele ce le vin din ele. Şi așa cunoaș- 
terea aceasta mai presus de minte e superioară celei a 
minţii. Ei nu raţionează despre Dumnezeu din faptul că 
nu văd pe Dumnezeu, cum fac cei ce-L cugetă pe Dum- 
nezeu prin negație, ci prin vederea însăși văd ce e mai 
presus de vedere ; pătimind, așa zicînd, depășirea tuturor, 
nu cugetînd-o 419. Precum pătimirea şi vederea celor dum- 
nezeieșşti e altceva decit teologia afirmativă și superioară 
ei, tot așa pătimirea dispariției tuturor e altceva și e supe- 

418. Sfintul Grigorie de Nisa, Despre suflet și înviere. P.G. 46, 104 C. 
Lumina sensibilă va fi covirşită acolo în întregime de lumina mai presus 
de simțuri, așa cum va fi și aerul și spaţiul. 

419. Teologia speculativă, fie că e afirmativă, fie că e negativă, nu e 
o teologie a vederii. Ea se naște tocmai din nevederea lui Dumnezeu. Cei 
ce văd pe Dumnezeu n-au nevoie de o teologie speculativă. Fac şi ei o teo- 
logie apofatică, sau negativă (mai bine zis a negrăitului), dar ea nu se 
naște din faptul că nu văd pe Dumnezeu, ci din faptul că chiar prin ve- 
dere cunosc că Dumnezeu e mai presus de vedere și de orice cuvint. Ea 
vine din faptul că văd ceea ce-i mai presus de vedere și de înţelegere. Vă- 
zutul însuși e nevăzut, cunoscutul însuși e neînțeles, din alt punct de ve- 
dere. Ei nu cugetă înlăturarea tuturor celor ce sînt (ale lumii cunoscute), 
ci o experiază prin vederea a ceea ce e mai presus de ele. Ei văd că Dum- 


nezeu nu e nimic din cele ce pot fi văzute, înţelese şi exprimate în planul 
lumii. 

rioară teologiei negative, din pricina covîrșirii a ceea ce 
e văzut și cugetat, de vederea duhovnicească 420. 

Dacă ar vedea cineva discul soarelui în oglindă, mai 
luminos ca soarele însuși de pe cer, așa încît vederea să-i 
fie copleșită de fulgerarea acelui disc, desigur că acela ar 
vedea prin depășire și arhetipul nevăzut, dar nu prin ne- 
vedere, ci prin vedere. La fel și cei ce se învrednicesc de 
acea vedere preafericită, nu prin negaţie, ci prin vede- 
rea mai presus de vedere în Duh, cunosc lucrarea aceasta 
îndumnezeitoare ; cu atît mai mult pe Cel ce produce 
această lucrare 421. Cei ce învaţă însă de la aceia, se îm- 
părtășesc doar de darul mintal (cunoașterea intelectuală) 
al luminii şi pot urca spre cunoașterea lui Dumnezeu prin 
negaţie ; dar să obţină o astfel de vedere și prin ea și 
cu ea să vadă ceea ce nu se vede din Dumnezeu, e cu ne- 
putință, dacă nu vor ajunge și la unirea mai presus de 
fire, duhovnicească și mai presus de minte 42. 


27. Căci și Ştefan, cum zice sfîntul Grigorie al Nisei, 
«nu rămînînd în firea și în puterea omenească vede dum- 


420. Vederea lui Dumnezeu e superioară teologiei raţionale afirma- 
tive și negative. Ea e pătimirea realităţii dumnezeiești, nu inventarea sau 
bănuirea ei cu cugetarea, cu închipuirea, cu nălucirea. Ea e superioară teo- 
logiei negative pentru că dispariţia tuturor nu e produsă forţat de gindire, 
ci pentru că toate cele create și ideile lor sînt copleșite sau acoperite 
de vederea reală a luminii mai presus de fire. Apofaticul acesta e un 
plus nestirșit, nu un minus faţă de cele cunoscute prin simţuri și prin 
rațiune. Nevăzutul nu e pur și simplu nevăzut. Nevăzutul e văzut; neîn- 
țelesul şi necunoscutul sînt experiate mai intens decit cele văzute și cunos- 
cute în planul celor create. 

421. Prin vederea mai presus de vedere cunosc oamenii duhovni- 
cești lucrarea îndumnezeitoare, deci ca vedere activă în ei. Tocmai de 
aceea cunosc că în ea lucrează Subiectul dumnezeiesc, sau Persoana care 
produce această vedere lucrătoare. E cunoscut în deosebi Duhul Sfint. 
Apofaticul e o relaţie nemijlocită cu Persoana Duhului Sfînt. 

422. Aceasta înseamnă că de vederea aceasta nu au parte decit cei 
ce ajung la unire cu Subiectul dumnezeiesc. Cei ce aud despre ea de la 
cei ce o au, dar nu ajung la unire, pot ajunge numai pînă la cunoașterea 
lui Dumnezeu prin teologia afirmativă sau prin negația raţională. 

nezeirea, ci amestecat fiind cu harul Duhului Sfînt ; ast- 
fel el vede prin ceea ce e asemenea cele asemenea, cum 
mărturisește Scriptura (Ps. XXXV, 10 ; 1 loan III, 2). Căci 
dacă slava Tatălui și a Fiului ar fi încăput în firea şi pu- 
terea omenească, ar minţi cel ce declară vederea neîncă- 
pută. Dar acela nu minte și istoria este adevărată» 43. 

Bine am spus deci și mai înainte că slava văzută la 
schimbarea la față a Domnului era a Tatălui, odată ce 
slava Tatălui și a Fiului e una. Şi acum, ridicat fiind Ște- 
fan în Dumnezeu, n-a văzut numai pe Dumnezeu în slavă, 
ci și slava însăși a văzut-o ca fiind slava Tatălui 4%. 
A fost oare aceasta isprava naturii omenești ? Sau a 
vreunui înger, care a înălțat firea omenească ce se tîra pe 
jos, la acea înălțime ? Cîtuși de puţin. Căci nu s-a scris că 
Ștefan avînd multă putere, sau umplindu-se de ajutorul 
îngeresc a văzut cele ce a văzut, ci că Ștefan plin de Duhul 
Sfînt a văzut slava lui Dumnezeu și pe Cel unul născut al 
lui Dumnezeu (Fapte VII, 55). «Căci nu poate vedea lu- 
mina, zice proorocul, cel ce nu priveşte din lumină» 45. Iar 
dacă vedem în lumina părintească, în Duhul, pe Fiul ca 
lumină, e vădit că avem o unire nemijlocită cu Dumnezeu 
și o comunicare a luminii de acolo, nu o transmitere a ei 
prin mijlocirea îngerilor. Filozoful nostru nu admite însă 
aceasta și socotește că și marele Dionisie învaţă ca el, ne- 
pricepînd înțelesul teologiei acestui grăitor de Dumnezeu. 

28. E drept că acesta, descoperind cauza numelui 
de înger, zice că «multe vederi ni se arată prin îngeri» 126. 
Dar nu spune că și toate arătările dumnezeiești, sau toată 
unirea, sau toată luminarea se săvirşeşte prin ei. 
423. Cuv. 1 1a stîntul Ștelan ; P.G. 46, 717 B. Dumnezeu se vedea prin 
Dumnezeu. E o unire între subiecte. Slava nu încape în subiectul omenesc, 
ci Subiectul ei, Însuși Dumnezeu, vine cu ea în subiectul omenesc. 

424. Slava indică Persoanele din care iradiază, și anume Persoanele 
treimice. Nu se arată o slavă impersonală. 

425. Ps. 35, 10; Sfintul Grigorie de Nisa, Cuv. 1 Ja sfîntul Ştefan; 


P.G. 46, 716 D-717 A. 
426. Despre ierarhia cerească, 4, 2; P.G., 3, 180 B. 

Căci spunînd că acea preaslăvită doxologie a fost 
transmisă celor de pe pămînt la nașterea lui Hristos de o 
mare oştire de îngeri și că îngerul a binevestit păstorilor 
nașterea, ca unora ce erau curățiți printr-o vieţuire re- 
trasă şi liniștită, nu zice că şi slava lui Dumnezeu ce a lu- 
minat pe păstori s-a transmis prin îngeri 4%. Dar fiindcă 
păstorilor nu li s-a descoperit taina mîntuirii de către sla- 
va ce-i lumina, iar, pe de altă parte, ei fiind cuprinși de 
frică, pentru că nu erau obișnuiți cu astfel de vederi, în- 
gerii le-au vestit ce înseamnă arătarea luminii. Maica 
Fecioară încă a fost înştiințată de înger că va avea în 
pîntece pe Dumnezeu și-L va naște după trup, dar uni- 
rea lui Dumnezeu cu ea nu s-a făcut prin înger 48. Tre- 
buie să presupunem însă și aci că nici ea n-a fost învă- 
țată prin unirea însăși, ci a trebuit un vestitor pentru 
aceasta. Dar ce trebuie să mai lungim vorba, cînd însuși 
acela zice limpede că «prin aceeaşi unire de sus, de care 
se împărtăşesc îngerii învredniciți de cunoștința cea mai 
presus de cea îngerească, se unesc și minţile ajunse în 
chipul dumnezeiesc, asemenea îngerilor, atunci cînd în- 
cetează orice lucrare a minţii» 429. Sau : «Precum, după 
părerea cunoscătorilor în sfintele noastre taine, a fi um- 
plut de cele dumnezeiești în chip nemijlocit este un lu- 
cru mai desăvîrșit decît a te împărtăși de ele prin alții, 
tot așa cred că împărtăşirea nemijlocită a cetelor înge- 
rești, care se înalță prin ele la Dumnezeu, e mai intensă 
decît împărtășirea celor ce se desăvirşesc prin mijlo- 

427. Despre ierarhia cerească 4, 4; P.G. 3, 181 B. 

428. Deci mijlocirea lui Dumnezeu prin îngeri e limitată. Dumnezeu 
se poate comunica și nemijlocit. 

429. Despre numirile dumnezeiești 1, 5, P.G., 3, 593 B. Îngerii înşişi 
nu ajung la cunoştinţa de Dumnezeu, care este mai presus de firea lor, 
decît prin unirea cu Dumnezeu. La fel oamenii nu ajung la acea cunoş- 
tinţă decît prin aceeaşi unire, imitind pe îngeri şi imprimindu-se de Dum- 
nezeu. 

cire» 4%. Zaharia vede pe unul dintre primii îngeri ce 
stau în jurul lui Dumnezeu, cum învaţă și marele Dio- 
nisie 41. Iar lezechiel spune că «această lege a fost sta- 
bilită în chip cu totul sfînt de către Însăși Dumnezeirea 
preaslăvită ce tronează pe Heruvimi» %?. 

29. Astfel, nu numai la îngeri, ci şi în noi, au loc 
vederi ale lui Dumnezeu nu numai în chip mijlocit și 
prin alţii, ci şi vederi nemijlocite care nu trec de la cei 
din primul rînd la cei din al doilea prin transmitere. Căci 
Domnul domnilor nu e supus legilor creaţiei. După 
sfintele noastre predanii, Gavriil e primul şi singurul care 
e introdus în taina coboririi (chenozei) negrăite a Cuviîn- 
tului, deşi nu face parte din ceata îngerească așezată în 
rîndul întîi și nemijlocit în jurul lui Dumnezeu. Trebuia 
doar să fie nou începutul creaţiei celei noi. Căci Cel ce s-a 
coborît pentru noi pînă la noi, toate le-a făcut nouă 
(Apoc. XXI, 5 ; 2 Cor. V, 17)%%. De aceea, înălțindu-i 

la cer pe îngerii din ceata de mai jos şi mai vîrtos din ju- 
rul lumii, îi face, cum zice sfîntul Ciril, luminători și desă- 
vîrșitori ai cetei de mai sus 4%. Astfel, aceștia pot să po- 
runcească celor ce le sînt pe o treaptă mai înaltă să «ridice 
porțile veșnice» și să-i înveţe că Cel ce a îmbrăcat trup 
430. Despre ierarhia cerească 8, 2; P.G. 3, 240 C. 

431. Op. cit., col. 241 A. 

432. Ibidem ; lez. 10, 18. 

433. În faptul că Dumnezeu poate intra în comunicare atît nemijlo- 
cită cît și mijlocită cu oamenii prin îngeri, sau cu îngerii de pe trepte in- 
ferioare, se arată caracterul Lui personal şi liber. Comunicarea vieţii Lui 
nu se face ca o emanațţie involuntară dintr-un soare impersonal, ca în con- 
cepția neoplatonică, a cărei putere slăbește pe măsura depărtării de sursă 
şi care constituie grade de existență tot mai slăbite, pe măsură ce sînt 
mai departe de sursă şi mijlocite de tot mai multe trepte superioare. Acuza 
de neoplatonism care vede lumina lui Dumnezeu ca o emanaţie slăbită a 
fiinţei Lui (ăx6pfora), adusă lui Palama în nr. citat din revista dominicană 
«Istina» (p. 276), e injustă (Vezi art. lui Jean-Miguel Garrigues o.p.: L'ener- 


gie divine et la grâce chez Maxime le Confesseur). 
434. Sfîntul Ciril din Ierusalim, Procateheza î5; P.G. 33, 360 A. 

pentru nesfîrșita Lui iubire de oameni va intra și se va 
urca și se va așeza mai presus de toată începătoria și pu- 
terea (Efes. ], 21). El este Domnul puterilor și împăratul 
slavei (Ps. XXIII, 36), putîndu-le toate, putînd ridica cînd 
voiește pe cei din urmă mai presus decît cei dintii 45. 


Dar, înainte de arătarea în trup a lui Dumnezeu n-am 
învățat să fi fost așa ceva la îngeri, nici la prooroci, afară 
de cei care au descris de mai înainte harul viitor %6. Dar, 
arătindu-se acum Acesta, nu mai e nevoie să se săvîr- 
șească toate prin mijlocire 437. Aceasta o spune și Marele 
Pavel : «Acum, zice, s-a făcut cunoscută prin Biserică în- 
cepătoriilor şi stăpîniilor înţelepciunea cea de multe fe- 
luri a lui Dumnezeu» (Efes. III, 10). Tot aşa spune şi co- 
rifeul cetei apostolice, Petru : «Cele ce acum s-au vestit 
vouă prin cei ce ne-au binevestit nouă în Duhul Sfînt 
trimis din cer ; spre ele doresc îngerii din cer să priveas- 
că» (1 Petru I, 12). Cele mai mici fiind făcute astfel mai 
mari prin har, se menţine totuși rînduiala bunei întocmiri 
în chip neștirbit şi minunat. 

30. Cel ce ne-a dezvăluit numirile îngerești 1% ne-a 
lămurit și ne-a învăţat cum nu se poate mai bine și mo- 
tivul pentru care au fost aduşi şi chemaţi întru început 
îngerii la existență. Iar că cel căruia i s-a încredinţat în 
chip nemijlocit taina cobortrii la noi a Cuvîntului, deși 
era conducător al oștilor cerești, nu făcea parte dintre cei 
aşezaţi nemijlocit în jurul lui Dumnezeu, o poţi afla spu- 

435. Dovada supremă a aceluiași caracter personal și a aceleiași li- 
bertăţii e însă faptul că Dumnezeu se face om şi-l ridică astfel pe cel socotit 
ultimul în ierarhia ființelor raționale nesfîrşit deasupra tuturor, ca Cel ce 
e tăcut Împăratul Puterilor şi al slavei. 

436. Înainte de întrupare domnea legea; legea ierarhiei înșă voită 
și ea de Dumnezeu cel personal, din cauza căderii omului, nu a unei na- 
turi constituite din straturi treptate de ființă. De aceea legea s-a dat prin 
îngeri (Fapte VII, 50; Galat. III, 19; Efes. II, 2). 

437. Făcîndu-se om, Dumnezeu vine în nemijlocită comunicare cu 


oamenii. 
438. Despre ierarhia cerească 4, 2; P.G. 3, 180. 

să de prooroci. Căci de fapt acesta e chemat uneori de un 
altul mai înalt în grad ca de un comandant și aude spu- 
nîndu-i-se poruncitor ;: «Tălmăcește-i acestuia vederea» 
(Dan. VIII, 16). Trebuie să observăm însă și aci că nu 
zice : «Predă-i acestuia vederea», ci : «Tălmăcește-i-o». 

În general poţi vedea că de cele mai multe ori e dat 
prin mijlociri harul cunoștinței, dar vederile lui Dumne- 
zeu se arată de cele mai multe ori în ele însele. De aceea 
Scriptura spune că și în timpul lui Moise legea întipărită 
s-a dat prin îngeri, dar vederea lui Dumnezeu nu. S-a dat 
însă tălmăcirea vederii prin îngeri. Iar prin vederile taini- 
ce se arată lucruri diferite : existente, viitoare, sensibile, 
inteligibile, materiale, nemateriale, superioare, inferioare 
și alte feluri. Şi fiecare din ele se descoperă altfel, potri- 
vit cu puterea celor ce văd şi cu lucrurile urmărite de 
Dumnezeu. 

Și însăși arătarea Celui ce este dincolo de toate a 
luminat pentru alte și alte pricini și cu alte puteri în 
sfintele locașuri, sau în alte părţi, celor ridicaţi la ele, 
sau proorocilor, cum zice Marele Dionisie 439. Acesta este 
adevărul, chiar dacă filozoful acesta care s-a numit pe 
sine orb și s-a aruncat ca un orb asupra tuturor fără deo- 
sebire, sau mai bine zis n-a cunoscut nimic, ne cere nouă 
celor ce propovăduim, pe cât se poate, lumina veșnică, să 
socotim și carele (4 Regi II, 11) și roţile (lez. I, 15, 21; 
Dan. VII, 9) și suliţele şi celelalte de felul acesta, de 
aceeaşi cinstire cu lumina veacului viitor. N-a auzit din 
Sfinta Scriptură nici măcar aceea că «atunci firea dum- 
nezeiască ne va fi în loc de toate» 440, ca să creadă pe te- 
meiul ei că lumina aceea e a lui Dumnezeu ? 

31. De fapt, pe Dumnezeu nimenea nu L-a văzut 
(loan I, 18), nici nu-L va vedea vreodată ; nici om, nici 

439. Despre numirile dumnezeiești 1, 8; P.G., 3, 597 A. Prin toată 
această mare varietate se arată caracterul personal al lui Dumnezeu, care 


urmăreşte şi înfăptuiește în mod liber iconomia mîntuirii. 
440. Sfîntul Grigorie de Nisa, Despre suflet şi înviere ; P.G. 46, 104 B. 

înger. Dar aceasta întrucît e înger și om ce vede sensibil 
sau inteligibil (aio9mrâs 7) vommos). Căci ajuns duh și pri- 
vind în Duh, cum nu va vedea pe asemenea cu aseme- 
nea, după cuvintele de Dumnezeu cuvîntătorilor ? 41. Dar 
și pentru privirea în Duh lumina dumnezeiască ce locuieș- 
te mai presus de toate se arată ca fiind încă cu totul ascun- 
să. Căci care dintre făpturi ar putea cuprinde în sine toată 
puterea nesfîrșit de puternică a Duhului, ca prin ea să 
vadă totul ce e al lui Dumnezeu 42. Dar ce zic ascunsul 
acela ? Chiar lucirea acelei lumini, care are în chip străin 
(paradoxal) ca materie (ca mijloc) vederea celui ce pri- 
veşte, mărind prin unire ochiul acela duhovnicesc și făcîn- 
du-l în stare să cuprindă tot mai mult din ea, chiar ea, zic, 
nu va sfîrşi în veci să lumineze acel ochi cu raze tot mai 
strălucitoare și să-l umple mereu cu o lumină tot mai as- 
cunsă și să-i descopere prin ea lucruri niciodată descope- 
rite înainte 43. De aceea cuvîntătorii de Dumnezeu nu- 
mesc nesfîrşită și lumina aceasta. Prin ea, cînd încetează 
orice putere de cunoaștere, Dumnezeu se face văzut sfin- 
ților, unindu-se prin puterea Duhului, ca Dumnezeu cu 
dumnezei și fiind văzut de aceştia. Căci prin împărtășirea 

441. Clement de Alexandria, Stromata 5, 1; Sfintul Grigorie de Nisa, 
Cuv. 1, ia sfîntul Ștefan; P.G., 46, 717 B; Vasile cel Mare, La Psalmi 8; 
P. G. 29, 449 C. 

442. Care făptură poate cuprinde în ea ca făptură toată puterea 
lui Dumnezeu ? Cărei puteri create îi poate deveni interioară toată puterea 
dumnezeiască ? 

443. Se deschide perspectiva unei veșnice creşteri în cunoașterea lu- 
minii iubirii lui Dumnezeu, sau a împărtăşirii de ea. Aceasta nu numai 
pentru că acea lumină va emite din ea raze tot mai luminoase, sau iubirea 
lui Dumnezeu se va manifesta tot mai fericitor, ci şi pentru că simțirea 
ochiului duhovnicesc al celui ce vede sau simte va fi tot mai accentuată 
în capacitatea vederii ei prin raza luminii care-l pătrunde. În felul acesta 
ochiul care vede e nu numai subiect al vederii ce i se arată, ci şi o ma- 
terie pe care acea vedere o face mereu mai văzătoare, mai transparentă. 
Lemnul nu numai întreţine focul, ci e şi adaptat continuu de foc ca să 
întreţină focul mai intens. Vederea luminii e, în chip paradoxal, sau 
contradictoriu, şi act al omului, dar și materie a vederii acelei lumini. 
Desigur, aici e vorba de un lemn ce nu se topeşte de foc. 

de Cel mai înalt se preschimbă și ei spre ceea ce e mai 
înalt, și, ca să spunem cu Proorocul, «<mutîndu-și tăria», 
opresc orice lucrare a sufletului și a trupului în așa fel că 
nu se mai arată și nu se mai vede prin ei decît numai 
Acela, fiind biruite însuşirile naturale de prisosința sla- 
vei 444 ; «ca să fie Dumnezeu totul întru toate», cum zice 
Apostolul (1 Cor. XV, 28). Căci fiind fii ai mîngiierii, 
vom fi și fii ai lui Dumnezeu ; «și ca îngerii lui Dum- 
nezeu în cer, care pururea văd fața Tatălui nostru cel 
din ceruri» (Matei XXII, 30; XVIII, 10), cum zice 
Domnul. 


32. De aceea și Marele Dionisie, spunînd că «cei 
ajunși la starea cea fericită și în chipul lui Hristos se vor 
umplea de arătarea văzută a lui Dumnezeu», adaugă pu- 
ţin mai încolo : «într-o mai dumnezeiască imitare a duhu- 
rilor mai presus de ceruri» 4%5. Iar mai încolo, amintind și 
de unirile îngerilor cu Dumnezeu, proprii numai îngerilor 
ce s-au învrednicit să depășească cunoștința îngerească, 
adică celor buni, dat fiind că acea cunoștință este un dar 
sau un bun primit de la bunătatea atotstrălucitoare, con- 
tinuă zicînd că și «minţile (vas) oamenilor ajunse în chipul 
lui Dumnezeu se unesc asemenea îngerilor cu această lu- 
mină și o proslăvesc prin negarea tuturor, dar învaţă nu 


444. Aceasta a spus-o undeva sfiîntul Maxim Mărturisitorul. Singur 
Dumnezeu vede şi e văzut prin ei. Dar omul îşi însușeşte vederea lui Dum- 
nezeu de parcă ar fi a sa. Sfîntul Maxim distinge însă între latura produc- 
tivă și cea receptivă sau pătimitoare a puterii cunoscătoare (Opuscula theo- 
logica ; P.G. 91, 33). Cea din urmă rămîne în sfinți în stările de extaz şi 
în viaţa viitoare. După învăţătura sfinţilor părinţi, undeva dispare gra- 
nița între înțelegerea celor dumnezeiești și vederea lor. Propriu-zis, orice 
înțelegere e și o atingere a celui înţeles de cel ce înţelege. Între două per- 
soane ce se înțeleg există şi o anumită atingere spiritua.ă. Dar această 
atingere devine mai conștientă și mai intensă în cei sporiți duhovniceșşte. 
De aceea lumina dumnezeiască e numită şi inteligibilă sau înţeleasă(vo9tv), 
dar și văzută (âparbv!. Cei ce o văd o văd printr-o înţelegere, cei ce o în- 
ţeleg o înţeleg printr-o «vedere», sau printr-o atingere a ei de către min- 
tea lor. În acest sens lumina aceea nu e materială şi n-are chip. 

445. Despre numirile dumnezeieşti |, 4; P.G. 3, 592 BC. 

prin negare, ci prin unirea cu ea, că este în chip suprafiin- 
țial mai presus de toate». Deci, prin unirea cu această lu- 
mină ce e mai presus de toate și depășește toate cele ce 
sînt, află cei ce ajung la unire că ea depășește sau e mai 
presus de toate făpturile, adică nu din înlăturarea tuturor, 
ci din unire văd că toate sînt înlăturate 446. 


Astfel și unirea aceasta este mai presus și în afară 
de toate. De aceea, se poate spune de lumina aceasta că nu 
este, în sens de depășire (pi dv, xad'bnepoăiy 2ozv) 447. Căci 
ceea ce nu pot cuprinde nici îngerii decit numai întrucît 
s-au învrednicit de cunoștința mai presus de îngeri, e cu 
neputinţă să poată fi cuprins sau dobîndit de vreo putere 
oarecare a minţii, dat fiind că o întrece şi pe aceasta. 

33. lar ceea ce e mai presus de toată puterea minți:, 
încît nu poate fi cuprins de ea, este mai presus de toate 
cele ce sînt 418. Iar ceea ce depășește orice putere înţele- 
gătoare, neputînd fi cuprins de ea, e mai presus de toate 
cele ce sînt și deci și unirea aceasta e mai presus de orice 
cunoştinţă, chiar dacă se numeşte metaforic cunoștință. 


446. Ibidem 1, 5; P.G., 3, 583 BC. Minţile ajunse asemenea îngeri- 
lor și în chipul lui Hristos, unindu-se cu lumina dumnezeiască, o vestesc 
altora prin termeni negativi, dar experienţa ei nu e negativă, căci e unire 
cu ea. Apofaticul intelectual e numai o chestiune de descriere prin cu- 
vinte. În realitate apofaticul e o experiență pozitivă. Totuși unirea cu 
lumina e în acelaşi timp ea însăși o negare a tuturor, întrucît le acopere 
pe toate. Deci unirea ca o experienţă pozitivă e aceea care arată că toate 
sînt negate, nu negarea lor raţională. 


447. Nici unirea experiată nu poate fi descrisă în termeni împru- 
mutaţi de la făpturi. Experienţa are un caracter atît de subţire, atît de in- 
determinabil, de insesizabil, că se poate spune că nu este. Dar aceasta în 
sensul că depăşeşte toate experienţele îngroşate ale făpturilor. De aceea 
nu poate fi numită cunoştinţă. Chiar sub raport intelectual, ea prezintă 
aceeași subțirime sau indeterminabilitate. 

448. Toate cele ce sînt, adică toate făpturile, sînt făcute pentru a fi 
cunoscute de minte, sau mintea e făcută pentru a le cunoaște, într-o co- 
respondenţă cu ele. Căci şi ea are, în ființa şi în lucrările ei, atributul 
existenţei. De aceea ea nu poate cunoaşte prin lucrările ei naturale pe 
Dumnezeu, Care e mai presus de categoria existenţei. Mintea trebue înzes- 

Lumina aceasta nu e deci nici inteligibilă(vomrăv), chiar 
dacă i se zice și astfel. Căci ceea ce e mai presus de orice 
minte, cum ar fi inteligibilă 44% ? S-ar putea numi aceasta 
şi neştiință, în înţeles de depășire, şi aceasta cu mult mai 
vîrtos decît cunoștință 450. Deci nu e parte a cunoștinței, 
nici o specie a ei, precum nici ceea ce e mai presus de ființă 
nu-i o specie a ființei. Ea nu ar putea face parte peste tot 
din domeniul cunoștinței în general, iar cunoștința în ge- 
neral, oricît s-ar împărți n-ar putea-o cuprinde și pe 
aceasta. Mai degrabă ar putea-o cuprinde neștiința în do- 
meniul ei. Dar nici aceea. Căci e neștiință în înțeles de de- 
pășire, adică e mai presus și de neștiință. Deci această 
unire e ceva unic și orice numire i-ar da cineva, fie unire, 
fie vedere, fie simţire, fie cunoștință, fie înţelegere, fie ilu- 
minare, ea nu e, propriu-zis, nici una din acestea, sau 
numai ei i se cuvin propriu-zis acestea 451. 


trată de Dumnezeu însuși cu lucrarea Lui mai presus de lucrările ei na- 
turale, ca să-L. cunoască. Sîntem deci departe de panteismul neoplatonic 
şi evagrian, care socotea că mintea, găsindu-şi unitatea ei ultimă, cu- 
noaşte prin ea însăși pe Dumnezeu cel Unul. Se afirmă aci clar transcen- 
denţa lui Dumnezeu. Dar nu se poate realiza nici o punte între minte și 
Dumnezeu ? Credinţa admite puntea harului. Harul poate fi însușit de 
minte. Mintea poate deveni subiectul harului, sau al lucrării lui Dum- 
nezeu. Ea poate deveni subiectul cunoașterii lui Dumnezeu prin har, sau 
copărtaşșe la cunoaşterea de sine a lui Dumnezeu. Ea se poate imprima 
ca subiect de Subiectul dumnezeiesc. 

449. Dacă acea lumină e mai presus de cele ce sînt, sau e negația 
lor, nici unirea cu ea nu poate fi numită cunoștință în sensul obișnuit al 
cuvîntului. Ea poate fi numită cunoştinţă numai în sensul metaforic al cu- 
vîntului. Aceasta nu înseamnă că n-are nici un sens, ci că cuprinde un 
sens care depășește toate sensurile şi le are în sine în chip virtual. De 
aceea, pe de o parte se numește inteligibilă, pe de alta nu se numeşte în- 
teligibilă. 

450. Cunoştinţa oferită de această lumină poate fi numită mai de- 
grabă neșştiință, dar în sensul că depăşeşte toată cunoştinţa, nu seamănă 
cu nici o conștiință. 

451. Numai ei i se cuvin toate numirile pozitive în sensul propriu, 
sau nu i se cuvine nici una în sensul imperfect în care le au cele refe- 
ritoare la făpturi, în sensul în care ne sînt obişnuite nouă. 

34. Deci tratatele filozofului «Despre cunoștință» 
sînt o neștiință vădită. De fapt el o numește pe aceasta 
acolo parte și specie a cunoștinței generale, fiindcă se nu- 
mește și ea cunoștință ; şi o compară pe aceasta cu 
aceea 152. E] nu și-a dat seama că dacă aceasta ar avea cu- 
noștinţa ca gen din pricina numirii, ar avea și neștiința, 
odată ce are și numirea de neștiinţă ; ba chiar mai mult 
decît pe aceea de cunoștință. Prin urmare, unul și ace- 
lași lucru ar sta sub două genuri contradictorii ; şi ceea 
ce e deasupra e totodată dedesubt, şi ceeace e unic și 
mai presus de orice multiplicitate e pus în rînd cu multi- 
plicitatea. 

Dar ceea ce mărește și mai mult nebunia este că nu 
spune numai simplu că unirea este parte subordonată, ci 
ceea ce susținea acolo că e mai presus de cunoștință, toc- 
mai aceea făcînd-o acum specie și parte subordonată cu- 
noștinței, o face mai rea în general decît cunoștința. E 
așa cum ar spune cineva despre ceea ce e singura mai 
presus de fiinţă că e parte și specie subordonată fiinţei 
din pricina numirii, adică pe motiv că este și se numește 
fiinţă, apoi ar îndrăzni să o compare pe aceasta cu ge- 
nul ființei în general. El amestecă cele neamestecate și 
pune ceea ce e mai presus de cunoștință în rînd cu cunoș- 
tinţa și spune că ceea ce e mai presus de înțelegere e 
sub cunoștință. 

Dar, întrucît în felul acesta face comparaţie între 
cunoștință și ceea ce e mai presus de cunoștință, a făcut 
din «mai presus» (de cunoștință) un adaus neesenţial. 
Prin aceasta făcînd un lucru una cu sine, le compară 
apoi prostește. Apoi, dacă din simpla pricină a numi- 
rii, cunoștința mai presus de cunoștință e o specie a cu- 
noștinței în general, cei ce spun că sînt zece genuri ale 
i 452. Palama afirmă transcendența totală a cunoașterii în Duh, pe 


cînd Varlaam include chiar cunoaşterea lui Dumnezeu în cunoștința refe- 
Titoare la făpturi. 

lucrurilor se înșală. În acest caz genul tuturor este unul: 
existența. Și ce e mai presus de toate, e sub acest gen 
unic. Şi fiind unite cu acest unul, toate celelalte produc 
o altă existență mai bună decît genul cel unul al ei. La 
fel, dat fiind că există o atingere mai presus de atingere 
(ăi 5măp dev) şi o vedere mai presus de vedere şi, sim- 
plu vorbind, o simţire mai presus de simțire — căci și 
acestea primesc același nume pentru înțelegere — dacă 
ceea ce e mai presus de simţire e specie a simţirii, sim- 
țirea e mai înaltă decîţ ceea ce e mai presus de simţire. 
Şi cu fiecare din cele pomenite ar fi la fel. 


35. Dar să revenim. Ce este deci unirea aceea care 
nu e nimic din cele ce există, în sens de depășire ? Este 
oare teologie prin negaţie ? Dar ea este unire, nu nega- 
ţie. Apoi pentru negaţie nu avem nevoie de extaz nici 
noi, pe cînd pentru unirea aceea au nevoie și îngerii. Pe 
lîngă aceasta, cel ce nu face teologie prin negaţie nu este 
necredincios. Dar de unirea aceea se împărtășesc dintre 
credincioși numai cei îndumnezeiţi. Apoi, teologia prin 
negaţie o înțelegem și o exprimăm. Dar unirea aceea este 
negrăită şi neînțeleasă chiar de cei ce văd, cum a spus 
Marele Dionisie 45. Apoi, lumina teologiei aceleia este 
o cunoștință oarecare şi un raţionament (yvâais zis tor xai 
6%o6). Dar lumina acestei vederi e văzută subzistînd în 
ceva (Evonoordros), lucrînd înţelegător și vorbind duhov- 

453, Despre numirile dumnezeieşti 1, 5; P.G., 3, 593 BC. În pasajul 
acesta sfintul Grigorie Palama întreprinde să facă o distincţie mai stărui- 
toare între unire și cunoştinţa celor ce sînt, apoi între unire și teologia prin 
negaţie. Cunoştinţa se ocupă cu categoriile existente. Unirea se produce 
între noi și Dumnezeu cel mai presus de aceste categorii. Teologia prin 
negaţie e tot o cunoştinţă; unirea e deci mai presus și de ea. Poţi să nu 
faci teologie prin negaţie şi totuşi să fii credincios. Dar la unire ajung 
numai aceia dintre credincioși care sînt cei întipăriţi de dumnezeire. Teo- 
logia prin negaţie e înţeleasă și exprimabilă; ca atare e cunoştinţă. Uni- 
rea e mai presus de înțelegere și de orice exprimare. E mai apofatică de- 
cît teologia intelectuală negativă. 

nicește și în chip tainic celui îndumnezeit 45%. De fapt 
cele negate lui Dumnezeu le pricepe mintea, teologhi- 
sindu-le (raționînd despre ele) prin negare 455. Ea lucrează 
aci prin desfășurare (prin concluzii). Dar aceasta este 
unire 456. Pe lîngă aceasta, prin teologia negativă, min- 
tea, după negarea celorlalte, se înlătură și pe sine. Dar 
aceasta este unirea minţii cu Dumnezeu. Iar aceasta este 
ceea ce au spus părinţii : «Sfîrșitul rugăciunii este răpi- 
rea minții la Domnul» %7. De aceea și Marele Dionisie 
zice că prin ea noi ne unim cu Dumnezeu 458. Căci în ru- 
găciune mintea leapădă treptat legăturile cu cele ce sînt, 
întîi pe cele care o leagă de cele de rușine, rele și în ge- 
neral stricăcioase, apoi pe cele care o leagă de cele ce 
sînt la mijloc și prefac pe om spre mai rău sau spre mai 
bine, potrivit cu scopul cu care le foloseşte, pentru care 
e toată învățarea şi cunoștința lor. De aceea este și un 
sfat al părinţilor «să nu primim cunoştinţa pe care vrăj- 
mașul o face să răsară în vremea rugăciunii, ca să nu 

454. Lumina teologiei negative intelectuale e o cunoștință și un ra- 
ționament. Nu e nimic altceva. Lumina vederii e o realitate subsistentă deo- 
sebită de cugetarea noastră; ea este ipostasiată în ipostasul lui Hristos 
și, ca atare, subsistentă. Ea chiar vorbește celui îndumnezeit, arătînd și 
prin aceasta că e o realitate deosebită de raționamentul nostru, ba e chiar 
personală, fiind manifestarea lui Hristos. Aci se arată influenţa sfîntului 
Simeon Noul Teolog. Prin aceasta sfintul Grigorie Palama arată din nou 
că după el această lumină nu e o «emanaţie» subțiată dintr-o substanţă 
panteistă în sensul neoplatonic (sau antroposofic), ci e Însuși Hristos cel 
personal în modalitatea manifestării Sale către persoanele omenești. 

455. Se teologhisește prin negare rațională că Dumnezeu nu e ființă, 
sau dreptate etc., sau că acestea sînt nepotrivite Lui, întrucît El e mai 
presus de ele. Deci mintea pricepe că Dumnezeu nu e acestea. Dar prin 
aceasta n-a ajuns la Dumnezeu. 

456. În teologia prin negaţie mintea se desfășoară, negînd pe rînd 
diferite însuşiri atribuite impropriu lui Dumnezeu. În unire mintea se adună 
întreagă în Dumnezeu cel întîlnit în unitatea Lui ca persoană. 

457. loan Scărarul, Scara XXVIII; P.G., 88, 1132D. Unirea minţii cu 
Dumnezeu nu e deci negarea raţională a ei, ci o răpire a ei în Dumnezeu, 
o «vrăjire» de minunea arătării şi de iubirea Lui. Ea încheie rugăciunea 
interiorizată şi fierbinte. 

458. Despre numirile dumnezeieşti 3; P.G., 3, 680 A. 

fim jefuiți de ceea ce e mai înalt» 459 Apoi după ce min- 
tea a lepădat pe încetul aceste legături ca și cele cu lu- 
crurile mai înalte decît acestea, iese întreagă din toate 
cele ce sînt, în vremea rugăciunii curate. Această ieșire 
(Exorac:is) este cu mult mai înalţă decît teologia prin nega- 
ție. Căci e proprie numai celor ajunși la nepătimire 459 bis. 

Dar încă nu are loc unirea, pînă ce Mingiietorul nu 
va lumina de sus celui ce se roagă, șezînd în foișorul vîr- 
furilor naturale și așteptînd făgăduinţa Tatălui și pînă ce 
nu-l va răpi astfel prin descoperire spre vederea luminii. 
Iar această vedere are început și cele ce sînt după înce- 
put, care se deosebesc între ele, după cum sînt mai ob- 
scure sau mai limpezi. Dar sfîrșit nu are. Căci înaintarea 
ei merge la nesfîrșit, ca și a răpirii în descoperire. Căci 
altceva este iluminarea, altceva vederea clară a luminii 
și altceva vederea lucrurilor în lumină, în care și cele de 
departe vin sub ochi și cele viitoare se arată ca exis- 
tînd 460, 

36. Dar a grăi despre acestea şi a le lămuri e mai 
presus de mine. Dar și despre cele dinainte de acestea. 
Însă ele ţin de tema noastră 461. Deci, revenim la ele. Așa- 
dar vederea luminii acesteia, este o unire, deşi nu eo 
unire de durată pentru cei nedesăvîrșiţi. Căci unirea cu 
lumina, ce este altceva decît o vedere ? Apoi odată ce 
aceasta se produce după odihnirea tuturor lucrărilor min- 
ţii, cum s-ar săvîrși altfel dacă nu prin Duhul ? Căci lu- 

459. Ioan Scărarul, Scara XXVIII; P.G., 88, 11404. 

459 bis. Deci la «vedere» nu se ajunge printr-o simplă «metodă», 
sau întâmplător. 

460. Dintre etapele nenumărate ale vederii, în care se va înainta în 
viaţa viitoare la nesfirșit, sfîntul Grigorie Palama numeşte aci trei: 
iluminarea, ca o vedere fulgerătoare de un moment, vederea clară a lu- 
minii întinsă peste tot şi vederea lucrurilor, a împrejurărilor, relaţiilor şi 
stărilor sufletești prezente și viitoare în varietatea bogăției lor indefinite. 

461. Sfîntul Grigorie Palama recunoaște că e mai presus de puterea 
lui a vorbi despre cele ale veacului viitor. Dar și despre cele din veacul 
acesta, anterioare acelora. Dar, întrucît ele fac parte din tema lui, va în- 
cerca totuşi să vorbească despre acestea. 

mina se vede în lumină şi într-o lumină asemănătoare 
(Ps. XXXV, 10). lar cel ce vede, dacă nu lucrează în 
nici-un chip altfel, fiind ieșit din toate celelalte, devine 
și el întreg lumină 4%, și se face şi el asemenea cu ceea 
ce vede (râ 5popâwp 6potodcat); mai bine zis se și unește 
în chip neamestecat, lumină fiind și lumină văzînd prin 
lumină. De se privește pe sine, vede lumină ; de pri- 
vește spre ceea ce vede, și aceea este lumină ; de priveşte 
spre aceea prin care vede, şi aceea este lumină. Aceasta 
este unirea : a fi toate acestea una, ca să nu mai poată 
distinge cel ce priveşte între aceea prin ce priveşte și 
între cel ce priveşte, ci numai atita să știe că e o lumină 
și privește o lumină, deosebită de a tuturor făpturilor. 

31. De aceea și Marele Pavel zice că în timpul ace- 
lei minunate răpiri nu ştia de sine ce este (2 Cor. XII, 2). 
Se vedea pe sine. Dar cum ? Sensibil, raţional sau în- 
ţelegător (cu mintea) ? Dar fiind răpit, ieşise din aceste 
puteri. Deci se vedea pe sine prin Duhul, care săvîrșește 
răpirea. Şi ce era el, dacă nu se putea cuprinde prin nici 
o putere naturală, mai bine zis dacă era dezlegat de orice 
putere naturală ? Fără îndoială era aceea cu ce se unise 
și prin ce se cunoștea pe sine și pentru care părăsise toate. 
Căci avea o astfel de unire cu lumina, la care nici înge- 
rii n-ar putea ajunge, dacă nu s-ar depăși pe ei înșiși prin 
harul care îi unește. Deci era atunci lumină și Duh, cu 
care era şi unit și de la care avea și puterea de a fi unit. 
Deci era ieșit din toate cele ce sînt și devenise prin har 
aceea, ba nici nu mai exista, în sens de depășire (xa8- 
dmepokiv wi dy), dacă era mai presus de cele create. Căci 
zice şi dumnezeiescul Maxim : «Cel ce a ajuns în Dum- 
nezeu a lăsat în urma sa toate cele după Dumrezeu» 46. 

462. Ocuparea cu orice altceva prin simțuri sau prin cugetare aduce 
un fel de lumină inferioară şi de alt ordin în noi. De aceea cel ocupat 
astfel nu poate deveni întreg lumină mai presus de fire, decit dacă nu 
mai e în el vreo lumină inferioară, ci se umple în întregime de lumina 
de sus. 

463. Capete teologice 1, 54; P.G., 90, 1140; Ambigua; P.G., 9i, 1200 B. 

Sau iarăși : «Toate lucrurile, numirile și demnităţile de 
după Dumnezeu vor fi dedesubtul celor ce vor ajunge în 
Dumnezeu prin har» 6. | 

Dar ajuns atunci astfel, dumnezeiescul Pavel nu s-a 
împărtășit nicidecum de ființa dumnezeiască. Fiinţa lui 
Dumnezeu este, așadar, mai presus chiar și de ceea ce 
nu este, în sens de depășire, precum este și mai presus 
de Dumnezeu 465. Căci neexistent, în sens de depășire, 
este ceea ce se vede duhovnicește prin simțirea minţii. lar 
aceasta nu e cîtuși de puțin ființa lui Dumnezeu, ci slava 
şi strălucirea nedespărțită de firea Lui, prin care se unește 
cu cei vrednici dintre îngeri și oameni. Nu numai atît, ci 
fiindcă precum îngerii așa şi oamenii văd pe Dumnezeu 
în felurile acestea și se unesc cu Dumnezeu și Îl laudă pe 
EI, poate că și îngerul dacă și-ar povesti acea vedere mai 
presus de firea sa, ar spune cele spuse de Pavel : «Știu un 
înger care a văzut, nu știu de era înger, Dumnezeu știe» 
(2 Cor. XII, 2—3). Deci aceste vederi ale sfinţilor, le știe 
numai Dumnezeu şi cei ce stau sub lucrarea lor, cum zice 
și Grigorie Cuvîntătorul de Dumnezeu 468. 

De aceea a le socoti supuse simțurilor, sau a le socoti 
năluciri și simboale, ca fiind sensibile, și a le asemăna 
cu cunoștința omenească, nu e fapta unui om care își dă 
seama de nemărginirea înălțimii dumnezeiești, spre care 
vrea să atragă cu iubire de oameni și puținătatea noastră 
cea mai de pe urmă. | 

38. Dar iată am adus trei martori, cîte unul din fie- 
care din cele trei cete ale lumii creștine : dintre apos- 

494. Capete teologice 1, 49; P.G. 90, 1101; Ambigua; P.G. 91, 1216 C 
şi 1241 C. 

465. xai bnip ră xad'onepoliv pi 6v, dacă lumina dumnezeiască nu este 
în sens de depăşire, ființa dumnezeiască e mai presus şi de neexistenţă în 
sens de depăşire. Ea nu e trăită ca o realitate ce nu este cum sînt toate 
făpturile, ci pur şi simplu ea nu e trăită nici ca vederea ce se trăieşte, ca 
nefiind ca cele ce sînt. Dacă slava lui Dumnezeu ce se trăieşte ca cele ce 
nu sînt în sens de depășire a lor e numită Dumnezeu, fiinţa Lui este mai 


presus de Dumnezeu trăit de noi ca persoană în oarecare fel accesibilă. 
466. Cuv. 28, 19; P.G. 36, 52 B. 

toli, pe Petru ; dintre ierarhi, pe Dionisie ; dintre pust- 
nici, pe Isaac, cunoscătorul vieţii de liniștire. Și precum 
s-a scris despre păstorii de la Nașterea Domnului că în- 
dată, la cuvîntul îngerului, s-a arătat mulțime de oaste 
cerească împreună mărturisind, tot așa deodată cu cu- 
vîntul apostolului s-a ridicat conglăsuind o mulţime de 
apostoli, iar cu ceilalți doi, mulțime de cuvioşi și preoți. 
„Jar această mulțime a dat întreagă glas de împreună- 
mărturisire, că este o lumină ce se arată sfinţilor, alta 
decît cunoștința din toate cele create ; cu atît mai sfîntă, 
cu cît este slava firii lui Dumnezeu și e văzută numai de 
cei ajunși în chipul lui Dumnezeu ; și că este departe 
de a fi o nălucire, sau ceva apropiat luminilor sensi- 
bile, sau o plăsmuire simbolică după chipul lor ; că este 
departe, întrucît este ipostas 467 și frumusețea veacului 
viitor şi singura lumină adevărată, veșnică, neschimbă- 
cioasă, neînserată, netrecătoare, lumină prin care ne fa- 
cem și noi lumină și fii ai luminii desăvîrșite. 

Deci, pe aceștia care sînt atît de mari îi bîrtești, nu- 
mindu-i neștiutori și căutători de inspirări ? Îndrăznești, 
filozoafe, să spui că păcătuiesc în privinţa ființei lui Dum- 
nezeu văzătorii lui Dumnezeu, înțelepții de Dumnezeu, 
propovăduitorii lui Dumnezeu ? Mă tem să nu te lipsești 
de partea ce o au cei sfinți de lumină ; mă tem ca nu 
cumva, deschizîndu-ți gura, să atragi la tine duh, dar 
pe cel contrar adevărului ; ca nu cumva să dogmatizezi 
drept ființă a lui Dumnezeu ceea ce nu există. Căci ce 
vrei să urmărești prin lupta ta, năzuind să arăţi cu cea 
mai mare sîrguință, că nu există vedere mai presus de 
lucrările minţii, măcar că numai prin vederea aceasta 
ce depășește lucrările minţii se arată în chipul cel mai 
limpede şi cu totul deosebit că Dumnezeu este în mod cu 
adevărat existent, cum și că Dumnezeu este mai presus 


487. «Ipostas al veacului viitor» — temelie şi conţinut al vieţii vea- 
cului viitor. 

de cele ce sînt. Căci cum n-ar exista fiinţa lui Dumnezeu, 
dacă celor ce s-au ridicat prin rugăciune curată peste tot 
ce e sensibil și inteligibil, li se face văzută în rugăciune 
însăși slava acelei firi dumnezeiești ? Dar totodată, cum 
nu va fi fiinţa lui Dumnezeu mai presus de tot ce e sen- 
sibil (supus simțurilor) și inteligibil (gîndit cu mintea), 
dacă e mai presus de vederea aceasta, care, la rîndul ei, e 
mai presus de toată simţirea și înțelegerea ? 48. 

39. Dar ce sînt bunătăţile veacului viitor ? Nu sînt 
ele mai presus de toate puterile simţurilor și ale minţii 
noastre ? «Căci cele ce ochiul nu le-a văzut şi urechea 
nu le-a auzit și la inima omului nu s-au suit, le-a pre- 
gătit Dumnezeu celor ce-L iubesc pe El» (1 Cor. II, 9). Pe 
acestea le va vedea atunci inima curată, după sfîntul 





468. Încă sfîntul Maxim şi sfîntul Grigorie de Nisa numiseră creatu- 
rile «cele ce sînt» (ră ăvra), iar pe Dumnezeu «Cel ce este în chip existent» 
(6 dyros by). În existența făpturilor e ceva precar. Ele nu au temeiul exis- 
tenţei în ele înseși. Lor li s-a dat existenţa și li se poate lua. Dumnezeu 
există prin Sine veşnic. Nimic nu roade la existenţa Lui. Sfîntul Grigorie 
Palama afirmă acum că experienţa acestei existenţe ferme, veșnice, de 
neepuizat, de neștirbit a lui Dumnezeu se experiază de abea prin ve- 
derea însăși a slavei lui Dumnezeu, care nu ţine în chip natural de lu- 
crările minţii. Căci acestea sînt făcute pentru a cunoaște făpturile cu exis- 
tenţă precară, neîntemeiată în ea însăși, deoarece mintea însăși se expe- 
riază în aceste lucrări ca avînd o existență precară, neîntemeiată în ea 
însăși. Totul e lovit de o nesiguranţă în cunoaşterea naturală a minţii, 
pentru că lucrurile pe care le cunoaşte şi subiectul care le cunoaşte e 
lovit de o lipsă de fundament în ele însele. Încrederea scolastică a lui 
Varlaam în rațiune, ca suprem și sigur for de decizie în orice chestiune, 
nu admitea că Dumnezeu nu poate fi cunoscut deplin decît printr-o lu- 
crare mai presus de minte, dăruită minţii de Dumnezeu însuși. Pentru Pa- 
lama, în slava lui Dumnezeu văzută printr-o lucrare a minţii dăruită de 
Dumnezeu se experiază — ca printr-una ce singură e adecvată aceleia — 
intensitatea de existenţă necondiționată, care nu-şi poate avea izvorul 
decit în ființa lui Dumnezeu. Intensitatea necondiționată a existenţei aces- 
tei slave se experiază ca fiind superioară precarităţii de existenţă a tu- 
turor făpturilor cunoscute prin simţuri şi prin vreo lucrare a minţii. Ea 
se experiază deci ca avind o existență mai profundă, decît toate cele 
sensibile şi inteligibile, adică decît toate realităţile cunoscute prin sim- 
țuri sau prin cugetare. 

Maxim 46%. Cum, deci, nu este vreo vedere mai pre- 
sus de toate înțelegerile (âpaaic dnip ndoas zăs voiaets)? 
Nemaiputînd acum să te opui, nu te mai poţi nici preface 
în chip sofistic, pe baza aceleiași numiri, că ești de acord. 
Căci cel ce zice, folosind metafora și identitatea de 'nume, 
că ceea ce e mai presus de înțelegere, e înțelegere, pen- 
tru faptul că și acea vedere, chiar dacă e mai presus de 
nume, este totuși înțelegere, nu se străduiește pe urmă 
să arate că vederea aceea nu este mai presus de înţele- 
gere 470. De fapt, cel ce a zis că nu este mai presus de 
înțelegere ceea ce e mai presus de înțelegere, întrucît se 
numeşte și aceea înțelegere, are ca motiv şi scuză iden- 
titatea numirii. Dar cel ce nu pune lucrul acela mai pre- 
sus de lucrările minţii, nu are cum să se scuze. Căci acel 
lucru (vederea) nu s-ar putea numi lucrarea minţii 471. 
Dar în petrecerea aceea preafericită din veacul fără 
siîrșit, fiii învierii nu vor mai avea trebuinţă de cele ce 
susțin viaţa în veacul de acum : nici de aer, nici de lu- 


469. E un loc din: O sută capete teologice, publicate de S. 1. Epi- 
vanovici. A se vedea la J. Hausherr, Orientalia Christina Periodica 5, 1939, 
p. 231. La Hristou, Op. cit., p. 572, nota 5. 

470. Varlaam ar vrea să se prefacă în mod sofistic că este de acord 
cu cei ce — socotind vederea mai presus de înțelegere — o numesc şi în- 
ţelegere, ca una ce nu e contrară înţelegerii, ci mai presus de înţelegere. 
El voiește să dea impresia că este de acord, reţinind denumirea de «înţe- 
legere» a ei. Dar, cel ce e în mod real de acord nu se luptă pe urmă să 
demonstreze că ea nu e mai presus de înţelegere. Deci Varlaam nu poate 
nici să se opună lui Palama, nici să se prefacă în chip sofistic că este 
de acord. 

471. De «vederea» aceea însăşi se poate spune că nu e mai presus 
de înțelegere, deoarece nu se poate spune că nu e înțelegere. Aceasta o 
face Palama. Şi Varlaam se preface că e de acord. Dar de lucrarea prin 
care se împărtășeşte cineva de acea vedere nu se poate spune că e a min- 
ţii. Varlaam nu mai poate acoperi deosebirea între el şi Palama. Căci în 
vreme ce Palama spune că e o înţelegere, dar nu e o lucrare a minţii, Var- 
laam afirmă că fiind o înţelegere, e o lucrare a minţii. Deci, după ce s-a 
prefăcut că e de acord cu Palama pentru faptul că a acceptat că acea 
vedere e înţelegere pentru Palama însă, mai presus de înţelegerea naturală 
a minţii, se dă pe faţă că e contrar lui, cînd contestă că ea nu eo 
lucrare a minţii. 

mină, nici de loc şi de cele asemenea, ci «în loc de toate 
vom avea firea dumnezeiască», după Grigorie al Ni- 
sei 472. Iar dapă sfîntul Maxim, <îndumnezeirea de atunci 
a sufletului şi a trupului va dărui odihnă tuturor lucră- 
rilor naturale ale minții și ale simțurilor, întrucît și prin 
suflet și prin trup se va arăta Dumnezeu, trăsăturile na- 
turale fiind biruite prin covîrşirea slavei» 473. Ce este deci 
lumina care se vede cu ochii trupești fără aer ? Nu este 
nesensibilă și mai presus de toată cunoștința naturală ? 
Nu e slava lui Dumnezeu care învăluie și umple de lu- 
mină ? Și ce este ceea ce ne face văzători mai presus de 
toată lucrarea simţurilor și de toată înțelegerea ? Nu e 
Duhul lui Dumnezeu care, nu numai mintea, ci și trupul 
nostru îl va face duhovnicesc (pnevmatic) ? Cum nu este 
deci nici o vedere mai presus de înţelegere și nici o altă 
lumină a inimii, afară de cunoștință ? 

40. Dar eu socotesc și sfînta noastră credință, ca 
fiind un alt fel de vedere, a inimii mai presus de toate sim- 
țirile și de toate înțelegerile, ca una ce întrece toate pute- 
rile înțelegătoare ale sufletului nostru. Și numesc cre- 
dință nu mărturisirea binecredincioasă, ci întemeierea 
neclintită pe ea și pe cele făgăduite de Dumnezeu. Căci, 
cum vedem prin ea cele făgăduite în veacul viitor fără 
sfîrşit ? Prin simţuri ? Dar credinţa este «ipostasul celor 
nădăjduite», iar simţul n-ar putea vedea prin nici un 
meșteșug viitorul şi ceea ce se nădăjduiește. De aceea, 
și apostolul a adăugat : «dovedirea lucrurilor care nu se 
văd» (Evr. XI, 1). Așa dar, vede oare vreo putere a min- 
ţii cele nădăjduite ? Dar cum să le vadă pe cele ce nu 
s-au suit nicidecum la inima omului ? Deci ce urmează ? 
Nu vedem prin credinţă cele făgăduite nouă de Dumne- 
zeu, odată ce întrec toate lucrările simţurilor şi ale 
minții ? 





472. Despre suflet și înviere ; P.G. 46, 104 B. 
473. Capete gnostice IL, 88; P.G., 90; 1168 AB; Filoc. rom. II, p. 203. 


SFINTUL GRIGORIE PALAMA. DESPRE SFINTA LUMINĂ 317 


Dar toți cîţi din veac au căutat prin fapte patria ce- 
rească, după dumnezeescul apostol au murit neluînd fă- 
găduinţele, ci văzîndu-le și îmbrățișîndu-le de departe» 
(Evr. XI, 13). Deci, este și o vedere și o înțelegere a ini- 
mii, mai presus de toate lucrările minţii. Căci ceea ce e 
mai presus de minte este neînțeles numai în sens de de- 
păşire. Căci altfel ar fi un lucru fără noimă %4. 

4]. Dar dacă toţi «cei ce s-au mucenicit prin cre- 
dință n-au luat făgăduinţa, Dumnezeu prevăzînd pentru 
noi un lucru mai înalt, ca să nu se desăvîrșească fără noi» 
(Evr. XI, 39—40), odată ce vor fi desăvirșiți, nu vor 
vedea cele făgăduite ? Sau vor vedea, dar nu vor vedea 
mai presus de toată înţelegerea ? Sau mai presus de toată 
înțelegerea, dar ca şi mai înainte de a se desăviîrși ? Dar 
ce rațiune ar fi în aceasta ? Deci, vor vedea și vor vedea 
mai presus de toată înţelegerea. Şi nu cum vedeau mai 
înainte, ci vederea va fi dobîndirea celor făgăduite. Există 
deci o vedere mai presus de toată înţelegerea. Ba încă 
mai presus și de aceasta. De fapt credința noastră este 
o vedere mai presus de minte. Dar dobîndirea celor cre- 
zute, e o vedere mai presus de acea vedere care e mai 
presus de minte 475. Iar ceea ce se vede şi se posedă prin 
această vedere, fiind mai presus de toate cele cunoscute 
prin simţuri şi prin minte, nu e nici ea ființa lui Dum- 

474. Cele ce depășesc înţelegerea au totuși un înțeles în ele. Dar 
cele mai prejos de înțelegere n-au nici un înţeles. Inima are o înțele- 
gere care depășește înţelegerea minţii. Pentru că inima e tronul lui Hris- 
tos, sălașul harul, deschiderea spre nesfirșitul Persoanei dumnezeeşti. Ea 
are o transparenţă spre infinit, spre bogăţia sentimentelor care își au 
pornirea și satisfacerea în iubirea dumnezeiască simțită, pe care mintea 
nu o are, dar de care se foloseşte cînd se uneşte cu inima. 

475. Există deci o vedere mai presus de toată înţelegerea, dar și una 
mai presus şi de această treaptă. Căci o vedere mai presus de toată înţele- 
gerea e vederea credinței. Dar în viața viitoare va fi o vedere mai presus 
de vederea credinţei. Căci va fi posesiunea deplină a celor văzute de de- 
parte prin credință. Vederea credinţei o are credinciosul a cărei viață pre- 
zentă se mişcă între lucrurile de aici. Vederea vieţii viitoare se va mișca 
între bunătăţile de acolo, cele mai înalte. 

nezau. Căci ființa lui Dumnezeu e dincolo şi de aceast: 
prin depășire. Aşa este tot ipostasul bunătăţilor vii- 
toare 476. 

Ai înțeles de cîtă măreție dumnezeiască se lipsesc 
cei ce nu cunosc această vedere mai presus de înțelege- 
re ? Şi cu cît măresc pe Dumnezeu mai mult decît aceia, 
cej ce prin curăția inimii au gustat-o pe aceasta măcar 
puţin și au în ei arvuna veacului viitor, sau au primit-o 
prin credinţă, care pricinuiește în multe feluri bunătă- 
țile tainice ? 

Dar filozoful, nefăcînd loc în el înălțimii acestei înţe- 
legeri, nu a adus lui Dumnezeu închinăciune și slavă 
vrednică de El în Duh, iar pe cei ce slăvesc pe Dumnezeu 
în Duhul lui Dumnezeu îi socotește făcînd cu totul dim- 
potrivă. Și îi aşează în lista hulitorilor pe singurii cuvîn- 
tători de Dumnezeu înalți şi vrednici de încredere. 

42. Dar să mai stăruim pe lîngă credinţă şi pe lîngă 
vederea dumnezeiască şi desfătată a ei. Credinţa este 
căruța puterii evanghelice, viața apostolică, dreptatea 
lui Avraam ; din credință începe și la ea sfirșește toată 
dreptatea și din ea va fi viu tot dreptul. (Rom. I, 17). Cel 
ce o nesocotește va cădea din bunăvoința dumnezeiască. 
Căci «fără de credință nu este cu putință a plăcea lui 
Dumnezeu» (Evrei XI, 7). Credinţa eliberează pururea 
neamul nostru de tot felul de rătăciri şi ne întemeiază pe 
noi în adevăr și în noi adevărul, din care nimeni nu ne 
va clinti, chiar dacă ne-ar socoti nebuni, pe noi cei ce 
prin credinţa cea adevărată ieșim prin extazul mai presus 

"de înţelegere şi mărturisim acest adevăr cu fapta și cu 
cuvîntul, nelăsîndu-ne «purtaţi de orice vînt al învăţă- 
turii» (Efes. IV, 14), ci stăruind în cunoștința cea unită 

476. Ipostasul bunătăţilor viitoare, sau temelia lor, este ființa dum- 
nezeiască, sau înseși ipostasurile dumnezeieşti. Căci ele sînt temelia și iz- 


vorul acelor bunătăţi; în ele își au subsistența. Numai Persoanele infi- 
nite pot fi izvorul unei vieţi, iubiri şi fericiri infinite. 

a adevărului creştinilor și propovăduind vederea cea mai 
simplă, mai dumnezeiască și cu adevărat neînșelătoare. 

Dar lăsînd acum cele viitoare, să privim cu vederea 
(9eopiav) mai presus de mintea credinţii la cele ce s-au 
făcut de la început. Căci «prin credință înțelegem că s-au 
făcut veacurile cu cuvîntul lui Dumnezeu... ca să se 
facă din ceea ce nu se vedea, cele ce se văd» (Evr. XI, 3). 
Care minte ar putea înţelege cum s-au făcut atunci 
toate din ce nu era nicidecum și aceasta numai cu cuvîn- 
tul ? Căci ceea ce înțeleg lucrările minţii, desigur că nu le 
întrece pe acestea. Aceasta înţelegînd-o și înţelepții 
elinilor și socotind că nimic din cele ce se strică nu trece 
în nimic şi că nime din cele ce se produc nu vine din ni- 
mic, au cugetat lumea ca nefăcută şi fără sfîrşit. Dar cre- 
dinţa depășind ideile născute din privirea făpturilor, ne-a 
unit pe noi cu Rațiunea aflată mai presus de toate și cu 
Adevărul neconstruit și simplu ; și am înțeles mai bine 
decît prin demonstraţie nu numai că toate s-au făcut din 
cele ce nu sînt, ci și că s-au făcut numai cu cuvîntul lui 
Dumnezeu. Ce este deci credința aceasta ? Oare vreo 
putere naturală, sau mai presus de fire ? Fără îndoială, 
mai presus de fire, deoarece «nu poate veni cineva 
la Tatăl decât prin Fiul» (loan X, 9), care ne ridică pe 
noi mai presus de noi înșine şi ne dă simplitatea îndum- 
nezeitoare și ne întoarce spre unitatea Tatălui ce adună 
toate. 


De aceea Pavel «a luat har spre ascultarea credin- 
ței» (Rom. I, 5). De aceea, de vei mărturisi cu gura ta pe 
Domnul lisus și vei crede în inima ta că Dumnezeu L-a 
sculat pe El din morți, te vei mîntui» (Rom. X, 9). De 
aceea sînt mai fericiţi cei ce n-au văzut și au crezut (loan 
XX, 29), decit cei ce au văzut şi au crezut în Cel înviat 
din morţi și în Începătorul vieţii veșnice (Fapte III, 15). 
Căci aceștia prin ochii mai presus de lume ai credinței au 
văzut și au cinstit cele ce ochiul, văzîndu-le, nu le crede 
prin el însuși și înțelegerea nu le poate cuprinde. 

43. «Aceasta este biruința care a biruit lumea, cre- 
dința noastră» (1 Ioan V, 4). Aceasta este, deși e ciudat 
a o spune, credința care a susținut și lumea de jos mai 
înainte în felurite chipuri și timpuri, iar mai pe urmă, 
prelăcînd-o într-una mai dumnezeiască și ridicînd-o la 
înălțimea cerurilor, a făcut şi din pămînt cer. Cine a păzit 
semințele lumii celei de a doua ? Nu credinţa lui Noe ? 
Cine a făcut pe Avram, Avraam şi tată al multor neamuri, 
asemenea cu nisipul mării și cu mulțimea stelelor ? Nu 
credința în făgăduințele acelea ce erau atunci de neîn- 
țeles ? Căci pe unicul născut urmaş îl ținea gata de jun- 
ghiat. Și prin el — o, minune ! — a crezut neîndoios că 
avea mulțime de fii. Nu părea deci bătrînul celor ce pri- 
veau lucrurile cu rațiunea (r$ do+su$) că e nebun ? Dar 
sfîrșitul lucrurilor, conduse de harul lui Dumnezeu, a 
arătat că credinţa nu e nebunie, ci cunoștință ce întrece 
toată cugetarea. 

Noe iarăși aștepta de la bolta curbată a cerului 
adîncuri de ape. Unde sînt biiguelile filozofiei cinstite de 
tine ? «Toate cele grele tind în sus și spre mijloc» : cele 
ușoare, cu cît sînt mai ușoare, cu atît se depărtează de 
mijloc». Unde este substanța rară și deasă, cea dintii 
neputind acoperi, cea de a doua străbătînd și corpurile 
care nu sînt prea dense prin fire ? Unde sînt sferele exac- 
te şi curbele, mișcările de multe feluri și de mare viteză, 
prin care tu căutînd adevărul din existenţe, te rostogo- 
lești din el pe tine însuţi şi pe cei ce ascultă de tine și îi 
vei face pradă potopului, învățind amarnic din experi- 
ență ceea ce au ignorat în chip rău prin cunoștință. 

Dar credinţa, de o vor primi înainte de moarte, îi va 
aduce la adevăr printr-o neștiință bună și-i va face prin 
experiență cu totul neispitiţi şi nepătimași în faţa relelor. 
Ea le va arăta chiar prin lucruri că toată filozofia din 
afară este nebună (1 Cor. I, 20), ca una ce nu va înțe- 
lege nici atunci, cum nu înţelege nici acum cuvîntul ma- 


SFINTUL GRIGORIE PALAMA. DESPRE SFINTA LUMINĂ 321 





relui Petru : «Cerurile s-au închegat odinioară din apă și 
prin apă ; şi prin apă lumea de atunci a pierit înecată. 
Iar cerurile de acum sînt ţinute pentru foc, fiind păstrate 
pentru ziua judecății și pentru pieirea celor necredin- 
cioși» (2 Petru, III, 5—'7). Deci cum e cu cunoștința de 
Dumnezeu, aflătoare în creștini, şi cu mîntuirea prin ea ? 
Este ea prin cunoștința filozofiei sau prin credinţă, care 
face prin neștiință cunoștința ei nefolositoare 177. Dacă 
e prin cunoștință, «s-a făcut deșartă credința» şi se des- 
ființează făgăduinţa, că «de vei crede cu inima ta în 
Domnul lisus, te vei mîntui» (Rom. X, 9). Așadar nu cel 
ce are în inimă cunoștința făpturilor are din pricina ei 
pe Dumnezeu, ci cel ce a crezut în inima lui în Domnul 
Iisus, are sălășluit în sine, pe Dumnezeu 48, prin credința 
neiscoditoare. 

44. Dar să lăsăm acum pe cei ce prin această cunoș- 
tinţă n-au cunoscut pe Dumnezeu şi să trecem cu vederea 
faptul că nu toată cunoștința din filozofie este adevărată. 
Să admitem că toată este adevărată și să privim la cei ce 
prin cunoștința aceasta a făpturilor au cunoscut pe Dum- 
nezeu “'%. Contemplarea şi cunoașterea prin acestea 





477. Credinţa face nefolositoare sau nelucrătoare pentru mîntuire 
cunoştinţa filozofică, prin neştiinţa ei care e o vedere mai presus de acea 
cunoștință. Căci ea vede Persoana lui Dumnezeu și intră în unirea cea 
mai presus de înțelegere cu Ea, pe cînd filozofia rămîne la lucruri, sau 
preface persoana în obiect, ca să o poată, chipurile, cunoaște. 

478. Relaţia cu persoana se înfăptuieşte în general prin credinţă, 
nu prin ştiinţa iscoditoare, care vrea să transforme persoana într-un obiect 
constituit din detalii multiple. Cu atît mai mult relaţia cu Dumnezeu-Per- 
soană se înfăptuiește prin credința, care o respectă în caracterul Ei per- 
sonal şi de aceea o experiază în intensitatea ei specifică, în mod simplu 
și unitar, găsind în Ea concentrate, vii şi purtate de intenţia iubirii, toate 
bunătăţile, pe care le caută cunoştinţa prin separarea sau distingerea lor. 

479. Sfintul Grigorie Palama nu socotește că toată cunoștința din 
filozofie este greşită. El admite că toată poate fi adevărată. Dar pentru el 
ea își arată adevărul ei cînd din cunoştinţa făpturilor trage concluzia 
dreaptă despre existența lui Dumnezeu. 


21 — Filocalia 

se numeşte lege naturală (Rom. II, 14). De aceea încă 
înainte de Patriarhi, Prooroci și de Legea scrisă, aceasta 
a chemat din nou neamul omenesc și l-a întors la Dum- 
nezeu, arătîndu-L pe Făcătorul celor ce nu ieșiseră din 
cunoștința naturală asemenea înţelepţilor elini. Căci cine, 
avînd minte şi văzînd atitea feluri vădite de fiinţe, atitea 
puteri contrare și mișcări ce se echilibrează prin opoziţie, 
apoi stabilitatea care aduce și ea un echilibru în acest fel, 
succesiuni neîntrerupte de porniri contrare, uniri ne- 
amestecate prin adversități neîmpăcate, împreunări ale 
celor distincte și neamestecări ale celor unite ale minților, 
sufletelor, trupurilor, armonia ce se naște din atitea lu- 
cruri, relațiile și pozițiile statornice, aptitudinile şi rîndu- 
ielile substanţelor, nedesfacerea întregului, — cine, pri- 
vind cu mintea la toate acestea, cum fiecare persistă în 
sine, dar se armonizează în chip minunat cu celelalte, nu 
va cunoaște ca dintr-o icoană și ca dintr-o operă cauzată, 
pe Dumnezeu ? Şi cine, cunoscînd astfel pe Dumnezeu, 
Îl va socoti un lucru oarecare dintre cele cauzate sau din- 
tre cele ce sînt după chipul Lui ? 480. EI va avea prin 
aceasta și cunoștința de Dumnezeu din negaţie. Deci cu- 
noștința făpturilor a întors neamul omenesc la cunoștința 
de Dumnezeu înainte de Lege şi Prooroci. Şi acum iar îl 
întoarce 4851. Căci aproape toată lumea, adică toţi cîţi nu 
ascultă de preceptele evanghelice, datoresc numai cuno- 
ştinţii făpturilor faptul că nu au un alt Dumnezeu decît 
pe Făcătorul acestei lumi. 

45. Deci aceștia numai din cunoștința celor creiate 
cunosc pe Dumnezeu. Ei sînt cei ce n-au murit legii, prin 
lege, ca să trăiască viața întru Hristos, mai bine zis cei 
ce n-au avut niciodată legea lui Dumnezeu. Dar acum 
cînd Dumnezeu S-a arătat în trup, s-a crezut între nea- 

480. Sfîntul Atanasie, Contra Elinilor 35—39, P.G. 25, 69—80. 

481. Ba azi îl întoarce cu atit mai mult, datorită progresului consi- 
derabil al ştiinţelor, care au dovedit o uimitoare și complexă raționalitate 
a naturii. 

muri, s-a propovăduit în lume (1 Tim. III, 16) și legea 
harului s-a descoperit marginilor pămîntului, cînd «am 
luat Duhul lui Dumnezeu ca să vedem cele dăruite nouă 
de la Dumnezeu» (1 Cor. III, 13), cînd am fost învăţaţi 
de Dumnezeu (loan, VI, 45) şi am primit povăţuirile 
Miîngiietorului după miîngiietoarea făgăduință, căci 
«Acela, zice, vă va învăţa pe voi tot adevărul» (loan, 
XIV, 26) — ca unul ce nu e încă cunoscut — cînd avem 
«mintea lui Hristos» (1 Cor. III, 16) și ochi duhovnicești, 
tu te întorci iarăși înapoi, ca să trăieşti sub stihiile acestei 
lumi ca învăţătoare ? Ce zici ? Noi care «așteptăm cer nou 
şi pămînt nou potrivit făgăduinței» (2 Petru III, 13; 
Apoc. XXI, 1), nu vom înțelege și nu vom slăvi pe Dum- 
nezeu din acelea în chip supralumesc, ci Îl vom cunoaște 
numai din lumea aceasta veche și schimbăcioasă ? Ba 
nu numai schimbăcioasă, ci și stricăcioasă. Căci numind-o 
pe aceea nouă, a arătat-o pe aceasta veche. Iar tot ce 
se învechește şi îmbătrîneşte merge spre pieire. 

46. Dar de unde am învăţat despre această lume 
nouă și despre viața care nu se învechește ? Oare din 
contemplarea făpturilor, sau de la «Cel rînduit Fiu al lui 
Dumnezeu în putere, după Duhul sfinţeniei prin învie- 
rea din morţi, de la lisus Hristos, Domnul nostru» 
(Rom. I, 4) ? Oare nu unul este Învățătorul nostru, Hristos 
(Matei XXIII, 10) ? Deci prin ce cuvinte ale Lui am învă- 
țat despre firea lumii pieritoare ? Oare nu EI ne-a porun- 
cit să nu ne numim învăţători pe pămînt? Cum vom 
umbla deci noi la elini și la egipteni, ca să învăţăm de la 
ei ceva mîntuitor ? Cunoștinţa noastră de Dumnezeu lau- 
dă pe Dumnezeu ca Învățător ; nu înger, nu om,ci 
Însuși Domnul ne-a învăţat şi ne-a mîntuit pe noi 
(Isaia LXIII, 9). Noi nu mai cunoaștem pe Dumnezeu din 
asemănări (Ex rod eix6ros), iar așa este cunoștința lui 
Dumnezeu din făpturi. Acum însă «s-a arătat viaţa care 

era la Tatăl și s-a arătat nouă» (1 Ioan I, 2) ; ne-a vestit 
nouă că«Dumnezeu este lumină și nici un întunerec nu 
se află întru El» (1 Ioan I, 5) ; iar pe cei ce au crezut Lui, 
i-a făcut fii ai luminii (Efes. V, 8). «Și așa s-a arătat ce 
vom fi» ; «că de se va arăta, vom fi asemenea Lui ; pentru 
că Îl vom și vedea pe El precum este» (1 Ioan III, 3). Ai 
iarăși merinde de biîrfeală : «Precum este, așa Îl vom 
vedea pe El». Dar cel ce spune acestea, fiind zidit nemij- 
locit pe piatra pusă în Sion, este aproape de ea în toate. 
«Iar cel ce cade pe ea, se va sfărîma și pe care va cădea, 
îl va strivi» (Matei XXI, 44). 

41. Dar să cercetăm cum argumentează filozoful că 
nu este vedere (5paaw) mai presus de toate lucrările min- 
ţii. Mai întîi vom spune că lucrul acesta despre care vor- 
bim, știm că este fără nume şi mai presus de nume. Deci 
dacă numim vedere, știm că este mai presus de vedere. 
Iar dacă cineva vrea să-L, numească înțelegere (v6na.»), 
de crede sau știe prin experienţă că este mai preseus și 
de înțelegere, mărturisește întocmai ca noi. Așadar, toate 
plăsmuirile şi vederile, afirmate sau negate de acela, le 
lăsăm la o parte ca deșarte și ca neavînd nici o legătură 
cu noi şi cu «Cuvîntul» de față. Că este însă o vedere 
mai presus de toată înțelegerea (5paais 5mep mdsav vbnaw), 
acela n-a înţeles, nici n-a crezut. Dar noi l-am ierta și 
dacă n-ar înţelege.Căci a înțelege ceea ce e mai presus 
de minte nu stă în puterea ființei noastre și a străduințe- 
lor ei. Ba l-am primi cu îngăduinţă chiar dacă nu crede, 
ştiind, potrivit apostolului, «că trebuie să ajutăm celui 
slab în credință» (Rom. XIV, 1). Dar încercarea de a 
clătina pe cei ce cred și de a îndrepta împotriva 
lor şi a adevărului, scrieri de luptă și silința de a sminti 
în tot felul nu numai pe cei mici (Matei XVIII, 6; 
Marcu IX, 42 ; Luca XVII, 2), ci şi pe cei înaintați în 
virtute şi cuvioşie, cine ar putea-o răbda în tăcere, odată 
ce s-a hoțărit să fie slujitor al adevărului ? 


SFINTUL GRIGORIE PALAMA. DESPRE SFINTA LUMINĂ 325 





Deci acela n-a înţeles şi n-a crezut că este o vedere 
şi o înțelegere mai presus de toată vederea şi înțelegerea, 
fiind mai presus de nume și primind numiri ce rămîn 
mult în urma ei. EL își închipuie că ceea ce socotesc teo- 
logii mai presus de minte e teologie negativă, iar aceasta 
nu e mai presus de minte. Căci se neagă, zice, cele cunos- 
cute, dar nu cele necunoscute. Dar și noi știm că în teo- 
logia aceasta cele ce se neagă lui Dumnezeu le înţelege 
mintea. Deci nici această teologie nu depășește lucrările 
minţii. 

48. Dar despre vederea mai presus de minte, n-am 
putea spune aceasta. Dacă mintea noastră n-ar putea să 
se depășească pe sine însăși, n-ar fi vedere şi înţelegere 
mai presus de lucrările minţii. Dar, odată ce are această 
putere și numai prin ea se unește propriu-zis cu Dum- 
nezeu, trecînd prin Dumnezeu această putere la lucrare 
în vremea rugăciunii 482, se poate afirma că este o vedere 
mai presus de toate lucrările minţii, vedere de care zicem 
că e mai presus de înţelegere. I-ar putea însă spune cineva 
acesteia şi nevedere şi neștiință în sens de depășire. 

Deci ceea ce nu este mai mult înţelegere decît neîn- 
țelegere, cum va fi o parte din cunoştinţă în general ? 43. 
Și cum va fi împărţită după speciile acesteia ? Căci nici 
ființa n-a împărțit-o vreodată cineva dintre înţelepţi, în 
corp, necorporalitate şi supraființime ; nici simţirea, în 

482. Mintea are puterea să se depășească, dar numai prin Dumne- 
zeu. Căci prin Dumnezeu această putere a ei trece din potenţă în act. Fie- 
care are puterea să cunoască altă persoană, dar numai cînd aceea i se 
deschide, această putere a ei trece în faptă. 

483. După ce a spus mai înainte că cunoştinţa primită prin lumina 
dumnezeiască poate fi numită şi neștiinţă, ca una ce depășește cunoştinţa, 
acum sfintul Grigorie adaugă că vederea aceea poate fi numită şi nevedere, 
în sens de depăşire a vederii, dar nu de lipsă a înţelegerii, vederii şi cu- 
noștinței. Căci în ea sînt date virtual toate cele aduse prin creare la în- 
țelegerea și vederea noastră. De aceea ea nu poate fi pusă sub categoria 
cunoștinței, prin care se indică în general cunoştinţa făpturilor; dar aici 
nu poate fi socotită centrează cunoştinţei, înţelegerii şi vederii. 

cele cinci simţuri şi în ceea ce e mai presus de simţire. 
Căci ceea ce e mai presus de fiinţă, cum ar fi sub ființă, și 
ceea ce e mai presus de simţire nu-i o specie a simţirii, 
nici ceea ce e mai presus de cunoștință o specie a cunoş- 
tinţii. lar că mintea are putere să se depăşească pe sine 
însăşi și prin această putere să se unească cu cele mai 
înalte ca ea, o spune și Marele Dionisie foarte lămurit. 
Și nu o spune numai aceasta, ci o și arată aceasta creş- 
tinilor ca o învăţătură dintre cele mai trebuincioase. «Tre- 
buie, zice, să se ştie că mintea noastră are,.pe de o parte, 
puterea de a înțelege, prin care vede cele inteligibile, pe 
de altă parte, unirea care depăşeşte firea minții şi prin 
care se leagă cu cele de dincolo de ea» %4. Întrucît unirea 
aceasta depășește firea minţii, ea este mai presus de toate 
lucrările minţii și nu este cunoștință, în sens de depășire ; 
iar întrucît este o legătură a minţii cu Dumnezeu, e ne- 
asemănat mai înaltă decât puterea ce leagă mintea de 
cele create, adică de cunoștință 485. 


49. Dar cum argumentează acesta că nu este vedere 
mai presus de toate lucrările minţii ? «Fiindcă, zice, nu 
este nimic mai înalt decît teologia prin negaţie». Dar alt- 
ceva este, o, scumpule, vederea și altceva teologia (cu- 
vîntarea despre Dumnezeu), întrucît nu este același lucru 
a grăi ceva despre Dumnezeu și a dobîndi și a vedea pe 
Dumnezeu. Însă și teologia negativă este cuvînt. Dar ve- 
derile sînt mai presus de cuvînt şi de raționament. Aceasta 
a arătat-o cel ce a descoperit cele negrăite (2 Cor. XII, 4). 
Deci, întrucît şi teologia prin negaţie este cuvînt (şi 
raționament), vederea mai presus de cuvînt și de raţio- 

484. Despre numirile dumnezeeşti 7, 1; P.G. 3, 864 C. 

485. Legătura dintre minte şi cele cunoscute de ea are în ea ceva 
propriu nu numai minții, ci şi celor cunoscute de ea. Cu atît mai mult, cînd 
ceea ce cunoaşte e o persoană. Deci în actul de cunoaştere a lui Dumne- 
zeu, care e o legătură a minţii cu Dumnezeu, este şi ceva din Dumnezeu. 
În felul acesta legătura minţii cu Dumnezeu depășește şi covirșește ca 
putere legătura minţii cu cele create. Căci din Dumnezeu există mintea 
și puterea de a înțelege. 

nament este mai presus și de ea. Deci văzătorii celor mai 
presus de cuvînt şi de raționament o întrec și pe aceasta 
nu prin cuvînt, ci prin faptă, prin adevăr și prin harul 
lui Dumnezeu și al Duhului care toate le poate și care 
ne dă nouă să vedem «cele ce ochiul nu le-a văzut și 
urechea nu le-a auzit» (1 Cor. II, 9). 

50. Dar acela neînţelegînd acestea, nici măcar cît de 
puţin, își închipuie că Dionisie mărturisește întocmai ca 
el cînd zice : «Tot cel ce se învrednicește să cunoască și 
să vadă pe Dumnezeu ajunge în întunericul dumne- 
zeiesc, chiar prin faptul că nu vede și nu cunoaște, fiind 
ridicat cu adevărat la ceea ce e mai presus de vedere și 
de cunoștință» 486. 

Iar în altă parte : «Numai acelora le e cu putinţă să 
pătrundă în întunericul unde este cu adevărat Cel ce e 
dincolo de toate, care au depășit toate și cele curate și 
toate treptele sfintelor înălțimi și toate luminile dumne- 
zeiești» 487. «Dacă intră deci cineva în acest întuneric, zice 
filozotul, o face prin negarea tuturor celor ce sînt. Deci 
cea mai desăviîrșită vedere (7 reheorărm dewpia) este în- 
tunericul acesta, sau teologia prin negaţie. Căci nimic nu 
este dincolo de a nu cunoaște nimic. Deci și lumina aceea 
de care grăiți voi, orice ar fi ea, trebuie să o părăsiţi, ca 
să vă suiți la teologia și vederea (9euwptav) prin ne- 
gaţie» 488. 

486. Epist. V; P.G. 3, 1073 A. 

487. Despre teologia mistică, 1, 3; P.G. 3, 1000 C. 

488. Varlaam nu cunoaşte ceva mai înalt decît teologia negativă, 
care lasă mintea în faţa unui gol, care nu o uneşte cu Dumnezeu. E o teo- 
logie prin care rațiunea pune între ea și Dumnezeu o prăpastie, pe care 
nici ea, nici Dumnezeu nu o poate umple. Din această mentalitate se ex- 
plică doctrina catolică despre caracterul creat al graţiei. Omul rămîne 
chiar în starea de har închis în limitele creaturităţii sale. De aceea nu 
se vorbeşte în teologia catolică despre îndumnezeirea creaturii. Nici mă- 
car despre Maica Domnului, atît de lăudată în teologia şi pietatea cato- 
lică, nu se vorbește despre o îndumnezeire a ei. Ea rămîne virful creaţiei 
ca frumuseţe morală, dar şi ea e despărțită de Dumnezeu printr-o prăpas- 
tie de neumplut. De aceea Biserica, închisă în ordinea creatului, are şi ea 
nevoie de un locţiitor al lui Hristos. 

Dar noi numim lumina harului aceea despre care 
zice și Marele Dionisie că «înconjoară totdeauna, în veci 
și neîntrerupt, pe sfinți, în petrecerea veacului viitor, ca 
şi pe ucenici la atotdumnezeiasca Schimbare la față» 48. 
De ce atita silință meşteșugită de a ne desface de ceea 
ce ne va lumina veșnic și vom vedea neîncetat atunci, și 
aceasta nu numai cu simţurile, ci şi cu mintea, sau mai 
vîrtos mai presus și decît acestea, duhovniceşte și dum- 
nezeiește, cum am arătat adeseori și pe larg ? De ce atita 
meșteșugire şi osteneală de a ne desface de Cel mai înalt 
ca noi, de Cel ce ne uneşte pe vecie cu cele mai înalte de- 
cît mintea, şi ne dă să vedem cele mai presus de noi? 
Căci precum mintea, unită în chip negrăit cu simţirea, 
vede cele supuse simțurilor, și precum simţirea își înfă- 
țişează simbolic și sensibil cele inteligibile (cunoscute cu 
mintea), odată ajunsă la perceperea lor prin unirea ei cu 
mintea, așa și acestea amîndouă (simţirea și mintea), unite 
cu Duhul, vor vedea lumina nevăzută în chip duhovni- 
cesc, mai bine zis vor conviețui, odată îndumnezeite, veș- 
nic împreună cu ea. 

Deci pentru ce atîta silință meșteșugită de a ne face 
să părăsim lumina care ne va înconjura atunci veșnic, ca 
să ne bucurăm de vederea (9zupia) socotită de tine atot- 
desăvîrșită ? Iar dacă acum putem părăsi și depăși acea 
lumină, dar atunci nu, veacul de acum e mai înalt decit 
cel viitor și cu dreptate sînt împătimiți de veacul de 
acum cei ce se războiesc împotriva luminii celei veșnice 
și adevărate 4%. 

51. Dar, oare, Marele Dionisie conglăsuiește cu ei ? 
Cum ar face-o cel ce a lăudat această lumină mai mult 
decit toţi ? Căci am arătat pe larg în «Cuvintele» scrise 
de noi mai înainte despre lumina și luminarea dum- 
nezeiască, cum cel ce se împotrivește mai mult ca toţi 

489. Despre numirile dumnezeiești 4; P.G., 3, 576 D. 


490. Dacă cea mai înaltă cunoaștere a lui Dumnezeu e cea a teo- 
logiei raţionale negative, iar vederea luminii dumnezeiești e ceva infe- 

dușmanilor marii lumini, este luminătorul cel mai stră- 
lucitor al lumii din Areopag. Dar revenind și acum, să 
vedem cuvintele lui, la care se referă acesta. Scriind 
acesta slujitorului Dorotei, zice: «Întunericul dum- 
nezeiesc este lumină neapropiată, pentru revărsarea co- 
vîrşitoare de lumină mai presus de ființă. În acesta 
ajunge tot cel ce se învrednicește să cunoască şi să vadă 
pe Dumnezeu, chiar prin faptul de a nu vedea și de a nu 
cunoaște fiind ridicat în ceea ce e mai presus de vedere 
şi de cunoștință, cunoscînd tocmai aceea că este dincolo 
de toate cele cunoscute cu simțurile și cu mintea (sen- 
sibile și inteligibile)» 491. 

Deci, aci zice de același lucru că e şi întuneric și lu- 
mină, aci că și vede și nu vede, aci că şi cunoaște și nu 
cunoaște. Cum e atunci întuneric această lumină ? «Pen- 
tru revărsarea covîrşitoare de lumină», zice. Deci în sens 
propriu e lumină ; întuneric e în sens de depășire (xad”- 
5repoX1y), întrucît nu poate fi văzută de cei ce încearcă 
să se apropie de ea și să o vadă prin lucrările simțurilor 
sau ale minţii. 

52. Iar fiindcă în Cel neapropiat ajunge tot cel ce 
se învrednicește să cunoască și să vadă pe Dumnezeu, 
cine este cel ce se învrednicește să se apropie de Cel nea- 
propiat și să vadă pe Cel nevăzut ? Oare tot cinstitorul 
de Dumnezeu ? Dar numai lui Moise şi celor ca el le-a 
fost dat să ajungă în întunericul dumnezeiesc. Teologia 
prin negaţie însă este a fiecărui cinstitor de Dumnezeu. 
Iar acum după venirea Domnului în trup este și a fiecă- 
rui om, cum s-a arătat mai înainte. Deci lumina aceasta 
(în sens propriu) şi întunericul acesta dumnezeiesc (în 
sens de depășire) e altceva decît teologia prin negație și 
o depășește pe aceasta în chip neasemănat ; să zicem 
Tior ei, atunci vederea acestei lumini în veacul viitor ne va situa pe o 
treaptă inferioară celei de acum, cînd trăim sub regimul teologiei nega- 


tive, care e cea mai înaltă, după Varlaam. 
491. Ep. V; P. G. 3, 1073 A. 

atita cît depășește Moise în vederea lui Dumnezeu pe cei 
mulți 4%2. 

Dar, zice, cel ajuns în lumina aceasta, vede și nu 
vede. Cum văzînd, nu vede ? Pentru că vede, zice, mai 
presus de vedere. Deci în sens propriu cunoaște și vede. 
Nu vede în sens de depășire (5mepolwâs), nevăzind prin 
nici o lucrare a minţii și a simţurilor. Prin însuși faptul 
că nu vede și nu cunoaște, adică prin însuși faptul că a 
depășit toată lucrarea cunoscătoare, e ridicat în ceea ce 
e mai presus de vedere și de cunoaștere. Cu alte cuvinte, 
el vede și lucrează în chip mai înalt decît omenește, ca 
unul ce a ajuns mai înalt decit omul și dumnezeu prin 
har și este unit cu Dumnezeu și prin Dumnezeu vede pe 
Dumnezeu. 

53. Deci, cei ce propovăduiesc numai o contemplare 
(deopiav) prin negaţie și dincolo de aceasta nu mai admit 
o lucrare sau vedere (5pasw), iar de această contemplare 
zic că face parte din cunoștința generală și nu recunosc 
nici o vedere mai înaltă decît cunoștința, pe de altă parte, 
zic că cei ce ajung prin negaţie la această contemplare, 
după ei atotdesăvîrşită, nu văd și nu cunosc nimic în sens 
propriu, se arată ca unii ce admit mai degrabă o lipsă de 
cunoștință și de vedere 4%. Prin urmare, au uitat de ei 
înşişi, declarînd această adevărată neștiință în sens de 
lipsă (a cunoașterii), mai înaltă decit toată cunoștința și 
mîndrindu-se că nu știu nimic în sensul de lipsă (a cu- 

492. Întunericul în care a intrat Moise, fiind una cu lumina cea mai 
presus de toată înțelegerea, e superior și el întunerecului teologiei nega- 
tive raționale. 

493. Cei ce pun pe treapta cea mai înaltă teologia prin negaţie, so- 
cotesc că cea mai înaltă cunoaştere este recunoașterea lipsei oricărei cu- 
noaşteri, cunoaşterea vidului absolut. Refuzind astfel apofatismul luminii, 


ca superior teogiei negative, contestă de fapt şi cunoaşterea raţională. 
Palama se dovedeşte în aceste rînduri un mare dialectician. 

noașterii). Astfel, cei ce nu cred celei mai mari lumini 
cad şi din lumina cunoștinței 494. 

Și de fapt, dacă vederea (Sewpia) prin negaţie şi 
întunericul dumnezeiesc sînt unul şi același lucru, iar 
această vedere înseamnă propriu-zis o lipsă a vederii, 
potrivit cu cei ce zic că dincolo de ea nu mai este vreo 
vedere dumnezeiască, atunci și acest întuneric dum- 
nezeiesc este un întuneric propriu-zis, un întuneric al 
lipsei, care pe cei ce petrec în el îi face nebuni. Și de fapt 
îi face cu adevărat astfel pe cei ce susţin unele ca acestea. 

Aceștia îndrăznesc să spună că pătrund în întuneri- 
cul mai presus de lumină prin teologia negativă înainte 
de a se fi lepădat de maica lor egipteancă, cu nume min- 
cinos și stearpă, prin care zic părinţii că trebuie înţeleasă 
cultura din afară 4% ; înainte de a cunoaște curat că vie- 
țuim între două rînduri de adversari și că trebuie să se 
alieze cu cei mai buni ; înainte ca, prin aceștia, ei să dea 
asalt asupra celor răi și pe unii din aceștia să-i surpe, să-i 
ucidă și să-i ciuruiască, iar de alţii să fugă (e vorba adică 
de toate acelea dintre patimile rele care, avînd o legătură 
familiară cu noi, ne stăpînesc la început mai tare ca niște 
pricini și ca niște prezențe împreună-lucrătoare) ; înainte 
de a lepăda obișnuinţa cea rea a celor ce scot din puţurile 
creațiunii înţelepciunea lui Dumnezeu, adică a înţelep- 
ților elinilor ; înainte de a locui împreună cu cei ce vie- 
țuiesc în pace unii cu alţii și nu susțin păreri deosebite 
sau contrarii, adică cu cei înţelepţi în cele duhovnicești ; 
înainte de a-și supraveghea prin retragere și liniște oile 
lor, adică gîndurile lor ; înainte de a se sui la munte, adică 
în vîrful sufletului ; înainte de a căuta de departe la lu- 

494. Numai în lumina cea mare care ne vine din Persoana dumne- 
zească, are un sens şi cunoştinţa, sau așa zisa lumină a cunoștinței. 

495. Sfintul Grigorie de Nisa, Despre viața lui Moise ; P.G., 44, 329 
BC. Tot pasagiul care urmează se resimte de conţinutul acestei opere a 
sfintului Grigorie de Nisa. Nu se poate ajunge la vederea luminii lui 


Dumnezeu fără o purificare, cum se poate ajunge prin speculaţii la for- 
mulăriie teologiei negative raţionale. 

mina cea nouă ; înainte de a se apropia, înainte de a auzi 
și de a lepăda încălțămintea picioarelor, dat fiind că nu 
e îngăduit de a atinge pămîntul sfînt (leșire III, 5) prin 
alipirea de morți şi de cei ce nu sînt cu adevărat mijlo- 
citori ; înainte de a preschimba dreapta făcînd-o engol- 
pion (leşire IV, 6), adică de a se scufunda mintea în sine ; 
înainte de a fi surpat deplin stăpînirea tiranului, prin 
toiagul care toate le poate, adică prin credinţă, de a fi 
trecut cu picioarele peste apa cea sărată a vieţii ; înainte 
de a fi făcut firea noastră amară și înăsprită, în izvor de 
bucurie mai presus de fire prin rugăciune și fapte plă- 
cute lui Dumnezeu ; înainte de a fi gustat din hrana ce 
curge de sus și de a nu mai fugi de vrăjmași, ci de a voi 
mai bine și de a putea să-i izgonească pe toţi ; înainte ca, 
pregătiți prin toate acestea în chip desăvirșit, să ajungă 
la sîmbăta nelucrării relelor şi să audă și să depășească 
trimbiţele cu multe sunete și să vadă pe rînd alte lumini 
cu bogată revărsare — iar acestea sînt slava lui Dum- 
nezeu vestită prin făpturile de multe feluri, apoi propo- 
văduirea prin prooroci, apostoli şi părinţi, și toate învă- 
țăturile despre cele dumnezeiești ; înainte de a împlini 
toate acestea și de a ajunge cu fruntașii care s-au dedicat 
lui Dumnezeu, pe vîrful treptelor dumnezeiești și a vedea 
locul lui Dumnezeu, apoi de a se uni în chip neînțeles 
cu Dumnezeu însuși, desfăcuţi de toate acestea. 

Noi însă, cercetînd teologia negativă, cît a fost de 
trebuinţă, în «Cuvintele» de mai înainte despre lumină, 
am arătat că ea este chip al vederii (Bewpias) aceleia fără 
formă și împlinite, de care se bucură mintea mai presus 
de minte în Duhul Sfînt, dar nu e ea însăși acea lumină. 
De aceea, toți cei ce s-au învrednicit prin credinţă să pri- 
mească taina (mînturii) pot să laude pe Dumnezeu prin 
negaţie ; dar nu se pot și uni cu EI și nu-L pot vedea prin 

lumină, decît numai dacă vor primi, prin plinirea porun- 
cilor, puterea mai presus de fire a vederii 4%. 

54. «Dar cei ce pătrund în întunericul tainic trebuie 
să părăsească, după Dionisie din Areopag, toate luminile 
dumnezeiești», zice acesta. «Așadar şi însăși lumina dum- 
nezeiască, dacă peste tot există ceea ce spuneţi, trebuie 
lăsată jos. lar aceasta se constată prin faptul de a nu mai 
vedea nicidecum nimic ; aceasta este întunericul acela 
tainic». 

Ce spuneţi ! În felul acesta numărați între alte multe 
lumina aceea, care se înveșnicește cu sfinţii, slava firii 
dumnezeiești, frumuseţea veacului viitor şi statornic, îm- 
părăţia fără de început și fără de sfîrșit a lui Dumnezeu. 
Căci Însuși Cel ce a strălucit în ea pe munte a numit așa 
lumina aceasta. Dar ce zice chiar dumnezeiescul Dioni- 
sie ? E] zice în «Teologia mistică» lămurit : «Cauza cea 
una a tuturor se află mai presus de toate şi se arată des- 
coperit numai celor ce au străbătut şi toate cele sfinte și 
curate» 497, 

Dacă se arată acelora, și aceasta în chip descoperit, 
cum nu se arată nicidecum ? lar dacă această arătare 
este teologia prin negație, și aceasta e singura necuprin- 
dere cunoscută, cum afirmațţi voi, iar această teologie o 
folosesc și elinii, cum o spuneţi și aceasta chiar voi, atunci 
și ei au depășit toată curăţia și însăși lumina dumneze- 
iască, ipostasul bunătăţilor viitoare 4%. Vai ! Cunoștinţa 

496. Cei ce admit simplu prin credinţă taina mîntuirii în Hristos pot 
să laude pe Dumnezeu. Dar la vederea luminii neînţelese nu pot ajunge 
decît prin primirea puterii de percepere de la Dumnezeu, după împlinirea 
poruncilor. Căci cuvintele de negare a oricărei însușiri a lui Dumnezeu 
exprimă numai mărirea Lui, cunoscută din taina întrupării şi a mântuirii. 
Ele sînt însă numai un chip al luminii neînțelese a luminii Lui, nu însăşi 
realitatea trăită a acesteia. 

497. P.G. 3, 1000 C. 

498. Dacă teologia negativă e folosită și de filozofii elini, iar prin 
ea nu cugetă decît necuprinderea lui Dumnezeu, nu şi taina Persoanei 
sau Persoanelor supreme, dar ea e superioară vederii luminii Treimii 

înțelepților înebuniți nu numai cuprinde, după tine, dar 
şi depășește făgăduințele bunătăţilor viitoare. 

Dar așa ceva nu ar spune niciodată Dionisie, grăi- 
torul înțelepciunii lui Dumnezeu. Căci el a înșirat îndată, 
în continuare, luminile dumnezeieşti, sunetele cereşti și 
vîrturile tuturor celor sfinte, care trebuie părăsite. Ele 
sînt curăţirile lui Moise înainte de poalele muntelui 
Horeb, sunetele ce l-au întîmpinat după poalele muntelui, 
vederile anticipate ale luminilor, despărțirea de cele 
multe. Iar vederea de după toate acestea nu e vederea 
lui Dumnezeu, ci a locului în care şedea. Aceasta înseam- 
nă că tot ce se vede prin lucrarea simțurilor sau a minții 
sînt oarecare presupuse raţiuni ale celor ce se află sub 
Cel ce e mai presus de toate şi prin care nu numai El în- 
suși, ci și prezența Lui se arată mai presus de toată cuge- 
tarea. Așadar vederea locului aceluia depăşeşte și teolo- 
gia prin negaţie, sau o arată pe aceasta însăși. 

În cazul din urmă, dacă urcarea lui Moise ar fi fost 
numai pînă la vederea acestui loc, ar fi dogmatizat drept 
din acestea că nu este nici o vedere mai presus de teo- 
logia prin negaţie. Însă, dat fiind că se desprinde și de 
vederea acestui loc şi pătrunde în întunericul cu adevărat 
tainic, prin încetarea oricărei lucrări cunoscătoare, în 
sens de depășire, «unindu-se pe o treaptă mai înaltă cu 
Cel necunoscut și văzîndu-L și cunoscîndu-L pe Acesta 
mai presus de minte» 4%, cum vor închide vederea din 
personale și atotiubitoare, care va învălui pe sfinţi în viaţa viitoare, 
atunci elinii care neagă Treimea au mai mult decit vor avea sfinţii în 
viața viitoare. 

499. După Palama, care redă tradiţia părinţilor răsăriteni, sînt trei 
etape ale urcuşului în cunoașterea lui Dumnezeu: cunoașterea rațiunilor 
dumnezeieşti ale tăpturilor, cunoaşterea lui Dumnezeu prin negarea lor 
şi vederea lui Dumnezeu în întunericul mai presus de lumină. A doua, 
teologia prin negaţie, e numai locul lui Dumnezeu. Prezenţa însăşi a lui 
Dumnezeu e mai presus decit aceasta. Prima şi a doua treaptă de cu- 


noaștere au o oarecare lumină în ele, căci nu sînt cu totul neînțelese. 
A treia e un întuneric mai presus de aceste lumini, dar în acelaşi timp 

întunericul dumnezeiesc numai în marginile teologiei și 
contemplării (%ewpia) prin negație ? Căci aceasta a pri- 
vit-o şi înainte de a intra în. întunericul mai presus de 
lumină (supraluminos =s5nepporov 7v6eov), prin locul 
acela 50%. Deci este vădit că altceva e unirea și vederea 
în întuneric ; ea e cu mult mai înaltă decît o asemenea 
teologie prin negaţie. 

59. Dar de ce să înfățișăm prin cuvinte şi să nu ară- 
tăm cu lucrul adevărul sigur al celor spuse de noi ? Oare 
Moise, desprinzîndu-se de toate lucrurile și cugetările 
văzute şi care văd 50! şi depăşind vederea locului și pă- 
trunzind în întuneric, n-a văzut în el nimic ? Dar a văzut 
cortul nematerial, «pe care l-a arătat celor de jos prin 
imitație materială» 5%. Iar acest cort după cuvintele sfin- 
ților, este Hristos, puterea și înțelepciunea de sine ipos- 
tatică a lui Dumnezeu 5%, care fiind nematerială şi ne- 
creată prin firea ei a arătat de mai înainte prin cortul 
mozaic că va primi o dată o alcătuire văzută și va veni 
în chip și ființă Cuvîntul cel mai presus de ființă și fără 
chip, Cortul care e mai presus și mai înainte de toate și 
le cuprinde pe toate ; Cortul în care s-au creat şi se susțin 
toate cele văzute și nevăzute ; Cortul care luînd trup, îl va 
pune pe acesta pentru noi ; şi care fiind Arhiereu înainte 
de veci, pe urmă se va folosi de Sine ca de un templu 
un întuneric supraluminos, deoarece pe de o parte această lumină e mai 
neinţeleasă decît primele două trepte ale cunoașterii, pe de alta în ea e 
o cunoaștere mai bogată, mai adîncă, mai nemijlocită a prezenţei lui 
Dumnezeu. 

500. În orice caz, Moise a depăşit şi teologia negativă, sau locul 
lui Dumnezeu, ca să ajungă la prezenţa Lui supraluminoasă, care se află 
într-un întuneric supraluminos. 

501. Dar mai înainte de a fi ajuns la locul lui Dumnezeu, sau la 
teologia negativă, a trebuit să se desprindă de toate lucrurile, şi per- 
soanele, ca să nu mai vadă și să nu mai fie văzut. Căci chiar şi faptul 
de a fi văzut îl tulbură. Se desprinde şi de cugetările prin care vede. 


502. Sfintul Grigorie de Nisa, Viaţa lui Moise; P.G. 44, 380A. 
503. Ibidem, col. 381; 1 Cor. 1, 24. 

pentru noi 504. De aceea, Moise, ajuns în întunericul dum- 
nezeiesc, nu a văzut numai cortul nematerial, pe care l-a 
înfățișat prin materie, ci însuși izvorul dumnezeiesc al 
ierarhiei și cele ce ţin de ea, cărora le-a dat chip material 
de multe feluri în preoţia Legii. 

Așadar cortul și cele ce ţin de cort, preoţia și cele 
ce ţin de preoție sînt simboale sensibile și perdele ale 
vederilor lui Moise din întunericul dumnezeiesc. Dar 
acele vederi înseși nu erau simboale. «Căci celor ce au 
străbătut şi cele sfinte și curate toate, și pătrund în întu- 
ricul tainic, li se arată acelea descoperite» 5%, Cum ar 
putea fi însă simboale cele ce se arată dezvăluite de orice 
acoperămînt ? 

De aceea și tălmăcitorul «teologiei mistice» zice la 
începutul ei : «Treime mai presus de fiinţă, îndreaptă-ne 
spre virful cel mai înalt al celor tainice, unde se află 
ascunse tainele simple, dezlegate de toate și neschimbă- 
cioase ale teologiei, în întunericul cel mai presus de lu- 
mină» 506. Mai poate zice deci cineva că în întunericul 
dumnezeiesc și dincolo de teologia prin negaţie nu se mai 
arată nici o vedere mai înaltă ? Sau că toate vederile 
sfinţilor sînt simbolice ? Și fiind simbolice se arată une- 
ori, dar nu există niciodată ? Dar Moise a văzut cele ce 
le-a văzut, vreme de 40 de zile și tot atîtea nopți, după 
Grigorie al Nisei, «împărtășindu-se sub întuneric de viața 
cea veșnică» 507, Vederile acelea erau fără formă. Dar 

504. Dumnezeu Cuvîntul e Subiectul suprem care cuprinde în Sine 
prin gîndire şi iubire toate, prin care s-au creat toate și în care se susțin 
după creație și se vor aduna la sfîrșit în mod deplin toate. Iar cuprin- 
zîndu-se în EI, ca într-un locaş bisericesc şi sfint, se sfințesc ele înseși. 
Dar Biserica aceasta, fiind în acelaşi timp Subiect, săvirșeşte prin lucrarea 
Sa această sfințire. Ca atare, Hristos e şi Biserică și Arhiereu. E Biserica 
și Arhiereul prin excelenţă și dinainte de veci. 

505. Despre teologia mistică 1, 3; P.G. 3, 1001 A. 

500. Ibidem, 1; P.G. 3, 997 AB. 


507. Despre Viața lui Moise 1; P.G. 44, 321 A. Faţă de afirmarea 
lui Varlaam că lumina văzută de sfinţi nu are consistenţă, ci e o nălucire 


SFINTUL GRIGORIE PALAMA. DESPRE SFINTA LUMINĂ 337 





atunci cum sînt simbolice 5% ? Apoi ele se vedeau în în- 
tuneric. Și toate cele din întuneric erau «simple, dezle- 
gate de toate și neschimbăcioase». Dar care dintre sim- 
boalele propriu-zise, care sînt împărţite și sensibile, nu 
e schimbăcios, nu e compus și nu e legat de lucrurile 
create ? 509, 


56. Iar fiindcă le vedea, cele ce-i stăteau în față erau 
văzute. Deci cele văzute erau sau lumină sau se aflau 
în altă lumină. Dar toate cele de acolo erau simple. Așa- 
dar toate acelea erau lumină. Fiindcă le vedea însă după 
ce.se depășise pe sine însuși şi ajunsese în întuneric, nu 
vedea nici prin simţuri, nici cu mintea. Deci acea lumină 
este de sine văzătoare și se ascunde în același sens de de- 
pășire pe cei care nu au devenit fără ochi 510. Căci cum s-ar 


care acum se arată, acum dispare, sfîntul Grigorie Palama, bazîndu-se pe 
siîntul Grigorie de Nisa, arată consistenţa luminii şi prin durata ei. Căci 
Moise a privit-o patruzeci de zile şi patruzeci de nopţi. 

508. Un simbol, pe lingă faptul că e sensibil, trebuie să aibă şi o 
formă, ca să poată exprima un aspect al vieţii dumnezeiești sau spirituale. 
Dar viața aceea însăși e fără formă exterioară, deși are o structură inte- 
rioară. Aspectele variate ale structurii ei interioare se trăiesc concentrat 
şi în intensitate, nu în varietatea de forme exterioare. Lumina dumne: 
zeiască, ca realitate spirituală, e deci şi ea fără formă. Ea se trăieşte în 
intensitate ca ambianţă spirituală a Persoanelor dumnezeiești, nu se vede 
ca formă, deşi în ea se simt structurile Persoanelor supreme. 

509. Chiar simplitatea luminii dumnezeiești văzute arată că ea se 
trăieşte în intensitate, nu în orizontalitatea justapusă sau în succesiunea 
schimbăcioasă a formelor. E intensitatea unitară, dar complexă a Per- 
soanei, sau a Persoanelor dumnezeieşti unite prin fiinţă. 

510. Dacă ochii şi mintea nu văd prin puterea lor naturală, înseamnă 
că lumina însăși se vede pe sine. Lumina este de sine văzătoare. Aceasta 
arată că e lumina văzătoare a Persoanei lui Hristos, care se întipărește ca 
Subiect văzător în subiectul văzător al credinciosului, făcîindu-i proprie 
vederea Lui. Ea se ascunde de ochii celui ce o vede în sens de depășire, 
adică îi face să nu vadă prin ea înșiși; sau să vadă ceea ce nu pot vedea 
prin ei înşişi. De altfel, într-un fel oarecare de sine văzătoare e și lumina 
fizică ce ne umple ochii şi se face proprie lor, ca să vadă prin ea, ceea 
ce n-ar putea vedea fără ea. Deosebirea este că în cazul luminii lui 
Hristos, vede Persoana însăși prin acea Persoană. (Lucrul acesta de ase- 


22 — Filocalia 

vedea în oarecare chip prin lucrarea minții, ceea ce se 
vede și se înțelege ea însăși pe sine (ră aironrtxăv vai dirovâ- 
mov)? Dar cînd mintea s-a ridicat peste toată lucra- 
rea mintală şi se află fără ochi în sens de depășire, se 
umple de o strălucire mai presus de toată frumuseţea, 
ajunsă în harul lui Dumnezeu, și prin unirea mai presus 
de minte, avind tainic și văzînd însăși lumina care prin 
sine se vede pe sine. Dar cum ? Nu mai este dumnezeirea 
ascunsă ?, ar putea întreba cineva. Nicidecum. Dumne- 
zeirea nu iese din ascunzimea Sa, dar se dăruiește pe 
Sine și altora, ascunzîndu-i și pe ei sub întunericul dum- 
nezeiesc 51. Căci, precum este scris, Moise ajuns singur 
în acel întuneric nu se mai vedea (leșire XXIV, 18). lar 
ceea ce e și mai mult, e că, ridicîndu-l pe el mai presus 
de sine și desfăcîndu-l în chip tainic de sine și așezîndu-l 
mai presus de toată lucrarea simţurilor şi a minţii, l-a 
ascuns pe el de sine însuși — o, minune! — ca și pe 
dumnezeiescul Pavel 512. Astfel, văzînd, ei nu ştiau, ci se 


menea se întîmplă în parte în relaţiile persoanelor umane). Poate în 
aceste cazuri ale vieţii naturale, avem niște chipuri ale faptului că numai 
prin lumina lui Hristos, sau prin El însuși vedem lumina Lui, sau (Îl 
vedem pe El. 

511. E de remarcat acest răspuns ingenios. Ca în toată dezvoltarea 
aceasta, şi aici se resimte influenţa sfintului Grigorie de Nisa, din «Viața 
lui Moise». Dumnezeu nu iese din ascunzimea Sa, căci nu se raționalizeaxă 
la nivelul nostru, nu se face înţeles în sens banal, obișnuit. Ci ridică în 
întunericul depășitor al existenței Sale plină de mister și grea de pleni- 
tudine, pe cel înduhovnicit. Acesta cunoaște sau înţelege acum neînţelesul 
ca atare, sau ceea ce-i mai presus de înțelegerea obișnuită. E1 se află în 
întunericul neînțeles sau mai presus de înțelegere al luminii supraevi- 
dente. Acela are acum în el ceva ce-l face pe el însuși neînțeles de cei- 
lalţi, ascuns în întunericul misterului care îl depășește, întuneric care e 
în același timp supraluminos. 

512. Ba chiar sie însuși își apare neînțeles, ascuns în întunericul de- 
pășitor al misterului, întuneric supraluminos. Cu cît se reduce omul pe 
sine mai mult la procese biologice, cu atît își apare mai înţeles, dar în 
acelaşi timp nu înţelege nimic din ceea ce este de fapt. Există un întu- 
neric cu pretenția de perfectă cunoaştere (întunericul care reduce reali- 
tatea la banal şi există un întuneric al adîncurilor nesfirşit de bogate 

întrebau ce este aceea ce vede ? 51. Şi iarăşi ceea ce de- 
păşește orice covîrșire a uimirii, este că şi în arătarea 
aceasta negrăită și mai presus de fire, Acela rămîne as- 
cuns. Şi celor dezlegaţi și ascunși de toate nu li-i acopere 
numai pe ceilalți toţi, ci și pe ei înșiși 514. lar dovada 
acestei ascunzimi mai presus de cunoaștere este dorința 
Și cererea și urcarea lui Moise Ja o vedere mai clară. Dar 
şi înaintarea necontenită a îngerilor și a sfinţilor în vea- 
cul cel nesfîrşit la vederi tot mai clare. Deci și văzînd, 
chiar prin vedere cunosc că lumina aceea este mai presus 
de vedere. Cu cît mai mult nu cunosc deci pe Dumnezeu, 
care se arată din ei ? 


şi de complexe, care tocmai prin recunoaşterea lui oferă o lumină covir- 
șitoare și o rezervă de nesfirșită înaintare în el. Cu cit ne cunoaștem 
pe noi înșine în mod real mai mult, cu atît ne apărem nouă înşine mai 
neînțeleşi, mai plini de taină, mai ascunși nouă înșine; sau invers, cu cît 
ne apărem nouă înșine mai neînţeleşi, cu atît ne cunoaștem mai bine. Dar 
aceste adîncuri nesfirşite ale noastre ni se descoperă nouă cînd trăim în 
infinitul dumnezeiesc. 

513. Moise și Pavel își erau lor înșiși atit de ascunși în mister, 
atit de neînțeleși în vederea ce-o aveau, că nu știau cine şi ce este cel ce 
vede şi ce se vede prin ei. Își aădeau doar seama că nu ei sînt cei ce văd, 
căci ceea ce vedeau și puterea de a vedea aceea, depăşea puterea lor 
de vedere. Par paradoxul e că vederea se săvirșea prin ei, deci din acest 
p.d.v. se bucurau ei înșiși de beneficiul vederii. Un subiect străin, care-l 
depășea pe al lor în chip nesfirșit, lucra în subiectul lor, sau îi dădea 
acestuia puterea să vadă. Subiectul lor era încadrat într-un subiect străin, 
nesfîrșit superior, dar care nu anula existența subiectului propriu. Căci 
beneficiau de vederea aceea, ca de vederea lor, și se puteau minuna de 
o vedere care, nefiind a lor, se făcea a lor. 


514. Deşi în vederea aceasta cauza care le-o produce rămîne 
ascunsă, cei ce-o văd își dau seama că ea e o Persoană, e Persoana dum- 
nezeiască, sau supremă, e Acela (Exetvyoc). Acela e şi Cel ce vede în ei, 
Ru 0 putere impersonală. De fapt, dacă numai o putere impersonală ar 
fi aceea eare vede în ei, ea ar deveni a lor, căci numai ei ar fi subiecte 
şi numai sabiectul e conștient că vede. Numai prin faptul că ceea ce 
vede în ei e o persoană și anume Persoana supremă, care poate vedea 
ceea ce nu pot vedea ei, ea dăruindu-le vederea Ei, rămîne totodată Su- 
biect al ei, care respectă caracterul lor de subiecte. Căci un subiect atră- 
gind pe celălalt în unirea cu el, nu-l anulează. Subiectul care dăruiește, 

Căci şi ochiul nostru, ațintindu-se la discul soarelui 
și văzîndu-l, îl cunoaște că e mai presus de vedere. 


57. Dar nimenea să nu se lipească de această pildă 
care nu e cu totul potrivită. Numai atîta să înțeleagă că 
cei ce văd lumina dumnezeiască întru descoperire, cunosc 
ascunzimea covîrşitoare nu mai puţin, ci cu mult mai mult 
decît noi care, încercînd să privim necuprinsul firii dum- 
nezeiești prin simboale, sau prin înțelesurile lor, sau prin 
negaţiune, cunoaștem că e necuprins. 

Căci știe și orbul, auzind și crezînd, că strălucirea 
soarelui întrece măsura ochilor sensibili ; dar nu ca cel ce 
vede 515. Iar cînd soarele e sub pămînt, pot să-l vadă cu 
mintea nu numai cei ce au experiența unei vederi sănă- 
toase, ci și oricare dintre cei ce sînt lipsiți de ochi, dar 
ascultă de cei care văd. Şi nu numai atîta, dar cel fără 
ochi poate să știe și aceea că discul soarelui are o strălu- 
cire mai presus de vedere ; dar să se împărtășească și 
să aibă acea lumină, este cu neputinţă 516. 


imprimîndu-se în celălalt, îl şi ajută pe celălalt să înțeleagă ceea ce i-a 
dăruit, sau măcar iubirea lui manifestată prin acel dar. 

515. Conştiinţa că ceea ce se arată ca lumină și se vede ca atare 
prin cei ce o văd este o persoană superioară, care chiar ca persoană este 
izvor nesecat de lumină, deci cu atît mai mult ca Persoana dumnezeiască, 
o au cei ce beneficiază de vedere, din faptul că doresc mereu să vadă mai 
mult şi urcă la o vedere tot mai sporită. (Sfîntul Grigorie de Nisa, Des- 
pre viața lui Moise 2; P.G. 44, 376 D—377 A). Dar chiar în conţinutul lu- 
minii arătate se vede izvorul ei ca Persoană, așa cum în lumina ce ne-o 
comunică un altul, vedem și simțim că ea e a unei persoane specificate. 
Prin lumină sînt pus în relaţie cu persoana ce mi-o comunică. Iar per- 
soana îmi face vădită prin lumina ce mi-o comunică un indefinit cu mult 
mai complex și mai adînc decit acel pe care i-l bănuiesc în absenţa ei. 
Așa şi necuprinsul dumnezeiesc îl trăiesc cu mult mai concret, mai bogat, 
mai adînc în lumina prin care mi se comunică decit prin golul teologiei 
negative. 

516. Necuprinsul dumnezeiesc e cunoscut şi în momentele de teo- 
loghisire negativă raţiona:ă, aşa cum e văzut cu mintea soarele şi cind 
nu se vede. E cunoscut nu numai de cei ce l-au văzut mai înainte, ci și 
de cei ce nu l-au văzut nici odată. Dar cei dintîi îl cunosc pe baza expe- 

Tot astfel, deci, a vedea pe Dumnezeu cu mintea și 
a-L cunoaşte mai presus de minte prin negație se 
poate întîmpla şi celor ce au experiat pentru scurt timp 
vederea Lui, ca și celor ce nu și-au ridicat spre El ochiul 
acela mai presus de minte al unirii, dar ascultă de cei.ce 
şi l-au ridicat. Dar vederea celor din urmă nu e unire. lar 
cel ce nu crede celor ce văd prin unirea cea mai presus 
de minte, poate și el să-L, socotească pe Dumnezeu mai 
presus de minte, dar numai mai presus de puterile sale 
mintale 517. Însă cel care a rupt din sufletul său toată 
legătura cu cele de jos și s-a dezlegat de toate prin pă- 
zirea poruncilor și prin nepătimirea ce-i vine din aceasta, 
apoi s-a ridicat peste toată lucrarea cunoscătoare prin 


rienţei vederii, pe cind cei din urmă prin ascultare de aceia. Deci nu 
numai prin simpla teolcghisire raţională. Chiar aceasta are nevoie de 
credinţă. 

517. Continuînd ideea sfîntului Grigorie Palama declară că există o 
cunoaștere a lui Dumnezeu cu mintea care e cea a teologiei afirmative 
din făpturi; şi este una mai presus de minte, prin negarea tuturor. În 
sfirșit, există o a treia, superioară primelor două, prin unire. Cea prin 
negarea tuturor e considerată de sfîntul Grigorie Palama și ea mai presus 
de minte, pentru că unii beneficiază de ea pe baza experienţei lui Dum- 
Tezeu, iar alţii pentru că deși nu și-au ridicat ochiul sufletesc mai presus 
de minte la unirea cu Dumnezeu, ascultă cu credinţă la cei dintîi. Cre- 
dința e și ea un ochi al vederii mai presus de minte, deși nu al unei 
vederi directe, ci mijlocite. Ca atare, făcînd teologia negativă, ea nu 
rămîne la un simplu exercițiu raţional, nici nu se oprește la noţiunea unui 
absolut impersonal panteist în sens neoplatonic, ci crede în Dumnezeu 
cel perosnal exprimat prin negațţie. Propriu-zis numai unui Dumnezeu 
personal I se poate crede. Numai credința într-un Dumnezeu personal 
este propriu-zis credinţă. Ea e un act interpersonal. E un act de încredere, 
un act moral, un act de iubire. Cel ce crede într-o persoană e într-o 
relație personală cu ea. Credinţa îi vine dintr-o lucrare a acelei persoane 
asupra ei. Credinţa vede Persoana lui Dumnezeu pentru că e ajutată de 
o putere mai presus de mintea sa, ce-i vine de la Ea. Sfintul Grigorie 
Palama a aruncat o punte între vederea sau trăirea lui Dumnezeu şi teo- 
logia negativă raţională, încreştinînd-o pe aceasta, adică ajutind-o să 
cunoască pe Dumnezeu nu ca pe un necuprins impersonal, ci ca pe un 
necuprins personal. 

rugăciunea stăruitoare, curată și nematerială, și acolo, 
printr-o unire necunoscută în sens de depășire, e învăluit 
într-o strălucire neapropiată, acela singur, devenit lumină 
și îndumnezeit prin lumină și văzînd lumină, cunoaşte, 
în vederea și în împărtășirea de această lumină, și ceea 
ce e mai presus de lumină și neînțeles din Dumnezeu. 
Acela socotește pe Dumnezeu nu numai mai presus de 
puterea înțelegătoare omenească a minții —. căci sînt și 
multe din cele create mai presus de ea — ci mai presus 
și de vederea aceea atotsupranaturală, singura prin care 
se unește mintea cu cele ce sînt dincolo de cele ale celor 
inteligibile «într-o unire dumnezeiască a minţilor mai 
presus de ceruri» 518. 

58. Dar despre acestea s-au spus destule. Reluiînd 
cele mai înainte, spunem că dacă vrea cineva să nu- 
mească această vedere mai presus de vedere (7iv drâp 9eav 
dpastv), înţelegere mai presus de toată vederea minţii, nu 
se deosebește întru nimic de noi 519. Filozoful acesta, so- 
cotind că noi numim acest lucru numai «vedere», nu și 
«înţelegere neînțeleasă», s-a înfuriat asupra numelui de 
«vedere» și înfuriindu-se, dar nu cu o furie vrednică de 
laudă și rămînînd la cuvintele acestea, a săvirşit multe 
păcate împotriva harului proorocesc. Noi, dînd pe față 

518. Dionisie Areopagitul, Despre numirile dumnezeieşti 1, 4; P.G. 
3, 592 C. Dumnezeu e văzut de cel curăţit de patimi nu numai ca cel mai 
presus de puterea minţii, căci sînt şi unele creaturi mai presus de puterea 
minţii omenești — de ex. îngerii —, ci ca Cel] mai presus de însăși unirea 
aceea, prin care mintea se uneşte cu cele mai presus de cele înţelese 
de minte. Dumnezeu ca Persoană e mai presus de manifestarea Lui lumi- 
noasă prin care se unește cu mintea. Dar e mai presus în calitate de 
subiect şi de izvor al manifestărilor Sale şi ca atare e totuşi în ele. 

519. Sfîntul Grigorie Palama admite să se spună acestei vederi mai 
presus de vedere, înţelegere. Dar înţelegere mai presus de lucrarea minții 
și ca atare înțelegere neinţeleasă sau mai presus de înţelegere. Diferenţa 
între o astfel de vedere și o astfel de înţelegere e foarte fluidă în planul 
spiritual. Realitatea înțeleasă e atît de intens trăită încît e ca o reali- 
tate sesizată printr-o simţire, ca o realitate pipăită, văzută, auzită spiri- 
tual. Se realizează un contact între spiritul nostru şi ea. 

trei sau patru din aceste păcate pe scurt, le vom lăsa pe 
celelalte. Străduindu-se deci acesta să arate că vederea 
e cu mult mai prejos de înțelegere, zice : «Toate vederile 
înfățișate de prooroci sînt cu mult mai prejos de înţele- 
gere, fiind plăsmuite, zugrăvite și închipuite prin ima- 
ginaţie». 

Că cei mai mulţi dintre prooroci au văzut cele mai 
multe dintre vederi, ridicați în starea de extaz (de ieșire 
din ei), nimenea nu se îndoiește ascultînd cît de puţin 
cuvintele lor. Deci ce vom zice ? Oare pătimind un extaz 
în spre cele mai rele vedeau proorocii pe Dumnezeu ? 
Cine altul ar spune aceasta, decît cel ce a pătimit 
un extaz spre cele mai rele ? Dar Însuși Dumnezeu spune 
că i S-a arătat lui Moise <în chip și nu prin ghicituri» 
(Numeri XII, 8) 520. Oare și atunci a pătimit acesta ex- 
tazul spre cele rele ? Dar ce a văzut şi a auzit Moise cînd 
a rămas în extaz vreme de 40 de zile și s-a împărtășit de 
viața fără chip sub întuneric (leșire XXIV, 18) ? Oare 
ieșirea din sine spre cele rele ? Cel care scrie acestea a 
ieşit cu totul.din adevăr. 

59. Dar păcatul lui este îndoit aici. Căci minte, sus- 
ținînd că Marele Dionisie cugetă și aici la fel cu el și că 
declară toate vederile proorocești mai prejos de înţele- 
gere, aducînd din scrisul lui cuvintele : «Dumnezeu se 
numește de la anumite închipuiri dumnezeiești (ăn0 ziwvoy 
Seioy qavraspărov), care luminează pe cei inițiați sau pe 
prooroci, după alte și alte pricini și puteri» 521. Dar acesta 
spune limpede și aici că Dumnezeu S-a arătat «după alte 
și alte pricini și puteri». Dumnezeu, cum Însuși zice, 

520. Dumnezeu i se arată lui Moise cîn chip și nu prin ghicituri», 
în sensul că se arată El însuși şi grăiește cu el, «gură către gură» și Moise 
«vede mărirea Lui» (Numeri XII, 8). Dar aceasta înseamnă o ieşire a lui 
Moise din sine spre cele mai înalte. Moise e atit de furat de mărirea 
Persoanei lui Dumnezeu, că nu se mai gîndeşte la sine, că uită de sine, 
că «iese din sine». E ceea ce se întîmplă, de altfel, într-un grad mai mic, 


cînd cineva e furat de farmecul minunat al unui interlocutor omenesc. 
521. Despre numirile dumnezeieşti, 1, 2; P.G. 3, 597 A. 

“unuia i s-a arătat în vis, altuia în stare de trezvie, adică 
prin ghicituri ; iar lui Moise în chip și nu prin ghicituri». 
Atunci cum au văzut toți proorocii numai prin puterea 
imaginativă a sufletului ? 


Dar şi imaginația (qavrtoia) dumnezeiască se deose- 
beşște mult de imaginaţia noastră omenească. Căci aceea 
se întipărește în latura noastră cu adevărat cugetătoare 
și netrupească. Imaginaţia omenească însă se desfășoară 
în latura sufletului nostru apropiată de trup 52. Ceea ce 
primește întipărirea acolo este cea mai din viri parte a 
sufletului rațional ; pe cînd dincoace este aproape ultima 
parte a puterilor sufletești. Aceasta se întipărește în miș- 
cările simţurilor ; acolo, de vrei să afli cine produce înti- 
părirea în puterea cugetătoare a proorocilor, ascultă pe 
Marele Vasile care zice : «Proorocii au văzut prin aceea 
că Duhul Se întipărea în partea conducătoare a lor» 5%. 
Deci Duhul cel Sfînt este Cel ce se așază în mintea proo- 
rocilor şi folosindu-Se de înțelegerea lor ca de o materie, 
prevestește în ea prin Sine cele viitoare, întîi lor și prin 
ei nouă 524. 

522. Imaginaţia dumnezeiască are caracter spiritual, dar are o struc- 
tură și posibilităţi nesfîrșite de a intipări vreuna sau alta din structurile 
şi din intenţiile Sale în imaginaţia omenească, care cuprinde şi ea în sine 
structuri şi posibilităţi intenţionale indefinite, care se pot întipări în fața 
omului, în ochii lui, în cuvintele lui, în mimica și în poziţile lui în di:e- 
rite forme. 

523. La Proorocul Isaia; P.G. 30, 124B. 


524. Duhul Sfînt Se întipăreşte în mintea proorocilor ca Cel ce ştie 
viitorul și vrea să vestească din el ceva voit de El. Deci El însuşi ves- 
teşte prin mintea lor ceva anumit, întîi lor, apoi prin ei şi altora. Duhul 
Sfint Se imprimă ca Subiect în subiectul proorocului cu una din intenţiile 
Lui iar prin acesta El ia «forma» minţii, sau mintea se configurează în 
înțelegerea ei potrivit cu ceea ce-i comunică Duhul Sfînt. Pentru ca să 
înţeleagă şi să transmită ceea ce-i comunică Duhul, mintea se folosește de 
imaginaţie. Căci imaginaţia dă forme celor mai presus de formă. Dar 
Duhul însuşi o ajută în această adaptare. a imaginaţiei la cele ce i le 
comunică. Deci există o imaginaţie (virtuală), sau o putere care conduce 
imaginaţia omenească spre înţelegerea şi transmiterea celor comunicate 

Așa dar, cum mai este această lucrare a Duhului 
imaginație pur şi simplu de același fel și de aceeași cinste 
cu imaginația noastră ? Şi cum este această imaginație 
mai prejos de înțelegerea noastră ? Mai bine zis, cum nu 
se arată şi din aceasta că e lumină văzută de minte şi 
altceva decît înţelegerea ; că e vorba de vederi care nu 
sint nici sensibile, nici închipuite, ci cu totul altceva de- 
cît cunoștința din cugetare ? 

60. Dar filozoful aduce și alt cuvînt al aceluiași (Dio- 
nisie) care spune : «Îngerul care a modelat vederea, ca să 
introducă pe cuvîntătorul de Dumnezeu în cele dum- 
nezeieşti». «Şi aici, zice (Varlaam), spunînd : a modelat 
(darhdoas), a arătat că e vorba de imaginaţie. Căci nimic 
din cîte contemplă mintea prin sine nu se modelează». 

Dacă crede deci cineva acestui filozof, va bănui că și 
Domniile și Puterile cerești pătimesc un extaz inferior 
înţelegerii (o ieșire spre cele mai jos de înțelegere) și că 
vederile lor sînt în chip trupesc și produse — o, minune ! 
— ale imaginaţiei. Și nu numai vederile lor, ci înseși ipo- 
stasurile și existențele lor substanţiale sînt atunci asemă- 
nătoare închipuirii. Căci, zice același sfint în al optulea 
capitol al «lerarhiei cerești», preamărind numele prin 
care sînt exprimate sfintele Domnii : «Domnia lor e plină 
de dorul după obîrşia adevărată a domniei lor și se mo- 
delează pe sine și cele de după sine, cu bunătate, spre o 
domnie asemănătoare 525. Dacă, deci, din cîte vede mintea 
prin sine nimic nu s-a modelat şi toate cele modelate sînt 
produse ale fanteziei sau lucruri sensibile, și prin urmare 
cu mult mai prejos de cele cugetate de noi, atunci asemă- 
de Duhul și în Duhul Sfînt. Imaginaţia virtuală dumnezeiască lucrează 


asupra imaginaţiei omeneşti. Ultima e imprimată de prima. Ele nu mai 
sînt despărțite, ci prima ia loc şi se actualizează în ultima, arătindu-se 
Mărturisitorul, care vorbește de întipărirea voii dumnezeieşti a lui Hristos 
în voia Lui omenească (Opusc, theo]. ; P.G., 91, 80D). 

525. Ierarhia cerească 8, 1; P.G. 3, 237. 

narea Domniilor şi Puterilor cu Dumnezeu nu se face în 
planul înțelegerii, ci e trupească şi închipuită și mai pre- 
Jos de înțelegerea omenească, ca una ce e plăsmuită. lar 
dacă asemănarea lor cu Dumnezeu este astfel, cum ar fi 
inteligibile (spirituale) după fire ? 

61. Dar filozoful deduce același lucru și din alt cu- 
vînt al aceluiași : «Cînd auzi de îngerul care întipărește 
(modelează =  zvnoivros) vederea, transmițînd cuvîntă- 
torului de Dumnezeu, după putere, sfînta sa cunoștință», 
«cum nu va fi, zice, vederea întipărită ceva închipuit 
(plăsmuit) ?». 

Dar noi iarăși îl vom dobori cu ajutorul «lerarhiei 
cerești». «Sfintele cete ale ființelor cerești, zice, mode- 
lindu-se pe ele însele în chip inteligibil (spiritual), 
spre imitarea lui Dumnezeu și dorind să-și modeleze chi- 
pul lor cugetător spre asemănarea cu obîrșia dumneze- 
iască, se împărtăşesc cu drept cuvint de o mai bogată 
comuniune dumnezeiască» 526. Vezi că sînt și întipăriri 
inteligibile (r5novs vomro5s)? Cum, deci, bazindu-te pe nu- 
mirile acestea, socotești că proorocii pătimesc extazul in- 
ferior (ieşirea din ei spre cele rele sau de jos) ? Căci eu 
de la expresiile acestea nu ajung să socotesc vederile pro- 
orocilor mai prejos de cugetarea omenească, ci mai pre- 
sus de mintea noastră ; și învăţ să cunosc că aceste vederi 
ale lor sînt asemenea cu ale îngerilor 527. Căci aceia, fă- 

526. Ierarhia cerească 4, 2; P.G. 3, 180A. 

527. Varlaam socotea că orice modelare sau întipărire se face în- 
tr-o materie sensibiiă. El nu admitea că se poate produce și o întipărire 
a ceva dumnezeiesc în înţelegere; ceea ce se întipăreşte păstrînd carac- 
terul dumnezeiesc, iar ceea ce primeşte întipărirea sau modelarea, pe cel 
omenesc. De aici Varlaam deduce că tot ce se întipărește în minte o 
coboară pe aceasta pe o treaptă inferioară. Deci însăşi ceea ce se înti- 
păreşte e de caracter inferior, dacă nu e chiar o plăsmuire a minţii, apro- 
piată de formele trupeşti. Sfintul Grigorie Palama arată, dimpotrivă, că 
există și o întipărire a unei realităţi inteligibile şi chiar dumnezeieșşti în 
mintea sau în înțelegerea omenească, fără să o coboare pe aceasta la 
vederi sensibile. Mintea se modelează sau se întipăreşte de cele dum- 

cîndu-se prin curăție apți de unirea cu îngerii și prin în- 
tinderea spre dumnezeire împreunîndu-se cu ei, sînt mo- 
delați şi întipăriţi și ei de către îngeri, ca şi aceia, de către 
îngerii mai înaintați și își preschimbă chipul lor spiritual 
spre o înfățișare de formă dumnezeiască. lar prin această 
modelare adîncesc și-și cultivă, ca pe un bun al lor, sfînta 
cunoștință coboriîtă de acolo. Şi ce e de mirare dacă cură- 
ţia proorocească e modelată de întipăriri asemenea cu 
cele ale îngerilor ? Căci, fiind împreună-slujitori cu ei în 
cuvîntarea de Dumnezeu, e recunoscută că poate să pri- 
mească și ea însăși întipărirea lui Dumnezeu 528. 

«Căci inima curată, zice, este aceea care își înfăți- 
şează mintea lui Dumnezeu fără nici o formă  (âveidzov) 
şi pregătită spre a se imprima în ea întipăririle (modelele) 
lui Dumnezeu, prin care obișnuiește El să se facă 
arătat» 529. 


nezeiești în mod duhovnicesc, de ex. de înţelegerea superioară, de bucuria 
curată, de iubirea pentru tot ce e bun etc. Căci chiar și îngerii, fiinţe cu 
totul înţelegătoare, sau netrupești, se modelează sau se întipăresc de 
bunătăţile dumnezeiești, trăindu-le în ei, făcîndu-se asemenea lor, sau 
după modelul dumnezeiesc. 

528. Slujind lui Dumnezeu ca şi îngerii, proorocul poate primi și 
el, ca şi îngerii, înseși întipăririle lui Dumnezeu (ro5c roă feo r5novc). 
Întipărirea lui Dumnezeu, asemenea celei produsă în îngeri, se arată nu 
într-o plăsmuire materială introdusă în mintea lor, ci în pornirea de slu- 
jire a lui Dumnezeu, asemenea celei a îngerilor. Apelul Persoanei supe- 
rioare a lui Dumnezeu provoacă în mintea omenească drept răspuns 
voinţa de slujire. De sigur, că în arătarea ei această pornire de slujire în 
afară prin trup, trece de la caracterul unei întipăriri spirituale la o formă 
materială. Dar în minte, sau în înţelegere, sau în suflet, ea nu ia o astfel 
de formă, ci se manifestă în anumite stări şi tendințe spirituale ale sufle- 
tului. Aceste stări și tendinţe au și un caracter de «tip», sau de «model» 
generali pentru alți oameni. De ex. comportarea smerită, blîndă, repre- 
zintă un «tip» care poate fi imitat de alții. Astfel orice om are pe de o 
parte un caracter strict personal, pe de alta, dacă s-au intensificat în el 
anumite trăsături dominante, devine un «tip» pentru alții. 

529. mois avroă EvanpaiveodaL zinos, dv'âv îupavis mtpuxe ţivesdat. Tex- 
tul e luat din Marcu Pustnicul, Capete despre trezvie 24; P.G. 65, 1064B. 
Vezi şi sfintul Maxim Mărturisitorul, Capete gnostice II, 82; P.G. 90, 
1164 A; Filoc. rom. ÎI, p. 199. Întrucît Dumnezeu însuși se face arătat prin 

62. Zaharia al lui Varahia a învăţat că și însuşi du- 
hul din noi se modelează (mhărresta) de către Dumnezeu, 
arătînd fie aducerea din nou a duhului, din ceea ce nu 
este, la existenţă, de către Dumnezeu, fie remodelarea și 
prefacerea lui spre existența cea bună 5%. «Suflarea cu- 
vîntului Domnului peste Israel, zice Domnul, Cel ce a în- 
tins cerul şi a întemeiat pămîntul și a plăsmuit duhul 
omului în el» (Zah. XII, 1). Deci ce vom zice: va fi şi 
duhul din noi trup, fiindcă e modelat (plăsmuit) cînd e 
adus la existenţă, sau preschimbat ? 


Iar Cel ce modelează, fiind rugat, e bun pentru cei 
ce-L doresc. 


Iar cel ce spune că a fost modelat încă pe cînd era 
copil ca prieten de către pedagogul comun al Pontului 
(Vasile cel Mare ?) «cu modelarea cea bună și preacu- 


anumite întipăriri imprimate sufletului, întipăririle acestea există virtual 
și în El ca intenţii de a dezvolta în bine subiectele umane și îngereșşti, 
conform modelelor lor din Dumnezeu (1ogoi). Dumnezeu are aceste «tipuri» 
în Sine prin însușirile Lui de bunătate, de sfinţenie, de dreptate etc. Ele 
se imprimă în oameni care iau pe Dumnezeu ca model sau se imprimă de 
«tipurile» Lui într-un fel sau altul, făcînd ca «raţiunile» lor, copii ale raţiu- 
nilor dumnezeieşti, să se dezvolte pe linia acestor modele. Căci «raţiunile» 
persoanelor umane cită vreme există numai în gîndirea lui Dumnezeu încă 
se resimt de «modul» în care vieţuieşte Dumnezeu în eternitate. Cind ele 
iau existență concretă, Dumnezeu se comportă faţă de ele cum se com- 
portă din eternitate faţă de formele lor gîndite în Dumnezeu, potrivit cu 
viețuirea Lui în Sine însuși. Ba chiar înseși raţiunile lucrurilor și per- 
soanelor în Dumnezeu sînt un fel de forme virtuale pe care le poate 
imprima ca Persoană-model, actualizîndu-le, în persoanele care se des- 
chid Lui şi se silesc să trăiască conform lor, devenind prin aceasta şi ele 
«tipuri» pentru alte persoane. Dar prin aceste «tipuri» se face cunoscut 
și simţit Dumnezeu însuşi într-o coborîre binevoitoare la oameni. 

530. Sfintul Maxim Mărturisitorul a spus că după ce Dumnezeu ne-a 
adus la existenţă (rd elvat), ne conduce cu conlucrarea noastră la existenţa 
cea bună (70 e5 etva) (Ambigua; P.G. 91, 1073). Sfîntul Grigorie Palama 
adaugă că aceasta se face prin plăsmuirea şi modelarea duhului nostru 
personal. 

rată», oare laudă și socotește vrednică de dorit și cere 
arta modelatoare a trupului 55! ? 

Dar cum vine Dumnezeu la toate lucrurile noastre, 
ca să modeleze inimile noastre în parte, cum zice dum- 
nezeiescul David (Ps. XXXII, 15), dacă nu vom înţelege 
aici prin inima modelată pe omul din lăuntru ? lar 
Moise, petrecînd 40 de zile și nopţi sub întuneric, în viaţa 
aceea fără formă, n-a văzut forme (întipăriri dumneze- 
iești) ? «Le vei face, zice, toate după forma (xară zdv z5mov) 
arătată ţie în munte» (Ieşire XXV, 40) 52. Deci ce vom 
zice ? Acela, ajuns în întunericul dumnezeiesc, și-a ieșit 
și el din sine înspre cele de jos și vedea prin fantezie, 
fiindcă s-a scris că vedea formă (r5nov)? 

63. Dar filozoful care nu recunoaște nici o deose- 
bire între lucrurile sensibile, și produsele fanteziei și între 
formele (întipăririle) inteligibile și dumnezeieşti (vomrăv ai 
9eiovy rinov), auzind că Cuvîntătorul de Dumnezeu a luat 
la cunoștință dintre cele văzute, unele sau altele, și 
că s-a împărtășit de vederea modelată de îngeri și că a 
fost înălțat la cunoștința înțelegătoare a celor ce sînt sau 
a celor văzute, deduce de aici că «e mai înaltă cunoștința 
decît vederea (xpeirrov vâais dewptas), fiindcă de la aceasta 
proorocul a fost ridicat la cunoștință, nu a fost coborit». 


Deci, ar putea zice cineva că toţi cei ce ne tilcuiesc 
prin desfășurarea înţelesul cuvintelor dumnezeiești, ne 


531. Sfintul Grigorie Teologul, Cuv. 43, la Vasile 42; P.G. 36, 509B. 


532. Petrecînd într-o vieţuire fără formă, Moise a «văzut întipăriri 
dumnezeiești» (9eiovc z5zovs), de sigur în viața aceasta a sa. Căci nu 
pot fi văzute asemenea forme în ele însele. Deci primind asemenea înti- 
păriri, viaţa lui Moise n-a primit în ea forme materiale. Viaţa fără forme 
se conciliază cu întipăririle dumnezeiești în ea. Deşi în minte se imprimă 
forma (întipărirea) cortului, după care are să facă cortul văzut, totuși 
mintea nu ia şi nu primește în sine o formă materială. Dar «forma» cor- 
tului vine din Dumnezeu, deci există în El, dar şi în El are, ba încă cu 
atît mai mult, un caracter nematerial. Căci forma acestui cort este Însuși 
ipostasul Cuvîntului, care le cuprinde pe toate în Sine. 

ridică de la cele mai de jos spre ceea ee e mai bun. Deci 
Domnul, dîndu-ne Evanghelia pe pămînt, ca pe un cu- 
vînt prescurtat, ne-a dat ceva inferior. Iar cei ce o til- 
cuiesc ies din Evanghelie și ne ridică la înțelegerea ei ca 
la ceva mai înalt ? Vai, ce nebunie ! Dar cei ce tilcuiesc 
-nu se depărtează de cuvintele dumnezeiești. Ci, luînd din 
ele cunoștința ca din nişte izvoare ale cunoștinței și ca 
dintr-o fîntînă a luminii celei veşnice, ne-o dau și nouă, 
ridicîndu-ne de la neşștiinţa în care ne aflăm la cunoştinţă, 
ca la ceva mai înalt. În asemenea cazuri explicările arată 
uneori mișcarea, alteori cauza. 

Cînd, deci, Sfinta Scriptură spune că proorocul a 
primit învățătură «din vedere» (Ex js Vewpia), iar că 
îngerul l-a ridicat de la vedere la învățătură, nu zice că 
l-a depărtat de la vedere ; ci că proorocul a învăţat din 
acea vedere cele ce nu le cunoștea mai înainte, ca dintr-o 
cauză a cunoștinței și că îngerul înțelegînd mai bine cele 
cuprinse în vedere, fiind înger, i-a explicat-o proorocului 
și l-a ridicat de la neștiință la înțelegere. Deci, neștiința 
de la care a fost depărtat e inferioară față de cunoștința 
la care a fost ridicat. Dar vederea care dă cunoștința, 
vedere pe care o are în sine în chip concentrat după ase- 
mănarea cu Dumnezeu, cum nu e mai înaltă decât cunoş- 
tința procurată de ea ?5%. 

533. Din faptul că vederea se cere tilcuită Varlaam deducea că 
tiicuirea înseamnă ridicarea la înțelegere ca la o treaptă superioară a 
celui ce vede. Deci, vederea e inferioară înţelegerii. Sfintul Grigorie 
Palama afirmă că vederea nu e inferioară cunoștinței, pentru că o cu- 
prinde în ea. Explicarea nu conduce la ceva ce nu e în vedere, ci desfă- 
șoară ceea ce este în ea în mod concentrat. Vederea are drept conţinut 
nemijlocit realitatea. Explicarea poate depărta de realitate. Cel ce vede 
are în vedere realitatea cunoscută în mod nemijlocit şi concentrat, are 
cunoștința realității după asemănarea lui Dumnezeu, care le cunoaște pe 
toate în mod nemijlocit și concentrat. De aceea, cea mai bună explicare 
o face cel ce are vederea, sau îngerul care are și el acea vedere și e pe 


o treaptă mai înaltă în înțelegerea ei. Căci vederea are o adincime de 
sensuri care nu poate fi niciodată epuizată, fiind însăși manifestarea lumi- 

Trebuia însă ca cel ce a pornit împotriva părinţilor 
să nu-i lase nici pe prooroci nedisprețuiţi. Căci ei sînt cei 
dintii părinţi și părinţi ai părinţilor în Duh. Deci trebuia 
că și aceia să fie părtași de jignirea acestora. 

64. Dar săturîndu-se și de lupta împotriva părinților 
şi a proorocilor, cel ce a luat ca pretext pe cei ce au îm- 
brățișat liniștirea, spre a se năpusti, ca să zic așa, împo- 
triva tuturor lucrurilor dumnezeiești, se face pe urmă pe 
sine tilcuitorul de frunte al celor mai tainice cuvinte ale 
Evangheliei și pretinde să înveţe cum văd cei curați cu 
inima pe Dumnezeu și cum vine Fiul împreună cu Tatăl 
și- și face locuinţa la ei (Ioan XIV, 23). «Deci cei curați cu 
inima, zice, nu văd altfel pe Dumnezeu decît prin ana- 
logie (prin asemănare), sau după cauză, sau prin negaţie. 
lar mai văzător de Dumnezeu este acela care cunoaște 
mai multe din părțile lumii, sau pe cele mai înalte. Dar 
și mai vîrtos, cel ce cunoaște mai bine ceea ce cunoaște. 
Iar cel mai văzător de Dumnezeu dintre toţi este cel care 
cunoaște părţile văzute și puterile nevăzute ale lumii : 
atracțiile elementelor spre pămînt și spre celelalte, și res- 
pingerile tuturor acestora între ele, deosebirile, însușirile, 
asocierile, lucrările, atingerile, angrenările, armoniile și, 
pe scurt, toate sintezele grăite și negrăite ale acestui în- 
treg. Căci cel ce poate contempla bine toate acestea poate 
cunoaște pe Dumnezeu prin analogie, ca pricină a tuturor 
acestora. Și așezîndu-L mai presus de toate acestea prin 
negaţie, Îl cunoaște iarăși ca fiind mai presus de toate. 
Fiindcă, zice, numai din lucruri se cunoaște Dumnezeu. 
Nu din cele ce nu cunoaște cineva, ci numai din cele ce 
cunoaște, cunoaşte pe Dumnezeu. Așadar, cu cât cineva 
cunoaște mai multe și mai importante părţi ale lumii 
create şi în chip mai exact, cu atît se deosebeşte de alţii 
în cunoașterea lui Dumnezeu. Şi însuşi modul cunoaș- 


noasă a Persoanei lui Dumnezeu în intenţiile Lui de înveșnicire a făpturii 
în infinitatea vieții şi iubirii Sale. 

terii lui Dumnezeu prin negaţie, care pare să dispre- 
ţuiască cunoştinţa lucrurilor pentru Dumnezeu, nu poate 
să se producă fără cunoaștere tuturor lucrurilor. Căci nu 
putem cunoaște decît negaţiile lucrurilor a căror exis- 
tență o cunoaștem» 53. 

65. Vai ce lucruri spune chiar împotriva sa ! Ele nu 
sînt întru nimic contrare părerilor sale din alte locuri. 
Căci în altă parte el definește ca om desăvîrșit pe cel ce 
știe toate. Dacă, deci, cum a declarat și acum, numai ne- 
gaţiile acelora le putem cunoaște și numai negațiile ace- 
lora le putem referi la Dumnezeu, a căror înţelegere o 
avem, Dumnezeu va trebui — o, ce nebunie ! — să fie Cel 
ce e cunoscut din negația tuturor. Și atunci, sau cunoaște 
cineva toate cele ce sînt, ca din negația tuturor să cu- 
noască pe Dumnezeu, și acela ni se dă pe sine ca alt dum- 
nezeu — căci numai lui Dumnezeu Îi este dat să cunoas- 
că toate — sau, de nu cunoaște ceva, va socoti că aceea 
este Dumnezeu. Căci ceea ce nu cunoaște, nu poate nega 
lui Dumnezeu, precum el însuși spune 535. Și iarăși, dacă 
cineva numai din cele ce cunoaște, cunoaște pe Dumnezeu 
în calitate de cauză a lor, pentru toate cele ce scapă cu- 
noștinței lui nu socotește pe Dumnezeu drept cauză 556. 

534. Avem aici toată doctrina scolastică despre cunoașterea lui 
Dumnezeu, intrată și în manualele de Dogmatică ortodoxă începînd din 
sec. XV şi pînă aproape de timpul nostru. 

535. Dacă, potrivit teologiei negative raţionale, numai din negația 
tuturor celor ce le înţelegem putem cunoaşte pe Dumnezeu, sau trebuie 
să le înţelegem pe toate, ca să cunoaştem pe Dumnezeu prin negarea lor 
— lucru care nu ne e cu putință — sau ceea ce nu înţelegem aceea 6 
Dumnezeu, întrucît aceea reprezintă pentru noi prin sine negația. Din 
amîndouă laturile alternativei rezultă o cunoaştere incompletă a lui Dum- 
nezeu, nu una completă cum pretindea teologia negativă, socotind că nu 
mai are nevoie de o altă cunoaștere a lui Dumnezeu superioară ei. Cunoaş- 
terea e concepută în sens cantitativ, nu duhovnicesc. . 

536. Nici teologia afirmativă nu cunoaşte complet pe Dumnezeu. 
Căci potrivit ei, Dumnezeu e cunoscut numai în calitate de cauză a celor 
ce se cunosc. În orice caz ea nu oferă o cunoaștere a lui Dumnezeu decît 
pe baza celor din lume. Căci numai ele sînt cunoscute, sau cunoştibile 
prin puterile raţionale aie noastre. Şi nici ele deplin. Deci, nici ea nu poate 

Așa dar puterea dumnezeiască o va măsura cu ceea ce e în 
lume. Căci el nu cunoaște mai mult decît ce e în lume 57. 

Dar noi, ridicaţi fiind dincolo de cunoștință, am fost 
încredințaţi că lui Dumnezeu îi este cît se poate de ușor 
să aducă la existenţă zeci de mii de lumi, nu numai ase- 
mănătoare între ele 55%, ci și deosebite. Şi din toate la un 
loc cunoaștem prin afirmare și negare pe Dumnezeu. 
Chiar și din cele ce nu cunoaștem, cunoaștem puterea Lui 
nesfîrșit de puternică. Așa zice Pavel : «Hristos S-a așe- 
zat mai presus decît tot numele, nu numai al celor ce se 
numesc, adică al celor cunoscute în veacul de acum, ci şi 
al celor ce se va cunoaște în cel viitor» (Efes. II, 20—22). 
Deci şi din cele ce nu erau cunoscute lui, laudă Pavel 
măreţia lui Dumnezeu. La fel în altă parte a Epistolelor 
întrebînd : «Cine ne va despărți pe noi de dragostea lui 
Hristos ?» și înşirînd toate cele sensibile și inteligibile, cele 
de acum și cele viitoare, adaugă : «Nici vreo altă zidire 
oarecare nu ne va putea despărți de iubirea lui Dum- 
nezeu» (Rom. VIII, 35—39). EI trece adică cu privirea 
de la cele ce sînt la cele ce nu sînt şi vorbește despre ele 
ca și cînd ar fi. Iar dacă din unul cunoaștem zeci de mii 
și din ceea ce e mărginit, puterea nemărginită, cum nu-L 
vom cunoaște din cele puţine privitoare la EI, pe El în- 
pretinde că nu există o cunoaștere superioară a lui Dumnezeu. Astfel 
nici cunoștința teologiei negative, nici a teologiei afirmative, deci nici 
un fel de cunoștință raţională nu redă o cunoaștere a lui Dumnezeu care 
să nu se ceară completată de o cunoaștere superioară ei. Aceasta e cu- 
noaşterea din revelaţie, care implică şi cunoaşterea prin vedere, sau 
prin experienţă. 

537. Afirmarea că Dumnezeu poate fi cunoscut numai din cele din 
lume înseamnă o îngustare lipsită de respect a lui Dumnezeu, vecină cu 
panteismul. 

538. A cunoaște cu adevărat pe Dumnezeu înseamnă a cunoaște că 
în El sînt posibilități pentru nenumărate alte lumi. A-L vedea pe El în 
lumină înseamnă a înţelege că în El sînt nenumărate sensuri superioare 
celor pe care ni le arată lumea. Dacă orice persoană umană ar putea 


face şi alte nenumărate lucruri pe care nu le face, cu atît mai mult Per- 
soana supremă. 


23 — Filocalia 

treg, cum se zice că din unghii se cunoaște leul și dintr-un 
colț stofa ? Cum nu vom cunoaște astfel pe Dumnezeu 
ca pricinuitor al tuturor și nu-L, vom deosebi prin negaţie 
de toate și nu vom adăuga prin credinţă ceea ce depă- 
șește cunoștința de Dumnezeu din lucruri : că din cele ce 
nu sînt au fost făcute toate numai cu cuvîntul ? 559. 


66. Această cunoștință mai presus de înţelegere e 
comună tuturor celor ce cred în Hristos. Dar sfîrșitul cre- 
dinţei adevărate, care vine numai din lucrarea poruncilor, 
nu ne hărăzeşte numai cunoştinţa de Dumnezeu din cele 
ce sint, cunoscute şi necunoscute (aici înţelegem prin 
«cele ce sînt», desigur pe cele create), ci din lumina ne- 
creată care este slava lui Dumnezeu și a lui Hristos Dum- 
nezeu și «a celor ce au ajuns la ţinta din urmă a chipului 
lui Hristos» 5%. Căci Hristos va veni în slava Tatălui, iar 


539. Deci nu e nevoie de cunoașterea tuturor pentru a cunoaște pe 
Dum ezeu prin afirmare drept cauză a tuturor și prin negare deosebit de 
toate. Numai Varlaam ca filozof pretinde că trebuie cunoscute toate pen- 
tru a cunoaște pe Dumnezeu prin afirmare ori negare. Contemplarea lui 
Dumnezeu ca Cel ce e mai mult decît cauză a tuturor și contrar lor, o 
aduce credința. Căci credința e o relaţie tainică a omului cu Dumnezeu 
ca Persoană, din iniţiativa lui Dumnezeu și din deschiderea omului. lar 
experiența aceasta a lui Dumnezeu, care se naște dintr-un fel de vedere, 
de «lumină» nemijlocită a lui Dumnezeu, vede pe Dumnezeu ca persoană, 
iar Persoana care a putut crea lumea existenţă, e trăită, în libertatea ei, 
ca una care ar putea crea și alte lumi nenumărate. Noi, ca oameni nu 
ne simţim tari decît în relaţia cu o altă persoană, sau cu alte persoane. 
Căci în ele aflăm un reazim şi o întărire a existenţei noastre cum nu 
aflăm în lucruri. Cu atît mai mult aflăm acest reazim şi întărire în Per- 
soana supremă. Prin credință omul simte că lucrurile toate depind în mod 
absolut de Persoana supremă, deci că ele au putut fi aduse la existenţă 
numai cu cuvîntul acelei Persoane. Numai o altă persoană face ca lucru- 
rile existente să acopere un vid. Numai Persoana supremă a puiut face 
ca lucrurile să ia ființă din vid, din nimic şi să fie susținute ca să nu 
redevină un vid. Însuşi faptul că nu putem intra și rămînea în relaţie cu 
Dumnezeu decît prin credinţă, arată că El este Persoană. Sau posibilitatea 
credinţei noastre stă în faptul că Dumnezeu e Persoană. Căci credinţa e 
modul prin care intrăm și rămînem în relație cu persoana ca persoană 
și deci cu atît mai mult cu Dumnezeu ca Persoană. 

540. Dion. Areopag., Despre numirile dumnezeieşii, 1, 4; PG. 3, 

«drepţii vor străluci în slava Tatălui lor, Hristos, ca soa- 
rele» (Matei XIII, 43) şi vor fi lumină și vor vedea lumi- 
nă, care e vederea minunată și preasfîntă a inimii cu- 
răţite. Acum se arată cu măsură şi ca o arvună şi celor 
ce au străbătut prin nepătimire toate cele sfinte și prin 
rugăciune curată și nematerială toate cele curate. Iar 
atunci va îndumnezei în chip vădit pe «fiii învierii» 
(Luca XX, 36), care vor petrece veșnic și vor fi slăviți 
împreună cu Cel ce dăruiește firii noastre slavă și strălu- 
cire dumnezeiască. Dar slava şi strălucirea nu o au nici 
cele create în calitate de ființă a lui Dumnezeu. Cum ar 
putea socoti atunci cineva slava lui Dumnezeu ca ființă 
a lui ? Căci Dumnezeu, fiind neîmpărtășibil, nevăzut și 
de nepipăit, se face împărtășibil, încăput şi arătat și un 
Duh cu cei ce se roagă Lui cu inima curată, printr-o pu- 
tere mai presus de fiinţă, în vremea rugăciunii ca vedere, 
potrivit rugăciunii atottainice şi negrăite către Tatăl nos- 
tru comun pentru noi : «Dă lor, zice, ca precum Eu sint 
întru Tine și Tu întru Mine, și ei să fie întru Noi, una în 
adevăr» (loan X, 21) 541. 


592 B. Cunoştinţa lui Dumnezeu vine nu numai din cunoașterea lucrurilor, 
create, prin afirmarea și negarea însușirilor lor la Dumnezeu, ci mai ales 
din lumina care iradiază din El ca persoană, îndeosebi din Hristos venit 
ca Dumnezeu cel personal aproape de noi, şi din cei ce au ajuns la desă- 
vîrşirea chipului iui Hristos cel personal în ei. lar la această stare se 
ajunge nu prin cunoașterea raţională, ci prin credinţa în Hristos, ca rela- 
ție personală cu El, şi prin întărirea acestei relaţii prin împlinirea porun- 
cilor, adică a voii Lui care dorește apropierea între noi și El, prin acor- 
dul voii noastre cu voia Lui. 

541. Dumnezeu ni se împărtășește în vremea rugăciunii curate, în 
ea ne deschidem exclusiv Lui în modul cel mai intens. Atunci ne strălu- 
cește lumina Persoanei Lui într-o vedere și ni se împărtășește «printr-o 
putere mai presus de ființă». Căci deşi ceea ce ni se împărtășește nu e 
ființa dumnezeiască, totuşi e mai presus de orice ființă (creată), sau de 
ceea ce «este», înţelegind prin «ceea ce este» tot ce e creat. Împărtășirea 
aceasta are loc în «vedere». Căci «în vedere» cel ce vede se întiîlnește 
nemijlocit cu Cel văzut şi se împărtășește de El. De la Cel văzut vin 
raze în cel ce vede și prin raze vine El însuși ca persoană. 

De felul acesta e, deci, vederea lui Dumnezeu pe care 
numai cei ce s-au învrednicit de sfîrşitul cel fericit o vor 
vedea în veacul fără sfîrșit, dar pe care au văzut-o şi aici 
fruntașii apostolilor pe Tabor, Ștefan cînd era omorît cu 
pietre, Antonie care se nevoia cu liniștirea, mai bine-zis 
toţi sfinţii, adică toţi cei curaţi cu inima, cum poate afla 
cel ce voiește din cuvintele lor puse în scris, sau din vie- 
țile lor. Bă eu aș spune că nici proorocii și nici patriarhii 
n-au rămas fără să guste din această lumină ; mai bine 
zis, afară de puține, toate vederile lor şi mai ales cele 
atotdumnezeiești nu au fost lipsite de această lumină. 
Căci altfel de ce ar fi voit să Se închipuie într-o lumină 
străină Cel ce are lumina veşnică proprie, pe seama celor 
curaţi cu inima, arătîndu-li-Se în chip tainic, dar totuși 
văzut, acum și în veacul viitor, cum zice și Marele Dio- 
nisie. Așa fiind deci vederea lui Dumnezeu, cum nu ar 
făgădui-o pe ea care e veșnică, Cel ce fericește pe cei cu- 
raţi cu inima, ci le-ar făgădui cunoştinţa din făpturi, pe 
care o pot avea și înţelepții veacului acesta ? 

67. lar că filozoful socotește cunoștința din făpturi 
cea mai desăviîrşită vedere, ne-a arătat mai înainte spu- 
nînd : «Nimănui nu-i lipsește nimic din covîrşitoarea mă- 
rire a acesteia, dacă a cunoscut părțile văzute ale lumii 
și puterile nevăzute». 

Dar a deduce prin analogie (prin asemănare) de la 
operă, la Săvirșitor și de la buna întocmire a lumii, la În- 
ţelepciunea cea mai presus de ea, o pot face și înţelepţii 
veacului acesta, zice sfîntul Grigorie al Nisei. Iar eu aș 
spune că şi cei neînțelepţi și cei necredincioşi (în Hristos), 
precum vedem și acum pe toți barbarii cunoscînd un 
Dumnezeu făcător al tuturor. Pe Acesta trebuie să-L cu- 
noască în chip necesar și teologia prin negaţie, odată ce 
Făcătorul tuturor nu e nimic din cele făcute. Căci oare 
n-au şi mulţi dintre eretici și păgîni înţelepciunea vea- 
cului acestuia și înțelegerea lui Dumnezeu care vine din 


SFINTUL GRIGORIE PALAMA. DESPRE SFINTA LUMINĂ 357 





ea ? Dar oare pe ei îi fericește Domnul ? Ce să mai spu- 
nem de aceia dintre elini care s-au distins în filozofie cu 
mult mai mult decît creştinii de acum și şi-au format gîn- 
direa filozofică pe temeiul cunoștinței din făpturi ? Oare 
au dobîndit prin aceasta şi răsplata fericită și veșnică ; și 
încă nu mai puţin, ci chiar mai mult decît toţi, ba chiar 
mai mult decît cei ce nu au cunoscut nimic altceva decît 
pe Domnul lisus Hristos ? Cum doar n-ar fi dobîndit-o 
cu mult mai mult, dacă Dumnezeu se cunoaște numai din 
făpturi ? Și cum n-ar fi mai văzători de Dumnezeu decît 
alţii, cei ce cunosc mai multe din făpturi ? Dar noi toți 
am cunoscut pe Fiul din glasul părintesc care ne-a învă- 
țat de sus ; şi Însuși Duhul Sfînt şi însăși lumina negrăită 
ne-a arătat nouă pe Cel din Tatăl, mărturisit ca «iubit». 
Și Însuşi Fiul ne-a descoperit nouă numele Tatălui Său 
și înălțîndu-se la ceruri a făgăduit să trimită la noi pe 
Duhul, ca să rămînă cu noi în veac. Şi Însuși Duhul Sfînt 
venind și rămînînd în noi, ne-a vestit și ne-a învăţat tot 
adevărul. Deci cum Îl cunoaștem pe Dumnezeu numai din 
făpturi și nu din cele ce nu le cunoaștem, ci din cele ce 
le cunoaștem ? 5%. Oare dacă n-a experiat cineva nunta, 


542. Fără să conteste cunoaşterea deductivă a lui Dumnezeu din 
făpturi, ca opere ale Lui, sfintul Grigorie Palama, urmînd sfîntului Gri- 
gorie de Nisa (La Fericiri 6; P.G. 44, 1269B), afirmă că aceasta nu e cea 
mai înaltă cunoaștere a Lui. Căci această cunoaştere o pot avea şi filozofii, 
ba chiar mai mult decît credincioşii simpli. Dar există o cunoaștere mai 
înaltă. E cunoaşterea nemijlocită a lui Dumnezeu prin experienţa prezenței 
Lui în lucrări. Chiar cunoaşterea prin credinţă, întrucît acceptă experiența 
altora e superioară celei pur deductive. De altfel în credinţa însăși lu- 
crează Dumnezeu. Cunoașterea prin experiență proprie o au cei ce și-au 
curăţit inima, adică şi-au deschis larg și exclusiv ființa acestei prezenţe. 
Unora ca aceştia S-a făcut cunoscut Dumnezeu şi prin Revelația mai pre- 
sus de fire. În experienţa prezenţei lui Dumnezeu e dată în mod nemij- 
locit Persoana lui Hristos, sau a Persoanelor Sfintei Treimi, care se dez- 
văluie una pe alta prin iubirea lor maximă în inima noastră. Cunoașterea 
aceasta e superioară celei deductive din lucruri, pentru că în Persoană 
e dat totul, e dată bogăţia şi viaţa ei nesfîrșită, în care se găsesc şi posi- 
bilităţile lucrurilor. De ea ne împărtăşim, în momentul întîlnirii, într-un 

nu cunoaște legătura lui Dumnezeu cu Biserica, fiindcă 
nu are putință să facă analogia (asemănarea) cu aceea ? 
Deci, îi vei sfătui pe toţi să fugă de feciorie ca să afle cu- 
noştința de Dumnezeu ? Vei fi însă rușinat de Pavel, care 
nefiind căsătorit, a spus cel dintii că taina aceasta este 
mare, «dar în legătură cu Hristos și Biserica» (Efes. 
Va 82) 935, 

68. Dar e vremea să pomenim de acel glas dumne- 
zeiesc care a zis : «Mulţumim 'Ţie, Tată, Doamne al ce- 
rului și al pămîntului» că unindu-Te pe Tine cu noi și 
descoperindu-Te pe Tine nouă prin Tine însuţi, «ai as- 
cuns acestea de cei înţelepţi și pricepuţi» (Luca X, 21 ; 
Matei XI, 25). Pricepuțţi sînt cei învăţaţi prin ei înșiși și 
în fața lor. De aceea auzind pe sfinții Tăi grăind, pe unii 
îi nesocotesc, iar altora le răstălmăcese cuvintele ; ba 
chiar îndrăznesc să falsifice unele din cuvintele lor, ca 
să înșele pe toţi. De pildă Grigorie al Nisei, tilcuind ce 
este vederea (9ewpia) lui Dumnezeu descoperită celor 
curaţi cu inima, după ce spune că «şi înțelepții veacului 
acestuia pot cunoaște pe Dumnezeu din buna întocmire 
a lumii», adaugă : «dar altceva mi se pare că spune mă- 
reția Fericirii» 5%%. Pornind de aici, aceștia susțin însă 
ceea ce nu intră în socotința aceluia. lar Marele Dionisie 
fel ca de o unitate vie, întreagă, nelimitată, în alt fel ea ne rămîne în 
infinitatea ei neîmpărtăşibilă, sau ca izvor de împărtăşire continuă şi tot 
mai sporită. 

543. Pe Dumnezeu Îl cunoaștem nu numai din cele ce le cunoaştem 
despre El din făpturi, sau din experienţă directă, ci și din cele ce nu le 
cunoaștem. Oare nu se poate şti despre nunta lui Hristos cu Biserica de 
către cel ce nu are experienţa nunţii ? Nunta lui Hristos cu Biserica, fiind 
cu mult mai înaltă decit căsătoria omenească, cineva poate fi ridicat la 
înțelegerea ei, fără să fi făcut în prealabil experienţa celei omenești. Nu 
trebuie să cunoşti toate lucrurile şi împrejurările create, ca să te ridici 
la cunoașterea lui Dumnezeu. 

544. La Fericiri 6; P.G. 44, 1269B. Şi din acest cuvint al sfîntului 


Grigorie de Nisa se vede că părinţii nu resping cunoașterea lui Dum- 
nezeu din făpturi. Dar ei nu socotesc, ca Varlaam, că aceasta e totul, 

Areopagitul, preocupîndu-se de felul cum cunoaștem pe 
Dumnezeu, odată ce nu e inteligibil nici sensibil, și răs- 
punzînd prin întrebarea : «oare nu e drept să se spună 
că fără îndoială nu din ființa Sa, ci din orînduirea tu- 
turor Îl cunoaștem pe EI ?», pe urmă descoperindu-ne și 
cunoștința atotdumnezeiască, care e prin unire mai pre- 
sus de fire, cu lumina mai presus de strălucire și mai pre- 
sus de minte și de cunoștință, aceștia lasă la o parte cunoş- 
tința mai presus de minte, ca nefiind nimic, iar de forma 
întrebătoare a acelei propoziţii nu se sinchisesc, de parcă 
n-ar avea nici un rost, ci redau acea propoziţie ciuntită 
de amiîndouă părțile ca și cînd s-ar susţine prin ea că 
Dumnezeu se cunoaște numai din făpturi. N-a fost în 
stare filozoful să vadă nici atita că cuvîntul sfîntului se 
referă aici la cunoștința omenească ce aparține în chip 
firesc tuturor, nu la cea dărută de Duhul 5%5. Dacă omul, 
zice, are simțire și minte, ca puteri naturale de cunoaş- 
tere, cum vom cunoaște prin ele pe Dumnezeu, Care nu 
e cu putinţă de cunoscut nici prin simţuri, nici prin min- 
te ? Desigur nu altfel decit din făpturile sensibile și inte- 
ligibile. Căci cunoştinţele fiind cunoștințe ale făpturilor 
ca teologia scolastică. Deasupra ei recunosc o cunoaștere a lui Dumnezeu 
«prin vederea» nemijlocită a Persoanelor dumnezeieşti. 

545. Despre numirile dumnezeiești 7, 3; P.G. 3, 869C.—872B. Dio- 
nisie Areopagitul, ca şi sfîntul Grigorie de Nisa, admite o cunoaștere a 
lui Dumnezeu din făpturi. Dar cu oarecare îndoială. Căci se întreabă: 
«Oare nu e drept să se spună că Dumnezeu», care «nu e nici sensibil, 
nici inteligibil», deci nu e cunoscut nici prin simţuri, nici prin înţelegere, 
«nu se cunoaște din fiinţa Lui, ci din făpturi ?». Dar ceea ce admite în mod 
sigur este că pe acest Dumnezeu mai presus de simţuri şi de înţelegere, Îl 
cunoaștem prin unirea cu El. Varlaam reţine din spusa lui Dionisie nu- 
mai cunoașterea lui Dumnezeu din făpturi, admisă de acela cu o oarecare 
îndoială, transformîndu-i forma întrebătoare a propoziției într-o formă 
certă. Varlaam dezbracă această propoziţie atît de caracterul întrebător, 
cît și de faptul că Dionisie vorbeşte în ea de cunoștința naturală pentru 
care au puterea toţi oamenii, nu de cunoștința prin Duhul Sfînt de care 


se împărtăşesc numai cei ce cred în Hristos, dar mai ales cei curați 
la inimă, 

și oprindu-se la marginea făpturilor, din acestea îi arată 
ele pe Dumnezeu. Dar cei ce nu au numai puterile sim- 
țurilor şi ale minţii, ci s-au împărtășit și de harul duhov- 
nicesc și mai presus de fire, nu vor mai cunoaște numai 
din făpturi pe Dumnezeu, ci și duhovniceşte ca pe unul 
ce e Duh, adică în chip mai presus de simţire și de minte, 
ca unii ce au devenit întregi dumnezei și Îl cunosc pe 
Dumnezeu în Dumnezeu 546. Deci prin aceasta (prin uni- 
rea minţii cu cele mai presus de ea, n.n.), se înțeleg cele 
dumnezeiești, cum spune același sfînt 547, şi nu prin noi. 
Adică întrucît am ieșit cu totul din noi înșine şi ne-am 
făcut întregi ai lui Dumnezeu. Căci este un lucru mai 
înalt a fi ai lui Dumnezeu decît ai noștri. Așa se dăruiesc 
cele dumnezeiești celor ce s-au unit cu Dumnezeu. 

69. Vezi cum ne depărtează de la voința de a căuta 
să cunoaștem pe Dumnezeu din făpturi, descoperindu-ne 
o altă cunoaștere mai presus de fire, dumnezeiască și 
duhovnicească, ce ne vine, după negarea făpturilor, prin 
unirea cea mai presus de minte ? Căci a spus că prin ea 
se dăruiesc cele dumnezeieşti și prin ea se cuvine să fie 
cunoscute, adică duhovnicește și nu după noi, odată ce 
nu dobîndim cunoștința lui Dumnezeu nici prin simțuri, 
nici prin minte. Pentru că această cunoștință este nede- 
săvîrșită şi se potrivește numai cugetărilor nedesăvîrșite. 
Dar ce vrea sfîntul să spună legînd cuvîntul «nu cumva» 
de cunoștința lui Dumnezeu cea după noi ce ne vine din 
făpturi, cuvînt trecut cu vederea de filozof ca ceva de 
prisos ? Fiindcă am văzut lumina și am auzit glasul lui 
Dumnezeu în chip tainic și cu ochii şi cu urechile sensi- 
E 546. Palama dezvoltă aici în continuare interpretarea dată de el 
propoziției de mai înainte a lui Dionisie. El spune adică: dacă oamenii 
nu au ca puteri naturale de cunoaştere decît simţurile și înțelegerea, iar 
Dumnezeu nu cade nici sub simţuri, nici sub înţelegere, El nu poate fi 
cunoscut prin aceste puteri naturale decît din făpturi. Dar cei ce primesc 
pe Duhul ca o putere de cunoaștere mai presus de cele naturale, Îl cunosc 


pe El în mod nemijlocit, prin unirea cu El. 
547. Ibidem. 

bile, filozofului i s-a părut că poate să spună că Dumne- 
zeu poate fi cunoscut numai din făpturi și prin puterile 
de cunoașie+re ale omului. Dar pentru cei ce pot să prindă 
înţelesul exact al cuvintelor sfîntului, e vădit că el în- 
vaţă lămurit că numai cunoștința începătoare despre 
Dumnezeu vine din cunoașterea făpturilor. De aceea a 
adăugat că «de la aceasta ne suim la Cel ce e dincolo de 
toate pe o anumită cale și potrivit cu o anumită rînduială 
după puterea fiecăruia» 5%5. De aceea ea a și fost potri- 
vită celor dinainte de Lege, care erau încă prunci în ce 
privește cunoașterea lui Dumnezeu 549. lar de Avraam 
se spune că de la aceasta și-a luat începutul cunoștinței 
de Dumnezeu, dar pe urmă nu mai vorbea şi nu mai cu- 
noştea pe Dumnezeu prin aceasta. Ce să zicem apoi de 
Iov, care văzînd mai limpede striga : «Cu auzul urechii 
Te-am auzit pe Tine mai înainte, dar acum ochiul meu 
Te-a văzut pe Tine» (lov XLII, 5). Ce să spunem de Moise 
care a văzut pe Dumnezeu în întunericul de dincolo de 
făpturi 40 de zile întregi. De fapt a fost potrivit ca celor 
nedesăvîrșiţi în cunoaştere să li se pună înaintea celor 
nevăzute a lui Dumnezeu cele arătate ale lumii, precum 
simțurilor învăluite li s-au dat cunoștințele lui Dumne- 
zeu din Lege prin simboluri sensibile. Sau iarăși, precum 
sînt unii care s-au împărtășit de o cunoaştere a celor mai 
desăviîrşite, și mai neacoperită a celor din afară de Dum- 
nezeu, așa sînt și de cei care au privit la cele nevăzute 
ale lui Dumnezeu, ca Moise, Pavel și cei ca ei, deși pe 
noi ne călăuzesc spre acelea de la cele pe care le vedem. 

71. Dar ce urmăreşti tu, filozoafe, cu sofismele tale 
de multe feluri, piezișe și rău ticluite, ca de pildă cu afir- 
marea că «cel ce știe de vreun lucru că există şi are cauză 
şi o putere, trebuie să știe şi ce este ceeace este, pe urmă, 
cauza şi apoi și puterea lui». Dacă ar fi zis cineva că 


548. Ibidem, P.G. 3, 872 A. 
549. Teofil al Antiochiei, Către Autolic 2, 25. 

Dumnezeu nu se cunoaşte nicidecum din făpturi, ar fi 
avut rost să ceri lucruri ca acestea, răspunsuri la aceste 
întrebări, răspunsuri cerute de orice ființă raţională. Dar, 
odată ce noi așezăm deasupra cunoștinței care e comună 
tuturor prin fire, cunoștința tainelor lui Dumnezeu ce 
vine prin Duhul, ce-ţi vor folosi ţie, celui ce te împotri- 
veşti ei, răspunsuri ca acestea care ţin de cea mai înce- 
pătoare cunoștință a lui Dumnezeu, care se cîștigă din 
făpturi ? 550, 

Tu însă te-ai obișnuit să te împotrivești. Deoarece 
oamenii duhovnicești spun că există nu numai cunoş- 
tință, ci şi lumină văzută de minte, tu te silești să arăţi 
pe larg că și ceea ce se numește cunoștință e lumină ; 
şi, împotrivindu-te, socotești să-i biruești prin aceasta pe 
toți. «Fără această cunoștință începătoare, nu va fi ci- 
neva om rațional, zice, precum nu va fi nici înaintare a 
celor raţionali spre cele mai desăvirșite». Desigur, nu va 
fi cineva bărbat înainte de a fi prunc. Dar dacă a devenit 
bărbat, a părăsit cele ale pruncului. Iar dacă, bărbat fiind, 
cugetă cele ale pruncilor și se laudă cu ele, cum nu se 
va face de rîs ? Și cum nu va păţi aceasta cel ce zice 
că este creştin, dar se îndeletnicește cu științele elinești, 
ca să culeagă din ele rodul cunoștinței de Dumnezeu ? 551. 

550. Varlaam, în calitate de filozof, cerea ca cei ce afirmau că văd 
pe Dumnezeu în lumină să răspundă la întrebări care se pun numai în 
cazul cunoașterii vreunui lucru creat: ce este substanţa lucrului respectiv, 
unitatea, cauza și puterea lui? Sfintul Grigorie Palama îi arată că la 
aceste întrebări s-a răspuns prin faptul că cei ce cunosc pe Dumnezeu 
în lumină, L-au cunoscut mai înainte din făpturi. Dacă nu L-ar fi cunoscut 
și recunoscut din făpturi, Varlaam ar fi putut cere răspuns la aceste în- 
trebări pentru a ști ce este Dumnezeu pe care-L experiază prin «vedere», 
Dar aşa trebuie să se presupună că în Dumnezeu cel văzut prin experienţă 
sînt implicate caracterele de care întreabă raţiunea, dar sînt totodată 
depășite. 

551. Sfîntul Grigorie Palama recunoștea trebuința cunoștinței lui 


Dumnezeu din făpturi, ca și trebuința de a trece prin ea. Dar o socotea 
proprie celor încă prunci duhovniceşte. Cei progresaţi duhovnicește tre- 

72. Ce vrei să spui apoi susținînd că : «Dacă partea 
raţională a sufletului e bolnavă, nu se poate face înţele- 
gătoare prin hărnicie ?». Bolnavă cu adevărat este raţiu- 
nea sufletului aceluia ce socotește înțelegerea sa mai 
vrednică de crezare decît cuvintele Duhului și nu preţu- 
iește poruncile dumnezeiești ca un leac mare şi desăvîrșit 
al sufletelor. Căci spunea mai înainte că acestea pot curăți 
sufletul pe jumătate ; dar acum, desfiinţînd toată puterea 
lor curățitoare, a trecut-o pe seama cunoștinței, spunînd 
că începutul, mijlocul și sfîrşitul cunoștinței de Dumne- 
zeu, al sănătății sufletului și al curăţiei vine de la a ști 
multe şi tot mai multe și toate ; şi că nu trebuie să ig- 
norăm nicidecum cele multe, dacă vrem să ajungem peste 
tot la ceva, ci să dobîndim cunoștința enciclopedică des- 
pre făpturi, dacă vrem să ne învrednicim de înţelege- 
rile cele asemenea îngerilor, unitare și neîmpărțite 52. 


Aceasta e așa cum ar zice cineva că cel ce vrea să 
vadă un semn neîmpărțit, trebuie să-l vadă întîi după 
părţile lui cele multe, și unitatea nu se observă făcînd ab- 
stracţie de la cele multe, ci numai prin adunarea lor. Dar 
e știut că unul care rezultă din adunare, se poate și îm- 
părţi. Acolo însă e vorba de unul care e fără părţi 5%. 


buie să se ridice mai sus, la cunoştinţa prin «vedere», prin experienţă. 
Varlaam o socotea pe cea dintii ca singura cu putinţă pentru toţi. 

552. Întrucît Varlaam condiţiona cunoaşterea lui Dumnezeu de des- 
toinicia cunoașterii logice a făpturilor şi cum această destoinicie nu o au 
toţi, rațiunea multora fiind oarecum bolnavă, deducea că de această boală 
nu se poate tămădui nimeni prin păzirea poruncilor lui Dumnezeu. Prin 
aceasta condamna majoritatea oamenilor la o necunoaștere fatală a lui 
Dumnezeu, rezervînd-o filozofilor speculativi sau, în cel mai bun caz, şi 
savanților. Era o concepţie de aristocratism intelectual fatal, paralel cu 
cel social, sau a unei divizări de nereparat a oamenilor în ce privește 
participarea la bunătăţile dumnezeiești. Palama, conform Sfintei Scripturi, 
afirma, dimpotrivă, capacitatea tuturor, chiar şi a celor mai simpli de a 
cunoaşte pe Dumnezeu și de a participa prin aceasta la EI, făcînd aceasta 
dependentă de voinţa lor de a se curăţi de rău. 

553. Varlaam recunoaşte că cunoașterea lui Dumnezeu trebuie să re- 
zulte dintr-o unificare a cunoştinţelor felurite. Dar această unitate a lor, 

lar eu știu, ca unul ce am aflat de la părinţi, ascultînd 
chiar pe unii din ei și crezîndu-i, că și acestea multe și 
lumea aceasta sensibilă întreagă, au privit-o nu prin sim- 
țuri, nici prin raționament, ci printr-o putere și un har 
propriu minții îndumnezeite, putere și har care fac ca 
cele de departe să fie sub ochi şi cele viitoare le înfă- 
țișează în chip mai presus de fire ca pe unele prezente 554. 
Desigur, cuvîntătorul de Dumnezeu din Areopag preamă- 
reşte pe Făcătorul firii și din cele ce ne aparțin nouă prin 
fire 555. Şi aceasta nu e de mirare. Căci numai EI este Cel 
lăudat și de către cele neînsufleţite și lipsite de simţuri, 
neraţionale și raționale ; odată ce numai Lui i se cuvine, 
în chip eminent, închinarea în Duh, de care Însuși Dum- 


ca să fie cît mai corespunzătoare cu unitatea bogată a lui Dumnezeu, tre- 
buia să fie după el formată din cît mai multe cunoştinţe. Palama observa 
că unitatea lui Dumnezeu nu corespunde cu adunarea multor părţi. Căci în 
cazul acesta ea s-ar putea și împărţi din nou. 


554. Socotind că la Dumnezeu cel Unul omul nu se poate ridica de- 
cît prin concentrarea tuturor cunoştinţelor, Varlaam concepea pe Dum- 
nezeu în sensul impersonal al unei unităţi care se şi divide, sau se divide 
de fapt în forma lumii; Palama îi opune pe Dumnezeu-Persoană, care e 
Unul, sau tripersonalitatea Lui, deci o unitate care nu se poate împărți, 
deşi poate să se manifeste în indefinite lucrări și rezultate ale acestor lu- 
crări. După EI, Dumnezeu ca Unul e dincolo de unitatea panteistă imper- 
sonală a realităţii, deci dincolo de posibilitatea de a fi atins prin unifi- 
carea cunoştinţelor. La El se ajunge prin unire cu El în iubire. Unitatea 
lui Dumnezeu e transcendentă sintezei părților creaţiunii, sau cunoștin- 
țelor. E unitatea vie, originară, unitatea indestructibilă a Persoanei. De 
aceea şi la legătura cu El, se ajunge nu prin unificarea cunoştinţelor, aşa 
cum la unitatea subiectului nu se ajunge prin adunarea cunoştinţelor des- 
pre părțile prin care se manifestă (Dion. Areop., Despre numirile dumne- 
zeieşti, 1, 4; bP.G. 3, 589—592). La această unitate se ajunge printr-un salt, 
făcut de minte cu ajutorul harului, sau de subiectul uman prin deschiderea 
activă şi iubitoare a Subiectului dumnezeiesc; adică întrucît se lasă prins 
în curentul iubitor ce vine de la acel Subiect, nu prin adunarea multe- 
lor aspecte ale realităţii cunoscute prin simțuri şi prin raționamente (Des- 
pre numirile dumnezeieşti, 2, 12). 

555. Palama recunoaşte că Dionisie admite şi o cunoaştere a lui 
Dumnezeu din mulţimea variată a făpturilor. Dar mereu mintea trebue să 

nezeu a zis că este închinarea cea singura adevărată, sin- 
gura vrednică de Dumnezeu și singura dorită de Dum- 
nezeu. 

73. Dar din cuventele marelui Dionisie, pe care filo- 
zoful le-a adus, fără să bage de seamă, împotriva sa în- 
suși, lăsînd pe celelalte, din pricina mulțimii lor, voi amin- 
ti numai pe cel din urmă. Acesta zice deci în primul ca- 
pitol din Ierarhia bisericească : «Iar scopul comun al în- 
tregii ierarhii este iubirea osîrduitoare de Dumnezeu și 
de cele dumnezeiești, căreia i se slujeşte în chip dumne- 
zeiesc și unitar. Și înainte de aceasta, depărtarea deplină 
și fără întoarcere de la cele contrare, cunoștința celor ce 
sînt în calitatea lor de existenţe (de creaturi), vederea şi 
cunoașterea adevărului celui sfînt, împărtăşirea îndum- 
nezeită de desăvîrşirea unitară» 558. Din acestea, filozo- 
ful deduce următoarele : «Ierarhia este lucrul cel mai 
mare dintre cele date nouă de Dumnezeu. Iar scopul ei 
este cunoștința celor ce sînt (făpturilor), cum ne învaţă 
citatul acesta. Deci cel mai bun lucru din noi este cunoș- 
tința celor ce sînt (a făpturilor), adică filozofia». 

Ceea ce spune seamănă cu cele spuse de Dionisie 
după sunetul cuvintelor, dar nu cu înţelesul lor cel sfînt. 
Căci sfintul spune că adevărata cunoaștere a celor ce 
sînt «este depărtarea totală de la cele contrare», adică 
reținerea de la săvîrşirea celor rele, care trebuie să pre- 
meargă lucrării celei sfinţite, îndumnezeite și unitare. 
Căci şi cel cucerit şi purtat de poftele rele poftește cele 
ce i se par lui bune, dar arată prin fapte că nu cunoaște 
ceea ce e cu adevărat bun ; deasemenea cel stăpînit de 
depășească această mulţime prin intuiţia («vederea») Celui unul ca Per- 
soană, aducîndu-l Lui preamărire ca Făcătorului și Susţinătorului tuturor 
(Despre numirile dumnezeieşti 1, 5; P.G. 3, 593 D.) Nu e aci vorba numai 
de o adunare a părţilor creaţiunii și a cunoştinţelor despre ea, ci de o de- 
păşire a lor, prin ridicarea într-un alt plan, la o unitate care e altfel decit 
uitatea părţilor lumii. 

556. Ierarhia bisericească, |, 3; P.G. 3, 376 A. 

miînie se războiește cu cel ce se împotrivește celor ce i se 
par lui bune și frumoase ; și simplu grăind, tot cel ce 
stăruiește într-o viață rea, stăruiește într-una care i se 
pare lui că e bună, dar nu într-una care e cu adevărat 
bună. Numai cel ce s-a depărtat de cele rele și a lepădat 
părerea lui mincinoasă, socotește ca rele cele ce sînt cu 
adevărat rele și are cunoștința adevărată a celor ce sînt 
(a făpturilor) și nu pe cea părelnică. De aceea numai 
depărtarea de la cele rele este cunoștință a celor ce sînt 
în calitatea lor de cele ce sînt (a făpturilor) ; și ca atare 
premerge lucrării celei sfinţite, îndumnezeite și unitare. 
lar lucrarea sfințită, îndumnezeită şi unitară este păzi- 
rea poruncilor lui Dumnezeu, care se înfăptuieşte prin 
fuga de cele rele și prin iubirea stăruitoare și osîrduitoare 
a lui Dumnezeu și a celor dumnezeiești. 

Acesta este așadar, zice, scopul comun al întregii ie- 
rarhii : să urască cele contrare poruncilor lui Dumnezeu 
și să le iubească pe acestea și pe Dumnezeu, Care le-a 
dat, şi, pentru iubirea faţă de EI, să trăiască sub ele. 
Aceasta este cunoștința celor ce sînt (a făpturilor), în cali- 
tatea lor de cele ce sînt ; aceasta e vederea adevărului ; 
aceasta e împărtăşirea de desăvirșire ; aceasta, ospătarea 
din privirea duhovnicească, care se descopere, potrivit 
făgăduinţei, și luminează, îndumnezeiește și hrănește în 
chip înţelegător pe tot cel ce, prin curăția inimii, petrece 
în ea în chip înțelegător, mai bine zis duhovnicește. 

74. Dar și el însuși (Dionisie) se face pe sine vădit 
că o spune aceasta. Căci ducînd cuvîntul mai departe, 
dar pe urmă revenind, se face el însuși tilcuitor al său 
pentru cei ce nu vor să înțeleagă cele dumnezeiești și 
încearcă să le strîimbe după părerile lor greșite. «Am 
spus deci, cu sfințenie, zice el, că acesta este scopul ie- 
rarhiei noastre : asemănarea și unirea noastră cu Dum- 
nezeu, pe cît e cu putinţă. Iar la aceasta vom ajunge, 
cum învaţă cuvintele dumnezeiești, numai prin iubirile 
și sfintele lucrări. Căci «cel ce Mă iubește pe Mine, zice, 

va păzi cuvintele Mele și Tatăl Meu îl va iubi pe el și 
vom veni la el și Ne vom face sălaș în el» (loan IV, 24). 


Vezi ce numeşte cunoștința adevărată a celor ce sînt 
(a făpturilor) ? Lucrarea poruncilor. Şi care este sfîrșitul 
acestora ? Unirea și asemănarea cu Dumnezeu. Dar de 
ce a numit această asemănare, iubire ? Pentru că iubirea 
este plinătatea virtuţilor ; și pătrunzînd chipul, înfăptu- 
ieşte asemănarea lui desăviîrşită cu Dumnezeu. Iar prin 
cuvintele «în chip dumnezeiesc și unitar» şi prin «lu- 
crarea sfințită», a arătat păzirea poruncilor, mișcarea ex- 
clusivă spre Dumnezeu și spre cele dumnezeiești. Căci 
binele nu e bine dacă nu se face numai pentru bine. De- 
părtarea de la rele contrare, cunoașterea celor ce sînt 
(a făpturilor) și vederea și știința sfințită a adevărului 
înfăţişează, la rîndul lor, ura față de patimi, scîrba de 
păcat şi fuga fără întoarcere de la el. 

În sfîrşit, «prin desăvirşirea unitară» și prin «împăr- 
tășirea îndumnezeită de Unul» și «prin privirea care hră- 
neşte și îndumnezeiește în chip înţelegător», a arătat 
cercetarea și sălășluirea dumnezeiescă făgăduită, care de- 
săvirșește prin unire și hrănește prin vedere, ochiul cel 
duhovnicesc 557. 

75. Dacă deci numai prin păzirea poruncilor vine 
adevărata cunoștință și unirea şi asemănarea cu Dum- 
nezeu, ceea ce numește filozoful cunoștință este o falsă 

557. Privirea lui Dumnezeu «hrănește» ochiul duhovnicesc, căci acest 
ochi asimilează puterea privitoare a lui Dumnezeu cu puterea lui văză- 
toare, sau lumina lui Dumnezeu cu lumina lui, așa cum lumina fizică de 
afară întăreşte puterea văzătoare a ochiului nostru sensibil, sau așa cum 
o persoană iubită ne ajută să-i vedem frumuseţile, prin iubirea care ne-o 
comunică și care-i pune în evidenţă aceste frumuseți. Hrănirea aceasta are 
loc prin unire între credinciosul care vede şi Dumnezeu cel privit. Privirea 
se desăvirșeşte prin faptul că devine unitară, adică prin faptul că se con- 
centrează numai la Cel cu adevărat Unul, depărtindu-se de la cele multe; 
prin faptul că în Acel Unul află totul. Această atenţie totală spre El e hră- 
nită de iubirea deplină de El şi ea implică în sine și ascultarea desăvir- 
șită de El. 

cunoștință. El zice limpede de la început : «Din păzirea 
poruncilor nu e cu putinţă să vină această cunoaștere». 
Iar puţin mai departe, arătînd de unde vine cunoaşterea 
aceasta, zice : «De la a nu ignora cele multe, nici rațiu- 
nile lucrurilor ; mai bine zis de la a cunoaște toate și de 
la a se sîrgui de a afla tot ce anunţă cineva că știe, fie el 
elin sau egiptean, ca să nu fie lipsit de nici una din cele 
ce s-au spus și se cunosc despre firea lumii, ca nu cumva 
prin acea lipsă să ignoreze pe Dumnezeu», odată ce, după 
el, Dumnezeu se cunoaşte numai din făpturi. EI face 
ceva asemănător cu unul care, auzind că numai cu lucru- 
rile de mîncare se hrănește și susține trupul, ar zice că 
cel ce vrea să trăiască, nu trebuie să se lipsească de niciun 
aliment și să nu întrerupă a se hrăni nici o zi şi nici un 
ceas. Unul ca acesta laudă nebunia nefolositoare a me- 
selor bogate și patima lăcomiei pîntecelui, ca pe ceva cît 
se poate de necesar vieții omenești, nedorind nimic din 
cele mai înalte. 

Dumnezeu i-a dat, fără îndoială, părții cugetătoare 
a sufletului ca materie raţiunile firii, dar ca pe unele ce 
pot călăuzi spre o cunoștință mai înaltă. Noi deci, luînd 
din ele numai cît ne este de trebuință, pe cele de prisos 
le lăsăm celor ce nu pot primi hrană mai desăvîrșită. lar 
dacă aceștia, chiar după ce au trecut de vîrsta copilăreas- 
că, nu vor să părăsească hrana potrivită pruncilor, noi 
căutăm să-i smulgem ca pe niște monștri de la acest sîn al 
universului, întrucît nu le mai este folositor și o facem 
aceasta ca unii ce-l folosim cu cumpătare, odată ce ne-am 
despărțit de hrana care nu ne mai e potrivită. Ei însă 
nemaifiind copii, ci desăviîrşiți în răutate, se ridică împo- 
triva noastră și rîvnesc mai degrabă să ne tragă şi pe 
noi în jos la năravul lor, decît să se înalțe ei la măsura 
cuvenită. 


76. De aceea zic că și Fiul vine cu Tatăl şi-Și face 
sălaş în acela «care cunoaşte rațiunile lumii ; căci acela 
cunoaște adevărul ; iar Dumnezeu e adevărul și Tatăl 


SFINTUL GRIGORIE PALAMA. DESPRE SFINTA LUMINĂ 369 


adevărului. Dar și tot cel ce cunoaște se reazimă și pe- 
trece în ceea ce cunoaște. Deci cel ce are cunoștința lu- 
crurilor va fi întemeiat statornic în Dumnezeu. Iar avînd 
acesta locuinţa neclintită în Dumnezeu, pe drept cuvînt 
a spus Acela că va veni la el şi-Și va face sălaș în el. 
Acesta este, zice, cel ce și-a făcut și mintea plină de lu- 
mină înțelegătoare». Aceasta este cea mai desăvîrșită cu- 
noștință de Dumnezeu a filozofului. 

Dar eu aud Evanghelia zicînd că diavolul este min- 
cinos și tatăl minciuni 558. Și știu că prin aceeaşi simţire, 
cunoștință și știință îmbrățişăm și cele contrare. Deci 
cel ce cunoaște adevărul cunoaşte și minciuna. Dacă, așa- 
dar, după cuvintele filozofului, cel ce cunoaște și se reaze- 
mă și petrece în ceea ce cunoaște și de aceea, după el, cel 
ce are cunoștința lucrurilor este în Dumnezeu și Dum- 
nezeu în el, atunci și minciuna şi tatăl minciunii şi-au 
făcut locuinţă în el, și acesta are sufletul plin și de întu- 
nericul minţii. Şi de fapt mult întuneric umbrește su- 
fletul care dă pe faţă asemenea cugetări. Oare cel ce 
zicea : «Te cunosc pe tine cine ești : sfîntul lui Dumne- 
zeu» (Marcu I, 24), datorită cunoștinței acesteia avea în 
sine și pe Hristos ? Dar cel ce cunoaște şi nu face voia 
lui Dumnezeu, are oare în el sălășluit statornic pe Dum- 
nezeu ? Cum «se va bate atunci mult ?» (Luca, XII, 47). 
Hristos spune în Evanghelii că sălășluirea Lui şi a Tatălui 
vine din păzirea poruncilor, iar arătarea vine din sălăș- 
luire. Dar acesta socotește tocmai pe dos că sălășluirea 
vine din ceea ce i se pare lui arătare. lar despre arătare, 
dimpotrivă, zice că vine din cunoștință, nu din porunci, 

558. Varlaam separa strict cunoașterea lui Dumnezeu și păzirea po- 
runcilor, sau teologia, de trăire, de curăţie, de împlinirea poruncilor ca semn 
şi mijloc de întărire a iubirii de Dumnezeu și de oameni, de curăţire, de 
sfințire. El transforma teologia în filozofie teoretică. Aceasta e concepţia 
care a pus stăpînire pe teologia occidentală, scolastică şi protestantă. Cînd 


protestantismul a negat valoarea faptelor pe toate planurile, n-a făcut de- 
cît să tragă ultima concluzie din raționalismul teologic al scolasticei. 


24 — Filocalia 

dintr-o cunoștință, despre care a declarat mai înainte că 
nu vine nicidecum din păzirea dumnezeieştilor porunci. 
De o astfel de lumină și adevăr şi-a făcut mintea plină. 
Ba nu numai că a spus mai înainte de această cunoștință 
că nu poate fi procurată de poruncile dumnezeiești, ci 
a numit-o și filozofie, procurată de disciplinele filozofiei. 
Prin aceasta a arătat că ea este nebunie la Dumnezeu. 
Deci, ceea ce mai înainte socotea nebunie, acum declară 
că e Dumnezeu şi Cuvîntul — Unul-Născut al Tatălui. 
De o astfel de lumină și adevăr și-a umplut mintea sa. 

77. Dar, fiindcă prin aceeași simţire cuprinzi cele 
contrare, tu cînd te simți cald, filozofule ? Cînd trupul 
tău arde de această calitate a căldurii, sau cînd avîndu-l 
rece, iei la cunoștință contrarul căldurii ? Desigur, atunci 
simţi căldura în tine, cînd arzi din pricina ei. Deci și pe 
Dumnezeu Îl vei avea în tine cu adevărat atunci cînd vei 
avea în sufletul tău deprinderea dumnezeiască. Iar de- 
prinderea cu adevărat dumnezeiască este dragostea față 
de Dumnezeu. Și aceasta vine prin lucrarea sfîntă a po- 
runcilor dumnezeiești. Căci deși dragostea aceasta e de 
la începutul lor, ea e și la mijloc şi la sfîrşit. Fiindcă dra- 
gostea este Dumnezeu, Care numai în aceasta Și-a făgă- 
duit venirea și sălășluirea și arătarea Lui. Deci atunci îţi 
vei fi de folos și spre îndreptare și ţie şi altora cu ade- 
vărat, cînd vei dobîndi din împlinirea poruncilor o ast- 
fel de stare lăuntrică. Căci acum, prefăcîndu-te că vrei 
să îndrepți pe alţii, te-ai vădit ca unul ce-i strici şi-i po- 
negrești. Că-i strici în vreme ce te lauzi că-i îndrepți, 
va arăta cuvîntul mai limpede în continuarea lui. Dar 
proba vădită că sub masca îndreptării cauţi mai degrabă 
să-i ponegrești, este marea silință ce ţi-o dai de a nu lăsa 
să ne vină sub ochi scrierile tale care ţi se par că sînt 
spre îndreptarea noastră. E ca și cînd careva dintre dof- 
tori ar spune că a pregătit unui bolnav o băutură foarte 
folositoare, dar ar opri cu totul întrebuinţarea ei. De aci 

s-a vădit că știai şi tu de mai înainte ceea ce s-a arătat 
acum pe faţă, că cele numite de tine leacuri sînt pline 
de venin. Deci știai de mai înainte că nu vei rămîne ne- 
descoperit cînd ni se vor descoperi acestea. 

78. Dar, fără să vrei, ne-au venit în mînă aceste 
scrieri ale tale, la sfîrșitul cărora zici că vrei să slujești 
spre îndreptare în privința celor ce ţi le-a spus oarecare 
dintre prietenii tăi în chip greşit despre cunoștința de 
Dumnezeu. lar ceea ce a spus în chip greşit prietenul, 
spui că-i aceasta : «Cei curați cu inima ştiu prin sfînta 
lumină ce apare în ei că este Dumnezeu ; şi că este ca 
o lumină, mai bine zis ca un izvor de lumină înţelegă- 
toare și nematerială. Iar cei ce nu s-au urcat pînă la 
această vedere privesc mereu pe Proniatorul comun : în 
cele făcute bune, însăși bunătatea ; în cele făcute vii, 
însăși viața şi, simplu, în toate, pe Cel ce este toate și 
așezat mai presus de toate». 

Iar aceasta, zice filozoful că nu e drept și îl știu pe 
el că a spus rău de acestea și altădată. Căci neluînd în 
seamă cuvîntul «ca» ce s-a adăugat la lumină cu înţe- 
lesul de pildă, a declarat că noi spunem că cunoaștem 
ce îel de lumină este Dumnezeu. Dar odată ce noi am 
atras atenţia la adausul «izvorul luminii», şi am dedus 
în mod concentrat că «Dumnezeu este ca izvorul luminii», 
îl întrebăm ce înțeles are aci cuvîntul «ca» ? lar el a 
mărturisit fără să vrea neștiința și a cerut iertare. Căci 
nu e cu putință a-l înțelege altfel decît ca «oarecum 
ca» 559, 


Dar acum a fost prins cu altceva : «Făcîndu-se vă- 
dit că zice că chiar celor mai văzători Dumnezeu li se 


559. Remarcăm sensul neliteral în care, după sfîntul Grigorie Palama, 
trebuie înţeleasă lumina văzută de isihaşti şi de sfinţi. Reaua voinţă a lui 
Varlaam a persistat însă, cu toată explicarea lui Palama, pînă azi în ad- 
versarii catolici ai lui Palama şi ai tradiţiei răsăritene despre lumina dum- 
nezeiască pe care o văd sfinţii şi care se vede prin ei. «Prietenul» care 
i-a spus lui Varlaam acestea se pare că este Palama. 

face cunoscut numai din cele ce sînt (din făpturi), cunoș- 
tința lui Dumnezeu învățată aci prin arătarea unei lumini 
înțelegătoare, ca una ce e altceva decît cea din făpturi 
(din cele ce sînt), nu e nicidecum adevărată». 

La aceasta trebuie să răspundem că odată ce s-a 
făcut vădit prin cele multe de mai sus că Dumnezeu nu 
se cunoaște numai din cele ce sînt (din făpturi), ci şi din 
cele ce nu sînt în sens de depășire, adică din cele necre- 
ate 55%bis, dar și prin lumina veșnică și aflată mai presus 
de toate, care acum se dăruiește în măsura unei arvune 
celor vrednici, iar în viața cea fără de sfîrșit îi va învălui 
la nesfîrșit, în chip necesar e adevărată și vederea aceas- 
ta ; și cel ce nu o recunoaște pe aceasta ca adevărată a 
căzut din cunoștința dumnezeiască. 

«Dar toată cunoștința lui Dumnezeu, zice, rezultă 
din cele din jurul Lui, nu din cele ale Lui». Dar unde 
spunem în cuvîntul nostru că această arătare nu e din 
cele «din jurul Lui» ? Căci o punem mai presus de cele 
ce sînt altfel, dar nu spunem nicidecum că este din ceea 
ce este Dumnezeu. Însă poţi afla pe cuvîntătorii de Dum- 
nezeu punînd și alte multe vederi mai presus de cunoş- 
tinţa de Dumnezeu cea din făpturi. Dar o deosebesc pe 
aceasta de toate celelalte și o cinstesc în mod eminent 
cu numele dumnezeiesc ca pe singura arătare îndumne- 
zeitoare a lui Dumnezeu. 


Însă acum trebuie să punem capăt acestui «Cuvînt» 
prea mult întins, care se rînduește în șirul celor scrise 
pentru a respinge cele spuse de filozof în Cuvintele des- 
pre cunoștință. 


559 bis. Aci sfîntul Grigorie Palama precizează care sînt «cele ce 
nu sînt» prin depăşirea celor ce sînt. Ele sînt cele necreate. Toate acestea 
«nu sînt» faţă de cele create, care «sînt». Nu sînt pentru că sînt mai pre- 
sus de ceea ce cunoaştem noi care «sîntem», deci sîntem creaţi ca şi ceea 
ce cunoaștem în mod natural. Nu e vorba deci numai de o teologie nega- 
tivă teoretică, ci de ceva cu mult mai pozitiv şi mai plin de existenţă de- 
cît cele create. 

Din cuvîntul sfîntului loan Gură de Aur la întâiul 
mucenic Ștefan 5. 


«Nimic n-a nesocotit mucenicul în voinţa de a urma 
Stăpînului, ci a dovedit și nerăutatea sufletului şi bărbăția 
răbdării. De aceea se învrednicește și de vederea dumne- 
zeiască. «Căci privind, zice, la cer, a văzut slava lui Dum- 
nezeu și pe lisus stînd de-a dreapta lui Dumnezeu» (Fap- 
te VII, 55). Iar cinstea Mîntuitorului este de așa fel, că 
mucenicul o pune mai presus de a îngerilor. «Căci privind, 
zice, la cer, a văzut slava lui Dumnezeu şi pe lisus stînd 
de-a dreapta lui Dumnezeu» ; a văzut deci nu numai slava 
şi locul celor nevăzuţi, ci și pe Însuși Cel dorit, la Care a 
privi se tem și oștile îngerești (1 Petru I, 12). Căci acolo-și 
ațintește mucenicul ochiul, unde Heruvimii își acoperă fe- 
țele ; pe acelea le priveşte, la care Serafimii nu îndrăznesc 
să caute (Isaia VI, 2). S-a urcat cu vederea la înălțimea 
nesfîrşită, s-a arătat prin aceasta mai sus decît Îngerii, mai 
înalt ca Stăpîniile, dincolo de Scaune. Căci îl atrăgea cu- 
vîntul Stăpînului, făgăduit de mai înainte : «Unde sînt Eu, 
acolo va fi și diaconul Meu» (loan XII, 26). Acesta e cel 
dintii diacon al Miîntuitorului, ca și întîiul mucenic al 
nevoinţei, pe care văzîndu-l mulţi s-au făcut și ei muce- 
nici. Căci Ștefan e mult iubit de cei ce se nevoiesc. 

De aceea și strigă cu fapta însăși, înainte de Pavel : 
«Paceţi-vă următori Mie, ca și eu lui Hristos» (1 Cor.XI,1). 
Căci e cu putinţă și de folos celor ce voiesc. Și eu sînt 
mucenic și m-am nevoit cel dintii după Stăpinul și am 
privit cel dinţii cele ascunse în cer. Căci am văzut pe 
Fiul Tatălui șezînd de-a dreapta Tatălui şi am văzut îm- 
plinit cuvîntul : «Zis-a Domnul Domnului meu : șezi de-a 
dreapta Mea, pînă ce voi pune pe dușmanii Tăi așternut 
picioarelor Tale» (Ps. CIX, 1; Matei XX, 44; Fapte II, 35; 
Evrei I, 13). 

560. Din Cuvîntul sfîntului loan Gură de Aur la întîiul mucenic 
Ştefan, P.G., LIX, 701 ş.u, 


A sfîntului Grigorie Palama 


Despre împărtăşirea dumnezeiască şi în- 
dumnezeitoare ; sau despre simplitatea 
dumnezeiască și mai presus de fire. 


1. Să cercetăm acum ceea ce spun amîndoi 5! și 
ceea ce pare să prezinte o oarecare greutate. Căci zic 
către noi : «Dacă spuneţi că harul din sfinți e necreat 
nu pentru altceva, ci pentru că se împărtăşesc de Dum- 
nezeu, întrucît toate creaturile se împărtășesc de Dum- 
nezeu — căci prin toate străbate și tuturor le împărtă- 
şeşte, unora existența, altora pe lîngă existenţă și viața 
simțitoare sau raţională, sau înţelegătoare — harul va fi 
necreat pe seama tuturor, unora pentru a exista, altora 
pentru a viețui, iar altora, pe lîngă acestea, și pentru a 
raţiona și înţelege». 

Noi conglăsuind cu sfinţii, nu am voit să le dăm aces- 
tora nici o atenţie, apărîndu-ne. Căci în dogmele crești- 
nilor călăuzește credința nu dovedirea. Dar pentru cei ce 
ar putea fi înșelaţi de afirmările amăgitoare ale acestora, 
trebuie să-i întrebăm la rîndul nostru : dacă voi spuneţi 
că harul din sfinți e creat pentru faptul că toate cele 
create se împărtășesc de Dumnezeu, pentru voi, toate 

561. «Amindoi» trebuie să fie Varlaam şi Achindin. Scrierea 
aceasta trebuie să dateze din 1342 şi trebuie să fie dintre primele 
după ce Achindin a preluat lupta împotriva lui Palama, după ce Varlaam, 
dezaprobat de Sinodul din 1341, a plecat definitiv în Occident. Palama, re- 
ferindu-se la Achindin, nu uită nici de Varlaam, căci afirmarea despre ca- 


racterul creat al harului o luase Achindin de la Varlaam. Scrierea aceasta 
se cuprinde în ed. Hristou, tom. II, Salonic, 1966, p. 137—163, 

se vor numi sfinte și toată făptura se va îndumnezei de 
către voi ; vor fi sfinte nu numai cele raționale, mai bine 
zis aceia dintre cei raționali care se împărtășesc de darul 
îndumnezeitor al Duhului, ci și cele neraţionale și pe 
lîngă acestea cele neînsuflețite. Și ce-i dacă unul se îm- 
părtășește de existență și de o viață mai înaltă decît al- 
tul ? Sau dacă și între sfinţi se poate vedea vreo deose- 
bire ? După judecata ta, pentru tine va fi mai sfîntă 
albina decît musca și mioara decît albina și altele decit 
mioara și omul mai mult decît acestea, poate chiar și 
Isabela ; și iarăși, furnica mai sfîntă decît altă insectă, 
sau dacă vrei, taurul sau elefantul sau altul dintre ani- 
male mai sfînt decît berbecul, iar omul mai sfînt decit 
acestea, chiar dacă ar fi ca Ahab. Un astfel de sfînt va 
fi şi cel ce vă atrage pe voi prin dogme vrednice de dis- 
preţ spre astfel de opinii vrednice de rîs 5% și care e în 
mod vădit un dușman al Evangheliei lui Hristos 563. 


562. Cred că se face aluzie la Varlaam care atrăsese pe Achindin 
la învăţătura lui. 

503. Adversarii lui Palama respingeau argumentul lui, că harul e 
necreat, pentru faptul că cel ce se împărtășește de el se împărtășește de 
Dumnezeu, cu argumentul că atunci toate ar trebui să se împărtășească de 
harul necreat, pentru că toate se împărtăşesc de Dumnezeu în diferite 
grade. Palama le răspunde că după această judecată toate ar trebui să 
fie sfinte în diferite grade. Prin aceasta pune temeiul unei deosebiri cu 
totul de alt ordin între împărtăşirea de har, de care se bucură oamenii 
credincioşi, şi între deosebirile împărtășirilor graduale de bunuri create, de 
care se bucură diferitele creaturi. Judecata simplistă a lui Varlaam și a 
aderenților lui punea pe același plan împărtășirea de ceva necreat din 
Dumnezeu însuşi şi împărtăşirile de bunuri create produse de Dumnezeu, 
prin actele Lui creatoare, adică între împărtășirea directă și personală de 
Dumnezeu şi împărtășirile indirecte de anumite însuşiri produse prin acte 
creatoare de bunătatea Lui. E ca şi cînd cineva ar pune pe același plan fap- 
tul că primește de la o persoană un lucru făurit de ea, sau o primește pe 
ea însăşi, sau o putere ce iradiază, prin iubire, din ea. Varlaam, ca re- 
prezentant al scolasticei, închidea toată viaţa lumii în ordinea creată. 

2. Dacă darul îndumnezeitor al Duhului din sfinți 
e creat și e ceva ca o deprindere 56 sau imitare naturală, 
cum ne învaţă cel ce umblă printre noi tulburîndu-ne 56, 
sfinții nu se îndumnezeiesc mai presus de fire, nici nu 
se nasc din Dumnezeu (loan I, 13), nici nu sînt Duh ca 
unii născuţi din Duh (loan III, 6) şi nu se fac un Duh cu 
Domnul, ca unii ce sînt alipiţi de EI (1 Cor. VI, 13). În 
acest caz Hristos n-a dat, numai cînd a venit la noi și 
numai celor ce cred în numele Lui, putere să se facă fii 
ai lui Dumnezeu (loan I, 12). Căci și înainte de venirea 
Lui a existat ea în toate popoarele şi există și acum în 
cei credincioși și necredincioși, dacă El este în chip na- 
tural în noi. 

Dar ascultă pe Cuviosul Maxim, care spune în Dia- 
logul cu Pyrrhus : «Şi Moise și David și toţi cîţi au pri- 
mit în ei lucrarea dumnezeiască prin lepădarea trăsătu- 
rilor omenești și trupești, erau mișcaţi de Duhul lui Dum- 
nezeu» 566. Și iarăși în alt loc : «Chipul urcîndu-se la ar- 
hetip și fiind cucerit de lucrarea dumnezeiască, mai bine 
zis făcîndu-se dumnezeu prin îndumnezeire, se îndulcește 
mai mult de extaz decît de cele ce sînt și se cugetă în el, 
pentru harul Duhului ce l-a coviîrșit pe el» 5%. 

3. Deci, cei ce se îndumnezeiesc nu se fac numai mai 
buni după fire, ci primesc lucrarea dumnezeiască, sau 
pe Însuşi Duhul Sfînt 568. Aceasta o spune și Marele Va- 
sile : «Cînd gîndim la demnitatea proprie a Lui, Îl vedem 





564. Teologia scolastică începuse să definească harul ca un «habit» 
(deprindere) creat, chiar dacă îl numea în același timp habit supra- 
natural. 

565. Cel ce făcea aceasta acum, era Achindin, urmașul lui Varlaam. 

566. P.G. 91, 297 A. 

567. Ambigua ; P.G. 91, 1076 C. 

568. Harul ridică pe cei ce-l primesc din ordinea creată, situîndu-i 
prin comuniunea nemijlocită cu Dumnezeu în ordinea necreată, mai pre- 
sus de fire. 

împreună cu Tatăl şi cu Fiul, iar cînd ne gîndim la harul 
lucrător în cei părtași de El, spunem că este în noi» 56%. 


Dar dacă este şi în sfinţi ca în toate făpturile, și ca 
Dumnezeu, după înţeleptele născociri ale voastre, crează 
și în sfinţi sfințenia, cum le crează pe cele corespunză- 
toare în toate celelalte, ce nevoie mai era de Hristos și de 
prezenţa Lui ? 570. Ce nevoie mai e de Botezul în EI și de 
stăpînirea și de puterea ce ne vine din EI ? Ce nevoie mai 
e de Duhul suflat, trimis şi sălășluit de la început ? Căci 
precum era în toate, era și în noi. Și va fi și Dumnezeu, 
Care îndumnezeiește, așa cum creează 571. Dar Marele 
Vasile spune limpede : «Dacă Dumnezeu face același 
lucru creînd și născînd, Hristos nu este prin aceeaşi lu- 
crare Creator şi Părinte. Căci e Dumnezeu. Şi nu avem 


569. Despre Sfintul Duh, 26, 63; P.G. 32, 184 C. 

570. E de fapt o teză a teologiei scolastice că Duhul creează harul 
în noi, deci și sfinţenia în sfinţi, cum creează cele corespunzătoare în toate 
creaturile. Sifinţenia nu e o calitate cu adevărat dumnezeiască în sfinţi, ci 
una tot creată. Sfîntul rămîne şi el închis total în ordinea creatului. Pe 
drept cuvînt, Palama întreabă pe cei ce susțineau aceasta: dar atunci de 
ce a mai fost nevoie de întruparea Fiului lui Dumnezeu ? Nu putea creea 
Duhul Sfint harul în oameni și fără înomenirea Fiului lui Dumnezeu ? Sau 
din învățătura aceasta scolastică ar urma că şi tot ce e deosebit în uma- 
nitatea lui Hristos e creat. Dar atunci de ce S-a mai întrupat Fiul lui Dum- 
nezeu, cînd putea creea într-o umanitate acestea fără să se mai facă El în- 
suși Subiectul, sau ipostasul umanităţii asumate, fără să-i comunice acesteia 
energiile Sale necreate ? Dar în umanitatea noastră Duhul lui Hristos face 
același lucru ca şi în Hristos ca om: ne face subiecte ale energiilor ne- 
create ale lui Dumnezeu, sau ale lui Hristos. Hristos ne-a scos dintr-o viaţă 
petrecută exclusiv în graniţele creatului. Concepţia despre harul creat sau 
face cu neputinţă orice comunicare nemijlocită între Dumnezeu și lume, 
sau le confundă în mod panteist. 

571. După învățătura scolastică a lui Varlaam și Achindin nu e 
nici o deosebire între lucrarea creatoare şi îndumnezeitoare a lui Dum- 
nezeu. Totul se îndumnezeieşte prin creare, ceea ce înseamnă că însăși 
crearea e nașterea din Dumnezeu. Harul e şi el o putere creată dată ce- 
lui ce primeşte Tainele. Dar la ce le mai primeşte atunci? Concluzia e 
sau închiderea lumii în graniţele hermetice ale creatului, sau un panteism 
pur. 

nevoie de înfierea prin Duhul Sfînt» 572. «Şi împreună 
ne-a sculat, zice apostolul, și împreună ne-a aşezat întru 
cele cereşti, în Hristos Iisus. Căci în har sînteţi mîntuiți 
prin credinţă. Şi aceasta nu de la voi, căci al lui Dum- 
nezeu este darul ; nu din fapte, ca să nu se laude cineva» 
(Efes. II, 6—8). 

Tu însă ne făgăduiești îndumnezeirea numai din fap- 
tele imitării naturale, spunînd că darul îndumnezeitor și 
harul dumnezeiesc este imitarea din puterile firii. Dar 
«de nu are cineva Duhul lui Hristos, nu este al Lui» 
(Rom. VIII, 9) ; şi «Duhul lui Dumnezeu locuiește întru 
noi» (îbid.) ; şi «toţi am fost adăpaţi dintr-un singur Duh» 
(1 Cor. XII, 13) ; și «cel ce se lipește de Domnul este un 
Duh» (1 Cor. VI, 17) ; și «Hristos locuiește în inimile celor 
credincioşi prin Duhul» (Efes. III, 16—17) ; şi «ascultînd 
cuvîntul adevărului, în care am și crezut, am fost pecet- 
luiți în Duhul cel Sfînt al făgăduinței, care este arvuna 
mântuirii noastre» (Efes. I, 13—14); și «întru aceasta 
cunoaștem că rămînem întru EI și El întru noi, că din 
Duhul Lui ne-a dat nouă» (1 loan IV, 13) ; şi «n-aţi luat 
Duh de robie, ci Duh de înfiere» (Rom. VIII, 15). 


4. Iar tu declari că numai de creaturi se împărtășesc 
şi numai pe ele le văd și cei ce, din pricina curăţiei celei 
mai depline a inimii, văd limpede și pătimesc strălucirea 
lui Dumnezeu şi primesc pe Fiul, Care vine să-Şi facă 
sălaș împreună cu Tatăl întru ei și să li Se arate pe Sine 
lor potrivit făgăduinţei. Ce spui, omule ? Socotești că 
Duhul lui Hristos, Duhul lui Dumnezeu, Duhul cel Sfînt 
al făgăduinţei, arvuna moștenirii sfinţilor, Duhul înfierii, 

572. Sfîntul Vasile, Contra lui Eunomie 4; P.G. 29, 697 A. Dacă în- 
dumnezeirea e una cu crearea, nu mai e nevoie de o lucrare specială a 
Sfîntului Duh. Dar Duhul Sfînt înfiază pe cei odată creaţi, ridicindu-i la 
un plan de viaţă superior, la viaţa comună cu Dumnezeu. El ne ridică din 
planul creaţiei în relaţia nemijlocită cu Dumnezeu cel personal. El e do- 


vada iubirii libere a lui Dumnezeu față de noi, nemailăsîndu-ne să trăim 
ca simple creaturi ale Lui. 

făgăduinţa Duhului, pe care luînd-o Fiul de la Tatăl a 
dăruit-o celor ce cred în El, Duhul vărsat peste robii și 
roabele lui Dumnezeu din Duhul Lui, după proorocul Ioil 
(Ioil III, 1), e creatură și imitare naturală şi pe cei ce nu 
voiesc să hulească ca ţine îi declari, umblînd din loc în 
loc, rău credincioși ? Nu te rușinezi omule, de apostolul 
care zice că «trupurile voastre sînt biserică a Duhului, 
Care locuiește întru voi» ? (1 Cor. VIII, 19); și iarăși: 
«sînteţi biserica lui Dumnezeu și Duhul lui Dumnezeu 
locuieşte în voi» (1 Cor. III, 16) ? Oare a binevoit vreo- 
dată înainte, să cinstească locuinţa robului cu numele de 
biserică ? lar dacă e în noi ca în toate, fiecare dintre 
animalele necuvîntătoare și dintre fiare şi dintre cele ce 
se tîrăsc pe pămînt e biserica lui Dumnezeu. Nu mai spun 
că și în elinii ce le cinstesc pe acestea și în ceilalți cinsti- 
tori ai lor. În zadar îi mai laudă în acest caz apostolul pe 
credincioși pentru acest fapt și anume pe cei cercați: 
«Oare nu știți că sînteți biserica lui Dumnezeu și Duhul 
lui Dumnezeu locuiește în voi» (1 Cor. III, 16), «de nu 
cumva sînteţi necercați» (2 Cor. XIII, 5). 

5. Dar «Îl împărţiţi, zice, pe Duhul dumnezeiesc, 
spunînd că e subordonat, necreat şi supraordonat, și mă- 
surați pe Dumnezeu, spunînd că unul dintre sfinţi pri- 
mește un har mai mare, altul unul mai mic ; și aceasta 
nu e asemănarea cu Dumnezeu ce şi-o cîştigă fiecare prin 
imitare, ci altceva decît aceasta, care vine de sus și e dar 
şi necreat». 

Împotriva cui le spui acestea ? Împotriva noastră sau 
a proorocului, mai bine zis împotriva Dumnezeului proo- 
rocilor, Care a spus prin unul din ei : «Voi vărsa din Du- 
hul Meu peste tot trupul», (oil XIII, 1); şi împotriva 
apostolului care vorbeşte de: «Împărţirile Duhului Sfînt» 
(Evrei II, 4) ; și a lui Dionisie care scrie limpede : «Unul 
este Cel pe Care toţi cei ce au același chip Îl doresc, dar 
din Care nu se împărtăşesc în chip unitar, măcar că este 

Unul, ci împarte fiecăruia cele dumnezeieşști potrivite lui 
împreună cu împlinirea după vrednicie» 573. 

Deci nu Duhul e împărțit și măsurat, ci mai degrabă 
El măsoară pe cei ce se împărtășesc, întrucît Se împarte 
pe Sine fiecăruia după vrednicie, potrivit dreptăţii Sale 
mîntuitoare şi vindecătoare. Propriu-zis El nu Se împarte, 
ci luminează neîmpărţit, dar noi nu-L putem cuprinde 
întreg 574. 

6. Acestea s-au scris şi despre Pavel pe scurt, cînd 
i-a vorbit marea lumină, învăluindu-l ca un fulger (Fapte 
IX, 3 ; XXVI, 13). lar cei ce au urcat împreună cu Dom- 
nul pe munte au văzut slava Lui «nu întreagă, ca să nu 
piardă, împreună cu vederea, și viaţa» 575. Deci nu e nu- 
mai neîmpărțit Duhul în cei împărțiți, ci îi și unește pe 
cei ce se împărtășesc după puterea lor, ca o putere uni- 
ficatoare şi-i înalță spre unitatea și simplitatea îndum- 
nezeitoare a Tatălui, Care-i adună. Astfel, ieşind cu bună- 
tate pentru unirea celor proniaţi și înmulțindu-Se, Duhul 
rămîne în lăuntrul Său însuși după puterea cea mai pre- 
sus de fire 576. Chiar dacă această revărsare și trimitere 
și înaintare este arătare — «căci fiecăruia i s-a dat ară- 
tarea Duhului spre folos» (1 Cor. XII, 7) — se poate 
spune că Duhul Se împarte, măsurîndu-Și arătarea după 
măsura celor ce se unesc cu EI în chip tainic ? Și dacă 
573. Ierarhia bisericească 1, 2; P.G. 3, 373 B. 

574. Taina acestei împărțiri neîmpărțite implică taina caracterului 
personal al Duhului. Oricine dorește întregimea unitară a persoanei iubite, 
dar o primeşte atit cît poate. O primeşte întreagă, pentru că persoana iu- 
bită i se dăruieşte întreagă, dar o primeşte cît poate, pe cît de mare este 
iubirea ]ui primitoare. Unul o primește mai mult, altul mai puţin şi unul 
mai mult după un aspect, altul mai mult după un alt aspect, după capaci- 
tatea sa de iubire și deci de primire. 

575. Stihira a treia de la Litia din 6 august. 


576. O asemănare avem în faptul că persoana iese spre cei cu care 
comunică, dar rămîne, ca izvorul unitar al manifestărilor sale, neîmpărţită 
în sine însăşi, deși în același timp se comunică întreagă prin fiecare mani- 
testare și mai multora deodată. 

niciodată nu Se arată în chip desăvîrșit, aceasta fiind 
tuturor fără de folos, ci depășește în chip nesfîrșit toată 
arătarea și înțelegerea, se poate spune că Se împarte și 
Se compune din ceva subordonat și ceva supraordonat ? 
Nu înţelegeţi, voi cei întru toate înţelepţi, nici faptul că 
ceea ce se arată, sau se cugetă, sau se împărtășește de 
Dumnezeu, nu e partea Lui, ca să sufere Dumnezeu vreo 
împărțire cum ziceţi voi, ci întreg Se arată și nu Se arată, 
Se înţelege şi nu Se înţelege, Se împărtășește și rămîne 
neîmpărtăşit ? 577, 

7. lar dacă, după Marele Dionisie, «îndumnezeirea 
este asemănarea și unirea cu Dumnezeu» 57%, cum am 
admite că îndumnezeirea este imitare naturală ? Noi 
avem nevoie de asemănare, ca să fim în armonie cu uni- 
rea aceea, prin care se săvirşeşte îndumnezeirea. Căci 
fără unire, asemănarea nu ajunge pentru îndumnezeire. 
lar asemănarea de care avem nevoie este aceea care ne 
vine din lucrarea și păzirea poruncilor dumnezeiești, care 
nu se săvîrşește numai prin imitarea naturală, ci din pu- 
terea Duhului, care ne vine prin sfinţita naștere a noas- 
tră din nou de sus și se întipărește în chip negrăit în cei 
botezați. Prin aceasta, cei ce «nu din sînge, nici din voia 
bărbatului, nici din voia trupului, ci din Dumnezeu s-au 
născut» (loan I, 13), ca nişte copii de curînd născuţi, «pot 
ajunge la măsura plinătăţii lui Hristos» (Efes. IV, 13). 
«Nu va cunoaște ceva din cele primite de la părinţi, nici 

577. Afirmării simpliste a adversarului că Dumnezeu sau nu Se arată 
şi nu se dăruieşte deloc, sau Se arată și Se qăruieşte întreg, Palama îi opune 
înțelegerea vie a tainei persoanei, și a modului dialectic în care ea pe 
de o parte se arată şi se dăruiește întreagă, pe de alta nu se poate primi 
întreagă. Dumnezeu ca Persoană iubitoare Se manifestă și Se dăruiește în- 
treg în fiecare lucrare mai presus de fire, dar totodată rămîne neîmpărțţit 
în Sine însuși, sau rămîne ca întreg neîmpărțit şi neîmpărtăşit. Căci chiar 
persoana umană se vede și nu se vede întreagă în orice act şi manifestare 
a ei, sau se dăruiește ca întreg şi rămîne ca întreg nedăruit. 

578. Ierarhia bisericească, 1, 3; P.G. 3, 376 A. 

nu va lucra cel ce nu are existența în chip dum- 
nezeiese» 579. 

Învață deci, o, iubitule, că îndumnezeirea e de la 
început mai presus de fire. Nici la început nu urcă firea 
de la ea însăşi. Cum ar fi atunci sfîrșitul ei, natural și 
creat ? Și dacă prin începutul propriu ei e mult deasupra 
imitării naturale, cum va fi, odată desăvîrşită, imitarea 
naturală ? Botează și Ioan al lui Zaharia. Dar numai în 
apă (Matei III, 11 ; Marcu I, 8 ; Luca III, 16 ; loan [, 26, 
31—33 ; Fapte 1, 5; XI, 16). Botează și lisus, Fiul lui 
Dumnezeu, dar în apă şi în Duh (loan III, 5). Care e adau- 
sul ? Numai numele ? Nicidecum. Ci e însuși harul și pu- 
terea îndumnezeitoare, Însuși Duhul Sfînt, vărsat în cel 
botezat, nu după ființă, ci după harul care pornește din 
EI, prin harul sfinţeniei, aflat prin fire în El. lar dacă 
acesta este creatură şi noi cei ce ne-am împărtășit de el, 
ne-am împărtășit de ceva creat, cum mai e necreat Duhul 
Sfint 7 580, 

8. Dar dacă spunem cu Atanasie cel Mare, că «ne 
facem părtași de firea dumnezeiască prin împărtășirea de 
Duhul, ar fi nebun cel ce zice că Duhul este din fire 
creată și nu din cea a Fiului» 51. Și cum Hristos, Fiul lui 
Dumnezeu, botezînd și EI 5% în credinţă ca și Ioan, și să- 
dind în cei botezați putere și har, e Cel «rînduit», după 
Pavel, adică cunoscut şi mărturisit «Fiul lui Dumnezeu 
în putere și după Duhul sfințeniei și al învierii» 
(Rom. I, 4) ? 

579. Op. cit., 2, 1; P. G. 3, 392 B. 

580. În doctrina scolastică reprezentată de Varlaam şi Achindin, ha- 
rul nu e rază a iubirii ce pornește din Duhul Sfînt, ci ceva creat. Dar atunci, 
sau nu pornește din Duhul, căci în acest caz ar fi creat și Duhul, sau s-ar 
pune întrebarea, cum ni se mai dăruieşte prin har în mod special Duhul 
Sfînt 2 Duhul nu mai e în acest caz propriu-zis ca Persoană în harul ce ni 
se dăruiește. Nu mai intrăm într-o legătură nemijlocită cu El. 

581. Epist. către Serapion I, 24; P.G. 26, 585 C-588 A. 

582. Palama se referă la loan III, 22, unde se spune că lisus boteza 
şi El. Dar în loan IV, 2, se adaugă: «deşi lisus nu boteza, ci ucenicii Lui». 

Ce e deci puterea lui Dumnezeu care s-a arătat și 
L-a dovedit pe lisus Fiul lui Dumnezeu ? Oare creatură ? 
Și cum a fost recunoscut ca fiind Fiul lui Dumnezeu, din 
pricina ei ? 585, Și să nu mai socotim puterea care a curăţit 
pe leproși, a luminat pe orbi, a îndreptat pe cei gîrboviţi, 
a vindecat pe slăbănogi — căci ar fi o miopie fariseică a 
privi întîi la aceea — ci pe cea care a dezlegat mai întii 
în chip nevăzut lanţul păcatelor şi a făcut loc Duhului 
sfințeniei şi a îndreptat și luminat pe omul din lăuntru 
şi a înviat prin unirea cu Dumnezeu din morţi și a făcut 
sufletul să viețuiască dumnezeiește și a dat viața dum- 
nezeiască și cu adevărat existentă a lui Dumnezeu. Căci 
învierea trupului urmează învierii sufletului, precum și 
moartea a urmat la început morții sufletului. Iar moartea 
sufletului este înstrăinarea de viaţa în Dumnezeu 584. Și 
aceasta este moartea cea cu adevărat cumplită. 

Iar cea de după aceea, adică a trupului, e atotdorită. 
Căci e un semn al iubirii de oameni a lui Dumnezeu 555. 
De ea se vor lipsi, vai, ceata celor osîndiţi la judecata 
viitoare. Căci celor ce nu s-au folosit bine de talantul 
harului dumnezeiesc, dat de Dumnezeu, le rămîne o în- 
viere unită în veci cu acea a doua moarte, cum ne-a des- 
coperit loan în Apocalipsă (Apoc. XX, 14 și XXI, 8), care 
e mai rea ca moartea. lar dacă aceia trăiesc fără de 
moarte și în același timp sînt morţi, sînt mulţi care trăiesc 
și aici morţi, cum a arătat Domnul vieţii și al morții 
(Matei VIII, 22). 

Există deci şi o moarte a sufletului, măcar că după 
fire acesta rămîne nemuritor. Cum va trăi deci, împărtă- 

583, Negarea arătării harului necreat, sau a puterii nemijlocite a 
lui Dumnezeu, are consecinţe din cele mai nefaste pentru însăși credința 
că Hristos a fost Fiul lui Dumnezeu cel întrupat. Prin ce s-a mai dovedit 
El ca atare, dacă nimic necreat nu se arată în lume și în umanitatea 
noastră prin El? 

584. Sf. Vasile cel Mare, Cuv. la «Nu Dumnezeu este cauza relelor» ; 


P.G. 34, 375 A. 
585. Teofil al Antiohiei, Către Autolic 21, 26; P.G. 6, 1092 C—1093 A. 

șindu-se de viața creată ? El e mai degrabă mort, trăind 
această viață. Deci trebuie să se împărtășească, dacă vrea 
să învie la o viață mai înaltă, de viața nemuritoare, de 
aceea care nu se desparte de Duhul 58 bis. De aceea zice 
Vasile, care s-a împărtăşit de aceasta și vorbește din ex- 
perienţă : «Și viața pe care o comunică Duhul din Sine 
în alt ipostas nu se desparte de EI, ci are și El în Sine 
viața și viețuiesc dumnezeiește și cei ce se împărtășesc 
de EI], ca unii ce au dobîndit viața dumnezeiască și 
cerească» 586. 


9. Dar vrei să învăţăm cu toată limpezimea și aceas- 
ta, că cei ce s-au învrednicit să se îndumnezeiască pri- 
mind pe Duhul Sfînt însuși, nu-L primesc după fiinţă, ci 
după iluminarea și harul necreat ? Ascultă pe cel ce zice : 
«Scopul ierarhiei este asemănarea și unirea, pe cît e cu 
putinţă, cu Dumnezeu, care îi face pe cei ce-l urmează 
chipuri dumnezeiești, oglinzi atotstrăvezii și nepătate, pri- 
mitoare ale razei luminii începătoare și ale obiîrșiei dum- 
nezeiești» 587, 


585 bis. Numai Duhul dumnezeiesc cel necreat dă viață nemuritoare, 
cu adevărat vie. Fără Duhul, sufletul nemuritor prin fire va trăi o viaţă 
nemuritoare moartă, care e lucrul cei mai cumplit. 


588. Contra lui Eunomie V; P.G. 29, 772B. Duhul, ca ipostas suprem 
al vieţii, comunică viața nemuritoare şi cu adevărat vie altui ipostas, 
altei persoane. Căci dacă e propriu persoanei să comunice viaţa sa alteia, 
cu atit mai mult e propriu acest lucru Duhului Sfînt, Persoana comuni- 
cantă supremă. Prin această comunicare neîncetată de viaţă dumnezeiască 
de la Persoana nemuritoare și cu adevărat vie, devine şi rămîne şi per- 
soana omenească într-o viață nemuritoare cu adevărai şi deplin vie, 
dacă se deschide comunicării Duhului. Altfel persoana omenească 
Tămîne nemuritoare, dar nu cu adevărat vie. Duhul şi acele per- 
soane au prin comuniune o singură viaţă, cea dumnezeiască, nemuritoare 
și cu adevărat vie. În afară de Duhul și de viaţa Lui, necreată, de Sine 
existentă și nesecată, comunicată nouă, nu există viață personală nu nu- 
mai nemuritoare, ci cu adevărat şi deplin vie. O viață de conținut creat, 
desigur creat şi el prin Duhul, e mereu cu lipsurile creatului, deci într-un 
fel moartă, de-o monotonie insuportabilă. 

587. Dion. Areop., Ierarhia cerească 3, 2; P.G. 3, 165A. 

Iar dacă fiind Unul, Cel ce se împărtășește tuturor 
nu se împărtășește unitar, ci în mod felurit, ce va împie- 
dica și pe sfinţi și pe cei ce nu sînt sfinţi să se împărtă- 
şească de Dumnezeu, dar să existe o deosebire a acestor 
împărtășiri, una fiind necreată și alta creată ? Sau dacă 
pe Atanasie cel Mare, care zice «un Dumnezeu Tatăl» 
sau începutul tuturor, după apostol (1 Cor. VIII, 6), «dar 
Cuvîntul e din EI în chip născut și Duhul din EI în chip 
purces» 588, dacă, deci, l-ar întreba cineva, cum socotești 
— după ce ai afirmat că toate sînt din Tatăl — numai pe 
Fiul și pe Duhul Dumnezeu adevărat și nedespărțit de El, 
i-ar răspunde îndată că pentru deosebirea de subsistență 
(ră iv răis Dnăpteos dvapopăv), căci Fiul şi Duhul sînt din 
Tatăl ca strălucirea și raza din lumină 58%, anume prin 
subsistanța de Sine (a5dunoorăros). 

Tot aşa vom zice și noi că deși toate se împărtășesc 
de Dumnezeu, dar deosebirea între împărtășirea sfinților 
și celelalte e foarte mare. Căci spune-mi de ce, dintre 
cele ce se împărtăşesc de Dumnezeu pentru a viețui sen- 
sibil sau rațional sau înţelegător, nu este și nu se spune 
de viaţa nici uneia că este în chipul dumnezeiesc și în- 
dumnezeită, nici că vreuna este dumnezeiască, sau pă- 
trunsă de Dumnezeu, sau purtătoare de Dumnezeu, sau 
mai bine zis că e Dumnezeu, dacă nu e dintre cele în- 
dumnezeite ? Iar cele ce prin fire au numai viața după 
simţuri, sau sînt chiar lipsite cu totul de simțire, nu se 
întîmplă niciodată să viețuiască dumnezeiește, măcar că 
şi ele se împărtășesc de Dumnezeu. 

10. Vezi că deși în toate este Dumnezeu și toate se 
împărtășesc de Dumnezeu, El este numai în sfinţi și nu- 
mai ei se împărtășesc de EI în înţeles propriu ? Și astfel 
un lucru e sigur și adevărat, că precum sînt și se numesc 
mulţi dumnezei, dar nouă ne este un singur Dumnezeu 


588. Pseudo-Atanasie, Dialog despre Sf. Treime 1, 5; P.G. 28, 1125 A. 
589. Sf. Atanasie, Contra Arianilor I, 20; P.G. 26, 53B. 

adevărat ; precum sînt și se numesc mulți fii ai lui Dum- 
nezeu, dar noi propovăduim un singur Fiu al lui Dum- 
nezeu cu adevărat, pentru că este și Unul-Născut, tot așa 
fiind mulţi, ba mai bine zis toţi cei ce se împărtășesc de 
Dumnezeu, singuri sfinţii se zic că se împărtășesc de Dum- 
nezeu și de Hristos. «Căci e cu neputinţă, zice Pavel, ca 
cei ce s-au luminat și au gustat din darul ceresc și s-au 
făcut părtași de Duhul Sfînt» (Evrei VI, 4), să fie ca și 
înainte de a se fi împărtășit. Dar şi Domnul făgăduiește 
că va veni şi-şi va face sălaş la cei ce-L iubesc pe EI și 
sînt iubiți de El (loan XIV, 23), desigur cum nu era și nu 
locuia mai înainte în ei. 

Apoi cei ce sînt îndumnezeiţi trebuie să aibă multă 
asemănare cu Dumnezeu, iar cei înfiaţi multă asemănare 
cu Fiul. Deci precum numai Dumnezeu este, numai EI 
unul viețuiește, El unul e sfînt, El unul e bun, «singur 
avind nemurirea și locuind în lumina neapropiată» 
(1 Tim. VI, 16), măcar că mulţi sînt cei ce sînt și viețuiesc, 
fiind sfinţi şi buni și nemuritori și locuind în lumina și 
în locul celor vii, aşa și sfinţii singuri sînt cei ce se împăr- 
tășesc de Dumnezeu, deși toți se împărtășesc în oare- 
care fel. 

11. Recunoști că o aşa de mare deosebire de împăr- 
tășire ajunge ca să ne înfățișeze împărtășirea celor ce 
viețuiesc dumnezeiește ca necreată? Dar și Pavel a spus: 
«Nu mai viețuiesc eu, ci Hristos vieţuiește în mine» 
(Galat. I, 20) ? Apoi și Maxim a spus despre sine și des- 
pre cei ca el, că «nu poartă în el viața vremelnică, care 
are început și sfîrșit, ci pe cea dumnezeiască și veşnică 
a Cuvîntului ce locuiește în ei» 5%. Şi iarăși : «Viaţa dum- 
nezeiască și neînţeleasă, deși dă bucuria de ea celor ce 
se împărtăşesc de ea prin har, dar nu dă înţelegerea. Căci 
rămîne pururea neînţeleasă chiar și în împărtășire celor 
ce se bucură de ea ; căci are după fire, ca una ce e nefă- 
590, Ambigua; PG. 91, 1144. 

cută, necuprinderea» 5%. Şi iarăși : «El dăruiește ca răs- 
plată celor ce ascultă de El îndumnezeirea nefăcută» 5%. 
Iar îndumnezeire nefăcută numește «iluminarea enipos- 


tațică, care nu are facere, ci e o arătare neînţeleasă în 
cei vrednici» 5%. 


12. lar Atanasie cel Mare zice : «Cînd sîntem nu- 
miţi părtași de Hristos și părtași de Dumnezeu, se arată 
mirul și pecetea care nu e din firea celor făcute» 5%. Şi 
iarăși : «Aceasta este iubirea de oameni a lui Dumnezeu, 
că al cărora este Făcător, al acelora se face pe urmă şi 
Părinte» 5%. Şi se face cînd oamenii creați de El primesc 
«în inimile lor Duhul Fiului care strigă : Avva, Părinte» 
(Galat. IV, 6 ; Rom. VIII, 15). Altfel nu s-ar face fii, cei 
ce sînt prin fire creaturi, dacă nu ar primi Duhul Celui 
ce este prin fire și cu adevărat 5%. De aceea «Cuvintul 
trup S-a făcut» (loan I, 14), ca să facă omenescul primi- 
tor al dumnezeirii» 5%. Şi iarăși : «Precum a fost făgăduit 

591. Către Talasie 61; Scolia 18; P.G. 90, 644D—645D; Filoc. rom. 
III, p. 347. 

592. Ibidem. 

593. Ibidem «lluminarea enipostatică» e iluminarea care are ca 
ipostas sau ca Persoană din care porneşte și în care își are fundamentul 
și izvorul, pe Dumnezeu Cuvintul. Ea e manifestarea Persoanei supreme, 
veşnice și inepuizabile. La viaţa astfel iluminată ajunge persoana umană 


prin saltul credinţei, dar și ai darului lui Dumnezeu, peste ceea ce repre- 
zintă viaţa naturală. 


594. Ep. către Serapion |, 24; P.G. 26, 585 BC. 

595. Ibidem. Galat. 1, 4, 6; Rom. VIII 15. 

596. E un salt chiar pentru Dumnezeu de la a fi Creator, a fi al ace- 
lorași și Părinte; un salt în iubire. Creatorul produce din nimic şi ţine 
pe cel creat într-o distanță, necomunicîndu-i-Se. Părintele dă viaţă din 
Sine. E] înfăptuieşte iubirea deplină între Sine şi creaturi. Acestea trebuie 
să fie și creaturi şi fii, ca să se arate deplin iubirea Sa, care face din 
creaturile din nimic fii ai Săi. Creatura trebuie ca să primească viaţa 
necreată, ca să devină fiu al lui Dumnezeu. 

597. Omenescul nu se putea face purtător al dumnezeirii ca subiect 
ce și-o face pe aceasta proprie, deși e dar, decît dacă a primit în prea- 
labil ipostasul Cuvîntului care este ipostas al dumnezeirii, ca ipostas 
propriu. (Sfintul Atanasie, Contra Arianilor II, 59; P.G. 26, 273 A). În Hris- 

apostolilor Duhul și puterea Celui preaînalt, așa şi 
Fecioarei». lar Marele Vasile îţi cere să te faci «prin Du- 
hul Sfînt părtaş al harului lui Hristos, să fii fiu al luminii, 
să te împărtășești de slava veșnică» 5%. Și iarăşi: «Cel 
mișcat prin Duhul Sfînt cu o mișcare veșnică s-a făcut 
numai sfînt. Căci sălășluindu-Se Duhul în el, omul are 
în sine vrednicia proorocului, a apostolului, a îngerului, 
a lui Dumnezeu, cîtă vreme înainte era pămînt și cenușe» 
(Facere XVIII, 27) 5%. Și iarăşi : «Căci nu pentru că ia 
pe rob, se face din rob fiu, nici pentru împărtășirea de 
rob îndrăznește să numească pe Dumnezeu, Tatăl» 6%. Şi 
iarăşi : «Cele după chip se împărtășesc de Făcătorul, iar 
aceasta se face prin Duhul. Căci toate cele făcute sînt ne- 
fericite, fiind liprite de Dumnezeu și de slava Făcătorului 
după firea lor creată, dacă nu se împărtășesc de dum- 
nezeire. Căci e nevrednic cuvîntul despre Dumnezeu al 
celui ce vede goală şi pustie făptura Lui. Dar nici crea- 
tura nu e atît de nevrednică, nici Dumnezeu atît de lipsit 
de putere, ca să nu trimită sfînta Lui dăruire făpturi- 
tos ușile omenescului s-au deschis, fără ca ei să fie distrus. Lumina și 
viața dumnezeiască a pătruns în el în toată deplinătatea. Căci voia noas- 


tră, devenind voia Cuviîntului întrupat, n-a mai opus nici o rezistenţă 
voinței de curăţie și de iubire a lui Dumnezeu. Dimpotrivă colaborează 
deplin. 

598. Despre Sfîntul Duh XV, 26; P.G. 32, 132B. 

599. Duhul Stînt, Cel ce are în Sine viaţa veșnică, sălășluindu-Se în 
omul credincios, îi dă și acestuia viaţă veșnică, fără început şi fără sfirșit, 
căci Se face Duh al acestuia, prin dar, precum e Duhul lui Hristos. Un 
astfel de om se împărtăşeşte de o viaţă, pe care o simte că n-a început 
şi nu va avea stirșit, căci este inepuizabilă. El dobiîndeşte în sine toate 
demnităţile ce le poate avea omul credincios în Duh: de prooroc, de 
apostol, de înger sau de vestitor a! lui Dumnezeu, căci el vestește pe 
Dumnezeu, iradiindu-L din sine. Devine chiar Dumnezeu după har, căci 
Subiectul lui e Duhul, Care e Dumnezeu, sau subiectul său s-a penetrat 
de Subiectul Duhului. (Pseudo-Vasile, Contra lui Eunomiu 5; P.G. 29, 
709 B). 

600. Nu pentru că a luat un rob ca ipostas de rob, se face din rob 
Fiu, ci fiindcă fiind Fiu rămîne Fiu şi după întrupare (ldem, op. cil. 
col.741 B). - 

lor» 601. Şi iarăși : «Zidirea e nouă iarăși cînd se împărtă- 
șește de Duhul, din lipsa Căruia s-a învechit» 602. «Căci 
trebuie să conlucreze cu noutatea de la început înnoirea 
şi contribuţia de acum. Căci a scos iarăși la iveală chipul, 
întrucît Cel ce a suflat nu e altul decît Cel ce a suflat la 
început, ci Însuşi Acela prin care s-a dat insuflarea, atunci 
odată cu sufletul, acum în suflet» 6%. Iar sfîntul Ioan 
Gură de Aur, lăudînd harul dumnezeiescului Botez, zice : 
«Atunci omul s-a făcut spre suflet viu (Facere II, 7), iar 
acum spre duh de viaţă făcător» (1 Cor. XV, 45). E mare 
deosebirea. Căci sufletul nu dăruiește altuia viața, dar 
Duhul nu viețuiește numai, ci procură și altora aceasta. 
Astfel apostolii au înviat și morți» 604. 

13. Acestea le înfățișează mai pe larg și dumneze- 
iescul Ciril, respingînd pe cei ce spun că dumnezeiasca 
insuflare s-a făcut omului spre (drept) suflet. Căci în- 
cheiăd cuvintele sale, zice : «Iar ceea ce s-a insuflat din 
E] se înțelege că este propriu ai Lui, al ființei Lui. Deci 
cum s-ar fi schimbat Duhul din Dumnezeu în firea sufle- 
tului ? Așadar animalul a fost însufleţit printr-o putere 
negrăită și prin asemănarea cu Ei s-a făcut ceea ce avea 
în fire să fie, bun și drept și capabil de toată virtutea. 
Dar s-a și sfințit arătîndu-se părtaş al Duhului dumneze- 
iesc. Aceasta e ceea ce a pierdut prin păcat» 6%. Unde sînt 

601. Pseudo-Vasile, Contra lui Eunomie 5; P.G. 29, 724 AB. 

602. Ibidem. 728 A; Comp. Despre Siintul Duh 19, 49; P.G. 32, 157 BC. 

603. Ibidem 729 A. Chipul cere relaţia lui cu modelul, relație dela 
persoană la Persoană. 

604. Omil. 25 la loan 2; P.G. 59, 150. Duhul răspîndește din Sine 
viața în cei ce vor să o primească, pentru că e Duhul vieţii nesfirşite a 
lui Dumnezeu. De aceea o răspiîndeşte chiar din oamenii în care se sălăş- 
luiește, întrucit S-a întipărit ca Subiect în subiectul lor. Din aceştia ira- 
diază viața cum nu iradiază din oamenii care sînt numai sufletești, în 
care e o viaţă stinsă, oricît ar fi ei de inteligenţi și de puternici în sensul 
lumesc. Aceştia au o anumită viață în ei. Dar această viaţă e oarecum 
moartă şi nu are puterea iradierii, nu are farul care iradiază căldura. 

605. Împotriva antropomoriiților 2; P.G. 76, 1084 AB. După sfintul 
Ciril deci prin insuflarea dumnezeiască pe de o parte s-au imprimat 

cei ce spun că darul îndumnezeitor al Duhului e o limi- 
tare creată și naturală, nu o lucrare dumnezeiască și ne- 
grăită şi în mod negrăit sădită ? Căci și sfintul Maxim 
zice : «Pătimim îndumnezeirea, ca fiind mai presus de 
fire, dar nu o producem» 6%. Și iarăși : «Nimic după fire 
nu produce îndumnezeirea» 6%. 

14. Dar să revenim de unde am pornit și să ducem 
cuvîntul mai departe. Deci nimic nu ne împiedică să spu- 
nem că precum «nimeni nu este bun fără numai Dum- 
nezeu» (Matei X, 18), tot așa nimic și nimeni nu se îm- 
părtășește de Dumnezeu decît numai cei buni dintre în- 
geri și aceia dintre oameni care au primit iarăși în mod 
tainic în suflet insuflarea dumnezeiască, care s-a depărtat 
de la Adam pentru nesocotirea poruncii dumnezeiești. Aș 
întreba cu plăcere pe cel ce respinge această părere : oare 
nu e cu totul necesar pentru a se putea împărtăși cineva 
de altceva să aibă în el o împărtășire de mai înainte şi să 
fie în sine ceva de mai înainte ? Deci cele ce viețuiesc 
prin împărtășirea de Dumnezeu în chip sensibil sau raţio- 
nal sau înţelegător, de ce simţire s-ar fi bucurat, sau de 
ce rațiune sau minte, pînă ce nu se împărtăşiseră încă de 
Dumnezeu ? Numai de existenţă, ar spune poate cineva, 
la care s-au adăugat acestea. Dar şi aceasta o are prin 
împărtăşirea de Dumnezeu. E vădit așadar că acestea-nu 
se împărtășesc de Dumnezeu în sens propriu, ca de lu- 
crarea Lui, ci se spun că se împărtășesc de Dumnezeu 
ca rezultate ale lucrării și puterii Lui creatoare, precum 
şi despre toate cele produse de vreun meșteșug se poate 
spune, printr-o asemănare obscură, că se împărtășesc de 


potenţele morale ale sufletului, pe de alta i s-a dat puterea de a îi sfint. 
Aceasta ar însemna: s-a făcut suflet viu, Căci fără insuflarea harului 
dumnezeiesc plin de viaţă, sufletul e mort. 

606. Către Talasie 22; P.G. 90, 90, 324 A. Filoc. rom. III, p. 75. 

607. Op. cit., 22; P.G. 90, 321 A. 

priceperea meșterului, dar sînt cu totul lipsite de înţele- 
gerea lui lucrătoare 608, 

15. Sfinţii, avînd de mai înainte ca bază firea cea 
creată, dobindesc ca adaos la ea împărtășirea mai presus 
de fire și dumnezeiască 6%, nu ca o unealtă produsă de 
meșteșug și ca cele produse prin el, ci ca cei ce au primit 
ştiinţa care «e totdeauna împreună prezentă, dar prin lu- 
crare se arată cînd trebuie», după diferitele feluri ale ha- 
rismelor Duhului 610. «Și precum este în noi Cuvîn- 


608. Sfîntul Grigorie Palama precizează aici deosebirea esenţială 
între împărtășirea sfinților și în general a oamenilor credincioși și curăţiţi 
de Dumnezeu şi între împărtășirea lor sau a tuturor lucrurilor, de Dum- 
nezeu, în calitate de creaturi. Sfinţii se împărtășesc nemijlocit de Dum- 
nezeu ca Persoană, adică sînt într-o comuniune actuală cu El, pe cînd 
lucrurile se împărtășesc de lucrarea Lui creatoare, în calitate de rezultate 
ale ei. Prima e împărtășşirea de Dumnezeu propriu-zis, ultima e împărtă- 
șirea de o lucrare a Lui. Împărtăşirea sfinţilor e o relaţie interpersonală 
între ei şi Dumnezeu. Aceasta e nota dominantă în toată învățătura sfin- 
tului Grigorie Palama, ca precizare a învăţăturii biblice și patristice. 
Mai precis: cîtă vreme în baza creaţiei persoanele umane şi lucrurile 
sînt dovada lucrării creatoare a lui Dumnezeu, dar nu sînt împreună 
subiecte conştiente cu Dumnezeu ale vreunei lucrări a- Lui, sfinţii au 
devenit ei înșiși împreună subiecte cu Dumnezeu ale lucrării Lui. Sfîntul 
nu e numai un rezultat al unei lucrări creatoare a lui Dumnezeu, ci 
primeşte şi lucrează ca Dumnezeu, împreună cu Dumnezeu. În acest 
sens a devenit dumnezeu după har. 

609. S-ar părea că am avea aici învăţătura catolică despre darul 
supraadăugat la natura omenească. Dar e o deosebire esenţială între în- 
vățătura aceasta şi cea catolică. Darul supraadăugat în învăţătura cato- 
lică presupunea natura întreagă prin ea însăşi. Aici însă natura fără har 
nu reprezintă natura întreagă. Ea se completează în toată normalitatea ei 
prin har. A doua deosebire e că în învăţătura catolică graţia supraadăugată 
este şi ea creată (supranaturală creată) și deci devine o proprietate în 
exclusivitate a omului. În răsărit însă harul e lucrarea necreată şi nemij- 
locită a lui Dumnezeu şi omul primind-o devine subiect al ei împreună 
cu Dumnezeu. 

610. Sfintul Vasile, Despre Sfintul Duh 26, 61; P.G. 32, 180C. Se 
precizează aceeaşi deosebire între împărtășirea de lucrarea creatoare a 
lui Dumnezeu şi împărtăşirea ca o comuniune nemijlocită cu Persoana Lui. 
O unealtă îşi produce prin sine cele pentru care este făurită. Acestea nu 

tul, așa este în noi și Duhul», uneori ca Cel ce este El 
însuşi în inimă, cînd «Duhul mărturisește împreună cu 
duhul nostru» (Rom. VIII, 16) şi cînd «strigă în inimile 
noastre : Avva, Părinte» (Rom. VIII, 5; Galat. IV,6; 
Matei X, 20), alteori ca Cel ce grăiește prin limba noas- 
tră ; căci «nu voi sînteți cei ce grăiți», spune Cel ce ne-a 
dat înțelepciunea. necontrazisă, «ci Duhul Tatălui vostru 
care trăieşte întru voi» (Matei X, 20) 611. 

Dar trebuie să fie înțeles ca un întreg în părți, în 
împărțirea darurilor. De aceea «toți sîntem mădulare 
unii altora» (Efes. IV, 25) 612. Pe lîngă aceea, «precum e 
puterea vederii în ochiul sănătos, așa e lucrarea Duhului 
în sufletul curăţit» 613. De aceea, același numește lumi- 
narea din Duhul și iradiere (curgere = ămtpporav) ) a Du- 
hului 614, «Căci precum cele ce se află în jurul culorilor 


sînt un adaos. Altceva este știința. Ea trebuie agonisită pe urmă, ea se 
adaugă pri: voinţă personală. De împărtăşirea aceasta nu se pot bucura 
decit persoanele. De sigur, harul nu e numai o ştiinţă agonisită în mod 
natural de om. Dar în orice caz, în ea se arată că omul există deja și 
pe baza acestui fapt poate deveni subiectul lucrării, ca har primit de la 
Subiectul dumnezeiesc, pentru o împreună-lucrare. Ştiinţa odată dobîndită 
e ca o potenţă de care omul face uz cînd trebuie, potrivit diferitelor tre- 
buinţe. Deci ştiinţa e şi prin aceasta un chip al harului, care se poate 
manifesta în diferite harisme. 

611. Se fac vădite aici mai multe lucruri: a) atît Cuvintul cit și 
Duhul sînt în noi; b) Cuvîntul se face cuvint în noi, cînd vrem, sau 
izvor de cuvinte, împreună lucrînd cu noi la aceasta, fie vorbind cu noi, 
fie cerindu-ne să vorbim, răspunzînd apelului Său; c) Duhul se face în 
noi izvor de putere al cuvintelor, deci și îndemn de a vorbi din Cuvîntul, 
Care este în noi; d) se face totodată izvor de viaţa ce se mişcă în noi 
şi ne face să fim vii, iradiind din noi prin cuvinte și în tot felul. Astfel 
cuvintele devin ale noastre, deşi nu sînt numai ale noastre, şi Duhul, 
Care le umple cu viaţă, este în aşa măsură al nostru, că vorbind EI, noi 
vorbim ; sau vorbind noi, El vorbeşte. La fel, viața şi puterea Lui devin 
viaţa și puterea noastră. 

612. Siîntul Vasile, op. cit. 26, 61; P.G. î8i A. 

613. Ibidem, 180 C. 

614. Criticii tomişti ai învăţăturii apărate de stintul Grigorie Palama 
din revista «lIstina», 1937, nr. 3, fac mare caz de expresia 'anâppota, pe 


SFINTUL GRIGORIE PALAMA. DESPRE IMP ARTĂŞIREA DUMNEZEIASCĂ 393 








înflorite se colorează și ele din lumina ce se răspîndește 
din culori, așa cel ce privește deschis cu Duhul se pre- 
face din slava Aceluia, devenind mai luminos, fiind lu- 
minat de adevărul Duhului ca de o lumină» 615. Iar Gri- 
gorie cel cu numele de Teologul, înșirînd calitățile moșşte- 
nite de sora Gorgonia de la oameni, spune : «Știu bine 
că sînt mai mari și cu mult mai cinstite cele ce le ai de- 
cît cele din lumea văzută : zvonul celor ce sărbătoresc, 
jocul îngerilor, buna întocmire cerească, vederea slavei, 
iluminarea 'Treimii Preaînalte, mai curată şi mai desă- 
vîrșită decît oricare alta, dumnezeirea strălucind cu toată 
lumina în sufletele noastre». lar după ce a spus acestea, 
întorcîndu-se spre ea, apoi reluînd cuvîntul pe scurt, zice: 
“De toate te bucuri, ale căror iradieri le aveai încă pe 
pămînt pentru sinceritatea pornirii tale spre ele» 616. Căci 
aceasta este firea iradierii  (ânoppoias) ca chiar cînd e 
comunicată să rămînă nedespărțită de cel ce o comunică, 
nesuferind nici o micşorare prin comunicare 617. Căci cum 
ar păţi așa ceva lumina din pricina razei, sau raza din 
pricina strălucirii ei ? 
care acela şi-ar fi însușit-o de la Dionisie Areopagitul şi care ar vădi 
caracterul neoplatonic al acestei învățături. lată că acest cuvînt este folo- 
sit încă de sfîntul Vasile cel Mare. Dar această «iradiere» sau «curgere» 
la sfinţii părinți nu mai are nimic neoplatonic. Căci ea nu înseamnă alt- 
ceva la ei decît prezenţa lui Dumnezeu întreg ca Persoană în fiecare act 
al Lui și nu o subţiere a naturii supreme în iradierile ce provin din ea. 
Sau dacă nu avem în cursul vieţii pămiînteşti în toată intensitatea ei 
lumina dumnezeiască, aceasta nu se datorește unei slăbiri obiective a ei 
pe măsura depărtării de izvorul ei, ci neputinței noastre de a o primi în 
întregime, așa cum un ucenic nu poate primi toată învăţătura magistru- 
lui, deşi acela pune aceeaşi silință întreagă a personalităţii sale în ceea 
ce-i comunică. E cel mult o acomodare liberă a darului împărtășit la modul 
și la putinţa celui ce-l primeşte. 

615. Despre Siîntul Duh 21, 52; P.G. 32, 165B. 

616. Cur. 8; la înmormîntarea Gorgoniei 23; P.G. 35, 816 BC. 

617. Aici sfîntul Grigorie Palama spune direct -că «iradierea» nu 
înseamnă o subțiere obiectivă a ceea ce se comunică. 

16. Să nu-mi aduci ca dovadă iradierile materiale. 
Ci depărtează de la această iradiere tot înţelesul necu- 
venit şi așa înțelege, după putință, modul dăruirii Duhu- 
lui celor vrednici. Cum luminează în chip negrăit tuturor 
celor vrednici ? «Ca niște raze ale soarelui, zice, care 
luminînd norul, îl fac să lumineze, dîindu-i o culoare 
aurie» 618. Mai gîndeşte și la faptul că norii aceștia, vasele 
luminii, aprind o simţire dumnezeiască a luminii aceleia 
și avînd prin fire un fel de ochi capabil să se împărtă- 
șească de lumină, pot deveni ei înșişi o lumină apropiată 
de a soarelui şi se pot folosi de o astfel de lumină. Ast- 
fel numai sfinţii, deveniți îndumnezeiţi și în chipul lui 
Dumnezeu, se împărtășesc în sens propriu de Dumnezeu. 
Şi nu numai se împărtășesc de EI, ci Îl și transmit. Și nu 
cunosc numai cele ce s-au întîmplat, ci știu și cele ce 
n-au fost aduse niciodată la existență din nimic. Și nu 
viețuiesc numai, ci și dau viaţă, ceea ce nu e propriu pu- 
terii create. Dar după dovedirea adevărului să dăm aten- 
ție și vestitorilor adevărului, care spun că numai sfinţii 
se împărtășesc de Dumnezeu. Căci noi totdeauna îi în- 
fățişăm pe aceștia ca martori ai adevărului. 


17. Zice deci Marele Vasile: «Numai atunci se 
poate apropia cineva de Mîngiietorul, cînd s-a curăţit de 
uriciunea cea adunată prin răutate și a revenit la fru- 
museţea din fire și a redat chipului împărătesc, prin cu- 
răţie, forma lui străveche» 619. Şi iarăși : «Duhul Sfînt, 


618. Pseudo-Vasile, Contra lui Eunomie, 5; P.G., 29; 769B. Desigur 
părinţii n-aveau în vremea lor putinţa exprimării clare a raportului între 
persoană și actele ei. De aceea se folosesc mai mult de imagini din 
natură. Dar şi aşa se vede că ei nu considerau iradierele ca o micșorare. 
Sfîntul Vasile (Pseudo-Vasile) nu vorbeşte de o micșorare a razelor soa- 
relui în raport cu soarele, ci grija lui e să arate că ele dau norului cu- 
loarea soarelui, deci în cazul harului, îndumnezeirea produsă în cel ce 
se sălăşluieşte, adică asemănarea persoanei umane cu Persoana dum- 
nezeiască, așa cum se produce asemănarea între două persoane care intră 
şi rămîn în legătură. 

619. Despre Duhul Siint, 9, 23; P.G. 32. 109 AB. 

neapropiat prin fire, Se face încăput pentru bunătate. 
Căci umplînd toate prin puţere, Se împărtășește numai 
celor vrednici» 620. «Nu Se împărtășește în aceeași unică 
măsură, ci Își împarte lucrarea după măsura credinței»621. 
Și iarăși : «Cel neîncăput de lume, cum trebuie să soco- 
tim că se face văzut numai sfinţilor pentru curăţia inimii, 
sau cîte cinstiri corespunzătoare 1 se cuvin Lui ?» 62. Şi 
iarăşi : «Domnul asigurîndu-le ucenicilor Săi curăţia 
vieții prin învăţăturile Sale, le dă să fie și primitori și 
văzători ai Duhului» 623. Și iarăşi : «Cei ce au călcat peste 
cele pămîntești și s-au ridicat mai presus de ele, au fost 
recunoscuţi vrednici de harul Sfîntului Duh» 624. 


18. Dar să-ți înfățișăm deosebirea acestor împărtă- 
şiri și prin pilde, ca prin nişte chipuri obscure. Vasul de 
pămînt se împărtășește de toc și după ce, intrînd în între- 
buinţare, s-a depărtat de focul din cuptor ; căci păstrează 
urmele focului. Căci culoarea, densitatea și tăria netedă 
a materiei o are din foc ; pentru că focul uscînd umezeala 
și întărindu-l şi înnegrindu-l prin ardere, culoarea gal- 
benă a focului se împletește cu albul pămîntesc natural 
și așa din galben și alb și negru se ivește prin ameste- 

620. Altceva este faptul că Duhul le umple toate prin putere şi alt 
ceva că Se împărtășește într-o comuniune personală. De ultima au parte 
numai cei vrednici. Cel ce se împărtășeşte de El în acest sens devine 
subiect conștient al lucrării Lui, sau împreună-subiect cu Duhul al acestei 
lucrări. El nu mai e simplu creat, menţinut în existenţă, cîrmuit ca un 
obiect. Împărtășirea e relaţie personală, e comuniune. 

621. Op. cit. 9, 23; P.G. 32, 108 CC. își comunică lucrarea pe măsura 
credinţei, adică a unei alipiri personale la Persoana Lui. 

622. Op. cit., 22, 53; P.G., 32, 168. În cei curaţi cu inima de orice 
altă afecţiune, sau în cei alipiți numai Lui, încape ca Persoană, pentru 
că poate stabili cu ei o relație personală, cum nu poate stabili cu 
toată lumea. 

623. Op. cit., col. 168B. Ucenicii pot vedea pe Duhul ca Persoană, 
pentru că ţin învăţăturile pe care le-au primit, adică împlinesc poruncile, 
unificîndu-și voia lor, cu voia Lui, 

624. Ibidem, col. 168 C, 

carea lor culoarea frămintării arse şi moliciunea pămîn- 
tului se strînge, căci porii se închid din adînc sub puterea 
focului în așa fel, că îngroşîndu-se nu mai îngăduie pă- 
trunderea apei. Astfel ceea ce se desfăcea prin apă, de aici 
înainte rămîne de nedesfăcut și neînmuiat. Ba devine și 
mult mai ușor și mai cald decit piatra sau decît pămîntul 
de măsură egală, prin faptul că au fost apropiate de foc. 
Căci vasul se împărtășește de foc şi cînd e confecţionat 
spre întrebuințare. Dar se împărtășește şi cînd e pus pe 
soba aprinsă şi e încălzit de foc sau lipit de foc. Dar atunci 
se împărtășește nu numai de rezultatele focului, ci în oare- 
care măsură și de toate lucrările lui, nelipsindu-se nici 
de căldura și de puterea lui arzătoare, ba și transmite cu 
ușurință din lucrarea lui, de care se împărtășește, tot celui 
ce se apropie, dacă acela e în stare să se împărtășească, 
deși după fire nu se împărtășește și e prin sine pămînt. 
Iar luat de pe sobă spre întrebuințare, se împărtășește d. 
rezultatele focului, dar de lucrările lui nu. 

19. Deci ia, pe cît e cu putinţă, prin asemănare, din 
vase cele de folos spre înţelegerea temei de față. Viaţa și 
existența, cunoștința naturală și toate cele asemenea aces- 
tora sint rezultatele lucrărilor dumnezeiești, dar nu lu- 
crări în sensul propriu. Viaţa îndumnezeită și harul celor 
ce există și viețuiesc dumnezeiește și mai presus de fire 
sînt însă o lucrare cu adevărat dumnezeiască și mai presus 
de fire, prin care se înfăptuieşte unirea lui Dumnezeu cu 
cei vrednici de Dumnezeu. Deci toate cîte au fost aduse 
la existenţă din cele ce nu sint, prin porunca dumneze- 
iască, sînt create și rezultate ale lucrărilor dumnezeiești, 
dar nu și lucrări. lar Domnul, făcîndu-Și împreună cu 
Tatăl sălaş în cei vrednici (loan XIV, 23), săvîrșeşte cele 
ce se ivesc în purtătorii de Dumnezeu, nu prin porunca 
creatoare, ci prin unirea şi sălășluirea dumnezeiască, prir 
puterea îndumnezeitoare și prin harul îndumnezeitor, 
comunicînd celor uniţi cu El din cele ce-l sînt proprii Lui 
prin fire. Deci sfinţii se împărtășesc nu numai din rezul- 

tate, ci și din înseși lucrările lui Dumnezeu, imitînd pe 
îngeri şi vrednicia lor. Căci aceasta zice Marele Vasile că 
e deosebirea îngerilor față de Duhul Sfînt, «că Acesta 
este sfințenia prin fire, iar acelora le e propriu a se sfinți 
prin împărtășire» 625. 

20. Astfel drepţii vor străluci cum a strălucit Dom- 
nul pe munte. Și vor avea nu o împărăție creată, nici de- 
osebită în vreun fel de a Lui, ci aceeași cu a Lui. Astfel 
Hristos trăiește şi grăiește şi aici (Galat. II, 20; 
2 Cor. XIII, 3), deși Pavel este cel ce trăiește și grăiește 626. 
Astfel Petru omoară (Fapte V, 1—10) și învie (Fap- 


625. Contra lui Eunomie, 3; P.G. 29, 660b. În iucrurile și fiinţele 
create, în calitatea lor de create, nu se vede Dumnezeu direct, ci numai 
indirect, ca în rezultatele lucrării Lui. Aceasta este împărtăşirea lor de 
Dumnezeu. Dar în îngerii buni şi în oamenii credincioşi şi care se silesc 
să se curăţească de toată aplecarea contrară lui Dumnezeu, Acesta se 
vede nemijlocit în lucrarea Lui actuală, ba chiar îi face împreună-subiecte 
ale acestei lucrări. Deosebirea între Dumnezeu în Sine și Dumnezeu în 
îngeri şi în sfinţi, e numai aceea că în ultimii Dumnezeu e prin împăr- 
tăşirea celor din urmă de El; ei nu sînt sfinţi şi dumnezei prin ei, ci sfinţi 
și îndumnezeiţi prin împărtăşirea de Dumnezeu. Dumnezeu n-are nevoie 
de comuniunea cu ei, ca să fie Dumnezeu; ei au nevoie de comuniunea 
cu El pentru a avea viața dumnezeiască în ei. De aceea ființa lor creată 
nu încetează de a rămînea ca bază creată. Aceasta se vede în ei și ei o 
văd de asemenea, chiar dacă au devenit purtătorii caracterelor și lucră- 
rilor dumnezeiești. De aceea ei participă cu efortul lor de deschidere, de 
curăţire, de alipire exclusivă la Dumnezeu, cu punerea la dispoziţia lui 
Dumnezeu a ființei și a voii lor, ca mediu prin care Dumnezeu lucrează 
şi 6i înșiși devin subiecte ale voii şi lucrării lui Dumnezeu, nemaivoind 
să lucreze ale lor. Lucrarea lui Dumnezeu ia o formă îngerească, sau 
umană, dar numai întrucît se observă că îngerul sau emul s-au pus la 
dispoziţia lui Dumnezeu. De aceea se mai poate observa şi faptul că lu- 
crarea lui Dumnezeu depăşește aportul posibil al lucrării îngereşti sau 
omenești create. Ei sînt transparenţi ontologic pentru Dumnezeu, pentru 
că sînt transparenţi moral. 

626. Interferenţa între Persoana lui Hristos şi a sfintului e de aşa 
natură, că nu se pot nici separa, nici confunda. Dimpotrivă, sfîntul se în- 
tăreşte ca persoană în unirea cu:Hristos, dar fără să vrea să o afizme 
aceasta. Hristos vieţuiește şi grăieşte sa Subiect în sfint şi totuşi sfîntul 
vieţuiește -şi grăieşte tot ca subiect, dar mult mai intens, în Hristos. Viaţa 
și grăirea lui Hristos a devenit a sfîntului și viceversa. Hristos a devenit 

te IX, 37—42), deşi singur Dumnezeu este Cel ce omoară 
şi învie. Astfel împreună cu el Iacob şi loan văd pe munte 
şi cu ochii trupeşti lumina neînserată şi neurmată de altele 
(Matei XXVII, 1—8 ; Marcu IX, 2—8 ; Luca IX, 28—36), 
care l-a învăluit şi pe Pavel mai pe urmă, întunecîndu-i 
simţirea văzului, care nu putea suporta covîrşirea stră- 
lucirii (Fapte IX, 3 ; XXII, 6—11 ; XXVI, 13). Căci firea 
trupului nu are putere să vadă lumina aceea. Astfel Şte- 
fan privește de pe pămînt la cer şi cu trupul (Fapte 
VII, 56). lar dăruirea Sfîntului Duh se face prin atin- 
gerea miinilor trupești (Fapte VIII, 17), care transmite, 
celui ce se apropie cu sinceritate și cu adevărat, lucrarea 
dumnezeiască și harul dumnezeiesc, care la rîndul ei se 
transmite prin aceasta iarăși altuia și prin el iarăși altuia 
şi trece prin succesiune, întinzîndu-se împreună cu tot 
timpul 627. 


Subiectul interior al vieţii şi grăirii sfîntului fără să-l facă pe acesta o 
coajă pasivă, ci acesta devenind la rîndul lui subiect interior al vieţii şi 
grăirii lui Hristos. Hristos l-a antrenat pe sfînt în vieţuirea și lucrarea Lui, 
sau Şi-a însuşit vieţuirea şi grăirea purificată a sfintului, întrucît aceasta 
s-a identificat prin voinţă cu voia lui Hristos. E un fenomen tainic ce are 
loc şi între persoanele umane ce se iubesc în mod deplin. 

627. Numai ca putere necreată harul pătrunde și în tot trupul și se 
poate transmite şi prin trup. Acest fapt explică și succesiunea apostolică 
a transmiterii harului. Altfel ea devine mai mult o transmitere a unui 
«habit», a unei deprinderi create de administrare bisericească, a unei dex- 
terităţi a exercitării puterii administrative, sau o transmitere de putere 
juridică. Desigur, în această transmisiune a puterii ce iradiază din Dum- 
nezeu, Duhul însuşi este lucrător. Căci harul e o lucrare mereu actuală a 
lui Dumnezeu însuși. Însăși lucrarea actuală a Duhului lui Hristos iradiază 
prin persoana umană în care Dumnezeu e lucrător; prin aceasta Duhul 
devine lucrător și în cel căruia i se transmite lucrarea, întrucît prin lucrare 
se transmite Persoana Duhului care e Subiectul! ei. S-a spus mai înainte 
că sufletul iradiază viaţă deplină prin faptul că e creat. Dar numai ridicat 
la viaţa în har, iradiază această viaţă și în alţii. Mai trebuie luat în con- 
siderare şi faptul că Duhul e şi Subiectul lucrărilor din Biserică, date 
fiind legăturile tainice dintre persoanele care o compun. Duhul se trans- 
mite ca lucrător unui slujitor nou, şi prin faptul că transmiţătorul Îl tran- 
smite în ambianța Bisericii, ca un slujitor al lui Hristos în Biserică și pen- 
tru Biserică; Duhul e transmis ca lucrător în subiectele din Biserică. 


SFINTUL GRIGORIE PALAMA. DESPRE IMPARTĂŞIREA DUMNEZEIASCĂ 399 





O, cine ar putea lăuda, Cuvinte al lui Dumnezeu, 
Unule-Născut, puterea prezenței Tale pe pămînt ? Nu se 
aprinde niciodată jertfelnicul Tău dumnezeiesc prin foc 
străin şi pămîntesc. Căci e un foc străin şi ceresc de alt 
mod, păstrat prin transmiterea focului nestins, pe care 
ai venit să-l arunci pe pămint (Luca XII, 49), ca pe un 
ocean nemărginit, prin iubirea Ta de oameni. De acesta 
se împărtășesc și duhurile Tale slujitoare (Ps. CIII, 4), 
prin care demonii sînt puși pe fugă. E focul pe care Moise 
l-a văzut în rug (leșire III, 2) și prin care Ilie a fost răpit 
de pe pămînt (4 Regi II, 11). E focul pe care l-a văzut și 
ceata apostolilor Tăi, pornind din Duhul Tău și de care 
Pavel a fost învăluit cu lumină și prigonitorul a fost pre- 
schimbat în ucenic (Fapte IX, 3, ș.u.). El este puterea 
învierii şi lucrarea nemuririi, luminarea sufletelor sfinte 
și susținerea tuturor puterilor raționale 628. 

Dar pentru dovedirea celor spuse trebuie să amin- 
tim și semnele vădite arătate prin simţuri, care au fost 
lăsate pentru o vreme la o parte. Aceasta pentru a con- 
vinge şi pe cei cu totul învîrtoșați în părerile lor. Căci 
s-a împărtășit de viață sluga mai-marelui sinagogii 
(Matei IX, 25 ; Marcu V, 41 ; Luca VIII, 54—55) și fiul vă- 
duvei (Luca VII, 14—15), prin atingerea și glasul Stăpînu- 
lui ; s-a împărtășit Tavita din lope și tînărul Eutih din 
Troa, acesta prin atingerea lui Pavel (Fapte XX, 10), aceia 
prin glasul lui Petru (Fapte IX, 40). De ce viață s-au îm- 
părtășit aceștia ? Nu de cea de viaţă făcătoare pe care o 
primim şi noi, dar de care nu s-a împărtășit Stăpînul ? 
Oare mai e cineva care să spună că nu de lucrarea natura- 


628. S-ar putea înțelege prin această expresie că focul dumnezeiesc 
susține puterile îngerești, dar şi că el susţine în lucrare sănătoasă înseși 
puterile raţionale ale sufletului, ridicîndu-le din anormalitatea stării de 
păcat, de funcţionare egoistă. Unde este deci acest foc și simțirea lui, 
puterile naturale nu se mai menţin separate între ele. Rațiunea lucrează 
în acord cu iubirea şi pentru armonia cu ceilalți. Omul face din puterile 
sale sufletești un uz sănătos, plin de răspundere. 

lă și necreată dumnezeiască se împărtășesc toți sfinții ? 
Căci aceștia lipsindu-se, prin liberă hotărire de lucrarea 
firii lor, se fac cunoscuţi numai din har și se vor arăta 
atît de mult ca fiind din Acela, pe cît de mult S-a împăr- 
tăşit, întrupîndu-Se, Dumnezeu Cel prin fire, de slăbiciu- 
nea noastră, măsurînd, cum singur El știe, cu golirea Sa 
(chenoza) îndumnezeirea prin har a celor mîntuiți 629. 


Căci cum vom moșteni altfel împărăţia lui Dum- 
nezeu, care «este transmiterea prin har a bunătăţilor pe 
care le are EI prin fire ?» 630. Avîndu-i adunaţi întregi în 
Sine, le împarte și le transmite slava și strălucirea Sa, în- 
cît nu se vor mai putea cunoaște din ei înșiși, ca un aer 
luminat cu totul de lumină, sau ca un aur inteligibil ne- 
pătat, ars în focul nematerial și dumnezeiesc. Astfel «au 
devenit dumnezei prin îndumnezeire și sînt plini de lu- 
crarea dumnezeiască din pricina harului coviîrşitor al Du- 
hului, așa încît prin toți e o singură lucrare a lui Dum- 
nezeu și a celor vrednici de Dumnezeu», după dumneze- 
iasca grăire a lui Maxim, Dumnezeu «străbătîndu-i cu 
bunătate, întreg, pe cei vrednici, întregi» 61. 

629. Cît S-a făcut purtător al slăbiciunii noastre, atîta a umplut-o 
pe aceasta de slava și puterea Lui dumnezeiască. A măsurat înălțarea 
firii noastre cu coborirea Lui ca Dumnezeu la ea. Cît a coborit ca Dum- 
nezeu în formele de trăire şi exprimare omenească, atit a umplut aceste 
forme de conţinutul dumnezeiesc. Cît intră soarele într-o încăpere, atita 
o umple de lumina lui. Frumuseţea feţei împăratului e dinăuntru. În sme- 
renia şi bunătatea ei blîndă e şi coborirea lui Dumnezeu şi înălțimea Lui 
de formă umană şi înălțimea umanului însuşi. E o tainică mărire și putere 
de interioritate, de intensitate, de penetrare în adîncimea ultimă a sufle- 
telor prin smerenie şi bunătate, care întrece nesfirșit orice mărire care 
vrea să se impună exterior. Aceasta înseamnă că există o conformitate 


potenţială între umanul autentic și Dumnezeu, conformitate care se actua- 
lizează prin Dumnezeu în dimensiuni fără sfirșit. 

630. Sfintul Maxim Mărturisitorul, Capete gnostice II, 90; P.G. 90, 
1168 C. Filoc. rom. II, p. 205. 

631. Ambigua ; P.G. 91, 1076 C. 

Există o perihoreză între Dumnezeu şi cei vrednici, precum există 
între Persoanele Sfintei Treimi şi între firile lui Hristos. Există şi o peri- 

22. Precum toate întipăririle se împărtășesc de si- 
giliu, dar se mișcă fiecare despărțită, însă dacă luînd una 
din ele ai lipi-o de sigiliu, nu mai are unde să se miște, 
ci va avea aceeași mișcare ca şi arhietipul, devenind una 
şi aceeași cu el, dar materia ei rămînînd deosebită, aşa 
chipul dumnezeiesc din noi, urcînd la arhietip (la mode- 
lul prim) 62, se împlinește rugăciunea aceea dumneze- 
iască pentru noi : Dă-le lor, «ca să fie toți una, precum 
Eu, Părinte, întru Tine şi Tu întru Mine, ca și ei să fie 
una» (loan XVII, 21) în adevăr. Astfel «cel ce se lipește 
de Domnul este un duh» (1 Cor. VI, 17). Astfel taina uni- 
rii într-un trup prin atingerea trupurilor este cu ade- 
vărat «mare, dar în Hristos și în Biserică» (Efes. V, 32). 
Sigiliul se dă pe sine întreg fiecărei bucăţi de ceară, dar 
fiecare din acestea se împărtășește pe cît e cu putinţă, 
pe măsura puterii ei proprii, nu numai de trăsături, ci 
și de unire, pentru a se întipări. 

23. De ce te mai temi de compoziție la Dumnezeu, 
pentru faptul că și lucrările sînt şi se numesc necreate ? 
Teme-te mai mult să nu faci pe Dumnezeu creatură, soco- 
tind lucrările Lui naturale, create. Căci sfîntul Ioan Da- 
maschin, vorbind despre cele două lucrări în Hristos, 
spune că «cea creată va arăta firea creată, iar cea ne- 
creată va caracteriza ființa necreată. Căci cele naturale 
horeză între persoanele ce se iubesc. Sau această perihoreză a iubirii o 
prezintă în toate felurile de perihoreză. În Treime perihoreza se dato- 
rează unităţii de ființă între persoanele neconfundate, în Hristos, unităţii 
de persoană în firi neconfundate, iar între Dumnezeu şi cei vrednici, uni- 
tăţii de lucrare între persoane neconfundate, lucrarea lui Dumnezeu de- 
venind prin împărtăşire și lucrare a sfinţilor. Dumnezeu Se mișcă cu 
lucrarea Lui în sfinţi şi sfinţii se mişcă prin aceeași lucrare, devenită 
lucrarea lor, în Dumnezeu. Subiectul lui Hristos s-a sălășiuit în mod activ 
în interiorul persoanei umane și aceasta în lăuntrul Persoanei lui Hristos. 
Hristos şi-a însuşit lucrarea omului sfinţind-o, omul şi-a însușit lucrarea 
lui Dumnezeu, umanizînd-o ca formă, dar păstriînd-o în măsurile ei, în 
calităţile ei mai presus de fire. 

632. Ibidem. 

trebuie să fie corespunzătoare firii lor» 6%. Iar în acord 
cu aceasta, sfîntul Maxim spune : «Dacă se desființează 
voia naturală şi lucrarea ființială a ființei dumnezeiești 
și omenești, cum va fi Dumnezeu și om ?» 64. Dar oare 
nu și caracterele ipostatice ale Prea Înaltei Treimi, deși 
sînt multe, sînt necreate ? Cum deci nu sînt mai mulţi 
dumnezei sau cum de nu e compus Cel Unul din cauza 
lor ? Sau vei spune că și acelea sînt una în toate și ace- 
lași lucru cu ființa dumnezeiască şi cu totul nedeosebite, 
ca și lucrarea ? Mă tem că ne introduci un Dumnezeu 
cu totul lipsit de ființă și neipostatic. Căci toate acestea 
sînt prin ele cu totul neipostatice. Tu însă în toate spui 
că acestea sînt aceleași cu ființa lui Dumnezeu și pe 
Dumnezeu Îl socotești unul și neîmpărţit în tot chipul, 
neînţelegînd că Se înmulțește rămînînd Unul şi Se îm- 
parte neîmpărțit și Se împărțește în mod felurit, fiind 
cu totul netăiat și rămînînd neieșit din unitatea Lui, 
printr-o putere mai presus de fiinţă 655. 

633. Expunerea credinței ortodoxe 3, 15; P.G. 94, 1050C. Aceeași 
idee la Maxim Mărt., Dialog cu Pyrrhus; P.G. 91, 341 A. 

634. Explicarea mişcării ; P.G. 91, 121 CD. 


635. «Se înmulțește rămînînd Unul» etc. Sfîntul Grigorie Palama 
exprimă aici o gindire suplă, dialectică despre Dumnezeu ca Persoană, 
nu una din alternativele ce se exclud simplist: sau Unul fără nici o deo- 
sebire în manifestările Lui, sau compus. Persoana e una, dar liberă de a 
se manifesta față de altele în mod diferit şi pe măsura puterii de sesizare 
a celor faţă de care se manifestă, dar mereu întreagă, făcindu-se cunos- 
cută întreagă aceeaşi, dar în mod diferit, revelată în unitatea ei întreagă, 
şi ascunsă în unitatea ei întreagă. Achindin afirma: nimic necreat nu 
poate «curge», socotind că orice manifestare e «curgere»; dimpotrivă, ceea 
ce e creat curge şi ca esenţă, nu numai ca lucrare (Vezi în studiul citat 
al lui J. S. Nadal, S. J., în: Istina cit., p. 367). El nu cunoştea deosebirea 
între persoană și lucrări, cum nu cunoaşte nici Nadal care-i ia apărarea. 
O persoană se menţine în unitatea ei indestructibilă şi tainică fără a se 
dizolva în iradierile ei, cum se întîmplă cu lucrurile (de aceea se menţine 
etern şi în iad, departe de Dumnezeu). Tocmai de aceea manifestările per- 
soanei nu sînt curgeri involuntare, prin care se dizolvă treptat, sau se 
transformă în altceva, ci manifestări voite, pe care persoana le schimbă 

24. Spune-mi mie : nu are și fiecare ipostas mai 
multe caractere ipostatice ? Căci Tatăl este necauzat și 
cauzator, purcezător și născător. Dar acestea toate le are 
Tatăl în chip necreat. Socoteșşti deci caracterele iposta- 
tice cu totul unul și acelaşi lucru cu ipostasul, precum nu 
admiţi nicio deosebire între (lucrările) cele naturale și 
natură (și lucrările) cele esenţiale şi esenţă ? Vei numi 
deci ipostas (caracterele) cele ipostatice, precum ai numit 
fire (lucrările) cele naturale, în chip sinonim, nu omo- 
nim ? Dar părinții Bisericii nu fac așa. Ei le numesc pe 
acelea enipostatice (aflătoare în ipostas), dar nu ipostas, 
precum pe acestea nu le numesc fiinţă, ci în sens propriu 
în fiinţă 66. Dealtfel, odată ce în jurul fiecăruia dintre 
ipostasuri există multe și felurite (caractere) ipostatice, 
cum va fi ipostasul și ipostaticul (caracterul ipostatic) 
unul şi același lucru ? Deci, odată ce se arată multe și 
felurite (caractere) ipostatice, după înţelegerea ta prea su- 
cită şi nestatornică, vor fi mulți dumnezei și fiecare ipos- 
tas în cele dumnezeiești va fi compus. Astfel, tu care 
te-ai autohirotonit apărătorul simplităţii mai presus de 
minte, ne-ai arătat pe Dumnezeu compus. 
cînd vrea și ea rămîne aceeași. O persoană cu cît se manifestă mai mult, 
cu atit se îmbogățește mai mult în unitatea ei, sau se intensifică în ea. 
Aceasta, în cazul persoanelor umane, limitate prin caracterul lor creat. 
Sau tocmai prin manifestări își dovedeşte unitatea ei inepuizabilă și ne- 
slăbită. Achindin condamna pe Dumnezeu la neputința de manifestare pen- 
tru faptul că e necreat. Aceasta trădează concepţia esenţialistă, neperso- 
nalistă a lui Dumnezeu. Numai o astfel de mentalitate putea afirma că 
întrucît Dumnezeu e necreat, e atît de tare în esenţa Lui că nu se poate. 
manifesta, înțelegîndu-se manifestarea ca o curgere. Necreatul echivala 
pentru Achindi: cu încremenirea. Dumnezeul lui Achinâin şi Varlaam, 
sau Dumnezeul scolastic e o substanță rigidă, mai încremenită ca orice 
piatră, deci o substanță moartă, substanţa unei filozofii simplist raţiona- 
liste. Dumnezeul Bibliei, al Părinților, al oamenilor credincioşi, afirmat 
de Palama, e Dumnezeul personal, viu, liber să-şi manifeste interesul şi 
iubirea Sa. 


636. „evundarara, &MM'o5l inâoraaty... dou odata, &AA' Evobataa, Carac- 
terele ipostatice sînt ale ipostasului, îşi au baza în ipostas, dar nu 

25. Dar dacă lucrările componente ale celor ce sub- 
sistă în ele înseși nu sînt contemplate în altul — aceasta 
e o dogmă comună și a filozofilor din afară și de la în- 
ceput — nimic din cele ce există nu se spune vreodată 
că se compune cu lucrarea proprie 6%. Căci nici puterea 
arzătoare nu face compus pe cel ce încălzește, nici raza 
nu face compusă lumina. Această fantezie îți aparține ţie, 
care propovăduiești totala indistincție a Celui necreat, 
întreit în ipostasuri. Căci cele necreate, fiind multe, sînt 
totodată una și fiecare din ele este enipostatică (subzistă 
în ipostas) și în acest sens autoipostatică. Iar lucrările na- 
turale şi caracterele ipostatice, fiind multe, converg într- 
una, căci nici una din ele nu este în ipostas ca de sine 
ipostatică 68, nici nu era mai înainte nici nu va fi după 


sînt ipostasul. Căci dacă am spune că ipostasul e nenăscutul în abstract, 
s-ar dizolva misterul persoanei în ceva cu caracter impersonal, panteist. 
La fel dacă s-ar confunda însușirile şi lucrările cu ființa, s-ar atrage ființa 
din misterul ei insondabil în ordinea celor ce sînt supuse categoriilor 
raționale. De aceea părinţii au spus că ființa lui Dumnezeu e dincolo de 
infinitate, de eternitate şi de celelalte însuşiri ale ei. «Dumnezeu este de 
infinite ori infinit deasupra celor ce sînt, atit a celor care se împărtășesc, 
cît și a celor de care se împărtășesc... Toate cele nemuritoare și însăși 
nemurirea, toate cele ce viețuiesc și însăşi viaţa, toate cele sfinte şi însăşi 
sfinţenia, toate cele virtuoase și însăși virtutea, toate cele bune şi însăși 
bunătatea, toate cele ce există şi însăşi existenţa sînt lucruri ale lui Dum- 
nezeu... El este deasupra fiinţei tuturor celor ce sînt cugetate şi numite» 
(Sfîntul Mazim Mărt., Capete gnostice 1, 49—50; Filoc. rom. Il, p. 140—141). 
Palama, urmînd Părinților răsăriteni, vede misterul indefinit al Persoanei 
dincolo de toate manifestările lui împărtăşibile. Căci el consideră, ca și 
aceia, ființa existînd real numai ca Persoană, care e modul de existență 
reală şi veșnică a fiinţei (rpânoc riijc didiou Wrâpţews). 

637. Lucrările care compun ansamblul manifestărilor unor unităţi de 
sine stătătoare, nu dau un caracter compus acestor unităţi, pentru că nu 
sînt contemplate ca existînd în alte şi alte unităţi, ci în una și aceeaşi. 
Şi despre nici o unitate existentă nu se spune că e compusă datorită lu- 
crării proprii ce o are. 

638. Lucrările nu compun unitatea ale căreia sînt, pentru că nu 
există în ea ca nişte ipostasuri proprii, de sine, ci în ipostasul respectiv 
(05dîv robruov Ev Snoomăcet bc avdundarariv 2amtv). Ipostasul comun aduce la 

aceea, nici nu e cu putință să subziste în altă esență oare- 
care, ca ţinînd de natura ei 65%. 


Dar tot ce e compus e din diferite esențe, fie prin 
contopire, fie prin unire neamestecată, în care se con- 
templă mai multe caractere ipostatice ale unui ipostas, 
dar în fiecare nu ca mai multe ipostasuri depline decît 
unul, pentru că altfel n-ar mai fi unul și pentru că nu se 
compune. lar acesta e deosebit prin acestea, fie că e din 
diferite esențe, fie dintr-o esență și din cele ce se con- 
templă în EI ca într-un suport și prin aceasta sînt deo- 
sebiri esenţiale şi opuse. Dar nu numai prin aceasta, ci 
și prin faptul că sînt înnăscute unor esențe diferite, iar 
datorită lor toate cele create vor suporta și schimbări pri 
creştere și micșorare, prin asimilare și lepădare, lucrînd 
și pătimind, şi astfel suferă și pierderea unora din cele 
ce existau împreună. În felul acesta se dovedesc supuse 
și unei depline descompuneri. Iar tot ce se descompune 
este în chip necesar și compus. 

26. Dar la Dumnezeu, existînd o singură esenţă ne- 
împărțită, nu este micșorare, nici creștere, nici adaos, 
nici pierdere ; deci nici împărțire, care ne-ar face vădită 





unitate lucrările sau manifestările unei unităţi. E aceeași taină a unităţii 
indestructibile a persoanei care ţine în unitate necompusă toate manifes- 
tările ei. Lucrările, neputîndu-se detaşa de persoană, ci persoana fiind în 
ele ca izvor şi bază continuă a lor, arată unitatea întregului în toate ma- 
nifestările lui. Lucrarea e numită și «autoipostatică» pentru că nu ira- 
diază din alt ipostas. 

639. Spunind acum că nu sînt în altă esenţă (ot: Ev Erîpq obala), 
după ce a spus, că sînt în ipostas, sfintul Grigorie arată că lucrările natu- 
Tale nu vin dintr-o ființă contemplată în afara ipostasurilor. Ea răsare 
din ființa care subzistă real numai în cele trei ipostasuri. Chiar aici spune 
«nu subzistă în altă esenţă», adică se află în esența ce subzistă în ipostas. 
Dar ea nu e o manifestare ce a fost înainte sau va fi mereu la fel, ca un 
ipostas. Aceasta ar însemna să fie identificată cu ipostasul sau cu esenţa. 
Lucrările vin şi se retrag în ipostas, Ele sînt variate. Dar unitatea lor e 
asigurată de unitatea fiinţei sau a ipostasului care e izvorul și baza tuturor 
celor pe ca:o le cuprinde potenţial şi le manifestă actual, 

compoziţia de mai înainte 6%. Şi «cite le are Dumnezeu» 
ca să spun cu Atanasie cel Mare, «le are prin Sine şi nu 
dobiîndite» 61. Și numai ca lucrînd, nu pătimind prin 
ele 62. De aceea este cu totul în afară de opoziţie, care 
i-ar pricinui vreo prefacere. El singur dintre toate nu 
are deosebiri esențiale, dar are lucrări, precum a arătat. 
mai înainte cuvîntul. Din cauza lor toate îi sînt supuse 
ca maferie și însăși cele înțelegătoare îi sînt supuse Celui 
ce le poartă toate cu cuvîntul, mai bine zis cu voința, 
adică Celui ce le poartă prin lucrarea netemporală, neo- 
bosită şi nepătimitiare 6%. Dar nici n-ai putea vedea 


640. Deci Sfîntul Grigorie Palama respinge ideea ce i se atribuia, 
şi i se mai atribuie și azi de o parte a teologiei catolice, că admiţinăd 
energiile necreate ar admite o micşorare a esenței divine în aceste energii, 
în sens neoplatonic. Aceasta ar fi cazul numai cînd Dumnezeu ar fi în- 
ţeles ca substanță impersonală. În acest caz, recunoașterea micşorării nu 
s-ar putea evita decit afirmindu-se, ca în teologia scolastică, lipsa ori- 
cărei manifestări a acestei substanţe, pe baza faptului că e necreată. O 
substanţă care ar iradia din ea, s-ar descompune treptat, ca să se recom- 
pună apoi într-o altă substanţă, sau poate din nou în ea însăși, ca în 
teosofie și antroposofie. E o viziune proprie de altfel oricărui panteism. 
Credinţa în Dumnezeu ca Persoană evită înțelegerea lui Dumnezeu ca o 
substanță încremenită, lipsită de manifestări, cît şi descompunerea prin 
iradiere. Unitatea Persoanei e de așa natură că, deşi nu rămîne închisă 
rigid în sine, totuși nu se descompune prin iradieri, nici nu se compune 
cu manifestările ei. 

641. Loc neidentificat. 

642. Și de aici se vede că Dumnezeu e considerat ca Persoană desă- 
virşită. Căci persoana se manifestă lucrind liber, nu pătimind fără voie o 
curgere, care ar micşora-o şi care ar compune-o, încît să poată suferi 
modificări esenţiale produse asupra ei din afară sau de vreo lege inte- 
rioară. Persoana creată însuși e chemată să ajungă la nepătimire în 
Dumnezeu din amestecul de activitate și pasivitate. 

643. În caracterul lucrător şi total nepasiv al lui Dumnezeu (aici 
îşi are justeţea ei expresia: Deus est actus purus, dar nu în sensul că ar 
fi mereu acelaşi act și n-ar fi și o persoană, izvor al actelor Sale total 
nepătimitoare) se arată prin excelenţă caracterul personal și liber al lui 
Dumnezeu. Iar în aceasta faptul că nu e supus nici unei compoziţii şi 
nici unei «curgeri» (iradieri involuntare) fatale, care L-ar micşora şi duce 
la descompunere. El e atit de puternic și de liber în calitatea Lui de 
lucrător, că toate le face și le susține, cînd voiește, cu cuvintul, neavînd 

vreodată ceva din cele ce aparţin Lui, aparţinînd prin fire 
altcuiva din toate celelalte. Și aceasta pentru că Îi apar- 
ține ca Celui ce lucrează singur prin ele. «Căci 
nimeni, zice, nu e bun, fără numai Dumnezeu» 
(Marcu X, 18), «fericitul și singurul Stăpinitor, singurul 
care are nemurire, locuind în lumina neapropiată» 
(1 Tim. VI, 15, 16). De unde scoţi bănuiala despre com- 
poziția lui Dumnezeu din firi deosebite, odată ce se mani- 
festă totdeauna în mod unitar ? 6%5. lar dintre cele trei 
ipostasuri fiecare este desăvîrşit și deosebit, în unirea ne- 
grăită mai presus de toată mintea și cuvîntul. Nu va putea 
născoci cineva că fiecare stă de sine, fără celelalte, ca de 
aci să urmeze o compoziţie. «Căci nu ajung, zice, să în- 
ţeleg cu mintea, cum sînt luminat de Unul prin Trei» 646. 
Deci unirea și desăvîrșirea celor trei ipostasuri respinge și 
aci compoziția. 

27. Prin urmare, înțelege și păzeşte simplitatea dum- 
nezeiască, dar să nu desființezi ieșirile Lui naturale, ca 
și cînd n-ar fi, nici să nu socotești lumina neînserată și 
veșnică, începută, nici să nu afirmi două dumnezeiri şi 
două obiîrșii dumnezeiești ale binelui, adică create și ne- 
să depună nici un efort pentru a învinge vreo rezistenţă, vreo putere din 
afară ce I s-ar opune. 

644. Cele ce nu au prin fire vreo însușire proprie lui Dumnezeu, nu 
lucrează numai prin ea, cum lucrează Dumnezeu. Însuşirile lui Dumnezeu 
reprezintă, așa dar, modurile lucrării Lui esenţiale; ele reprezintă carac- 
terul Lui personal prin excelenţă activ, nepastiv, deci necompus, lucrinăd 
exclusiv din El însuşi, nu ajutat sau împins din afară, sau dinăuntru. 

645. Sfintul Grigorie Palama afirmă aici din nou ceea ce am notat 
în diferite rînduri: Dumnezeu care se manifestă unitar în toate, nu e 
compus, El e Persoana prin excelenţă care nu-și pierde unitatea manifes- 
tîndu-se, ci și-o revelează. În toate lucrările Lui se simte lucrînd ace- 
laș Subiect întreg. 

Manifestarea unitară înseamnă că Unul şi același ca Persoană 
e prezent în toate manifestările Lui. Iar această lipsă a Lui de compoziţie 
rezultă din calitatea de Persoană desăvirşită. 


646. Sfintul Grigorie Teologul, Cuv. 40 la Siîntul Botez 41; P.G. 36, 
417 B. 

create. Căci numai așa ar fi două propriu-zis. Căci fiind 
amîndouă necreate, atit fiinţa cît și lucrarea, nu e nicio 
piedică să fie una, cum e raza și soarele o singură lumină. 
Nici să nu socoteşti că dumnezeirea și împărăţia lui Dum- 
nezeu e creată. Căci acestea sînt lucrări ale lui Dumne- 
zeu 647. Nici să nu cobori harul îndumnezeitor la treapta 
de creatură, ca să nu cobori împreună cu El și pe Cel ce 
are din fire și procură acest har. Nici să nu arăţi ca pe 
ceva mincinos faptul că Fiul lui Dumnezeu S-a făcut ca 
noi. Căci cum ar fi binevoit să se facă pentru noi ca noi, 
dacă nu ne-ar fi împărtășit pe Duhul Sfînt, ci o creatură, 
mai bine zis dacă nu ne-ar fi dat duhul înfierii în schim- 
bul trupului, pe care luîndu-l din Fecioară, S-a făcut 
om ? 645, Nici să nu faci locașuri ale făpturilor pe cei 
ce sînt biserici ale lui Dumnezeu, adică pe sfinţi ; nici 
pe tine să nu te faci atît de nefericit, încît nu numai să 
te abții de la împărtăşirea dumnezeiască și îndumnezei- 
toare, ci să respingi nădejdea în ea. Nici să nu faci pe 
Dumnezeu atît de neputincios, încît să nu poată dărui 
sfînta Lui împărtășire făpturilor Lui raționale curățite. 
Mai bine zis să nu-L faci pe EI lipsit de fiinţă și de ipos- 
tasuri, spunînd că El este în toate privinţele una şi ace- 
eaşi cu lucrările Lui, care prin ele sînt nefiinţiale și nei- 
postatice, adică nici esențe, nici ipostasuri 6%. Nici să nu 

647. Sfintul Grigorie Palama numeşte, după pilda lui Dionisie Areop. 
şi lucrarea lui Dumnezeu, deci şi lumina Lui, Împărăţia Lui şi dumnezeirea 
Lui, pentru că în ele se arată El însuşi ca Persoană, dar şi pentru că ființa 
însăși a lui Dumnezeu e mai presus de orice nume. 

648. De fapt, dacă Hristos nu ne-a dat Duhul necreat, nu L-a dat 
nici firii Sale omenești, nici trupului Său. Atunci întruparea nu s-a în- 
făptuit, decit doar într-un sens nestorian. Firea divină și firea umană au 
rămas deplin despărțite în Hristos. Sau toate faptele minunate săvirşite 
prin trup sînt lucrări supranaturale, dar create de El ca Dumnezeu în uma- 
nitatea Sa. În general concepţia catolică despre fenomenele miraculoase, 
ca fenomene produse de graţia supranaturală creată, le leagă pe acestea 
într-un mod magic de natură, nevăzindu-le ca manifestări ale puterii 
directe a lui Dumnezeu. 

649. Una din consecinţele ce rezultă din teoria lui Varlaam și Achin- 

faci împărtășibilă esența lui Dumnezeu cea mai presus 
de esenţă și de nume și în sine neîmpărtășibilă și nema- 
nifestată, numind tot ce e necreat esență. Nici să nu apari 
ca un alt Eunomiu, numind ca acela toate (caracterele) 
cele ipostatice, ca necreate, ființa lui Dumnezeu, sub pre- 
textul simplităţii dumnezeiești. Nici să nu te faci mono- 
telit, făcînd firea dumnezeiască din Hristos lipsită de lu- 
crare. Nici alt Sabeliu, socotind în alt chip numirile lui 
Dumnezeu goale de realități, ca unele ce ar însemna toate 
același lucru, adică numai esență. Să nu pățești toate 
acestea, numind lucrările lui Dumnezeu create și prin 
plăsmuiri goale înfăţișînd simplitatea Sa ca nemaifiind 
nimic. Şi crede în același Dumnezeu împărţit şi neîm- 
părțit, unit în împărţire și distinct în unire, neieșit din 
Sine în ieşiri și pururea mișcîndu-Se în nemișcare, îm- 
părțindu-Se neîmpărțit și împărtășindu-Se întreg după 
chipul razei solare. 

28. Dar trecînd iarăși la miezul lucrurilor, cel ce 
propovăduiește pe Dumnezeu ca unul și simplu să se arate 
limpede ca Vasile cel Mare care zice : «Cum nu va fi ne- 
compus Cel simplu după ființă ? Căci nu modurile care 
arată ce este El propriu-zis alterează rațiunea simplităţii 
Lui. Fiindcă în felul acesta toate cîte se spun despre Dum- 
nezeu ne vor arăta pe Dumnezeu compus. Și de aci ar 
urma că dacă am vrea să salvăm ideea simplităţii şi a 
neîmpărțirii, ar trebui sau să nu spunem nimic despre 
Dumnezeu, decît că e nefăcut și să ne abținem să-L nu- 
mim nestricăcios, neschimbat, creator, judecător și toate 
cîte le primim acum în teologie sau, primind numirile, 
ce vom face ? Oare le vom face toate ființă ? Dar atunci 
nu-L vom arăta numai compus, ci şi constind din părți 
din e și aceea că dacă lucrările lui Dumnezeu sînt una cu esenţa şi cu 
ipostasurile Lui, întrucît acestea prin ele nu sînt esenţă, nici ipostasuri, 
anulează și esenţa şi ipostasurile lui Dumnezeu. lar aceasta înseamnă pur 


și simplu că Dumnezeu nu există. Un Dumnezeu nelucrător e un Dum- 
nezeu neputincios, deci inexistent. 

neasemănătoare, pentru motivul că prin fiecare nume se 
indică altceva și altceva» 650. 


29. Cînd deci ne auzi spunînd că altceva e fiinţa şi 
altceva lucrarea, înţelege că altceva și altceva numim 
ceea ce e semnificat în fiecare din acestea, cum a spus și 
marele Vasile. Și iarăși : «Dacă am lua ca parte a ființei 
nenașterea, ar avea loc cuvîntul că compoziţia constă din 
părți diferite. Dar dacă înţelegem prin ființa lui Dum- 
nezeu lumina sau viaţa, sau binele, întregul care este fiind 
viața și întregul lumină şi întregul bine, deci viața 
avînd nenaşterea, cum nu va fi necompus Cel simplu 
după ființă ?» 651. Şi iarăși zice către ereticii care ziceau 
către el atunci ceea ce ne opui nouă acum că Dumnezeu 
e simplu și tot ce numeri din El e parte cunoscută a fi- 
inței : «aceasta e o sofismă ce cuprinde zeci de mii de 
nebunii. Dacă sînt atîtea numărări, oare aceste numiri 
sînt ale ființei și au același înţeles ?» 652. Și iarăși : «Tre- 
buie știut că numim mărirea lui Dumnezeu şi puterea și 
înţelepciunea, dar nu ființa însăși» 6%. Dar cînd ne auzi 

650. Contra lui Eunomie 2; P.G. 29, 640 BC. 

651. Ibidem. Prin propoziţia introducătoare a acestui citat şi prin 
citatul însuși, sfintul Grigorie Palama vrea să spună: dacă am referi fie- 
care nume numai la o parte din fiinţă, ar fi dreaptă acuza că facem fiinţa 
lui Dumnezeu compusă. Dar dacă pe fiecare îl referim la o lucrare, dar în 
lucrare vedem lucrind fiinţa ipostasiată întreagă, acuza aceasta nu mai 
are nici o îndreptăţire. P. Hristou (în ediţia operei lui Palama, tom. |, 
p. 162, nota 2), deduce de aici că nu e justă acuza teologiei catolice că 
Palama consideră fiinţa lui Dumnezeu compusă prin deosebirea ce o face 
între ființă şi energie. Căci după el, diferitele numiri indică numai mani- 
testări ale unei ființe nedespărţite. Fapt e însă că Palama vede în fiecare 
manifestare prezenţa întregii ființe divine, dar nu vede totuși ființa epui- 
zindu-se în nici o manifestare. Fiecare nume semnifică o lucrare, dar 
lucrarea semnificată nu e despărțită de întreaga fiinţă, ci întreaga ființă 
e prezentă în ceea ce e semnificat, dar nu e epuizată în ea. Dacă prin 
fiecare nume s-ar indica fiinţa, întrucît fiecare înseamnă altceva, ele ar 
indica părţi ale fiinţei şi în acest caz fiinţa ar fi compusă. 

652. Epist. 234, 1; P.G. 32, 868 C. 

653. Ibidem. 

pe noi zicînd că altceva este fiinţa și altceva puterea sau 
lucrarea lui Dumnezeu, cunoaște că de aceea zicem noi 
aceasta, pentru că puterea și lucrarea lui Dumnezeu se 
cunosc în oarecare fel, dar ființa nu se cunoaște de 
nimeni. 

30. Dar Domnul cunoașterii, Care învaţă pe om cu- 
noștința, Care dăruiește înțelepciunea și îndreaptă pe 
înţelept, «în Care sînt ascunse toate comorile înţelepciu- 
nii şi ale cunoștinței» (1 Colos. II, 3), «să vă dea vouă 
Duhul înțelepciunii și al descoperirii în cunoștința Lui, 
luminînd ochii inimii voastre, ca să vedeţi care e nădej- 
dea chemării Lui și care e bogăţia slavei moștenirii Lui 
întru sfinți și care e mărimea covîrşitoare a puterii Lui 
către voi cei ce credeţi după lucrarea puterii Lui, pe care 
a lucrat-o în Hristos» (Efes. 1, 17—20), «în Cel ce poate 
să facă prin puterea Lui cea lucrătoare în noi cu mult 
mai mult decît cele ce le cerem sau le gîndim» 
(Efes. III, 20). Căruia se cuvire slava în vecii vecilor. 
Amin. 


TOMUL AGHIORITIC 


Pentru cei ce viețuiesc cu sfinţenie în linişte. 
Pentru lămurirea celor ce din lipsa de cercare 
a lor şi de neascultare de sfinţi nesocotesc lu- 
crurile tainice ale Duhului, care sînt lucrate în 
cei ce viețuiesc după Duh, într-un chip mai pre- 
sus de cuvint și sint arătate prin fapte, nu do- 
vedite prin cuvint. 


Dogmele ce se grăiesc astăzi și sînt cunoscute înde- 
obşte tuturor au fost taine ale Legii date prin Moise, mai 
înainte văzute numai de prooroci în Duh. Iar bunătăţile 
făgăduite sfinților pentru veacul viitor sînt taine ale vie- 
țuirii evanghelice, date și arătate mai înainte celor 
ce s-au învrednicit să le vadă în Duh, și acestora cu mă- 
sură, ca o arvună. Dar precum atunci, dacă vreun iudeu 
nu asculta cu mulțumire pe proorocii care spuneau că 
Cuvîntul și Duhul lui Dumnezeu sînt împreună veșnice 
și înainte de veci, își astupa urechile socotind că aude 
cuvinte oprite de dreapta credinţă şi potrivnice credinţei 
mărturisite de binecinstitori, care zicea : «Domnul Dum- 
nezeul tău este un Domn», tot așa ar pătimi și acum ci- 
neva neascultînd cu evlavie cînd se vorbește despre tai- 
nele Duhului, cunoscute numai celor curăţiţi prin vir- 
tute. 

Dar iarăşi — precum sfîrşitul acelor înainte vestiri 
arăta tainele de atunci ca potrivindu-se cu cele desco- 
perite pe urmă, şi acum credem în Tatăl, în Fiul și în 
Duhul Sfînt, o Dumnezeire în trei ipostasuri, o singură 
fire, simplă, necompusă, necreată, nevăzută, mai presus de 
cugetare — așa și cînd se vor descoperi, la vremea sa, în 


TOMUL AGHIORITIC 413 








veacul viitor, la arătarea negrăită a lui Dumnezeu, Cel 
unul în trei ipostasuri, desăvîrșite, tainele propovăduite 
acum se vor arăta tuturor în chip vădit. 

Trebuie însă să avem în vedere și aceea că, deși Trei- 
mea întreit ipostatică a dumnezeirii, neslăbită de rațiu- 
nea unității s-a arătat pămîntului întreg mai pe urmă, 
proorocilor le-a fost cunoscută întocmai încă înainte de 
împlinirea vremii. Iar cei ce ascultau de ei au primit-o 
cu ușurință. Tot așa nu ne rămîn nici nouă necunoscute 
înțelesurile mărturisirii celor propovăduite cu îndrăzneală 
şi ale celor arătate mai înainte tainic în Duh, dacă sîntem 
vrednici. Căci unii le-au cunoscut prin cercarea însăși, și 
anume toți câți s-au lepădat, de dragul vieţii evanghelice, 
de avuția bunurilor, de slava oamenilor și de plăcerile 
lipsite de frumuseţe ale trupului ; ba nu numai atît, ci 
au și întărit această lepădare prin ascultarea de cei ce au 
ajuns la plinirea vîrstei lui Hristos (Efes. IV, 13). Cei 
din urmă ocupîndu-se prin liniștire, fără griji, de ei în- 
șiși și de Dumnezeu, și prin rugăciune curată ajungînd 
mai presus de ei înșiși și prin unirea tainică, cea mai pre- 
sus de minte, cu Dumnezeu, ridicîndu-se în EI, au cunos- 
cut cele mai presus de minte. Iar cei dintii le-au cunoscut 
prin încredere și prin dragostea față de aceștia 654. 

Astfel şi noi, ascultînd de Marele Dionisie care gră- 
iește în Epistola a doua către Gaius, credem că «darul 
îndumnezeitor al lui Dumnezeu este îndumnezeire, obiîr- 
șie dumnezeiască și obirşia binelui, dar că Dumnezeu, 
Care dăruiește acest har celor vrednici, este mai presus 
de această dumnezeire» 655. Căci Dumnezeu nu pătimește 

654. Cei ce se ridică, după eliberarea de patimi, prin rugăciune 
curată, la Dumnezeu, trăiesc încă de pe acum în bunătăţile veacului viitor 
făgăduite prin dogmele Bisericii. 

655. Dionisie Areopagitul, Ep. către Caius. P.G. 3, 936B. Palama 
numește dumnezeire și darul îndumnezeitor, ca iradiere voită din Dum- 
nezeirea. Dar Dumnezeu ca Persoană, deşi este în acest dar îndumnezeitor, 


întrucît El însuși întreg lucrează îndumnezeirea, totuşi nu se epuizează în 
acest dar ca lucrare. Ca atare e mai presus de ea. 

înmulţire, nici nu afirmă cineva prin aceasta două dum- 
nezeiri 656. Dar dumnezeiescul Maxim scriind despre 
Melchisedec spune că harul acesta îndumnezeitor al lui 
Dumnezeu este necreat și pururea existent din Dumne- 
zeu cel pururea existent 657. Iar în alte părți de multe ori 
îl numește lumină nenăscută și enipostatică (subzistentă 
în ipostas), arătîndu-se celor vrednici, cînd se fac vred- 
nici dar nu ca venind atunci la existență 658. Acest sfint 
numește acea lumină și lumina slavei negrăite și curăția 
îngerilor. Iar Macarie cel Mare o numește hrana celor 
netrupești, slava firii dumnezeiești, frumuseţea veacului 
viitor, foc dumnezeiesc și ceresc, lumină negrăită și min- 
tală, arvuna Duhului Sfînt (2 Cor. I, 22), untdelemn sfin- 
țitor al veseliei (Ps. XLIV, 8). 


Deci tot cel ce pune în rînd cu masalienii și nu- 
mește diteiști (închinători la doi dumnezei) pe cei ce so- 
cotesc acest har îndumnezeitor al lui Dumnezeu, necreat, 
nenăscut și enipostatic, să știe că este potrivnic sfinților 
lui Dumnezeu și se scoate pe sine din ceata celor ce se 
mîntuiesc, de nu se va căi ; ba e căzut de la Dumnezeu 
Cel unul și singur prin fire al sfinților. lar tot cel ce 
crede și ascultă și glăsuiește împreună cu sfinţii și nu 
născocește pricini din păcate și nu leapădă ca necunos- 
cător ceea ce se spune în chip descoperit, dar nu cunoaște 
felul tainei, să nu nesocotească a căuta și a învăţa de la 
cei ce știu. Căci va afla că nimic nu este potrivnic cuvin- 
telor și lucrurilor dumnezeiești, și aceasta în cele nece- 
- 656. Tocmai pentru că Dumnezeu nu pătimeşte înmulţire e întreg 


şi în harul Lui îndumnezeitor ca Persoană și acest har poate fi numit 
dumnezeire, fără ca prin aceasta să fie două dumnezeiri. 

657. Ambigua ; P.G. 91, 1141B. 

658. Harul numit de Sfîntul Maxim Mărt. lumină cu baza în ipostas, 
avindu-și fundamentul și locul de plecare în ipostasurile dumnezeiești, are 
prin aceasta o subzistență obiectivă. Deci nu e ceva creat din nimic, sau 
o nălucire subiectivă, ci există din veci, ca şi ipostasurile dumnezeiești. 
El e iradiere personală a lui Dumnezeu. 

sare, fără de care nimic n-ar putea să ființeze, nici n-ar 
fi taină dumnezeiască. 

Tot cel ce susține că unirea desăvîrșită cu Dumne- 
zeu se înfăptuieşte numai prin imitare şi prin pornire 
naturală, fără harul îndumnezeitor al Duhului, ca între 
cei ce au aceleași obișnuinţe și se iubesc unii pe alţii, iar 
harul îndumnezeitor al lui Dumnezeu îl socotesc o de- 
prindere a firii raționale, dobîndită numai prin imitare 
dar nu luminare mai presus de fire și tainică și lucrare 
dumnezeiască văzută nevăzut de cei învredniciţi şi înţe- 
leasă neînțeles, acela să știe că a căzut în rătăcirea masa- 
lienilor, fără să-și dea seama. Căci cel îndumnezeit ar fi 
în chip necesar dumnezeu prin fire, dacă îndumnezeirea 
s-ar face printr-o putere firească și s-ar cuprinde între 
hotarele firii 659. 


De aceea unul ca acesta să nu încerce să-și întipă- 
rească cugetarea lui strîmbă în cei ce cugetă drept și să 
sădească întinăciunea în cei neîntinați în credinţă, ci, le- 
pădînd cugetul său, să învețe de la cei cercaţi, sau de la 
cei învățați de aceia, că harul dumnezeirii este cu totul 
nelegat (de cele create), neavînd în fire nicio putere capa- 
bilă să-l producă, fiindcă în acest caz n-ar mai fi har, 
ci o arătate a lucrării unei puteri naturale. Pe de altă 
parte, ceea ce s-ar săvîrşi n-ar mai fi un lucru minunat, 
dacă îndumnezeirea s-ar produce printr-o putere a firii 
capabilă de îndumnezeire. Îndumnezeirea ar fi atunci un 
rezultat al firii, nu un dar al lui Dumnezeu. lar unul ca 
acesta ar putea îi și s-ar putea numi în înţeles propriu 
și dumnezeu prin fire. 

659. Tomul aghioritic, alcătuit de sfîntul Grigorie Palama, ca un 
rezumat al celor scrise de el în scrierile contra lui Varlaam, întoarce 
acuza de masalianism adusă de Varlaam isihaştilor, împotriva lui și a 
celor ce cugetă ca el. Căci masalienii, socotind că văd ființa lui Dumnezeu 
ca o lumină materială, erau în fond panteiști, cum panteist este şi cel ce 


socotește, asemenea lui Varlaam, că îndumnezeirea e o deprindere pro- 
dusă prin puterile create ale omului. 

Dar puterea cea după fire a fiecăreia dintre exis- 
tențe nu este altceva decît o mișcare neabătută a firii 
spre lucrare. Însă cum l-ar mai scoate în acest caz îndum- 
nezeirea pe cel îndumnezeit din sine, dacă ea s-ar cu- 
prinde în marginile firii, nu pot să înţeleg. 

Drept aceea harul îndumnezeirii e mai presus de 
fire, de virtute şi de cunoștință, și toate acestea sînt, după 
dumnezeiescul Maxim, nesfîrșit mai prejos de el. Căci 
toată virtutea și imitarea lui Dumnezeu prin puterile 
noastre face pe cel ce le are apt pentru unirea dumneze- 
iască. Dar numai harul înfăptuieşte în chip tainic însăși 
această unire negrăită. Căci prin el Dumnezeu însuși pă- 
trunde întreg, în cei vrednici întregi și sfinții pătrund 
întregi în Dumnezeu întreg 6%, luînd în ei înșiși pe Dum- 
nezeu întreg și dobindind numai pe Dumnezeu, ca un 
fel de răsplată a urcușului lor spre El. Căci Dumnezeu 
străbate în ei asemenea sufletului în trup, ca în mădula- 
rele Sale, și-i învrednicește să fie în El. 

660. br'adrija jăp dhors 6 Bebe mepikogei, dot dz GA râ de nepikopodatv. 
Dumnezeu își face întreg «perihoreza» în cei vrednici întregi şi aceştia își 
fac întregi «perihoreza» în Dumnezeu întreg. Adică Dumnezeu se mişcă 
întreg în întregimea celor vrednici și aceștia se mișcă cu întregimea fiinţei 
lor în Dumnezeu întreg. Nimic din El nu le rămîne străin acestora și 
nimic din ei nu rămîne în afară de Dumnezeu. Dar aceasta înseamnă că 
nici mișcările nu rămîn separate, ci se întrepătrund. În mișcarea firii 
umane se mișcă și firea divină iar în mișcarea firii divine se mișcă şi 
firea umană, încit se face o singură mişcare, fără să se contunde ome- 
nescul și dumnezeiescul, asemenea mișcării îmbinate a sufletului şi a 
trupului. Sfîntul Grigorie Palama afirmă și aici în mod clar caracterul 
personal al unirii între Dumnezeu şi cei vrednici. Numai persoanele se 
unesc între ele în întregime, cîtă vreme primirea de către o persoană a 
ceva materia] se limitează la partea pe care o primește. Fără îndoială, 
persoanele unindu-se în întregime între ele nu-și epuizează toate străfun- 
durile în această unire, deși toate sînt atinse de ea. Ele își rămîn etern 
rezerve de putere și de dăruire reciprocă. Dar persoana e întreagă totuşi 
pe toate treptele pe care se comunică alteia. Întreagă se dăruiește şi în- 
treagă rămîne în ea însăși, rezervă inepuizabilă de dăruire. 

Tot cel ce susține că sînt masalieni cei ce spun că 
mintea e așezată în inimă, sau în creier, să ştie că se 
războiește în chip păcătos cu sfinţii. Căci Atanasie cel 
Mare zice că partea raţională a sufletului se află în creier. 
Iar Macarie, căruia nu-i lipsește nimic din mărime, pune 
lucrarea minţii în inimă. Cu aceştia conglăsuiesc aproape 
toți sfinţii. Căci ceea ce spune dumnezeiescul Grigorie al 
Nisei, că mintea nu este nici înăuntru, nici în afara 
trupului, ca una ce e netrupească, nu se împotrivește 
acelor sfinți. Pentru că aceia spun că mintea este în lăun- 
trul trupului, ca una ce e unită cu el. Deci spunînd aceasta 
în alt înțeles, nu se deosebesc ciîtuși de puţin de acela. 
Căci nici cel ce zice de Cuvîntul lui Dumnezeu că S-a 
sălășluit odinioară în lăuntrul pîntecelui feciorelnic și 
neprihănit nu se împotrivește celui ce zice că dumnezei- 
rea nu se află într-un loc sau că e netrupească. Căci acela 
cugetă despre Cuvîntul că S-a unit mai presus de cuvînt 
cu frămîntătura noastră, pentru negrăita Sa iubire de 
oameni 661. 


Tot cel ce zice că lumina care a strălucit ucenicilor 
în Tabor este o nălucă și un simbol ce se face şi se des- 
face, și nu există cu adevărat 662, și susține că nu este o 


661. Tomul nu se dă nici de partea celor ce spun că mintea este 
în inimă, nici de partea celor ce afirmă că ea e în creier. Mai mult chiar, 
nu respinge nici opinia mai spirituală a sfîntului Grigorie de Nisa, după 
care mintea nu e nici înăuntru, nici în afara trupului. El recunoaște carac- 
terul tainic și complex al legăturii sufletului cu trupul. Dar tocmai de 
aceea nu adoptă nici o poziţie simplistă, unilaterală. Nu se alătură nici 
opiniei că sufletul e exclusiv în afară de trup, nici opiniei că e în trup 
ca orice parte a trupului. Trebuie să se recunoască o anumită prezenţă 
a sufletului în trup. Dar prezența aceasta e altfel decît prezența unei 
părți materiale a lui. E o prezenţă în trup, dar netrupească; e o prezenţă 
în trup, dar mai presus de înțelegere. 

662. Aici simbolul nu e luat în înţelesul unei realități sensibile 
permanente prin care se arată ceva nesensibil, ci un chip văzut înfiripat 
în mod trecător de Dumnezeu pentru ceva nevăzut. Lumina dumnezeiască 
arătată pe Tabor nu e un chip a ceva nevăzut, pentru că ea însăşi e ceva 

lucrare mai presus de toată înțelegerea, ci mai prejos de 
înţelegere, se împotrivește sigur mărturisirii sfinţilor. 
Căci aceștia, fie în cuvîntări, fie în scrieri, o numesc ne- 
grăită, necreată, veșnică, netemporală, neapropiată, ne- 
măsurată, nesfîrșită, nehotărnicită, nevăzută de îngeri și 
de oameni, frumuseţea arhietipică 6% şi neschimbată, 
slava lui Dumnezeu, slava lui Hristos, slava Duhului, raza 
dumnezeirii şi cele asemenea. Căci se slăveşte, zice, trupul 
deodată cu primirea lui, și slava dumnezeirii se face 
slava trupului. Dar slava era nearătată în trupul văzut 
pentru cei ce nu puteau primi cele ce sînt nevăzute și 
îngerilor 66%. Drept aceea se schimbă la față nu primind 
ceea ce nu avea, nici preschimbiîndu-se în ceea ce nu 
era, ci descoperindu-se ucenicilor Săi ca ceea ce era, des- 
chizînd ochii lor și făcîndu-i din orbi, văzători 66. Căci 
rămiînînd Același S-a făcut văzut acum ucenicilor, ară- 
tîndu-Se altfel de cum Se arăta înainte. Căci EI este lu- 
mai presus de vedere în sensul material, ea însăși are un caracter spiri- 
tual, fiind o iradiere nemijlocită din Dumnezeu; ea e «văzută» nevăzut, 
înţeleasă neînțeles. E o prezență vădită a lui Dumnezeu, o prezenţă sesi- 
zată de o «simţire» a înţelegerii, dar neînţeleasă în mod deplin. 

663. «Frumuseţea arhietipică». Lumina aceea, deși nu are o formă 
materială, nu e ceva difuz, dezorganizat, ci se simte în ea o armonie 
superioară, o plenitudine de bunătăţi, și ca atare e frumoasă, e chiar fru- 
museţea de model a oricărei frumuseți văzute. 

664. E vorba de trupul lui Hristos, care primește o armonie de la 
formarea lui prin ipostasul Cuvintului plin de Duhul Sfînt. În armonia 
trupului lui Hristos se vede slava lui Dumnezeu. Dar armonia, frumuseţea 
și slava trupului lui Hristos era nevăzută de cei ce nu aveau ochi duhov- 
nicești. În aceasta consta smerenia sau coborirea sau chenoza Cuvîntului, 
răsfrîntă şi asupra trupului. Ea nu se impunea cu sila, ci se descoperea 
numai celor ce intrau prin credinţă în comuniune cu El. De cîte ori nu 
experiem descoperirea frumuseţii unei persoane nearătoase numai cînd 
intrăm în comuniune cu ea! 

665. Vederea luminii mai presus de fire prin umanitatea lui Hristos 
a însemnat pentru ucenici şi o supremă intrare în comuniune cu El. Cine 
poate spune cum au înaintat ei în această comuniune, urcînd pe munte, 
într-o convorbire de mare intimitate cu El, dar într-o convorbire în care 
au simţit cu intensitate dumnezeirea Lui? 

mina cea adevărată (loan I, 9), frumuseţea slavei. «Şi a 
strălucit ca soarele». Icoana este ştearsă, căci e cu nepu- 
tință să se răstrîngă necreatul în întregime în creatură. 

Tot cel ce zice că numai fiinţa lui Dumnezeu este 
necreată, dar nu și lucrările Lui veșnice, pe care le de- 
pășește pe toate, ca ceea ce lucrează pe cele ce le lu- 
crează, să audă pe sfîntul Maxim zicînd : «Toate cele 
nemuritoare și însăși nemurirea, toate cele vii și însăși 
viaţa, toate cele sfinte și însăși sfințenia, toate cele vir- 
tuoase și însăși virtutea, toate cele bune și însăși bună- 
tatea, toate cele ce sînt și însăși existența, sînt în chip 
vădit lucruri ale lui Dumnezeu. Dar unele au început să 
existe în timp (căci era odată cînd nu erau), iar altele 
n-au început să existe în timp. Căci n-a fost vreodată 
cînd n-a fost virtute, bunătate, sfințenie și nemurire» 666. 
Și iarăşi : «Bunătatea și tot ce se cuprinde în înţelesul 
bunătăţii, și simplu, toată viaţa, nemurirea, simplitatea, 
neschimbarea, nemărginirea şi toate cîte se contemplă 
fiinţial în jurul lui Dumnezeu, sînt lucruri ale lui Dum- 
nezeu, dar nu începute în timp. Căci nu a fost vreodată 
ceva mai străvechi ca virtutea, nici ca alta oarecare din 
cele spuse, chiar dacă cele ce se împărtășesc de ele au 
început să existe în timp. Căci orice virtute este fără de 
început, neavînd vremea mai bătrînă ca ea, ca una ce 
are pe Dumnezeu din veci, ca singur izvor al existenței 
Sale. Dar Dumnezeu e ridicat de infinite ori infinit dea- 
supra tuturor existenţelor, fie că se împărtășesc, fie că 
se lasă împărtășite» 6%. Înveţe așadar din acestea că nu 
toate cele ce subzistă din Dumnezeu sînt şi sub vreme. 
Căci sînt unele care sînt fără de început și nu se desfiin- 
ţează din pricina unităţii treimice, singura fără de în- 
ceput prin fire și din pricina simplităţii mai presus de 
fire a ei. Așa cum, în același fel, mintea ca o icoană 


666. Capete gnostice 1, 50; Filoc. rom. II, p. 139—140. 
667. Op. cit, 1, 48—49; Filoc. rom. II, p. 139—140. 

ștearsă a acelei neîmpărțiri covîrșitoare, nu e nicidecum 
compusă, din pricina înțelegerilor sale firești 668, 

Tot cel ce nu primește stările duhovnicești în- 
tipărite în trup de darurile Duhului aflătoare în sufletul 
celor ce au sporit în viața după Dumnezeu, și numeşte 
nepătimire omorîrea prin deprindere a părţii pătimitoare 
şi nu deprinderea lucrării spre cele bune, a celui ce s-a 
întors cu totul de la cele rele și s-a îndreptat spre cele 
bune, ca unul ce a lepădat deprinderile rele și s-a îmbogă- 
țit în cele bune, tăgăduiește, ca urmare a acestor păreri, şi 
petrecerea cu trupul în veacul nestricăcios a celor ce sînt 
(a celor creaţi) 669. Căci dacă se va împărtăși atunci și 
trupul împreună cu sufletul de bunătăţile tainice, se îm- 
părtășește și acum, după putere, de harul dăruit în chip 
tainic și negrăit de Dumnezeu minţii curăţite, și-și însu- 
șește și el cele dumnezeiești potrivit cu sine. Astfel se pre- 
schimbă și se sfințește, dar nu se omoară prin deprindere 
partea pătimitoare a sufletului. Iar aceasta, fiind comună 
sufletului și trupului, se sfinţesc și înclinările și lucrările 
trupului 670. Căci desfăcîndu-se de bunătăţile vieţii de aici 

668.Lucrările necreate ale lui Dumnezeu nu prejudiciază simplitatea 
fiinţei Lui, căci Persoana nu-și pierde unitatea prin lucrările ei, ci se arată 
întreagă lucrînd în fiecare. 

669. Nepătimirea nu e moartea puterii pasionale a trupului, ci de- 
prinderea îndreptării lucrării ei spre cele bune. Ea nu e nemişcare în sens 
budist, ci iubire de cele bune, de Dumnezeu şi de oameni. Nepătimirea 
nu e «apatie», ci interes plin de iubire pentru tot ce e bun pentru oameni. 
Nu e nepăsare, ci milă şi responsabilitate pozitivă, dureroasă, ca a lui 
lisus. Varlaam, ca filozof, era dus uşor spre acest dispreţ de tip budist 
faţă de tot ce nu e cugetare netulburată, spre acest intelectualism unila- 
teral, spre care înclină în general teologia occidentală, prețuită ca înde- 
letnicire exclusiv intelectuală. Cine cugetă aşa, nu mai poate înțelege 
pentru ce mai e păstrat trupul într-o viaţă eternă. Căci trupul fără pu- 
terea pasională îndreptată spre bine nu mai e decit o coaje moartă, o 
arătare lipsită de orice rost. 

670. Partea pasională nu trebuie deci omorită, ci sfințită. Iar fiind 
ea sfințită, se va sfinţi şi trupul, dat fiind că e comună sufletului şi 
trupului. Căci puterea pasională se activează prin trup. Trupul participă 

pentru nădejdea bunătăţilor viitoare și mișcîndu-se în 
chip sănătos prin lipsa de griji, mintea simte, după sfîn- 
tul Diadoch, bunătatea dumnezeiască negrăită și trans- 
mite și trupului, pe măsura înaintării sale, bunătatea 
sa 61. Jar această bucurie, ivită în suflet și în trup, este 
o dovadă nemincinoasă a viețuirii nestricăcioase. 

Mintea percepe (prinde) o lumină, simțirea alta. Sim- 
țirea percepe, (prinde), lumina supusă simţurilor, care 
arată lucrurile supuse simţurilor ca supuse simțurilor. Iar 
lumina minţii este cunoștința aflătoare în înţelesuri. Prin 
urmare vederea și mintea nu percep (prind) aceeași lu- 
mină ; dar numai cîtă vreme lucrează fiecare după firea 
sa și în cele după fire. Însă cînd se împărtășesc de un 
har și de o putere duhovnicească mai presus de fire, cei 
învredniciți văd și cu simţirea şi cu mintea cele mai pre- 
sus de toată simţirea și de toată mintea 62, ca să spu- 
nem cu Marele Grigorie Cuvîntătorul de Dumnezeu, în- 
tr-un fel cum numai Dumnezeu știe și cei ce lucrează 
acestea. 
la viața sufletului prin puterea pasională a acestuia. Sufletul și trupul 
sînt împletite în puterea pasională. 

671. Dar puterea pasională nu e despărțită de minte. Ci e puterea 
prin care mintea lucrează asupra trupului şi-l sfințeşte pe acesta. În pu- 
terea pasională mintea însă se întilnește cu trupul. Mintea, bucurîndu-se 
mai mult de cele nemateriale, atrage şi trupul prin partea pasională ia 
iubirea acelora. 

672. Stîntul Grigorie Palama accentuează adeseori tainica unire ce 
există între suflet și trup. În perceperea simţurilor se întilnește sufletul 
cu trupul. Trupul nu e trup fără viaţa sufletului în el. Viaţa sufletului e 
şi viaţa lui. Totuşi în planul vieţii naturale, în lucrarea simțurilor domină 
trupul, iar în a minții sufletul. Dar unirea dintre cele două lucrări sau 
dintre suflet şi trup se face deplină cînd Duhul Sfînt se sălășluieşte în 
credincios, sau cînd credinciosul se înduhovniceşte şi e ridicat la o lucrare 
care depăşeşte atît lucrarea naturală a simţurilor, cît și a minţii. În lu- 
crarea aceea superioară şi unitficatoare lucrarea simţurilor primeşte un ca- 
racter de și mai accentuată spiritualitate, iar lucrarea minţii devine şi mai 
simţitoare. Posibilitatea acestei spiritualizări a sensibilităţii, sau sensibiliză- 
rii a spiritualității, e dată în faptul că toată realitatea văzută e în fond o 
raționalitate dinamică plasticizată (ştiinţa spune azi că masa e energie 

Acestea le-am învățat din Scripturi ; acestea le-am 
primit de la părinţii noștri ; acestea le-am cunoscut prin 
puţina noastră cercare. Acestea știm că le-a scris și prea- 
cinstitul între ieromonahi cuviosul Grigorie (Palama), 
pentru cei ce trăiesc cu sfințenie o viaţă de liniștire, ur- 
mînd întocmai predaniile sfinților. Acestea le-am semnat 
spre încredințarea cititorilor : 

1. leromonahul Isaac, protosul cinstitelor mînăstiri din 
Sfîntul Munte. 

2. Teodosie Ieromonahul, egumenul cinstitei și împără- 
teștii Lavre. 

3. Egumenul mînăstirii Ivirilor (în dialectul său). 

4. Ieromonahul Ioanichie, egumenul cinstitei și împără- 
teștii mînăstiri Vatoped. 

5. Egumenul miînăstirii Sîrbilor (în dialectul său). 

6. Filotei, cel mai mic între ieromonahi, am iscălit cuge- 
tind aceleași. 

7. Amfilohie, cel mai mic între ieromonahi și duhovnicul 
cinstitei mînăstiri a Esfigmenului. 

8. Teodosie, cel mai mic între ieromonahi şi duhovnicul 
Vatopedului. 

9. leromonahul Teostirict, egumenul sfinţitei mînăstiri 
Cultumuș. 

10. Gherontie Maruli, păcătosul, aflător între bătrînii 
cinstitei Lavre, cugetind aceleași, am iscălit, 


11. Calist Muzarul, cel mai mic între monahi. 


12. Gherasim, neînsemnatul între monahi, văzînd şi ci- 
tind cele scrise cu iubire de adevăr şi primindu-le, am iscălit. 


13. Moise, neînsemnatul bătrîn, cel mai mic între mo- 
nahi, cugetînd aceleași, am subscris. 


sau viceversa); şi cu atît mai mult trupul omenesc, străbătut şi mișcat 
de sufletul raţional. Diadoch al Foticeei spune: «Ochiul sufletului nu mai 
poate fi înşelat cînd acoperămîntul lui, adică trupul, a devenit prin înfri- 
nare o țesătură foarte subţire» (Una sută capete 71; Filoc. rom. I, p. 366). 
În acest sens sfintul Maxim, la rîndul său, va afirma depășirea dualității 
suflet-trup în sfinți (Ambigua ; P.G. 91, 1193—1196). 

14. Grigorie Stavrolangaditis, cel mai mic și mai neîn- 
semnat între monahi, poate și isihast, cugetind şi înțelegind 
acestea, am subscris. 


15. Isaia, bătrînul de la schitul Magula și cel mai mic 
între ieromonahi, cugetînd aceleaşi, am subscris. 

16. Marcu al lui Sinaitul, cel mai mic între monahi. 

17. Calist, din schitul Magula și cel mai mic dintre mo- 
nahi. | 

18. Un bătrîn isihast de la mînăstirea Sirienilor, în dia- 
lectul său. 

19. Sofronie, cel mai mic dintre monahi. 

20. Smeritul episcop Iacob al Ierisonului și al Sfîntului 
Munte, hrănit în predaniile Sfîntului Munte și ale părinţilor, 
mărturisind că, prin fruntașii care au iscălit aicea, a subscris 
cugetînd la fel tot Muntele Atos, conglăsuind şi eu, am sub- 
scris, punind pecetea. lar după toate am adăugat şi aceasta 
că pe cel ce nu conglăsuieşte cu sfinţii, ca noi și ca părinții 
cei cu puţin mai înainte de noi, nu-l primim la împărtășire 
cu noi. 


ALE ACELUIAŞI : 


Sfîntul Grigorie Palama, 
arhiepiscopul Tesalonicului 


150 Capete despre cunoştinţa naturală, 
despre cunoaşterea lui Dumnezeu, despre 
viaţa morală şi despre făptuire 


1. Că lumea a început, ne învaţă și firea, ne încre- 
dinţează și istoria şi ne înfățișează limpede și invențiile 
meșteșugurilor, așezările legilor şi rînduielile statelor. 
Căci știm pe inventatorii aproape ai tuturor meșteșuguri- 
lor și pe dătătorii legilor, pe întemeietorii de la început 
ai statelor. Dar şi pe cei ce au scris prima dată despre 
ceva. Însă pe nici unul dintre aceștia nu-i vedem trăind 
înainte de facerea lumii și a timpului, pe care ne-a isto- 
risit-o Moise. Și însuși Moise, care a descris începutul 
facerii lumii, ne-a dat prin atitea lucruri şi cuvinte mi- 
nunate, dovezi de neclintit despre adevărul înfățișat de 
el, încît aproape tot neamul omenesc l-a socotit pe el vred- 
nic de crezare și vrednici de ris pe cei ce au cugetat cele 
potrivnice. Dar şi firea lumii acesteia, avînd totdeauna 
trebuinţă de un început nou pentru fiecare lucru din ea, 
şi neputînd dăinui nicidecum fără el, ne înfățișează chiar 
prin lucruri primul început al ei care nu a fost din alt 
început 675. 

2. Că lumea nu numai a început, ci va avea și un 
siîrşit, ne înfățișează firea ei, ca una ce e dintre cele 
678. Dacă lumea n-ar avea un început, n-am cunoaște pe înte- 


meietorii statelor, pe inventatorii meșteşugurilor şi pe dătătorii legilor. 
Ele ar trebui să fie din veci. Toate au un început în cadrul lumii. Dar 

întîmplătoare. Căci mereu sfîrșește în părţile ei 64. Dar 
încredințarea sigură și neclintită despre aceasta ne-o dă 
proorocia tuturor celor insuflați de Dumnezeu și a lui 
Hristos, Care e Dumnezeu peste toţi. A crede acestora, 
ca unora ce au spus adevărul, se cuvine nu numai celor 
evlavioşi, odată ce văd că au spus adevărul și în privința 
tuturor celorlalte pe care aceia le-au prevestit. De la ei 
se poate afla nu că lumea aceasta întreagă înaintează 
spre neființă, ci că precum se vor preface trupurile noas- 
tre, așa se va desface și se va realcătui și ea din puterea 
Duhului dumnezeiesc într-o formă mai dumnezeiască spre 
a fi pe măsura noastră. 

3. Înţelepţii elinilor zic că cerul se întoarce prin fi- 
rea sufletului lumii, şi că însăși judecata dreaptă și ra- 
țiunea ne învaţă aceasta. Care judecată dreaptă ? Care 
rațiune ? Căci dacă cerul se întoarce nu prin firea lui, 
ci prin puterea lumii căreia îi zic suflet, iar sufletul 
acesta e al întregii lumi, cum de nu se întoarce și pămîn- 
tul și apa și aerul, mai ales că după ei sufletul e pururea 
în mișcare ? Noi însă vedem că pămîntul stă prin firea 
sa, asemenea și apa, ținînd locul de jos. Astfel și cerul 
se mișcă pururea prin firea lui și se mișcă în cerc, ţinînd 
locul de sus. Apoi cum ar fi acest suflet al lumii, prin 
a cărui fire s-ar mișca cerul ? Este oare rațional ? Dar 
atunci ar fi cu voie liberă și nu ar mișca corpul ceresc 
cu aceleași mișcări. Căci cele cu voie liberă se mișcă odată 
într-un fel, altădată în altfel. Şi apoi ce urmă de suflet 
raţional vedem în sfera cea mai de jos a lumii, adică în 
pămînt, sau în cele care sînt mai aproape de el, în apă, 
în aer sau chiar în foc ? Căci sufletul lumii trebuie să fie 
lumea însăși trebuie să aibă un început care nu mai are înainte începutul 
a altceva din care să apară printr-un nou început. 

674. Lumea nu se arată ca necondiţionat necesară, ca existind în 
mod necesar. Ea e contingentă. Ar putea și să nu fie. Totuși nu există 
din întîmplare. Există pentru că a voit Dumnezeu să existe. Că lumea 


nu e necondiționat necesară o dovedește faptul că mereu se sfirșește în 
părţile ei constitutive. Aceasta arată că ea va avea şi ca întreg un sfîrșit. 

şi al acestora. Cum ar fi apoi unele însuflețite, iar altele 
neînsuilețite ? Aceasta o recunosc și ei. Iar cele din urmă 
nu sînt aşa în parte, ci piatra e toată piatră, metalul tot 
metal, țărîna toată ţărină, apa, aerul, focul, la fel. Iar 
de foc zic tot ei că se mișcă prin firea sa și nu prin suflet. 
Deci dacă sufletul e comun, cum se mișcă numai cerul 
singur prin firea sufletului și nu prin a lui însuşi ? Dar 
poate zic că sufletul, care, după ei, mișcă corpul ceresc, 
nu e raţional. Însă cum poate fi așa, dacă acel suflet este, 
după ei, izvorul sufletelor noastre ? Dacă nu e rațional, 
trebuie să fie măcar sensibil sau natural (vegetal). Dar 
nici una din aceste calități nu vedem cum ar mișca un 
trup fără mădulare. Iar vreun mădular organic nu vedem 
să aibă nici pămîntul, nici cerul, nici alta dintre stihiile 
ei. Fiindcă tot organul e compus din diferite substanţe. 
Însă fiecare dintre stihii are o substanță simplă și mai 
ales cerul 675. 


Sufletul este entelehia trupului organic ce are viața 
în potență 66. Cerul însă, neavînd niciun mădular sau 
parte organică, nici nu poate viețui. Cum ar avea deci 
peste tot suflet ceea ce nu poate vieţui ? Dar cei ce s-au 
făcut deșerți în cugetările lor au plăsmuit cu inimă neîn- 
țeleaptă un suflet care nici nu este, nici nu va fi, și pe 
acesta l-au făcut ziditorul, cîrmuitorul și proniatorul în- 
tregii lumi văzute. De asemenea l-au înfățișat ca pe un 
fel de rădăcină și izvor al tuturor sufletelor noastre, el 
însuși avîndu-și nașterea din minte. lar această minte 
zic că este altceva după ființă decit ceea ce spun că este 

675. În acest capitol şi în cel următor e combătută teoria unui suflet 


al cosmosului, cosmo-zoismul, sau cosmo-psihismul, sau hylo-zoismul, una 
din formele panteismului elin. 

676. Teoria aristotelică a sufletului ca entelehia sau ca formă a 
trupului organic, prin care acesta e dus spre o ţintă a lui, a fost acceptată 
şi de unii părinţi ai Bisericii. Trupul are viaţa în potenţă, în sensul că 
ea se dezvoltă, sau se actualizează. Iar întrucît sufletul e legat de viaţa 
organică ce creşte, se poate spune că şi sufletul e la început în mare 
parte o potenţă ce se dezvoltă. 

Dumnezeu, care se află deasupra tuturor. Așa le dogma- 
tizează pe acestea cei mai de frunte în înţelepciunea și 
teologia elinilor, nefiind cu nimic mai buni ca cei ce în- 
dumnezeiesc animalele și pietrele, ba, dimpotrivă, fiind 
cu mult mai răi în privința credinţei. Căci dobitoacele, 
aurul, piatra, arama sînt ceva, chiar dacă se află printre 
cele din urmă dintre făpturi. Dar un suflet al lumii, pur- 
tător de stele nu există și nu este cîtuși de puţin ceva 
din cîte sînt, decît o plăsmuire a unei cugetări diavolești. 

4. Mai zic aceia : întrucît corpul ceresc trebuie să 
se miște, dar mai încolo nu este niciun loc spre care ar 
înainta, el se întoarce la sine însuși și înaintarea lui nu e 
decît o învîrtire. Foarte bine. Deci dacă ar fi loc, ar fi 
purtat în sus ca și focul, ba chiar mai mult decît focul, 
fiindcă e și mai uşor decît firea focului. Dar această miș- 
care nu este a firii sufletului, ci a ușurătății firii. Dacă 
deci înaintarea cerului înseamnă învîrtire, iar aceasta 0 
are prin firea sa și nu prin firea sufletului, corpul ceresc 
se învîrtește nu prin firea sufletului, ci prin a sa. Deci 
nu are suflet, nici nu există vreun suflet ceresc, sau al 
lumii întregi. Singurul suflet rațional este cel omenesc 
care nu e ceresc și nu se cuprinde într-un loc, ci prin firea 
sa este esență înțelegătoare 677. 

5. lar corpul ceresc nu are puterea să înainteze sau 
să se întindă în sus. Și aceasta nu fiindcă nu mai este 
loc mai încolo, ci pentru că și sfera eterului de după el 
este învăluită de cer. De aceea nu înaintează în sus nu 
fiindcă nu este niciun loc spre care să înainteze, căci 
lărgimea cerului se acoperă cu sfera eterului. Nu se în- 
tinde mai sus de ea, deoarece, fiind mai subţire, este mai 
sus prin firea sa. Așadar nu fiindcă nu are loc mai sus 
decît sine, nu se înalță cerul mai sus, ci fiindcă nu este 
nici-un corp mai subțire și mai uşor ca el. 

677. Această învăţătură creştină despre lume ca neavînd suflet în 
ea, a eliberat drumul cercetării științifice a naturii. 

6. Nu este niciun corp mai înalt decît corpul ceresc. 
Dar nu din cauza aceasta e incapabil să se înalțe mai sus, 
ci fiindcă cerul cuprinde orice corp şi nici-un corp nu 
este și n-a fost dincolo de el ca să-l străbată. Dar nouă, 
binecinstitorilor şi credincioșilor, nu ne este oprit să ajun- 
gem deasupra cerului. Căci Dumnezeu, care umple toate, 
Se întinde și dincolo de cer, la nesfîrșit, și a fost și îna- 
inte de lume, umplînd, cum umple și acuma, tot locul 
din lume și nimic nu 1 s-a adăugat Lui ca să se ivească 
în El vreun corp. Prin urmare nici în afară de cer nu 
este vreo piedică, spre a nu fi loc, cum este cel din jurul 
lumii, sau cel care s-a ivit în lăuntrul lumii, ea să fie 
corpuri în el. 


7. Cum deci, odată ce nue nici o piedică, nu se 
îndreaptă în sus mișcarea corpului ceresc, ci se mișcă în 
cerc, întorcîndu-se la sine însuși ? Fiindcă stind deasupra 
ca cel mai subţire dintre toate, e mai presus decît orice 
corp, dar și mai ager la mișcare. Precum ceea ce e cu- 
prins de el e cît se poate de greu și de jos, aşa el e cel mai 
ușor, cel mai înalt și eel mai ager la mișcare. Dacă se 
mișcă prin fire, rămînînd sus la suprafață, dar ceea ce 
rămîne la suprafață nu se poate despărţi prin fire de 
acelea la a căror suprafaţă stă, iar acelea la a căror su- 
prafaţă stă corpul ceresc sînt sferice, în chip necesar el 
se mișcă neîncetat în jurul lor ; nu printr-o fire suile- 
tească, ci printr-una corporală și proprie, fiindcă schimbă 
un loc cu altul pe rînd. Iar mișcarea este proprie corpu- 
rilor, precum starea potrivnică e opusă corpurilor 678. 

8. Cineva poate vedea și în apropierea noastră vîn- 
turile care netezesc suprafețele, nedespărțindu-se de aces- 
tea cînd se mișcă și neridicîndu-se mai sus, nu fiindcă nu 
este loc, ci fiindcă sînt mai ușoare cele de deasupra lor. 

678. Cap. 4—7 înfățișează o viziune despre cer, depășită de cunoş- 
tinţele astronomice dobîndite în secolele următoare. Dar în ceea ce spune 


sfintul Grigorie Palama e un adevăr: mișcarea naturii nu e purtată de 
un suflet, ci de legile ei fizice. 

Deci rămîn la suprafaţa celor pe care le ating, fiind după 
fire mai ușoare ca acelea. Și se mișcă în jurul lor, nu 
printr-o fire sufletească, ci prin firea lor. Socotesc că 
această asemănare din parte voind s-o arate și înțeleptul 
Solomon, a numit corpul ceresc cu numele vînturilor, 
scriind despre el: «Vîntul umblă în cerc şi se întoarce 
în cercurile lui» (Eccl. I, 6). Dar firea vînturilor din jurul 
nostru e atît de departe de a celor mai înalte și de miș- 
carea cît se poate de iute a acelora, pe cît de departe e 
şi ușurimea acelora. 

9. După înţelepţii elinilor, sînt două zone ale pă- 
miîntului temperate și locuite. Dintre acestea, fiecare se 
împarte în cîte două lumi locuite, dind patru lumi de 
acestea. De aceea susțin că sînt patru neamuri de oameni, 
care nu pot trece unul la altul. Căci după ei, unii locu- 
iesc în zona noastră, alăturea de noi, fiind despărțiți de 
noi de zona arzătoare a pămîntului. Opus lor, sînt cei 
ce, priviţi din punctul lor de vedere, locuiesc dedesubtul 
zonei acesteia, precum nouă ne sînt opuși cei ce au ace- 
lași tropic ca şi noi. Dintre aceștia, unii sînt opuși, ceilalți 
antipozi și întorși față de noi. Ei nu știau că afară de a 
zecea parte din sfera pămîntului, aproape toată cealaltă 
parte e acoperită de ape. 


10. Oricine poate cunoaşte că afară de lumea locuită 
de noi, nici o altă parte a pămîntului nu e locuită, fiind 
acoperită de mări. Să ia aminte de asemenea că cele 
patru stihii din care constă lumea, sînt părți egale 69. Iar 


679. Era pe atunci ideea că lumea materială se compune din patru 
stihii sau elemente: pămînt, apă, aer şi foc, iar pe deasupra ei este 
eterul, ca al cincilea element. Ideea aceasta simplistă despre cele cinci 
stihii, despre proporţiile lor neschimbate, despre așezarea lor în cercuri 
tot mai largi care se cuprind, e inferioară intuiţiei biblice despre măreaţa 
complexitate a lumii, intuiție care e proprie şi sfinţilor părinți. Ea era 
proprie științei şi unei părţi a filozofiei eline și bizantine, pe care știința 
modernă a depăşit-o. Sfîntul Grigorie Palama a făcut uz în capitolele 
de pînă aci şi în alte cîteva următoare de acea «știință», urmărindu-și 

datorită stării sale rarefiate și sferei fiecăreia din ele, are 
un volum înmulţit faţă de al altuia, cum i se pare și lui 
Aristotel. Acesta zice că sînt cinci stihii, așezate sieric 
în cinci straturi, stratul mai mic fiind totdeauna cuprins 
de cel mai mare, pămîntul de apă, apa de aer, aerul de 
foc, focul de eter. Și aceasta este lumea. 


11. Eterul este cu mult mai limpede ca focul și se 
numește și materie arzătoare. Focul are volumul înmul- 
țit al sferei aerului, aerul al apei, apa al pămîntului, care 
avînd cea mai mare desime, are volumul cel mai mic 
dintre cele patru stihii de sub cer. Deci sfera apei avînd 
mărimea înmulțită a pămîntului, dacă ar fi revărsată 
peste toată suprafața pămîntului, amîndouă sferele s-ar 
mișca în jurul aceluiași centru, al pămîntului și al apei. 
Apa n-ar îngădui dobitoacelor de pe uscat să se folosească 
de nici o parte a pămîntului, întrucît l-ar acoperi întreg 
și s-ar întinde în mare măsură peste toată suprafața lui. 
Dar întrucît nu cuprinde toată suprafața pămîntului, căci 
uscatul locuit de noi este neacoperit, sfera apei este în 
chip necesar nelegată de centrul pămîntului. Prin ur- 
mare trebuie căutat cît de mult e ea în afară de centrul 
pămîntului. E mai jos sau mai sus de noi? Mai sus nu 
poate să fie, căci vedem că suprafața apei este, în parte, 
sub noi. Așadar centrul sferei apei este mai jos, în raport 
cu noi, chiar şi de centrul pămîntului. Rămîne de cercetat 
cît este de departe acest centru de centrul pămîntului. 


12. Ar putea cunoaște cineva cît de departe, adică 
cît de jos, din punctul nostru de vedere, este centrul sfe- 
rei apei, de centrul pămîntului, luînd seama că suprafe- 


scopul său de a arăta că sufletul nu poate fi prezent ca forță de miș- 
care în tot acest cosmos, el nu e decît în organismele umane așezate pe 
pămînt, care formează numai a zecea parte din întinderea apei, şi nici 
pe pămîntul întreg, ci numai în anumite zone din el cu o climă tempe- 
rată, nu și în cele fierbinţi, care sînt nelocuite. 

ței sferei pămîntești, care e locuită de noi îi corespunde 
suprafaţa apei văzută de noi şi aflată sub noi, sub pă- 
mîntul pe care-l călcăm. Partea pămîntului locuită de noi 
e o zecime din suprafața lui. Căci pămîntul are cinci zone, 
iar noi locuim o jumătate a uneia din aceste cinci. Deci 
dacă ar vrea cineva să aplice acestei zecimi de suprafață 
o sferă în jurul pămîntului, va afla sfera care i se potri- 
veşte. Ea va avea îndoit diametrul sferei căreia i se aplică 
din afară şi pe care o cuprinde, iar mărimea ei e de opt 
ori mai mare și centrul îl are la marginea pămîntului, 
care ni se pare cea mai jos. Acest lucru e limpede din 
desen. 


13. Să zicem că sfera pămîntului este un cerc înăun- 
tru căruia e scrie A, B, C, D, iar în jurul lui e desenat 
în loc de sfera apei un alt cerc, care e tangent cu supra- 
fața zecimei de sus a cercului din el. În cercul acesta e 
scris E, F, G, H. Marginea cercului din lăuntru, care din 
punctul nostru de vedere 
este cel mai de jos, va fi = 
centrul cercului exterior. di 
Acesta avind diametrul 
îndoit, se arată prin de- e D 
monstraţii geometrice că 
sfera al cărei diametru es- 
te îndoit faţă de al sferei N 
care are diametrul pe ju- 
mătate, este de opt ori mai 
mare. Această sferă lichi- 
dă, care e de opt ori mai 
mare, e amestecată cu pă- 
mintul. De aceea țișnesc 
din el numeroase izvoare și răsar apele bogate și nesecate 
ale rîurilor și se varsă sînurile nu puţinelor mări ; mul- 
țime de lacuri sînt răspîndite și aproape nu este loc pe 
pămînt, unde, săpînd cineva, să nu afle curgînd pe dede- 
subt apă. 


F 


432 FILOCALIA 


14. Că afară de partea locuită de noi, nu mai este 
nici o alta locuită, arată și desenul și rațiunea. Căci pre- 
cum, dacă centrul pămîntului şi al apei ar fi acelaşi, pă- 
mîntul ar fi cu totul nelocuit, tot așa, ba cu mult mai 
vîrtos, dacă apa are ca centru partea cea mai de jos a 
pămîntului, din punctul nostru de vedere, afară de par- 
tea locuită de noi, care se atinge cu partea de sus a sferei 
apei, toate celelalte fiind acoperite de multă apă, nu pot 
fi locuite. Și fiindcă s-a spus mai înainte că numai în 
partea de pămînt locuită există suflet rațional încorporat, 
iar aceasta este una singură, urmează că numai în această 
parte locuiesc și dobitoacele necuvîntătoare de uscat. 

15. Vederea ia naştere din culori și figuri combinate 
în multe feluri ; mirosul din aburi ; gustul din umezeli ; 
auzul din zgomote ; pipăitul din asprimi sau din nete- 
zimi, prin atingerea cu ele. Iar conținuturile care se al- 
cătuesc în simțuri sînt dela corpuri, dar nu sînt corpuri, 
deși sînt corporale. Căci nu sînt simplu de la corpuri, ci 
din formele corpurilor. Nu sînt nici înseși formele corpu- 
rilor, ci întipăriririle lor, un fel de chipuri nedespărțit 
despărțite de formele corpurilor. Aceasta se constată mai 
ales din vedere și în chip deosebit din cele ce nu se văd 
în oglindă. 

16. Întipăririle acestea din simţuri, însușindu-și-le 
puterea de imaginație (închipuirea) a sufletului, desparte 
deplin nu simțurile înseși, ci, precum am spus, chipurile 
din ele, de corpuri şi de formele lor. Şi avîndu-le adu- 
nate ca pe o vistierie, aduce la întrebuințare din lăuntru 
cînd una cînd alta, chiar cînd nu e de față corpul, fă- 
cîndu-și-le pe toate văzute, și pe cele auzite și pe cele 
gustate și pe cele mirosite și pe cele pipăite 680. 

680. E o distincţie între formele care ţin obiectiv de corpuri și 
între chipurile pe care aceste forme le întipăresc în simţiri și care, pînă 
ce rămîn în simţuri, pe de o parte sînt deosebite de formele obiective 
ale corpurilor, pe de alta sînt nedespărțite de ele. Imaginaţia preluînd 


apoi aceste chipuri, le desparte deplin de formele corpurilor, fără să 
despartă însă şi simţurile însele. Aşa se face că în imaginaţie chipurile 

17. Această putere de imaginaţie (de închipuire) a 
sufletului se găsetșe în făptura raţională, la mijloc între 
minte și simțuri. Mintea privind și întorcînd în sine ima- 
gini primite de către simţuri, ca despărțite de corpuri și 
ca chipuri necorporale, înfăptuieşte feluritele înţelesuri, 
deosebindu-le, asemănîndu-le și judecîndu-le în mod fe- 
lurit, pătimaș, nepătimaș, mijlocit, în chip greșit sau fără 
greșală. Din acestea se nasc apoi cele mai multe virtuţi 
și păcate, păreri bune și rele. Fiindcă nu tot înţelesul 
minții vine din acestea și e despre acestea, ci sînt unele 
pe care nu le poate afla cineva ca venind prin simţuri, 
ci sînt date de minte, de aceea am zis că nu tot adevărul 
și amăgirea, virtutea şi răutatea din gînduri își au înce- 
putul de la imaginație (închipuire). 

18. E vrednic de mirare și de cercetare, cum de la 
lucrurile vremelnice şi supuse simţurilor, poate să se 
nască în suflet o frumuseţe sau o uriciune statornică, o 
bogăţie sau o sărăcie, o slavă sau o lipsă de slavă, și, sim- 
plu-vorbind, o lumină mintală (inteligibilă) pricinuitoare 
de viață veșnică, sau un întuneric mintal (inteligibil) și 
chinuitor. 

19. Mintea, purtată de imaginația sufletului și îm- 
preunată prin aceasta cu simţurile, naște o cunoștință 
îmbinată. De pildă privește cineva cu simţurile la soarele 
care apune, dar totodată și la luna apropiată care stă cu 
partea bombată spre soare, pînă ce încet, încet se depăr- 
tează în zilele următoare și e tot mai luminată, pînă ce 
ajunge la partea opusă, apoi se apropie iarăși cîte puţin 
cu partea cealaltă micșorîndu-și lumina tot mai mult, 
pînă și-o pierde, ajungînd iarăși acolo de unde a început 
să lumineze. Aceste vederi însemnîndu-și-le mintea, ca 
lucrurilor pot lua forme întrucîtva deosebite de formele lucrurilor. Ima- 
ginaţia are astfel o funcţie creatoare, nu simplu reproductivă ca simțu- 
rile. Ea le înmagazinează în sine și apoi le proiectează cînd voieşte, 
chiar în lipsa corpurilor şi a formelor lor. 


28, — Filocalia 


434 FILOCALIA 





una ce ţine pe cele de mai înainte în imaginație, iar pe 
cea mereu prezentă în simţ, îşi dă seama din simţ, din 
imaginaţie și din înţelegere că luna își are lumina de la 
soare și că osia acesteia este mai aproape de pămînt și 
cu mult mai jos decît soarele 681. 

20. Dar nu numai datele ce privesc luna, ci și cele 
ce privesc soarele, eclipsele lui și conjuncţiile din vremea 
lor, schimbările şi distanţele celorlalte planete de pe cer, 
formaţiile felurite ce le alcătuiesc între ele, și, pe scurt, 
toate cîte le știm despre cer, apoi raţiunile firii, toate 
artele, meșteşugurile și, simplu vorbind, întreaga cunoș- 
tință a tuturor adunate din observări parţiale, le-am cîș- 
tigat din simțuri şi din imaginaţie, prin minte. Nici una 
din acestea nu se poate numi duhovnicească, ci mai de- 
grabă naturală, fiindcă nu cuprinde cele ale Duhului. 

21. De unde am aflat ceva sigur și nemincinos des- 
pre Dumnezeu, de unde despre lumea întreagă, de unde 
despre noi înșine ? Nu din învățătura Duhului ? 682, Căci 
Duhul ne-a învățat că numai Dumnezeu este Cel ce 
este cu adevărat și este pururea și este neschimbat, ne- 
primindu-și existenţa din cele ce nu sînt și nemergînd 
spre neființă ; că este în trei ipostasuri și atotputernic ; 
că El a adus în șase zile cu cuvîntul la existenţă cele ce 
sînt din cele ce nu sînt 6%, mai bine zis le-a dat fiinţă 

681. Explică judecăţile făcute de minte pe baza asocierii între chi- 
purile sensibile primite dela simţuri și reținute de imaginaţie şi cele 
prezente în simţuri. 

682. Cunoștinţele parţiale le avem din simţuri, din imaginație (me- 
morie) și din minte, adică din lucrarea lor comună. Ele formează deci 
cunoştinţa naturală. Dar cunoştinţele sigure şi nemincinoase despre lu- 
mea ca întreg, adică despre originea și scopul ei, despre noi înşine ca 
persoane unitare și despre Dumnezeu nu mai sînt din cele trei puteri ale 
naturii noastre, ci din învățătura pe care ne-a dat-o Duhul şi pe care 
am primit-o prin credinţă. 

683. Urmînd sfintului Maxim Mărturisitorul, pe Dumnezeu îl nu- 
mește «Cel ce există în chip existent sau adevărat» (6 dyros &y), iar 
creaturile numai cele ce sînt (ră 8vra). Existenţa adevărată sau exis 

deodată tuturor, cum zice Moise. Căci îl auzim pe acesta 
zicînd : «La început a făcut Dumnezeu cerul și pămîntul» 
(Facere I, 4), nu ca pe un gol, desigur, nici fără cele din- 
tre ele. Căci pămîntul era amestecat cu apă și fiecare 
dintre ele purta în sine ca o sarcină aerul și dobitoacele 
și plantele după felul lor 6%. Iar cerul cuprindea feluri- 
tele lumini și luminători, în care subzista totul 685. Astfel 
a făcut Dumnezeu la început cerul și pămîntul ca pe o 
substanță care cuprindea totul și purta în potență toate. 
dezaprobînd de departe, precum se cuvine, pe cei ce so- 
cotesc în chip greșit că materia a preexistat de la sine. 


22. După aceea, înfrumusețînd oarecum și împodo- 
bind lumea, Cel ce a adus toate la existență din cele ce 
nu sînt, a împărţit fiecăruia rînduiala proprie și cuvenită 
a însușirilor sale, întregind lumea în şase zile, deosebind 
pe fiecare numai cu porunca și scoțind ca din niște vis- 
tierii ascunse la forma lor văzută cele puse în ea 686, așe- 
zînd și îmbinînd în chipul cel mai armonios și mai po- 
trivit un lucru cu altul și pe fiecare cu toate și pe toate 
cu fiecare. lar pămîntul cel nemișcat, l-a înconjurat ca 
pe un centru oarecare, cu un cerc foarte înalt și l-a legat 


tența existentă este cea care nu e de la nimeni, ci de la sine, aceea 
care nu se schimbă și nu înaintează spre descompunere (stricăciune). 
Cele simplu existente sînt cele ce nu au existenţă dela ele, ci sînt aduse 
ia existenţă din nimic de Dumnezeu. 

684. Kvâqpogovy — însărcinat. Pămîntul și apa erau însărcinate cu 
plantele și cu animalele pe care aveau să le nască. Aveau în ele în mod 
virtual plantele și animalele. Se insinuează aci o concepţie corespunză- 
toare cu cea a științei de azi. Parcă ar fi vorba şi de aer, ca o sarcină 
a pămîntului și a apei. Deci stihiile nu erau totuși separate, mai ales 
la început. 

685. Sfîntul Grigorie Palama pare a insinuat aci că în lumina sau 
în energia ei își avea subsistenţa, sau originea toată lumea creată. 

686. etahwv eic etdoc mă Evredtvra. Plantele și animalele, dar și 
toate formele în mișcare erau date potenţial în substanța originară a 
lumii, ca în niște vistierii ascunse. 

preaînţelept, prin cele din mijloc cu cerul pururea în miș- 
care 687, încît aceeași lume se află și stînd și mișcîndu-se. 

23. Dînd Marele Meșşter o astfel de rînduială fiecă- 
reia din marginile întregului, a fixat în nemișcare şi a 
pus totodată în mișcare acest întreg, făcîndu-l o lume 
bine întocmită. Iar celor aflătoare între aceste margini, 
le-a împărțit iarăși la fiecare, ceea ce i se cuvine. Pe unele 
le pune sus și le poruncește să se învîrtească în înălțime 
și să se miște împreună cu hotarul cel mai de sus al în- 
tregului, cu chibzuială și rînduială în toată vremea. Pe 
cele ușoare și rodnice în lucrare și ușor de prelucrat le-a 
pus în folosul oamenilor. Pe cele ce se încălzesc peste 
temperatura de mijloc le-a pus să se ridice, cu bun rost, 
peste celelalte, ca să potolească frigul prea mare, iar căl- 
dura lor prea mare să fie potolită de frig. Lipsa de mă- 
sură în pornirea marginilor celor mai de sus, e înfrînată 
de mișcarea întoarsă a unora dintre ele. Prin acestea ne-a 
dat deosebirile de mult folos ale anilor, ale ceasurilor şi 
măsurile distanțelor de timp și celor ce pricep cunoștința 
lui Dumnezeu, care a zidit, a rînduit și a împodobit toate. 
Deci pe cele de sus și de la înălțime le-a lăsat să se învîr- 
tească în chipul acesta felurit și îndoit, de dragul frumu- 
seţii lumii și al folosului de multe feluri. Iar pe altele 
le-a așezat jos și la mijloc, şi anume pe acelea care sînt 
mai grele şi sînt pasive după fire, care se fac și se pres- 
chimbă, care pot fi deosebite şi asemănate și suportă mai 
ușor prefacerile, spre buna întrebuințare. Pe toate le-a 
rînduit ca pe o podoabă şi după legătura rațiunilor lor, 
ca să se poată numi pe drept cuvînt, întregul, podoabă 
(cosmos). 

24. Astfel la facere s-a zidit întîi un lucru dintre 
făpturi, după cel dintii altul, după acesta iarăși altul, iar 
după toate, omul. Acesta s-a învrednicit de atîta cinste 


687. Aci sfîntul Grigorie face iarăși uz de «știința naturală» a 
timpului său. 

și grijă din partea lui Dumnezeu, încît toată lumea aceasta 
văzută a fost făcută înainte de el pentru el. Iar Împără- 
ţia cerurilor a fost gătită îndată după întemeierea lumii, 
tot pentru el (Matei XXV, 34), înainte de el 688. Dar și 
sfat a premers despre el și a fost plăsmuit de mîna lui 
Dumnezeu și după chipul lui Dumnezeu și n-a primit 
totul din materia aceasta din lumea supusă simţurilor, 
ca celelalte viețuitoare, ci numai trupul, iar sufletul din 
cele mai presus de lume, mai bine zis de la Dumnezeu 
însuși, prin suflare negrăită. Aceasta, pentru că e ceva 
mare și minunat şi întrece totul și privește totul și cîrmu- 
iește toate ; iar, pe de altă parte, cunoaște pe Dumnezeu 
și-L poate primi pe El şi se dovedește mai mult decît 
orice rezultatul măririi mai presus de toate a Meşterului. 
Ba nu numai că poate primi pe Dumnezeu prin osteneala 
nevoitoare și prin har, ci se și poate uni cu El într-un 
singur ipostas 689. 


688. Nu numai lumea aceasta este gătită ca un palat pentru om 
— împăratul ce avea să apară după aceea — ci şi Împărăţia cerurilor 
s-a gătit pentru el înainte de el, căci el trebuia să privească spre ea 
dela începutul existenţei sale. 


689. E dat aci în mod concentrat tot ce deosebeşte pe om de toate 
creaturile sensibile. Pe de o parte el priveşte conştient toate, le conduce 
pe toate, ca un Chip al lui Dumnezeu. El e conștiința stăpinitoare şi 
transformatoare a lumii, în el se descopere rostul lumii. Fără om lumea 
ar fi lipsită de rost, de sens, de lumină, existența ar fi lipsită de o latură 
esențială a ei, sau de cea mai esenţială. Fără om nu s-ar crea în lume 
nimic purtător de un sens. Fără om lumea n-ar şti de ea însăși. Pe de 
altă parte, existența omului dovedind că lumea e pentru un sens, dove- 
deşte că ea se cere după sensul deplin pe care omul nu i-l poate des- 
coperi şi da. Numai în legătură cu lumina totală noi putem vedea în 
lume un sens și putem căuta și realiza în ea un sens final. Dar tot 
numai în legătură cu conștiința care are în ea toată lumina, conștiința 
umană poate descoperi sensul deplin al existenţei sale și al lumii după 
care se doreşte. De aceea conştiinţa umană e făcută pentru a se uni 
cu conștiința deplin luminată a lui Dumnezeu. Numai ființa umană e 
capabilă să primească în conștiința ei conștiința lui Dumnezeu care echi- 
valează cu lumina totală. Numai ea dovedeşte că lumea e opera unui 
Meşter ato '“aat şi măreț în lumina şi puterea Lui nemărginită. Mă- 

25. În acestea şi în cele ca acestea se află înţelep- 
ciunea adevărată şi cunoștința mîntuitoare, care prici- 
nuiește fericirea de sus. Dar care Euclid, care Marin, care 
Ptolemeu a putut să le vadă ? Care Empedocle, care So- 
crate, Aristotel și Platon a putut să le cunoască acestea 
prin metodele logicii și ale celorlalte cunoștințe natu- 
rale ? Mai bine zis, care simţ a perceput unele ca aces- 
tea ? Oare s-a putut apropia de ele mintea ? lar dacă 
acelora, care filozofau prin fire şi celor asemenea lor li 
s-a părut umilită înțelepciunea din acestea, nu mai puţin 
se vădește astăzi măreţia ei coviîrşitoare. Căci stau aproa- 
pe ca niște viețuitoare necuvîntătoare faţă de înţelepciu- 
nea din acestea (iar de voieşti, ca niște sclavi, decît care 
mai buni s-ar socoti cei ce făuresc diadema împărătească). 
Așa sînt acestea față de înțelepciunea adevărată și mai 
presus de toate și față de învățătura Duhului. 

26. Nu numai a cunoaște pe Dumnezeu cu adevărat, 
pe cît e cu putinţă, întrece fără asemănare filozofia eli- 
nilor, ci și numai a ști ce loc are omul înaintea lui Dum- 
nezeu întrece toată înţelepciunea acelora. Căci singur 
omul dintre cele toate pămiîntești și cerești a fost zidit 
după chipul Ziditorului, ca să privească spre EI şi să-L 
iubească și să fie cunoscătorul singur Aceluia, iar prin 
credinţa, prin înclinarea și dragostea față de EI, să-și păs- 
treze frumuseţea sa ; iar toate celelalte cîte le poartă pă- 
mîntul și cerul acesta, să le vadă mai prejos de sine și 
cu totul nepărtașe de minte 6%. Aceasta neputînd-o ve- 
rirea omului, ca chip al măririi conștiinței supreme, se arată mai ales 
în aceea că devine conştiinţa ipostasului supremei conştiinţe, că prin 
lumina lui își poate comunica lumina și exprima conștiința şi voianţa 
Subiectului supremei şi desăvirşitei lumini a desăvirșitei conștiințe. 

690. Nu numai cunoașterea lui Dumnezeu a rămas străină filozo- 
fiei eline, ci şi recunoaşterea măreției unice a omului. Căci deși orice 
om care nu filozofează își dă seama că e mai presus de toate făpturile 


prin conştiinţa și voința sa, filozofia elină n-a recunoscut aceasta. Ca 
şi mitologia, tot aşa şi filozofia a coborit pe om de pe treapta lui supe- 

dea nicidecum înţelepţii elinilor, au necinstit firea noas- 
tră, n-au slujit lui Dumnezeu, ci au slujit făpturii în lo- 
cul Făcătorului (Rom. I, 25), învăluindu-și mintea cu sfere 
sensibile şi nesensibile şi socotind că fiecare din acestea 
are putere şi însemnătate pe măsura mărimii corpurilor 
lor. Cinstindu-le pe acestea în chip netrebnic, numindu-le 
dumnezei mai mici și mai mari, le-au dat lor stăpînirea 
tuturor. Din cele supuse simţurilor și din filozofia despre 
ele și-au adunat urîciune, necinste şi sărăcia cea mai de 
pe urmă în sufletele lor, ca și mult întuneric inteligibil 
și chinuitor 681. 

27. Faptul că știm că sîntem făcuți după chipul Fă- 
cătorului nu ne îngăduie să îndumnezeim lumea inteli- 
gibilă. Căci nu în întocmirea trupului stă acest chip, ci 
în firea minţii, decît care nimic nu este mai bun după fire. 
Căci dacă ar fi ceva mai bun, s-ar afla în aceea «după 
chipul». Dar fiindcă ceea ce e mai bun în noi este min- 
tea, iar aceasta este după chipul dumnezeiesc şi a fost 
zidită de Dumnezeu, ce greutate este să vedem, sau mai 
bine zis, cum nu e vădit prin aceasta că Făcătorul laturii 
noastre înţelegătoare este și Făcătorul a tot ce este înțe- 
legător 6% ? Așadar întreaga fire înțelegătoare este îm- 
rioară față de tăpturi, făcîndu-l închinătorul acestora. Dar numai în comu- 


niune cu Persoana purtătoare a conștiinței şi libertăţii supreme se umple 
și omul de lumină şi de libertate. 

691. Sfintul Grigorie Palama îolosește adeseori expresia «întune- 
ric inteligibil (vonrvy ax6ros) şi chinuitor», ca unul ce stă în fața min- 
ţii şi o chinuiește prin neștiinţă, cum stă întunericul în fața simţurilor 
și le chinuiește pe acestea. 

692. Însuși faptul că mintea noastră înţelegătoare e numai după 
chipul lui Dumnezeu, deci nu Dumnezeu însuși, arată că Dumnezeu nu 
trebuie identificat cu vre-o realitate, sau cu unele realități mintale sau 
înțelegătoare, sau cunoscute cu mintea. Dumnezeu e mai presus şi de 
acest plan. E mai presus de ordinea îngerilor, care sint fiinţe mintale 
sau înțelegătoare. 

preună slujitoare cu noi și după chipul Ziditorului 6%, 
chiar dacă sînt mai cinstite decît noi, ca fiind în afară 
de trupuri și mai aproape de firea cea cu totul netru- 
pească şi necreată. Mai bine zis pe unii dintre ei, care 
și-au păzit treapta lor și tind spre ceea ce au fost făcuți, 
chiar dacă sînt slujitori ca și noi, îi cinstim și sînt cu mult 
mai cinstiți decît noi prin treapta lor. Iar alții, nepăzin- 
du-și treapta lor și răzvrătindu-se și nesocotind ţinta pen- 
tru care au fost făcuţi, depărtîndu-se cît mai mult de 
cei ce sînt aproape de Dumnezeu, au căzut și din cinste. 
Și fiindcă încearcă să ne atragă și pe noi la cădere, nu 
numai că sînt netrebnici și necinstiţi, ci și vrăjmași lui 
Dumnezeu, iar neamului nostru omenesc pricinuitor de 
întinăciune, războindu-ne cît se poate de mult. 

28. Dar învățații în ale naturii și cercetătorii de 
stele, care se laudă că știu toate, neputînd cunoaște prin 
filozofia lor nimic din cele spuse mai sus, nu numai că 
au ridicat și pe stăpînitorul întunericului inteligibil și 
toate puterile răzvrătite de sub el deasupra lor, ci le-au 
numit şi dumnezei (zei), le-au cinstit în temple, le-au 
adus jertfe și s-au supus rînduielilor atît de stricăcioase 
ale acelora, lăsîndu-se batjocoriţi multă vreme prin preoţi 
fără sfinţenie şi prin curăţiri care spurcă și sporesc tică- 
loasa părere de sine și prin prooroci și proorociţe care 
au alunecat atît de departe de adevăr. 

29. Am spus că a cunoaște omul pe Dumnezeu și a 
se cunoaşte pe sine şi treapta sa (pe care le au acum și 
creștinii socotiți simpli), întrece puterea cunoașterii firii 
şi a astronomiei și a toată filozofia în legătură cu ele. 
Adăugăm acum că chiar cunoașterea de către minte a 
neputinței sale și străduința de a și-o tămădui e ceva 
neasemănat mai înalt decît a cunoaşte și a cerceta mări- 
mile stelelor, rațiunile lucrurilor, nașterile celor de jos 

693. Deci şi îngerii sînt după chipul lui Dumnezeu, deși altfel că 
oamenii, neavînd un trup prin care să stăpinească peste lume și să spri- 
tualizeze materia. 

și perioadele celor de sus, devierile și perioadele, constan- 
țele și învirtirile, despărțirile și întîlnirile și — într-un 
cuvînt — toate feluritele relaţii ale mulţimii mișcărilor. 
Căci mintea care și-a cunoscut neputința sa a aflat pe 
unde poate să intre la mîntuire, să se apropie de lumina 
cunoștinței şi să primească înţelepciunea adevărată, care 
nu se destramă odată cu veacul acesta. 

30. Toată firea rațională și înţelegătoare, fie că-i 
spune cineva ființă îngerească, fie ființă omenească, are 
viață, pentru care şi rămîne, prin existență, nemuritoare, 
neprimind stricăciune. Dar firea înţelegătoare și rațio- 
nală din noi nu are numai viaţa prin ființă, ci și lucrarea. 
Căci face viu trupul unit cu ea, pentru care pricină se 
numește și viața lui. Se numește însă viaţă și pentru altul. 
Dar aceasta e lucrarea ei. Căci ceea ce e pentru altul nu 
e niciodată ființa în sine. Firea înţelegătoare a îngerilor. 
însă, nu are viața și ca o asemenea lucrare. Căci nu a 
primit de la Dumnezeu un trup unit cu ea, ca să pri- 
mească spre aceasta și o putere de viață făcătoare. E în 
stare şi firea aceasta de cele potrivnice, adică de răutate 
și de bunătate. Aceasta o arată îngerii răi, suferind că- 
dere din pricina mîndriei. Așadar și îngerii sînt compuși 
în oarecare fel, din fiinţa lor și dintr-una din însușirile 
ce-și sînt potrivnice, adică din virtute sau din răutate. 
De aici se arată că nici ei nu au bunătatea ca ființă 6%. 

31. Sufletul fiecăruia din dobitoacele cuvintătoare 
este viața trupului însufleţit prin el. Ele au viața nu ca 
ființă, ci ca lucrare, nefiind în sine, ci pentru altul. Căci 
această viață nu se vede să aibă nimic altceva, decît cele 
ce le lucrează prin trup. De aceea destăcîndu-se acesta, 
se desface numaidecit și ea. Căci este nu mai puţin mu 
ritoare ca trupul. Fiindcă tot ce este ea, este și se zice 
spre moarte. De aceea moare împreună cu cel ce moare. 

694. Nu fiinţa îşi poate fi potrivnică, pentru că în acest caz ai 


sfîrşi în neființă, ci lucrările fiinţei. Chiar îngerii au o lucrare care le 
poate fi potrivnică, putînd fi buni sau răi. Deci nu au bunătatea ca fiinţă. 

32. Sufletul fiecăruia dintre oameni este și viața 
trupului însuflețit prin el și are lucrare de viață făcă- 
toare pentru altul, lucrare ce se arată adică în trupul î în- 
suflețit de el. Dar are viaţa nu numai ca lucrare, ci și ca 
ființă, întrucît sufletul e viu prin el şi pentru el însuși. 
Căci se arată avînd viaţa rațională și înțelegătoare, ca 
una ce e în chip vădit alta decît viața trupului şi a celor 
ce sînt prin trup. De aceea, chiar desfăcîndu-se trupul, 
sufletul nu se destramă. Iar pe lîngă faptul că nu se des- 
tramă, mai rămîne şi nemuritor, întrucît nu se arată să 
fie pentru altul, ci are viaţa prin sine ca ființă 6%. 

33. Sufletul raţional şi înţelegător are viaţa ca fiinţă, 
dar în stare să primească cele ce sînt potrivnice, adică 
răutatea şi bunătatea. De aici se arată că nu are bună- 
tatea ca ființă, precum nici răutatea, ci o oarecare însu- 
șire în stare să se îndrepte și spre o parte și spre alta cînd 
e lăsată. Acestea nu sînt de față într-un spaţiu, ci sufletul 
înţelegător, primind de la Ziditor puterea de a se hotărî 
liber, poate să încline spre una sau alta și să viețuiască 
potrivit cu ea. De aceea sufletul rațional și înțelegător 
este oarecum și compus, datorită lucrării mai sus pome- 
nite. Aceasta fiind pentru altul, nu pricinuiește singură 
compoziţia, ci din fiinţa lui și dintr-o oarecare dintre în- 
sușirile pomenite ce-și pot fi potrivnice, adică din virtute 
şi răutate. 

34. Mintea cea mai de sus, binele cel mai înalt, firea 
mai presus de viață și supradumnezeiască, neputiînd primi 
în nici un chip cele ce sînt potrivnice, e vădit că are bună- 
tatea nu ca însușire, ci ca ființă. De aceea tot binele pe 

695. Viaţa trupului nu e ființa lui, ci o lucrare ce iradiază din 
suflet, De aceia se retrage din trup odată cu moartea acestuia. Viaţa 
trupului animalic nu e însă dintr-un suflet al lui, ci o iradiere din viaţa 
speciei, sau din viaţa de obşte a animalelor. De aceia sufletul lor nu 
rămîne. Dar viaţa sufletului omenesc ţine de ființa lui. El este indivi- 


dual sau personal, dînd caracter personal fiecăruia dintre noi. Deci su- 
fletul omenesc există în sine și pentru sine și după moartea trupului 

care l-ar putea cugeta cineva se află în acea Minte ; mai 
bine zis, acea Minte este mai presus de bine. Şi tot ce ar 
putea cugeta cineva ca aflîndu-se în acea Minte, e bine ; 
mai bine zis e bunătate şi bunătate mai presus de bine. 
Și viaţă este în acea Minte, mai bine zis ea însăși este 
viața. Căci viaţa este un bine și viața în acea Minte este 
bunătate. În ea este și înţelepciunea, mai bine zis ea este 
înțelepciunea. Căci înțelepciunea este un bine, și înţelep- 
ciunea în ea este bunătatea. Tot așa veșnicia, fericirea şi, 
simplu, tot binele care ar putea să fie cugetat. Şi nu este 
acolo deosebire între viaţă, înțelepciune, bunătate și cele 
asemenea. Căci pe toate le cuprinde bunătatea aceea adu- 
nate în chip concentrat şi unitar şi cît se poate de simplu ; 
şi din toate bunătăţile se înţelege și se numește. Tot binele 
pe care l-ar putea cugeta și l-ar zice cineva despre ea este 
unul și simplu 6%6. Dar nu este numai aceea ce se cugetă 
adevărat de către cei ce înţeleg cu o minte înțelepțită de 
Dumnezeu și grăiesc cu o limbă mișcată de Duhul. Ci este 
mai presus şi de acestea, ca negrăită și neînţeleasă ; și nu 
lipseşte nimic unităţii şi simplităţii ei mai presus de fire, 
fiind o unică bunătate atotbună și suprabună. Numai 
atita se înţelege și se numește — iar aceasta numai din 
lucrările Sale care coboară la zidire — că Făcătorul și Stă- 
pînul zidirii este bunătatea atotbună și suprabună, avînd 
bunătatea drept ființă. De aceea nu poate primi în nici 
un fel ceea ce e potrivnic bunătăţii. Căci nici nu este po- 
trivnic nici unei fiinţe. 

39. Această bunătate atotbună și suprabună (mai 
presus de bunătate) este și izvorul bunătăţii. Și aceasta 
este un bine și cel mai înalt bine, care nu poate lipsi 
bunătății desăvîrșite. Iar fiindcă bunătatea desăvirșită și 
mai presus de desăvirșire este Minte, ce ar putea fi alt- 
di 696. Avem aci cea mai puternică afirmare a simplităţii dumnezeiești, 


contrar acuzelor aduse lui Palama că nu menține simplitatea dumne- 
zeiască. 

ceva ceea ce iese din ea ca dintr-un izvor decît Cuvînt şi 
un Cuvint nu asemenea cuvîntului nostru rostit ? Căci 
acesta nu e al minţii, ci al trupului mișcat de minte. Nici 
asemenea cuvîntului nostru lăuntric. Căci şi acesta se 
face sunet, organizîndu-se ca prin niște chipuri 6%. Dar 
nici asemenea cuvîntului din cugetarea noastră, chiar 
dacă aceasta e fără sunet, împlinindu-se prin mișcări ne- 
trupești. Căci și acesta e după noi și are nevoie de între- 
ruperi, de nu puţine pauze temporare, desfășurîndu-se 
pe larg de la un început nedesăviîrșit spre o încheiere de- 
săvirșită. Ci e asemenea cuvîntului ce se află sădit în 
firea şi aşezat în mintea noastră, de cînd am fost făcuţi 
de Cel ce ne-a zidit după chipul Său, adică asemenea cu- 
noştinței care există pururea împreună cu mintea 69%. 


697. Cuvintele rostite au și înţelesul de «chipuri» ale cuvîntului 
lăuntric, dar și de «tipuri» fixe, statornice, de care se servește cuvîntul 
lăuntric îmbinîndu-le după înțelesul de fiecare dată alifel nuanţat pe 
care vrea să-l exprime. Ambele aceste înţelesuri le are aci cuvintul 
folosit de sfiîntul Grigorie Palama. 


698. Cuvîntul ce se naşte din Tatăl ca Minte supremă nu-i ase- 
menea cuvintului rostit care e al trupului mișcat de minte, nici al cu- 
vîntului lăuntric care tinde spre exprimare, dar nu poate face aceasta 
decît folosindu-se de «chipuri» care sînt în același timp «tipuri» stabi- 
lite de comunitatea umană, pe care le îmbină fiecare ins de fiecare dată 
în chip felurit și care ca atare trece printr-o dezvoltare în exprimarea 
lui şi are nevoie de întreruperi, nu e nici chiar asemenea cuvîntului ca 
înţeles care se produce în minte şi nu are nevoie să se exprime, căci 
acest cuvint din urmă e şi el produs de noi, deci începe să existe «după 
noi». Ci e asemenea «cuvîntului» sădit în firea și mai special în mintea 
noastră odată cu crearea noastră, ca o cunoștință fără de care mintea 
nu poate fi cugetată; ca o cunoștință virtuală ce se actualizează con- 
tinuu, desigur în legătură cu Dumnezeu și cu lumea, fără de care însă 
mintea nu poate fi cugetată. În calitatea aceasta, acest cuvint cuprinde în 
sine toate cuvintele, sau mintea e cuvintătoare la nesfirșit, întrucît e cu- 
noscătoare la nesfirşit, dată fiind infinitatea realităţii şi a combinațiilor ei 
posibile. Ea primeşte și produce totodată cuvintele. Ea, fiind în legătură cu 
Dum”ezeu și cu lumea, inclusiv cu semenii săi, sau luîndu-le la cunoștință, 
exprimă cunoștința ce este mereu dată. Dar mintea noastră izvorîtoare de 
cuvinte e în acelaşi timp răspunzătoare la apelurile ce i se fac, sau la cu- 

Căci această cunoștință se află şi acolo în Mintea cea 
mai înaltă a bunătăţii desăvîrșite şi mai presus de desă- 
virșire, la care nimic nu e nedesăvârşit, ci afară de faptul 
că acea cunoștință e din acea Minte, ea e fără știrbire tot 
ce este şi aceea. De aceea Cuvîntul cel mai înalt este și 
se numește de către noi și Fiu, ca să-L recunoaștem pe 
EI ca fiind desăvirşit, în ipostas desăviîrșit și propriu, ca 
Cel ce e din Tatăl și nu-I lipsește nimic din fiinţa Tatălui, 
ci este fără știrbire una cu Acela, deși nu după ipostas. 
Aceasta înfăţişează pe Cuvîntul ca fiind din Acela prin 
naştere în chip dumnezeiesc. 


36. Fiindcă bunătatea ce provine prin naștere din 
bunătatea înțelegătoare ca dintr-un izvor este Cuvint, iar 
Cuvînt fără Duh nu ar putea să-și închipuie cineva care 
are minte, de aceea Dumnezeu-Cuviîntul, Care e din 
Dumnezeu, are împreună provenind din Tatăl şi pe Du- 
hul Sfînt. Iar acest Duh nu e ca cel ce însoțește cuvîntul 
nostru rostit cu buzele, dar nici ca cel care însoțește, chiar 
netrupeşte, cuvîntul nostru lăuntric, sau cel din cugetare. 
Căci şi acela e o oarecare pornire a minţii, întinzîndu-se 
în timp și avînd nevoie de aceleași întreruperi și pornind 
de la ceea ce e nedesăvirșit spre desăvirșire. Duhul acela 
al Cuvîntului celui mai înalt, e ca o dragoste negrăită a 


vintele ce i se dau spre cunoştinţă, în primul rînd lui Dumnezeu, Care e 
Jumina ultimă şi suprem provocatoare din care îi vine toată cunoștința 
sau tot cuvîntul răspunzător. Cuvîntul omenesc este dialogic, pentru că 
noi sîntem ființe dialogice, sîntem creaţi pentru a lua la cunoștință cu- 
vîntul lui Dumnezeu dat ca realitate, şi pentru a răspunde acestui cuvînt, 
sîntem creaţi ca parteneri ai dialogului cu Dumnezeu, despre şi în Dum- 
nezeu, cu semenii noștri, despre toate cele create de El, ca descoperiri 
ale voii Lui care se cer luate la cunoştinţă, ca fiind cuvinte ale Lui care 
cer un răspuns din partea noastră, învredniciţi de Dumnezeu cu impor 
tanţa de a se aştepta un răspuns de la noi, pentru formarea noastră. Cu- 
vintul în sensul acesta e baza ultimă a cuvintelor rostite sau gîndite. Nu 
poate fi minte, sau subiect înțelegător fără cuvînt. În acest înţeles, su- 
biectul uman, ca subiect înţelegător e chiar prin aceasta subiect cuvîn- 
tător. 

Născătorului față de Cuvîntul născut în chip negrăit. De 
Acesta se folosește față de Născătorul și Cuvîntul şi Fiul 
preaiubit, dar ca unul ce-L are împreună ieșit cu Sine din 
Tatăl și odihnindu-Se în EI, prin unitatea ființei. De la 
acest Cuvînt, Care ne-a grăit prin trup, am învățat și nu- 
mele ipostasului deosebit de Tatăl, al Duhului, precum și 
că nu este numai al Tatălui, ci și al Său. Căci zice : «Du- 
hul adevărului, Care de la Tatăl purcede» (loan XV, 25) 
Aceasta, ca să învăţăm că nu numai Cuvîntul, ci și Duhul 
este de la Tatăl, nu născut, ci purces, dar fiind și al Fiu- 
lui, Care-l are de la Tatăl, ca Duh al Adevărului, al Înţe- 
lepciunii și al Cuvîntului. Căci Adevărul și Înţelepciunea 
sînt Cuvîntul potrivit al Născătorului, Cuvînt Care se 
bucură împreună cu Tatăl, Cel ce se bucură de EI, după 
însăși spusa Lui prin Solomon : «Eu am fost cea care 
m-am bucurat împreună cu El». Nu m-am bucurat, zice, 
ci m-am împreună-bucurat. Această bucurie dinainte de 
veci a Tatălui și a Fiului este Duhul Sfînt, ca unul ce e 
comun amînduora în ce privește întrebuințarea (de aceea 
se trimite de amîndoi la cei vrednici), dar numai al Tată- 
lui în ce priveşte existenţa ; din care pricină numai de la 
Tatăl purcede ca existenţă 6%. 

699. În acest capitol se cuprinde celebra învăţătură a sfîntului 
Grigorie Palama despre relaţia Duhului Sfînt cu Fiul. Ea e un pas îna- 
inte în explicarea acestei relaţii. Duhul Sfint e legat de Cuvîntul sau 
de Fiul născut din Tatăl, căci Cuvîntul în general nu e fără iubire. Cine 
vorbește, vorbeşte ca să exprime iubirea faţă de cel căruia îi vorbește. 
Iubirea înseamnă bucurie. Tatăl își exprimă bucuria față de Fiul, purce- 
zîind spre El pe Duhul. Tatăl Se bucură de Fiul împreună cu Duhul, căci 
o bucurie de cineva e deplină cînd e împărtăşită şi altuia sau e împăr- 
tășită și de altul. Dar și Fiul se bucură de Tatăl și bucuria Lui nu-i o 
bucurie străină de a Tatălui. De aceea nici Persoana prin care şi cu 
care se bucură de Tatăl nu e deosebită de Persoana prin care și cu 
care se bucură Tatăl de El. Totuşi în bucuria aceasta a unuia de celă- 
lalt, imițiativa o are Tatăl. Apoi ea nu poate proveni ca Persoană din 
amindoi, căci în acest caz n-ar mai fi o bucurie distinctă a Tatălui de 
a Fiului și a Fiului de a Tatălui. Tatăl se bucură de Fiul ca Tată şi Fiul 
ca Fiu. În Duhul Sfînt ca bucurie Fiul nu se manifestă ca Tată, ci ca 

37. Chipul acestei iubiri supreme faţă de cunoștința 
care există de la ea şi în ea neîntrerupt îl are și mintea 
noastră zidită după chipul lui Dumnezeu. Căci şi această 
iubire e de la ea şi în ea și împreună ieșind din ea cu cu- 
vîntul cel mai lăuntric. Semnul cel mai limpede al acestei 
iubiri, chiar pentru cei ce nu pot să vadă cele mai din 
lăuntru ale lor, este dorința nesăturată a oamenilor de a 
şti 7%. Dar în arhietipul acela, în bunătatea aceea desă- 
vîrșită, mai presus de desăvirșire, nimic nu e nedesăviîr- 
şit, căci în afară de faptul că e ca şi cunoștința din sine, 
dragostea dumnezeiască e, fără știrbire, toate cîte este 
acea bunătate. De aceea, această dragoste este și se nu- 
mește de noi Duh Sfînt şi alt Mîngiietor, ca una ce înso- 
ţește Cuvintul 701. Prin aceasta noi ştim că este desăvirșit 
în ipostas desăvîrșit și propriu, nelipsindu-i nimic din fi- 
ința Tatălui, ci fiind fără ştirbire una cu Fiul și cu Tatăl, 
deși nu după ipostas, care ni-L înfăţişează pe Acestia ca 
fiind de la Tatăl prin purcedere în chip dumnezeiesc. Să 
luăm deci seama că este un singur Dumnezeu adevărat și 
desăvîrșit în trei ipostasuri adevărate și desăvîrșite, nu în- 
treit, să nu fie, ci simplu. Căci bunătatea nu este întreită, 
nici o treime de bunătăţi, ci bunătatea cea mai înaltă este 
Fiu. Duhul nu-Şi are deci proveniența dela Fiul. Sfîntul Grigorie Palama 
Tămine la concepția strict personalistă despre Dumnezeu și în această 
învăţătură despre locul Sfintului Duh între Tatăl şi Fiul, despre relaţia 
specială pe care El o are cu fiecare din Fi. 

700. Mintea noastră e şi ea după chipul Tatălui. Căci împreună 
cu cuvîntul cel mai dinăuntru ce iese din ea, iese și dragostea ei faţă 
de acest cuvînt. Chiar în dorința minţii de a ști se arată și cunoștința 
sau cuvintul ei, dar şi dragostea ei după mai multă cunoștință. Dorinţa 
de a cunoaşte are o dimensiune infinită, deci și cunoștința și iubirea 
față de ea, arătînd că acestora le corespunde o realitate infinită în con- 
ținutul ei (ca Cuviînt) şi în vrednicia ei de iubire (ca Duh), inți- 
nită şi mereu nouă, cum numai în persoane se poate afla, nu în natura 
monotonă, ușor de redus la anumite legi. 

701. Cuvîntul adevărat e însoţit totdeauna de mîngiiere, căci mîn- 
giie pe cel ce i se adresează, prin dragostea legată de cuvînt. Din minte 
porneşte și cuvîntul şi dragostea legată de el. 

o Treime Sfîntă, preacinstită și preaînchinată, revărsîn- 
du-Se din Sine spre Sine fără să curgă din Sine, bazîn- 
du-Se pe Sine dinainte de veacuri în chip dumnezeiesc?02; 
și fiind nehotărnicită și hotărnicindu-Se singură pe Sine 
şi toate hotărnicindu-le și peste toate întinzîndu-Se, ne- 
lăsînd nici una dintre existenţe în afară de Sine. 

38. Firea înţelegătoare și rațională a îngerilor are și 
ea minte, cuvînt din minte și dragostea minţii față de 
cuvînt. Dragostea aceasta fiind de asemenea din minte, și 
atlîndu-se pururea împreună cu cuvîntul și cu mintea, 
s-ar putea numi şi ea duh, ca una ce însoțește prin fire 
cuvîntul. Dar acest duh nu este de viață făcător. Căci 
îngerul nu a primit de la Dumnezeu trupul din pămînt 
unit cu sine, ca să primească pentru el și o putere de 
viață făcătoare și susținătoare 7%. Dar firea înţelegătoare 
și rațională a sufletului, fiind zidită împreună cu trupul 
pămiîntesc, a primit de la Dumnezeu duhul de viață făcă- 
tor prin care ţine la un loc și face viu trupul unit cu 
el 70%. Prin acesta se arată celor ce înțeleg că duhul omu- 
lui, cel care face trupul viu, este o dragoste înțelegătoare 
și că el este din minte și al cuvîntului şi se află în cu- 
vînt 705 şi în minte ; și că omul are cuvîntul și mintea în 
duh. Căci sufletul are în chip firesc prin duh așa de mare 
legătură iubitoare cu trupul său, încît niciodată nu vrea 
să-l părăsească şi nu l-ar părăsi nicidecum dacă n-ar veni 

702. Iubirea dumnezeiească curge din Sine spre Sine, curge în lăun- 
trul lui Dumnezeu şi-şi are întemeierea în ea însăși. 

703. Aci sfiîntul Grigorie Palama semnalează o deosebire între du- 
hul omenesc şi duhul îngeresc. Duhul îngeresc nu e de viaţă dătător și 
susținător al omului, căci nu are de dat și de susţinut o viaţă în trup. 
De aci urmează că există o legătură specială între duhul omului şi viaţa 
lui trupească. 

704. Semnalăm importanța mare ce se acordă aci materiei. Ea e 
destinată să fie făcută vie prin duh. 

705. Duhul se află în cuvînt. Nu e cuvînt fără duh de viață dă- 
tător. 

sila adusă de vreo boală foarte mare, sau de vreo lovi- 
tură din afară 706, 


39. Firea înțelegătoare și cuvîntătoare a sufletului, 
avînd numai ea singură minte, cuvînt și duh de viaţă fă- 
cător, numai ea singură a fost și zidită, mai mult decit a 
îngerilor netrupești, după chipul lui Dumnezeu, de către 
EI. lar pe acesta îl menţine neprefăcut, chiar dacă nu-și 
cunoaște vrednicia sa și chiar dacă nu cugetă și nu se 
poartă potrivit cu chipul Ziditorului. Pe acesta îl păs- 
trează și după căderea lui Adam în rai prin acel pom, 
cînd am suferit înainte de moartea trupească, moartea 
sufletului, care este despărțirea sufletului de Dumnezeu. 
Atunci am lepădat asemănarea dumnezeiască, dar chipul 
nu l-am pierdut. Desfăcîndu-se deci sufletul de aplecarea 
spre cele rele, și alipindu-se prin dragoste de Cel bun și 
supunîndu-se Lui prin fapte și prin purtări virtuoase, e 
luminat de El şi înfrumusețat, făcîndu-se bun și ascultă- 
tor de sfaturile și de îndemnurile Lui, de la Care primeşte 
iarăși viaţa cea cu adevărat veșnică. Prin aceasta face 
nemuritor şi trupul unit cu EI, avînd să se împărtășească 
la vremea sa de învierea făgăduită și de slava veșnică. 
Dar nelepădînd aplecarea spre cele rele și supunerea sub 
ele, care aduce chipului lui Dumnezeu urîciune pricinui- 
toare de necinste, se înstrăinează, se depărtează de Dum- 
nezeu și de fericirea și viaţa cea adevărată. După ce l-a 
părăsit el pe Acela mai înainte, e părăsit şi el cu drep- 
tate de Cel bun. 

40. Firea treimică de după Treimea supremă, fiind 
făcută de aceea după chipul ei, adică mai mult decit al- 

706. Duhul omului este în minte şi în cuvînt sau mintea și cuvin- 
tul lui sînt în duh. Duhul e legătura dintre minte și cuvînt. E însăşi 
legătura de iubire dintre ele. Dar iubirea pe care o reprezintă duhul nu 
unește numai mintea și cuvîntul, ci se întinde şi asupra trupului, unind şi 
trupul cu mintea și cu cuvîntul. Trupul devine viu și se susține în 
viață prin duhul minţii, sau prin iubirea ei faţă de el. Iubirea aceasta, 
care unește pe Tatăl şi pe Cuvintul, sau Duhul lor, întocmește şi dă 
viaţă şi trupului Cuvîntului la plinirea vremii. 


29 — Filocalia 

tele ca mintală (înțelegătoare), cuvîntătoare şi duhovni- 
cească (iar așa este sufletul omenesc), trebuie să-și pă- 
zească treapta ei, adică să fie numai după Dumnezeu, să 
se alipească numai de El și să 1 se supună și să-L asculte 
numai pe EI ; numai spre EI să privească și să se împodo- 
bească cu amintirea şi cu contemplarea neîntreruptă și 
cu dragostea cea mai caldă și mai înfocată faţă de El. Prin 
aceasta atrage la sine însăşi, mai bine zis atrăgea odini- 
oară strălucirea tainică şi negrăită a firii aceleia. Atunci 
are cu adevărat chipul și asemănarea lui Dumnezeu, fă- 
cîndu-se plină de har, înţeleaptă și dumnezeiască prin 
acea strălucire. Căci prin ea învaţă, fie că e de faţă în 
chip arătat, fie că e aproape în chip ascuns, cum e mai 
ales acum, să iubească pe Dumnezeu mai mult decît pe 
sine, iar pe aproapele ca pe sine însăși ; iar ca urmare, 
să-şi cunoască și să-și păzească vrednicia și treapta sa și 
să se iubească pe sine cu adevărat. Căci «cel ce iubește 
nedreptatea urăște sufletul său» (Ps. X, 5). Acela, rupînd 
și stricînd chipul lui Dumnezeu, se împovărează cu o pa- 
timă asemănătoare cu a acelora care-și sfișie în chip jal- 
nic trupurile lor și de o nebunie care-i face nesimțţitori. 
Căci și el îşi surpă fără să simtă și-și sfișie în chip jalnic 
frumusețea lui firească, sfîrtecînd nebunește podoaba 
treimică și mai presus de lume a sufletului său, podoabă 
întregită prin dragostea lăuntrică. Căci ce este mai ne- 
drept, ce este mai pierzător decît a nu pomeni cineva și 
a nu privi neîntrerupt pe Cel ce l-a zidit și l-a împodobit 
după chipul Său, pe Cel ce prin aceasta i-a dăruit puterea 
cunoștinței și a dragostei, iar celor ce se folosesc bine de 
ea le revarsă din belșug darurile negrăite și viaţa veș- 
nică 707, 

707. Treimea sufletului, ca chip al Treimii supreme, se menţine 
şi se adinceşte în asemănare, rămînînd în legătura de iubire cu arhetipul 
ei treimic prin iubirea aflătoare în ea (prin duhul). Cel ce nu face 


aceasta își sfișie sufletul treimic, desfăcînd iubirea de cuvint și cuvîntul 
de înţelegere (minte), și în general slăbind și strimbînd iubirea din el. 

41. Unul din relele cele mai mari pe care le suferă 
sufletul nostru, sau mai bine.zis cel mai mare rău dintre 
toate relele, este unirea cu şarpele inteligibil 7% și prici- 
nuitor al răului, care s-a făcut vestitor (înger) al răutăţii 
sale prin îndemnul rău ce l-a dat oamenilor. El e cu atît 
mai jos şi mai rău decit toate, cu cît a poftit din mîndrie 
să se asemene în putere cu Ziditorul. El a fost părăsit 
de Acela, după dreptate, atîta cît L-a părăsit el pe Acela. 
Și L-a părăsit atita, încît a ajuns potrivnic și vrăjmaș pe 
față al Aceluia. Dacă deci, Acela este bunătate vie, de 
viață făcătoare a celor vii, fără îndoială că acesta este 
răutatea moartă 7% bis şi de moarte făcătoare. Acela, 
avînd bunătatea ca ființă și fiind prin fire neprimitor a 
ceea ce e potrivnic ei, adică al răutățţii, și ca urmare nepu- 
tîndu-se nici măcar apropia de El ceea ce e părtaș de oare- 
care răutate, cu cît mai mult nu va respinge de la EI pe 
făcătorul și căpetenia răutăţii și pricinuitorul ei în el și 
în alții ? Dar cel rău nu are răutatea, ci viaţa ca ființă. De 
aceea rămîne nemuritor prin aceasta. Însă avînd-o pe 
aceasta în stare să primească și răutatea și fiind cinstit 
cu voie liberă, ar fi putut să se supună și să se lipească 
de la sine de izvorul veşnic al bunătăţii și să se facă păr- 
taș de viața adevărată. Dar fiindcă s-a rostogolit de bună 
voie spre răutate, s-a păgubit de viaţa adevărată 709, fiind 





Acest chip treimic, ca structură a iubirii, se susține nu numai prin iubi- 
rea ce iradiază din Dumnezeu, ci și prin iubirea ce iradiază din ceilalţi 
oameni, ca focare treimice ale iubirii, ca transmiţătoare ale iubirii dum- 
nezeieșşti ; el se susține şi prin iubirea pe care avind-o fiecare în sine, 
o face să iradieze din sine spre ceilalți. 

708. «Șarpele inteligibil», adică cel cugetat de minte, spre deose- 
bire de cel sensibil, sau cunoscut cu simţurile. 

708 bis. Este numit «răutatea moartă», pentru că nu se poate mișca 
spre nimic bun, e încremenită în neputinţa și nefericirea ei. E incapa- 
bilă de ceva nou, se otrăvește în monotonie. Nu poate vedea niciun 
orizont nou. 


709. Deși are viața ca ființă, deci nu o poate pierde, totuşi întru- 
cît are în ea și putinţa răutăţii, sau a slăbirii ei, punînd-o pe aceasta 

respins de la aceasta cu dreptate, după ce fugise el de la 
ea. Astfel ajunge duh mort 710, nu prin ființă (căci nu este 
o ființă a morţii), ci prin lepădarea vieții adevărate. Dar 
nesăturîndu-se de pornirea spre răutate și sporind-o pe 
ea cu cea mai mare ticăloșie, se face pe sine duh de moarte 
făcător, silindu-se să atragă și pe om la împărtășirea sa 
de moarte. 

42. Şerpuitor în purtări și tare în vicleșuguri, mij- 
locitorul și pricinuitorul morţii, s-a îmbrăcat în șarpele 
cel viclean în raiul lui Dumnezeu de odinioară, fără să se 
facă el însuși șarpe, (căci nici nu putea decît prin nălucire, 
de care nu a socotit atunci că trebuie să se folosească, 
temîndu-se să nu fie descoperit). Necutezind să înceapă 
o convorbire deschisă, alege pe cea vicleană, și anume pe 
aceea prin care se putea ascunde mai bine. Aceasta, pen- 
tru ca, arătîndu-se ca prieten, să strecoare pe nevăzute 
îndemnurile cele mai rușinoase și prin convorbirea străi- 
nă, (căci nu era șarpele sensibil cuvîntător, nici nu se ară- 
tase înainte că poate să vorbească), să scoată din minți 
pe cea care asculta și s-o atragă întreagă la sine și să o 
facă roabă ușor de manevrat de uneltirile sale. Dezar- 
miînd-o astfel îndată, a făcut-o să se supună celor rele și 
să slujească acelora peste care primise cu dreptate pu- 
în lucrare, a pierdut viața adevărată sau deplină. Dar viaţa propriu-zis 
i-a rămas. Avînd putinţa a două feluri de viaţă, a celei bune sau ade- 
vărate, și a celei rele sau slăbite, strimbe şi «moarte», a rămas nemu- 
Titor în ultima. 

710. Duhul este viaţă după ființă. Dar întrucît duhul creat sau viaţa 
creată are în sine și putinţa răutăţii, viața moartă la care ajunge prin 
activarea acesteia, se poate numi şi «duh mort», cu o viaţă asemenea 
cărnii rănite dar vii. El e duh, căci simte durerea și nefericirea acestei 
vieţi. El e duh de moarte făcător, pentru că are în el pornirea vie de a 
întinde răul, sau moartea vie, sau viața moartă și în alţii. E un straniu 
paradox în această pornire a răului de a se întinde, în această pornire 
a urii, în același timp puternică și neputincioasă, puternică în nepu- 
tința ei, neputincioasă în puterea ei, în acel vierme care, deşi roade 
neîncetat, nu moare, pentru că ceeace roade rămîne mereu viu. 

terea să împărăţească, cu ceea ce singură fusese cinstită 
de mîna și de cuvîntul lui Dumnezeu dintre toate cele ce 
viețuesc în lumea supusă simţurilor şi fusese făcută după 
chipul Ziditorului 711. Iar Dumnezeu îngăduie aceasta, ca 
văzînd omul sfatul la care este îmbiat de cel rău, (căci cu 
cît mai rău este șarpele decît omul !), să înțeleagă lim- 
pede că nu este folositor și să se împotrivească supunerii 
față de ceea ce e vădit mai rău, și să păzească credința 
către Ziditor, împlinind porunca Lui. Şi aşa să se facă cu 
ușurință biruitor al celui ce a căzut de la adevărata viaţă 
şi să primească cu dreptate nemurirea fericită și să ră- 
mînă viețuind după Dumnezeu în veci. 

43. Nimic nu e mai înalt în om decît să cumpănească 
și să-și dea cu socoteala, iar prin aceasta să cunoască și 
să facă ceea ce e folositor ; să păzească treapta lui, să 
se cunoască pe sine şi pe Singurul Care este mai mare 
decît el. De asemenea să păzească toate cîte le-a învățat 
de la Acela, iar în privința celor pe care nu le-a învățat 
de la Acela, să vrea să-L ia numai pe EI de sfătuitor. Căci 
și îngerii, deși sînt mai presus de noi după vrednicie, slu- 
jesc voilor Aceluia pentru noi, fiind trimiși pentru cei ce 
vor avea să moștenească miîntuirea (Evrei I, 14); mai 
bine zis nu toţi, ci și dintre aceia numai cei mai buni și 
care și-au păzit treapta lor. Căci și aceia au de la Dum- 

711. Vorbește de Eva, dar și de om ca singura făptură a lui Dum- 
nezeu, făcută să împărățească peste toate. El a fost cinstit de mina şi 
de cuvintul lui Dumnezeu, căci a fost întocmit de mîna lui Dumnezeu și 
după ce Persoanele dumnezeieşti au vorbit despre el, ca mîna lui Dum- 
nezeu să se reflecte în trupul omului şi vorbirea persoanelor dumneze- 
iești să se reflecte în vorbirea omului cu semenii săi și cu Dumnezeu. 
Mina este expresia lucrării raţionale și rațional-transformatoare. Această 
lucrare se reflectă în ființa omului. Creat ca persoană stăpîn peste lu- 
cruri, omul e ispitit de satana să devină mai prejos de lucruri, supu- 
niîndu-se lor şi prin ele lui. Fapta satanei a constat în coborirea noas- 
tră ca persoane la treapta de obiecte supuse obiectelor și duse spre 
lipsa de libertate ca și acelea; spre lipsa de libertate şi spre strică- 
ciunea trupului ca şi obiectele, dar și spre o răutate vie asemenea celei 
a sataneii. 

nezeu minte, cuvînt și duh, toate trei concrescute. De 
aceea, sînt datori să asculte atît de Mintea creatoare, cit 
și de Cuvintul și Duhul, ca și noi. Fiindcă deși ne întrec 
pe noi în multe privinţe, dar în unele sînt în urma noas- 
tră, cum am zis și vom zice, întrucît sintem după chipul 
Ziditorului. În aceste privinţe, noi am fost făcuţi mai 
mult ca ei după chipul lui Dumnezeu. 

44. Îngerii au fost rînduiţi să slujească cu tărie Zidi- 
torului și au primit rostul să fie stăpîniţi. Nu au fost puși 
însă să stăpînească peste cei de după ei, decit dacă sînt 
trimiși la aceasta de Cel ce ţine toate. Satana a poftit 
însă să stăpînească cu mîndrie împotriva hotărîrii Zidi- 
torului. De aceea, părăsindu-și treapta sa împreună cu 
îngerii care s-au răzvrătit împreună cu el, e părăsit pe 
dreptate de izvorul vieții și luminii adevărate și se scu- 
fundă în moarte şi în întunericul veșnic. Iar fiindcă omul 
a fost rînduit nu numai să fie stăpînit, ci și să stăpînească 
peste toate cele de pe pămînt, începătorul răului, pizmu- 
indu-l, se foloseşte de toată uneltirea ca să-l răstoarne din 
stăpînire. Dar neavînd puterea să-l silească, fiind împie- 
dicat de Stăpînitorul tuturor, Care a zidit firea noastră 
cuvîntătoare, liberă și de sine stăpînitoare, îi îmbie cu 
viclenie sfatul care-l înlătură de la stăpiînire 712. Astfel îi 

712. Diavolul dornic de tiranie, prin răutatea lui, dar incapabil să 
stăpînească din pricina ei, vrea să răstoare pe om din treapta de stăpi- 
nitor peste lucruri, peste lume, din treapta de subiect. Dumnezeu însă, 
ca Cel ce a făcut pe om liber şi singur stăpîn pe sine, nu voiește aceasta. 
Îl voiește pe om liber, singur stăpîn pe sine şi stăpin peste lucruri, 
dar nu tiran peste persoane. Căci vrea ca toate persoanele să fie libere 
și singure stăpîne pe ele. lar această libertate fiind sădită în noi prin 
voința lui Dumnezeu, noi ne-o menţinem numai în comuniune interperso- 
nală cu semenii și cu Dumnezeu, supremul izvor al iubirii în comuniune 
liberă. Omul încă îşi apără el însuși această libertate. Libertatea aceasta 
nu ne poate fi luată decit prin amăgirea de a săvirşi fapte prin care ni 
se pare că ne afirmăm libertatea, dar în fond ne-o pierdem. Răul uzează 


de un echivoc, de o mască. El nu are puterea să ne amăgească în mod 
descoperit. De acest vicleşug se folosește diavolul, şoptindu-ne în chip 

înșeală, mai bine zis îi înduplecă pe oameni să nu ia în 
seamă și să nu dea nici un preţ, ba chiar să nesocotească 
și să se împotrivească și să facă cele contrare poruncii și 
sfatului dat de Cel preabun. Astfel împărtășindu-se de 
răzvrătirea aceluia, se împărtășește și de întunericul și 
de moartea veșnică. 

45. Că şi sufletul cuvîntător e omorit uneori, cu 
toațe că are existența ca viaţă 713, ne-a învățat marele 
Pavel, scriind : «Văduva care petrece în desfătări, deși 
e vie, e moartă» (1 Tim. V, 6). Că a zis aceasta și despre 
pricina de față, adică despre sufletul cuvîntător, nu e rău 
să o spunem. Căci sufletul lipsit de Mirele duhovnicesc, 
dacă nu se întristează și nu plinge și nu-și alege viata « 
strîmtă și anevoioasă a pocăinței, ci se revarsă în desfă- 
tări, petrecînd cu poftă în ele, deși e viu (căci după fiinţă 
este nemuritor), a murit. Fiindcă el este în stare și de 
moartea care e mai rea, și de viața care e mai bună. Chiar 
dacă apostolul zice de văduva lipsită de mirele trupesc, 
că petrece și trăiește după trup, el înţelege, desigur, că ea 
a murit după suflet. Dar şi în alt loc zice același: «Că 
fiind noi morți prin păcate, ne-a făcut Dumnezeu vii îm- 
preună cu Hristos» (Efes. II, 5). Ce altceva spune și cel 
ce zice : «Este păcat spre moarte» (1 loan V, 16). Dar și 
Domnul poruncind unuia să lase «morții să-și îngroape 
morții» (Matei IX, 22), a arătat pe îngropătorii care tră- 
iesc după trup, ca fiind morți după suflet. 

46. Scoţindu-se protopărinţii neamului omenesc pe 
ei înșiși de bunăvoie de la pomenirea și vederea lui Dum- 
înșelător că, neascultînd de porunca lui Dumnezeu, de a nu ne face robi 


dulceţii nespirituale a naturii, vom deveni mai liberi decit sîntem, liberi 
ca Dumnezeu însuși. 

713. Existenţa sufletului nu e simplă existenţă, ci viață, Sau viața 
omului e una cu existenţa sau cu fiinţa lui. Totuși poate fi şi viaţa lui 
omoriîtă, devenind viață moartă. Dar nu încetează de a exista, ba chiar 
de a vieţui, cu o conștiință slăbită și amăgită, odată ce viaţa e existenţa 
sau ființa lui. 

nezeu și nesocotind porunca Lui, pe de altă parte unin- 
du-se în cuget cu duhul cel mort al satanei și mîncînd din 
pomul oprit contrar voii Ziditorului, au fost dezbrăcaţi 
de veșmintele luminoase și de viaţă făcătoare ale strălu- 
cirii de sus și s-au făcut, vai, și ei ca şi satana, morţi cu 
duhul. Iar fiindcă satana nu e numai duh mort, ci și duh 
care omoară pe cei ce se apropie de el 714, iar cei ce s-au 
împărtăşit de moartea lui aveau și trup, prin care s-a îm- 
plinit cu fapta sfatul de moarte făcător, aceştia trec, vai, 
şi în trupurile lor acele duhuri moarte și de moarte făcă- 
toare ale omoririi 715. Ca urmare s-ar fi desfăcut îndată 
și trupul omenesc, întorcîndu-se în pămîntul din care a 
fost luat, dacă nu l-ar fi reţinut printr-o grijă şi putere 
mai mare Cel ce poate toate numai cu cuvîntul, prin acea 
putere fără de care nimic nu se săvîrșește din cele ce se 
săvîrşesc. Dar hotărîrea aceea se împlinește totuşi, cu 
dreptate, în chip continuu. Căci «drept este Domnul, cum 
zice dumnezeiescul psalmist, și a iubit dreptatea» 
(Ps. X, 7). 

47. Dumnezeu n-a făcut moartea, după cum s-a 
scris (Pilde I, 8), ba chiar a împiedicat-o să apară, pe cit 
trebuia şi cît era cu dreptate să o împiedice de la cei 
făcuţi de El cu voie liberă. Căci a dat mai înainte un sfat 
pricinuitor de nemurire și o poruncă prin care asigura de 
mai înainte sfatul Său de-viaţă-făcător. Căci a vestit de 
mai înainte în chip vădit și a ameninţat, declarînd că ne- 
socotirea poruncii care dă viață va fi moartea. Aceasta, 
ca să fie păziți de experiența morții, fie prin dragoste, 
fie prin cunoștință, fie prin frică. Căci Dumnezeu iubeşte, 
cunoaşte şi poate împlini tot ce e de folos fiecăreia din- 

714. Din cel mort cu sufletul iradiază moartea, din cel slăbit, dez- 


gustat, pizmaș, disperat, iradiază toate acestea. Cu atît mai mult din sa- 
tana, în care toate acestea se află într-un gînd culminant. 

715. Din sufletul descurajat, pizmaș, scîrbit, plin de ură, trece şi în 
trup o stare de tristeţe, de apăsare, de slăbiciune, de moleşală nevinde- 
cabilă, toate aducătoare de moarte şi întreținînd moartea. 

tre făpturi. Dacă ar cunoaște numai, dar nu ar și iubi, 
poate n-ar împlini, ci ar lăsa nedesăvîrșit ceea ce a cunos- 
cut ca bine. Iar dacă iubind nu ar cunoaște, sau nu ar 
putea împlini, poate că chiar fără să vrea El, ceea ce 
iubește și cunoaște ar rămînea neîmplinit. Dar fiindcă și 
iubește şi cunoaște şi poate împlini ceea ce ne este de 
folos, ceea ce ne vine de la EI, chiar fără voia noastră, 
ne vine spre folosul nostru. În ce privește aceea spre ce 
ne grăbim de bună voie, ca unii ce ne-am împărtășit de 
fire liberă, să fim cu multă grijă ca nu cumva să ne fie 
fără de folos. Mai ales însă cînd prin grija lui Dumnezeu, 
un lucru este oprit, ca de pildă în rai, sau în Evanghelia 
Domnului prin El însuși, sau între urmașii lui Israel prin 
prooroci, sau în legea harului prin apostolii Săi şi prin 
urmașii acestora, e vădit că este spre tot ce poate fi mai 
nefolositor și mai stricăcios să-l dorim și să ne grăbim 
spre el. Iar dacă cineva ni l-ar îmbia și ne-ar îndemna 
să ne grăbim spre el, înduplecîndu-ne prin cuvinte, sau 
atrăgîndu-ne printr-o înfățișare iubitoare, e limpede că 
acesta e potrivnic și dușman al vieţii noastre. 

48. Ar fi trebuit, deci, ca — fie prin dorul de a trăi, 
sădit de El în noi, (căci de ce ne-a făcut vii, dacă n-ar fi 
iubit aceasta în chip deosebit ?), fie prin cunoştinţa că 
Acela știe mai bine ce ne folosește, (căci cum n-ar ști 
aceasta neasemănat mai mult Domnul cunoștinței, Care 
ne-a împărtășit nouă cunoştinţa ?), fie prin frica de stă- 
pînirea Lui atotputernică — să nu ne fi lăsat atunci fu- 
raţi, nici vrăjii, nici înduplecaţi, ca să nesocotim porunca 
și sfatul Lui, cum n-ar trebui nici acum să nesocotim po- 
runcile și sfaturile mîntuitoare date după porunca aceea. 
Căci precum azi cei ce nu se hotărăsc să se împotrivească 
vitejește păcatului, nesocotind poruncile dumnezeiești, 
merg spre ceea ce a potrivnic, adică spre moartea lăun- 
trică şi veșnică, dacă nu-și recîștigă sufletul lor prin po- 
căință, la fel protopărinţii, neîmpotrivindu-se celor ce-i 

îndemnau să nu asculte, au nesocotit porunca şi ca ur- 
mare îndată a trecut în faptă hotărîrea vestită de mai 
înainte a Celui ce judecă cu dreptate. Și potrivit cu ea, 
îndată au murit cei ce au mîncat din pom. Astfel au cu- 
noscut cu lucrul, în ce constă porunca uitată de ei, a ade- 
vărului, a dragostei, a înţelepciunii și a puterii, şi de ru- 
şine s-au ascuns, fiind dezbrăcaţi de slava care face vii în 
chip mai înalt și duhurile nemuritoare, slavă fără de care 
viaţa duhurilor este și se socotește cu mult mai rea decit 
multe morţi 716. 

49. Că încă nu era folositor să mănînce protopărinții 
din acel pom arată cel ce zice : «Căci era numai o vedere 
cu mintea acel pom, cum socotesc eu. Iar de ea se pot 
apropia fără primejdie numai cei desăvîrșiți în deprin- 
dere. Nu e bine să se apropie de ea cei ce sînt încă mai 
simpli şi lacomi cu pofta ; precum nici hrana deplină nu 
le este de folos celor încă fragezi și care au trebuință de 
lapte». Dar chiar dacă n-ar vrea cineva să strămute la 
un înțeles mai înalt acel pom și mîncarea din el, nu e 
prea greu, cum socotesc eu, să se vadă că încă nu le era 
folositoare acea hrană protopărinţilor, care erau nedesă- 
vîrşiți. Căci mie mi se pare că ei au privit cu simţurile 
la acel pom şi au mîncat din el, pentru că era cel mai 
dulce dintre toți pomii din rai. lar mîncarea care este 
cea mai dulce la simţire, nu este dintre cele cu adevărat 
bune, nici dintre cele totdeauna bune, sau pentru toți 
bune. Ci e bună numai pentru cei ce pot să se folosească 
de ea astfel ca să nu fie biruiţi ; și atunci cînd trebuie și 
în măsura în care trebuie şi spre slava celui ce a făcut-o. 
Iar pentru cei ce nu pot să o folosească astfel, nu e bună. 
De aceea, socotesc că s-a și numit pomul acela, pomu) 
cunoștinței binelui și răluui. Căci e propriu celor desă- 
vîrșiţi în deprinderea contemplaţiei dumnezeiești și a vir- 
tuţii, să privească la cele plăcute simţurilor fără să-și de 

716. Viaţa deplină este una cu slava, căci ea are putere de ira- 
diere. 

părteze mintea de la contemplarea lui Dumnezeu și de la 
laudele și rugăciunile către Acela, ci să-și facă din acestea 
materie şi punct de plecare al întinderii spre Dumnezeu, 
stăpînind plăcerea cea după simţuri pînă la sfîrşit prin 
mișcarea minţii spre cele mai înalte 717. Aceștia, chiar 
dacă plăcerea aceea este neobișnuită, mare și surprinză- 
toare pentru neobișnuința ei, nu-și deșartă gîndul sufle- 
tului către răul acela, care e socotit bun de cel biruit și 
răpus cu totul de el. 


50. Le-ar fi fost de folos, prin urmare, protopărinţi- 
lor, care trebuiau să petreacă în locul acela sfînt, să nu 
uite nicidecum de Dumnezeu, ci să se deprindă și mai 
mult și să se îndeletnicească îndelung cu cele simple și 
cu adevărat bune și să se desăvîrșească în deprinderea 
vederii sufletești. Fiind încă nedesăvirșiți şi aflindu-se 
la mijloc și fiind ispitiți cu ușurință de puterea dată lor 
spre întrebuințare cînd spre bine cînd spre rău, nu tre- 
buiau să treacă la cercarea celor ce prin fire pot să atragă 
la ele și să pună stăpinire peste ei prin simțuri și să cîș- 
tige mintea lor întreagă și să-i ducă la faptele rele și să 
le înfățișeze ca vrednic de crezare pe căpetenia și prici- 
nuitorul unor astfel de patimi, al căror început, după el, 
este hrănirea pătimașe cu mîncările dulci. Căci dacă sin- 
gură vederea pomului aceluia, potrivit istoriei, a făcut 
pe șarpe sfătuitor vrednic de primire și de crezare, cu cât 
mai mult mîncarea însăși pînă la săturare ? Nu e deci 
limpede că nu era încă folositor ca să măniînce proto- 
părinții din acela prin simţuri ? Și nu trebuia deci, ca 
urmare, să fie scoși din raiul lui Dumnezeu, ca unii ce au 
mîncat înainte de vreme din el, ca să nu facă locul acela 
dumnezeiesc, loc de sfat în vederea răului şi de împlinire 
a lui ? Oare nu trebuiau să primească îndată și moartea 

717. Cele ispititoare pentru cei neîntăriţi în virtute, sînt ispititoare 


pentru că sînt nedeprinși în ea. Cei întăriţi în virtute văd şi în cele plăcute 
ta vedere chipuri ale măreției lui Dumnezeu. 

trupului cei ce au călcat porunca ? Dar Stăpînul a avut 
îndelungă răbdare. | 

51. Hotărîrea cu privire la moartea sufletului, care a 
venit la îndeplinire prin călcarea poruncii, potrivit cu 
dreptatea Ziditorului, (căci părăsindu-L noi, ne-a părăsit 
și EI, fără să ne silească, ca pe unii ce aveam voie liberă), 
a fost vestită de mai înainte de către Dumnezeu cu iubire 
de oameni, pentru pricinile pe care le-am spus. La ea a 
adăugat și a pus pe deasupra hotărîrea cu privire la moar- 
tea trupului. Dar rostind-o pe aceasta, a întirziat trecerea 
ei la îndeplinire, din adîncul înțelepciunii și din prisosința 
iubirii Sale de oameni, pentru viitor. El n-a zis către 
Adam : «întoarce-te de unde ai fost luat», ci: «pămînt 
ești și în pămînt te vei întoarce». Cei ce ascultă cu price= 
pere, pot vedea și în aceste cuvinte, că Dumnezeu n-a 
făcut moartea sufletului, nici a trupului. Căci n-a zis nici 
mai înainte poruncind : «muriţi în ziua în care veți min- 
ca !», ci: «veţi muri în ziua în care veţi mînca». Nici 
acum n-a zis : «întoarce-te în pămînt !», ci «te vei în- 
toarce», prevestind și îngăduind ceea ce avea să se întîm- 
ple și neîmpiedecînd, din pricina dreptăţii. 

92. Deci protopărinții aveau să ajungă la moarte, 
precum ne așteaptă aceasta şi pe noi, care trăim încă. 
Trupul nostru s-a făcut muritor. Aceasta este ca o moarte 
îndelungată, mai bine zis ca nenumărate morţi, una ur- 
mînd alteia, pînă ce vom ajunge toţi la moartea cea una 
și ultimă şi care dăinuiește. Căci ne naștem și spre stri- 
căciune ; și apărînd în viață ne destrămăm pînă ce vom 
înceta să fim 718. Niciodată nu sîntem cu adevărat aceiași, 

718. „Ev re qăeipeoSa: jivâueda „ilozotul german Heidegger va 
spune că existăm spre moarte «Sein zum Tode», ceeace e același lucru. 
Doar că el nu merge la ultima explicare. Existenţa noastră este spre 
moarte, pentru că apare într-o stare de stricăciune care înaintează pînă la 
moarte. Noi murim cu trupul continuu de cînd ne naştem, pînă la moartea 


deplină şi durabilă a trupului. lar aceasta se întîmplă din pricină că nu 
mai existăm în comuniune cu existenţa existentă prin. sine și deci netre- 

chiar dacă părem să fim celor ce nu iau aminte. Precum 
focul, apucînd trestia subțire de la un capăt, și fiind 
mereu altul, are ca măsură a existenței sale lungimea 
trestiei, asemenea și noi care ne schimbăm avem ca mă- 
sură fiecare porția de viață ce ne este dată. 

53. lar ca să nu fim cu totul neștiutori ai covîrși- 
toarei Sale iubiri de oameni și ai adîncului său de înţe- 
lepciune, deci ai pricinei pentru care a adăugat Dum- 
nezeu sfîrșitul prin moarte, i-a dăruit omului să mai tră- 
iască nu puţin timp. Astfel a arătat că ne educă cu milă, 
mai bine zis a rînduit educarea noastră prin dreptate, 
ca să nu deznădăjduim cu desăviîrșire. Prin aceasta ne-a 
dat vreme de pocăință și de a ne face bineplăcuți Lui 
printr-o vieţuire pentru care ne lasă să existăm 718 bis. A 
mîngiiat apoi tristețea morții cu nașterile necontenite. A 
înmulțit neamul prin urmași, ca mulțimea celor ce se nasc 
să întreacă într-o mare măsură numărul celor ce mor. În 
locul unui Adam ajuns necăjit și sărman prin frumusețea 
unui pom sensibil, a arătat pe mulţi îmbogăţiţi în chip 
fericit din cele supuse simțurilor cu cunoștința de Dum- 
nezeu, prin virtute și prin bunăvoință dumnezeiască. Mar- 
tori sînt Set, Enos, Enoch, Noe, Melchisedec şi Avraam 
și toți cei ce dintre ei, dinainte de ei și de după ei, s-au 
dovedit ca ei, sau aproape de ei. Dar, fiindcă oricît de 
mari şi de mulţi au fost aceștia, nici unul n-a vieţuit cu 
desăvirşire fără de păcat, ca să poată birui înfrîngerea 
aceea a protopărinţilor și să vindece rana rădăcinii nea- 
mului și să fie tuturor celor de după aceia spre sfințenie, 
spre binecuvîntare și spre redobîndirea vieţii, lucru pe 
care l-a văzut El de mai înainte, a ales în cursul timpului 
neamurile şi semințiile din care să se ridice tulpina prea- 
cătoare. Dar nu sîntem numai «existență spre moarte» ci şi spre o creş- 
tere duhovnicească. 

718 bis. Chiar în moartea care vine după un proces îndelungat Dium- 
nezeu a pus o putere educativă, iar în această semnificație educativă a 
ei se arată pentru om un motiv de nădejde pentru grija lui Dumnezeu 
faţă de noi. 

lăudată (Numeri XVII, 23), din care să răsară floarea prin 
care avea să se înfăptuiască iconomia mîntuitoare a în- 
tregului neam omenesc 719. 

54. O, adincul bogăției, al înțelepciunii (Rom. XI, 33) 
și al iubirii de oameni a lui Dumnezeu ! Dacă n-ar fi fost 
moartea aceea (a lui Hristos) şi înainte de ea n-ar fi fost 
muritor neamul nostru ieșit dintr-o astfel de rădăcină, 
nu ne-am fi îmbogăţit în fapt cu pîrga nemuririi ; și nu 
am fi fost chemaţi la cer ; nu s-ar fi înscăunat firea noas- 
tră la dreapta măririi cerului, mai presus de toată stăpi- 
nirea și puterea (Evrei VIII, 1). Așa a știut Dumnezeu 
să preschimbe cu iubire de oameni lunecările noastre 
din abaterea cea de bună voie, spre mai bine, prin înţe- 
lepciunea și puterea Sa 720. 

55. Mulţi învinuiesc poate pe Adam că, lăsîndu-se 
cu ușurință înduplecat de sfătuitorul cel rău, a călcat 
porunca dumnezeiască și prin această călcare ne-a pri- 
cinuit nouă moartea. Dar nu e tot una a vrea cineva să 
guste înainte de cercare dintr-o buruiană aducătoare de 
moarte şi a dori să mănînce din ea după ce a cunoscut 
din cercare că e aducătoare de moarte. E mai de ocară 
acela care ia otravă și-și atrage moartea după cercare, 
decît cel care face și pătimește aceasta înainte de cercare. 
749. Însăși istoria cu mulţimea ei de oameni și de neamuri arată 
că omul nu e o înfiripare trecătoare și dispreţuită a lui Dumnezeu. Din 
contribuţia ei întreagă se pregătește şi se naşte Fiul lui Dumnezeu ca 
om (Rut, ca reprezentantă a altor neamuri) și cu contribuţia ei întreagă 
se actualizează ceea ce a dat și dă El ca Dumnezeu întrupat, omenirii. 
Prin toţi se îmbogățește fiecare om mai ales în Hristos. 

720. Sfîntul Grigorie Palama se dovedeşte aci aderentul opiniei că 
dacă n-am fi căzut, Fiul lui Dumnezeu nu S-ar fi întrupat și firea noas- 
tră n-ar fi fost ridicată prin El pe tronul dumnezeiesc, făcîndu-ne pe 
toți părtaşi de slava Lui. Nicodim Aghioritul în sec. XVIII va fi de 
opinia că firea noastră s-ar fi ridicat totuşi şi dacă n-ar fi păcătuit, la 
o slavă asemenea celei dobîndite în Hristos. Dar se pare că acesta nu 
e singurul cuvînt al sfintului Grigorie Palama; sau el nu trebuie înţeles 
într-un mod prea simplist, dată fiind haina de slavă în care vede el 
îmbrăcată firea omenească la început. 

De aceea fiecare dintre noi e mai de ocară și mai de osîndă 
decît Adam. Dar se va zice poate că nu este în faţa noas- 
tră acel pom, nici porunca lui Dumnezeu, care oprește 
gustarea din el, nu ne este dată nouă. Poate că acel pom 
nu este înaintea noastră. Dar porunca lui Dumnezeu ne 
este și acuma în faţă şi pe cei ce ascultă de ea și voiesc 
să trăiască potrivit cu ea, îi dezleagă de vina tuturor pă- 
catelor lor şi de blestemul și de osînda strămoșească ; dar 
cei ce o nesocotesc şi aleg în locul ei momeala și sfatul 
celui rău, nu pot să nu cadă din viața aceea și de la pe- 
trecerea în rai și să nu ajungă în gheena focului veșnic, 
cu care au fost ameninţaţi. 


56. Care este deci porunca lui Dumnezeu, care ne 
stă în față ? Pocăința, care ne cere în primul rînd să nu 
ne mai atingem de cele oprite. Fiindcă am fost aruncați 
din locul desfătării dumnezeiești și scoși, cu dreptate, din 
raiul lui Dumnezeu și fiindcă am căzut în această pră- 
pastie și am fost osîndiți să locuim și să petrecem împre- 
ună cu dobitoacele necuvîntătoare și am pierdut nădej- 
dea de a ne mai întoarce prin puterea noastră în rai, În- 
suși Cel ce a adus atunci osînda asupra noastră, mai bine 
zis a îngăduit-o cu dreptate să vie asupra noastră, S-a 
coborit acum pînă la noi, pentru noi, din prisosinţa covîr- 
șitoare a iubirii de oameni și a bunătăţii Sale, din îndu- 
rarea milei Sale ; și binevoind să se facă om ca noi, în 
chip nepăcătos, ca să înveţe și să miîntuiască pe același 
prin același 721, ne-a adus nouă sfatul și porunca mîntui- 

721. Fiul lui Dumnezeu ne comunică puterea Sa miîntuitoare prin 
firea noastră omenească asumată de El. Întîi Și-a însușit ca om puterea 
Lui dumnezeiească şi apoi a transmis-o fraţilor Săi întru umanitate, in- 
trînd în comuniune cu noi ca om, dar aducînd în această comuniune 
toată plenitudinea dumnezeiească. Nu se poate vindeca un om de boală 
printr-un medicament care nu e făcut suportabil de el, pe care să nu-l 
poată asimila organismului lui. În Hristos umanitatea suportă puterea 


dumnezeiască miîntuitoare, (dar şi crucea), pentru că Fiul lui Dumnezeu 
se adecvează aci El însuşi acestei firi omenești, devenind subiectul ei. Şi 

toare a pocăinţei zicînd : «Pocăiţi-vă că s-a apropiat Îm- 
părăția cerurilor» (Marcu I, 15). Căci înainte de întru- 
parea Cuvîntului lui Dumnezeu, Împărăţia cerurilor era 
atît de departe de noi, cît e de departe cerul de pămînt. 
Dar venind la noi Împăratul cerurilor şi binevoind să pri- 
mească unirea cu noi, s-a apropiat de noi toţi Împărăţia 
cerurilor 722. 

57. Odată ce s-a apropiat de noi Împărăţia cerurilor 
prin coborîrea lui Dumnezeu-Cuvîntul la noi, să nu ne 
depărtăm pe noi înșine de ea, viețuind fără căință. Să 
fugim mai degrabă de nefericirea celor ce şed în întune- 
ricul și în umbra morții (Isaia IX, 2) ; să ne agonisim fap- 
tele pocăinţei, cugetare smerită, umilință și plins duhov- 
nicesc, inimă blîndă şi plină de milă, iubitoare de drep- 
tate, de curăţie, pașnică, făcătoare de pace, răbdătoare 
de osteneli, bucuroasă de prigoniri, păgubiri, ocări, bîrfeli 
și pătimiri pentru adevăr și dreptate. Căci Împărăţia 
cerurilor, mai bine zis Împăratul cerurilor, o, negrăită şi 
mare dărnicie, este în lăuntrul nostru (Luca XVII, 21). 
De EI sîntem datori să ne lipim pururea prin faptele po- 
astfel o miîntuieşte nu cu sila, ci întrucît ea însăși devine parte constitu- 
tivă a subiectului dumnezeiesc, ea însăși participă la calitatea de subiect 
al Lui, subiect lucrător asupra ei cu puterea dumnezeiască făcută supor- 
tabilă omului prin forma omenească în care i se oferă. lar prin Fiul lui 
Dumnezeu devenit om, noi nu sîntem supuși cu sila unui obiect superior, 


mai bine zis suprem, ci subiectul dumnezeiesc ni se face partener pe 
măsura noastră, într-o relaţie liberă de maximă comunicare. 

722. Avem aci un sens al demnităţii împărătești a lui Hristos, nedea.- 
voltat în Dogmatici. Hristos devine și ca om Împăratul cerurilor, făcîn- 
du-ne și pe noi împărați. Împărăţia cerurilor este în Hristos însuși. Căci 
toate bunurile ce le vom avea noi în chip desfășurat, se află în El în 
chip înfășurat. Fericirea Împărăției cerurilor nu poate să-şi aibă izvorul 
decit în Dumnezeu ca Persoană, venit în comuniune cu noi ca om. În 
relația iubitoare cu El ca Persoană plină de iubire nestîirșită e toată 
fericirea noastră şi toată puterea relaţiei noastre iubitoare cu ceilalți. 
Făcindu-Se om, ni S-a făcut accesibil cu iubirea Lui nesfirşită, într-o 
relaţie nemijlocită. 


SFINTUL GRIGORIE PALAMA 465 


căinţei, iubind, pe cît e cu putinţă pe Cel ce ne-a iubit 
pe noi așa de mult. 

58. lubirea de Dumnezeu e susținută de lipsa de 
patimi şi de bogăţia virtuţilor. Căci ura faţă de cele rele, 
de la care vine lipsa patimilor, aduce în schimb dorul și 
bogăţia bunătăților. Iar cel ce iubește și dobîndește vir- 
tuţile (bunătățile), cum nu va iubi mai ales pe Stăpînul, 
Care e prin Sine bun şi singurul dătător şi păzitor a tot 
binele, în care este El, într-un chip deosebit 72. Căci În- 
suși lisus a zis : «Cel ce rămîne în iubire, rămîne în Dum- 
nezeu și Dumnezeu rămîne în El» (1 loan IV, 18). Dar 
nu numai din virtuţi se naște dragostea de Dumnezeu, ci 
și din dragoste virtuțile 724. De aceea și Domnul zice o 
dată în Evanghelie: «Cel e are poruncile Mele și 
le păzește pe ele, acela este cel ce mă iubește pe Mine» 
(loan XIV, 21) ; iar altă dată: «Cel ce Mă iubește pe 
Mine, va păzi poruncile Mele» (loan XIV, 23). De aceea 
nici faptele virtuţilor nu sînt vrednice de laudă și folosi- 
toare celor ce le fac fără dragoste, nici dragostea fără 
fapte 725. Dintre acestea, cel dintîi lucru îl arată pe larg 

723. Bunurile sau bunătăţile duhovnicești sînt una cu virtuțile, adică 
cu deprinderile și diferitele feluri de bine. De aceea cînd se vorbește 
de bunătăţi, se înţeleg virtuțile și viceversa. Căci bunătățile duhovnicești 
devin cu adevărat ale noastre, cînd le asimilăm ca deprinderi statornice 
prin ostenelile noastre. Dar în ele este Hristos însuși. Căci El le are 
în mod culminant asimilate cu El și deci din El iradiază în noi puterea 
lor, sau puterea pentru ele, iar puterea aceasta este și dulceaţă spiri- 
tuală și fericire pentru noi şi pentru alţii. Persoana bună în mod sta- 
tornic sau întărită în virtute, își arată bunătatea prin iradierea bunătății 
sale spre alții. Virtutea e modul existenţei generoase, al existenţei des- 
chise pentru alţii, spre deosebire de patimă, care e modul existenţei 
egoiste. Prin binele ce iradiază din cineva spre altul, el însuși pătrunde 
în acela. Prin virtuțile Sale, care devin izvor de putere pentru ale 
noastre, Însuși Hristos străbate şi Se sălăşluieşte în noi. 

724. Virtuţile culminează în iubire, ca treapta culminantă a gene- 
rozităţii. Dar virtuțile însele, ca forme ale generozităţii, n-ar putea să 
crească în noi, dacă n-ar fi susținute de pornirea generozităţii. 

725. Dragostea fără fapte statornice, întărite în virtuţi, nu e dra- 
goste adevărată, dar nici faptele fără dragoste nu sînt fapte capabile 


30 — Filocalia 

Pavel scriind către Corinteni: «Dacă fac acestea și 
acestea, dar dragoste nu am, nimic nu-mi folosește» 
(1 Cor. XIII, 3). lar celălalt îl arată învăţăcelul cu deo- 
sebire iubit, zicînd : «Să nu iubim numai cu cuvîntul, nici 
numai cu limba, ci cu fapta și cu adevărul» (1 Ioan III, 18). 

59. Tatăl suprem și preaînchinat este Tatăl Adevă- 
rului prin Sine, adică al Fiului cel unul Născut. lar ca 
Duh al Adevărului are pe Duhul Sfînt, precum a şi arătat 
mai înainte Cuvîntul adevărului. Prin urmare cei ce cins- 
tesc în aceștia pe Tatăl și cred așa, stînd sub lucrarea 
acestora, (căci «Duhul este — zice apostolul — cel prin 
care ne închinăm și ne rugăm» (1 Cor. XII, 3); și «Ni- 
meni nu vine la Tatăl fără numai prin Mine» (loan XII, 6), 
zice Fiul Unul-Născut al lui Dumnezeu), adică cei ce 
cinstesc astfel în Duh și Adevăr pe Tatăl Cel preainalt, 
aceştia sînt închinătorii adevăraţi (loan IV, 24) 728. 

60. Duh este Dumnezeu și cei ce se închină Lui, se 
cade să 1 se închine în Duh și Adevăr (loan IV, 23), adică 
înţelegînd netrupeşte pe Cel netrupesc. Căci așa Îl vor 
să ne transforme pe noi, ci rămîn aparențe sau gesturi sporadice fără 
substanță interioară, fără căldura consistentă, durabilă, fără alipirea la 
cel căruia i se adresează. Ele lasă pe cel ce le săvirșește izolat şi rece. 

726. Fiul este Adevărul, căci este cunoștința exprimată, sau reve- 
lată. Dar este în același timp Persoană. Persoana este mai adevărată 
decit orice lucru prin consistenţa ei. Căci ea cunoaște lucrurile, găsește 
și înmulțește sensurile lor şi adună cunoștința și sensurile lor și o comu- 
nică la nesfirşit. Ea însăși este o realitate abisală, inepuizabilă. De aceia 
Adevărul suprem este Persoana supremă. Dar Persoana ca Adevărul su- 
prem exprimat sau revelat e născută din Persoana Care e principiul 
personal suprem, Persoana izvor suprem. Însă Persoana Care ne comunică 
la nesfirșit Adevărul revelat de Ea, are în Ea şi pe Duhul ca Viaţă. Și 
Viaţa aceasta e şi ea Persoană, căci Viața adevărată şi nesecată nu 
poate fi decit Persoană. În Adevărul suprem şi în Viaţa supremă, ca 
Persoane, ce ni le comunică și ni se comunică, cunoaștem Persoana 


care le-a revelat şi ni le revelează. În acestea trebuie să 1 ne închinăm 
Persoanei-izvor, sau Tatălui. 

vedea cu adevărat pe Acela pretutindeni, în Duhul și 
Adevărul Lui 727. Căci Dumnezeu existîind ca Duh, este 
netrupesc ; iar ceea ce e netrupesc nu se află în spaţiu, 
nici nu e îngrădit de hotare spaţiale. Deci cel ce zice că 
lui Dumnezeu trebuie să I ne închinăm într-un loc anumit 
dintre toate locurile pămîntului şi ale cerului, nu grăiește 
adevărat și nici nu se închină cu adevărat. Ca netrupesc 
Dumnezeu nu e nicăieri, dar ca Dumnezeu e pretutindeni. 
Căci dacă este un hotar sau un loc, sau o făptură unde 
nu este Dumnezeu, se va afla îngrădit El însuși într-un 
loc anumit. Deci este pretutindeni, căci e nehotărnicit. 
Cum este pretutindeni ? Ca Cel ce nu este cuprins de o 
parte, ci de totul ? Nu, căci și atunci ar fi trup. Așadar 
ca Cel ce ţine și cuprinde totul, se află în Sine însuși, pre- 
tutindeni şi peste toate, închinat de adevărații închinători 
în Duhul și Adevărul Lui. 


61. Îngerul şi sufletul, fiind netrupești, nu sînt în- 
tr-un loc, dar nici pretutindeni. Căci nu ţin totul, ci și ei 
au trebuință de Cel ce-i susține. Prin urmare și ei sînt 
în Cel ce susţine și cuprinde totul, fiind hotărniciţi de 
El într-un chip corespunzător 728. Sufletul, susținînd 
trupul în care a fost zidit, e pretutindeni în trup, nu ca 
în spaţiu, nici ca cel ce e cuprins, ci ca cel ce îl susține, 
îl cuprinde și îl face viu, fiind și în această privință după 
chipul lui Dumnezeu 722. 


727.Se afirmă din nou că oriunde sîntem în legătură cu Adevărul 
ca Persoană și cu Viaţa ca Persoană, adică cu Fiul și cu Duhul Sfînt, 
ne închinăm Tatălui lor, aducem adică lui Dumnezeu închinarea ade- 
vărată, 

728. Dumnezeu poate fi contemplat oriunde şi prin orice, dar prin 
depășirea tuturor ca cele ce sînt create. Căci totul e ţinut în EL. Nu 
același lucru se poate spune despre înger. Îngerul poate fi socotit şi 
el aflindu-se în Dumnezeu ca şi omul, sau Dumnezeu aflindu-Se în el. 

729. Faptul de a avea un trup poate să fie și un ajutor spre în- 
treruperea răului săvirşit. Căci tăvălirea în plăcerile trupeşti poate să 
producă și o scîrbă omului, care se simte superior prin spirit. Apoi 
revolta trupului poate provoca şi o voinţă a spiritului (a minţii) de 
a-l stăpini. 

62. Omul a fost făcut după chipul lui Dumnezeu 
mai mult decît îngerii, nu numai pentru că are în sine 
o putere susținătoare și de viață făcătoare, ci și pentru 
că stăpînește. Căci în firea sufletului nostru este pe de 
o parte latura stăpînitoare și conducătoare, iar pe de altă 
parte cea slujitoare și ascultătoare 7%, și anume : voința 
pofta, simţirea și, simplu, toate cîte au fost împreună 
zidite de Dumnezeu cu mintea după Minte, chiar dacă 
noi, printr-o socotință păcătoasă, ne împotrivim nu nu- 
mai Dumnezeului-Atotţiitorul, ci și Stăpînitorului sădit 
în firea noastră. Dumnezeu, pentru puterea stăpînitoare 
din noi, ne-a dat și stăpînirea pămîntului întreg. Îngerii 
însă nu au trup înjugat, ca să-l aibă subjugat minții. 
Voința minţii (înţelegătoare) a ajuns în cei ce au căzut, 
neîncetat rea ; iar în cei buni, neîncetat bună, neavînd 
nicidecum trebuință de un vizitiu care să ţină frînele. 
Stăpînire pămîntească n-a avut-o cel rău dar a răpit-o. 
De aici e vădit că nu a fost făcut ca stăpînitor al pămîn- 
tului. Iar îngerii buni au fost rînduiți de Atotţiitorul să 
supravegheze cele de pe pămînt după căderea noastră 
din această stăpînire și din pricina ei, deși aceasta nu 
ni s-a luat deplin, din pricina iubirii de oameni a lui Dum- 
nezeu. Căci hotarele îngerilor, cum zice Moise în cîntarea 
lui, le-a așezat Dumnezeu după ce a împărţit neamurile 
(Deut. XXXII, 8). Iar împărăţia aceasta s-a făcut după 
Cain şi Set, cei din Cain numindu-se oameni, iar 
cei coborîtori din Set chemîndu-se fii ai lui Dumnezeu 
(Fac. VI, 2). lar mie mi se pare că de atunci s-a ales nu- 
mele și s-a prevestit neamul din care avea să ia trup Fiul 
Unul-Născut al lui Dumnezeu. 

63. Ar putea spune cineva că, pe lîngă multe altele, 
și felul întreit al cunoștinței noastre ne arată mai mult 

730. La fel sufletul poate fi contemplat în tot trupul, dar prin 


depăşirea a ceea ce e material în trup. E contemplat ca stăpînitor prin 
unele puteri şi ca slujitor și ascultător prin altele. 

decît pe îngeri, după chipul lui Dumnezeu, nu numai 
pentru că e întreită, ci şi pentru că cuprinde tot felul de 
cunoașteri. Căci numai noi dintre toate făpturile avem 
pe lîngă cunoștința mintală (înţelegătoare) şi rațională 
și pe cea prin simţuri. Propriu raţiunii a fost să născo- 
cească mulțimea meșteșugurilor, a științelor şi a cunoștin- 
ţelor, să lucreze pămîntul, să clădească și să scoată la 
iveală lucruri noi din cele ce sînt, nu din cele ce nu sînt 
de loc. Căci aceasta ţine numai de Dumnezeu 31. Nu- 
mai această lucrare a dăruit-o Dumnezeu oamenilor și 
numai lor. Căci aproape nimic nu face omul cu totul din 
nou, dar nici nu se strică ceva din cele făcute de Dum- 
nezeu. Însă, amestecînd ea un lucru cu altul din cele ce 
sînt în jurul nostru, scoate la iveală altă formă. De ase- 
menea Dumnezeu a dăruit numai oamenilor ca nevăzutul 
cuvînt al minţii nu numai să se facă simţit de auz ca 
împreunarea cu aerul, ci şi să se scrie și să se vadă ca 
trup prin trup. Prin aceasta a dat asigurare durabilă des- 
pre venirea și arătarea Cuvîntului Celui mai înalt prin 
trup 732. Dintre acestea nici una nu s-a dat îngerilor. 

64. Dar deşi chipul lui Dumnezeu îl avem noi pînă 
azi mai mult decît îngerii, în asemănarea cu Dumnezeu 
am rămas, mai ales acum, cu mult mai prejos decit în- 
gerii buni. Ca să las acum celelalte, desăvirșirea întru 
asemănarea cu Dumnezeu se înfăptuiește prin ilumina- 
rea dumnezeiască de la Dumnezeu, de care sînt lipsiţi 

731. Lucrarea raţiunii are, după sfintul Grigorie Palama, un carac- 
ter practic, sau în orice caz legat de lumea văzută. De aceea chiar 
creaţiile artistice care scot la iveală forme noi ţin, după el, de rațiune. 
Personagiile imaginate în literatură, melodiile noi, imaginile noi în pic- 
tură, formele noi în sculptură etc., sînt produse din cele ce nu sint, dar 
nu în mod absolut. Căci stat folosite, la «crearea» lor, elementele date 
în lumea văzută. 

732. Sfintul Grigorie vede în cuvintul minţii care ia mereu chip 


auzit şi văzut prin trup o bază şi o pildă permanentă pentru putinţa 
Cuvîntului Tatălui de a Se întrupa. 

îngerii cei răi, din care pricină au ajuns sub întunerec 
(luda I, 6), dar sînt pline minţile dumnezeiești (îngerii 
buni), din care pricină se numesc și lumina cea de a doua 
şi iradierea din prima lumină. Aceasta socotesc că o știe 
oricine dintre cei ce citesc cu sîrguinţă și cu pricepere 
Scripturile de Dumnezeu insuflate. Ca urmare, îngerii 
buni au și cunoştinţa celor supuse simțurilor, dar nu le 
percep printr-o putere a simţurilor şi naturală, ci prin- 
tr-o putere dumnezeiască, căreia nu i se poate ascunde 
nimic din cele, în orice fel, prezente, trecute și vii- 
toare 733. 

65. Cei ce se împărtășesc de această iluminare și o 
au într-o anumită măsură, potrivit cu această măsură 
au și cunoștința făpturilor 734%. Că şi îngerii se împărtă- 
şesc de ea şi că este necreată, precum și că ea nu e ființa 
dumnezeiască, știu toți cei ce citesc cu sîrguință pe apos- 
tolii și cuvîntătorii de Dumnezeu, înţelepții de Dumne- 
zeu. Dar cei ce cugetă cele potrivnice hulesc această ilu- 
minare dumnezeiască, susținînd fie că e făptură, fie că 
e ființă a lui Dumnezeu. Cînd zic că e făptură, nu admit 
că ea e lumina îngerilor 7%. Să vie de față cuvîntătorul 
de Dumnezeu din Areopag, care lămurește pe scurt aces- 
tea trei 736 : «Mișcîndu-se în cerc, minţile dumnezeieşti 
se unesc cu iluminările fără de început ale frumosului 

733. Umpluţi de iluminarea dumnezeiască, îngerii văd şi cele sen- 
sibile. Deasemenea, ei au primit de la Dumnezeu prin har și o stăpînire 
peste cele pămînteşti, după ce au pierdut-o în parte oamenii. 

734. luminarea dumnezeiască nu dă numai cunoștința celor cerești, 


ci şi a făpturilor, făcînd transparentă temelia lor dumnezeiască, sensu- 
rile lor nesfirşite aflate din veci în Dumnezeu. 

735. Dacă singura lumină dumnezeiască e cunoştinţa creată a făp- 
turilor, ea nu poate fi şi o lumină a îngerilor. Căci pe aceasta o avem 
noi în mod direct, mai mult decît îngerii. Atunci îngerii viețuiesc în 
întuneric. 

736. Cele trei lucruri arătate de Dionisie Areopagitul constau în 
faptul că lumina văzută de îngeri a) nu e creatură, b) nu e fiinţa lui 
Dumnezeu, c) e o lumină necreată, nedespărțită de fiinţa lui Dumnezeu. 

şi binelui». Că «minţi dumnezeiești» numeşte pe îngerii 
cei buni, e vădit tuturor. lar vorbind la plural despre 
iluminări, le-a deosebit de ființa lui Dumnezeu, căci 
aceea este una și cu totul nedeosebită. În sfîrșit, spu- 
nîndu-le «fără de început și fără de sfirșit», ce a arătat 
altceva decît că sînt necreate ? 

66. Cuvîntul lui Dumnezeu, milostivindu-Se de fi- 
rea noastră dezbrăcată de această iluminare și strălu- 
cire dumnezeiască prin uriciunea căderii, și luînd-o asu- 
pra Sa pentru adînca Lui milă, a arătat-o ucenicilor 
îruntaşi pe Tabor iarăşi și mai frumoas îmbrăcată. El 
a înfățișat atunci ce eram odinioară și ce vom fi în vea- 
cul viitor prin El, dacă ne vom hotări să viețuim aici, 
pe cît e cu putinţă, ca El, cum zice Ioan cel cu limba 
de aur 77, 

67. De această iluminare și strălucire fiind părtaș 
și Adam înainte de cădere, nu se afla gol, ca unul ce 
era îmbrăcat într-un veșmiînt de adevărată slavă. Ba nu 
se poate spune cu cît era mai împodobit decît cei ce își 
acoperă capul cu diademe împodobite cu mult aur și cu 
pietre scumpe 758. Această iluminare și acest har dumne- 
zeiesc le numeşte și marele Pavel, locuința noastră cea 
cerească, zicînd : «De aceea suspinînd, dorim să ne îm- 
brăcăm în locuința noastră cea din ceruri, că doar vom 
îi găsiți îmbrăcaţi, iar nu goi» (2 Cor. V, 2—3). Arvuna 
acestei iluminări dumnezeiești și a veșmîntului ei a pri- 
mit-o și Pavel însuşi de la Dumnezeu pe cînd mergea 
de la Ierusalim spre Damasc, ca să spun ca Grigorie 
Teologul, în clipa în care, înainte de a se curăţi de pri- 

737. Trebuie să se ţină seama la cele spuse în acest capitol și de 
înțelegerea afirmației din cap. 54 a sfintului Grigorie Palama că fără 
căderea lui Adam, firea noastră nu s-ar fi umplut de toată slava dum- 
nezelască, 


738. Aici se implică ideea că omul ar fi ajuns la slava deplină și 
dacă n-ar îi căzut. 

goniri, a grăit cu Cel prigonit. Mai bine zis, a primit 
candela mică a marii lumini. 

68. Suprafiinţa dumnezeiască niciodată nu se nu- 
meşte la plural ; dar harul și lucrarea dumnezeiască a 
lui Dumnezeu, împărțindu-se neîmpărțit, e după chipul 
razei solare care luminează, încălzește, dă viaţă și creş- 
tere, își trimite strălucirea sa celor luminaţi de ea și 
se arată ochilor celor ce privesc. Potrivit cu asemănarea 
aceasta depărtată, lucrarea dumnezeiască e numită și ea 
de cuvîntătorii de Dumnezeu nu una singură, ci multe. 
Aşa zice marele Vasile : «lar lucrările Duhului, care 
sînt ? Sînt negrăite pentru mărimea lor și nenumărate 
pentru mulțimea lor. Căci cum vom înțelege cele ce sînt 
dincolo de veacuri ? Care erau lucrările Lui dinainte de 
creaţia cunoscută cu gindul (inteligibilă) ? Desigur, îna- 
inte de creaţia cunoscută cu gîndul și dincolo de vea- 
curi (căci și veacurile sînt făpturi cunoscute cu gîn- 
dul) 73%, nimenea n-a spus vreodată nici n-a cugetat că 
a fost ceva creat». Așadar puterile şi lucrările Duhului 
dumnezeiesc sînt necreate, deosebindu-se neîmpărțit de 
ființa cea una și cu totul neîmpărțită a Duhului. 

69. Lucrarea necreată a lui Dumnezeu, împărțită 
neîmpărțit, e înfățișată la plural de cuvîntătorii de Dum- 
nezeu, cum a arătat mai înainte şi marele Vasile. Deci 
fiindcă nici iluminarea și harul dumnezeiesc nu sînt 
ființă, ci lucrare a lui Dumnezeu, de aceea și ea e comu- 
nicată nu numai în timp, ci și la plural, fiind dăruită pe 
măsura celor ce se împărtășesc de ea și aducînd cu ea, 
după vrednicia celor ce primesc, mai mult sau mai pu- 
țin, strălucirea îndumnezeitoare. 

739. Adică dinainte de crearea îngerilor, care sînt «minţi pure», 
ființe necunoscute cu simțurile, ci numai cu miatea sau cu înțelegerea. 
Sfîntul Vasile cel Mare «Despre Duhul Sfint» 13, 49; P.G., 32, 156 D—157A. 


Veacurile sînt «creaturi inteligibile», căci ele nu pot fi prinse cu sim- 
ţurile. 

70. Aceste lucrări Isaia le-a numit șapte, iar la 
Evrei, şapte înseamnă multe. «Se va ridica, zice, toiag 
din rădăcina lui lesei şi floare va răsări din el; și se 
vor odihni asupra Lui şapte duhuri : duhul înţelepciu- 
nii, al înțelegerii, al cunoștinței, al binecredincioșiei, al 
sfatului, al tăriei și al temerii» (Isaia XI, 2—3). Aceste 
şapte duhuri cei ce cugetă ca ereticii susțin nebunește 
că sînt create. Pe aceștia i-am combătut îndeajuns și în 
«Antireticele» alcătuite pe larg împotriva lor 74. Dar și 
Grigorie Teologul, pomenind de aceste lucrări dumne- 
zeiești ale Duhului, zice că lui Isaia îi place să numească 
lucrările Duhului, duhuri 7*:. De altfel însuși cel mai cu 
glas dintre prooroci a arătat limpede nu numai deosebi- 
rea acestor lucrări dumnezeiești de ființa dumnezeiască, 
folosindu-se de număr, ci a înfățișat şi însușirea lor de 
necreate, spunînd că se odihnesc. Căci a se odihni e pro- 
priu unei demnități mai înalte. Deci cum ar fi făpturi 
cele ce se odihnesc peste trupul Domnului luat de 
la noi ? 


171. Domnul nostru lisus Hristos, după Luca, sco- 
tea dracii cu degetul lui Dumnezeu (Luca XI, 20), iar 
după Matei, în Duhul lui Dumnezeu (Matei XII, 28). lar 
Vasile cel Mare spune că degetul lui Dumnezeu e una 
dintre lucrările Duhului. Dacă deci una dintre ele este 
Duhul Sfînt, fără îndoială că și celelalte, cum ne-a în- 
vățat pe noi tot acelaşi. Dar pentru aceasta nu sint 
mulți dumnezei, sau multe Duhuri. Căci acestea sînt ie- 
şiri, arătări și lucrări firești ale unuia şi aceluiaşi Duh. 
Prin fiecare, Unul este Cel ce lucrează. Deci cei rătăciţi 
numindu-le pe acestea făpturi, coboară Duhul dumne- 
740. De aci se vede că aceste capete au fost scrise de sfintul Gri- 
gorie Palama după «Antireticile» împotriva lui Achindin, deci începînd 
de prin 1345. 


741. Stintul Grigorie Teologul, Cuv. 4 la Cincizecime 3; P. G., 36, 
432 C. 

zeiesc în chip înșeptit la treapta de făptură. Rușineze-se 
pentru aceasta de şapte ori. Căci un alt prooroc, grăing 
despre acestea, zice că sînt șapte ochi ai Domnului, care 
privesc peste tot pămîntul (Zah. IV, 18). Iar cel ce scrie 
în Apocalipsă zice : «Har vouă și pace de la Dumnezeu 
și dela șapte duhuri, care sînt înaintea tronului lui Dum- 
nezeu și dela Hristos» (Apoc. V, 4, 5). El înfățișează aci 
lămurit credincioșilor că acestea sînt Duhul Sfînt. 

72. Dumnezeu și Tatăl, vestind de mai înainte prin 
Miheea Proorocul nașterea după trup a Celuia Unuia 
Născut și vrînd să arate și lipsa de început a dumne- 
zeirii Lui, zice că și ieşirile Lui sînt dela începutul zile- 
lor veacului (V, 1). Ieşirile acestea le-au tălmăcit dum- 
nezeieştii părinţi ca lucrări ale lui Dumnezeu. Căci aces- 
tea sînt lucrări şi puteri ale Tatălui, ale Fiului și ale 
Sfîntului Duh, pe care cei ce se silesc să cugete și să 
susțină părerile celor rătăciţi în credință, le întățișează 
ca create. Dar să ia în sfîrșit aminte şi să ne spună cine 
este «Cel ce e dela început» ? Cine e Cel către Care 
zice David: «Din veac şi pînă în veac Tu ești» (Ps. 
LXXXIX, 2) ? Şi să înţeleagă cu înţelepciune, dacă voiesc, 
că Dumnezeu, spunînd prin proorocul că aceste ieșiri 
sînt dela început, nicidecum n-a spus că au fost făcute 
sau create. Vasile, Cuvîntătorul de Dumnezeu, deaseme- 
nea nu a zis că au fost făcute, ci că erau lucrările Du- 
hului dinaite de zidirea lumii inteligibile şi de dincolo de 
veacuri 742. Căci numai Dumnezeu este lucrător şi atot- 
puternic din veac, ca unul ce are puteri și lucrări dina- 
inte de veci. 

73. Dar întiistătătorii părerii potrivnice, împotrivin- 
du-se în chip vădit sfinţilor, zic că un singur lucru este 
necreat : firea dumnezeiască, iar tot ce se deosebește de 
ea în orice fel e creat. Ei fac prin aceasta făptură şi pe 
Tatăl și pe Fiul și pe Sfîntul Duh. Căci una este și lu- 

742. Sfîntul Vasile, Despre Sfîntul Duh 19; P. &., 32 col. cit. 

crarea celor trei. Iar Acela a Cărui lucrare este creată, 
nu poate fi necreat. De aceea nu lucrarea lui Dumnezeu, 
ci ceea ce e făcut de ea și rezultatul ei este făptură. De 
aceia dumnezeiescul Damaschin a învăţat că lucrarea ce 
se deosebește de firea dumnezeiască este mișcarea îiin- 
țială, adică naturală. Odată ce este propriu lucrării dum- 
nezeiești să facă ceva, zice dumnezeiescul Ciril, ea nu 
poate fi făptură, decît dacă va fi făcute de altă lucrare, 
și aceea iarăși de alta și așa la nesfirșit ; și lucrarea ne- 
creată se va căuta la nesfîrșit. 

74. Fiinţa și lucrarea dumnezeiască, fiind pretu- 
tindenea de faţă în chip nedespărțit, lucrarea lui Dum- 
nezeu începe şi în noi cei creaţi, fiindcă ea se și împarte 
în chip neîmpărţit, cum zic cuvîntătorii de Dumnezeu, 
firea dumnezeiască rămînînd, după ei, cu totul neîm- 
părţită 745. De aceia şi părintele Gură de Aur, după ce 
zice și de picătura harului că a umplut toate de cunoș- 
tinţă, că prin ea s-au făcut minunile și s-au dezlegat pă- 
catele, și că această picătură a harului este necreată, se 
grăbeşte să arate că e lucrare, iar nu ființă. Pe urmă 
arată și deosebirea lucrării dumnezeiești de ființa dum- 
nezeiarscă și de ipostasul Duhului, scriind : «Zic că e 
o parte a lucrării, căci Mîngiietorul nu se împarte. Deci 
harul dumnezeiesc și lucrarea încape în fiecare din noi, 
căci se împarte în chip neîmpărţit. Dar ființa lui Dum- 
nezeu, fiind în sine cu totul neîmpărțită, cum ar încă- 
pea în ceva din cele create ?» 744. | 

743. Lucrarea dumnezeiască se împarte neîmpărţit, cum se împarte 
glasul celui ce grăiește în cei ce ascultă, pentru că acela rămîne neîm- 
părțit, fiind prezent în fiecare din cei ce ascultă prin glasul său sau prin 


puterea lui. Nu el se împarte, ci aceia, fiind mulți, îi primesc în calitatea 
lor de mulţi. 

744. Sfîntul loan Gură de Aur, Omil. 14 la loan; P. G., 59, 91—92. 
Mingiietorul ca Persoană e în cea mai mică picătură a harului. lar aceasta 
e o picătură mică, deoarece atita poate primi cel în care vine. Sfintul 
loan Gură de Aur, vorbind de Duhul ca Persoană și de fiinţa Lui, spune 

75. Trei lucruri sînt în Dumnezeu : ființa, lucrarea 
şi ipostasurile dumnezeiești ale Treimii. Cei ce se în- 
vrednicesc să se unească cu Dumnezeu, făcîndu-se un 
Duh cu El (aşa zice marele Pavel: «Cel ce se lipește de 
Domnul este un Duh cu El» 1 Cor. VI, 17), precum s-a 
arătat mai sus, nu se unesc după fiinţă. Căci toți cuvîn- 
tătorii de Dumnezeu mărturisesc că Dumnezeu nu Se 
poate împărtăși după ființă ; iar unirea după ipostas e 
proprie numai Cuvîntului Dumnezeu-Omului. Rămine 
deci că cei ce se învrednicesc să se unească cu Dumne- 
zeu, se unesc după lucrare. Deci Duhul, prin Care cel ce 
se lipește de Dumnezeu este una cu Dumnezeu, este și 
se numește lucrarea necreată a Duhului, dar nu ființă a 
lui Dumnezeu, chiar dacă nu le place celor potrivnici. 
Căci şi prin prooroc a prezis Dumnezeu nu că «voi vărsa 
Duhul Meu», ci «din Duhul Meu» peste cei credincioşi 
(loil, ÎN, 1) 745. 

76. Cu bunăvoirea lui Dumnezeu, zice, se mișca și 
Moise și David şi toţi cei în care s-a sălășluit lucrarea 
dumnezeiască prin lepădarea însuşirilor trupești, şi s-au 
făcut chipuri vii ale lui Hristos și mai degrabă una cu 
El după har, decît numai asemenea. Căci una este cură- 
ţia cea din Hristos și din sfinţi, iar slava Domnului peste 
noi a strălucit (Ps. LXXXIX, 17), spune cîntărețul cel 
preadumnezeiesc. Fiindcă sufletele purtătoare de Duh, 
cum zice Vasile cel Mare, fiind luminate de Duhul, se 
că Duhul ca Persoană încape în fiecare prin picătura Lui de har, dar 
cu ființa lui rămîne neîncăput. 

745. Dacă Duhul S-ar uni cu noi după ființă, am avea o ființă 
comună cu El. Dacă S-ar uni după ipostas, persoana noastră ar fi una 
cu Persoana Lui. Sau Persoana Lui ar deveni Persoana noastră, cum 
în Hristos Persoana Cuvintului a devenit Persoana naturii omeneşti. Deci 
Duhul Se unește cu noi prin lucrare. Dar nu e mai puţin unit El însuși 
personal cu persoana noastră prin lucrarea Lui. Noi ne însușim lucrarea 


Lui și El lucrarea noastră. Ne întîlnim în lucrarea divino-umană (tean- 
drică) comună, dar neconfundată. 

fac ele înseși duhovnicești şi răspîndesc harul la alţii. 
De aci cunoştinţa de mai înainte a celor viitoare, înţe- 
legerea tainelor, pătrunderea celor ascunse, împărțirile 
darurilor, vieţuirea cerească, cîntarea cu îngerii, vese- 
lia fără de sfîrşit, sălășluirea lui Dumnezeu, asemănarea 
cu Dumnezeu și, cel mai înalt dintre lucrurile dorite, 
prefacerea în dumnezeu 746. 


77. Îngerii întrec pe oameni prin harul și străluci- 
rea aceasta și prin unirea cu Dumnezeu. De aceea pute- 
rile înțelegătoare şi duhurile slujitoare sînt luminile cele 
de al doilea, slujitori ai luminii de sus și, ca lumini de 
al doilea, răsfrîngeri ale primei lumini. Îngerul este cea 
dintii fire luminoasă după cea dinții, răsfrîngînd-o pe 
aceea. Este lumina a doua, o iradiere sau o împărtășire 
a celei dintîi lumini 747. Și mișcîndu-se în cerc, minţile 
îndumnezeite, se unesc cu razele fără de început și fără 
de sfîrșit ale frumosului şi binelui 748. Căci însuşi Dum- 


746. Duhul Sfint devenind subiect în subiectul nostru și lucrările 
Lui, lucrările noastre, cunoaştem tainele cele ascunse și viitoare și de- 
venim dumnezei după har. 

747. «Cea dintii fire luminoasă după cea dinții». Aceasta înseamnă 
că Dumnezeu este firea luminoasă prin excelenţă. «Dumnezeu este lu- 
mină şi niciun întuneric nu este întru El» (1 loan II, 5). El se cunoaște 
deplin în bogăţia Lui nesfîrşită şi cunoaşte toate cîte le-a făcut şi se 
fac. Îngerii sînt a doua fire luminoasă. Omul este și el fire luminoasă, 
dar numai prin sălăşluirea lui Dumnezeu în el poate deveni deplin lu- 
minos. El este conştiinţa de sine și de toate, dar numai în parte. Îngerul 
răstringe pe Dumnezeu în lumina lui. Omul răsfrînge şi el pe Dumnezeu. 
Îngerul e «iradiere», «curgere» din Dumnezeu şi omul la fel într-un grad 
mai mic. Şi numai în lumina ce o primeşte din Dumnezeu ajunge la 
împlinirea lui, după ce prin creare s-a împărtășit de lumina Lui firească 
de la Dumnezeu. Aceasta nu e totuşi neoplatonism, ci relaţie interper- 
sonală. Îngerul e creat ca subiect pur mintal, pur înțelegător, iar omul 
e şi el subiect înțelegător, dar are şi o latură de natură sensibilă în el. 
Dar și îngerul şi omul sînt creaţi ca subiecte pentru a se împărtăși în 
relație cu subiectul dumnezeiesc de toată lumina și viaţa Lui. lradierea 
e modul de intrare al lui Dumnezeu în relaţie interpersonală cu făptura Lui. 

748. «Minţile îndumnezeite» sau îngerii se mişcă în cerc în jurul 
luminii prime pentru a se împărtăși de Ea tot mai mult. Căci prin miș- 

nezeu este lumină celor veșnici și nu altceva 748 bis. Și 
ceeace este soarele pentru cele sensibile, aceia este Dum- 
nezeu pentru cele inteligibile 749. E] este lumina cea 
dintii și cea mai culminantă, care luminează întreaga 
fire rațională. Dar dacă, spune părintele Gură de Aur, 
auzi pe prooroc zicînd : «Am văzut pe Domnul șezind pe 
tron» (Isaia VI, 1), să nu socotești că a văzut ființa Lui, 
ci pogorîrea, și pe aceasta în chip mai umbrit decit pu- 
terile de sus. 


18. Toată firea este cît se poate de departe şi ce 
totul străină de firea dumnezeiască. Căci dacă Dumne- 
zeu este fire, celelalte nu sînt fire, precum dacă fiecare din 
celelalte este fire, El nu este fire. La fel nu este existenţă, 
dacă celelalte sînt existențe : dar dacă Acela este exis- 
tent, celelalte nu sînt existente 750. Cugetă așa și des- 
pre înţelepciune, despre bunătate, despre toate celelalte 
din jurul lui Dumnezeu și despre Dumnezeu și vei teo- 
loghisi bine şi în acord cu sfinţii. Dar Dumnezeu este și 


carea în cerc se apropie tot mai mult de Dumnezeu din toate părţile, în 
toate privinţele. 

748 bis. Din Dumnezeu nu iradiază decit lumină, decit conștiința de 
ei înşişi, subiectelor destinate să dureze în veci și să sporească fără 
sfîrșit în lumină, în cunoașterea de ele înseși, de Dumnezeu şi de toate 
celelalte subiecte și obiecte. 

749. Dar dacă soarele face parte dintre cele sensibile, Dumnezeu 
e dincolo nu numai de cele sensibile, ci e mai presus și de cele inteligi- 
bile. El e transcendent şi acelora. El nu poate fi cunoscut nici prin lu- 
crarea minţii, sau prin înțelegerea naturală, ci numai prin lucrarea, sau 
prin lumina Lui devenită proprie îngerilor şi oamenilor. 

750. Dumnezeu e atît de deosebit de toate, că dacă acelea sînt 
numite fire, El nu trebuie numit fire. El depășește firea, sau e singur 
adevărata fire. La fel e cu existenţa. El nu poate fi numit existenţă, 
dacă acelea sînt socotite existenţă, sau invers, dacă El este socotit exis- 
tent, acelea nu trebuie socotite existente. El depășește existenţa sau e 
singur adevărata existenţă. Cit de precară este existența noastră și a 
tuturor celor legate de noi, chiar în experiența noastră! Adeseori ni se 
pare că ea este un vis. Ne întrebăm adeseori dacă există real. Dar în 
mod sigur Dumnezeu este ultimul temei al existenței lor, chiar dacă e 
inaccesibil experienţei noastre. 

se zice firea tuturor celor existente, întrucît toate se îm- 
părtășesc de El și subzistă prin împărtășirea de El; 
aceasta nu înseamnă însă că prin împărășirea de firea 
Lui, Doamne ferește, ci prin împărtăşirea de lucrarea Lui. 
În acest înţeles este El şi existenţa celor ce sînt și 
în forme, ca obiîrşia formelor 751, și înțelepciunea celor) 
înţelepţi 752 și, simplu, toate ale tuturor. Totodată El nu 
este fire, ca fiind mai presus de toată firea şi nu este, ca 
fiind mai presus de toate cele ce sînt ; şi nu este şi nici 
nu are formă, ca unul ce e mai presus de formă. Cum 
vom ajunge deci noi aproape de Dumnezeu ? Oare apro- 
piindu-ne de firea Lui ? Dar nici una dintre toate cele 
create nu are şi nu va avea nicio împărtășire sau apro- 
piere cu firea supremă. Deci dacă a ajuns cineva aproape 
de Dumnezeu, desigur s-a apropiat de lucrarea Lui. Cum ? 
Ca unul ce se împărtășește de ea în chip firesc? Dar 
acest lucru e propriu tuturor făpturilor. Prin urmare nu 
prin puterile firești, ci prin cele primite pe urmă, cu voia 
liberă, ajunge cineva aproape sau departe de Dumnezeu. 
Iar voie liberă nu numai ființele raționale. Așadar numai 
acestea dintre toate celelalte ajung aproape sau departe 

751. «Forma în forme, ca obirşie a formelor»  (etdoc £v elbeoiy os 
eideăplms). În El sînt date virtual toate formele, în ultima lor frumu- 
sețe spre care tind toate formele noastre. Sint date ca în principiul sau 
ca în obirșia virtuală și ca în ţinta finală a tuturor formelor. În El sînt 
prefigurate toate formele. De aceea în El e prefigurată toată frumuseţea. 
Toate formele, toate frumuseţile sînt desfășurări ale formelor şi frumu- 
seților cuprinse virtual în El, avînd să se concentreze în El, după efor- 
tul lor, ajutat de EI, într-o supremă armonie. Frumuseţea care concen- 
trează în ea toate frumuseţile, «forma» care concentrează în ea toate 
formele, e frumuseţea și forma cea mai bogată, mai adiîncă și mai grăi- 
toare, mai cuprinzătoare decit toate formele şi frumuseţile desfăşurate 
alăturat. În El e frumuseţea de maximă discreţie și graţie, dincolo de 
orice exibiționism şi teatralism care nu e lipsit de afectare. (Românescul 
«formosus» e dela «formă»). 

752. Dacă înţelepciunea Lui e izvor în cei înţelepţi, orice abatere 


de la înțelepciunea armonioasă este ieșire din Dumnezeu ca centru, ca 
mijloc, o alunecare măcar cu o parte a ființei din El. 

de Dumnezeu, apropiindu-se sau depărtindu-se prin vir- 
tute sau răutate. Numai acestea deci sînt și în stare de ne- 
fericire sau de fericire 753. Dar noi să credem că vom do- 
bîndi fericirea. 

179. Comparînd o făptură cu alta, zicem că una e 
apropiată de Dumnezeu după fire, iar alta străină. Apro- 
piate de Dumnezeu se numesc fiinţele inteligibile, care 
sînt cunoscute numai cu mintea. Iar străine cu totul sînt 
cele ce cad sub simţuri. Iar dintre acestea, mai departe 
încă sînt cele cu totul neînsufleţite și nemișcate. Așadar 
fiind asemănate între ele, făpturile se socotesc sau apro- 
piate de Dumnezeu după fire, sau străine 75%. Dar ele, 
prin ele, după fire, sînt toate străine de Dumnezeu. Mai 
mult chiar, nici nu se poate spune cît e de departe de 
Dumnezeu firea inteligibilă şi cît sînt de departe lucră- 
rile simțurilor și cele de sub simţuri, de cele inteligi- 
bile 755. Deci fiind atît de departe prin fire de Dumnezeu, 


753. Prin voia liberă ne apropiem sau ne depărtăm de Dumnezeu, 
întrucît și El este cu voie liberă sau Persoană. Apropierea între per- 
soane se face printr-o deschidere liberă bilaterală. Avem aci o altă di- 
mensiune a existenţei. Și de ea deprinde fericirea sau nefericirea persoa- 
nelor create, limitate prin ele, dar aspirînd spre infinitate. 

754. Există diferite dimensiuni ale existenței. Cea mai înaltă este 
dimnesiunea firii dumnezeieşti. Cele ce primesc lumina ei, sporind în 
conştiinţă, ajung apropiate de ea. 

755. Numai comporate între ele, unele firi se socotesc mai apro- 
piate de Dumnezeu şi altele mai depărtate. Privite în ele înseși, toate 
sînt străine de Dumnezeu. Mai mult chiar, nu se poate spune cit de de- 
parte sînt firile inteligibile de Dumnezeu și cît sînt de departe lucrările 
simțurilor şi cele sensibile de cele inteligibile. E o distanţă infinită între 
existența celor inteligibile, dar create, şi Dumnezeu, și poate tot una 
infinită între cele sensibile şi simţirea lor și între cele inteligibile. Dis- 
tanța între ele rămine pentru noi un mister impenetrabil. Nu se poate 
spune nimic despre ea. Ce putem spune de exemplu despre distanța 
între noi și animale? Şi totuşi din alt punct de vedere cele inteli- 
gibile sînt aproape de cele sensibile prin conștiință, iar cele sensibile, 
fără să-și dea seama, sînt aproape de cele înţelegătoare, prin necesitatea 
ce o reprezintă pentru acelea, ca să se îmbogăţească în cunoaștere. La 
fel Dumnezeu e aproape de toate cele create ca Creator şi Susţinător al 

vai nouă, de nu ne vom face aproape de El prin fapte și 
prin purtări bune, izvorite dintr-o hotărîre bună 756. 

80. Glasul comun și îndumnezeit al dumnezeieștilor 
cuvîntători de Dumnezeu, purtătorul de Dumnezeu Da- 
maschin zice în al doilea dintre capetele lui teologice : 
«Cel ce vrea să grăiască, sau să audă ceva despre Dum- 
nezeu, trebuie să știe limpede că nu toate sînt de negrăit, 
nici toate de grăit, fie ale teologiei, fie ale iconomiei ; nici 
toate cunoscute, nici toate necunoscute. Știm că sînt mai 
presus de cuvînt și cele care dorim să le grăim dintre cele 
dumnezeiești, dat fiind că sînt ale unui Cuvînt care le în- 
trece pe toate. Căci nu sînt în afară de cuvînt prin vreo 
scădere a lor, ci în afară de cuvîntul nostru, pe care-l 
aveam în lăuntrul nostru și pe care-l rostim la auzul al- 
tora. Căci nici cel rostit n-ar putea să tălmăcească acelea, 
nici cel dinăuntru n-ar putea să ajungă la ele, oricît se 
sileşte. Deci nu trebuie să ne îngăduim a vorbi despre 
Dumnezeu de la noi, ci să ne întoarcem către cei ce gră- 
iesc în Duh cele ale Duhului ; şi cînd ne cer cuvînt cei 
potrivnici» 757. 

81. Se spune că pe ușile școlii lui Platon era scris 
ca nimenea să nu intre dacă nu știe geometria. Dar nu 
știe deloc geometrie cel ce nu poate cugeta și grăi des- 
pre cele nedespărțite ca despărțite. Căci a exista o mar- 
gine fără ceea ce e mărginit e cu neputinţă. lar geome- 
tria grăiește aproape numai despre margini, care se de- 
lor şi cele create — şi în deosebi cele conştiente — de Dumnezeu, prin 
trebuinţa ce o au sau o simt de EL. 

756. Faptele bune produc dimensiunea cea mai apropiată a noas- 
tră de Dumnezeu; prin voinţa noastră ne pun în acord cu voia Lui. 

757. «Ţin de cuvint în sens de depășire (xat' inepelovoa A6joyj> 
Negrăitul nu aparţine unei sfere unde lipsește cuvîntul pentru că 
nu sînt mai prejos de cuvint. Ci aparţine unei sfere căreia i se potri- 
vește un cuvint mai presus de cuvintele noastre. Ele nu sînt neraţio- 
nale, ci de o raționalitate care include pe a noastră și o depășește. 
Într-un fel putem combina şi noi, cînd vrem să exprimăm aceste reali- 


tăţi, cuvintele în aşa fel, încît să realizăm o exprimare mai presus de 
exprimare. 

termină și se înfățișează fără cele mărginite de ele, une- 
ori ca fiind de sine. Mintea desparte cele nedespărțite. 
lar cel ce n-a învățat încă să despartă cu mintea trupul 
de cele din jurul lui, cum va vrea să audă despre o fire 
în sine, care nu numai că e nedespărțită de cele fireşti 
ale ei, aflindu-se în ele, dar nici nu poate să fie fără de 
ele ? Cum va vrea să audă despre întreguri ca întreguri, 
care se află în părţi, că numai prin minte și cuvint se 
deosebesc de acelea și se cugetă înainte de cele multe, 
neputînd fi, pentru rațiunea cea adevărată, fără de cele 
multe ? Cum va vrea să audă despre cele inteligibile și 
despre cele înţelegătoare ? 755. Cum va vrea să audă pe 
cei ce zic că fiecare dintre noi are minte şi înţelegere și 
că fiecare dintre cugetările noastre este minte ? Nu va 
ride și nu va striga învinovățindu-ne că zicem că fiecare 
om are două și mai multe minţi ? lar cel ce nu poate auzi 
sau grăi despre unele ca acestea că sînt nedespărţite și 
deosebite, cum va putea grăi sau auzi așa ceva despre 
Dumnezeu ? Căci la Dumnezeu sînt și se zic multe uniri 
și deosebiri, după cuvîntătorii de Dumnezeu. Dar unirile 
predomină și stau înaintea deosebirilor, nedesființîndu-l= 
pe acestea și nefiind împiedicate de acestea întru nimic. 
Deci potrivnicii nu primesc și nu pot cunoaște deosebirea 
în nedespărţire la Dumnezeu. Auzindu-ne pe noi grăind 
într-un glas cu sfinții despre o unire în deosebire, şi că 
ceva a lui Dumnezeu este de necuprins, iar altceva poate 
încăpea, dar Dumnezeu este unul, același fiind necuprins 
după fiinţă, dar încăput de către făpturi după lucrările 
Sale dumnezeiești, adică după voia Lui dinainte de veci 
cu privire la noi, după pronia Lui dinainte de veci pentru 
noi, după înțelepciunea Lui dinainte de veci cu privire 
la noi și, ca să zic ca dumnezeiescul Maxim, după puterea 
înțelepciunea și bunătatea Lui nemărginită ; auzindu-le 
de la noi acestea, cei potrivnici, ca pe unele ce sîntem 


758. Cele ce înțeleg nu pot fi despărțite decît cu mintea de cele 
pe care le înţeleg, sau le cugetă. Toate sînt distincte şi nedespărțţite. 

siliți să le spunem, ei și cei ca dinșii ne învinovățesc că 
vorbim de mulţi dumnezei și de multe lucruri necreate 
și că facem pe Dumnezeu compus. Ei nu ştiu că Dum- 
nezeu Se împarte în chip neîmpărțit și e unit în deose- 
bire ; iar aceasta nu aduce în El nici înmulţire, nici 
compunere. 

82. Marele Pavel, gura lui Hristos, vasul alegerii 
(Fapte IX, 15), purtătorul prealuminat al numelui dum- 
nezeiesc, zice că «cele nevăzute ale lui Dumnezeu de la 
întemeierea lumii din făpturi fiind înţelese se văd, veș- 
nica Lui putere și dumnezeire» (Rom. I, 20). Oare fiinţa 
lui Dumnezeu e cea care se vede, fiind înţeleasă din făp- 
turi ? Nicidecum. Numai nebunia celor rătăciţi — și îna- 
inte de ei sminteala lui Eunomie, căci și acela zicea ca 
aceştia înainte de aceștia — scrie că din făpturi nu se 
înțelege nimic altceva decît fiinţa lui Dumnezeu. Dar 
dumnezeiescul apostol e departe de a susține unele ca 
acestea. Căci învățind mai înainte că ceea ce e cunoscut 
din Dumnezeu e arătat (Rom. I, 19) şi arătînd că este și 
altceva mai presus de ceea ce e cunoscut din Dumnezeu, 
pe Care L-a descoperit tuturor celor ce au minte, a adaus 
pe urmă : «Căci cele nevăzute ale lui Dumnezeu de la în- 
temeierea lumii din făpturi fiind înțelse se văd». Iar ce 
este cunoscut din Dumnezeu poţi să afli de la purtătorii 
de Dumnezeu părinţi care înfăţişează lucrurile astfel : 
ceva al lui Dumnezeu este necunoscut ; aceasta este ființa 
Lui ; iar altceva este cunoscut ; acestea sînt, adică, toate 
cele din jurul fiinţei, sau bunătatea, înţelepciunea, pu- 
terea, dumnezeirea, sau mărirea. Pe acestea Pavel le nu- 
mește și nevăzute, fiind înțelese din făpturi. lar dacă 
acestea, care se înțeleg din făpturi, sînt în jurul fiinţei 
lui Dumnezeu, cum ar fi și ele făpturi ? 75%. Prin urmare 
lucrarea lui Dumnezeu înţeleasă din făpturi pe de o parte 


759. Acest capitol e luat de Palama din lucrarea sa «Despre unirea 
și deosebirea dumnezeiască» (Ed. Hristou, vol. Îi, p. 74—75). 

e necreată, iar pe de alta nu e fiinţă, fiindcă nu e înfăţi- 
șată numai la singular, ci și la plural. 

83. Făpturile sînt arătătoare ale înțelepciunii, ale 
măiestriei și ale puterii, dar nu ale fiinţei, zice Vasile cel 
Mare, împotrivindu-se lui Eunomie, care spunea că din 
făpturi se arată ființa lui Dumnezeu 76. Prin urmare lu- 
crarea lui Dumnezeu, care poate fi înțeleasă din făpturi, 
este pe de o parte necreată, iar pe de alta nu este fiinţă. 
Iar cei ce zic că lucrarea dumnezeiască nu se deosebește 
întru nimic de ființa dumnezeiască sînt vădit eunomieni. 

84. Bine zice, deci, în «Antiretice» fratele aceluia 761, 
care cugetă cele frăţeşti, că înțelegînd frumuseţea și mă- 
reția minunilor din creaţie și dobîndind alte și alte înțe- 
lesuri cu privire la Dumnezeu, tălmăcind pe fiecare din 
aceste înțelesuri care se nasc în noi, cu nume deosebit. 
Căci din măreţia şi frumuseţea făpturilor se contemplă 
prin asemănare Făcătorul şi de la ele numim Făcător pe 
ziditorul lor (căci e cu putință Celui care are puterea să 
dea înfăptuire voinţei) şi judecător drept și nepărtinitor. 
Dar și cuvîntul «Dumnezeu» am învăţat să-l ținem de 
la lucrarea văzătoare a Lui. Deci nici prin acest cuvînt, 
învăţînd despre o anumită lucrare parţială a firii dum- 
nezeiești, nu cugetăm ființa dumnezeiască 762. 

85. Dionisie Areopagitul, cel mai înalt dintre cuvîn- 
tătorii de Dumnezeu, după dumnezeieștii apostoli, după 
ce a lămurit deosebirea privitoare la ipostasurile lui Dum- 
nezeu, zice : «Ieşirea binefăcătoare este o distingere dum- 
nezeiască, unitatea dumnezeiască înmulțindu-se pe Sine 
însăși în chip mai presus de unitate, prin bunătate» 76. 

760. Sfîntul Vasile, Contra lui Eunomie 2; P. G., 29, 748AB. 

761. Sfintul Grigorie de Nisa, Contra lui Eunomie, Antir. 3; ed. 
Jăger 2, 292. 

762. dc e de la Sedopa  — privesc. Dumnezeu e deci şi El 
numele unei lucrări a lui Dumnezeu. Pentru ființa dumnezeiască nu avem 
NICI un nume. 


763. Dionisie Areopagitul, Despre numirile dumnezeieşti 2; P. G., 3, 
641 D—644D. 

Iar după puţin : «Ieşirile binefăcătoare ale izvorului dum- 
nezeiesc zicem că sînt distingere dumnezeiască. Căci dă- 
ruind tuturor celor ce sînt și revărsînd împărtășirile 
tuturor bunătăţilor, se distinge rămînînd unită și se în- 
mulțește unitar fără să iasă din Unul» 76%. Iar după puţin : 
«Aceste distingeri comune și unite ale întregii dum- 
nezeiri, sau ieșirile binefăcătoare, vom încerca să le și 
preamărim după putință». El arată limpede că este și o 
altă deosebire la Dumnezeu, nu numai cea privitoare la 
ipostasuri. Pe această altă deosebire decît cea ipostatică, 
o numește și deosebirea dumnezeirii. Căci deosebirea pri- 
vitoare la ipostasuri nu este deosebirea dumnezeirii. El 
zice că Dumnezeu se înmulțește și prin ieșirile și lucrările 
dumnezeiești. Și pe aceasta o numește acum ieșiri, iar 
altădată zice : «“Dumnezeirea nu Se înmulțește, Doamne 
fereşte», și «Dumnezeu ca Dumnezeu nu Se deosebește 
Căci Dumnezeu este Treime, dar nu triplat». El arată și 
caracterul necreat al acestor ieșiri și lucrări. Căci le nu- 
mește dumnezeieşti, și zice că sînt deosebiri ale întregii 
dumnezeiri. De asemenea spune că însuşi izvorul dum- 
nezeiesc se înmulțește prin aceste ieșiri și lucrări, nepri- 
mind ceva din afară. Ba făgăduiește să şi preamărească 
aceste însușiri, adăugînd : «după putință». Prin aceasta 
cel mai înalt dintre slăvitorii lui Dumnezeu ni le înfăţi- 
şează pe acestea ca mai presus de orice preamărire. 

86. Același cuvîntător de Dumnezeu, spunînd mai 
sus că ieșirea binefăcătoare este o distingere dum- 
nezeească, adaugă : «Căci cele din urmă împărtășiri sînt 
unite în distingerea dumnezeiească». Împărtășiri a numit 
aici la un loc toate ieșirile și lucrările lui Dumnezeu. Dar 
a adăugat că acestea nu se lasă încadrate în lume, ca să 
nu socotească cineva că acestea sînt rezultatele lucrării, 
ca de pildă ființa fiecărei existenţe, sau viaţa sensibilă 
în cele vii, sau raţiunea şi mintea aflătoare în cele raţio- 
nale și înțelegătoare. Căci cum ar fi acestea în Dumnezeu 


764. Ibidem. 

şi neîncadrate în creație, odată ce sînt create ? Sau cum 
ar fi ieșirile și împărtășirile neîncadrate în lume ale lui 
Dumnezeu făpturi, odată ce împărtăşirea neîncadrată se 
află în chip firesc în Cel ce împărtășește, cum ne arată 
lumina ? 765, 

87. Ceva mai departe, acest mare (Dionisie) prea- 
mărește ieșirile și lucrările de felul acesta ale lui Dum- 
nezeu cu alte nume potrivite lui Dumnezeu, și le numește 
împărtășiri și împărtășiri de Sine. Ba le arată în multe 
părți ale scrierilor sale ca fiind mai presus de cele ce sînt 
(de făpturi) și fiind modele (paradigme) prime ale celor 
ce sînt, ca existîind de mai înainte în Dumnezeu, într-o 
unitate mai presus de ființă. Deci cum ar fi acestea făp- 
turi ? În cele următoare, adaugă să ne înveţe şi ce sînt 
aceste paradigme : «Paradigme zicem că sînt rațiunile de 
ființă făcătoare ale lucrurilor, care preexistă în Dum- 
nezeu în chip unitar și pe care teologia le numeşte pre- 
definiri și voiri dumnezeiești și bune, definitorii și făcă- 
toare ale lucrurilor. După ele a predefinit și a adus la 
existență Cel mai preşus de fiinţă toate lucruile» 766. Cum 
vor fi deci create pre-definițiile şi voirile dumnezeiești 
făcătoare ale lucrurilor ? Cum nu se vădesc ca coborînd 
providența lui Dumnezeu la treapta de făptură, cînd se 
socotesc aceste ieșiri şi lucrări, create ? Căci voirile dum- 
nezeiești și aceste împărtășiri și daruri dumnezeiești ale 
bunătăţii pricinuitoare a tuturor nu sînt decît lucrarea de 
fiinţă făcătoare, de viaţă făcătoare, de înţelepciune făcă- 
toare și simplu, lucrarea făcătoare și susținătoare a celor 
create. 

765. Capitolul acesta este luat de Palama din lucrarea sa Despre 
unire și deosebire 11 (La P. Hristou, ed. cit., vol. II, p. 77). E o lucrare 


scrisă contra lui Varlaam şi Achindin. Dionisie Areopgitul, Despre numirile 
dumnezeieşti ; P. G., III, 641 D—644 A. 

766. «Predefinirile»  (npooptouoi)  existenţelor în Dumnezeu e un 
termen a) lui Dionisie Areopagitul. El nu înseamnă predestinarea modu- 
rilor în care se vor mişca existenţele, ci numai pre-contururile, sau pre- 

88. Împărtăşirea existenţei de sine nu se mai împăr- 
tășeşte, la rîndul ei, de nimic, cum zice și marele Dionisie. 
lar celelalte împărtăşiri, întrucît sînt împărtășiri prin 
care se produc făpturile și-și iau începuturile făpturile, 
nu se mai împărtășesc nici ele cîtuşi de puţin de nimic ; 
căci nici pronia nu se împărtășește de pronie, nici viața 
de viaţă. Dar întrucit au existența, se zice că se împărtă- 
şesc de însăși existenţa, dat fiind că fără ea nu sînt nici 
nu se lasă împărtășite, precum nici preștiința fără știință. 
De aceea ca împărtășiri de sine nu sînt nicidecum create. 
Și tot de aceia, după dumnezeiescul Maxim, niciodată 
n-au început să existe ; și sînt contemplate ca aflîndu-se 
fiinţial în jurul lui Dumnezeu ; și nu a fost cîndva cînd 
nu erau 767. Dar potrivnicii, socotind fără evlavie viaţa de 
sine, bunătatea de sine și cele asemenea, create, fiindcă 
se împărtășesc de numele comun al celor ce există, nu 
văd că, deși se numesc existenţe, sînt mai presus de exis- 
tențe, cum zice marele Dionisie. Aceștia, punînd împărtă- 
şirile de sine în rînd cu făpturile, lesne ar putea socoti și 
pe Duhul Sfînt, creat, odată ce marele Vasile zice că şi 
El Se impărtășeșşte de numirile vrednice de Dumnezeu. 


hotărnicirile, prin care se disting unele de altele, sau formele virtuale 
ale lor existente în Dumnezeu. Chiar evoluţia lor e prefigurată în Dum- 
nezeu, dar nu pre-determinată. Căci fiinţele raționale se pot mișca liber 
în cadrul rațiunilor sau pre-definiţiilor lor. Căci modificările în bine sau 
în rău pe care și le produc ele înseși nu schimbă înseși raţiunile lor, 
ci numai modurile lor, cum zice Maxim Mărturislforul. Diavolul rămîne 
după raţiunea sa înger, numai după mod a devenit, în chip liber, demon. 
Aceste «pre-deținiri», ca şi «pre-formele» din cap. 78, nu au sensul unor 
definiţii de-a gata, existente de mai înainte în Dumnezeu, ci sensul unor 
definiții sau contururi ale făpturilor date virtual în gîndirea și puterea 
creatoare a lui Dumnezeu. Se poate spune că în fiecare lucrare prin 
care Dumnezeu lucrează în cineva sau în ceva potrivit lui, e o formă 
dinamică ce ajută pe acela să se definească. Citatul din Dionisie Areo- 
pagitul e din «Despre numirile dumnezeieşti», 5, 8, P.G., 3, 824C. 
767. Capete teologice 1, 48; P. G., XC, 1100D. 

89. lar dacă ar zice cineva că numai existența de 
sine este împărtășire, întrucît numai ea nu primește prin 
împărtășire, ci se lasă împărtășită, căci celelalte primesc 
prin împărtășire de la ea, să ştie că nu cugetă înţelept 
despre celelalte împărtășiri. Fiindcă cele viețuitoare, sau 
cele sfinte, sau cele bune, nu se zice că viețuiesc, se sfin- 
țesc şi se îmbunătățesc pentru simplul fapt că sînt și că 
se împărtășesc de existența de sine, ci prin faptul că se 
împărtășesc de viața de sine, de sfințenia de sine și de 
bunătatea de sine. Iar bunătatea de sine sau celelalte ase- 
menea nu prin împărtășire de altă viață de sine se face 
viață de sine. De aceea și ea, întrucît este viaţă de sine, 
este dintre cele ce se dau prin împărtășire, nu dintre cele 
ce primesc prin împărtășire. lar ceea ce nu se primește 
prin împărtăşire, ci se dă prin împărtășire şi face vii pe 
cele ce viețuiesc, cum ar fi făptură ? Și la fel stă lucrul 
și cu celelalte împărtășiri. 

90. Întărire cuvîntului nostru dă și dumnezeiescul 
Maxim, care socotește aceste ieşiri ale lui Dumnezeu, 
pronia făcătoare a lucrurilor. El serie în Scolii ; «Proniile 
și bunătăţile creatoare, adică cele de ființă, de viaţă și de 
înţelepciune făcătoare, sînt comune unimii deosebite în 
trei ipostasuri» 768. Zicînd deci că sînt multe și deosebite, 
a arătat că nu sînt ființe ale lui Dumnezeu, căci aceasta 
este una cu totul neîmpărtăşită. Iar spunînd că sînt co- 
mune unimii deosebite în trei ipostasuri, ne-a arătat că 
nu sînt nici Fiul, nici Sfîntul Duh. Căci nici unul dintre 
Aceștia nu e lucrarea comună a celor trei. În sfîrșit, zicînd 
despre acestea că sînt pronii și bunătăţi, dar și creatoare, 
le-a arătat ca fiind necreate. Căci dacă n-ar fi așa, ceea 
ce crează ar fi creat ; prin urmare ar exista prin altă lu- 
crare creeatoare și aceasta iarăși ar fi creată de alta. Cine 
ar face așa, s-ar arunca spre ultima nebunie, fără să îna- 


768. Școlii la «Despre numirile dumnezeiești», WU, 5; P. G., IV, 
221 AB. 

inteze spre infinit 769. Aşadar ieșirile și lucrările lui Dum- 
nezeu sînt necreate, dar nici una dintre ele nu este ființă, 
nici ipostas. 

91. Creatorul și orînduitorul întregii lumi, dîndu-i 
acesteia o înfățișare mult felurită prin covîrşirea nease- 
mănată a bunătăţii Sale, pe unele le-a voit numai să fie, 
pe altele să aibă şi viață pe lîngă existenţă ; și dintre 
acestea a voit ca unele să se împărtășească de viața înțe- 
legătoare. Pe unele le-a voit să aibă viaţa îmbinată din 
amîndouă acestea. Pe cele care au luat viaţă raţională și 
înţelegătoare de la EI, le-a voit ca prin înclinarea de bună 
voie spre El să ajungă la unirea cu El şi astfel să vieţu- 
iască dumnezeiește și mai presus de fire, învrednicindu-se 
de harul și lucrarea îndumnezeitoare. Căci voia Lui e 
creatoare pentru cele ce sînt (făpturi), fie că sînt scoase 
din neexistenţă, fie că sînt și îmbunătăţite. Iar aceasta, în 
chip felurit. Pentru această deosebire a voii dumnezeiești 
cu privire la lucruri, pronia și bunătatea cea una, adică 
întoarcerea lui Dumnezeu prin bunătate spre cele de jos, 
este socotită de înțelepții cuvîntători de Dumnezeu ca 
fiind multe pronii și bunătăţi care se împart și se fac fe- 
lurite în chip neîmpărţit în cele împărțite. Astfel una e 
numită puterea preștiutoare a lui Dumnezeu ; alta pu- 
terea creatoare și susținătoare. Dintre acestea iarăși, după 
marele Dionisie, unele sînt puteri de ființă făcătoare, 
altele de viață și altele de înțelepciune făcătoare. Dar fie- 
care dintre ele e comună Tatălui și Fiului și Sfîntului 
Duh. Şi prin fiecare, voirea cea bună și dumnezeiească 
cu privire la noi a Tatălui, a Fiului şi a Sfîntului Duh e 
lucrare şi putere de ființă, de viaţă şi de înțelepciune îă- 
cătoare 770. Acestora le-a mai zis și împărtășiri neînca- 

769. Cap. acesta e luat din lucrarea amintită a lui Palama. (Ed. 
Hristou, tom. cit., p. 78—79). 


770. Deci Tatăl, Fiul şi Sfîntul Duh sînt ca Persoane în fiecare 
lucrare. 

drate și nemicșorate, ridicîndu-le peste toate cele create 
și în același timp învățînd că sălășluiesc în chip firesc în 
Cel ce le dăruiește. | 

92. Precum soarele, dăruind fără să se micşoreze 77! 
căldură și lumină celor ce se împărtășesc de el, are aceste 
lucrări naturale şi fiinţiale în sine, așa darurile dum 
nezeiești, aflindu-se fără micșorare în Cel ce le răspîn- 
deşte, sînt lucrări firești şi fiinţiale ale Lui, prin urmare 
şi necreate. De lumina soarelui nu rămîne însă nici urmă 
cind soarele se află sub pămînt și părăsește pe cei de pe 
pămînt, și nu e cu putinţă ca cineva să se bucure de raza 
lui fără să se unească cu ea și prin ea să se unească cu 
soarele din care pornește lumina. lar căldura de la el și 
toate cîte vin din el şi ajută la nașterea și creșterea celor 
sensibile și la înmulţirea felurită a sucurilor și a însușiri- 
lor, le vor lipsi acestora dacă nu au prin rază unirea cu 
soarele. În același fel, cum ne arată această icoană ştearsă 
din cele sensibile, numai cei ce se întîlnesc cu lumina mai 
presus de fire și atotdumnezeiască se împărtăşesc de ha- 
rul îndumnezeitor și prin el se unesc cu Dumnezeu. Toate 
celelalte sînt rezultatele (efectele) lucrării creatoare. Aces- 
tea sînt aduse la existență din cele ce nu sînt, adică în 
dar, însă nu sînt luminate de har, care este un alt nume 
al strălucirii lui Dumnezeu 772. 

93. Strălucirea și lucrarea aceasta îndumnezeitoare 
a lui Dumnezeu, prin care se îndumnezeiesc cele ce se 
împărtășesc de ea, este un oarecare har dumnezeiesc, dar 
nu firea lui Dumnezeu. Nu fiindcă aceasta lipsește din 

771. Deci Palama respinge cu anticipație acuzaţia ce i se aduce 


azi (Istina cit.) de neoplatonism, accentuînd că Dumnezeu nu se micșo- 
zează iradiind din Sine lucrarea harului, sau lumina dumnezeiască. 

772. Cei ce se unesc cu harul ca lucrare ce iradiază din Dumnezeu 
se unesc cu El însuși ca Persoană. Dar unii sint ca cei ce nu mai văd 
soarele și nu mai primesc căldura de la el, rămînînd simplu creaţi și 
conservaţi, 

cei dăruiţi cu har, după biîrfeala nebunească a celor po- 
trivnici, căci firea lui Dumnezeu este pretutindenea. Ci 
ca una ce nu e împărtășibilă, neexistîind nimic creat care 
să se poată împărtăși de ea precum s-a arătat mai înainte. 
De altfel și lucrarea dumnezeiască și harul Duhului aflîn- 
du-se pretutindenea de față şi fiind nedespărțite de Acela, 
celor ce din pricina necurăţiei sînt incapabili de a se îm- 
părtăși le sînt neîmpărtășibile, ca și cînd n-ar fi de faţă. 
Căci zice careva că «precum întipăririle chipurilor nu se 
fac în toate materiile, ci numai în cele care au anumită 
frăgezime și transparenţă, așa și lucrarea Duhului nu se 
arată în toate sufletele, ci numai în cele care nu au în 
ele nimic viclean (șerpuitor) și întortochiat». Și iarăși : 
«Duhul Sfînt e de față tuturor. Dar celor ce s-au curăţit 
de patimi li se arată puterea Sa, însă celor ce-și au partea 
stăpînitoare tulburată de petele păcatului, nu le este 
încă». 

94. Lumina soarelui e nedespărțită de raza și de căl- 
dura dăruite de ea. Dar lumina nu se împărtășește ace- 
lora care nu au ochi, deși sînt atinși de rază. Aceștia pri- 
mesc numai căldura de la rază. Căci nu e cu putință 
celor lipsiţi de ochi să ajungă la cunoașterea luminii. Tot 
așa, ba cu mult mai vîrtos nimeni dintre cei ce se bucură 
de strălucirea dumnezeiască nu se poate împărtăși de 
ființa Creeatorului. Căci nu este nici o făptură în stare 
să primească ființa Creeatorului. 

95. Împreună-mărturie că lucrarea ce se dă spre 
împărtășire nu e nici creată, nici ființă a lui Dumnezeu, 
ne este Ioan, Botezătorul lui Hristos, împreună cu loan, 
cel mai iubit dintre ucenicii lui Hristos, ca și loan cel cu 
limbă de aur. Unul istorisind și scriind ; Înainte-mergă- 
torul și Botezătorul lui Hristos zicînd că Duhul nu 1 s-a 
dat de către Dumnezeu Tatăl, cu măsură (loan III, 34) ; 
iar Cuvîntătorul de Aur explicînd și scriind că Duhul în- 
seamnă aici lucrarea : «Căci noi toți luăm lucrarea Du- 

hului cu măsură ; Acela, însă are toată lucrarea nemă- 
surată și întreagă. lar dacă lucrarea Aceluia e nemăsu- 
rată, cu atît mai vîrtos ființa». Deci numind lucrarea Duh, 
mai bine zis însuși Duhul lui Dumnezeu, cum a făcut 
Botezătorul și mai spunînd că aceasta este nemăsurată, 
a arătat că este necreată. Iar spunînd că noi o primim cu 
măsură, a arătat deosebirea lucrării necreate de fiinţa 
necreată. Căci nimenea nu primește niciodată ființa dum- 
nezeească. Dar nu poţi spune nici că toţi la un loc, căci 
aceasta ar însemna că fiecare o primește în chip împărţit 
pe măsura curăției sale. Căci mergînd mai departe părin- 
tele Gură de Aur, arată și o altă deosebire între ființa ne- 
creată şi lucrarea necreată, zicînd : «lar dacă lucrarea 
Duhului este nemăsurată, cu atît mai vîrtos ființa» 775. 

96. Dacă după aiurelile celor potrivnici și după cei 
ce cugetă asemenea lor, lucrarea și facerea, care ţine de 
lucrare, nu se deosebește întru nimic de ființa dumneze- 
iască, ele nu se vor deosebi întru nimic nici de a naște 
şi a purcede, care sînt ale ființei, lar dacă a face nu se 
deosebește de a naște şi a purcede, nici făpturile nu se 
vor deosebi întru nimic de Cel născut și de Cel purces. 
Și dacă e așa, după ei, Fiul lui Dumnezeu și Duhul Sfînt 
nu Se vor deosebi întru nimic de făpturi. Şi toate făptu- 
rile vor fi născute și purcese de Dumnezeu şi Tatăl, și 
toată creatura va fi făcută dumnezeu ; iar Dumnezeu 
va fi pus în rînd cu făpturile. De aceea dumnezeiescul 
Ciril, arătînd deosebirea între fiinţa și lucrarea lui Dum- 
nezeu, spune că «a naşte e propriu firii dumnezeiești ; 
iar a face, lucrării dumnezeiești. lar pe urmă adaugă, 
zicînd limpede : «Firea şi lucrarea nu sînt unul şi ace- 
laşi lucru» 774. 


97. Dacă fiinţa dumnezeească nu se deosebește întru 
nimic de lucrarea dumnezeiască, nici a naște şi a pur- 


773. Sf. loan Gură de Aur, Omil. XXX, 2; P.G., LIX, 174. 
774. Tezaure ; P. G., LXXV, 3120. 


SFINTUL GRIGORIE PALAMA 493 


cede nu se vor deosebi întru nimic de a face. Dumnezeu 
însă și Tatăl crează prin Fiul în Duhul Sfint. Prin urmare 
El şi naște și purcede, după părerea potrivnicilor şi a 
celor ca ei, prin Fiul în Duhul Sfînt. 

98. Dacă ființa dumnezeiască nu se deosebeşte întru 
nimic de lucrarea dumnezeiască, nu se deosebeşte nici de 
voinţă. Și atunci Cel Unul Născut din ființa Tatălui va 
fi creat, după el, de voinţa Lui. 

99. Dacă fiinţa lui Dumnezeu nu se deosebește întru 
nimic de lucrarea dumnezeiască, iar purtătorii de Dum- 
nezeu mărturisesc că Dumnezeu are multe lucrări, pre- 
cum are și multe pronii și bunătăți creatoare, cum s-a 
arătat mai sus, atunci Dumnezeu are și multe fiinţe, ceea 
ce nimenea din neamul cu nume creștinesc n-a spus-o și 
n-a gîndit-o vreodată. 

100. Dacă lucrările lui Dumnezeu nu se deosebesc 
întru nimic de ființa dumnezeiască, atunci nu se vor 
deosebi nici între ele. Prin urmare voința lui Dumnezeu 
nu se va deosebi întru nimic de preștiinţa Lui. Dar atunci 
sau Dumnezeu nu preștie toate, odată ce nu vrea toate 
cele ce se fac, sau voiește și cele rele, întrucît pe toate le 
preștie. lar dacă nu le preștie pe toate, nici nu este Dum- 
nezeu. Prin urmare se deosebește preștiința de voința 
dumnezeiască și deci fiecare din acestea de ființa dum- 
nezeiască. 

101. Dacă lucrările dumnezeiești nu se deosebesc 
între ele, atunci nici lucrarea creatoare nu se deosebește 
de cea preștiutoare. Deci, fiindcă Dumnezeu a început 
odată să creeze, a început și să preștie. Și cum mai este 
Dumnezeu Cel ce nu preştie toate mai înainte de veci ? 

102. Dacă lucrarea creatoare a lui Dumnezeu nu se 
deosebește întru nimic de preștiința dumnezeiască, atunci 
creaturile sînt deodată cu preștiința lui Dumnezeu. Ele 
sînt creaturi fără de început, întrucît le creează fără de 
început, odată ce și preștie fără de început și cele pre- 

știute sînt preștiute fără de început. Dar atunci cum mai 
este El Dumnezeu, dacă făpturile Lui nu sînt venite la 
existență în urma Lui ? 

103. Dacă lucrarea creatoare nu se deosebeşte întru 
nimic de preștiința lui Dumnezeu, această lucrare nu e 
supusă voinţei ; nici nu crează Dumnezeu prin aceea că 
vrea, ci prin aceea că există. Dar cum mai e Dumnezeu, 
cel ce creează fără să vrea ? 

104. Dumnezeu este El însuși în Sine însuși, întrucit 
cele trei ipostasuri dumnezeiești se află unul într-altul, 
consubstanţial și veșnic, cuprinzîndu-se neamestecat unul 
pe altul. Dar Dumnezeu este și în lumea întreagă și lumea 
întreagă în Dumnezeu, El ca Cel ce o susține, iar ea ca 
cea susținută de E]. Așadar toate se împărtășesc de lu- 
crarea susținătoare, dar nu de fiinţa lui Dumnezeu. De 
aceea cuvîntătorii de Dumnezeu spun că este o lucrare a 
lui Dumnezeu faptul că este pretutindenea de faţă. 

105. Cei ce au plăcut lui Dumnezeu și au ajuns la 
ținta pentru care au fost făcuţi, adică la îndumnezeire 
(căci pentru aceasta zic părinţii că ne-a făcut Dumnezeu, 
ca să ne facă părtași de dumnezeirea Sa, 2 Petru I, 4), 
sînt în Dumnezeu, ca cei ce sînt îndumnezeiţi de EI, și 
Dumnezeu în ei, ca Cel ce îi îndumnezeiește pe ei. Drept 
aceea și aceștia se împărtășesc de lucrarea dumnezeiască, 
măcar că în alt chip, dar nu de fiinţa lui Dumnezeu. De 
aceea și cuvîntătorii de Dumnezeu spun că îndumnezeirea 
este un nume al lucrării dumnezeieşti. 

106. Firea cea mai presus de ființă și de viaţă, mai 
presus de Dumnezeu (ca lucrare) și mai presus de bine, 
dacă e mai presus de bine și de Dumnezeu 77%, şi așa mai 
departe, e de negrăit și de negîndit, şi peste tot de necon- 
templat, pentru faptul că se află deasupra tuturor și e 

775. Mai presus de Dumnezeu în sens de depășire. Căci ea este 


Dumnezeu, dar mai presus de ceeace gindim și experiem noi ca Dum- 
nezeu. Tot aşa e mai presus de ceea ce gindim și experiem noi ca bine. 

supranecunoscută 776 și așezată mai presus de minţile cele 
mai presus de ceruri printr-o putere de necuprins, fiind 
pururea cu totul necuprinsă și de negrăit 77. Căci nu este 
vreun nume numit în veacul acesta şi în cel viitor care 
să fie al ei ; nu e cuvînt aflător în suflet sau rostit de grai 
potrivit ei ; nu este vreo atingere, vreo împărtăşire sen- 
sibilă sau înţelegătoare de ea, nici închipuire care să se 
ridice la ea. De aceia cuvîntătorii de Dumnezeu socotesc 
mai apropiată de ea neștiința cea mai totală, prin negaţii, 
care neagă, prin depășire, toate cîte sînt sau se grăesc 778. 
Prin urmare nu e îngăduit celui ce cunoaște adevărul cel 
mai presus de orice adevăr să o numească pe aceea nici 
fiinţă, nici fire, în înțeles propriu-zis. Pe de altă parte 
însă, fiindcă ea este cauza tuturor şi în jurul ei sînt toate 
şi pentru ea sînt toate și ea este înaintea tuturor și le-a 
cuprins simplu şi nemărginit în sine pe toate, de mai 
înainte, ea trebuie numită din toate, dar nu în înţeles 
propriu, ci impropriu. Deci poate fi numită și ființă și 
fire. Dar în înţeles propriu se numește așa ieșirea și lu- 
crarea de ființă făcătoare a lui Dumnezeu. Acesta e, după 
marele Dionisie, înţelesul teologic al numirii de ființă, 
dat Celui cu adevărat existent. 

107. Cineva ar putea afla numele de fire dat și în- 
sușirilor firești, fie că e vorba de existenţele create, fie 
că e vorba de Dumnezeu. Astfel cel atotteolog dintre cei 
doi Grigorie, zice undeva în poeziile sale : «Această fire 
a Stăpinului meu aduce fericire. Căci a da nu este numai 
decît una cu firea, ci e o însușire firească a Binefăcăto- 
rului». Ar putea zice cineva şi de foc, că are firea dea 

776. E mai presus de cunoașterea noastră prin negaţie, adică de 
ceea ce credem că gindim renunţind la cunoaştere. 

777. Din lucrarea citată a lui Palama (Hristou, p. 93). Dionisie 
Areopagitul, Despre numirile dumnezeiești II, 7; P. G., III, 645B. 

778. Toate cite sînt sau se grăiasc trebuie negate prin depășire 
cînd gîndim la Dumnezeu. Trebuie negate, adică, socotind pe Dumnezeu 
nu mai prejos de ele, ci mai presus de ele. 

tinde în sus și de a pătrunde în privitor. Dar — mi se 
pare — aceasta nu e firea lui, cum nu e nici străbaterea. 
Firea lui e izvorul mișcării. Prin urmare se numesc și 
cele firești, fire. Așa zice și marele Dionisie în alt loc, 
scriind că firea binelui este să aducă la existenţă şi să 
mâîntuiască, înțelegînd că aceasta este o însușire firească 
a lui. Prin urmare cînd auzi pe părinți numind ființa lui 
Dumnezeu neîmpărtășibilă, înțelege pe cea care nu iese 
din sine și nu se descopere. Dar cînd auzi iarăși că îi zic 
împărtășibilă, înţelege că e vorba de ieșirea și de ară- 
tarea şi de lucrarea ce ţin firesc de Dumnezeu. Și așa cin- 
stindu-le pe amîndouă, vei mărturisi la fel cu părinții. 

108. Chiar și cea mai mică parte a fiinţei are toate 
puterile ei, așa cum și scînteia e strălucitoare și lumi- 
noasă şi deosebește și arde pe cei ce se apropie, se mișcă 
de la sine prin fire, se înalță în sus și are, simplu grăind, 
toate cîte le are focul a cărui părticică este. De asemenea 
picătura are toate cîte le are apa a cărei picătură este. La 
fel fărîma de metal le are pe toate cîte le are metalul din 
care este luată. Prin urmare, dacă ne-am împărtăși de 
fiinţa nedescoperită a lui Dumnezeu, fie că ne-am împăr- 
tășit de toată, fie numai de părticica ei, am fi atotputer- 
nici ; și fiecare dintre existenţe ar fi atotputernică. Dar 
aceasta nu o avem nici toţi la un loc, nici toată creația. 
Aceasta arătînd-o Pavel cu prisosinţă, mărturisește că nici 
cei ce au parte de darurile îndumnezeitoare ale Duhului 
nu primesc fiecare toate darurile Duhului. «Ci unuia îi 
se dă, zice, cuvînt de înțelepciune, altuia cuvînt de cu- 
noștință, altuia iarăşi altceva întru același Duh» 
(1 Cor. XII, 8). lar părintele cu Gură de Aur, respingînd 
de mai înainte rătăcirea potrivnicilor de acum, zice : «Nu 
are cineva toate, ca să nu socotești că harul este fire». Dar 
să nu socotească cineva, dacă are minte, creat, harul, pe 
care-l deosebește aici de firea dumnezeiască. Dar iarăși să 
nu se teamă cineva că neînţelegînd prin har firea lui Dum- 

nezeu, îl socotește creatură. Harul Duhului nu se desparte 
de firea dumnezeiască, ci mai degrabă îi atrage pe cei 
învredniciţi la unirea cu Duhul dumnezeiesc 779. 

109. Fiinţa are atîtea ipostasuri de cîte este împăr- 
tășită. Căci cîte sfeșnice aprinde cineva de la unul, atîtea 
ipostasuri ale focului ar alcătui. Deci dacă, după potriv- 
nicii noștri, ființa lui Dumnezeu se lasă împărtășită, și 
încă de toţi, urmează că ea nu mai este în trei iposta- 
suri, ci în nenumărate ipostasuri. Dar cine din cei hră- 
niți cu dogmele dumnezeiești nu ştie că aceasta este aiu- 
reala masalienilor ? Căci după aceștia cei ce au ajuns la 
culmea virtuții se împărtășesc de ființa lui Dumnezeu. 
Potrivnicii noștri, rîvnind să întreacă hulirea acelora, sus- 
țin că nu numai aceia dintre oameni care strălucesc prin 
virtute, ci toți se împărtășesc de ființa dumnezeiască. 
Aceasta o susțin pe motiv că firea dumnezeiască e de față 
pretutindeni. Dar Grigorie cel mare în teologie, răstur- 
nînd părerile nebuneşti ale acestora și ale acelora, zice : 
«Hristos se numește așa din pricina dumnezeirii Sale. Căci 
ea este ungerea omenității, care nu o sfințește pe aceasta 
numai prin lucrare ca în alți unși, ci prin prezenţa în- 
treagă a Celui ce unge». Iar părinţii înţelepţi de Dum- 
nezeu, întilniţi într-un cuget, au declarat că dumnezeirea 
Sa sălășluiește în cei curăţiţi cum se cuvine, dar nu după 
firea ei. Prin urmare nu după ființă, nici după vreun 
ipostas se face cineva părtaş al lui Dumnezeu. Căci nici 
una dintre acestea nu se dă spre împărtășire în niciun 
fel, nici nu se împarte nici una din ele cîtuși de puţin 
nimănui. De aceea, prin acestea, Dumnezeu nu încape de- 
loc în nimeni şi în nimic, deși este prin ele pretutindeni de 
față. Dar lucrarea și puterea comună a firii celei în trei 
ipostasuri se împarte în chip felurit şi potrivit cu cei ce 
se împărtășesc de ea. De aceea se face încăpută de cei cu 
har dăruiți. Căci Duhul Sfînt, ca să vorbim cu marele 


779. Departe de a-i despărți de Duhul dumnezeiesc ca Persoană, 
harul îi unește cu El, căci în har e Duhul însuşi, ca în manifestarea Lui. 


32 — Filocalia 

Vasile, nu Se împărtășește celor vrednici într-o singură 
măsură, ci-Și împarte lucrarea pe măsura credinţei. Căci 
fiind simplu în fiinţă, e felurit în puteri 780. 

110. A se împărtăși cineva de ceva înseamnă a avea 
parte din ceea ce se împărtășește. lar dacă nu se împărtă- 
șește de o parte, ci de întreg, se spune propriu-zis că-l 
are pe acela ; iar nu că se împărtășește de el. Așadar, ceea 
ce se dă spre împărtășire se împarte dacă cel ce pri- 
mește prin împărtășire se împărtășește numai decît de o 
parte. Dar fiinţa lui Dumnezeu este cu totul de neîmpăr- 
țit, deci şi cu totul de neîmpărtășit. Că împărtășirea e 
proprie lucrării dumnezeiești o spune în multe locuri ale 
scrierilor sale părintele Gură de Aur. Prin urmare aceasta 
este cea care se dă spre împărtășire celor ce s-au învred- 
nicit de harul îndumnezeitor. Ascultă în acest sens iarăși 
pe cel cu Gură de Aur, care învaţă cât se poate de limpede 
amîndouă lucrurile : că pe de o parte lucrarea este aceea 
care se împarte neîmpărțit, dar nu fiinţa, pe de alta că 
ea se dă spre împărtășire, dar nu fiinţa neîmpărtăşibilă 
din care izvorăşte lucrarea dumnezeiască. Căci adăugînd 
cuvîntul evanghelic că «din plinirea Lui noi toți am luat» 
(loan I, 16), zice : «dacă în cazul focului, unde cel ce se 
împarte e ființă și corp, îl şi împărțim și nici nu-l împăr- 
ţim, cu cît mai vîrtos în cazul lucrării și încă al unei 
lucrări ce vine dintr-o ființă netrupească 781. 

111. A te împărtăși de ceva după ființă, înseamnă 
neapărat a avea în comun ființa celui ce se dă spre îm- 
părtășire, și într-o anumită privinţă aceeași. Dar cine a 
auzit vreodată că fiinţa lui Dumnezeu şi a noastră este 
într-o anumită privință una ? Aceasta mai ales că Vasile 
cel Mare zice : «Lucrările lui Dumnezeu coboară la noi, 
dar fiinţa Lui rămîne neapropiată» 752. Așadar de ființa 
780. Despre Sfîntul Duh, IX, 22; XXXII, 168 C. 

781. Omilia 14 la Ioan |; P.G., LIX, 91——92. 

782. Ep. 234, 1; P. G., XXXII, 969 AB. 

dumnezeiască nu e cu putință să se împărtășească nici 
măcar cei îndumnezeiți prin harul dumnezeiesc. Dar de 
lucrarea lui Dumnezeu este cu putinţă să se împărtășeas- 
că. lar Grigorie Cuvîntătorul de Dumnezeu zice : «La 
aceasta mă duce aici lumina neînserată a adevărului, să 
văd și să pătimesc strălucirea lui Dumnezeu. Iar strălu- 
cirea Dumnezeului nostru este peste noi», după Prooro- 
cul psalmist (Ps. LXXXIX, 17) 783. «Și una este lucrarea 
lui Dumnezeu și a sfinţilor», scrie limpede Maxim, cel ce 
se numără între ei 78%. Ba mai spune că ei sînt chipuri 
vii ale lui Hristos și sînt mai degrabă una cu El prin har, 
decît numai asemănări ale Lui. 

112. Dumnezeu este El însuşi în Sine însuși, Cele trei 
Ipostasuri dumnezeiești avîndu-Se și înconjurîndu-Se în- 
tre Ele îm chip firesc, întreg, veșnic, fără ieșire în afară, 
dar şi neamestecat și bine orînduit, așa încît Ele și au o 
singură lucrare, ceea ce nu ar putea afla cineva la nici 
una dintre făpturi. Căci la cele de o specie, lucrarea este 
de același fel, dar fiecare ipostas lucrînd de sine, are și 
lucrarea proprie a sa. Dar la Cele trei ipostasuri dum- 
nezeiești și preaînchinate nu este așa. Cu adevărat acolo 
este una și aceeași lucrare. Căci una este mișcarea voin- 
ței dumnezeiești, pornind din cauza începătoare care este 
Tatăl, înaintînd prin Fiul şi arătîndu-se în Duhul Sfînt. 
Aceasta se vădește din rezultatele ei. Căci de aici se face 
cunoscută toată lucrarea firească a lui Dumnezeu. Căci 
nu vedem ca fiecare ipostas, adică Tatăl, Fiul şi Duhul 
Sfînt să aibă fiecare un rezultat propriu al lucrării sale, 
cum își face fiecare rîndunică cuibul ei, de același fel, 
sau cum se scrie fiecare pagină de alt scriitor, deşi 
cu aceleași litere. Şi toată creația este un singur lucru al 
Celor Trei 785 ; și dela această creaţie am fost învăţaţi de 

783. Sfîntul Grigorie Teologul, Cuv. 38, II; P. G., XXXVI, 324A. 

784. Opusc. theol. et polem.; P. G., XIC, 33C. 

785. Lucrarea izvorăşte din fiinţă, dar fiinţa este ipostasiată în Cele 
trei Persoane. Deci Acestea lucrează prin lucrarea aceleiaşi ființe, adică 

sfinţii părinţi să înțelegem că lucrarea Celor trei Per- 
soane preaînchinate este una și aceeași, dar nu despărțită 
între Cele trei Persoane și de același fel. 

113. Tatăl, Fiul şi Sfîntul Duh sînt unul într-altul 
în chip bine orînduit și neamestecat și de aici ştim că 
mișcarea și lucrarea Lor este una. De aceea viața sau pu- 
terea pe care o are Tatăl întru Sine nu este alta decît 
a Fiului, Care are aceeași viață și putere ca şi Acela. La 
fel și Fiul și Sfîntul Duh. Iar cei ce socotesc că lucrarea 
dumnezeiască nu se deosebeşte deloc de ființa dumneze- 
iască, fiindcă nu este altul, ci Unul și Același Dumnezeu- 
viața noastră, și Același este viața dinainte de veci, nu 
pentru altul, ci în Sine însuși, sînt rătăciţi în credinţă și 
neînvăţați. Neînvăţaţi, fiindcă n-au aflat că Treimea su- 
premă nu este altceva decît Însuși Dumnezeu, dar aceasta 
nu €e o piedică să se deosebească unitatea de Treime. Ră- 
tăciți în credinţă, fiindcă desființează una prin alta atît 
ființa cât și lucrarea. Căci ceea ce e pentru altul nu e fi- 
ință ; şi ceea ce e pentru sine însăși nu este pentru altul. 
Dacă deci acestea nu se deosebesc întru nimic între ele, 
se desființează una prin alta. Mai bine zis îi şterg din 
cartea cinstitorilor de Dumnezeu pe cei ce zic că acestea 
nu se deosebesc întru nimic. 


114. Dar noi mărturisim că Fiul lui Dumnezeu este 
și viața noastră, după cauză și lucrare, însă zicem că este 
Și viața prin sine și în sine, neţinută în nicio legătură şi 
desfăcută de toate. Și zicem că le are pe amîndouă aces- 
tea în chip necreat. La fel zicem și de Tatăl și de Duhul 
Sfînt. Deci zicem că și viața noastră, prin care sîntem 
prin lucrarea lor comună. În fiecare lucrare ce vine la noi, vin Cele 
trei Persoane. Ele ne înalță, ne îmbunătățesc, ne bucură prin bucuria 
Lor eomună. De aceea lucrarea Lor este totdeauna o lucrare a iubirii, 
avînd în ea această comuniune a iubirii. De aceea cei cu o sensibilitate 
duhovnicească simt în aceste lucrări pe Cele trei Persoane atit distincte 
cît și unite. Altfel este cu lucrările indivizilor îndreptate spre alţii. Chiar 
cînd lucrează în comun, ei nu formează un întreg pluripersonal, ci se 
adaugă lucrările lor. 

făcuţi vii, ca printr-o cauză a celor ce viețuiesc, nu este 
nimic altceva, decît Tatăl, Fiul și Sfîntul Duh. Căci Dum- 
nezeul nostru Cel în trei ipostasuri se numește viața noas- 
tră după cauză. lar cînd viaţa dumnezeiască este gîndită 
nu din punctul de vedere al cauzei, nici ca pentru altul, 
ci în afară de vreo legătură silită şi prin ea însăşi, aceasta 
nu este altceva decît Tatăl, Fiul şi Sfîntul Duh 786. Deci 
acestea nu sînt o piedică pentru cei ce cred, ca să înţe- 
leagă că Dumnezeu este necreat nu numai după ființă 
și după ipostasuri, ci și după lucrarea dumnezeiască a 
Celor Trei. Căci noi mărturisim un singur Dumnezeu în 
trei ipostasuri, avînd o singură ființă şi putere și lucrare 
și toate celelalte cîte se contemplă în jurul ființei. Iar 
Acestora Li se zice, după Scriptură, şi totalitatea şi pli- 
nătatea dumnezeirii (Colos. II, 9), fiind contemplate și 
cugetate la fel în fiecare din Cele trei sfinte ipostasuri. 


115. Cei ce nesocotesc această lucrare și aci zic că 
e creată, aci zic că nu se deosebește întru nimic de fi- 
ința dumnezeiască, născocind apoi altă rătăcire, dogma- 
tizează ca singura lucrare necreată pe Fiul Unul-Născut 
al Tatălui. Și vrînd să-și întemeieze această părere, aduc 
mărturie cuvintele preacinstitului Ciril : «Viața pe care 
Tatăl o are în Sine nu este alta decît Fiul, și viaţa din 


786. Adversarii lui Palama nu deosebeau lucrarea dumnezeiască de 
ființa dumnezeiască, pe motiv că Însuşi Dumnezeu e viaţa noastră. Deci 
nu e la El o viaţă pentru noi și una pentru Sine. Palama le răspunde că 
faptul că Dumnezeu e viaţa pentru Sine nu e o piedică de a fi viaţă şi 
pentru noi şi deci de a exista la El o deosebire între ființa și lucrarea 
Lui, așa cum unitatea lui Dumnezeu nu e o piedică de a fi în El şi o deo- 
sebire între unitate și Treime. A confunda viaţa lui Dumnezeu pentm noi 
şi viaţa Lui pentru Sine, înseamnă a ne face indispensabili pentru El. Ar 
însemna că El nu e din veci, întrucit nici noi nu sîntem din veci, sau 
sîntem și noi din veci, pentru că El este din veci. Concluzia e deci pan- 
teismul. Există deci o deosebire între Dumnezeu ca viaţă pentru Sine şi 
între El ca viaţă pentru noi. Căci viață pentru noi este prin calitatea Sa 
de cauză. Dar, pentru Sine, Dumnezeu nu e cauză, cum e cauză pentru 
noi. Însă același Dumnezeu este viaţa pentru Sine şi viaţa pentru noi. 


502 FILOCALIA 


Fiul nu este alta decit Tatăl. Și așa se adeverește cel ce zi- 
ce : «Eu sînt în Tatăl şi Tatăl întru Mine» (loan XIV, 11). 
Noi însă vom arăta pe scurt, după putere, înțelesul 
cuvintelor acestora ale sfîntului și vom vădi rătăcirea ce- 
lor ce ni se împotrivesc dintr-un întuneric în care nu se 
poate deosebi nimic. Dumnezeiescul Ciril se împotriveşte 
celor ce zic în chip greşit de Fiul că nu e numai nease- 
menea cu Tatăl, ci şi după Tatăl, pentru că are viaţa nu 
după fire, ci o dobîndește prin participare şi adaos, ca 
unul ce a primit-o pe aceasta dela Tatăl, potrivit cu cu- 
vîntul scris : «Precum are Tatăl viaţă întru Sine, aşa a 
dat și Fiului să aibă viaţă întru Sine» (loan V, 16). Ciril 
se împotrivește celor ce înțeleg în chip rătăcit acest loc al 
Evangheliei. Fiindcă Dumnezeu e numit viaţă şi după lu- 
crare, ca unul ce dă viaţă celor viețuitoare, (căci EI este 
viața celor ce viețuiesc după fire, ca Ziditor al firii, dar 
și al celor ce viețuiesc dumnezeiește, ca dătător al haru- 
lui), dar se numește viaţă și privită în sine nu pentru 
altul, ci în mod desfăcut și dezlegat cu totul, dumneze- 
iescul Ciril vrea să arate că Fiul nu Se deosebește de 
Tatăl prin nici una din acestea două şi că dacă Fiul pri- 
mește ceva de la Tatăl, aceasta nu însemnează că e după 
Tatăl, nici că EI e al doilea în timp după ființă. De aceea, 
pe lingă alte multe, zice şi aceasta : «Nu prin faptul că 
primeşte ceva are existenţa, ci existind primește ceva». 
lar încheind adaugă : «Așadar faptul că primeşte ceva 
de la Tatăl nu silește pe Fiul să fie al doilea în timp după 
fiinţă». Ciril nu înţelege aici, prin viața pe care o are 
Tatăl și pe care Fiul o primește de la Tatăl, ființa. 

116. Dumnezeiescul Ciril arată apoi că deși Fiul lui 
Dumnezeu se numește în legătură cu cele ce viețuiesc 
viața după lucrare ca Cel ce le face pe acestea vii, nu- 
mindu-se viața lor, nu este neasemenea cu Tatăl nici prin 
aceasta, ci are după fire faptul de a fi viața lor și a le 
face vii pe acestea ca şi Tatăl. De aceea scrie mai departe : 

«Dacă Fiul nu este viață după fire, cum va spune ade- 
vărul Cel ce zice : «Cel ce crede în Mine are viaţă veş- 
nică ?» (loan VI, 46, 47) ; şi iarăşi : Oile Mele ascultă gla- 
sul Meu și Eu voi da lor viață veșnică» (loan X, 27—28). 
lar după puţin: «El făgăduiește să dea, celor ce 
cred, viață, ca una care se află în E] prin fire şi sălășlu- 
iește în EI ființial». Cum mai poate deci gîndi cineva că 
Fiul a primit-o de la Tatăl, deoarece nu o are? Să se 
rușşineze deci cei rătăciţi să spună, cînd aud că viaţa o 
are Dumnezeu prin fire, că aceasta este ființa Lui. Căci 
nu ființa Lui ne-o dăruiește nouă celor credincioși, Tatăl 
sau Fiul sau Duhul Sfînt. Departe de noi să cugetăm o 
asemenea rătăcire ! 

117. În cele următoare marele Ciril împotrivindu-se 
nu mai puţin celor ce cugetă cele contrarii, zice : «Venind 
Fiul din Tatăl, își atrage toate ale Aceluia după fire. Iar 
una dintre însușirile ființiale ale Tatălui este și viața». 
Dar numind una din însușirile fiinţiale ale Tatălui, a ară- 
tat limpede că însușirile Aceluia sînt multe. Dacă deci 
viața aceasta este ființa lui Dumnezeu, după cei ce cu- 
getă astfel Dumnezeu are multe ființe. Dar pe lingă rătă- 
cire mai suferă și de cea mai mare neştiinţă, spunînd că 
existenţa şi însușirea sînt același lucru. Iar o nebunie și 
mai mare este să spună că existenţa și însușirile, sînt una 
şi cele multe nu se deosebesc întru nimic. Căci e cu totul 
cu neputinţă și lipsit de rațiune ca ceva să fie unul și 
totodată mai multe. 

118. Așadar dumnezeiescul Ciril, chiar numai spu- 
nînd că şi viaţa este una din însușirile Tatălui, a arătat 
aci că prin viaţă nu înţelege fiinţa lui Dumnezeu. Dar să 
înfățișăm cuvînt de cuvînt spusele lui, prin care spune că 
sint multe însușirile lui Dumnezeu. Căci continuînd des- 
pre aceeași temă, spune că «multe însușiri se dau Tatălui, 
dar Fiul nu este lipsit de ele». Cum ar fi deci aceste 
multe însuşiri ale lui Dumnezeu, ființă dumnezeiască ? 

Iar voind să şi arate unele dintre aceste însuşiri ale Ta- 
tălui, a adus pe Pavel care zice : «Dumnezeu este nestri- 
căcios, nevăzut și singur înţelept» (1 Tim. I, 17). De aci 
se vede și mai mult că nici una dintre însușirile lui Dum- 
nezeu nu este ființa Lui. Căci cum ar fi nestricăciunea, 
invizibilitatea şi, simplu, toate însușirile negative la un 
loc, sau fiecare în parte, ființă ? Nu este nici una fiinţă 
căci nu este aceasta sau acestea. Dar teologii, punînd în 
rînd cu acestea și însușirile afirmative ale lui Dumnezeu, 
arată că nici una din ele nu înfățișează ființa lui Dum- 
nezeu, deşi cînd e nevoie ne folosim pentru ea de toate 
aceste nume, odată ce acea suprafiinţă este cu totul fără 
nume. 

119. Fiind vorba de însuşiri, ne întrebăm în chip ne- 
cesar : căreia îi aparțin ? Dacă nici uneia, nici nu sînt în- 
sușiri. Iar dacă aparține vreuneia, dar aceasta este fiinţa, 
nu se deosebește, după ei, fiinţa de niciuna dintre însu- 
șiri, ci este a fiecăreia și a tuturor însușirilor. Dar însu- 
șirile fiind multe, ființa cea una va fi multe ființe. Și 
Acel unul după fiinţă va fi multe după fiinţă și deci are 
multe fiinţe. Iar dacă este unul și are multe ființe, este 
numaidecît compus. Deci dumnezeiescul Ciril, ridicînd pe 
ascultători peste aceste păreri atât de rătăcite, zice în «Te- 
zaurele» sale : «Dacă tot ce are numai Dumnezeu este şi 
ființa Lui, se va compune din multe ființe. Căci sînt 
multe cele ce aparţin numai Lui după fire şi nici uneia 
dintre făpturi. Dumnezeieștile Scripturi spun despre El că 
este Împărat, Domn, nestricăcios și nevăzut şi pe lîngă 
acestea încă nenumărate altele. Dacă fiecare din însuși- 
rile Lui ar avea rang de ființă, cum nu va fi compus Cel 
simplu ? Dar a cugeta aceasta este tot ce poate fi mai fără 
judecată». 

120. Ciril, cel înțelept în cele dumnezeiești, arată pe 
larg că deşi Fiul este după lucrare viaţă și se zice că are 
viaţă ca unul ce ne face vii şi este viața celor vii, nu este 

neasemenea cu Tatăl nici în această privință, căci și 
Acesta dă viață. Dar el voind, pe lîngă aceasta, să mai 
arate că deși Fiul este și se spune că are viață nu pentru 
altul, ci în chip cu totul desfăcut și dezlegat, nici în 
această privință nu este neasemenea cu Tatăl. Căci cînd 
nu numim pe Dumnezeu viață, ca pe Cel ce ne face vii, 
ci cu totul dezlegat și desfăcut, atunci numim ființa Lui, 
plecînd de la lucrarea care-l aparține Lui după fire. La 
fel face cu înțelepciunea, cu bunătatea și cu toate cele- 
lalte. Deci voind să arate aceasta, Ciril zice : «Căci atunci 
cînd spunem că Tatăl are viaţă întru Sine (loan XIV, 11) 
numim viaţă pe Fiul, Care e altul decît Tatăl numai după 
ipostas, dar nu și după viață. De aceea nici nu se cugetă 
vreo compunere sau vreo dublare în legătură cu El. Și 
cînd zicem iarăși că Fiul are viață întru Sine, înţelegînd 
viaţa cea dezlegată, numim pe Tatăl. Căci fiind viață nu 
pentru altul, ci în chip dezlegat, în Sine, Tatăl și Fiul sint 
Unul într-Altţul. Pentru că Însuși Fiul a zis: «Eu sînt 
întru Tatăl şi Tatăl întru Mine» (loan XIV, 10). Prin 
acestea dumnezeiescul Ciril a arătat că viața din Tatăl, 
adică Fiul, este şi nu este altceva decît Tatăl. Dar cei ce 
zic că viața din Fiul nu este nimic altceva decît Însuși 
Tatăl, și aceeași întru toate cu El, nedeosebindu-se întru 
nimic de EI, și aduc în sprijin aceste cuvinte ale lui Ciril, 
se alipesc nu de dogmele cuviosului Ciril, ci de cele ale 
lui Sabelie, cînd susțin că această viaţă este Cel Unul-Năs- 
cut din Tatăl. 

121. Dar a aduce pe dumnezeiescul Ciril împotriva 
lui însuși, cînd el scrie contra celor potrivnici, cum nu 
le va prilejui cea mai mare osîndă ? Căci a spune acum 
aceasta, acum aceea și amîndouă lucrurile a le socoti ade- 
vărate e propriu oricărui teolog binecinstitor. Dar a grăi 
cele potrivnice sie însuşi nu face nimeni dintre cei ce au 
minte. Sfîntul Ciril a zis întîi cu dreptate că Fiul are viață 
după fire şi pe ea o dă celor ce cred în EI, arătînd prin 

aceasta că nu numai ființa lui Dumnezeu, pe care nu 0 
primește nimeni, dar și lucrarea după fire se zice viaţa Lui 
şi pe aceasta au primit-o după har cei ce au fost făcuţi vii 
de EI. Iar prin aceasta se şi mîntuiesc prin EL, adică se fac 
nemuritori după Duh cei ce nu viețuiau înainte după 
Duh. (Căci pot fi înviaţi unii care au ajuns morți cu un 
mădular, sau cu tot trupul). Dacă e așa, cum ar putea, 
după aceea, cel ce a arătat acestea așa de bine şi de lim- 
pede să desființeze această lucrare dumnezeiască și să 
numească viaţă, ființa lui Dumnezeu ? Numai cei ce for- 
țează cuvintele sfîntului pot susține aceasta, biîrfindu-l 
fără minte. 

122. Nu numai Cel Unul-Născut al lui Dumnezeu, ci 
şi Duhul Sfînt e numit de sfinţi lucrare şi putere, dar ca 
unul ce are neschimbat aceleași puteri și lucrări ca și 
Tatăl. Fiindcă Dumnezeu se numește, după marele Dio- 
nisie, și putere, ca unul ce are de mai înainte în Sine și 
întrece toată puterea. De aceea cînd unul din aceștia doi 
se numește putere sau lucrare, avea să subînțelegem că 
sînt în ipostas. Așa zice și Vasile cel Mare întru toate : 
«Duhul Sfînt este putere sfințitoare în ființă, în existență 
și în ipostas». Dar spunînd în Tratatul despre Duhul 
Sfînt că nu toate lucrările sînt în ipostas, e vădit că le-a 
deosebit pe acestea și de făpturi. Căci cele ce sînt de la 
Duhul Sfînt ca ipostatice, sînt făpturi. Fiindcă Dumnezeu 
a creat ființe cu însușiri 787. 

123. Teologia negativă nu se împotrivește celei afir- 
mative şi nu o desființează, ci arată că cele spuse afir- 
mativ despre Dumnezeu sînt adevărate și evlavios spuse. 
Dar Dumnezeu nu le are pe acestea ca noi. De pildă 

787. Lucrarea lui Dumnezeu nu e ipostas, ci în ipostas, nu e fiinţă, 
ci în ființă, nu e de sine subzistentă, ci subzistentă în ființă, sau în 
ipostas  (Evobaoc, Evordoratos, Evinapxtoc). Dar Vasile cei Mare, arătind 


că nu toate lucrările sînt în ipostas, a arătat că unele sînt create. Sau 
ele sînt de sine ca făpturi. 

Dumnezeu are cunoștința celor ce sînt (a făpturilor). Noi 
deasemenea o avem pe a unora. Dar noi, câ a acelor ce 
sînt şi au fost făcute. Dumnezeu însă nu ca a celor ce 
sînt și au fost făcute. Căci le-a cunoscut nu mai puţin 
şi înainte de facerea lor. Drept aceea cel ce spune despre 
Dumnezeu că nu cunoaște cele ce sînt ca cele ce sînt, nu 
se împotrivește celui ce zice că Dumnezeu cunoaște cele 
ce sînt, și întrucît sînt le cunoaște. Este însă și în teolo- 
gia afirmativă un înţeles propriu teologiei negative. De 
pildă cînd zice cineva că toată cunoștința se îndreaptă 
spre un obiect oarecare, sau spre un conţinut de cunos- 
cut, dar cunoștința lui Dumnezeu nu se îndreaptă spre 
nici un obiect, nu neagă primul lucru, întrucît Dumnezeu 
nu cunoaște cele ce sînt (făpturile) ca cele ce sînt, şi nu 
are cunoştinţa celor ce sînt (a făpturilor), ca noi. În felul 
acesta se spune despre Dumnezeu și că nu este, dar în 
înțeles de depășire. lar cel ce zice aceasta, o face ca să arate 
că cei ce zic că Dumnezeu este nu zic bine, se dă pe faţă 
că nu se folosește în înțeles de depășire de teologia nega- 
tivă, ci în înțeles de lipsă, adică în înțelesul că Dum- 
nezeu nu există nicidecum. De acest prisos de necredință 
pătimesc și cei ce încearcă, vai, prin teologia negativă să 
arate că Dumnezeu nu are și fiinţă şi lucrare necreată 788. 

788. În teologia negativă este un înțeles afirmativ. De exemplu, 
cînd se spune că Dumnezeu nu cunoaște cele ce sînt, se spune ceva 
afirmativ. Căci le cunoaşte mai presus de ceea ce sînt, le cunoaște în 
originea lor și în adîncimea lor în Sine însuşi. Dar și în teologia afirma- 
tivă este un înţeles negativ, sau propriu teologiei negative. Căci cind 
spunem că Dumnezeu cunoaște cele ce sînt în Sine, spunem că nu le cu- 
noaște ca cele ce sînt, adică nu le curoaște ca noi. Astfel cunoștința Lui 
afirmativă, depășind pe a noastră, are un înţeles propriu teologiei nega- 
tive. În felul acesta se mai poate spune atit că Dumnezeu nu este, cît 
şi că este, dar în sens de depășire a existenţei așa cum nu e proprie 
nouă. Dar cel ce se folosește de expresia unor părinţi că Dumnezeu ru 
este, ca să nege pur şi simplu existenţa lui Dumnezeu, sau ca de un argu- 
ment împotriva celor ce zic că Dumnezeu este, se dau pe faţă ca nefo- 
losind expresia că Dumnezeu nu este în înțeles de depăşire. De această 

Noi însă le primim cu dragoste pe amîndouă ca pe unele 
ce nu se desființează între ele, întărind pe fiecare din ele 
prin cealaltă în înţelesul binecredincios. 


124. Pentru a surpa desăvîrșit toate aiurelile potriv- 
nicilor şi a dovedi lărgimea nebuniei lor, socotesc că ajun- 
ge un scurt cuvînt de la părinţi : «E fără de început, zice, 
şi început», sau : «Este un Dumnezeu împreună cu înce- 
putul și nu se înlătură începutul prin aceea că e început 
al neînceputului» 789. Căci nu este fire a Acestuia începu- 
tul, precum nici a Aceluia neîncepătoria. Căci acestea sînt 


necredință se dovedesc că suferă şi cei ce se folosesc de negarea fie a 
fiinţei, fie a lucrării lui Dumnezeu, fie a amîndurora nu în sens de depășire, 
ca să conteste că Dumnezeu are şi fiinţă şi lucrare necreată. 

789. Acestea se pot referi la Tatăl. Tatăl e fără de început și în- 
ceput (al Fiului). Sau : Tatăl nu-și pierde însușirea de început prin aceea 
că are împreună cu însușirea de început și pe aceea de neînceput. Dar 
toate acestea se pot referi și la Fiul, sau la Tatăl și Fiul împreună. Tatăl 
este început al neînceputului, dar din alt punct de vedere este fără de 
început. Iar Fiul are ca început pe Tatăl și cu toate acestea este veșnic, 
deci fără de început. Sau Fiul este un Dumnezeu împreună cu începutul. 
Par în alt înţeles se folosește cuvîntul început și neînceput Ia Fiul şi în al- 
tul la Tatăl. Aceste însușiri exprimă relaţii între Tatăl și Fiul, nu firea lor 
comună. Căci în acest caz nu s-ar mai aplica în mod deosebit Tatălui şi 
Fiului. Nici Tatălui nu-l este fire faptul de a fi început al Fiului, nici 
Fiului nu-l este fire faptul de a fi un început (în Tatăl). Firea este altceva 
decit acestea, care sînt însușiri ipostatice. Termenul «neînceput» folosit 
pentru Fiul exprimă o însuşire fiinţială Lui, dar folosită pentru Tatăl nu 
exprimă numai o însușire ființială, de aceea nici Fiul nu e fără de început 
numai în sensul în care e Tatăl. Căci în acest caz nu s-ar mai deosebi 
Tatăl şi Fiul. Deci chiar cînd folosim termenul neînceput pentru unul și 
altul, exprimăm și nişte nuanţe deosebitoare. De aceea nu exprimă nici 
el ființa, ci o însușire a fiinţei, care subzistă în două, respectiv în trei 
ipostasuri deosebite. Dar în relaţia creatoare şi proniatoare cu lumea, 
Tatăl și Fiul sînt un singur Dumnezeu şi Domn, un singur început al ei, 
dar în Sine fără de început, un început în timp, nu în afară de timp cum 
e Tatăl al Fiului, dar în Sine fără de început printr-o însuşire a fiinţei 
lor comune. Dar nici în această relaţie cu lumea nu se șterg deosebirile 
lor personale, sau relaţiia reciprocă între Tatăl și Fiul, fără a se con- 
funda cele două feluri de relaţii între ele. Aceasta arată din nou că rela- 
ţiile şi însuşirile sînt multiple și deci nu sînt una cu firea. 

în jurul firii, nu firea însăși. Așadar ce urmează ? Fiindcă 
începutul și neîncepătoria nu sînt firea, ci în jurul firii, 
va zice cineva că acestea sînt tăiate ? Va spune aceasta 
numai dacă a înnebunit. lar dacă acestea sînt necreate, 
fiind însușiri ale firii lui Dumnezeu, urmează că Dumne- 
zeu este compus ? Nicidecum. Căci nu se despart de 
firea dumnezeiască. Dar dacă însușirile firești ale lui 
Dumnezeu sînt fire, atunci, pe lîngă alţi părinţi, și marele 
Ciril ne învaţă că Dumnezeirea este compusă. Tu însă ci- 
tește cele ale marelui Vasile şi cele scrise de fratele său, 
care cugetă frățeşte cu acela, împotriva lui Eunomie. Căci 
acolo vei afla cum sînt de un cuget cu Eunomie potriv- 
nicii și vei avea limpede dovezile împotriva lor. 

125. Eunomienii socotesc că ființa Tatălui și a Fiu- 
lui nu este aceeași. Căci socotind că tot ce se zice despre 
Dumnezeu se zice după ființă, ei susțin că, deoarece între 
a naște și a se naște este deosebire, și fiinţele lor sînt deose- 
bite. lar potrivnicii de acum susțin că nu este Același 
Dumnezeu, Care are şi ființă dumnezeiască și lucrare 
dumnezeiască. Căci socotind că tot ce se zice despre Dum- 
nezeu este ființă și negînd orice deosebire între ființă 
şi lucrarea dumnezeiască, prin aceasta socotesc că sînt 
mulți și feluriți dumnezei. Și pentru unii şi pentru alții . 
s-a arătat însă că nu tot ce se zice despre Dumnezeu se 
zice după fiinţă, ci se zice și despre raportul Lui cu alt- 
ceva, adică cu ceva ce nu este El însuși. De pildă numele 
de Tată 1 se dă în raport cu Fiul. Căci Fiul nu este Tată. 
Iar Domn, în raport cu creaţia slujitoare. Căci Dumnezeu 
stăpîneşte peste cele din timp și din veac și peste veacu- 
rile înseși. Iar a stăpîni este o lucrare necreată a lui Dum- 
nezeu ce se deosebeşte de ființă, ca una ce este numită 
în raport cu altceva, care nu este El însuși 7%. 

790. Și aci ca şi în alte locuri, sfîntul Grigorie Palama vede în lu- 
crările lui Dumnezeu relaţiile Lui cu altceva (mp6c zi Brep abroc 0bx, EoTty 


ăvagopixâc Aeţâuevoy). Făcînd abstracţie de cele ce reprezintă rela- 
ţiile interipostatice în Dumnezeu, lucrările Lui sînt deci relaţiile cu lumea 

126. Eunomienii zic că tot ce se spune despre Dum- 
nezeu este ființă, ca să dogmatizeze că faptul nenaşterii 
este fiinţă şi ca în felul acesta pe Fiul întrupat ce se deose- 
beşte de Tatăl, să-L coboare, după părerea lor, la treapta 
de făptură. Iar pricina pentru o astfel de faptă zic că este 
aceea ca să nu fie doi dumnezei, primul, cel nenăscut, iar 
al doilea, cel născut. Urmînd acelora și potrivnicii de 
acum spun că tot ce se zice despre Dumnezeu este ființă 
ca să coboare la făptură în chip necredincios lucrarea 
nedespărțită, dar deosebită de ființa lui Dumnezeu, ca 
una ce e din aceea, dar se dă spre împărtășire făpturilor. 
(Căci toate se împărtășesc de pronia ce izvorăște din dum- 
nezeire a toate cauzatoare). Iar pricina faptei acesteia 
zic că este aceea ca să nu fie două dumnezeiri : ființa 
întreit ipostatică, mai presus de nume, de cauză și de îm- 
părtășşire, și lucrarea lui Dumnezeu care vine din aceea și 
se lasă împărtășită și numită. Aceștia nu văd că precum 
Dumnezeu și Tatăl se zice Tată în raport cu Fiul Său și 
are în chip necreat însușirea de a fi Tată, chiar dacă Tată 
nu înseamnă ființa, așa are Dumnezeu în chip necreat 
şi lucrarea, deși lucrarea se deosebește de ființă. Noi cînd 
zicem o singură Dumnezeire, zicem toate cîte este Dum- 
nezeu, deci și fiinţa și lucrarea. Prin urmare aceia sînt 
cei ce taie cu necredință Dumnezeirea cea una a lui Dum- 
nezeu în create şi necreate. 

127. Accident este ceea ce se ivește și dispare. Astfel 
vedem și accidente nedespărțite. Accident este și ceea 
ce aparține cuiva în chip firesc, întrucît se măreşte și 
creată. Aci ar putea fi punctul de unde s-ar putea porni la o reconci- 
liere între teologia catolică și cea răsăriteană în chestiunea dacă se poate 
vorbi la Dumnezeu nu numai de ființă, ci și de lucrări reale, în sensul 
exprimat de Palama. Căci şi teologia catolică spune că însuşirile lui Dum- 
nezeu sînt raporturile lui Dumnezeu cu lumea creată. Ar trebui doar ca 
teologia catolică să nu socotească aceste însuşiri proiectate numai de 
lume asupra unei ființe pasive a lui Dumnezeu, ci să vadă și pe Dum- 
nezeu avînd un rol activ în relația Sa cu lumea. Necreată ar fi atunci 
partea pe care o dă Dumnezeu în aceste relaţii variate. 

scade. De pildă cunoştinţa în sufletul raţional. Dar în 
Dumnezeu nu este nimic de felul acesta, fiindcă EI ră- 
miîne cu totul neschimbat, din care pricină nimic nu se 
socotește la El accident. Cu toate acestea nu tot ce se 
zice despre Dumnezeu înseamnă ființă. Căci se zic și cele 
în raport cu altceva. Acestea arată raportul față de alt- 
ceva, dar nu fiinţa. De felul acesta este la Dumnezeu și 
lucrarea dumnezeiască. Deci ea nu e nici fiinţă, nici. acci- 
dent, deși e numită accident de teologii care arată numai 
aceea că ea este în Dumnezeu, dar nu este ființă 791. 

128. Mai e de spus că lucrarea dumnezeiască, deși 
e accident, cum se zice, e contemplată în Dumnezeu şi 
nu dă naștere compoziţiei. Aceasta ne învaţă și Grigorie 
cel cu numele de Teologul, scriind despre Duhul Sfînt : 
«Duhul Sfînt e sau din cele ce stau de sine, sau din cele 
contemplate în altceva. Dintre acestea, cele dintii sînt 
numite ființă de cei pricepuţi în acestea, iar cele de al 
doilea, accident. Dacă ar fi accident, ar fi lucrarea lui 
Dumnezeu. Căci ce ar fi altceva ? Sau a cui ? Căci Acesta 
nu primește compoziție. Deci zice fățiș că dacă este din- 
tre cele contemplate în Dumnezeu și de aceea nu e ființă, 
ci e accident, și se numește Duh, nu poate să fie altceva 
decit lucrarea lui Dumnezeu. Căci aceasta a arătat-o zi- 
cînd : «Căci ce ar fi altceva, sau al cui ?». Pregătind de 

791. Accident e ceea ce acum este, acum nu mai este. Lucrarea lui 
Dumnezeu, deşi nu e permanent aceeași (de exemplu, lucrarea creatoare), 
nu e totuși accident, pentru că Dumnezeu ar putea să o manifeste ori- 
cînd ar voi, avînd o bază în fiinţa Lui. La făpturi însă nu depinde de ele 
să revină la anumite stări şi lucrări (persoanele pot totuşi în oarecare 
fel), ci de împrejurări, într-o anumită măsură, independente de ele. Lu- 
crările lui Dumnezeu depind însă totdeauna numai de voinţa Lui, chiar 
dacă i se face uneori și opoziţie, căci aceasta e tolerată de El. Deci lu- 
crarea lui Dumnezeu, deși poate fi numită accident, întrucît e relaţie și 
se orientează după cele cu care intră în relaţie, nu e totuşi accident în 
sensul în care sînt accidente lucrările și stările creaturilor. Ea e acci- 
dent numai întrucît nu e fiinţa Lui, dar nu e accident în sensul obișnuit, 
întrucât e în ființa Lui, sau provine exclusiv din ea. 

mai înainte pe cititori să înțeleagă că nu e nimic altceva, 
nici calitate, nici cantitate, nici altceva din cele aseme- 
nea care pot fi contemplate în Dumnezeu, ci numai lu- 
crare, adaugă : «Căci Acesta nu primește compoziţie». 
Cum nu primește compoziție lucrarea contemplată în 
Dumnezeu ? Fiindcă singur El are lucrarea desăviîrșit ne- 
pasivă, lucrînd numai, dar nu și pătimind în ea, nici de- 
venind, nici schimbîndu-se 7%2. 

129. Puțin mai sus Teologul a înfățișat această lu- 
crare şi ca necreată, deosebind-o şi opunînd-o făpturii. 
Căci zice : «Dintre înţelepții din vremea noastră, unii au 
socotit Duhul făptură, alţii lucrare, iar alţii Dumnezeu». 
El numeşte aci Dumnezeu ipostasul însuși. Înfăţișînd apoi 
lucrarea ca opusă făpturii, a arătat limpede că nu este făp- 
tură. lar mergînd ceva mai departe, a zis de această lu- 
crare că este mișcarea lui Dumnezeu. Cum nu va fi deci 
necreată mișcarea lui Dumnezeu ? Căci despre ea scrie și 
purtătorul de Dumnezeu Damaschin, în capitolul 59 : 
«Lucrarea este, zice, mişcarea înfăptuitoare și fiinţială a 
firii. Izvorul lucrării este firea, este firea de unde este lu- 
crarea. Lucrul înfăptuit este lucrarea. Iar cel ce lucrează 
este Acel ce se folosește de lucrare, sau ipostasul» 7%. 


130. Teologul zice aici : «Dacă e lucrare, va fi lu- 
crată și nu va lucra, și îndată ce va fi lucrată (isprăvită), o 


792. Deci lucrarea lui Dumnezeu nu e accident în sens propriu, 
pentru că nu are nimic pasiv în ea, adică Duhul nu sufere nici o silă din 
afară în efectuarea ei, ca atare nici lucrarea Lui, nici El însuși nu Se 
compune cu acel element din afară. Prin urmare neaducînd nici un ele- 
ment străi: în Dumnezeu, lucrarea Lui nu produce compoziţie în Dum- 
nezeu, deci nu e propriu zis accident. 

793, Sfintul loan Damaschin face deosebire între izvorul lucrării 
(2vepyquxdv) și lucrarea (Evepyema). Lucrătorul pune în mișcare izvorul lu- 
crării (sau ființa). Acest sfint arată preocuparea de a lămuri raportul 
între fondul eficient şi subiectul care îl pune în mișcare. Deci unde e 
lucrarea este și subiectul lucrător, dar și fondul eficient, sau izvorul 
lucrării, 

va opri» 7%. Potrivnicii au înţeles și au susținut de aici că 
lucrarea dumnezeiască este creată. Căci n-au știut că și 
despre cele necreate se spune că sînt lucrate, precum arată 
şi Teologul în altă parte scriind : «Dacă Tatăl este nume 
de lucrare, lucrătorul ei ar fi deoființimea». lar purtă- 
torul de Dumnezeu Damaschin zice : «Hristos a șezut 
de-a dreapta Tatălui, lucrînd dumnezeiește purtarea de 
grijă a tuturor». Dar nici faptul de «a fi oprită» nu se 
opune ca lucrarea să fie necreată. Căci lucrarea creatoare 
a lui Dumnezeu începe și încetează, cum zice și Moise 
că «Dumnezeu S-a odihnit de toate iucrurile pe care a 
început să le facă». Dar lucrarea creatoare pe care o 
începe și o încetează Dumnezeu este o lucrare naturală și 
necreată a lui Dumnezeu. 

131. Dumnezeiescul Damaschin, după ce a zis că lu- 
crarea este o mișcare înfăptuitoare şi fiinţială a firii, voind 
să arate că de o asemenea lucrare a zis Teologul, că e 
lucrată și oprită, a adaus : «Trebuie să se știe că lucrarea 
este o mișcare, şi ea e mai mult lucrată decit lucrează, 
cum zice Grigorie Teologul în «Cuvîntul despre Duhul 
Sfînt» : «lar dacă este lucrare, e vădit că va fi lucrată și 
nu va lucra, și îndată după ce a fost lucrată o va opri». 
E vădit așadar că cei ce cugetă cele potrivnice, dogma- 
tizînd că lucrarea de care a vorbit aici Grigorie e creată, 
coboară nebunește la treapta de făptură însăși lucrarea 
firească și ființială a lui Dumnezeu, pe care sfîntul Da- 
maschin, arătînd-o nu numai ca lucrată, ci şi ca lucrînd, 
a înfățișat-o ca fiind necreată. Iar că acesta nu se deose- 
bește aci de cel cu numele de Teologul, am arătat în 
«Cuvintele» mele pe larg 7%. 

794. Prin cuvîntul său, sfintul Grigorie Teologul arată că lucrarea 
nu lucrează de sine, ci are un subiect. În lucrările lui Dumnezeu în noi, 
e activ deci Dumnezeu însuși ca Persoană. 

795. Faptul că lucrarea dumnezeiască are ipostasul ca lucrător, nu în- 


seamnă că ea e pasivă. În lucrarea lucrată se arată însuşi subiectul ca 
lucrător. Dacă ea ar fi pasivă, ar fi despărțită de subiect. În realitate 

132. Însușirile ipostatice sînt indicate în Dumnezeu 
fiind într-un raport unele cu altele, căci ipostasurile se 
deosebesc între ele, dar nu după ființă. Dar uneori e nu- 
mit ca fiind în raport și cu creaţia. Căci nu se poate numi 
Prea Sfînta Treime și Tată, precum se numește Dum- 
nezeu mai înainte de veci, fără de început, mare şi bun. 
Căci nu fiecare dintre ipostasuri, ci numai unul dintre 
cele trei este Tatăl din Care sînt și la Care se referă cele- 
lalte. Dar în raport cu creaţia, fiindcă aceasta este un lucru 
al celor Trei, adus la ființă din nimic, și pentru cei făcuţi 
fii prin harul comun dăruit de cei Trei, se numește Tată 
și Treimea. De pildă : «Domnul Dumnezeul tău este un 
Domn» (Deut. VI, 4), sau : «Tatăl nostru cel din ceruri» 
înfăţişează Sfînta Treime, ca un Domn şi Dumnezeu al 
nostru și ca Tată al nostru, Care ne naște prin harul Său. 
Dar în raport cu Fiul cel de o ființă, numai Tatălui i se 
zice Tată. Şi Lui i se zice și început, în raport cu Fiul și 
cu Duhul. Dar Tatăl e numit și în raport cu zidirea în- 
cepută, dar ca Stăpîn și Creator al tuturor. Cînd deci 
Tatăl este numit început în raport cu creaţia, început este 
și Fiul ; dar nu sînt două începuturi (principii), ci unul. 
Deci în sens de relaţie i se zice și Fiului început (princi- 
piu) în raport cu creaţia, precum i se zice şi Stăpîn față 
de cele slujitoare. Prin urmare Tatăl și Fiul cu Duhul sînt 
față de creaţie un singur început (principiu) și un singur 
Stăpiîn, un singur Creator, un singur Dumnezeu și Tată, 
un singur Cîrmuitor, Supraveghetor și toate celelalte. Iar 
dintre toate acestea, nici una nu este ființă. Căci nu s-ar 
zice în raport cu altceva dacă ar fi fiinţa Lui 7%. 
nu se poate despărţi între subiectul lucrător şi lucrarea Lui. Tocmai de 
aceea a declara lucrarea subiectului dumnezeiesc creată, înseamnă a-L 
face pe El însuși creat. 

796. Se pare că sfîntul Grigorie Palama consideră că ține de însăși 
ființa lui Dumnezeu să fie spre ceva, dar spre ceva în interiorul ei inter- 


personal. Căci altfel n-ar exista ca Tată, ca Fiu și ca Duhul Sfint. Și 
pe această structură a ei de a fi spre ceva în ea însăşi se întemeiază 

133. Poziţii, deprinderi, locuri și timpuri şi tot ce e 
de felul acesta nu se spun la Dumnezeu în înțeles pro- 
priu, ci în înţeles împrumutat (metaforic). Dar a face și 
a lucra, numai despre Dumnezeu se poate spune în chipul 
cel mai adevărat 7%. Căci numai Dumnezeu face. Iar El 
nu devine și nu pătimește cît priveşte ființa Lui. Și sin- 
gur face fiecare lucru prin toate. Singur creează din cele 
ce nu sînt nicidecum, avînd lucrarea cea atotputernică, 
prin care e şi numit un raport cu lumea și are lucrările în 


faptul de a putea fi și spre ceva din afară de ea (dar acest ceva din 
afară devine, prin faptul că Dumnezeu intră în relaţie cu el, într-o anu- 
mită măsură, interior Lui), se întemeiază faptul de a putea crea, adică 
de a crea și desăvirşi o creatură, realizind şi cealaltă formă posibilă a 
capacităţii Lui de a fi «spre ceva». Altfel ar rămîne închis într-un fel 
de existență panteistă. Realitatea creaturii e deci semnul doveditor al 
faptului că Dumnezeu are caracter personal, fără ca acest caracter să 
I-l dea creatura însăși. Faptul de a putea crea înseamnă că Dumnezeu are 
un caracter personal. Creatura își are temeiul în caracterul trinitar al 
lui Dumnezeu. De aceea spune sfîntul Grigorie Palama că dacă Dumnezeu 
nu e în trei ipostasuri nu e nici Creator și Stăpîn al tuturor. Urcînd pînă 
la ființa lui Dumnezeu categoria lui «spre ceva» (mpbe m), sfîntul Grigorie 
Palama vede în faptul că chiar în interiorul ființei divine există acest 
«spre ceva», un temei suprem pentru faptul că nimeni şi nimic nu e 
pentru sine, ci pentru altele și pentru alţii. Fiinţa divină nu e pentru 
nimic altceva din afară decit datorită faptului că e tripersonală, că e 
deci pentru altul în interiorul ei. Datorită acestui fapt, și creaturile sînt 
unele pentru altele, dar și pentru Cineva care e mai presus de ele, 
anume pentru Cel care creîndu-le a realizat «spre ceva» al Său cu ele şi le-a 
imprimat prin aceasta și lor un «spre ceva» cu El. Dacă Dumnezeu numai 
realizind şi cu creaturile al Său «spre ceva» îl realizează pe acesta în 
ambele forme posibile, creaturile numai realizînd al lor «spre ceva» și 
cu ceea ce e în afară de cercul lor, realizează în mod perfect al lor 
«spre ceva» depăşind închisoarea cercului lor în mod real. 

Ceea ce a spus sfintul Grigorie Palama aci e ultima întemeiere a 
relației între persoane şi între ele şi orice altceva chiar în fiinţa divină. 

797. Lui Dumnezeu trebuie să 1 se recunoască cu atît mai mult 
lucrarea, cu cit numai El lucrează prin excelenţă şi nu are nimic pasiv 
în El. El este actus purus. Dar aceasta nu înseamnă lipsa unui sau unor 
subiecte care lucrează şi a unui fond din care izvorăște lucrarea, în care 
e dată capacitatea lucrării voluntare. Căci dacă n-ar fi o lucrare de bună 
voie, ea ar fi pasivă, chiar dacă ar apărea ca eficientă. 

puterea Sa. Căci El nu poate pătimi nicidecum ceva în fi- 
rea Sa. Dar poate adăuga ceva făpturilor dacă vrea. A avea 
în potență pătimirea şi trebuința de a primi ceva după 
ființă, ţine de neputinţă. Dar a avea puterea de a face și 
a adăuga făpturilor ceva cînd vrea, ţine de tăria dumne- 
zeiască și atotțiitoare 79%. 

134. Toate cele ce sînt (creaturile) se recapitulează 
în zece categorii : ființă, calitate, cantitate, spre ce (rela- 
ție), unde (locul), cînd (timpul), a face, a pătimi, a avea, 
a zăcea (a sta). Cele nouă din urmă sînt contemplate în 
fiinţă (în substanţă). Așa fiind, Dumnezeu este ființă mai 
presus de fiinţă, în care singură se contemplă numai faptul 
de a fi spre ceva și a face, care nu aduc acesteia nici o com- 
punere sau schimbare. Căci Dumnezeu face toate, nepă- 
timind nimic după ființă. Căci este și Creator față de 
creaţie și început (principiu) şi Stăpîn al zidirii căreia 
i-a dat început și care-l slujeşte Lui. Ba este și Tatăl 
nostru, născîndu-ne din nou prin har. Este însă și Tatăl 
față de Fiul, Care nu a început nicidecum în timp ; și e 
Fiu faţă de Tatăl; şi Duhul este purcesul Tatălui, îm- 
preună-veșnic cu Tatăl și cu Fiul, fiind toţi trei de una 
și aceeași ființă. Iar cei ce zic că Dumnezeu este numai 
ființă, neavînd nimic ce se contemplă în ea, fac pe Dum- 
nezeu să nu aibă nici puterea de a crea şi de a lucra nici 
raportarea spre ceva. Dacă, deci, cel pe care-l socotesc 
ei Dumnezeu nu are acestea, nu e nici lucrare, nici Făcător 
şi nu are nici lucrare. Și nu e nici început (obiîrșşie), nici 
Creator și Stăpîn ; nu e nici Tatăl nostru după har. Căci 
cum ar fi acestea, odată ce nu sînt contemplate în fiinţa 
Lui şi odată ce El nu are puterea de a face și de a se ra- 
porta la ceva ? Ba se desființează și Cele trei ipostasuri 
ale Treimii, dacă nu se contemplă în ființa Treimii rapor- 

798. Propriu-zis la El se reduce toată lucrarea în creație. El le face 
toate prin toate. Dacă creaturile pot lucra, aceasta o au tot de la Dumnezeu. 


Dacă Dumnezeu s-ar comporta ca Cel ce privește pasiv vreo lucrare, ar 
fi un semn de oarecare neputinţă în El. El n-ar mai fi atotputernic. 

tarea spre ceva. lar dacă nu e în trei ipostasuri, nu e nici 
Stăpiîn al tuturor, nici Dumnezeu 7%. Așadar cei ce cugeţă 
aşa, asemenea celor potrivnici, sînt și fără Dumnezeu. 
135. Dumnezeu are și ceea ce nu este ființă. Dar 
dacă nu este ființă, nu înseamnă că este accident. Căci 
ceea ce nu numai că nu dispare, dar nici măcar nu pri- 
mește, sau sufere vreo oarecare creștere sau micşo- 
rare, nu poate fi numărat între accidente. Dar dacă 
aceasta nu este nici accident nici ființă, nu înseamnă că 
nu este dintre cele ce nu sînt nicidecum, ci există și există 
cu adevărat. Nu este accident, fiindcă este cu totul ne- 
schimbabil. Dar nu este nici ființă, căci nu este dintre 
cele ce subzistă de sine. De aceea i se zice de unii teologi 
şi accident, arătînd numai atîta, că nu este ființă. Deci ce 
urmează ? Dacă fiecare dintre însuşirile ipostatice și fie- 
care dintre ipostasuri nu e nici ființă nici accident la 
Dumnezeu, pentru aceasta este oare dintre cele ce nu sînt 
nicidecum ? Doamne fereşte ! În același fel deci și lu- 
crarea dumnezeiască a lui Dumnezeu nu e nici fiinţă, 
nici accident, dar pentru aceasta nu e dintre cele ce nu 
sînt nicidecum. Sau ca să spun ceea ce socotesc toţi teo- 
logii : Dacă Dumnezeu face ceva prin aceea că voiește, 
dar nu numai prin aceea că are o anumită fire, urmează 
că altceva este a voi și altceva a avea o anumită fire. lar 
dumnezeiască. Deci ce vom zice ? Fiindcă voia la Dum- 
dacă e așa, voia dumnezeiască este altceva decît firea 
nezeu este altceva decît firea și nu este ființă, nu există 
ea nicidecum ? În nici un caz nu ! Ci este, și este a lui 
Dumnezeu, Care nu are numai fiinţă, ci și voință, după 
care face, fie că vrea cineva să o numească accident, ca 
799. Chiar lucrările Lui reale Îl arată pe Dumnezeu existind în 
ipostasuri, adică existind real, prin faptul că e spre ceva în interiorul 
Lui şi spre ceva creat. Căci dacă ființa Lui nu le-ar avea pe acestea, 
n-ar fi spre nimic, n-ar lucra, deci n-ar fi Subiect (respectiv trei) care 
lucrează şi se manifestă. Fiinţa aceasta ar fi neipostatică, adică ireală, 


sau simplu cugetată. Prin lucrări, deci prin faptul că e persoană sau 
persoane, există şi Îl trăim pe Dumnezeu ca real. 

una ce nu este fiinţă, fie nici accident, ca una ce nu suferă 
nici o compunere sau schimbare. Așadar Dumnezeu are 
și ceea ce este ființă și ceea ce nu este ființă, chiar dacă 
aceasta nu e numită accident, adică are voinţă și lucrare 
dumnezeiască. 


136. Fiinţa, dacă nu are o lucrare ce se deosebește 
de ea, va fi cu totul inconsistentă și numai o plăsmuire 
a cugetării. Căci omul, așa zis în genere, nu cugetă, nu 
crede, nu vede, nu miroase, nu grăiește, nu aude, nu se 
mișcă, nu răsuflă, nu mănîncă, şi, simplu grăind, nu are 
lucrare ce se deosebește de ființă și nu se arată că este în 
ipostas. De aceea «omul în genere» este cu desăvîrșire in- 
consistent (inexistent). Dar omul care are lucrare firească 
deosebită de fiinţă, una sau mai multe, sau toate cîte le-am 
zis, se cunoaşte din ele că este în ipostas și nu este incon- 
sistent. Iar fiindcă aceste lucrări nu se văd numai la unul, 
ci la doi, la trei sau mai mulţi, se arată că omul este în ne- 
numărate ipostasuri. 

137. Dumnezeu, după dreapta credință a noastră, adi- 
că a Bisericii, întemeiată prin harul Său, are o lucrare fi- 
rească ce-L arată pe EI însuși și prin aceasta se deosebeşte 
de ființa Lui. Căci El preștie şi poartă de grijă de cele de jos, 
le crează, le susține, le stăpinește, le preface după voia Sa, 
precum știe. Prin aceasta se arată că este în ipostas, dar nu 
numai ființă neipostatică. lar fiindcă toate aceste lucrări nu 
se contemplă numai într-un ipostas, ci în trei, Dumnezeu se 
cunoaște prin ele ca existînd în trei ipostasuri. Potrivnicii 
însă, zicînd că Dumnezeu nu are o lucrare firească ce-L a- 
rată pe El, și prin aceasta deosebită de ființa Lui, zic că 
Dumnezeu nu este în ipostas şi fac pe Domnul, Cel în trei 
ipostasuri, cu desăviîrșire neipostatic (inconsistent). Ast- 
fel covîrșesc într-atîta în rătăcire pe Sabelie Libianul, pe 
cât întrece necredinţa în răutate, dreapta credință 8%. 

800. Dacă lucrarea nu se deosebeşte de fiinţă, dacă ființa nu are o 


lucrare deosebită de ea, prin care ființa să fie indicată, prin care să se 
manifeste, ea nu se află nici în ipostasuri, care să dea prin lucrări sem- 


SFINTUL GRIGORIE PALAMA 519 





138. Cele trei ipostasuri dumnezeiești nu au numai 
o lucrare asemănătoare, cum e la noi, ci cu adevărat una 
și după număr. Aceasta nu pot să o spună cei ce cugetă 
ale celor potrivnici. Fiindcă ei zic că Cele trei Ipostasuri 
nu au o lucrare comună necreată, ci că Ipostasurile sînt 
lucrări pe rînd ale Unuea din Ele, încît după ei, nu este 
o lucrare comună dumnezeiască. Deci nici astfel nu pot 
să spună că Cele trei Ipostasuri au o singură lucrare, ci 
desființind pe rînd alt și alt Ipostas, se poate vedea că 
fac neipostatic pe Dumnezeu, Cel în trei Ipostasuri 801. 

139. Cei cu sufletul bolnav de această opinie înșe- 
lătoare, numind creată lucrarea ce se deosebește de ființa 
lui Dumnezeu, socotesc că şi lucrarea creatoare a lui Dum- 
nezeu, adică puterea Lui creatoare este creată. Dar nu 
poate crea și lucra cineva fără lucrare, precum nici exista 
nu poate fără existență. Deci precum cel ce zice că exis- 
tenţa lui Dumnezeu este creată nu poate zice că Dum- 
nezeu există în chip necreat, așa nu poate socoti cel ce 
numește lucrarea lui Dumnezeu creată, că El poate lucra 
și zidi în chip necreat. 

140. Făpturi ale lui Dumnezeu sînt și se numesc, de 
cei ce cugetă binecredincios, nu lucrarea lui Dumnezeu, 
după aiurelile celor potrivnici (vai ce necredinţă !), ci re- 
zultatele lucrării dumnezeiești. Căci dacă făpturile ar fi 


nul existenței reale a ființei. Deci o astfel de ființă nici nu există în 
mod real. 

801. Dacă Cele trei Ipostasuri nu au o lucrare comună, ci Iposta- 
surile sînt lucrări succesive ale Unui singur Ipostas, prin aceasta se des- 
ființează Ipostasurile dumnezeiești în general, căci nu se mai recunoaşte 
o relaţie în interiorul dumnezeirii (un «spre ceva»), iar fără aceasta nu 
se poate dovedi nimic ca existind. Dumnezeu devine astfel ceva incon- 
sistent, sau simplu cugetat, plăsmuit. Fiecare Ipostas trebuie să aibă lu- 
crare, trebuie să manifeste existența reală a ființei prin lucrare. Dar la 
Dumnezeu lucrarea aceasta trebuie să fie comună, pentru că şi ființa e 
comună. Altfel se despart Ipostasurile şi se desființează unitatea de ființă 
a lui Dumnezeu, sau se desființează Treimea Ipostasurilor, ființa dumne- 
zeiască rămînînd o simplă abstracţie. 

lucrarea, ele ar fi sau necreate (0, ce nebunie !), ca unele 
ce ar exista înainte de a se fi creat, sau Dumnezeu n-ar 
avea lucrare înainte de făpturi (0, ce credinţă rătăcită !) 
Dar Dumnezeu fiind lucrător și atotputernic din veci, 
făpturile, ori cum s-ar numi, nu sînt lucrarea lui Dum- 
nezeu, ci cele săvîrșite sau rezultatele lucrării. Iar lucrarea 
lui Dumnezeu este, după teologi, necreată și împreună- 
veşnică cu Dumnezeu. 

141. Nu lucrarea se cunoaște din fiinţă, ci ființa se 
cunoaște din lucrare. Dar se cunoaște că este, nu însă și 
ce este. De aceea și Dumnezeu se cunoaște, după teologi 
că este, nu din ființă, ci din pronia Sa. Deci lucrarea se 
deosebește de ființă şi prin aceasta, anume că lucrarea 
este ceea ce face cunoscut, iar fiinţa, ceea ce se cunoaşte 
prin lucrare că este. Dar apărătorii rătăcirii, silindu-se 
să ne convingă că lucrarea dumnezeiască nu se deose- 
bește întru nimic de ființa dumnezeiască, se silesc, des- 
ființînd aceea prin ce Dumnezeu se cunoaște, să ne con- 
vingă că nu cunoaștem că Dumnezeu există, precum nu 
cunosc nici ei. lar cel ce nu cunoaște aceasta, este cel mai 
fără Dumnezeu şi mai lipsit de minte. 

142. Cînd aceștia zic că Dumnezeu are lucrare, dar ea 
nu se deosebește nicidecum de ființa dumnezeiască, în- 
cearcă să-și umbrească rătăcirea lor și să zăpăcească și să 
amăgească în chip înşelător (sofistic) pe ascultători. Căci 
aşa făcea și Sabelie Libianul, zicînd că Dumnezeu și Tatăl 
are și Fiu, dar Acesta nu se deosebește întru nimic de E]. 
Precum deci acela a fost vădit zicînd pe Tatăl, fără Fiu, 
întrucît nega deosebirea dintre Ei după ipostas, așa aceș- 
ţia, zicînd că lucrarea dumnezeiască nu se deosebeşte întru 
nimic de ființa dumnezeiască, se vădesc acum cugetînd 
pe Dumnezeu, ca neavînd ciîtuși de puţin lucrare. Căci 
dacă acestea nu se deosebesc întru nimic, Dumnezeu nu 
are nici pe «a face», nici pe «a lucra». Căci, după teologi, 
nu poate lucra cineva fără lucrare, precum tot după ei, 
nu poate exista fără existenţă. Iar că lucrarea dumne- 

zeiască se deosebește, pentru cei ce cugetă sănătos, de 
ființa dumnezeiască, e vădit şi prin aceasta. Lucrarea să- 
vîrşește prin lucrare ceva ce nu este lucrătorul. Căci 
Dumnezeu lucrează și face făpturile. El însă e necreat. 
lar a se raporta la ceva, însemnează totdeauna a se ra- 
porta la altceva. Căci Fiul se zice în raport cu Tatăl. Tatăl 
însă nu este niciodată Fiu al Tatălui. Deci precum rapor- 
tarea la ceva nu se poate să nu se deosebească de fiinţă, 
sau să nu se contemple în ființă, ci să fie ființă, aşa nici 
lucrarea nu e cu putinţă să nu se deosebească de fiinţă, 
ci să fie ființă, chiar dacă nu le place celor potrivnici. 

143. Vasile cel Mare, vorbind în capitolele lui silo- 
gistice despre Dumnezeu, zice că lucrarea nu e nici cel 
ce lucrează, nici ceea ce e lucrat (săvîrșit). Așadar lucrarea 
nu este nedeosebită de ființă. lar dumnezeiescul Ciril, 
vorbind și el despre Dumnezeu, zice că «a face» ţine de 
lucrare, iar «a naște» de fire. Iar firea și lucrarea nu sînt 
același lucru. La rîndul său purtătorul de Dumnezeu Da- 
maschin zice că nașterea este lucru al firii dumnezeiești, 
iar creaţia, lucru al voinţei dumnezeieșşti. În altă parte 
zice iarăși tot el, în chip lămurit : «Altceva este lucrarea 
și altceva izvorul lucrării ; lucrarea este mișcarea ființială 
a firii, iar izvorul lucrării, firea din care iese lucrarea». 
Așadar în multe locuri dumnezeieștii părinţi, zic că lucra- 
rea se deosebeşte de ființa dumnezeiască. 

144. Fiinţa dumnezeiască este cu totul fără nume, 
fiindcă este mai presus de cugetare. Dar se numește din 
toate lucrările Sale, nici unul din nume nedeosebindu-se 
cînd e vorba de ea, după înţeles, de altul. Căci prin fie- 
care și prin toate nu se numește nimic altceva decit 
ascunsul acela, care nu se cunoaște nicidecum ce este. 
Dar cu referire la lucrări, fiecare din aceste nume are un 
înțeles deosebit. Căci cine nu știe că a crea, a stăpiîni, a 
judeca, a purta de grijă, a ne înfiia Dumnezeu prin harul 
Său se deosebesc între ele ? Deci cei ce zic că aceste lu- 

crări dumnezeiești naturale sînt create întrucît se deo- 
sebesc între ele și de firea dumnezeiască, ce altceva fac 
decît coboară pe Dumnezeu la treapta de făptură ? Căci 
cele create, cele stăpînite, cele judecate și, simplu, toate 
cele de felul acesta, sînt făpturile, iar nu Creatorul, Stă- 
pînitorul și Judecătorul, nici puterea de a judeca, de a 
stăpini și de a crea, care se contemplă în chip firesc în El. 

145. Fiinţa lui Dumnezeu, precum este, după cuvîn- 
tătorii de Dumnezeu, cu totul fără nume, ca mai presus 
de nume, așa este și cu neputinţă de împărtășit, fiind, 
după ei, mai presus de împărtășire. Dar aceștia, care nu 
ascultă acum de învățătura Duhului, dăruit prin sfinţii 
noștri părinţi, ne birfesc pe noi, care mărturisim împre- 
ună cu aceia, zicînd că, dacă lucrarea dumnezeiască se 
deosebeşte de ființa dumnezeiască și dacă se contemplă 
peste tot ceva în ființa lui Dumnezeu, se produc mulți 
dumnezei, sau Dumnezeu cel Unul devine compus. Ei 
nu ştiu că nu puterea de «a lucra» și lucrarea, ci însușirea 
de «a pătimi» și pătimirea pricinuiesc compunerea. Dum- 
nezeu, însă, lucrează nepătimind nimic, nici schimbiîn- 
du-Se. Așadar nu e compus din pricina lucrării. Pe lîngă 
aceea Dumnezeu are și referință față de ceva și faţă de 
creaţie, ca Cel ce este Începutul (Principiul) și Stăpînul 
ei. Dar pentru aceasta nu se numără împreună cu cele 
ce s-au făcut. A spune că sînt mulţi dumnezei, pentru că 
Dumnezeu are lucrare, chiar și dacă ființa dumnezeiască 
şi lucrarea dumnezeiască sînt ale unui unic Dumnezeu, 
mai bine zis sînt Același Dumnezeu, este cu adevărat o 
aiureală a nebuniei lor. 

146. După ce Domnul a spus către ucenicii Săi: 
«Sînt unii dintre cei ce stau aici care nu vor gusta moar- 
tea pînă nu vor vedea Împărăţia lui Dumnezeu venind 
întru putere» (Marcu IX, 1), după şase zile, luînd pe 
Petru, pe Iacob și pe loan și urcîndu-se pe muntele Tabo- 
ului, «le-a strălucit ca soarele şi veșmintele Lui s-au fă- 
cut albe ca lumina» (Matei XVII, 1—2). Căci aceia nu mai 

puteau privi ; mai bine zis, nemaifiind în stare să 
caute la lumina aceea, au căzut cu fața la pămînt. 
(Matei XVII, 6). Totuși, după făgăduinţa Mîntuitorului, au 
văzut Împărăţia lui Dumnezeu, lumina aceea dumnezeias- 
că şi tainică, pe care Grigorie și Vasile cel Mare o numesc 
dumnezeire. Cel dintii zice : «Dumnezeirea ce s-a arătat 
pe munte ucenicilor este lumină și frumuseţe a Celui cu 
adevărat puternic, dumnezeirea inteligibilă și contem- 
plată a Lui» 502. Vasile cel Mare zice: «Acea lumină 
este și frumuseţe a lui Dumnezeu, contemplată numai de 
sfinţi întru puterea Duhului dumnezeiesc» 803. De aceea 
și zice iarăşi : «Petru și fiii tunetului au văzut frumuse- 
țea Lui în munte, covîrșind strălucirea soarelui și s-au 
învrednicit să vadă cu ochii arvuna prezenţei Lui» 84. 
Iar Cuvîntătorul de Dumnezeu Damaschin, împreună cu 
Ioan cel cu Gură de Aur, au numit lumina aceea : raza 
naturală a dumnezeirii. Cel dintii scrie : «Fiu născut fără 
de început din Tatăl are raza naturală fără de început a 
dumnezeirii și slava dumnezeirii se face slava trupu- 
lui» 805. Iar Cuvîntătorul de Aur zice : «Domnul S-a ară- 
tat pe munte mai strălucit decît Sine, dumnezeirea ară- 
tind razele Sale». 

147. Această lumină dumnezeiască și tainică, dum- 
nezeirea și împărăția lui Dumnezeu, frumuseţea și stră- 
lucirea firii dumnezeieşti, vederea și bucuria sfinţilor în 
veacul fără de sfîrșit, raza și slava firească a dumnezeirii, 
ereticii cu mincărime de limbă o numesc nălucă și făp- 
tură, iar pe cei ce nu pot suferi să hulească asemenea lor 
această lumină dumnezeiască și socotesc că Dumnezeu 
este necreat atît după ființă cît și după lucrare, îi pîrăsc, 

802. Sfîntul Grigorie de Nazianz, Omilia 40, 6; P. G., XXXVI, 365 A. 
Omilia 39 la stintul Botez, P. G., XXXVI, 364 B. 

803. Omilia la Psalmul 44, V ; P. G., XXIX, 400 CD. 

804. Ibidem. 


805. Sfîntul loan Damaschin, Cuv. la Schimbarea la îață, P. G., XCVI, 
564 B, 

bîrfindu-i că cred în doi dumnezei. Dar rușineze-se ! Căci 
cu toate că e necreată și lumina dumnezeiască, unul este 
Dumnezeul nostru într-o singură dumnezeire. Căci, pre- 
cum s-a arătat pe larg mai sus, și ființa necreată și lu- 
crarea necreată, adică harul dumnezeiesc și lumina lui 
sînt ale unui singur Dumnezeu. 

148. Ereticii rătăciți spunînd, deci, cu îndrăzneală 
la Sinod că socotesc nălucă și făptură, şi încercînd să 
stingă lumina dumnezeiască ce a strălucit din Mîntuitorul 
pe Tabor, şi fiind respinşi pe larg, dar nelăsîndu-se con- 
vinși, au fost supuși afurisirii și anatemei scrise 806. Căci 
ei hulesc venirea în trup a lui Dumnezeu 80 și susțin ne- 
bunește că dumnezeirea lui Dumnezeu este creată, și cît 
îi privește, fac făptură pe Tatăl, pe Fiul şi pe Sfîntul Duh. 
Căci dumnezeirea Celor Trei este una și aceeași. Iar dacă 
zic că cinstesc dumnezeirea necreată, e vădit că susţin 
două dumnezeiri ale lui Dumnezeu, una creată şi alta ne- 
creată. Astfel rîvnesc să întreacă pe toți rătăciţii și rău- 
credincioșii din vechime. 

149. Altă dată, căutînd să acopere rătăcirea lor, zic 
că lumina care a strălucit pe Tabor, e și necreată și ființă 
a lui Dumnezeu, hulind și în felul acesta în multe pri- 
vințe. Fiindcă acea lumină a fost văzută de apostoli, ei 
cugetă în chip rătăcit că ființa lui Dumnezeu se poate 
vedea. Dar să audă pe cel ce zice : «Nimenea n-a trăit cu 
adevărat, care să fi văzut sau să fi arătat cu graiul ființa 
sau firea lui Dumnezeu» (lerem. XXIII, 18). Și nu numai 
nimenea dintre oameni, dar nici dintre îngeri. Căci chiar 
şi serafimii cu șase aripi își acopăr feţele cu aripile înain- 
tea luminii covîrşitoare ce iese de acolo (Isaia VI, 2). Deci 
odată ce supraființa lui Dumnezeu nu a fost văzută de 

806. E vorba de Sinodul din 1341. 

807. Sfîntul Grigorie Palama a remarcat în mai multe rînduri că ne- 
garea lucrării necreate a lui Dumnezeu în făpturi implică în ea negarea în- 


trupării. Trupul lui Hristos rămîne în acest caz alăturea de dumnezeirea 
Lui, dar nu e penetrat de ea. 

nimeni niciodată, cînd ereticii zic că lumina aceea este 
tocmai acea supraființă, mărturisesc că și lumina aceea 
este cu totul nevăzută și că nici fruntașii apostolilor nu 
s-au învrednicit de vederea ei pe munte, nici Domnul nu a 
făgăduit-o cu adevărat acelora, nici nu spune adevărul cel 
ce zice : «Am văzut slava Lui» (loan I, 14). Căci fiind cu 
El în muntele cel sfînt și priveghind, «Petru și cei îm- 
preună cu dînsul au văzut slava Lui». Iar altul zice des- 
pre loan, ucenicul cel cu deosebire iubit de Hristos, că 
«a văzut pe munte însăși dumnezeirea Cuvîntului desco- 
perită». Deci au văzut, au văzut cu adevărat acea lumină 
necreată și dumnezeiască, Dumnezeu rămînînd nevăzut, 
după ascunzimea Sa mai presus de ființă, chiar de-ar 
crăpa căpeteniile ereziei și cei de un cuget cu ei. 

150. Dar cînd îi întreabă cineva pe acești eretici, 
care spun că lumina aceea este ființa dumnezeirii : «Oare 
se vede ființa lui Dumnezeu ?», fiind siliți, își descoperă 
viclenia, zicînd că au spus că acea lumină este fiinţă, 
fiindcă prin ea s-a văzut ființa lui Dumnezeu. Căci «ființa 
lui Dumnezeu se vede prin făpturi». Astfel nenorociții 
prefac iarăși în făptură lumina Schimbării la faţă a Dom- 
nului. De altfel prin făpturi nu se vede ființa, ci lucrarea 
creatoare a lui Dumnezeu. Deci în chip rătăcit şi într-un 
glas cu Eunomie zic și aceștia că ființa lui Dumnezeu se 
vede prin făpturi. Astfel aiureala necredinţei lor are 
multe chipuri. Drept aceea trebuie să fugim de ei și de 
împărtășirea cu ei, ca de o hidră stricătoare de suflet şi 
cu multe capete, ca de o strîmbare cu multe chipuri a 
dreptei credinţe. 

